TES ZL "1 

A 1 
44 A 
' pr 
+. f. 

t 

2 p 

, 


TR 


LVAIKŠČI O 


W 


1 
4 
"| 
M 
t 


H 


L 


" Hm 


y 


A 
1 


pt "aa 


M 


* k 


D. FA 





„LMAI 


14 až 
= Ž 








2 





svaka 
NAM SI 








iš lenkų kalbos vertė 


Kazys Uscila 


"= 
E 


MINTIS 
VILNIUS 


UDK 947.45 
Ki-151 


Antra pataisyta ir papildyta laida 


UDK 947.45+908(474.5) 


6 Vertimas į lietuvių kalbą, 
Kazys Uscila, 1991, 2012 
O Libertas Klimka, įžanginis 
straipsnis, 2012 

O Juozas Maceika, įžanginis 
straipsnis, 1991 

O Vertimas iš lotynų kalbos, 
Ona Matusevičiūtė, 1991 

O MINTIS, 2012 


Vilnius A. H. Kirkoro laikais 


ir šiandien 


Tarsi sraunioji Vilnia savo krantus, laiko tėkmė gludino Vilnių 
palikdama mūsų kartai nepakartojamo žavesio miestą. Gyventi 
čia - nuolatinė šventė. Rašytojas Česlovas Milošas (1911-2004) 
savo kalboje, pasakytoje sostinės Rotušėje 2002 metais, taip api- 
būdino savo jaunystės Vilnių: „Nedaug Europoje yra miestų, 
taip mitologizuojamų kaip Vilnius. Turiu omenyje iš praeities 
paimtus pasakojimus, kurie nebūtinai privalo atitikti faktus. Šio 
miesto istorija tokia neįprasta, kad ji prašyte prašosi perkeliama 
į pasakos erdvę. Ne kartą tai buvo daroma, tačiau pasakojimai 
skyrėsi pagal tai, kas juos pasakojo: lietuviai, lenkai, žydai ar bal- 
tarusiai. 

Apie senąjį Vilnių įvairiais laikais išeidavo naujų leidinių — 
vadovų po miestą ir jo istoriją. Tačiau šis - pats pirmasis, bene 
nuoširdžiausias ir jausmingiausias. Parašytas lenkų kalba 1856 m., 
kukliu pseudonimu - Jan ze Šliwina. Po trejeto metų leidimą 
teko pakartoti, nes vadovas buvo labai greitai išpirktas; taip pat ir 
lietuviškasis vertimas, išleistas 1991 m. 

XIX a. viduryje Vilniaus urbanistika dar tebebuvo išlaikiusi 
ryškius viduramžių miesto bruožus. A. H. Kirkoro knyga išskir- 
tinė savo miesto vertinimu, nuspalvintu patriotizmu ir meile. 
Tai kartu ir amžininko liudijimai, ir istoriko studija. Net nelabai 
svarbu, kad kai kuriuos autoriaus teiginius vėlesni istorikų tyrinė- 
jimai paneigė. Visgi rašydamas „Pasivaikščiojimus“ A. H. Kirkoras 

turėjo galimybę pasinaudoti daugeliu dokumentų, kurie vėliau 
pražuvo XX a. įvykių verpetuose; tad čia užfiksuoti faktai yra 
svarbūs kaip miesto istorijos šaltiniai. Pavyzdžiui, plačiai apra- 
šyta Laikinosios archeologijos komisijos ir Senienų muziejaus 
steigimo istorija, senojo Universiteto kabinetai, juose sukauptos 
kultūros vertybės. Maža to, leidinyje daug medžiagos apie Vil- 
niaus žmones, čia palikusius savo buvimo ir veiklos pėdsakus. 
Labai neįprasta ir originali knygos forma - pasivaikščiojimai, pa- 
kylant ant vienos ar kitos aukštumėlės, pasigrožint urbanistikos 
jungtimi su gamta. Vėlesnių laikų vadovuose, kurių buvo išleis- 
ta tikrai nemažai, to nebėra. Ir aišku kodėl, - industrijos plėtra 
atskyrė miestą nuo supančios gamtos gamybiniais priemiesčiais, 
sandėliais, geležinkelio mazgais. Nebeliko tos organiškos miesto 
ir užmiesčio jungties. Autoriaus mintys apie miesto ir kraštovaiz- 
džio dermę labai aktualios ir šiandien. Jo vertinimai - tai ir neti- 
kėti palyginimai, ir subtilus jausmas, tad knygelę tiesiog malonu 
skaityti. Dabartiniai vadovai po Vilnių yra sauso informacinio 
pobūdžio, tarsi enciklopedinių straipsnių rinkinys. 

A. H. Kirkoro vadovas Vilnių atskleidžia gyvai, tarsi žmogų, 
kuris gimsta, auga, bręsta. Juk miestas patiria ir nelaimių, sugrio- 
vimų bei nuopuolių, ir šviesių klestėjimo etapų. Miestas gyvas 
ryšiais tarp žmonių - gamybiniais, ekonominiais, kultūriniais. Iš 
jų auga jo infrastruktūra, transporto ir ryšių komunikacijos, pra- 
monės konglomeratai, energetikos mazgai, - tarsi Žmogaus ske- 
letas, raumenys, kraujagyslės. Taip pat laikui bėgant kinta miesto 
„rūbai“ - viešosios erdvės, aikštės, parkai, sakraliniai bei repre- 
zentaciniai pastatai. Architektūros mados, estetikos sampratų ir 
gyvensenos kaita palieka savo pėdsakų kaip kultūros paveldas. 
Visa tai vyksta tam tikroje, dažniausiai išskirtinio grožio ar pa- 
togumo gamtinėje aplinkoje. Juk miestai, juolab sostinės, būdavo 
kuriamos prie upių santakų, tinkamose vietose pilims ir įtvirtini- 
mams statyti. Vėliau ne vienas miestas kaip privalumus urbanis- 
tikai veiksmingai išnaudojo kalvas, upių terasas ir kt. 

Ką šiandienos mokslo duomenys byloja apie Vilniaus raidą? 
Archeologų tyrimai rodo, kad Vilniaus miesto pradžia - netoli 
Neries ir Vilnios upių santakos, prie brastos, kur X-XII amžiais 
ėjo svarbūs prekybiniai keliai. Čia piliakalnio papėdėje ilgainiui 


susiformavo pirklių ir amatininkų gyvenvietė, laikytina proto- 
miestu. XIII amžiuje ji užėmė visą teritoriją tarp Aukštutinės ir 
Kreivosios pilių, o XIV amžiaus pabaigoje peržengė Vilnią ir ėmė 
plėstis dabartinio senamiesčio link. Būsimoji sostinė buvo stato- 
ma labai sudėtingos geologinės praeities terene, suformuotame 
dviejų ledynmečių. Visą kalvyną skaidė poledyninio laikotarpio 
eroziniai slėniai ir raguvos, kurių šlaituose daug įvairiaaukščių 
terasų. Toks reljefas buvo labai patogus įrengti stiprų pilių kom- 
pleksą, jo papėdėje saugiai galėjo jaustis ir gyventojai. Labai svar- 
bus dalykas miesto plėtrai buvo tai, kad čia netrūko gėlo vandens. 
Senamiestį kirto Vingrės ir Kačergos upeliai, almėjo vandeningi 
Žiupronių ir Aušros vartų šaltiniai. Miestas augo iš pradžių tera- 
sų pakraščiais, atskiromis gyvenvietėmis - Didžiąja aplink Rotu- 
šę, Vokiečių, Rusų, Totorių. Archeologai randa, kad namai buvo 
statydinami atokiau nuo pagrindinių kelių, bet arčiau versmių. 
Tikruoju Vilniaus urbanistikos unikumo autoriumi vis dėlto rei- 
kia laikyti miestą supančią gamtą. 

Tai patvirtina ir įžvalgos, kurių netrūko Vilniaus šviesuolių 
kadaise išsakytose mintyse apie miesto ir kraštovaizdžio dermę. 
Tų Žmonių, kurie buvo geriausiai perpratę Vilniaus magijos pa- 
slaptis, įsigilinę į miesto fenomeno ypatumus. Tai poetas Motiejus 
Kazimieras Sarbievijus (1595-1640), istorikas Mykolas Balinskis 
(1794-1864), paminklosaugininkas Ježis Remeris (1888-1979), 
fotografas Janas Bulhakas (1876-1950), architektas Julijus Klosas 
(1881-1933), menotyrininkas Mikalojus Vorobjovas (1903-1954), 
kraštotyrininkas Vladislovas Zahorskis (1858-1927), tapyto- 
jas Ferdinandas Ruščicas (1870-1936) ir kt. Į šių Vilniaus riterių 
gretą būtina įrašyti ir literatą Adomą Honorį Kirkorą. Išvardytieji 
Vilniaus mylėtojai pastebėjo ir įvertino miesto išskirtinumus. Pir- 
miausia tai, kad jo panorama skleidžiasi miškais apaugusio kalvy- 
no fone. Ypač malonu akiai leidžiantis į miestą nuo viršutinės 
Neries terasos. Senamiesčio gatvelių raizgalyną „suprojektavo“ 
daugiausia vandenų tėkmė. Upelių ir šaltinių pakrantėmis pra- 
minti takai takeliai vėliau pamažu tapo gatvelėmis. Kiekvienas ga- 
tvės vingis atveria vis naujas erdves. Perspektyvą dažnai užbaigia 
vertikalė - išlakus bažnyčios bokštas. Vilniaus statytojai čia sukūrė 
nuostabiai puikių derinių. 

Gatvelių formavimasis pagal upelius, matyt, darė įtaką ir pas- 
tatų aukštingumui. Tam, kuris labai „žmogiško“ mastelio - dviejų 
ar trijų aukštų. Didesnio pastato netvirtas sąnašinis gruntas tie- 
siog nebūtų pajėgęs išlaikyti. Tipiški Vilniaus senamiesčio pasta- 
tai neuždarė erdvės, neslėgė žmogaus savo masyvumu ir aukščiu. 
Nebent šventyklos būdavo statomos ant didesnių kalvų; kulto 
pastatams papildomai tai suteikdavo monumentalumo. Roman- 
tiškos sielos Vilniaus paveldo kalvų tyrinėtojai senamiestyje jų 
priskaičiuoja septynias... 

Tiesioginis ryšys su gamta turėjo įtakos ir planuojant magna- 
tų rūmus, - jų architektūra dažnai artima užmiesčio dvarams bei 
rezidencijoms. Aukštingumu rūmai neišsiskiria iš bendro užsta- 
tymo, 0 štai posesijai žemės negailėta - kiemai erdvūs. Tas „kai- 
miškumas“ kai kada dar pabrėžiamas kokia nors architektūrine 
detale. Pavyzdžiui, Dominikonų gatvėje esantys Pociejų rūmai 
papuošti plaketėmis su šv. Jurgio ir šv. Martyno horeljefais, - jų 
vardadieniai nusako ganiavos pradžią ir pabaigą. 

Ką šiandienos urbanistika perėmė iš senojo Vilniaus tradicijų? 
Tereikia užkopti ant kurios nors sostinę supančių kalvų, ir taps 
aišku, - ogi nieko... Naujieji gyvenamųjų namų mikrorajonai, 
pastatyti viršutinėje Neries terasoje, agresyviai „perpjauna“ ban- 
guotą kalvyno liniją. Gaivališkai atsiradę daugiaaukščiai pastatai 
miesto centre disonuoja su aplinka. Neries ir Vilnios pakrantė- 
se kažkodėl neišliko išpuoselėtų pasivaikščiojimo takų, bulvarų, 
mėgstamų miestiečių poilsio ir sporto vietų. Vilnius tiesiog „nu- 
sisuko“ nuo savo vandenų, nebenorėdamas grožėtis žaismingais 
jų atspindžiais... 

Keletas įdomių panoraminių senamiesčio apžvalgos taškų 
prarasti pastaruoju dešimtmečiu - užstačius juos gyvenamai- 
siais namais, vadinamais „prestižinių butų apartamentais“. Nors 
žiniasklaidoje visuomenės iniciatyva buvo kelta kitokia mintis, 
kitoks tų vietų panaudojimo būdas — visų miestelėnų ir miesto 
svečių labui... 

Taigi šiandien, kalbant apie Vilniaus plėtrą, deja, per mažai 
atsižvelgiama į kraštovaizdžio kriterijus. Trūksta ir teorinės ur- 
banistikos minties, ir architektūros, kaip meno, kritikos. O kas- 
dien prarandamos tos neįkainojamos vertybės, kurias miestui 


padovanojo gamta, sukūrė ilgų šimtmečių miestelėnų darbas ir 
jų meilė savo Vilniui. Gal šis naujas A. H. Kirkoro knygelės leidi- 
mas pažadins jaunosios sostinės gyventojų kartos norą susigrą- 
žinti prarastąjį grožį?.. 

Pirmajam „Pasivaikščiojimų“ leidimui lietuvių kalba įžangą 
parašė mtiziejininkas, Vilnijos šviesuolis Juozas Maceika (1904- 
1991). Ten - išsami autoriaus A. H. Kirkoro biografija, kuri pa- 
teikiama ir šiame leidime. Beje, J. Maceika kartu su istoriku A. Juš- 
kevičiumi yra parašę pirmąjį lietuvišką vadovą po Vilnių, išleistą 
1937, 1940 ir 1991 metais. Tikriausiai sekant A. H. Kirkoru jis 
pavadintas „Vilnius ir jo apylinkės“. 

Neabejotina, kad naujasis A. H. Kirkoro „Pasivaikščiojimų po 
Vilnių ir jo apylinkes“ leidimas papuoš tikrųjų Vilniaus gerbėjų 
knygų lentyną. Malonu knygelės tekstą paskaitinėti ir vaikščio- 
jant po magiškosios traukos miestą, nubraukiant pusanto šimt- 
mečio atminties dulkes ir žvelgiant į jį XIX a. vidurio mieste- 
lėno akimis. Pridėtas žemėlapis su senaisiais vietovardžiais bus 
įdomus naujųjų rajonų gyventojams. Leidinys pratęsia puikų 
„Minties“ leidyklos sumanymą sudaryti senojo Vilniaus bibliote- 
kėlę, kurią pradėjo 2007 m. išleista M. Balinskio studija „Vilniaus 
miesto istorija“. 

Libertas Klimka 


Gamtos ir istorijos mokslų dr., 
etnologas 


Adomas Honoris Kirkoras. 


Jo gyvenimas ir darbai 


„Pasivaikščiojimai po Vilnių ir jo apylinkes“ lietuvių kalba 
leidžiami antrą kartą (pirmasis leidimas - 1991 m.). Jie buvo pa- 
rašyti lenkų kalba ir išleisti 1856 m. Knygos autorius pasirašė Sli- 
vino Jonas. Tai žymaus XIX a. spaustuvininko, leidėjo, publicisto, 
archeologo, etnografo bei istoriko Adomo Honorio Kirkoro sla- 
pyvardis. 

Vilniaus geografinė padėtis, istorija ir architektūros paminklai 
visais laikais domino keliautojus. Ypač daug leidinių apie Vilnių 
ir jo praeitį pasirodė XIX a., romantizmo laikotarpiu. 1836 m. 
lenkų kalba buvo išleistas istoriko Mykolo Balinskio 2 tomų vei- 
kalas „Vilniaus miesto istorija; 1840-1842 m. - Juzefo Ignaco 
Kraševskio 4 tomų monografija „Vilnius nuo jo pradžios iki 1750 
metų . Periodinėje Vilniaus spaudoje pasirodė Mykolo Homolic- 
kio ir daugelio kitų tyrėjų straipsnių. Istorikai romantikai sten- 
gėsi priminti skaitytojams garsiąją Lietuvos praeitį, jos šlovės ir 
nesėkmių metus. Tokį tikslą turėjo ir A. H. Kirkoras. Jis parengė 
knygą apie Vilnių „Przechadzki po Wilnie i jego okolicach“. Tai 
buvo pirmas vadovas po Vilnių, kuriuo naudojosi Vilniaus pra- 
eities tyrėjai ir keliautojai visais laikais. 

Po trejų metų, 1859 m., buvo išleista antroji pataisyta ir išplės- 
ta „Pasivaikščiojimų“ laida. Ją spausdino Mauricijaus Orgelbrando 
spaustuvė. Be minėto slapyvardžio Jonas iš Slivino, autorius savo kū- 
rinius dar pasirašydavo Jan Waligorski, Sobarri, A. H. Kirkor ir kt. 


A. H. Kirkoras buvo plačių interesų žmogus, tikras Lietuvos 
patriotas. Už savo darbus jis sulaukdavo dėkingumo bei pagar- 
bos, o neretai ir priešiškumo. 


Adomas Honoris Kirkoras gimė 1818 m. sausio 21 d. buv. 
Mogiliavo gubernijos Mstislavo apskr. Slivino dvare. Iš gimtosios 
vietovės ir kilo jo slapyvardis. Adomo Honorio tėvai - Karolis ir 
Teklė Volodkevičiūtė - buvo bajorai. Jų protėviai — totoriai!. Tai 
patvirtina pavardė Kirkor, kuri reiškia - keturiasdešimt. Adomas 
Honoris buvo pakrikštytas katalikų bažnyčioje 1819 m. sausio 14 d. 

Kirkorų giminė yra gyvenusi Lietuvoje, Baltarusijoje ir Len- 
kijoje. Vienas iš Kirkorų, protėvis Jonas Kirkoras, už nuopelnus 
valstybei buvo gavęs ūkį, kurį karalius Žygimantas Augustas 
1569 m. lapkričio 30 d. patvirtino. Tas ūkis su 12 darbininkų 
buvo Mogiliavo valsčiuje. Karolis Kirkoras 1838 m. savo žemės 
dar neturėjo, o po dvejų metų jau valdė išsinuomotą ūkį su 35 
vyrais baudžiauninkais. 

1832 m. A. H. Kirkoras pradėjo lankyti Mogiliavo gimnaziją. 
Baigęs tris klases, 1834 m. rudenį buvo perkeltas į Vilniaus 2-ąją 
gimnaziją, kurios kursą baigė 1838 m. Kadangi rusų kalbos ir 
literatūros brandos egzaminus išlaikė labai gerai, buvo priimtas 
dirbti į Vilniaus iždo rūmus. Aukštosios mokyklos jis nelankė, 
nes Vilniaus universitetas 1832 m. buvo uždarytas. A. H. Kirko- 
ro atvykimas į Vilnių sutapo su liūdnais įvykiais - žmonės dar 
gyveno Napoleono žygių atsiminimais, filaretų ir filomatų areštų 
bei trėmimų vaizdais, 1830-1831 m. lapkričio sukilimo nuotai- 
komis. | 

Vilniaus universitetą uždarius, laikinai buvo palikti du fa- 
kultetai - Medicinos ir Teologijos. Medicinos fakultetas buvo 


' Beje, Kirkorai, kaip rodo naujau- 
si tyrimai, ne totorių, o lietuvių kilmės bajorai. Pavardė Kirkor tik 
išoriškai sutampa su tokiu pačiu totorių kalbos žodžiu, reiškiančiu 
keturiasdešimt. Asmenvardis Kirkoras, anot S. Kirkoro, turi tokią 
pačią šaknį kaip neabejotinai lietuviškos pavardės Kirkutis, Kirkilas 
irt. t. 

Žr.: Kirkor S. Kirkorowie litewscy. Materialy do monografi ro- 
dziny kresowej. - Londyn, 1969; wyd. 2. - Londyn, 1974. 


pavadintas Medicinos chirurgijos akademija, o Teologijos - 
Dvasine akademija. Po dešimties metų, 1842 m., pirmoji buvo 
perkelta į Kijevą, o antroji - į Peterburgą. Kartu su akademijomis 
išvyko iš Vilniaus ir kai kurie profesoriai. Vilnius neteko žymių 
mokslininkų. 

1849 m. A. H. Kirkoras pradėjo dirbti Vilniaus gubernijos 
Statistikos komitete, kuriame 5 metus ėjo kanceliarijos viršinin- 
ko pareigas. Dirbant šioje įstaigoje reikėjo daugiau domėtis ne 
tik statistika, bet ir Lietuvos istorija. Atsirado proga susipažinti 
su Vilniaus krašte likusiais mokslininkais bei rašytojais: broliais 
Eustachijumi ir Konstantinu Tiškevičiais, kurie nuo 1837 m. ren- 
gė archeologų ekspedicijas Lietuvoje, istorikais Teodoru Narbu- 
tu, Mykolu Homolickiu, J. I. Kraševskiu, Mikalojumi Malinovs- 
kiu, Juzefu Jaroševičiumi, poetu ir rašytoju Liudviku Vladislavu 
Francišeku Kondratovičiumi-Sirokomle, astronomu Matvejumi 
Gusevu ir kt. Palaikė ryšius ir su lietuviškai rašančiais: Simonu 
Daukantu, Motiejumi Valančiumi, Mikalojumi Akelaičiu bei ki- 
tais. 

Vilniaus gubernijos Statistikos komitetas 1845-1915 m. leido 
metraštį „Ilamamnaa Khuka Bunenckoū ey6epnuu“. Kirkoras 
ją redagavo 4 metus (1850-1854). Joje buvo skelbiami valdžios 
potvarkiai ir įvairūs Lietuvos istorijos, etnografijos, tautosakos 
duomenys ir pan. Ši dalis buvo ypač turininga, kai leidinį reda- 
gavo A. H. Kirkoras. Į 1854 metų numerį jis įdėjo kelias lietuvių 
liaudies dainas, papročių bei legendų. 

Uždarius Universitetą, Vilniaus krašto švietėjai ne kartą svars- 
tė, kaip užpildyti šią atsiradusią tuštumą, ir nutarė steigti kultūri- 
nio pobūdžio draugiją. Pagrindinis jos iniciatorius buvo istorikas 
ir archeologas Eustachijus Tiškevičius. Jis kreipėsi į carą Alek- 
sandrą II su prašymu leisti steigti Vilniuje Archeologijos komi- 
siją ir Senienų muziejų. 1885 m. balandžio 29 d. buvo patvirtinti 
Laikinosios archeologijos komisijos ir Senienų muziejaus įstatai. 
Komisijos pirmininku ir muziejaus kuratoriumi buvo paskirtas 
E. Tiškevičius. Įkūrus komisiją, tikrųjų ir garbės narių buvo apie 
50, 0 1857 m. viduryje - jau dvigubai daugiau. Nariais galėjo būti 
ne tiktai gyvenantys Vilniuje, bet ir kituose miestuose bei šalyse. 
Komisijos posėdžiai vykdavo kiekvieno mėnesio 11 dieną. 


I? 


Muziejaus rinkiniai buvo suskirstyti skyriais ir grupėmis. Is- 
torijos ir archeologijos skyriui vadovavo A. H. Kirkoras. Jis suda- 
rė katalogą, kurį 1858 m. išspausdino Juozapo Zavadskio spaus- 
tuvė. 

Dosnūs žmonės aukojo muziejui savo sukauptas įvairias se- 
nienas. Vertingų dovanų buvo pačių komisijos narių, ypač E. ir 
K. Tiškevičių. Kelis šimtus eksponatų, daugiausia iš archeolo- 
gijos, padovanojo ir A. H. Kirkoras. Jis pats tyrė piliakalnius, 
pilkapius ir kapinynus arba talkino kitiems. Ypač intensyviai 
jis tai darė 1854-1856 m. Lietuvoje ir Baltarusijoje, o vėliau 
Lenkijoje. Lietuvoje A. H. Kirkoras kasinėjo Bražuolėje (Tra- 
kų apskr.), Druc-minų ir Mantotų (Varėnos apskr.), Šventos 
(Švenčionių apskr.) ir kitose vietovėse. Savo tyrimų rezultatus 
jis skelbė vietos spaudoje, Peterburgo, Maskvos ir Lenkijos 
žurnaluose. Šie tyrimai ir publikacijos išgarsino A. H. Kirkoro 
vardą. 1856 m. gruodžio 22 d. jis buvo patvirtintas Rusijos Im- 
peratoriškosios archeologijos draugijos nariu korespondentu, 
1857 m. vasario 27 d. - Rusijos geografijos draugijos tikruoju 
nariu, o tų metų balandžio 24 d. - Peterburgo viešosios bi- 
bliotekos garbės korespondentu. 1860 m. apdovanotas Šv. 
Stanislovo ordinu. A. H. Kirkoras buvo vienas iš aktyviausių 
Senienų muziejaus darbuotojų. Rengdamas „Pasivaikščioji- 
mus po Vilnių, jis skyrė šiam muziejui net du (XVII ir XVIII) 
pasivaikščiojimus. 

Po 1863 m. sausio mėn. sukilimo Senienų muziejus buvo už- 
darytas, ir jo rinkiniai nusavinti. Dalis jų buvo išvežta į Maskvą, 
kiti atiduoti 1867 m. įsteigtai Vilniaus viešajai bibliotekai. | 


A. H. Kirkoro publicistinė veikla prasidėjo 1842 m. Jo straips- 
nis apie Vilniaus spaudinius bei teatrą buvo įdėtas į laikraščio 
„Tygodnik Petersburski 84 nr. Kirkoras mėgo ir rašyti, ir redak- 
toriauti. 1843 m. ėmėsi pats leisti Vilniuje visuomeninį ir literatū- 
rinį almanachą, pavadintą pagonių dievaičio vardu - „Radegast'. 
Laikraštį spausdino T. Gliuksbergo spaustuvė. Redaktorius turė- 
jo kilnų tikslą pelno dalį skirti visuomenės reikalams, svarbiau- 
sia - paremti Vilniaus lenkų teatrą, kurio finansinė būklė buvo 
sunki. Vieni skaitytojai sutiko laikraštį palankiai, kiti - priešiškai. 

Prenumeratorių buvo nedaug - vos 110. Planuota išleisti kelis 
laikraščio numerius, bet išėjo tiktai vienas. 

Nuvykęs į Peterburgą, 1844-1845 m. A. H. Kirkoras parengė 
ir išleido 300 egz. tiražu „Špiewnik Wiktora Kažynskiego“ 5 są- 
siuvinius. Savo įspūdžius iš Peterburgo jis siųsdavo J. I. Kraševs- 
kio Vilniuje leidžiamam laikraščiui „Athenaeum“. Grįžęs į Vil- 
nių, A. H. Kirkoras 1845-1846 m. leido literatūrinio pobūdžio 
straipsnių rinkinį „Pamiętniki umyslowe“. 

A. H. Kirkoras bandė leisti laikraštį ir Odesoje. Tikėjosi ten 
lengviau gauti leidimą. Jo sumanymui pritarė daugelis vilniečių 
rašytojų. Nuvykęs į Odesą 1845 m. ėmėsi Žygių, ir jam sekėsi. 
Leidimas buvo gautas, bet su sąlyga, kad laikraštis būtų spaus- 
dinamas rusų kalba. A. H. Kirkoras su tuo nesutiko, ir laikraštis 
nepasirodė. 

Apie savo archeologinius darbus A. H. Kirkoras nuo 1850 m. 
siųsdavo pranešimus daugiausia į Peterburgo žurnalus. Taigi jo 
straipsnis „Apie gotikinės Trakų ežero pilies griuvėsius“ buvo iš- 
spausdintas 1852 m. žurnalo „Cesepnaa nuena“ 244 numeryje, 
straipsnis „Vilniaus gubernijos etnografinė apžvalga - 1853 m. 
leidinio „Jmnozpabuueckuū c6opnuK“ III tome ir daug kitų. 

Įsteigus Laikinąją archeologijos komisiją, A. H. Kirkoras pasi- 
ryžo leisti Vilniuje mokslo ir literatūros laikraštį „Pogon Litwy“, 
bet cenzūra uždraudė. 

1857 m. kovo mėnesio pradžioje buvo planuojama leisti „Ty- 
godnik Literacki Wilenski , kuriame turėjo būti penki skyriai: 
grožinė literatūra, mokslas ir menas, žemės ūkis ir pramonė, 
kritika ir bibliografija, korespondencijos ir įvairenybės. Jau buvo 
viskas parengta, gautas Vilniaus karinio generalgubernatoriaus 
Vladimiro Nazimovo leidimas, tačiau pirmo numerio išvakarėse 
jis buvo atšauktas. | 

Uždraudus „Tygodnik Literacki Wilenski, bandyta leisti jį 
kitu pavadinimu - „Teka Wilenska“. Tas laikraštis ėjo 1857- 
1858 m., pasirodė 6 jo tomai. A. H. Kirkorui pavyko pasitelkti 
bendradarbiauti Vilniaus krašto literatus, ir laikraštis tapo įdo- 
mus. Jame buvo spausdinami straipsniai iš Lietuvos istorijos, 
archeologijos, meno ir kitų sričių. Trečiame tome buvo A. H. 
Kirkoro straipsnis apie Vilniaus miesto gyventojus. Laikraščio 

prenumeratorių vis daugėjo: 1858 m. buvo 953 prenumerato- 
riai, kuriems buvo išsiųsti 1248 egzemplioriai. Po pusantrų metų 
„Teką“ leisti buvo uždrausta. Be kitų motyvų, redakcija buvo 
kaltinama ir tuo, kad bendradarbiauti kviečiamas buvęs Vilniaus 
universiteto profesorius istorikas Joachimas Lelevelis, kuris tuo 
metu gyvėno užsienyje (Briuselyje). 

1859 m. ir vėliau vietoj „Tekos“ ėjo straipsnių rinkinys „Pisma 
zbiorowe Wilenskie“, kuriame buvo įdėta nemažai straipsnių, 
parengtų anksčiau „Tygodnik Literacki Wilenski“. Rusų admi- 
nistracija A. H. Kirkorui nebuvo palanki. Neglostė jo ir lenkų 
šovinistai. 

Lietuvybės idėjų skleidimas ir lojalumas valdžiai - tai dvi 
tarpusavy susijusios A. H. Kirkoro gyvenimo ir veiklos kryptys. 
Dirbdamas valdininku įvairiose oficialiose įstaigose, jis, be abe- 
jo, turėjo elgtis lojaliai. Be to, to meto visuomeninės sąlygos ir 
asmeninio pobūdžio aplinkybės vertė A. H. Kirkorą neretai eiti 
į kompromisus su carizmu (1874 m. Poznanėje išleistuose atsi- 
minimuose jis nedviprasmiškai pasisakė prieš carizmą). Tačiau 
laiškai J. I. Kraševskiui ir žmonai, pagaliau jo darbai rodo didelę 
meilę Lietuvai. Viename laiške žmonai jis rašė: „Esu lietuvis, ir 
niekada tas jausmas manyje nebus sunaikintas [...] Mano vieta 
čia, Lietuvos širdy, čia yra mano veiklos sritis, tik čia galiu būti 
naudingas [...J.“ 

A. H. Kirkoras galėtų būti laikomas tiek baltarusių, tiek lie- 
tuvių (tiksliau, Lietuvos), tiek lenkų, iš dalies ir rusų kultūros 
bei mokslo veikėju. Istoriko Antano Kulakausko nuomone, be 
Adomo Mickevičiaus, Teodoro Narbuto, J. I. Kraševskio, L. V. F 
Kondratovičiaus - V. Sirokomlės, A. H. Kirkoro lietuvių tautinis 
atgimimas XIX a. antrojoje pusėje būtų sunkiai įmanomas. 

1858 m. rugsėjo 6 d. turėjo į Vilnių atvykti neseniai pradė- 
jęs valdyti caras Aleksandras II. Ta proga Vilniaus archeologijos 
komisija nutarė pasveikinti svečią įteikdama menišką albumą su 
dedikacija: „Šviesiausiojo caro Aleksandro II buvimo Vilniuje 
1858 m. rugsėjo 6 ir 7 d. proga . Albumas buvo išleistas bene 
150 egz. tiražu. Rengiant jį, daugiausia padirbėjo A. H. Kirkoras. 
Į albumą buvo įdėtas straipsnis, pavadintas „Vilniaus miesto isto- 
rijos ir statistikos bruožai . Trečioje albumo dalyje buvo straipsnis 

rusų kalba „Pasivaikščiojimai po Vilnių“, kuris jau 1856 m. buvo 
išleistas lenkiškai atskira knyga. Tai buvo pirmas vadovas po 
Vilnių rusų kalba. Tokiu caro priėmimu labai pasipiktino da- 
lis lenkų visuomenės, ypač emigrantai. Jie kaltino albumo ren- 
gėjus pataikavimu carui ir jo administracijai, tėvynės išdavyste 
ir pan. A. H. Kirkoras bandė teisintis to meto sąlygomis, bet ne 
visus pavyko įtikinti. Pasak tyrėjos Genovaitės Gustaitės, albu- 
mo negalima vertinti vienprasmiškai. Pataikavimas carui turėjo 
kilnų tikslą - tikėtasi lengvatų Vilniaus kultūriniam gyvenimui, 
svajota net apie universiteto atgaivinimą. Iki gyvenimo pabaigos 
A. HR. Kirkorą šios istorijos prisiminimai labai skaudino. 

A. H. Kirkorui teko rašyti ir apie ekonomiką, nes artėjo bau- 
džiavos panaikinimo dienos. Baudžiavos panaikinimo manifestą 
ir nuostatus apie valstiečių santykius su dvarininkais caras Alek- 
sandras II paskelbė 1861 m. vasario 19 d. Ne iš karto valstiečiai 
juos suprato, todėl reikėjo spaudoje daugiau paaiškinti. 

Nuo 1761 m. Vilniuje ėjęs savaitraštis „Kurier Litewski 1840 m. 
pradėtas leisti dažniau - du kartus per savaitę, o jo redaktoriu- 
mi buvo A. H. Kirkoro bendradarbis rašytojas Antonis Edvar- 
das Odinecas. Tuo metu laikraštis tapo valstybinis ir ėjo lenkų bei 
rusų kalbomis: „Kurier Wilenski“ ir „Wilenskij Westnik“. 1859 m. 
pabaigoje A. H. Kirkoras, ėmęs redaguoti „Kurjerį , sudarė su 
valdžios atstovais 12 metų (1860 01 01-1872 01 01) sutartį, bet 
dirbo tą darbą tik 6 metus. Būdamas šio laikraščio redaktoriumi, 
jis sugebėjo suburti žymius Vilniaus krašto mokslininkus bei li- 
teratus. Laikraštis tapo įdomus, juo labiau kad atsirado skyreliai 
vokiečių, prancūzų ir anglų kalbomis. Prenumeratorių vis daugė- 
jo, 1861 m. jų buvo 3205. 

„Kurjerio bendradarbiai bei šiaip Vilniaus inteligentai šešta- 
dieniais rinkdavosi A. H. Kirkoro bute (buv. universiteto rūmuo- 
se) ir diskutuodavo įvairiomis temomis. Čia lankydavosi Irenė- 
jus Oginskis, Adomas Pliateris, Eustachijus Tiškevičius, Ignacas 
Chodzka, Mikalojus Malinovskis ir kt. 

Vienas iš svarbiausių to meto A. H. Kirkoro darbų - 1856 m. 
išleisti minėtieji „Pasivaikščiojimai po Vilnių ir jo apylinkes“. 
Autorius aprašė Vilniaus geografinę padėtį, jo praeitį ir memo- 
rialines vietas. Tekstą jis suskirstė į 18 skyrių. A. H. Kirkoras dar 


neturėjo savo spaustuvės, todėl knygą leido Antonio Marcinovs- 
kio spaustuvė. 

„Pasivaikščiojimus“ visuomenė įvertino gana palankiai, ir 
greit jie buvo išpirkti. 1859 m. knyga buvo išleista pakartotinai. 
Rengdamas „Pasivaikščiojimus“, autorius turėjo daug sunkumų, 
nes tai buvo pirmasis vadovas po Vilnių. Reikėjo aprašyti miesto 
istoriją, archeologiją, architektūrą, meną, geografiją. Teko aiškin- 
tis įvairius specialius terminus lenkų ir kitomis kalbomis. 

Šių dienų skaitytojas turėtų nepamiršti, kad knyga parašyta 
daugiau nei prieš 130 metų. Kai kuriuos reiškinius, istorinius 
faktus ilgainiui imta aiškinti kitaip. „Pasivaikščiojimuose“ esama 
ir netikslumų, ir ginčytinų teiginių, tačiau juos vertinti reikėtų 
atlaidžiai. Nors ši knyga buvo sumanyta kaip vadovas po mies- 
tą, ji gerokai peržengė tokio tipo leidinių ribas, taigi galėtų būti 
vadinama ir istorinių apybraižų rinkiniu. Autorius sukaupė ir 
patraukliai aprašė daugybę vertingų faktų, nepelnytai pamirštų 
garbių asmenybių bei tautai nusipelniusių žmonių. Leidinyje pa- 
sakojama ir apie tokius dailės, istorijos, architektūros paminklus, 
miesto gatves bei skersgatvius, kurių šiandien ne tik pačių, bet ir 
jų aprašymų niekur kitur nerasime. 

1862 m. A. H. Kirkoras išleido dar vieną knygą apie Vilnių, 
kurią pavadino „Przewodnik. Wilno i koleje želazne z Wilna do 
Dyneburga i Rygi oraz do granic na Kowno i Warszawę“. Šis va- 
dovas spausdintas A. H. Kirkoro spaustuvėje. Antroji papildyta 
jo laida išėjo 1880 m. truputį pakeistu pavadinimu. Ji spausdinta 
Vilniuje, žymiojoje Juozapo Zavadskio spaustuvėje. 

1862 m. A. H. Kirkoro gyvenimo ir darbo sąlygos pablogėjo. 
Artėjo sukilimas. Cenzoriai ėmė griežčiau kontroliuoti spaudą. 
Prisidėjo dar viena nesėkmė - tų metų rugsėjo 15 d. mirė jo 
talkininkas ir rėmėjas rašytojas Liudvikas Kondratovičius (Siro- 
komlė). 

1863 m. prasidėjus sukilimui, „Kurier Wilenski“ imtas leisti 
dažniau - tris kartus per savaitę (antradieniais, ketvirtadieniais 
ir šeštadieniais). Jame turėjo būti spausdinami valdžios įsakymai, 
potvarkiai ir gąsdinimai. Už tokius rašinius daugiausia buvo kal- 
tinamas redaktorius. Jo padėtį pablogino ir Vilniaus gubernijos 
bajorų raštas - paklusnumo carui aktas, kuris buvo išspausdintas 

1863 m. rugpjūčio 3 d. „Kurjerio 86 numeryje. Redaktorius su- 
laukė sukilėlių kritikos, pykčio ir grasinimų. 

Be laikraščių, Kirkoras planavo išleisti nemažai neperiodinių 
leidinių, tarp jų ir lietuviškų. Tuo metu, 1864 m. birželio 5 d., 
Vilniaus generalgubernatorius Michailas Muravjovas įsakė už- 
drausti spausdinti lietuviškus raštus lotyniškomis raidėmis. Tas 
draudimas, galiojęs 40 metų, padarė Lietuvos kultūrai labai 
daug žalos, pagreitino lietuvių nutautėjimą, ypač Vilniaus kraš- 
te. 1865 m. pabaigoje A. H. Kirkoras neteko teisės toliau leisti 
laikraštį. Tuomet jis pasiryžo išvykti iš Vilniaus. 


Vienu metu A. H. Kirkoras turėjo Vilniuje savo spaustuvę, 
kuri ilgiau veikė Vyskupų gatvėje. Ją įsigijo 1859 m. iš T. Gliuks- 
bergo visai apleistą. Tolesnis spaustuvės likimas priklausė nuo 
užsakymų ir „Kurier Wilenski prenumeratos. A. H. Kirkoras su- 
prato, kad vienam ją išlaikyti būsią nelengva, todėl nutarė steigti 
bendrovę su 100 rublių indėliais. Jo sumanymui pritarė daugelis 
turtingų kultūros rėmėjų: E. ir K. Tiškevičiai, grafas Marijonas 
Čapskis, Broel-Pliateriai ir kiti. Didelę paramą siūlė ir lietuvių 
švietėjas Mikalojus Akelaitis (Akelavičius), žadėjęs spausdinti 
šioje spaustuvėje nuo 5000 iki 20 000 knygelių lietuvių kalba, lie- 
tuvių-lenkų ir lenkų-lietuvių žodynus bei lietuvių kalbos grama- 
tiką. Jis prašė pasirūpinti lietuvių kalbos spaudmenimis ir rasti 
mokantį lietuvių kalbą raidžių rinkėją. M. Akelaitis pranešė, kad 
A. H. Kirkoro spaustuvę žadąs remti ir Rietavo savininkas ku- 
nigaikštis Irenėjus Oginskis. 1859 m. liepos 1 d. spaustuvė buvo 
iškilmingai atidaryta. Ji buvo pavadinta A. H. Kirkoro ir bendro- 
vės spaustuve. Jos uždavinys buvo leisti mokslo ir beletristikos 
darbus, bet svarbiausia - lengvo turinio knygeles Lietuvos žmo- 
savininkas liko vienas. Per pirmuosius 5 mėnesius už M. Akelai- 
čio surinktus pinigus šioje spaustuvėje buvo išspausdintos 5 bro- 
šiūros lietuvių kalba (26 000 egz.). Čia buvo išleista M. Akelai- 
čio didaktinė apysaka „Kvestorius, po Lietuvą važinėdamas, 
žmones bemokinąsis“, „Lietuviškas elementorius“, „Tėve mūsų, 
malda Viešpaties Išganytojaus“, Vincento Juzumo (Juzumovi- 
čiaus) „Naujas žemaitiškas elementorius“. 1864 m. caro valdžiai 

uždraudus spausdinti lietuviškus raštus lotyniškomis raidėmis, 
šioje spaustuvėje išleista pirmoji knyga rusiškais rašmenimis - 
tai Stanislovo Mikuckio (kartu su Laurynu Ivinskiu. - Red. past.) 
parengta „Abėcėlė žemaitiškai lietuviška“. Lietuvos visuomenė 
tokių leidinių nepalaikė. Per visą laikotarpį (1859-1867 m.) A. 
H. Kirkoro spaustuvė išleido nedaug leidinių - iš viso apie 120 
knygų ir brošiūrų, tarp jų apie 10 lietuvių kalba. 

Ieškodamas lėšų spaustuvei išlaikyti, A. H. Kirkoras buvo suma- 
nęs leisti naują laikraštį rusų kalba „ITepexo0“, kuriame ketino apra- 
šinėti Vilniaus krašto būklės pasikeitimus, gerus valdžios ketinimus, 
dvarų padėtį ir kitus dalykus. Valdžia ir šio laikraščio neleido. 

1867 m. A. H. Kirkoras išvyko iš Vilniaus, kuriame išgyveno 
su pertraukomis 34 m., į Peterburgą. Ten jam žadėjo talkinti rusų 
publicistas N. Jumatovas ir kiti. Pradėtas leisti dienraštis „Ho6oe 
epema“ . Redaktoriai norėjo veikti rusų visuomenę lenkams pa- 
lankia linkme, bet nieko gero neišėjo. „Novoje vremia“ ėjo nuo 
1868 m. iki 1917 m. revoliucijos, redaktoriai keitėsi. Perleidęs 
spaustuvę kitiems, A. H. Kirkoras išvyko į Lenkiją (Krokuvą). 
Ten ėmė dirbti Mokslų akademijoje, kurios nariu buvo nuo 
1873 m., vėl ėmėsi archeologinių tyrinėjimų Krokuvos apylin- 
kėse, Podolėje ir kitur. Savo tyrimų rezultatus skelbė įvairiuose 
laikraščiuose, ypač Varšuvos laikraštyje „Klosy“. Nenutraukė ir 
leidybinio darbo. 1872 m. pradėjo leisti tęstinį spaudinį „Na 
dzis“, kurį pasirašinėjo slapyvardžiu Jan Waligorski, planavo jį 
padaryti mėnraščiu. Deja, išleido tik 3 sąsiuvinius. Dėl lėšų sto- 
kos ir griežtos cenzūros tolesni darbai nutrūko. | 

1882 m. pasirodė didžiulio puošnaus, iliustruoto leidinio 
„MKusonucnaa Poccua“ apie Rusijos imperiją trečias tomas, iš- 
spausdintas Mauricijaus Asipovičiaus Volfo spaustuvėje. Jame 
buvo pasakojama apie tuometinės Rusijos imperijos dalį - Lietu- 
vą ir Baltarusiją. Aštuoniolika šio tomo apybraižų parašė A. H. Kir- 
koras. Oficialioji to meto spauda priekaištavo dėl tendencingu- 
mo. Nors apybraižos buvo parašytos rusiškai, bet jomis siekiama 
rusams nepageidautinų tikslų. Imperijos valdantieji sluoksniai 
teisingai pajuto, kad A. H. Kirkoras, kryptingai parinkdamas 
medžiagą ir ją aprašydamas, priešinasi pastangoms išbraukti Lie- 
tuvą iš istorijos ir paversti Vakarų Rusijos dalimi. 


Lietuvių kalba buvo išleisti du A. H. Kirkoro darbai: 1885 m. - 
„Vytautas, didis Lietuvos kunigaikštis“ ir 1898 m. - „Kapai di- 
džiųjų kunigaikščių ir karalių Vilniuje“. 

Gyvenimo pabaigoje A. H. Kirkoras parašė „Wspomnienia z 
lat 1860-1863“. 

Mirė Krokuvoje 1886 m. lapkričio 23 d. nepalikęs įpėdinių, 
išgyvenęs 68 metus. Palaidotas vienose Krokuvos kapinėse. Ma- 
čiusieji jo kapą pasakoja, jog antkapyje, be biografinių žinių, įra- 
šyta, kad čia ilsisi Lietuvos praeities tyrėjas. 

Juozas Maceika, 


muziejininkas, kultūros veikėjas 
(1904-1991 m.) 


Pasivaikščiojimai po Vilnių 


Norite mintimis grįžti į prabėgusių metų istoriją? Galbūt pa- 
žinti senojo Šventaragio miesto praeitį? 

Vilniuje sulig kiekvienu žingsniu užtiksite ką nors įdomaus, 
pamokomo, kas primins jums šlovingus lietuvių žygius, atvers 
kupiną dorybių ir nuopelnų, ydų ir aistrų jų gyvenimo knygą. 
Vilnius - tai gyva senosios Lietuvos kronika, jos buvusios šlo- 
vės ir nuosmukių liudytojas. Vilnius laimingesnis ir turtingesnis 
už kitus mūsų miestus, nes juo domėjosi keli žymūs ir garbingi 
istorikai bei tyrėjai, su kuriais mes anaiptol nedrįstame varžytis; 
tačiau kaip tik todėl, kad apie Vilnių tiek daug rašyta ir nuomo- 
nės apie vieną ir tą patį dalyką dažnai nesutampa, geidaujančiam 
pažinti mūsų miesto senovę reikėtų perskaityti daug kūrinių, 
perversti gausybę tomų. Tad mes ketiname bent prabėgomis ap- 
žvelgti Vilniaus praeitį, palydėti skaitytoją siauromis ir kreivomis 
jo gatvelėmis, aprodyti mūsų bažnyčias, mūsų kapines, kur ilsisi 
šitiek šlovingų veikėjų, kur žlugo šitiek vilčių; senus mūsų pas- 
tatus, su kuriais susiję tiek prisiminimų:.. Kad šis veikalėlis būtų 
kiekvienam suprantamas ir taptų rodykle arba vadovu, mums, 
atrodo, geriausia suskirstyti miestą dalimis keletui pasivaikščio- 
jimų, kurių metu lydėdami skaitytoją ir atkreipsime jo dėmesį į 
vertingiausius dalykus. 

Esame pasirengę išklausyti labai teisingų priekaištų dėl to, kad 
ne visada nurodome šaltinius, ypač tada, kai mūsų pasakojimas 
nesutampa su vienu ar kitu veikalu apie Vilnių. Tačiau tokia 
knyga, neturinti tikslios istorinės formos, nepretenduoja tapti 

mokslo veikalu. Mes pateikiame skaitytojui ne istoriją, ne kroni- 
ką, o pasivaikščiojimus. 

Visgi jaučiame pareigą pasakyti, kad, be žinomų ir labai mums 
brangių Kraševskio ir Balinskio veikalų apie Vilnių, buvusio Vil- 
niaus universiteto profesoriaus Mykolo Homolickio mokslinių 
straipsnių žurnale „Wizerunki i Roztrząsania Naukowe“, T. Nar- 
buto, I. J. Kraševskio ir J. Jaroševičiaus Lietuvos istorijų, taip pat 
daugelio kitų spausdintų kūrinių, pasinaudojome kun. prelato 
Mamerto Herburto maloniai mums pasiūlytais Vilniaus kapitu- 
los, vaitų, bažnyčių vizitų aktais, J. I. Kraševskio atsiųstais keliais 
svarbiais Vilniaus istorijos dokumentais, Vilniaus namų tarifais 
(nuo XV amžiaus) iš Vilniaus miesto dūmos, turtingomis buvu- 
siomis grafo E. Tiškevičiaus, šiandien Vilniaus senienų muziejaus, 
knygų ir rankraščių kolekcijomis; pagaliau per daugelį metų 
T. Narbuto, M. Malinovskio, prof. M. Homolickio, prof. A. E Ada- 
movičiaus ir Dominyko Chodzkos sukauptais rankraščiais apie 
gimtąjį miestą, užrašais ir asmeninėmis pastabomis, už ką jiems 
kuo nuoširdžiausiai dėkojame. 


Vilnius, 
1855 metų lapkričio 2 diena 





Šventaragio slėnis. 
Pilies, Trijų kryžių, Bekešo kalnai. 
Šv. Stanislovo katedra, koplyčios, varpinė 


Sventaragio slėnis 


Pirmučiausia nueikime į Katedros aikštę. Čionai prasideda 
Vilniaus istorija. Čia išvysime nuostabių šio miesto praeities pa- 
minklų. Iš čia matyti trys kalnai, senų seniausių įvykių ir kovų 
liudytojai; jie nuneš jūsų mintis į tolimus laikus. Antai pirmo- 
jo didžiųjų kunigaikščių būsto griuvėsiai, toliau - pranciškonų 
kunigų, pirmųjų krikščionių katalikų religijos skelbėjų kančios 
paminklas ir galop - dar neseniai stovėjęs mūrinis Bekešo pa- 
minklas, o šiandien tik vietovardis, primenąs narsų Stepono Ba- 
toro kovos draugą. . 

Šioje aikštėje buvo aukojama dievui Perkūnui, liepsnojo 
amžinoji ugnis, buvo deginami ant laužų ir laidojami didžiųjų 
kunigaikščių palaikai; prietaringi lietuviai įsivaizdavo girdį die- 
vų valią, kurią jiems skelbęs vyriausiasis Lietuvos žynys Krivių 
Krivaitis. Ši vieta buvo vadinama Šventaragio slėniu - nuo var- 
do Lietuvos kunigaikščio Šventaragio, įkūrusio čionai šventyklą 
Perkūno garbei. Šventaragiui mirus, jo sūnus Germantas šia- 
me slėnyje sudegino jo palaikus (1270 m.). Aplinkui šventyklą 

stovėjo žynių vaidilų ir vaidilučių bei paties Krivių Krivaičio na- 
mai. Netoliese ošė šventasis miškas. Anot padavimo, Gediminas 
su medžiokliais atklydęs iš savo sostinės Trakų į Vilnių ir netoli 
Šventaragio slėnio nudėjęs didžiulį taurą. Pailsęs atsigulė miego. 
Rytojaus dieną sušaukęs savo dvariškius ir apsakęs, kokį sapną 
regėjęs. Ant tos pačios kalvos, kur didysis kunigaikštis nudėjęs 
taurą, jis matęs didelį, baisų geležinį vilką, kurio siaubingas stau- 
gimas aidėjęs taip, tarsi būtų staugę šimtai vilkų. Niekas negalėjęs 
atskleisti paslaptingos sapno prasmės. Tuomet pasirodęs vyriau- 
siasis žynys Krivių Krivaitis, vardu Lizdeika, ir pareiškęs, kad 
geležinis vilkas reiškiąs pilį ir nuostabų miestą, kurį reikėsią pa- 
statyti ant to kalno, o šimtų vilkų staugimas pranašaująs naujam 
miestui šlovę ir galybę. Šis sapno aiškinimas Gediminui patikęs, 
nes, ko gero, sutapęs su jo politinėmis užmačiomis, todėl nedels- 
damas ėmęsis įgyvendinti žynio pranašystę, o po metų (1322 m.) 
perkėlęs čia iš Trakų savo sostinę. 

Kai didysis kunigaikštis Jogaila vedė Lenkijos karalienę Jadvy- 
gą ir priėmė Romos katalikų tikėjimą, 1387 m. atvyko į Vilnių 
su savo jauna žmona ir čia, šioje vietoje, pats skelbė lietuviams 
naują tikėjimą. Tuomet nuo naujųjų krikščionių kirvių virto šim- 
tamečiai ąžuolai, amžiams užgeso šventoji ugnis, buvo nugriau- 
ta Perkūno statula, o toje vietoje, kur liepsnojo amžinoji ugnis, 
iškilo krikščionių šventųjų Stanislovo, Andrejaus ir Pranciškaus 
šventykla. 


Aukštutinė pilis 


Tačiau pažvelkime į šiuos kalnus: antai pirmasis, Pilies kalnas. 
Jo viršūnėje matome dar išlikusį Gedimino (1322 m.) pastatydin- 
tos didžiojo kunigaikščio pilies bokštą. Čionai buvo ir pagonių 
šventykla, kurią Jogaila pavertė Šv. Martyno katalikų bažnyčia; 
jos griuvėsius galima ir dabar regėti. 

Ši pilis buvo vadinama Aukštutine. Nors daugsyk ją puolė 
kryžiuočiai, niokojo gaisrai ir nenumaldomas laikas, tačiau ji iš 
dalies išliko — dar ir šiandien puikuojasi virš miesto nuostabus 
bokštas, nebylus tolimos praeities liudytojas. Didžiojo kuni- 

I. Trutnevas. Vilniaus pilių vaizdas iš šiaurės. 1865. 
Chromolitografija 


gaikščio Aleksandro laikais čia pastatytas ir jo įkūrėjo vardu pa- 
vadintas turtingas arsenalas. Žygimantas Augustas čia įkūrė ver- 
tingą biblioteką, kurią vėliau užrašė jėzuitams. Jonui Kazimierui 
valdant, žiauraus karo metais, pilis buvo nugriauta ir daugiau 
nepakilo. 1839 m. senovinis bokštas su mediniu antstatu buvo 
paverstas įprastu telegrafu. Po kalnu buvo požeminis takas, arba 
požeminis koridorius su laiptais, išeinantis prie Neries upės (A. H. 
Kirkoras Nerį vadina Vilija. - Vert. past.). Kai mirė Gedimino 
žmona, didžioji kunigaikštienė Ieva, Trakų kunigaikštis Kęstutis 
ketino sučiupti didįjį kunigaikštį Jaunutį, bet šis požeminiu kori- 
doriumi paspruko į Antakalnio kalnus ir pasislėpė miškuose“. 


* Panašių požemių yra įvairiose 
Lietuvos vietose. Kalbėsime apie Vilniaus požemius po Bokšto kal- 
nu; tokių pačių yra ir po Naugarduko pilies kalnu. Padavimas byloja 
apie požemį po Trakų pilies kalnu ir dar kažkur prie Nemuno. Pas- 
tarojo įviji šimto pakopų laiptai neva turėję vesti į erdvią patalpą. 
Pastaba. Autoriaus komentarai išnašose žymimi žvaigždu- 
tėmis, vertėjo ir redaktorės — skaičiais. Išnašose pasitaikančios au- 
toriaus ir vertėjo pastabos žymimos atitinkamai žvaigždutėmis ar 
skaičiais su skliausteliu. 

Nežinomas dailininkas. Didžiųjų kunigaikščių rezidencijos rūmai 
iš pietų pusės. 1802. Piešinys 


Žemutinė pilis 


Aukštutinę pilį laiptų galerija jungė su Žemutine pilimi, kuri 
stovėjo kalno papėdėje, o antroji galerija ėjo iš Žemutinės pilies į 
Katedros bažnyčią. Žygimantas I ir Žygimantas Augustas restau- 
ravo ir gerokai padidino Žemutinę pilį. Pasibaigus nesėkmingam 
Jono Kazimiero valdymui, ji palengva nyko, o 1797 ir vėlesniais 
metais buvo išardyta. Žemutinę pilį ir aplinkinius pastatus, Per- 
kūno šventyklą, vyriausiojo žynio ir kitus gyvenamuosius namus 
anksčiau supo gynybinė siena, ir Aukštutinės pilies priedangoje 
jie sudarė įtvirtintą miestą, kuris lietuviškai buvo vadinamas Kri- 
vių pilimi, t. y. Krivių miestu, iš ko kilo rusų krywoj-grad ir lenkų 
krzywy grod. Aikštės pakraštyje stovėjo mūriniai, vadinamieji 
Pilies, vartai, o greta jų buvo Lietuvos tribunolo, vėliau antrojo 
departamento, taip pat miesto ir žemietijos archyvas, prisišliejęs 
prie Pilies vartų, iš dalies viršum jų pastatytas. 1836 m. gruodžio 
3 d. vartus pradėta griauti, o 1837 m. balandžio mėnesį šis darbas 
baigtas ir galutinai sutvarkyta aikštė. 

Trijų kryžių kalnas 


Trijų kryžių kalnas atmintinas tuo, kad čia kankinių mirti- 
mi Mirė septyni pranciškonai, kuriuos pagonys, didžiajam ku- 
nigaikščiui Algirdui nesant, pririšo prie kryžių ir nuo šio kalno 
numetė upėn sakydami: „Plaukite sau su tuo stabu, kurį liepiate 
garbinti. Nuo tada kalnas gavo Trijų kryžių vardą, nes 
šiam įvykiui atminti buvo pastatyti trys kryžiai, kurie iki šiol vis 
atnaujinami. Tačiau mokslininkas Ignas Danilavičius! mano, kad 
šie kryžiai, daugelio miestų pavyzdžiu, pastatyti Magdeburgo tei- 
sių suteikimo Vilniui proga. Seniau šis kalnas buvo vadinamas 
Plikuoju, o anot Gvagninio (II kn., I dalis, 21), dar anks- 
čiau - Kreivuoju. Kai kas mano, kad čia Gediminas nudėjęs 
taurą, todėl vadina jį Tauro kalnu; tačiau žymusis Narbutas 
mano, jog tatai neįmanoma, nes tauras negalėjęs pasirodyti 
ant pliko kalno, taip pat neįtikėtina ir tai, kad jis būtų buvęs 
nukautas ant Pilies kalno, esančio visai greta Šventaragio slė- 
nio, žynių namų, kur žmonės rinkdavęsi melstis, be to, jis toli 
nuo kitų kalnų, status, todėl tauras negalėjęs čionai slėptis. 
Narbutas nurodo (T. 5. P. 28) vieną kalvą, esančią netoli kelio 
iš Užupio į Antakalnį, kuri, pasak padavimo, taip pat vadina- 
ma Tauro kalnu, ir ten galėjęs būti nudėtas garsusis sostinės 
įkūrimo kaltininkas. 


Bekešo ir Panoniečio kalnas 


Kita, už Trijų kryžių esanti, kalva vadinama Bekešo kalnu. 
Kasparas Bekešas kilęs iš Vengrijos, iš pradžių buvo Batoro var- 
žovas ir priešas, o vėliau - jo draugas ir bičiulis, ilgai kovojo su 
Steponu Batoru dėl Transilvanijos kunigaikštystės, bet sumuš- 
tas prie Senpolės susitaikė su juo, o kai Batorui atiteko Lenki- 
jos sostas, atvyko į Lietuvą ir iki pat mirties buvo karaliaus bi- 
čiulis ir ištikimas tarnas. Lietuvoje Bekešas vadovavo vengrų 


! Lietuvos ir jos teisės istorijos 
profesorius, 1787-1843. 

pėstininkams. Mirė 1580 m. Gardine. Jo palaikai buvo atvežti 
į Vilnių, bet Romos katalikų dvasininkai atsisakė laidoti krikš- 
čionių kapinėse, nes jis priklausė antitrinitorių judėjimui. Tada 
Batoras savo bičiulio amžino poilsio vietai parinko tą kalną, ant 
kurio prieš metus buvo palaidotas kitas jo karvedys - Vadušas 
Panonietis, žuvęs prie Polocko (1579 m.). Ant Bekešo kapo Ba- 
toras pastatė aštuonkampio bokšto formos, šešių su puse uo- 
lekčių! pločio ir 31 uolekties aukščio aklinai mūrytą paminklą. 
Per Švedų karą, XVIII a., jame buvo išdaužta skylė, kurią neži- 
nantys laikė įėjimu. Kalno papėdėje srūvanti Vilnia' kasmet vis 
labiau jį paplaudavo, kol 1838 m. gegužės 17 d. sutrūko penkios 
šio bokšto sienos, o 1841 m. sausio 17 d. nuvirto ir kitos trys. 
Po pirmos griūties tarp plytų ir akmenų buvo aptiktos kepurė 
ir kaukolė. Jos yra grafo Eustachijaus Tiškevičiaus?, o dabar — 
nacionaliniame muziejuje. Daugiau jokių kaulų nerasta. Tatai 
galėjo būti paties Bekešo kaukolė ir kepurė, bet jei jos priklausė 
Panoniečiui, nes tik jiedu buvo čia palaidoti, vis viena mums tai 
įdomu ir reikšminga. 


Katedra 


Šv. Stanislovo katedrą, kaip jau sakyta, Jogaila fundavo 1387 m. 
toje vietoje, kur amžinai ruseno šventoji ugnis. 

Maždaug 1400 m. gaisras suniokojo šią šventyklą, bet netru- 
kus didžiojo kunigaikščio Vytauto ir jo žmonos Onos dosnumo 
dėka vėl iškilo prašmatnus gotikinis statinys. Gaisrai kartojosi 
kelissyk. 1531 m. gaisro sunaikintą bažnyčią 1539 m. atstatė vys- 
kupas Jonas, kilęs iš Lietuvos kunigaikščių (Žygimanto I pavaini- 
kis sūnus). 1610 m. ji vėl sudegė, o Vilniaus vyskupas Benediktas 


'Uolektis - senovinis ilgio 

matas, lygus 60-71 cm. 

2 A. H. Kirkoras Vilnelę vadina 

Vilnia. 

3 Grafo Eustachijaus Tiškevičiaus 
1855 m. įkurtame Senienų, dabar - Lietuvos nacionaliniame mu- 
ziejuje. 

J. Ligberis. Vilniaus katedra. Vario raižinys. 
Pagal J. Rustemo 1798 m. paveikslą 


Vaina! pakėlė bažnyčią iš griuvėsių. 1769 m. rugsėjo 7 d. audra 
nugriovė Švenčiausios Mergelės Marijos koplyčios, vadinamos 
Juodąja dėl joje buvusio paveikslo, panašaus į Čenstakavoje esantį, 
kairįjį nuo miesto pusės bokštą. Tuomet po plytų griuvėsiais žųvo 
šeši votyvą giedoję kunigai vikarai ir dar keli žmonės. Visa bažnyčia 
dėl to atsitikimo taip nukentėjo, kad 1777 m. pamaldas iš Katedros 
teko perkelti į akademinę Šv. Jono bažnyčią. Vilniaus vyskupas 
kunigaikštis Ignotas Masalskis ėmė rūpintis, kad šventykla būtų 
perstatyta pagal architekto ir Vilniaus universiteto profesoriaus 
Lauryno Gucevičiaus projektą. Darbai užtruko ilgai. Kai 1794 m. 
birželio 28 d. kunigaikštis vyskupas Masalskis, įsipareigojęs iš savo 
kišenės bažnyčios statyboms skirti 24 tūkštančius sidabro rublių, 
tapo Varšuvos sukilimo auka, jo įpėdiniai pradėjo bylinėtis, darbai 
keleriems metams buvo sustabdyti. Gucevičius mirė 1798 m.*, jo 


' 1556-1615 LDK sekretorius, 

Vilniaus ir Trakų vyskupas. 

* Jei mūsų „Pasivaikščiojimai“ pa- 
sieks gerbiamą itin reikšmingo mums veikalo „Starožytosci Polskie“ 
(„Lenkijos senienos“, Poznanė, 1852 m.) leidėją, patartume pataisyti 

vietą užėmė profesorius Mykolas Šulcas. Teismo procesas baigė- 
si, Masalskio įpėdiniai grafai Potockiai sumokėjo 10 tūkstančių 
raudonųjų auksinų. Prie šių lėšų savo auka prisidėjo naujasis 
vyskupas Jonas Kosakovskis ir Vilniaus kapitula, gerokai parėmė 
imperatorius Pavelas I, todėl buvo galima baigti darbą pagal Gu- 
cevičiaus projektą. 1801 m. rugsėjo 29 d. vyskupas Kosakovskis 
pašventino jau baigtą puikų statinį. 

Nekeisdamas bažnyčios vidaus plano, Gucevičius perdarė tik 
skliautus, suvienodino koplyčias, pristatė panašių į jas naujų, 
atskiras dalis sujungė į harmoningą visumą ir vainikavo vienais 
skliautais, o virš koplyčių iškilo trečdaliu aukštesnis statinio vi- 
durys, arba pati bažnyčia, su ištisiniu dorėniniu antablementu 
aplinkui. Visa tai uždengta vienu gale įstrižai nupjautu stogu, ku- 
ris priekyje baigiasi frontonu ir nuostabiu portiku, ant naujų pa- 
matų pastatytu tolėliau nuo senosios bažnyčios sienos. Mykolas 
Šulcas pakeitė savo pirmtako projektą tik tiek, kad įrengė chorą 
ant 12 stulpų vietoje suprojektuotų šešiolikos. 

Šiandien Katedra yra pailgo stačiakampio formos, nes ketu- 
riuose kampuose yra atsikišę keturi statiniai: Švento Kazimiero 
koplyčia su kupolu, priešpriešiais dėl simetrijos - zakristija su 
kupolu, o iš priekio - dvi išsikišusios koplyčios. 

Bažnyčios ilgis - devyniasdešimt uolekčių, pastato vidaus 
plotis - 26 uolektys. Šešios didingos kolonos priešais šventyklą 
remia portiką per visą bažnyčios plotį ir aukštį, ant jo stovi trys 
statulos: viduryje — šventos Elenos su dideliu kryžiumi, ant de- 
šiniojo krašto — švento Stanislovo, o ant kairiojo (nuo varpinės 
pusės) - švento Kazimiero. Pastogę ir visą bažnyčią aplinkui juo- 
siantis frizas tašyto akmens, puoštas raižiniais. Bažnyčios fronto- 
ne pavaizduotas iš laivo išlipęs ir aukas dedantis Nojus, kurį, kaip 
ir dvi didingas statulas, stovinčias fasado apačioje, vaizduojan- 
čias įsakymų lentelę laikantį Mozę ir Abraomą (kurį kai kas laiko 
šv. Petro statula), sukūrė Romos Šv. Luko akademijos profesorius 


grubią klaidą (Antras leidimas. T. 2. P. 701, 799). - Laurynas yra 
ne Guniewicz (Gunevičius) ir ne Guncewiczs (Guncevičius) (kaip 
pataisyta atitaisant klaidas), o Gucevičius, kuris buvo ne vyskupas, o 
Vilniaus universiteto architektas ir profesorius. 

T. Rigis, į Vilnių pakviestas kunigaikščio vyskupo Masalskio. Už 
kolonų yra keturių evangelistų statulos, virš jų - bareljefai, vaiz- 
duojantys apaštalų darbus: šv. Petrą, sakantį pirmą pamokslą at- 
siuntus Šv. Dvasią, luošojo nuo gimimo išgydymą, Ananijaus ir 
Safiros mirtį, šv. Povilą, gydantį ligonį Listros mieste, ir Šv. Dva- 
sios atsiuntimą. Šoninių fasadų sienų keturiolikoje įdubų, arba 
nišų, kairėje pusėje stovi karalių, o dešinėje - apaštalų ir Jėzaus 
bendrijos šventųjų statulos. Šios statulos perkeltos iš buvusių 
Šv. Kazimiero ir Misionierių bažnyčių. 

Bažnyčios viduje, kaip jau sakyta, chorą lėkštais skliautais re- 
mia dvylika kolonų. Dviejose šoninėse sienose yra šešiolika langų. 
Viršum didžiojo altoriaus - pusapvalis langas, o abipus jo - tokie 
kaip ir šoniniai. Grindys akmens plokščių. Bažnyčios skliautai 
kryžminiai (buriniai), puošti rozetėmis aštuonkampiuose ke- 
sonuose, remiasi į šešiolika piliorių, arba keturkampių stulpų. 
Prie vieno iš jų glaudžiasi balkono formos sakykla. Presbiterija 
nuo kitų bažnyčios patalpų atskirta tvorele ir yra dviem laipte- 
liais aukštesnė, abiejuose jos šonuose stovi kanauninkų stalės!, 
vyskupo sostas, suoliukai ir kėdės prie stalių. Čia matome didįjį 
kanauninkų altorių, ant kurio yra nuostabus, prabangus sidabro 
tabernakulis? Švč. Sakramentui laikyti. Dešimt sidabro stulpų, 
padabintų puikiais senoviniais darbais (gal Augsburgo), stovi ant 
pusapvalio pagrindo ir remia pusiau gaubtą skliautą, visą išdai- 
lintą cherubinų galvutėmis, liedintomis iš sidabro. Ant postamen- 
to - dvi šv. Kazimiero ir šv. Stanislovo statulėlės su dailaus seno- 
vinio darbo jų relikvijomis. Už didžiojo (kanauninkų) altoriaus, 
prie pat bažnyčios sienos, įrengtas antrasis, vadinamasis vikarų, 
altorius, ant kurio yra ciboriumas?* su Švenčiausiuoju Sakra- 
mentu, puspenktos uolekties pakeltas nuo grindų, su paveikslu, 


' Stalės - mediniai arba 
akmeniniai suolai su aukštomis atkaltėmis ir turėklais bažnyčios 
presbiterijos šonuose. 

*Tabernakulis - spinte- 
lės, koplytėlės arba bokštelio pavidalo vieta katalikų bažnyčios alto- 
riaus viduryje ostijai laikyti. 

>Ciboriumas - taurėosti- 

jai laikyti. 

vaizduojančiu, kaip Boleslovas II Drąsusis 1079 m. gegužės 8 d. 
nužudo Krokuvos vyskupą Stanislovą. Šį 7!/, uolekties aukščio ir 
4!/ uolekties pločio paveikslą nutapė Pranciškus Smuglevičius*. 
To paties altoriaus frontoną puošia ir bronzuota Dievo apvaizda 
su spinduliais. Virš jo didelis medinis kryžius, aptrauktas varine, 
storai ugnyje auksuota skarda. Abipus šio altoriaus stovi dvi di- 
dingos T. Rigio darbo statulos: „Dievo meilė“ ir „Artimo meilė“. 

Be šio altoriaus paveikslo, Katedroje yra dar ir šie: tarp pi- 
liastrų po karnizu yra šešiolika 4'/, uolekties ilgio ir 4 uolekčių 
pločio italo Vilanio tapytų paveikslų. Žiūrint iš dešinės, juose 
vaizduojama: 1) Adomo ir Ievos sutvėrimas. 2) Abelio nužu- 
dymas ir t. t. 3) Abraomo auka. 4) Jokūbo sapnas. 5) Juozapas 
kalėjime. 6) Mozė ant Sinajaus kalno klausosi Dievo įsakymų. 
7) Jozuės pergalė. 8) Saliamono teismas. Iš kairės pusės - aštuo- 
ni paveikslai Naujojo testamento motyvais: 1) Apreiškimas Švč. 
Mergelei Marijai. 2) Viešpaties Jėzaus gimimas. 3) Erodo kūdikių 
žudynės. 4) Trys karaliai pagarbina Kristų. 5) Švč. M. Marijos 
bėgimas į Egiptą. 6) Kristaus krikštas Jordane. 7) Kristaus dėji- 
mas į karstą. 8) Šventosios Dvasios atsiuntimas. Ant vidurinių 
piliorių - Pranciškaus Smuglevičiaus tapyti Dvylikos apaštalų 
paveikslai. Visų šių paveikslų aukštis — 6, o plotis - 2*/, uolekties. 
Nuo altoriaus į dešinę - šv. Petras, šv. Andriejus, šv. Jonas, šv. 
Simonas, šv. Pilypas, šv. Jokūbas mažasis, o į kairę - šv. Povi- 
las, šv. Jokūbas didysis, šv. Tadas, šv. Tomas, šv. Baltramiejus 
ir šv. Matas. Abipus didžiojo altoriaus, tarp paveikslų ant šo- 
ninių sienų, yra du Smuglevičiaus tapyti, tokio pat dydžio kaip 
ir šoniniai Vilanio, paveikslai: dešinėje - Melchizedekas aukoja 
Abraomui duonos ir vyno, o kairėje - dauginami penki duo- 
nos kepalėliai ir pamaitinama minia tyruose. Priešais vyskupo 
sostą, viršum mensos, yra nedidelis, bet retas Ticiano? paveikslas 
(originalas), kuriame vaizduojama, kaip du mokiniai atpažįsta 
Kristų, Emause dalijantį duoną; praeitame amžiuje Sierakauskas 
atsiuntė paveikslą iš Romos. 1837 m. Katedros vidus ir paveikslai 
buvo gerokai atnaujinti, išėmus galinę, už piliastrų buvusią, alto- 


* Gimė Varšuvoje 1747 m. spalio 
6d., mirė Vilniuje 1807 m. 

riaus frontono dalį, buvo geriau apšviestas vikarų altorius. Visi 
darbai vyko vadovaujami paties prof. Karolio Podčašinskio arba 
pagal jo planus prižiūrimi kunigo prelato Juozapo Baukevičiaus. 


Koplyčios 


Katedroje yra devynios koplyčios, į kurias įeinama iš bažny- 
čios. Nuo didžiojo altoriaus pirmoji iš kairės yra: 


1) Šv. Kazimiero koplyčia, pasta- 
tyta iš gero švediško smiltainio, vidus išklotas gražiausiu ita- 
lišku marmuru. Koplyčia kvadratinė, nes visos sienos 8 sieks- 
nių“ ilgio. Vidus viršuje apskritas, o išorė - aštuonkampė. Yra 
24 sieksnių aukščio. Dvylika rusvai margo marmuro piliastrų, 
karnizai juodo marmuro, balto marmuro reljefai - viskas jo- 
nėninio stiliaus. Viso pastato forma dorėniška, o puošnus pu- 
sapskritis vidaus arkos portalas - jonėniškas. Tarp piliastrų ni- 
šose stovi, kaip manoma, šv. Kazimiero* giminaičių statulos. 


*Sieksnis - ilgio matas, ly- 

gus 2,13 m. 

* Tokia bent nuomonė išdėsty- 
ta Antano Jankevičiaus rankraštyje apie dailininkus ir dailę, t. y. 
straipsnyje apie Peterį Dankersą (nežinau, ar šis rankraštis buvo iš- 
spausdintas). Ponas Jankevičius pasakoja tokį atsitikimą: „1838 m. 
rugsėjo mėn. mane pašaukė kunigas nominatas vyskupas Jonas Ci- 
vinskis atnaujinti Šv. Kazimiero koplyčios. Kai atėjo laikas sidabruoti 
nišose stovinčias aštuonias figūras, buvo pasamdytas raižytojas Vlo- 
ducha, kuris ir sidabravo jas. Aš buvau tų darbų liudytoju ir mačiau 
ant kai kurių šių figūrų postamentų vos įskaitomus įrašus pieštuku 
arba rašalu. Ant vienos, vaizduojančios žmogų kunigo drabužiais, 
yra įrašas: „Ferdinandus archy-epis“ („Arkivyskupas Ferdinandas 
- Red. past.) - ar tai ne šv. Kazimiero brolis, buvęs kardinolu? Ant 
kitų figūrų postamentų galima įskaityti: Jan (Jonas), Wojciech (Vai- 
tiekus), žadystaw (Vladislovas) „Sigmund (Zigmundas), Casimir 
(Kazimieras). Ar tai ne šv. Kazimiero giminės Jogailaičiai?“ Mielai 
tikėtume p. Jankevičiumi, bet pieštuku ar rašalu nežinia kieno ir 
kada daryti įrašai - dar ne įrodymas; kapitulos istorijose apie tai net 
neužsimenama. Tačiau p. Jankevičiaus pastaba, šiaip ar taip, yra ne- 
paprastai svarbi, nes ji patvirtina bendrą nuomonę. Ir mokslininkui 

Altoriuje yra vienos uolekties ir 8 colių aukščio, 22 colių pločio 
paveikslas, kuriame pavaizduotas trirankis šv. Kazimieras sida- 
briniais apdarais, dviem dešiniosiomis rankomis laikąs lelijas, 
o kairiąja — rožinį. Šis paveikslas puoštas mediniu sidab-ruotu 
apsiaustu su auksuotais kutais ir karūna viršuje. Apie trirankio 
šv. Kazimiero paveikslą yra toksai padavimas. Vienas Vilniaus 
dailininkas nutapęs šv. Kazimiero paveikslą, bet jam pasirodę, 
kad viena ranka atrodžiusi ilgesnė, tad ją užtepęs, o jos vietoje 
nutapęs trumpesnę, sulenktą prie širdies. Bet kadangi trečioji 
ranka, kad ir kiek stengęsis užtepti ją dažais, vis pasirodyda- 
vusi, taip ir likęs būsimoms kartoms trirankio paveikslas. Ties 
juo pastatytas juodai lakuotas storų lentų karstas, iš trijų šonų 
padengtas sidabro skarda (Augsburgo gamybos, sveria apie 
3000 svarų), su palaikais šv. Kazimiero, Kazimiero IV Jogai- 
laičio sūnaus, kuris mirė Vilniuje 1484 m. kovo 4 d. eidamas 
25 metus. Karstą laiko du sidabriniai ereliai, jo kojelės dailiai 
raitytos. Viršuje stovi sidabrinė šv. Kazimiero statula su kryžiu- 
mi dešiniojoje ir lelija kairiojoje rankose. Viršum šv. Kazimiero 
karsto pavaizduota Švč. M. Marija su Kristumi, kuriuos supa 
iš debesų nusileidę į piemenėlius panašūs angelai. Trys didesni 
angelai remia ir prilaiko rankomis tą patį altoriaus karstą. Šios 
koplyčios kupolo vidus puoštas puikiais gipso lipdiniais. Pačia- 
me jo viršuje balandėlės pavidalu pavaizduota sidabrinė aukso 
spindulių apgaubta Šv. Dvasia. Ant sienų - du dideli (septynių 
uolekčių ilgio ir pločio) paveikslai al fresco; iš dešinės - šv. Ka- 
zimieras prikelia iš mirusiųjų mergaitę Uršulę, o iš kairės - šv. 
Kazimiero palaikai karste prieš eksportaciją. Viršum altoriaus 
yra du mažesni paveikslai. Viename pavaizduotas šv. Kazimie- 
ras, priimantis iš angelų lelijomis vainikuotą kryžių su užra- 
šu: „His ornari et mori“ (Šiomis apsikaišyti ir mirti!), antrame 
matome taip pat šv. Kazimierą tarp angelų ant debesų, o iš jo 
lūpų sklinda himno žodžiai: „Omni die, dic Mariae“ (Kas die- 
ną garbink Mariją). Virš choro kampuose kabo du Pranciškaus 


M. Homolickiui šios figūros panašios į Žygimantą Senąjį Varnenietį, 
šv. Kazimierą ir kilus Jogailaičių šeimos atstovus. 
' Iš lotynų kalbos vertė O. Matu- 
sevičiūtė. 

Smuglevičiaus drobėje tapyti paveikslai: „Kova su aistromis“, 
„Aistrų nugalėjimas“. Apvaliame kupolo korpuse, tarp trijų 
stačiakampių langų ir mūro, yra keturios nišos, kuriose stovi 
4 alegorinės gipsinės moterų figūros su atitinkamais elemen- 
tais, simbolizuojančios ištvermę, teisingumą, santūrumą ir 
pastovumą. Be to, matyti daug arabeskų, gausybė ragų, erelių, 
krepšių su gėlėmis ir kitokių alegorinių gipso ir smiltainio pa- 
puošalų. 

Šią kažkada buvusią Karalių koplyčią Kazimieras IV Jogailai- 
tis pastatė Skaisčiausiosios Dievo Motinos, šventųjų Stanislovo 
ir Andrejaus garbei (toje vietoje, kur dabar Švenčiausiosios ne- 
kalto prasidėjimo Mergelės koplyčia). Joje buvo palaidoti karalių 
palaikai, o kai 1530 m. ji sudegė, Žygimantas Senasis perstatė iš 
naujo; vėliau toje vietoje, kur buvo koridorius, vedęs iš Karalių 
rūmų į Katedrą, kaip jau sakyta, Žygimantas III iš tašyto akmens 
pastatė didelio kvadrato formos koplyčią, kurią 1636 m. baigė 
Vladislovas IV. Koplyčios pastatas, puikios skulptūros, žavios fres- 
kos ir visa meninė vidaus ir išorės apdaila - garsaus minėtų Karalių 
rūmų architekto ir dailininko Peterio Dankerso* kūrinys. Šv. Kazi- 
miero** palaikų perkėlimo iškilmės įvyko 1636 m. rugpjūčio 14 d. 


* Dankersas (de Ry Dankierse) 
gimė 1583 m. Amsterdame. 1661 m. grįžtantį iš Vilniaus į Varšuvą 
miške netoli Rūdninkų miestelio jį užpuolė plėšikai žydai ir sudavė 
jam dešimt mirtinų smūgių. Jis leisgyvis buvo atvežtas į Rūdninkus 
ir čia, gulėdamas mirties patale, nupiešė savo žudikų portretus, pa- 
gal kuriuos piktadariai trečią dieną po Dankerso mirties buvo rasti 
ir nubausti mirtimi. Dankersas mirė 1661 m. spalio 9 d., sulaukęs 
78 metų. 

** Šv. Kazimieras gimė 1458 m. 
spalio mėnesį, mirė Vilniuje 1484 m. kovo 4 d. Šventuoju paskelbė 
popiežius Leonas X 1521 metais („Visuotinėje lietuvių enciklopedijo- 
je“. T. 9. P. 666 teigiama, kad 1602 m. Kazimierą šventuoju paskelbė 
popiežius Klemensas VIII. - Vert. past.). Popiežius Klemensas VIII 
jo šventei surengė didesnes iškilmes. 1604 m. buvo išleista knyge- 
lė, kurioje aprašomi prie jo kapo įvykę stebuklai. Kojelavičius teigia 
(„Miscellūnea', t. y. „Įvairenybės“), kad 1614 m. (kitur rašoma, kad 
1602 ar 1604 m. - Red. past.), kai buvo atnaujinamas kapas, palai- 
kai ir drabužiai buvo nesuirę; kartu buvo aptiktas himnas apie Švč. 
Mergelę, prasidedantis žodžiais: „Omni die, dic Mariae, mea laudes 

Jose dalyvavo karalius Vladislovas IV, popiežiaus nuncijus Marijus 
Pilonardas ir visi žymieji Lietuvos ir Rusijos didikai bei dignito- 
riai. Šia proga į išorinę koplyčios pietų sieną įmūryta didelė stačia- 
kampė pilkai rusvo marmuro plokštė su tašyto akmens raižytais 
rėmais, vainikuota akmeniniais skydais ir šalmais, baltojo erelio ir 
Lietuvos Vyčio bareljefais, apačioje - Aukso vilnos ordino, kuriuo 
buvo apdovanotas Vladislovas IV, ženklu ir tokiu užrašu: 
D.O.M. 
DIVO.CASI MIR O. 
Casimiri. Jagiellonide. Regis. filio. 
Regni. Poloniae. Magnią. Ducatus. Lithvaniae. 
Patrono. tutelari. propugnatori. 
Cognato. principi. 
Sigismundus. III. Poloniae, et Sueciae Rex 
Sacellum. hoc. 
Aeternum. pietatis. cultusą. sui. Monimetum. 
Erexit. instruxit. exornavit. 
Vladislaus III. 
Sacri. corporis. illatione. 
honoravit. perfecit, dedicavitą. 
Anno. Domini. MDCXXXVI. die XIV Augusti. 


anima“ (Kiekvieną dieną, mano siela, garbink Mariją), padėtas po jo 
dešiniuoju smilkiniu. Kariaujant Jono Kazimiero laikais, kai priešų 
kariuomenė artinosi prie miesto, Karališkosios koplyčios klebonas 
kunigas Jurgis Belazaras šv. Kazimiero palaikus nugabeno į savo šei- 
mos dvarą Žemaitijoje, bet, bijodamas švedų, kunigas Baltramiejus 
Ladzikas netrukus nuvežė juos į Povilo Sapiegos miestelį Ružanus, iš 
kur tik 1664 m., referendoriaus Bžostovskio (vyskupo Konstantino 
tėvo) saugomi, be jokių iškilmių jie buvo pergabenti į Vilnių ir palik- 
ti privačiame kapitulos name, kol buvo suremontuota Katedra ir Šv. 
Kazimiero koplyčia. Vėliau, prieš Karolio XII kariuomenei įžengiant į 
Vilnių, karstas su šv. Kazimiero palaikais dar kartą buvo išvežtas. 

Nusipelnęs „Senovės Lenkijos“ autorius M. Balinskis (T. 3. P. 213) 
rašo, kad šv. Kazimiero palaikai kelerius metus ilsėjosi Medininkų 
14 d. buvo iškilmingai perkelti į pastatydintą naują koplyčią. Per šias 
iškilmes, kuriose dalyvavo Vladislovas IV, Sarbievijus pasakė gražią 
lotynišką prakalbą. 

(Didžiajam, Gerajam Dievui Šventajam Kazimierui, karaliaus 
Jogailos sūnui, Lenkijos karalystės ir Lietuvos Didžiosios Kuni- 
gaikštystės globėjui, saugotojui, gynėjui, kunigaikščiui giminai- 
čiui. Zigmantas III, Lenkijos ir Švedijos karalius, šią koplyčią, 
amžiną pamaldumo ir jo garbinimo paminklą, pastatė, įrengė, 
išpuošė. 

1634 Viešpaties metais rugpjūčio 14 dieną Vladislovas III, 
įnešdamas šventąjį kūną, pagarbino, išaukštino, paaukojo.) 

Kriptoje po šia koplyčia taip pat ilsisi Vladislovo IV, miru- 
sio 1648 m. gegužės 20 d. Merkinėje, širdis. Ją į Vilnių birželio 
19 d. atvežė prelatas scholastikas Jonas Daugėla Zaviša, lydėjęs 
karaliaus kūną iš Merkinės į Gardiną, o po iškilmingų pamal- 
dų, kurias aukojo vyskupas Abraomas Vaina ir visa kapitula, to 
paties mėnesio 26 d. palaidojo koplyčios rūsyje*. Kaip įdomus 
senovinės raižybos paminklas verta dėmesio dar Šv. Kazimiero 
koplyčios maža kilnojamoji sakykla. Ji yra taurės, stovinčios ant 
skrendančio erelio, formos; atnaujinta 1838 m. Kaip tik iš šios 
sakyklos rūmų dvasininkai kitados sakė pamokslus viešpatau- 
jančios šeimos nariams; mat jie paprastai meldėsi Šv. Kazimiero 
koplyčioje, prašmatnioje tribūnoje, esančioje virš pagrindinių 
durų, į kurią iš rūmų galima buvo patekti dengta galerija, = 
nančia iš dešiniosios bažnyčios navos gilumos“. 

2) Šv. Marijos Magdalietės koply- 
čia. Seniau ji buvo vadinama Švč. M. Marijos Dangun ėmimo 
koplyčia, bet tada, kai buvo sugriauta Šv. Marijos Magdalietės 
bažnyčia prie Šlapiųjų vartų ir šios šventosios paveikslas 1805 
m. buvo perkeltas į minėtą koplyčią, ji gavo dabartinį pavadini- 
mą. Čia ilsėjosi koplyčios fundatoriaus, Vilniaus, o vėliau Poz- 
nanės vyskupo Jono iš Lietuvos kunigaikščių, mirusio 1536 m., 


* Šv. Kazimiero koplyčia, be abe- 
jonės, yra gražiausias mūsų miesto meno paminklas. Tačiau šiame 
rašinyje nėra vietos smulkesnėms detalėms, todėl besidomintiems 
rekomenduojame puikų šv. Kazimiero koplyčios aprašymą, esantį 
leidinyje „Wizerunki i Roztrząsania Naukowe“ (Naujas rinkinys. T. 2. 
P. 13, 14). Dar pridurkime, kad garbingasis mūsų Vilniaus senovės 
tyrinėtojas p. M. Homolickis, anksčiau manęs, kad Šv. Kazimiero 
koplyčioje esantys paveikslai sukurti P. Dankerso, vėliau pakeitė 
nuomonę ir teigia, kad šios freskos yra Delbeno kūriniai. 

palaikai; dabar čionai amžinam poilsiui atgulė penkių Vilniaus 
vyskupų - Jurgio Tiškevičiaus, mirusio 1656 m., Jono Zavišos, 
mirusio 1661 m., Mykolo Zenkovičiaus, mirusio 1762 m., Ignoto 
Masalskio, mirusio 1794 m., ir Andrejaus Benedikto Klangevi- 
čiaus, mirusio 1841 m., - palaikai. Toje pačioje koplyčioje, vadi- 
namoje Vyskupų, dabar pakabintas Jono Borkos, arba Berkhofo, 
1690 m. pieštas Visų Šventųjų paveikslas. Todėl ji dar vadinama 
Visų Šventųjų koplyčia. 

3) Šv. Ignoto Lojolos Išpažinėjo 
koplyčia. Joje virš altoriaus yra Simono Čechavičiaus tapytas 
šv. Ignoto paveikslas, perkeltas čia iš Šv. Ignoto bažnyčios, kai 
ji ir buvusi Jėzuitų kolegija 1798 m. buvo paversta kareivinė- 
mis. Dešiniojoje šios koplyčios pusėje, sienos viduryje, yra 
kunigaikščio Mikalojaus Radvilos rūpesčiu pastatyta marmu- 
rinė antkapio lenta jo tėvo broliui, trisdešimt penkerių metų 
Lietuvos Didžiosios Kunigaikštystės didikui Jonui, mirusiam 
1551 m., ir savo broliui Jonui, mirusiam trejų metų. Čia dar 
ilsisi palaikai Minsko, Senosios Rusios ir Skirsnemunės vaiva- 
dijų seniūno žmonos kunigaikštienės Sofijos Višnioveckos, ku- 
riai antkapį pastatė Minsko vaivada Aleksandras Pacas. Čionai 
palaidoti Delkoneno vyskupo, Trakų sufragano Jono Civinskio, 
mirusio 1846 m., palaikai. 

4) Šv. Pauliaus koplyčia (vadina- 
moji Montvydų) pastatyta buvusio įėjimo iš miesto į Katedrą vie- 
toje, o šiam tikslui dabar naudojamasi Šv. Trejybės koplyčia. Šioje 
koplyčioje yra puikus šv. Pauliaus, grąžinančio regėjimą, paveiks- 
las. Tai Petro Beretinio iš Kortonos kūrinio, kurį turi Krokuvos 
kamendulai, Smuglevičiaus daryta kopija. 

5) Nukryžiuotojo Išganytojo ko- 
plyčia. Šiandien tai Išganytojo koplyčia, nes joje kabo gražus Si- 
mono Čechavičiaus tapytas Nukryžiuotojo Išganytojo paveikslas, 
kitados buvęs Šv. Kazimiero koplyčioje. Dar seniau dėl paveiks- 
lo, perkelto į Marijos Magdalietės koplyčią, šioji buvo vadinama 
Visų Šventųjų koplyčia. Čia ypač verta pasidomėti dviem raudo- 
no švediško marmuro antkapiais, kuriuose matyti dvi gulinčios 
visu ūgiu figūros: Vilniaus vyskupo, Alšėnų kunigaikščio Povilo 
Algimantaičio (mirė 1555 m., buvo įmūrytas į sieną, prie kurios 

dabar yra altorius) ir Alberto Goštauto, Vilniaus vaivados, Lie- 
tuvos Didžiosios Kunigaikštystės kanclerio, Geranainių grafo, 
mirusio 1559 m., kurio sūnus Stanislovas buvo vedęs garsiąją 
Barborą Radvilaitę*. Šalia jos, matyt, yra buvusi Šv. Kryžiaus ko- 
plyčia, dabar tamsi, paversta įvairių rakandų sandėliu, iš kurio 
veda laiptai į viršuje esantį archyvą. 

6) Šv. Jono Nepomuko koplyčia. 
Seniau dėl Dievo Motinos paveikslo buvo vadinama Čenstaka- 
vos koplyčia. 1769 m. įgriuvo šios koplyčios bokštas. Vyskupas 
Masalskis 1781 m. ėmėsi ją atstatyti, o jo įpėdinis Jonas Nepo- 
mukas Korvinas Kosakovskis baigė įrengti šią, vadinamą Vysku- 
pų, koplyčią; čia kitados buvo Vilniaus vyskupų ir sufraganų ko- 
lumbariumai. P. Smuglevičiaus tapytas šios koplyčios paveikslas 
vaizduoja šv. Joną Nepomuką, stovintį priešais Čekijos karalių 
Vaclovą IV. Čionai yra Vilniaus vyskupo Jono Korvino Kosa- 
kovskio paminklas, pastatydintas jo brolio, taurininko Juozapo 
Kosakovskio. Virš marmurinės plokštės - gipsinis ganytojo bius- 
tas, o žemiau - jo herbas. Prie šios koplyčios durų yra išėjimas į 
laiptus, vedančius į chorą. 

7) Šv. Petro koplyčia, pirmoji 
iš kairės nuo choro, vadinama Vainos koplyčia. Ovalo formos 
langas, esantis kupolo skliaute, apšviečia visą koplyčią. Čia yra 
Smuglevičiaus tapytas šv. Petras kalėjime, žemiau - tikriausiai 
Coredžio darbo paveikslas, kuriame pavaizduota Švč. Mergelė su 
Kristumi ir šv. Jonu. Vilniaus vyskupas Abraomas Vaina 1649 m. 
kovo 10 d. užrašė jį testamentu Švč. Mergelės Dangun ėmimo 
altarijai. 

8) Nekalto prasidėjimo koplyčia, 
esanti taip pat kairėje pusėje, vadinamoji Valavičiaus, - tai Vil- 
niaus vyskupo Eustachijaus Valavičiaus 1631 m. kovo 15 d. per- 
statyta buvusi Karališkoji koplyčia. Dešinėje jos sienoje yra šio 
vyskupo antkapis. Nedidelis kupolas skliautuose su bokšteliu, o 
jame esąs langelis teikia šiai koplyčiai šviesos. Fundatorius joje 


* Apie šiuos antkapius būta įvairių 
nuomonių. Vienas buvo priskiriamas vyskupui Taborui, o antras - pir- 
miausia Vytautui, vėliau - Havnulevičiui. Prelato Herburto ir prof. 
M. Homolickio tyrimai galutinai išsprendė šią problemą. 

įrašė: „Violator hujus operis in felix esto', tai yra: „Tebus nelai- 
mingas šio darbo naikintojas“. Kalbama, kad, perskaitęs šiuos 
žodžius, Gucevičius bijojęs restauruoti šią koplyčią. 

9) Apreiškimo Švenčiausiajai Mer- 
gelei koplyčia. Dar ji vadinama Kęsgailos - nuo Vilniaus vaiva- 
dos, Lietuvos kanclerio Mykolo Kęsgailos, pastačiusio ją 1436 m., 
vardo. Virš altoriaus yra naujas Rusecko tapytas paveikslas „Ap- 
reiškimas“. Ant sienos pritvirtinta Kęsgailos antkapio plokštė su 
ilgu tekstu. 

Be šių koplyčių, kairėje pusėje, šalia Apreiškimo, yra atskira 
koplyčia, kurioje pagal profesoriaus Podčašinskio planą kartą vi- 
sam laikui buvo įrengtas Viešpaties kapas, o už šiaurinio įėjimo 
dar yra atskira koplyčia su krosnimi bažnyčios daiktams laikyti. 


Zakristija 


Kitoje pusėje priešais Šv. Kazimiero koplyčią yra erdvi kva- 
dratinė zakristija, atsiradusi sujungus seniau ten buvusias dvi: 
kapitulos ir vikarų. Čia, be daugelio senovinių rakandų, tarp 
dviejų kolonų stovi didelė, alavo skarda išklota spinta, kurio- 
je yra aukšto dubens pavidalo alavinis praustuvas, su antvožu, 
sveriąs 80 svarų. Apačioje, stalčiuje, stovi didelis varinis dubuo 
vandeniui nutekėti, sveriąs 28 svarus. Iš zakristijos eina laiptai į 
kapitulos archyvą, taip pat į salę virš zakristijos ir ant bažnyčios 
stogo. 


Katedroje palaidoti didikai 


Dažni gaisrai ir Katedros pertvarkos beveik nepaliko tikrų, 
neginčijamų, pėdsakų, kur buvo palaidoti daugelio didikų, Jo- 
gailaičių giminės narių palaikai. Ugnis ir laikas sunaikino pa- 
minklus, o jų amžininkai nesusiprato jųjų atnaujinti. Tačiau la- 
biausiai tikėtina, kad karalių kapai buvo po Nekalto prasidėjimo 
koplyčia, kuri anksčiau, kol dar nebuvo pastatyta Šv. Kazimiero, 
buvo vadinama Karališkąja. 1655 m. iš krantų išėjusios Vilnios 

dumblas ir smėlis sunaikino daugelio, tarp jų ir Aleksandro I, 
Barboros ir daugelio kitų, palaikus. 

Be karalaičio šv. Kazimiero ir Vladislovo IV širdies, Katedroje 
palaidoti: 

1) Kunigaikštis Karigaila Algirdaitis, nukautas 1390 m. (kuni- 
gaikščių Čartoriskių ir Koreckių giminės pradininkas). 

2) Aleksandras Vygandas, mylimas Jogailos brolis, miręs tuoj 
po Karigailos. 

3) Ona, Smolensko kunigaikščio Sviatoslavo duktė, antroji 
Vytauto žmona, mirusi 1418 m.! 

4) Lietuvos didysis kunigaikštis Vytautas, miręs 1430 m. Pa- 
laidotas kartu su žmona atskiroje, vadinamojoje Vytauto, koply- 
čioje. Belskis, Gvagninis ir Strijkovskis teigia, kad Vytauto pa- 
minklu yra buvusi didelė karo vėliava su jo, sėdinčio ant žirgo, 
atvaizdu. Gaisras sunaikino ši paminklą. Karalienė Bona pastatė 
naują, kurį sudarė jo biustas ir plokštė su užrašu. Šį paminklą jau 
po Bonos mirties pastatė Vilniaus vyskupas Valerijonas Protase- 
vičius. Užrašas ant jo buvo toks: 

BONA SPHORTIA REGINA POLONIAE, etc. 

Inclito Principi Alexandro Vitoldo. Magno Duc. Lithvaniae, 
de Patria sua optime merito, et rerum gestarum gloria, per uni- 
versum orbem claro. Dum viveret lapidem hunc paravit. Vale- 
rianus demum Episcopus Vilnensis, Benefactori Templi hujus, 
monumentum hoc altari ejus apposuit, ossague ejus ante non 
prodignitate servata, in eo conclusit. Anno dni MDLXXIII. (Len- 
kijos karalienė ir t. t. Bona Sforca Garsiajam, daugiausiai nusipel- 
niusiam savo tėvynei, visame pasaulyje išgarsėjusiam Didžiajam 
Lietuvos Kunigaikščiui Aleksandrui Vytautui, dar gyva būdama, 
parūpino šį akmeninį paminklą. Paskui, 1573 Viešpaties metais, 
Vilniaus vyskupas Valerijonas, šios šventovės geradaris, tą pa- 
minklą pastatė prie jo altoriaus ir ten sudėjo Jo kaulus, anksčiau 
saugotus nepaisant asmens garbingumo.) 


' Kai kurie istorikai, pvz., profe- 
soriai I. Jonynas ir K. Jablonskis, V. Daugirdaitė-Sruogienė ir kiti 
mano, kad Ona Vytautienė buvusi ne rusė, o aukštos kilmės lietuvė, 
Vytauto bendražygio ir patikėtinio kunigaikščio Sudimanto sesuo, 


*vov 

Laikas ir gaisras pražudė ir šį paminklą. Vilniaus kapitula 
du sykius (1628 ir 1697 m.) svarstė Vytauto paminklo atnauji- 
nimo reikalus, bet savo gražių užmojų iki galo neįgyvendino. 
Tik 1851 m. nusipelnęs krašto senovės tyrėjas grafas Eustachi- 
jus Tiškevičius iškėlė taurią mintį atstatyti pirmojoje Lietuvos 
šventovėje jos garbingiausio kunigaikščio paminklą ir su jam 
būdingu uolumu ėmęsis darbo, kelių piliečių geranoriškai re- 
miamas, per dvejus metus įgyvendino sumanymą. Taip 1853 m. 
gegužės 27 d. gražus paminklas po kelių amžių nebūties vėl 
atsirado toje vietoje, kur, kaip mano tyrėjai, palaidoti Vytauto 
palaikai. Paminklas, kuris dabar puošia Vilniaus katedrą, kairė- 
je šv. Stanislovo altoriaus pusėje atrodo taip: marmuro plokštė, 
specialiai atgabenta iš Berlyno, su ornamentuoto smiltainio, 
kitados puošusio Pacų rūmus Jiezne, rėmais: plokštėje išraižy- 
tas senas užrašas, buvęs vyskupo Valerijono laikais, ir pridėti 
žodžiai: „Monumentum non procul hoc loco, in ipso recessu sep- 
tentrionali hujus Ecclesiae guondam positum, sed ignis voragine 
anno MDCX jam exustum ac temporis iniuria deletum anno 
MDCCCLII pristina inscriptione restituta memoriae aeviternae 
postliminio mandatur'. (Tas paminklas kadaise buvo pastatytas 
šiauriniame šios bažnyčios kampe, netoli nuo šitos vietos, bet 
1610 metais gaisro liepsnose apdegė ir laikui bėgant sunyko. 
1852 metais, atnaujinus senovinį įrašą, vėl pastatytas amžinam 
atminimui.) Paminklą dirbo ir dailino gabus skulptorius vil- 
nietis Juozapas Kozlovskis. Jis kainavo 1500 sidabro rublių. Už 
plokštės buvo įmūryta skardinė dėžutė, į kurią įdėta: 1) per- 
gamentas su paminklo atnaujinimo apyrašu; 2) du medaliai su 
Šnipiškių Išganytojo ir Aušros vartų Švč. M. Marijos atvaizdais; 
3) imperatoriaus Nikolajaus I karūnavimo medalis; 4) jubilieji- 
nis Vilniaus universiteto įkūrimo 250-ųjų metinių kaltinis me- 
dalis; 5) penkios Vytauto sidabro monetos; 6) monetos: rublis, 
penki zlotai, pusrublis ir 25 kp sidabru bei 7) žiedas su grafo 
Eustachijaus Tiškevičiaus herbu. Be to, išliko Vilniaus kapitu- 
loje sudarytas paminklo atnaujinimo aktas, kurį surašė grafas 
Eustachijus Tiškevičius, patvirtino savo parašu jis pats ir trys 
liudytojai (Vilniaus vyskupas Vaclovas Žilinskis, Jo Imperato- 
riškosios Didenybės rūmų šambelionas, tikrasis valstybės pata- 

rėjas grafas Edvardas Mostovskis ir Vilniaus maršalka Rudolfas 
Pisanka)*. 

5) Vytauto brolis kunigaikštis Žy gi mantas Kęstutaitis, 
nužudytas Trakuose 1440 m. 

6) Jogailos brolis kunigaikštis Švitrigaila, miręs Lucke, 
bet pervežtas į Vilnių ir čia palaidotas 1452 m. 

7) Kunigaikštis Mykolas Žygimantaitis, Kęstučio vaikai- 
tis, miręs 1452 m. 

8) Karalaitis šv. Kazimieras, miręs 1484 m. 

9) Lenkijos karalius, Lietuvos didysis kunigaikštis Alek - 
sandras, miręs 1506 m. 

10) Pirmoji Žygimanto Augusto žmona Elžbieta, Romos 
imperatoriaus Ferdinando duktė, mirusi 1543 m. 

11) Antroji Žygimanto Augusto žmona Barbora Ra- 
dvilaitė, mirusi 1551 m. 

Sidabro lakšte, prikaltame prie jos karsto, buvo išraižytas toks 
įrašas: 

Barbara guae tegitur tumulo Regina sub isto 

Augusti conjunx, altera Regis erat, 

Commoda multa tulit multis, incommoda nulli, 

A gua se laesum dicere nemo potest 

Immatura obiit decima trieteridi capta 

Bis viduos fatis linguere jussa thoros. 

Occidit ante diem, et guamvis Anus illa fuisset. 

Diceret Augustus obiit ante diem. 

Coronata VII Xbris Anno MDL Obiit VIII Maji. 

(Kapas šis Karalienės Barboros, 

Karaliaus Augusto antrosios žmonos. 

Daug gera ji padarė žmonėms, bet negėra niekam. 

Kas pasakys, kad buvo kada ką įžeidusi? 

Mirė ji dar jauna, eidama tik dešimtį trečią. 

Mirė ji per anksti, bet kad ir senelė būtų buvusi, 

„Mirė ji per anksti, - Augustas būtų pasakęs. 


* To paties grafo E. Tiškevičiaus 
pastangomis sukurtas ir kitas paminklas, skirtas Vladislovui IV, ku- 
rio širdis palaidota Šv. Kazimiero koplyčioje. Jis netrukus bus pasta- 
tytas šioje koplyčioje. 

Vainikuota 1550 metų gruodžio 7 d. 
Mirė [1551 m.] gegužės 8 d.) 


Antkapiai 


Katedros viduje iki šiol yra šie antkapiai: a) Įėjus į bažnyčią 
pro didžiąsias duris, dešinėje pusėje prie antro pilioriaus pri- 
tvirtinta Vilniaus vyskupo Benedikto Vainos, mirusio 1615 m. 
spalio 22 d. Paduvoje, rusva marmuro plokštė. b) Ant trečio 
pilioriaus, kairėje pusėje nuo įėjimo į bažnyčią, - kunigo ka- 
nauninko Martyno Šulco Valavičiaus, mirusio 1640 m. kovo 16 d., 
rusvo marmuro antkapis. c) Ant to paties pilioriaus, sienos pu- 
sėje, - emigranto švedo kunigo Olauso Algino, kuris baigė savo 
gyvenimo kelią Vilniuje 1628 m. rugpjūčio 6 d., sulaukęs 93 
metų, rusvo marmuro antkapis. d) Prie trečio nuo įėjimo pilio- 
riaus, sakyklos pusėje, pritvirtinta 1692 m. vasario 7 d. mirusio 
Gracianopolio vyskupo Mikalojaus Slupskio marmuro plokštė. 
e) Į ketvirtą piliorių Lietuvos Kunigaikštystės iždininkas J. Za- 
viša ir Zofija Valavičiūtė įmūrijo marmuro plokštę su epitafija 
savo mirusiai trylikos metų dukteriai Barborai. f) Ant to paties 
pilioriaus, sienos pusėje, esanti marmuro plokštė - tai antka- 
pis Jokūbo Naporkovskio, jo žmonos Onos Benesaitės ir žento 
Tomo Laurinavičiaus, mirusių per maro epidemiją, prieš tai už- 
rašiusių 5000 auksinų Katedros kunigams vikarams su sąlyga, 
kad kiekvieną savaitę laikytų už jų sielas dvejas Mišias ir vienas 
giedotines kiekvieno mėnesio pabaigoje. Šį antkapi jiems pa- 
statė Katedros kunigai vikarai 1636 m. sausio 5 d. g) Ant pilias- 
tro tarp Šv. Kazimiero ir Marijos Magdalietės koplyčių esanti 
marmuro plokštė žymi 1648 m. vasario 17 d. mirusio Vilniaus 
kanauninko Adomo Zablockio antkapį. h) Ant piliastro tarp 
Šv. Marijos Magdalietės ir Šv. Ignoto koplyčių - dailus, sidabru, 
auksu ir įvairiomis spalvomis puoštas Vilniaus vyskupo Jurgio 
Tiškevičiaus antkapis, nišoje ant postamento stovi iš ketaus 
liedintas auksuotas biustas, vaizduojantis šį vyskupą su berete 
ant galvos ir vyskupo mucetu, lyg kalbantį iš sakyklos; kairią- 
ja ranka jis laiko kryžių ant krūtinės, dešinioji iškelta aukštyn. 

Marmuro plokštėje ilgas užrašas; nežinomo autoriaus liedintas 
biustas išraiškingas, gerai žinomas, vertinamas. i) Ant piliastro 
tarp Šv. Ignoto koplyčios ir šoninių durų yra marmuro plokštė, 
papuošta Lietuvos vėliavininko Samuelio Paco, mirusio 1637 m. 
sausio 8 d., gipsiniu herbu ir atvaizdu. Šoniniame bažnyčios 
prieangyje, dešinėje pusėje, prie įėjimo esanti akmeninė plokš- 
tė - tai vaivados Mikalojaus Kęsgailaičio, Vitebsko kaštelionio 
Jono su žmonomis, kunigaikštiene Koreckiene ir kunigaikštie- 
ne Radviliene, didžiojo Lietuvos valstybės iždininko Andriaus 
su žmona Valavičiūte, Bokštų grafų Zavišų antkapis, kuris buvo 
pastatytas jų provaikaičio Kristupo ir jo žmonos Tiškevičiū- 
tės rūpesčiu 1700 m. birželio 14 d. j) Bažnyčios sienoje šalia 
zakristijos yra Tomo Vavžeckio iš Skšetušovo, vaivados, Lenki- 
jos karalystės senatoriaus, antkapis, virš jo - gipsinis biustas, 
aplinkui puoštas puikiais auksiniais ornamentais. Šį antkapį 
įrengė jo tikras brolis Juozapas Vavžeckis, Lenkijos armijos kava- 
lerijos generolas. Tomas Vavžeckis mirė 1816 m. rugpjūčio 5 d. 


Lobynas 


Katedros lobyne yra daug įdomių senovės vertybių, kurių 
dalį čia paminėsime: 1) Didelė 28 svarų sidabrinė auksuo- 
ta monstrancija, kurią Vilniaus vaivada, Lietuvos Didžiosios 
Kunigaikštystės kancleris Albertas Goštautas 1539 m. testa- 
mentu paliko Geranainių bažnyčiai, iš kurios vėliau ji buvo 
pervežta į Katedrą. Joje išraižytas Abdank herbas ir metai 
„1535“. Ši monstrancija paprastai iškeliama Viešpaties kapo 
koplyčioje ir vadinama Geranainių monstrancija. 2) Sidabrinė 
ranka su šv. Stanislovo dešiniosios rankos peties kaulo relikvija 
ir vyskupo žiedu; anot kapitulos aktų, ji buvo tiesiogiai gauta 
iš Krokuvos katedros. 3) Sidabrinė auksuota taurė su auksuotu 
sidabro tinkleliu, papuošta 6 rubinais, pagaminta 1536 m., o pado- 
vanota 1559 m. mūsų pirmojo fiziologo, Krokuvos akademijos 
profesoriaus Alberto Novikampiano. 4) Sidabrinė chorvedžio 
lazdelė, 1563 m. vyskupo Valerijono restauruota. 5) Sidabri- 
nis auksuotas relikvijorius, puoštas ornamentuotais reljefais, 

rubinais ir ametistais, kurio gryno aukso dėkle, nusagstytame 
perlais, yra Išganytojo karūnos erškėtis ir šv. Kryžiaus tikro 
medžio gabalėlis, prelato Mikalojaus Povilo Jasinskio pado- 
vanotas 1602 m. 6) Vyskupo Tiškevičiaus dovanota mažesnė 
gryno aukso monstrancija, puošta deimantais ir kitokiais bran- 
gakmeniais. 7) Auksinė taurė su patina, kurioje pavaizduotas 
vyskupo Bžostovskio herbas. 8) Taurė su vyskupo Pancežins- 
kio herbu. 9) Vyskupo Paco gryno aukso dėžutė. 10) Vyskupo 
Zenkevičiaus taurė. 11) Vyskupo Paco monstrancija ir taurė. 
12) Šešios senovinio darbo stačiakampės keliolikos colių ilgio 
ir pločio sidabro plokštės su raižytais senovinio darbo šv. Ka- 
zimiero gyvenimo ir stebuklų vaizdais. 13) Alberto Goštauto 
paaukotas sidabru ir brangakmeniais puoštas didelis krištolinis 
kryžius. 14) Sidabrinis, vietomis auksuotas raižinys, vaizduo- 
jąs Paskutinę vakarienę, — vyskupo Eustachijaus Valavičiaus 
dovana; pastaruoju metu jis yra kapitulos altoriaus sidabrinėje 
arkoje. 15) Dailaus Augsburgo darbo raižyta sidabrinė taurė, 
dovanota 1624 m. kanauninko Martyno Šulco. 16) Grafo My- 
kolo Tiškevičiaus dovanota taurė*. Dar yra daug kitų dovanotų 
vyskupo arnotų, mitrų, pastoralų ir t. t. Sidabrinis tabernakulis 


* Ši daili sidabrinė taurė, paauko- 
ta 1854 m. šv. Kazimiero (kovo 4) d., - meistriško darbo, nežinia 
kur pagaminta, sverianti septynis svarus, 20'/, colio aukščio, kai- 
nuojanti 600 raudonųjų auksinų. Ji turi keturis tarpsnius. Pirmas 
su dvylika sidabre raižytų bareljefų, vaizduojančių Jėzaus Kristaus 
gimimą, kančią ir dievinimą. Antras, kurį sudaro šeši puikūs ema- 
lio piešiniai, vaizduoja tą patį Išganytoją, Švč. Mergelę ir šv. Apaš- 
talus, po kuriais kaip ornamentas išraižytos sidabre keturios figū- 
ros, vaizduojančios Dangaus triumfą ir pragaro jėgų sutramdymą. 
Trečias tarpsnis - taip pat labai meniškas sidabro raižinys keturiose 
skliautuotose nišose, vaizduojantis dorybes ir nuodėmes, t. y. tėvų 
meilę vaikams, piktžodžiavimą, su velnio, aplink kurį apsivyniojo 
žaltys, emblema prie kojų; vaikų meilę tėvams ir neviltį su emble- 
ma mirties, kuri juos pagrobia. Ketvirtas, kuris sudaro pačios tau- 
rės pagrindą, vaizduoja aštuonis šv. Apaštalus, kurių nėra antrame 
tarpsnyje. Ši taurė minėtą dieną, per šv. Kazimierui skirtas iškilmes, 
buvo iškilmingai konsekruota ir nuo tada vartojama svarbesnėms 
iškilmėms. 

Švenčiausiajam Sakramentui laikyti dovanotas vyskupo Bžos- 
tovskio, jis sveria 214 grivinų ir 12 latų*. 


Arkibrolija 


Prie Katedros bažnyčios yra Marijos arkibrolija, įsteigta Vil- 
niaus prelato arkidiakono, Gracianopolio vyskupo Mikalojaus 
Slupskio** popiežiaus Klemenso 1671 m. kovo 8 d. leidimu prie 
Marijos, o vėliau - Šv. Jono Nepomuko koplyčios, Vilniaus vys- 
kupo Mikalojaus Stepono Paco globojama. Ligi šių dienų išliko 
stora knyga su avietinio damasto viršeliais, puošta sidabro orna- 
mentu, kuriame pavaizduota spinduliuose Švč. Mergelė su kūdi- 
kėliu ant rankų ir aštuoniais angelėliais. Šioje knygoje nuo pat ar- 
kibrolijos įsteigimo pasirašo jos nariai; pirmame lape yra pasira- 
šę karalius Mykolas Kaributas Višnioveckis ir jo žmona karalienė 
Eleonora. Ten dar yra valstybės didžiojo maršalkos ir etmono, 
vėliau Lenkijos karaliaus Jono Sobeskio! ir jo žmonos Marijos 
de Grange Sobeskos, Jokūbo Liudviko Sobeskio ir daugelio kitų 
parašai. Ši knyga - retas žymiausių Lietuvos ir Lenkijos valstybės 
veikėjų autografų rinkinys. 


Varpinė 


60 uolekčių atstumu nuo bažnyčios, dešinėje jos pusėje, stovi 
puikus 4 tarpsnių bokštas. Pirmas jo aukštas apvalus, trys viršu- 
tiniai - aštuoniabriauniai. Kupolas baigiasi 12 uolekčių aukščio 
piramide. Tai Katedros varpinė. Apatinis aukštas pastatytas dar 
XIII a., ko gero, tuo pačiu metu kaip ir Perkūno šventykla. Anot 


* Viršutinė dalis visiškai nauja, 
sidabrinė, daryta vyskupo Klangevičiaus užsakymu. Jai buvo pritai- 
kyta tik Šv. Kazimiero bažnyčios tabernakulio sidabriniai tuščiavi- 
duriai piliorėliai. 

** Mirė 1693 m. 

! Jonas Sobeskis buvo ir Lietuvos 

didysis kunigaikštis. 

padavimo, tai buvęs didžiojo žynio, Krivių Krivaičio bokštas, iš 
kurio jis skelbęs miniai dievų valią, taip pat iš čia pagonių žyniai 
stebėję saulės kelią dangaus skliaute. Trečiame aukšte kabo 4 var- 
pai, kurių didžiausias, 1 uolekties ir 16 colių aukščio, 1 uolekties 
ir 21 colio pločio, sveria 2745 svarus. Tarp 1522 ir 1524 m. Ka- 
tedros varpinė buvo perstatyta architekto Annuso, vadovaujant 
Vilniaus vyskupui Jonui, kilusiam iš Lietuvos kunigaikščių. Tuo- 
met šioje varpinėje buvo trys dideli varpai: Karališkasis, 
arba Žygimanto (Campana Maxima, seu Regia, t. y. Didžiausias 
varpas arba Karališkasis), Vyskupų irKapitulos, XVII a. 
prisidėjo dar Maskvos varpas, kurį dovanojo Smolenską užėmęs 
Žygimantas III. Pirmasis iš jų, Žygimanto, buvo ypač didelis, 
jis skambėdavo tik per iškilmingas šventes arba žymių žmonių 
laidotuves. Aprašydami šį varpą, tuometiniai keliautojai nuro- 
do, kad jam išjudinti reikėdavę per dvidešimt stiprių žmonių. Po 
1610 metų gaisro karališkasis statybininkas Vilhelmas Polis sver- 
tais nuleido jį iš varpinės ir sudaužė; jo ketus buvo išlydytas. Kiti 
varpai taip pat buvo nuimti ir perlydyti. Jonui Kazimierui val- 
dant, per karą varpai buvo visiškai sunaikinti, tik ketaus gabalai 
buvo nugabenti į karališkąjį arsenalą. Iš tų nuolaužų ir nupirkto 
Slonimo parapijos bažnyčios sugedusio varpo Jonas Delamarsas 
nuliedino keturis šiandien esančius, gerokai mažesnius už tris 
buvusius, varpus. Ketvirtame varpinės skirsnyje yra laikrodis su 
dviem, valandos ir ketvirčio valandos, varpais. 





Pilies, Didžioji ir Aušros vartų gatvės. 
Buvęs Universiteto pastatas. Observatorija. 


Vilniaus Senienų muziejus. 
Šv. Jono bažnyčia. 
Vyskupo Stroinovskio paminklas. 
Kardinalija. Piacionka. Puslovskių namai. 
Šv. Mikalojaus cerkvė. Klinikos pastatas. 
Rotušė. Šv. Mikalojaus soboras. 
Šv. Trejybės vienuolynas ir cerkvė. 
Šv. Dvasios vienuolynas ir cerkvė. Šv. Teresės bažnyčia. 
Aušros vartai 


Dabar pasivaikščiokime trimis pagrindinėmis miesto gatvė- 
mis, kurių bendras ilgis - pusantro varsto nuo Katedros aikštės, 
kur prasideda Pilies gatvė (šitaip vadinama dėl karališkosios pi- 
lies ir Pilies vartų), iki Aušros vartų. 


Universiteto pastatas 


Pirmas dėmesio vertas objektas yra buvusio Universiteto, da- 
bar gimnazijos, pastatas. Jis stovi dideliame plote, kuriame yra 
keli namai, jungiantys Pilies gatvę su Rūmų aikšte. Žygimantas 
Augustas 1569 m. čia įsteigė jėzuitų kolegiją, 1578 m. pertvarkytą 

Nežinomas tapytojas. Pilies gatvės perspektyva. 1840. Akvarelė 


į Akademiją', o 1803 m. - į Universitetą, kuris 1832 m. gegužės 
1 d. buvo uždarytas. Šiame pastate buvo Imperatoriškoji medi- 
cinos chirurgijos akademija iki pat jos uždarymo, t. y. iki 1841 m. 
gruodžio 30 d.* 


'" Anot Visuotinės lietuvių enciklo- 
pedijos (t. VIII, p. 654), 1579 m. reorganizavimo jėzuitai įsteigė Vil- 
niaus kolegiją 1570 m.; kolegija reorganizuota į Akademiją 1579 m. 

* Išėjus į Šv. Jono bažnyčios kie- 
mą, dešinėje bažnyčios pusėje, prie kolegijos mūro sienos, virš nišos, 
šiek tiek tolėliau nuo vartų, šiandien vedančių į gimnazijos kiemą, 
sienos įduboje yra atvaizdas Švč. Mergelės, atsirėmusios į Žemės ru- 
tulį, dešiniąja ranka laikančios Viešpatį Jėzų, o kairiąja — skeptrą, 
kaip Lenkijos karalienė (kuria buvo pripažinta nuo Jono Kazimie- 
ro laikų). Po šia figūra marmuro plokštėje pavaizduotas lietuviškas 
Vytis, toliau — įrašas marmure: „Academia universitas Societatis 
Jesu“ (Jėzuitų akademija - universitetas), o po juo mažesnėje plokš- 
tėje įrašas: „Erecta anno 1580“ (Įsteigta 1580 m.). Kodėl įrašyti šie 
metai, nežinoma. Gal tai pastato statybos pabaigos data. Aišku tik 
tiek, kad Vilniaus akademijos privilegiją Steponas Batoras pasirašė 
Lvove 1578 m. liepos 7 d.; antra, Vilniuje suteiktos privilegijos data 
kita - 1579 m. balandžio 1 d., o popiežius Grigalius XIII Akademiją 
patvirtino 1579 m. spalio 29 d. Šias privilegijas ir popiežiaus bulę 

Observatorija 


Tarp Universiteto mūrų matyti anksčiau Universitetui, o da- 
bar Imperatoriškajai St. Peterburgo mokslų akademijai priklau- 
sančios astronomijos observatorijos bokštas. Vilniaus observato- 
rija, įsteigta Mstislavlio kaštelionienės kunigaikštienės Elžbietos 
Puzinienės iš kunigaikščių Oginskių 1753 m., mokslininko astro- 
nomo jėzuito Tomo Žebrausko pastangomis, kurias įgyvendino 
astronomijos profesorius ir observatorijos direktorius, dar vėliau 
Vilniaus universiteto rektorius Martynas Počobutas-Odlianickis, 
tuomet buvo tokio lygio, kad nenusileido geriausioms užsienio 
observatorijoms. 

Počobutas turėjo garbės sveikinti observatorijoje Lenkijos ka- 
ralių Stanislovą Augustą, taip pat imperatorius Pavelą I ir Alek- 
sandrą I. Imperatorius Pavelas I, įėjęs į puikią observatorijos salę 
(1796 m.), sušuko: „Ouel salon, guel salon“ (Tai salė, tai salė!). 
Imperatorius Aleksandras I teikėsi įrašyti savo vardą (1802 m.) į 
tyčia tam parengtą knygą, o Stanislovas Augustas 1797 m. vasa- 
rio 20 d. panašioje knygoje savo ranka parašė: „Ką su džiaugsmu 
regėjau, su tuo liūdėdamas atsisveikinu 

Šioji Počobuto 1772 m. įrengta salė iš tikrųjų graži. Ji aprašyta 
vilniečio mokslininko astronomo M. Gusevo* straipsnyje. „Šeši 
kvadratiniai pilioriai, prilaikantys skliautą ir remiantys vidaus 
arkadas bei viršutinių konstrukcijų sienas, išrikiuoti išilgai salės 
dviem eilėmis, dalija ją į tris beveik vienodas dalis ir kartu yra 
jos pagrindinė puošmena. Visos grindys grįstos kvadratinėmis 
labai tvirto ir dailiai tašyto švediško akmens plokštėmis. Laiptai 
platūs, kelių tarpsnių, baigiasi ties salės rytinės sienos viduriu, 
čia jau su medine baliustrada, veda į ploto tarp kolonų vidurį, 
iš kur įėjusiam atsiveria vaizdas į priešpriešiais esantį portiką, 


Žegota Onacevičius įdėjo į „Henriko Valezijaus ir Stepono Bato- 
ro viešpatavimą . T. 2, po 3 užrašo p. 1. Jas pakartojo Lukaševičius 
„Mokyklų istorijoje“. T. 4. - užrašas 2, p. 10, o Kraševskis pirmą pri- 
vilegiją - „Vilniaus istorijoje“. (T. 4. P. 43). 

* Žr. 1853 metų „Heh. cmam. 
ouepku Bunenckoū 2y6“. (P. 68), straipsnį su antrašte „Vilniaus as- 
tronomijos observatorijos šimtametis egzistavimas“. 

kurį puošia gipsinės mitologinių astronomijos globėjų Dianos 
ir Uranijos figūros. Pirmoji laiko skydą su Puzinienės biustu, 
iškylančiu iš laurų vainiko, antroji, kairiąja ranka remdamasi į 
žvaigždėtą pusrutulį, dešiniąja laiko vainiką su inicialais E. P O. 
(Elžbieta Puzinienė-Oginskaitė). Po portiku viduryje matyti Sta- 
nislovo Augusto biusto profilis, o ant piliastrus vainikuojančios 
dorėniškos atbrailos - taip pat keturi gipsiniai Zodiako ženklai: 
Jautis, Vėžys, Svarstyklės ir Ožiaragis, kurie simbolizuoja ketu- 
rių metų laikų pradžią. Abipus dvivėrių, į observatorijos vakarinį 
bokštą vedančių durų sienoje yra keturios nišos. Salės šiaurinėje 
ir pietinėje sienose yra po septynis langus, o tarp jų nišose stovi 
12 spintų su laikrodžiais ir knygomis. Viename iš pietinių langų 
ant akmeninio pagrindo pritvirtintas Paryžiuje Conniveto paga- 
mintas keturių pėdų ilgio liunėtas. 

Be viso to, dar paminėjus daugybę įvairių astronomijos prie- 
taisų ir apie 30 aliejiniais dažais tapytų žymių asmenybių bei 
mokslininkų portretų, galima įsivaizduoti puikią ir gražią obser- 
vatorijos salę. Iš portretų ypač vertingi šie: vienas jaunos, kitas 
jau pagyvenusios kunigaikštienės Elžbietos Puzinienės, taip pat 
du vyskupo Valerijono Protasevičiaus, pirmojo jėzuitų kolegijos 
rektoriaus Stanislovo Varševickio, pirmojo Vilniaus akademijos 
rektoriaus Petro Skargos, Jėzuitų kolegijos profesoriaus Andre- 
jaus Kriugerio, profesoriaus Tomo Žebrausko, kuris pirmasis 
vykdė šviesiosios kunigaikštienės Puzinienės valią steigti obser- 
vatoriją, rektoriaus astronomo Martyno Počobuto-Odlianickio, 
primo Poniatovskio, kunigaikščio Adomo Čartoriskio, senato- 
riaus Stroinovskio, Universiteto rektoriaus vyskupo Stroinovskio, 
medicinos daktaro Petro Franko, Vilniaus universiteto profeso- 
riaus Zacharijaus Nemčevskio, karalių Stepono Batoro, Žygimanto 
Augusto, Stanislovo Augusto, Aleksandro I ir daugelio kitų. 

Viršum septynių šiaurinių didžiosios salės langų iš lauko pu- 
sės nupiešti ženklai 6 didesnių planetų: Merkurijaus, Veneros, 
Žemės, Marso, Jupiterio ir Saturno. 

Observatorijos pastato kampuose iš pietų pusės iškilę du ap- 
valūs, didelių dorėniškų kolonų pavidalo bokštai, po jų karnizu 
ir vidurinėje sienoje išdėstyta 12 Zodiako ženklų nuo Svarsty- 
klių iki Mergelės, o žemai, sienos viduryje, po Poniatovskių Jau- 

čiu, didelėmis auksinėmis raidėmis išvedžiota Vergilijaus eilu- 
tė: „Addidit antiguo virtus nova lumina coelo (Ryžtas senovės 
dangui pridėjo naujų šviesulių). Po trečio aukšto langais per visą 
sienos plotį tarp bokštų įmūryta juodo marmuro plokštė, kurioje 
tokiomis pačiomis raidėmis įrašyta: 

Haec domus Uraniae est! Curae procul este profanae! 

Temnitur Hic humilis tellus, Hinc ITUR AD ASTRA! 

(Šitie namai Uranijos! Nutolkite su mūzomis nesusiję rūpesčiai. 

Čia niekinama paprasta žemė, iš čia kylama į žvaigždes.) 

O po šiuo - dar vienas užrašas toje pačioje plokštėje: 

Prima manus operi admota ėst mensae Augusto 1782 Ultima 
imposita mensae Octobri 1788 a M. P Rect Acad: Egu. S. Stan. 
(Darbas pradėtas 1782 m. rugpjūčio mėnesį, baigtas 1788 m. 
spalio mėnesį. [Rūpinosi] Akademijos rektorius M[artynas| 
P[očobutas|, šv. Stanislovo riteris.) 

Kairėje sienoje šalia observatorijos keturių įmūrytų koklių 
piešinys vaizduoja lietuvišką Vytį. 


Muziejus, Medicinos draugija 


Šiandien buvusiuose Universiteto mūruose įsikūrė dvi moks- 
lo draugijos: krašto Senienų muziejus kartu su Archeologijos 
komisija, aukščiausiu lygiu patvirtinti 1855 m. balandžio 29 d., 
ir Imperatoriškoji mokslinė medicinos draugija, gyvuojanti nuo 
1805 m. gruodžio 12 d.* Muziejus įsikūręs auloje, gražioje Uni- 
versiteto posėdžių salėje. Šios knygos pabaigoje muziejuje apsi- 
lankysime. O Medicinos draugija, vadovaujama pirmininko, me- 
dicinos daktaro A. Adomavičiaus, 1855 m. gruodžio 12 d. šventė 
savo penkiasdešimtmetį. 


* Jos steigėjai - buvusio Vilniaus 
universiteto profesoriai Bekiu, Braunas, Juozapas Frankas, Loben- 
veinas, Matusevičius, Andrius Sniadeckis, Špicnagelis, Eincholnas, 
Gutas, Heimanas, Libošicas, Šlegelis, Šimkevičius, ligi šiol gyvi Ka- 
rolis Vagneris ir Voligangas. Iš jų, minint 50-mečio jubiliejų, dalyva- 
vo Karolis Vagneris. Iškilmingą akimirką, paskelbus jo kaip steigėjo 
pavardę, visi dalyviai vieningai atsistojo pagerbti žymaus veterano. 

Sv. Jono bažnyčia 


Šv. Jono bažnyčia stovi Pilies ir Šv. Jono gatvių sankirtoje, bet 
pagrindinis gražus jos frontonas yra buvusio Universiteto kiemo 
pusėje. Šią bažnyčią karalius Jogaila pradėjo statyti 1388 m. lie- 
tuvių pagoniškos šventyklos vietoje, ji buvo užbaigta 1426 m., 
o 1427 m. rugpjūčio 10 d. buvo pašventinta Kujavijos ir Plocko 
vyskupų. Nuo 1571 m., gerokai padidinta ir atnaujinta, ji priklau- 
sė jėzuitams net iki šio ordino panaikinimo, paskui ji buvo Uni- 
versiteto bažnyčia, ir 1826-1829 m. jo vadovybės potvarkiu buvo 
visiškai pertvarkytas jos vidus. Trumpai aprašykime šią bažnyčią, 
kokia ji buvo iki remonto. Bažnyčios vidus rėmėsi į 14 piliorių, iš 
kurių 9 buvo marmuro imitacijos, su gipsatūra ir kapiteliais, kitos 
5 - be puošybos. Prie bažnyčios sienų buvo 12 marmuro imitacijos 
piliastrų su auksuota ir 4 su neauksuota gipsatūra. Sakykla mūrinė, 
iš išorės padengta marmuro imitacija, prie jos - 4 evangelistai, virš 
jos - kapitelis su stovinčio šv. Jono statula, kurią supa 6 gipsiniai an- 
geliukai*. Bažnyčioje buvo net 22 marmuro imitacijos altoriai: šv. 
Onos, Nukryžiuotojo Viešpaties Jėzaus, šv. Marijos Sopulingosios, 
šv: Ignoto, šv. Ksavero, šv. Kazimiero, šv. Juozapo, šv. Trejybės, šv. 
Mykolo, šv. Petro ir Povilo, Švč. M. Marijos, vadinamos rusiškąja, 
vargingųjų Mergelės Marijos, Viešpaties Jėzaus Apipjaustymo, 
šv. Anupro, šv. Aloyzo, šv. Stepono, šv. Tado, šv. Jeronimo, Dievo 
apvaizdos, šv. Kotrynos, šv. Jono Nepomuko. Ant šio altoriaus 
kolonų postamentų buvo du meistriški dramblio kaulo drožiniai, 
viename iš kurių buvo pavaizduoti Trys karaliai, kitame - pieme- 
nėliai, sveikinantys Betliejuje gimusį Viešpatį. Šioje bažnyčioje 
buvo septynios koplyčios: 1) Dievo Kūno, prie kurios nuo 1573 m. 
gyvavo arkibrolija. 2) Švenčiausios Nekalto Prasidėjimo Merge- 
lės. 3) Šv. Mykolo ir angelų sargų. 4) Studentų (Congregationis 


* Iš šios sakyklos kitados aidė- 
jo didžio auksaburnio Petro Skargos iškalba. Vėlesniais metais iš 
tos pačios vietos šventas religijos tiesas skelbė garsūs ir atmintini 
pamokslininkai: Jonas Kantas Chodanis, Tomaševskis, Atanazas 
Ignatavičius, Juozapas Kolbas, Aniolas Daugirdas, Filipas Nerijus 
Golanskis, Ignotas Borovskis, iš gyvųjų - Stanislovas Krasinskis, 
Aleksandras Važinskis, Lucijanas Godlevskis. 

mediae, t. y. Mažesniosios brolijos), Šv. Stanislovo. 5) Taip pat 
studentų (Congregationis maximae, t. y. Didžiosios brolijos). 
6) Šv. Kozmos ir Damijono ir 7) Šv. Barboros. Altorius puošė 
marmuro imitacijos kolonos, o visos koplyčios buvo padabin- 
tos gipsatūra, statulomis, kai kurios ir freskomis. Buvo 20 rūsių, 
kuriuose laidojami mirusieji, taip pat - 15 meistriškai drožinėtų 
konfesionalų, 34 dideli ąžuolo suolai, puošti įvairaus medžio gė- 
lėmis. 

Nuo Akademijos pusės bažnyčios fasadas yra keturių tarps- 
nių, du viduriniai pagražinti kolonomis ir keturiais mūrytais va- 
zonais, trečiame stovi keturios gipso statulos: šv. Jono Krikštytojo, 
šv. Jono Evangelisto, šv. Ignoto ir šv. Ksavero, viršuje - geležinis 
kryžius. Šis fasadas nepakito ir ligi šių dienų. O nuo gatvės pusės 
buvo vartai, kurių šiandien jau nebėra; viršum jų stovėjo du me- 
diniai vazonai su metalinėmis gėlėmis, auksuoti spinduliai sklido 
nuo žodžio Jėzus, abipus vartų buvo aukštas mūras*. Universiteto 
lėšomis restauruota bažnyčia prarado senovės bruožus; nebėra 
gražių freskų, gipsatūros, statulų ir skulptūrų, tačiau, nors sienos 
plikos, baltintos, be paveikslų, freskų ir gipsatūros, ji ir šiandien 
neabejotinai yra viena gražiausių. Bažnyčios ilgis - šimtas, plo- 
tis - keturiasdešimt uolekčių. Gatvės pusėje pagal proLesOALs 
Podčašinskio planą buvo pastatytas portikas. 


Altoriai 


Šiandien Šv. Jono bažnyčioje yra šie altoriai: 1) Didysis alto- 
rius su mūro mensa, ciborijus ir jo dvigubos, daugmaž kvadra- 
tinės uolekties dydžio durelės, apkaltos sidabro skarda, kurioje 
paauksuotas horeljefas vaizduoja visus Paskutinės vakarienės 
dalyvius; vidus taip pat sidabruotas. Šalia ciborijaus yra 12 
dviejų uolekčių aukščio kolonų. Virš tabernakulio stovi šv. Jo- 
nas Krikštytojas, priešais jį - krikštijamas pasaulio Išganyto- 
jas, jie apgaubti debesų, tarp kurių matyti angelėliai; visa skulp- 
tūrinė grupė gipsinė. Prie didžiojo altoriaus tarp kolonų stovi 


* 1787 metų gen. dekano vizitas. 


Li 

7 didelės statulos. 2) Šv. Jono Krikštytojo altorius. 3) „Šv. Jono 
Evangelisto. 4) Loreto Švč. M. Marijos medinė auksuota statula, 
o viršjos - didelis medinis auksuotas kryžius su auksuota Jėzaus 
figūra. Kiti altoriai: 5) Šv. Jono Nepomuko. 6) Šv. Kazimiero. 7) 
Šv. Juozapo. 8) Sopulingosios Švč. Mergelės. 9) Šv. Mykolo. 10) 
Šv. Petro ir Povilo, Dievo Kūno. 11) Šv. Onos. 12) Šv. Kotrynos. 
13) Šv. Barboros ir 14) Rusiškosios Švč. Mergelės. 

Prie kolonų ant mūrytų konsolių stovi 18 šv. Jono statulų, ku- 
rios seniau puošė altorius. 


Stroinovskio paminklas 


Įėjus į bažnyčią iš kiemo, kairėje pusėje, netoli zakristijos, yra 
1827 m. pastatytas ir 1828 m. lapkričio 10 d. pašventintas vys- 
kupo ir rektoriaus Stroinovskio* paminklas. Šis paminklas - tai 
keturi piliastrai, suremti poromis, kurias jungia ovalus skliautas. 
Visa tai remiasi į vientisą pagrindą, siekiantį bažnyčios pavimen- 
tą. Ant skliauto sąramų pakylėti du angelai, gesinantys gyvenimo 
deglą; ten pat ant kraštinių piliastrų pastatytos ašarinės (lacri- 
matoria). Tarp piliastrų ant postamento yra dvi didelės žvaki- 
dės - aukštų vyskupo ir Universiteto rektoriaus rangų simboliai. 
Tarp jų įtaisyta balta marmuro plokštė, kurioje aukso raidėmis 
įrašyta: 


* Jeronimas Stroinovskis gimė 
1752 m. rugsėjo 20 d. Voluinės vaivadijoje; pirmiausia įstojo į pijorų 
vienuolyną, o paskui tapo pasaulietiniu dvasininku, buvo Kijevo ka- 
nauninku, vėliau, būdamas vyskupu nominatu, 1808-1815 m. valdė 
Vilniaus dieceziją. 1814 m. popiežius Pijus VII patvirtino jį diece- 
zijos vyskupu, bet bulė atėjo tik kitais metais, ir rengdamasis iškil- 
mingai intronizacijai Katedroje Stroinovskis mirė savo Elniakampio 
palivarke 1815 m. rugpjūčio 5 d. 

Jis buvo prigimtinės teisės ir tautų politinės teisės profesoriumi 
pirma Varšuvoje, vėliau Vilniuje; įsteigus Vilniaus universitetą, tapo 
jo rektoriumi, eidamas šias pareigas daug nusipelnė. Vertingas jo 
veikalas „Nauka prania natury politycznego, narodow i ekonomii 
politycznej“ (Wilno, 1786). Vėliau buvo išleistas keturis kartus. Žy- 
musis Čackis sakė, kad „...ši knyga tapo reikalinga visai visuome- 
nei. 

„D. O. M. 

Hieronymo. Comiti. Strzemien. Stroynowski. 

Episcopo. Vilnensi. Ord. S. Annae. et. S. Stanislai. I. cl, cguiti. 
scholarum. per Lithvaniam. moderatori. Antecessori. et acade- 
miae. Vilnensis. Rectori. e. vivis. Erepto. A. MDCCCXV. D. V. Au- 
gusti. Aetatis. LXII. viro. Generis. Nobilitate. morum. integritate. 
comitate. Eloguio. ac. Doctrina. perspecto. Litterarum. incrementis. 
nato. earumgue. amore. nulli. secundo. De. academia. vero. Dum. 

Alexandri Primi. 

Munificentia. eadam. instauraretur. et. augeretur. Immortali- 
ter. merito. collegae. civesgue. tantae. virtutis. memores. aere. col- 
lato. Cenotaphium. Hocce. Posuere. A. MDCCCXXV III." 

(DIDŽIAJAM, GERAJAM DIEVUI 

Vilniaus vyskupui, Šv. Onos ir Šv. Stanislovo pirmojo laips- 
nio riteriui, Lietuvos mokyklų valdytojui-pirmininkui ir Vilniaus 
akademijos rektoriui, grafui Jeronimui, Balno kilpos herbo Stroi- 
novskiui, iš gyvųjų tarpo išplėštam 1815 m. rugpjūčio mėn. 5 d. 
62 metų amžiaus vyrui, gerai žinomam dėl jo giminės kilmingu- 
mo, būdo dorumo ir švelnumo, iškalbos ir mokytumo, gabiam 
literatui, niekam nenusileidusiam mokslų meile, nemirtingai 
nusipelniusiam Akademijai, kol 

Aleksandro Pirmojo 

dosnumu ji buvo įrengta ir išplėsta. Kolegos ir piliečiai, atmin- 
dami jo kilnumą, sudėję lėšų, 1828 metais pastatė šitą antkapį.) 

Viršum šios plokštės skliauto gaubiamoje nišoje su kriaukle 
stovi vyskupo biustas. O žemiau plokštės, pagrindo viduryje, ant 
lentos (sveriančios 34!/, pūdo, geležinės, liedintos Višnioveckių 
fabrike) pritvirtintas Stroinovskių šeimos herbas. 

Šis paminklas pastatytas už Vilniaus universiteto narių ir 
piliečių aukas, kurių buvo 621 rublis ir 86 kapeikos. Geležinę 
plokštę su herbu dovanojo grafas Adomas Chreptavičius. Biustą 
sukūrė profesorius Jelskis. 

Koplyčios 


Visos koplyčios išliko. Dievo Kūno koplyčioje (kuriai 1770 m. 
gruodžio 3 d. Trakų vaivada Tadas Pranciškus Oginskis užrašė 
12 000 lenkų auksinų) yra sidabro karstas su kankinio šv. Teofilio 
relikvijomis, dorėniškas portalas su lipdytiniais pagražinimais 
ir dviem dailiomis Tikėjimo ir Pamaldumo statulomis. Už alto- 
riaus ir karsto stovi garsėjanti stebuklais Nukryžiuotojo Kristaus 
figūra. Kunigas jėzuitas Vaitiekus (Albertas) Vijūkas-Kojelavi- 
čius 1650 m. apie šia figūrą rašė*: „Nors negaliu tiksliai nurodyti 
laiko, nes nerasta šaltinių, bet iš seno mus pasiekusio padavimo 
žinoma, kad Didžiojo pasninko metu, kai zakristijonas dangstė 
gedulo užuolaidomis altorius ir ketino uždengti Išganytojo figū- 
rą, iš jo lūpų pasigirdo Dievo balsas, kad nedrįstų to daryti.“ Dėl 
tos priežasties visą Didįjį pasninką bažnyčioje neuždengiama tik 
ši viena figūra. Dešinėje choro pusėje į sieną įmūryta marmuro 
plokštė, kurioje aukso raidėmis įrašyta malda Viešpačiui Jėzui. 


* „Istorinės įvairenybės“ („Miscel- 
lanea Rerum ad Statum Ecclesiasticum in magno Lituaniae ducatu“, 
t. y. „Įvairenybės apie Bažnyčios būklę Lietuvos Didžiojoje Kuni- 
gaikštystėje“). Šiame veikale Kojelavičius mini, kad, be stebuklais 
garsėjusios Išganytojo figūros, Šv. Jono bažnyčioje buvo šie stebuk- 
lingi paveikslai: 1) Švč. Mergelės, kairiąja ranka laikančios kūdikėlį, 
apie kurį jis rašo: „Aš pats, kuris tai rašau, prisiekdamas liudiju, kad 
patyriau asmeniškų malonių ir seniau, ir dabar (1643), kai prie šio pa- 
veikslo daviau tam tikrus įžadus Švč. Mergelės garbei“. Šis paveikslas 
nepaprastai meniškas, specialistų didžiai vertinamas. 1828 m. rekons- 
truojant bažnyčią, išplėštas iš rėmų paveikslas pateko pas pamaldžią 
panelę Valavičiūtę ir papuošė jos namus; jai mirus, prieš keletą metų 
vėl grąžintas į Šv. Jono bažnyčią; šiandien kabo nuo įėjimo iš gatvės 
pirmoje iš kairės koplyčioje. O seni rėmai vėliau buvo pritaikyti ki- 
tam labai vidutiniškos vertės Dievo Motinos paveikslui. 2) Taip pat 
Švč. Mergelės, gerokai mažesnis, tuomet buvęs bažnyčios kampe, 
esančiame didžiojo altoriaus epistolos pusėje. 3) Šv. Stanislovo Kost- 
kos paveikslas, Jurgio Tiškevičiaus dovanotas akademinei Švč. Mer- 
gelės Marijos aplankymo brolijai ir kabantis šios brolijos koplyčios 
altoriuje. 4) Švč. Loreto Mergelės statula, esanti panašioje į Loreto 
namelį pastatydintoje koplyčioje, o atgabenta į Vilnių kašteliono 
Kazimiero Jevloševskio 1647 m. vasario 17 d. Maldą su trisdešimt 
trimis „Sveika Marija“ sudėjo kun. Vaitiekus Kojelavičius S. J. 


9) 

Po koplyčia esančiame rūsyje ilsėjosi Tado Pranciškaus Ogins- 
kio palaikai; įėjimas užritintas dideliu akmeniu su užrašu. Virš 
geležiniu Oginskių herbu papuoštų durų yra varyje tapytas to 
paties Oginskio portretas. Dabar ši koplyčia restauruojama ku- 
nigaikščio Irenėjaus Oginskio lėšomis. 2) Buvusi Nekalto Pra- 
sidėjimo koplyčia, pastaraisiais metais uždaryta, tik paskutinę 
pasninko savaitę joje papuošiamas Išganytojo kapas. 3) Šv. Onos 
koplyčia buvo išlaikoma Vilniaus batsiuvių brolijos, šiandien 
perduota šv. Cecilijos brolijai, kuri turi šios šventosios paveiks- 
lą. 4) Buvusi Šv. Stanislovo Kostkos koplyčia, šiandien vadina- 
ma Švč. Marijos Paguodos koplyčia, nes 1854 m., uždarius Au- 
gustijonų bažnyčią, kartu su kitais bažnytiniais reikmenimis čia 
perkeltas šv. Marijos Guodėjos paveikslas. 5) Buvusi studentų 
koplyčia, dabar paversta bažnytinių daiktų sandėliu. Gerai lig 


»v-- 


koplyčios. 


Brolijos 


Prie Šv. Jono bažnyčios dabar gyvuoja kelios brolijos. Visų 
seniausioji, įsteigta šlovingojo Petro Skargos, yra Dievo Kūno, 
arba Šv. Sakramento ir Gailestingumo, arkibrolija. Jos pamaldos 
vyksta Dievo Kūno koplyčioje, kurioje stovi to paties Skargos do- 
vanota labai meniška Nukryžiuotojo Kristaus figūra, apie kurią 
neseniai pasakojome. Antra arkibrolija, įsteigta 1736 m. Vilniuje 
prie Šv. Jurgio bažnyčios, - Švč. M. Marijos Škaplierinės ir šv. 
Juozapo, neseniai perkelta į Šv. Jono bažnyčią. Trečia Švč. Ma- 
rijos Paguodos, ketvirta šv. Teklės; abi perkeltos iš Augustijonų 
bažnyčios; penktą Šv. Cecilijos broliją 1855 m. atnaujino Vilniaus 
muzikantai, vadovaujami žymiojo kompozitoriaus Stanislovo 
Moniuškos. Be to, konfraternijos, arba šiandieniai Vilniaus auk- 
sakalių, batsiuvių, kirpėjų ir kalvių cechai, nuo senų laikų turi 
šioje bažnyčioje savo altorius, prie kurių tam tikromis dienomis 
laikomos pamaldos. Šv. Jono bažnyčios zakristijoje yra labai ver- 
tinga knyga, kurią pastaruoju metu bažnyčios sandėliuose aptiko 
dabartinis uolus Šv. Jono bažnyčios klebonas, Vilniaus katedros 

kanauninkas, Vilniaus diecezijos vienuolynų vizitatorius kunigas 
Aleksandras Vrublevskis. Ši knyga įrišta in folio aksomu, sida- 
bro skarda aptaisyta, papuošta sagtimis ir šešiomis skardelėmis, 
vaizduojančiomis angeliukus ir taurę viduryje, o kitoje pusėje - 
Jėzaus širdį. Pirmame jos lape - kukli dažais piešta vinjetė, ku- 
rios viršuje vaizduojama Paskutinė vakarienė, per vidurį - širdis 
tarp dviejų medžių, o apačioje - taurė, virš kurios - spinduliais 
papuošta patina. Antrame lape - toks pavadinimas: „Nukryžiuo- 
tojo Žaizdų nužymėtu, kasmet aukomis grįstu išganymo keliu 
žengiančių Dievo Kūno ir Gailestingumo dvasiškos arkibrolijos 
brolių ir valstybės geradarių atminimo verti vardai“. 1573 m. 
įrašytas pirmasis narys - Vilniaus vyskupas Valerijonas Prota- 
sevičius. Toliau matome Varmijos vyskupo Stanislovo Hozijaus, 
Vilniaus vyskupo Benedikto Vainos, Vilniaus kanauninko d-ro 
Mikalojaus Decijaus, Vilniaus vyskupų Eustachijaus Valavičiaus, 
Abraomo Vainos, Jurgio Tiškevičiaus ir daugelio kitų vardus. 
Nuo 1573 iki 1692 m. narių vardai surašyti viena ranka, o toliau 
eina pačių dvasininkų, daugiausia jėzuitų, taip pat įvairių regulų 
mergelių vienuolių parašai. Šis sąrašas siekia 1774 m. Toliau ant- 
rašte „Brolių ir pamaldžių geradarių pasauliečių registras“ pir- 
masis 1573 m. įrašytas Augustinus Rotundus Mileskis, Advoca- 
tus Vilnensis, toliau Vilniaus prokonsulas Tomas Tomaševičius, 
Vilniaus burmistras Tomas Digonas. 1596 m. pasirašė Olykos, 
Nesvyžiaus ir Myro kunigaikštis Radvila ir Lietuvos Didžiosios 
Kunigaikštystės pakancleris Leonas Sapiega, pirmasis paaukojo 
15 auksinų, antrasis - 100, tik neaišku, ar tai buvo vienkartės, 
ar kasmetinės aukos. Toliau randame Vilniaus konsulų Martyno 
Kiauličiaus, Jono Rudaminos, Stanislovo Tomaševičiaus, Tomo 
Bildziuko vardus, ties 1648 m. - Lietuvos Didžiosios Kunigaikš- 
tystės pakanclerio Kazimiero Leono Sapiegos (100 auksinų), 
Jonušo Tiškevičiaus Skumino (Palatinus Novogrodensis, t. y. 
Naugarduko vaivada) parašus. Iki 1687 m. sąrašas rašytas viena 
ranka, o paskui, iki 1776 m., nariai įsirašydavo patys, tik keliose 
vietose keli vardai įrašyti vienu braižu. Iš viso nuo 1573 m. broli- 
jos nariai buvo 354 dvasininkai ir 957 pasauliečiai. Nuo 1776 iki 
1855 m. vyrai nesirašė; tik kunigo A. Vrublevskio pastangomis 
pradėtas naujas Dievo garbei uoliųjų katalikų sąrašas. Seserų re- 

gistras buvo atskiras, rašytas iki 1800 m., jame buvo 2557 asme- 
nys; dabar pradėtas naujas sąrašas. 


Chreptavičių paminklas 


Bažnyčios lauko sienoje iš Pilies gatvės pusės yra didelė Nu- 
kryžiuotojo Išganytojo figūra, o po ja - juodo marmuro plokštė su 
užrašu; tai Jono Liutauro Chreptavičiaus 1759 m. įrengta epitafija 
Žemaičių kaštelionienei Onai Krišpinienei iš Chreptavičių, Nau- 
garduko kaštelionienei Onai Chreptavičienei ir Marijai Chrepta- 
vičienei. Išganytojo figūra aptverta prie mūro pritvirtinta geleži- 
ne tvorele, o viršum figūros - geležinis stogelis su kunigaikščio 
karūna ir kryželiu. Anksčiau šalia šio paminklo buvo al fresco 
tapyti 1710 metų maro vaizdai. Paskutinį sykį perstatant bažny- 
čią, jie buvo kažkodėl uždažyti. 


Vargonai 


Šv. Jono bažnyčios chore yra didingi, ko gero, didžiausi Lietuvo- 
je vargonai, pervežti čionai iš buvusios Polocko jėzuitų bažnyčios. 


Varpinė 
Šv. Jono bažnyčios varpinė - aukščiausias Vilniaus statinys. 
Jos aukštis — 181,8 Paryžiaus uolekties. Ketvirtame jos tarpsnyje 
galerijoje įtaisytos geležinės grotos; bokšto viršūnėje yra geležinis 
devynių uolekčių aukščio kryžius. 
Kardinalija 


Namas, esąs priešais Šv. Jono bažnyčios šonines duris ir dabar 
priklausąs pašto valdybai, iki tol buvo žinomas kaip Kardinalija. 

Nuo Žygimanto I, o gal ir ankstesnių laikų, jis priklausė Radvilų 
šeimai. Kunigaikštis Mikalojus Radvila Juodasis, norėdamas iš- 
plėsti šiuos namus, 1541 m. nusipirko gretimą mūro pastatą, kurį 
Kijevo vyskupas Jonas Filipovičius užrašė Katedros ir Šv. Jono 
bažnyčios altarijoms. Manoma, kad čia tam tikrą laiką vyko pir- 
mųjų Vilniaus Kalvino mokslo išpažinėjų pamaldos. Kardinolas 
ir Krokuvos vyskupas kunigaikštis Jurgis Radvila iškeitė šiuos 
namus į Kardinaliją, tai yra savo namus į ten buvusias kunigų 
celes ir koplyčią. Kardinolas Radvila testamentu (1593 m. vasario 
17 d.) užrašė Kardinaliją savo sūnėnui Jonui Albrechtui Radvi- 
lai, o po septynerių metų (1600) jo dėdė, Vilniaus vaivada kuni- 
gaikštis Kristupas Radvila, vėl uolus Kalvino išpažinėjas, jėzuitų 
priešas, tame name surenka ginkluotas pajėgas, kad pasipriešintų 
Chodkevičiui ir jėga paimtų savo sūnui Jonušui į žmonas Slucko 
kunigaikštytę Sofiją Olelkaitę, kurią globojo Vilniaus kaštelionas 
Chodkevičius, kuris, būdamas uolus katalikas, nenorėjo leisti jos 
už kalvinisto Jonušo. Šie namai priklausė Radvilų šeimai net iki 
kunigaikštytės Stefanijos Radvilaitės, kunigaikščio Leono Vit- 
genšteino (feldmaršalo sūnaus) žmonos, mirties, o 1850 m. juos 
nupirko pašto valdyba. 

Nuo Šv. Jono bažnyčios (tiesia linija) prasideda Didžioji gat- 
vė. 


Piatnicos cerkvės griuvėsiai 


Ja einant, už nedidelės aikštės ir Machnauro namo, skersgat- 
vyje, kuris nuo Didžiosios veda į Latako gatvę, styro liekanos 
mūrų senovinės Piatnicos cerkvės, kurią XIV a. pastatydino 
Vitebsko kunigaikštytė Marija, didžiojo kunigaikščio Algirdo 
žmona, palaidota šioje cerkvėje. Ji pastatyta šv. Praskovijos (Pa- 
raskevijos) garbei toje vietoje, kur buvo šventykla girtuoklystės 
dievo Ragučio, kurio žyniai buvo vadinami piationikais; cerk- 
vė egzistavo iki 1796 m. Manoma, kad jos sienos, ypač pieti- 
nė, statytos dar pagonybės laikais. Ir dabar, kai tarp griuvėsių 
kapojamos malkos, po žemėmis atsiliepia aidas, todėl galima 

manyti, kad čia esama rūsių, kuriuose buvo laidojami mirusieji. 
Piatnicos pavadinimas gal kilęs iš to, kad šv. Praskoviją paprasti 
žmonės vadina šv. Piatnica arba, anot graikų - Parasceva, kuri 
reiškia penktadienį. Beje, esama tam tikro panašumo su pago- 
nių dievo Ragučio žynių pavardėmis: Piationikai, Pietinikai, 
Potinikai. 


Chodkevičių namas 


Šalia šių griuvėsių stovi buvę Chodkevičių namai, 1600 m. 
gerai įtvirtinti. Juose Chodkevičiai slapstė Jonušo Radvilos su- 
žadėtinę, Slucko kunigaikštytę Sofiją, kurią, kaip ką tik minėjo- 
me, norėjo pagrobti kunigaikštis Kristupas Radvila. Kai Radvilos 
kariuomenė jau buvo priartėjusi prie šių namų ir ėmusi šaudyti, 
paaiškėjo, kad neįmanoma kautis tokioje siauroje gatvelėje pa- 
būklams šaudant. Vėliau šie namai priklausė Puslovskiams, o 
dabar - Mokslo valdybai. 


Šv. Nikolajaus cerkvė 


Toliau eidami Didžiąja gatve, netoli Rotušės aikštės, kairė- 
je pusėje, matome virš namų iškilusį bokštelį. Tai parapinė Šv. 
Nikolajaus cerkvė, kurią XIV a. fundavo didžiojo kunigaikščio 
Algirdo žmona Julijona. Medinę cerkvę sunaikino gaisras; ją 
atstatė Lietuvos didysis etmonas ir Kijevo vaivada kunigaikštis 
Konstantinas Ostrogiškis. 1845 m. cerkvė buvo restauruota ir 
parapijiečių lėšomis išdabinta, tų pačių metų gruodžio 6 dieną 
pašventinta. 


Vadinamosios klinikos pastatas 


Šalia šios cerkvės yra senovinis pastatas, kuriame buvusio 
Universiteto ir Medicinos chirurgijos akademijos gyvavimo me- 
tais veikė klinika. Kitados tai buvo Goštauto rūmai, o XVI a. tapo 

Radvilų nuosavybe ir jiems priklausė net iki 1804 m. XVI a. namas 
buvo šalia Žuvų turgaus, o priešpriešiais stovėjo Astiko, vėliau 
Pacų, rūmai, kuriuose šiandien gyvena korpuso vadas. Uolaus 
kalvino Mikalojaus Radvilos Juodojo laikais čia buvo reforma- 
cijos išpažinėjų koplyčia. Joje atgulė šio Radvilos ir jo žmonos, 
mergautinė pavarde Šidloveckos, palaikai, vėliau pervežti į Du- 
bingius, kur šio tikėjimo išpažinėjai taip pat turėjo koplyčią. Čia, 
erdviame kieme, du pamokslininkai ir uolūs Kalvino mokymo 
platintojai - Čechavičius ir Vendrichovskis skelbė žmonėms vie- 
šus pamokslus. Šioje koplyčioje ir kieme mokslai, anot Kojela- 
vičiaus („Miscellūnea“, t. y. „Įvairenybės“), vyko septynerius 
metus, tai yra tol, kol buvo pastatyta nauja bažnyčia (kurioje 
šiandien gubernijos gimnazijos pensionas), veikusi iki Vladislo- 
vo IV, iškėlusio ją už miesto ribų, laikų. Labai sena, iš pat pirmo 
žvilgsnio verčianti susimąstyti mažytė mūrinė koplytėlė ligi šių 
dienų tebestovi dešinėje pusėje, netoli antrųjų vartų. Nėra įrody- 
mų, jog tatai ta pati, Radvilos Juodojo pastatydinta, bet neabe- 
jotina, kad ji yra senovės paminklas. Šiandien koplyčia paversta 
malkine. Sename padavime ji vadinama koplyčia, nors neaišku, 
kokio tikėjimo. 

Vilniaus universiteto praktinės medicinos profesorius Juo- 
zapas Frankas, vos perėmęs katedrą iš savo šlovingojo tėvo Jono 
Petro, 1804 m. buvusios klinikos pastate, beveik greta paskaitų 
salės, įrengė patologijos kabinetą, kuriame iki 1812 m. jo pa- 
stangomis buvo sukaupta gana daug preparatų; jie buvo laikomi 
daugiausia stiklainiuose, konservuoti su spiritu. 1812 m. prancū- 
zai kliniką pavertė karo ligonine. Iš pradžių protingi prancū- 
zų gydytojai nelietė ir net saugojo kambarį su patologijos pre- 
paratais. Bet atmintino prancūzų kariuomenės sutriuškinimo 
ir atsitraukimo metu, trys dienos iki jų pabėgimo ir tiek pat 
užėjus rusams, šiai ligoninei nieko nebuvo tiekiama, tik kai ku- 
rie gailestingi miestiečiai kartkartėmis atgabendavo šiek tiek 
maisto, kurio dėl sutrikusio tiekimo ir neapsakomo brangumo 
buvo beveik neįmanoma gauti. Tuomet išbadėję sveikstantieji, 
kurie dar pajėgė judėti, ir ligoninės darbuotojai suvalgė visus 
minkštesnius patologijos preparatus ir išgėrė iš stiklainių spi- 
ritą, kuriuo jie buvo užkonservuoti. Tai tikras įvykis, aprašytas 

garbingame veikale: „Josephi Frank, Praxeos medicae Universae 
praecepta“. - Part III.- Volumen I. - Sectio II. - P. 293. Pran- 
cūzų ligonine paverstoje gimnazijos pastato dalyje ir keliose 
Universiteto salėse atsitikdavo taip, kad kai kurie sveikstantieji, 
dar negalintys atsikelti iš lovos, prisitraukdavo gretimoje lovoje 
ką tik mirusį savo draugą ir grauždavo jo petį. Atvykęs į Vilnių 
imperatorius Aleksandras nepasibjaurėjo aplankyti šią kraupią 
kančios lindynę, nors rizikavo užsikrėsti joje siautusia šiltine. 
Netrukus po ligoninių vizitacijos buvo sudaryta komisija, ku- 
rioje buvo ir vietinių gyventojų, ir likusių prancūzų gydytojų, ir 
ligoninių komisarų (commissaires des hopitaux). Tada ligonių 
padėtis ėmė gerėti. 


Rotušė 


Toliau išeiname į gražią, nors nedidelę, tuopomis apsodintą 
aikštę, o už jos - puikus miesto rotušės pastatas, kuris, anot pa- 
davimo, iškilo ten, kur Algirdo laikais buvo nukirsdinti septyni 
pranciškonų kankiniai. Čia posėdžiaudavo vaitų teismai, o visa 
Rotušė buvo įrengta pagal Jogailos suteiktų Magdeburgo teisių 
reikalavimus. Virš Rotušės stovėjo kvadratinis 64 uolekčių (kraš- 
tinė) ir 144 uolekčių aukščio bokštas. Po skliautais buvo du varpai 
ir laikrodis. Ant kupolo plevėsavo vėliavėlė. Vienoje Rotušės pusė- 
je stovėjo gėdos stulpas, dar vadinamas Pilotu, o kitoje - kartuvės“*. 
Šis pastatas kelissyk degė ir buvo atnaujinamas. 1781 m. birželio 


* Mat šioje vietoje nuo pagonybės 
laikų buvo baudžiami mirtimi nusikaltėliai,.nors iš kitų šaltinių ži- 
nome, kad tokios bausmės buvo vykdomos ir kitose miesto vietose. 
Antai 1482 m. rugpjūčio 30 d. Slucko kunigaikščiai Mykolas ir Jo- 
nas Olelkaičiai, Jurgio sūnūs, buvo nukirsdinti priešais vartus prie 
Neries tilto už tai, kad, nepaisydami karaliaus draudimo, išvyko iš 
Naugardo, kuris, likęs be įgulos, atiteko priešui, Maskvos carui Iva- 
nui*). Vėlesniais laikais (1580) Grigalius Astikas buvo nukirsdintas 
Vilniaus turguje. 1794 m. balandžio 25 d. etmonas Kosakovskis pa- 
kartas taip pat turguje, prie buvusios daboklės, netoli Rotušės. 

*) Bevardis lotyniškas rankraštis byloja, kad „visas pasaulis 
vedęs juos į mirties bausmės vietą. Tame pačiame rankraštyje 

19 d. su didžiu trenksmu ir dulkių debesiu nugriuvo Rotušės 
bokštas**. 

Laikrodis buvo nuimtas anksčiau ir užkeltas į Šv. Kazimiero baž- 
nyčios, dabar Šv. Nikolajaus soboro, bokštą. Labai nukentėjo Rotu- 
šėje laikinai buvęs miesto archyvas ir daug dvasininkų dokumentų. 

To meto architekto Rosio plane pažymėtos šios pagrindinės 
Rotušės dalys: 1) korpusas Rūdninkų vartų pusėje, 2) tarėjų na- 
mai, 3) gaisrinė, 4) miesto vaitų namai, 5) kalėjimai, 6) miesto 
krautuvės, 7) sandėliai ir 8) tolėliau, dešinėje pusėje, atskirame 
name svetimšalių krautuvės. 

Šiandienis dailus Rotušės pastatas pagal Gucevičiaus planą 
iškilo 1783 m. Daugmaž 1813 m. čia veikė Moravskos teatras, 
1845 m. įsikūrė miesto teatras. Pirmas spektaklis įvyko gruodžio 


dar rašoma, kad Slucko kunigaikščiai Mykolas ir Jonas Olelkai- 
čiai palaidoti Alšėnuose, taip pat kad „jų nemini Lietuvos isto- 
rija, nes jie nubausti mirtimi už nusikaltimą, bet iš rankraščių, 
kurių nuorašai, laimei, yra Lietuvos didžiojo kunigaikščio ar- 
chyve, iš dalies apie tai sužinome“. Šį atsitikimą smulkiai aprašo 
Nesiolovskis savo veikale „Otia Publica“ (kor. 317). O Stebelskio 
„Chronologija“ (T. 3. P.104) tatai neigia. Narbutas (Lietuvos is- 
torija. T. 3. P. 228 ir X priedas) teigia, Kad „Alšėniškis, Mykolas 
Aleksandrovičius ir kažkoks trečias jų nusikaltimo bendrinin- 
kas Ivanas Jurevičius, nubausti mirtimi, buvo viešai nukirsdinti 
Vilniuje 1482 m.“, bet šis nusikaltimas turėjo būti „pasikėsini- 
mas į karaliaus gyvybę“. Nikolajus Polevojus savoje „Hcmopia 
Pycckaeo Hapoda“ (T. 5. P. 534) kalba aiškiau, kad „Alšėnų 
kunigaikštis, kunigaikštis Teodoras Belskis ir Mykolas Olelkai- 
tis, buvęs Kazimiero vietininkas Didžiajame Naugarde, pasidavę 
caro Ivano įkalbinėjimams ir pažadams, nutarė pasiduoti jam su 
savo valdomis; kai šis sąmokslas paaiškėjo, Alšėnų kunigaikštis 
ir Mykolas Olelkaitis buvo nubausti mirtimi Vilniuje 1482 m.; 
o Belskis jau kitų dieną po savo vestuvių (su Aleksandro Čarto- 
riskio dukterimi Sofija) pabėgo į Maskvą. Pagaliau Karamzinas 
(T. 6, priedas 264) cituoja Kijevo metraštininką apie tų pačių 
Alšėniškio ir Olelkaičio nukirsdinimą ir priduria, kad tuo metu 
Vilniaus vaivada buvo Aleksandras Sudimantaitis. 

** Verta paminėti, kad tris vir- 
šutinius šio bokšto aukštus statė tas pats architektas, kuris statė ir 
Katedros Marijos koplyčios bokštą, kuris taip pat nuvirto, kaip mi- 
nėjome „I pasivaikščiojime“, 1769 m. rugsėjo 2 d. ir užmušė šešis 
kunigus. 

14 dieną. Atidarymo proga buvo suvaidinta A. Fredros komedi- 
ja „Niekas manęs nepažįsta“ ir 2 rusiški vodeviliai: „Kavaleristo 
žmona ir „Dvi prieš vieną. Valdžia iš miesto pajamų skyrė te- 
atrui išlaikyti 3000 rublių. Pirmasis teatro direktorius buvo val- 
dininkas Manskis; tais pačiais 1845 m. jį pakeitė iždo patarėjas 
fon Baranovas, vėliau - generalgubernatoriaus valdininkas ypa- 
tingiems pavedimams - Koreckis, o nuo 1849 m. - pulkininkas 
Abramovičius. Režisieriumi visą laiką buvo nusipelnęs Vilniaus 
artistas Juozapas Surevičius. 


Šv. Nikolajaus soboras 


Priešais Rotušės rytų sieną yra stačiatikių šv. Nikolajaus kate- 
dros soboras. Šią šventyklą pradėjo statyti 1596 metais, o užbaigė 
1604 m. gegužės 12 d. įkūrė kardinolas kunigaikštis Ferdinandas 
(Žygimanto III sūnus) ir įžymus kunigaikštis Levas! Sapiega; baž- 
nyčia pašventinta karalaičio šv. Kazimiero garbei. Prie šios bažny- 
čios buvo jėzuitų profesų (t. y. tų, kurie ištvėrė visus išmėginimus) 
namai, o panaikinus Jėzuitų ordiną, bažnyčia buvo perduota kuni- 
gams emeritams; po 1812 m.ji atiteko misionieriams, o pastaruoju 
laiku buvo paversta stačiatikių šv. Nikolajaus Stebukladario kate- 
dros soboru, kuris pašventintas 1840 m. rugsėjo 8 d. Ši šventykla 
yra atgimusio Bizantijos stiliaus arba greičiau bizantiečių ir italų 
stilių mišinys. Ypač patraukia dėmesį pagrindinis kupolas - nors 
ir gana didelis, jis neslegia bažnyčios savo didybe. Architektūra 
dvelkia drąsia mintimi. Žavingas bažnyčios vidus, taip pat ir forma 
korintiškų kolonų: dvi pagrindinės stovi ant plačių keturkampių 
pagrindų, kitos 8 - ant gražių krugšteinų. Kolonos remia prašmat- 
nų karnizą, virš kurio kyla keli nedideli piliastrai, išdabinti įvairia 
gipsatūra. Už ikonostaso yra 10 vienodų kolonų; jų aukštis be pa- 
grindo ir kapitelio - 8 aršinai, o skersmuo - 55 verškai“. Masyvūs 
taurės pavidalo pjedestalai stovi ant plačių pagrindų. 


' Gal tai autoriaus klaida. Daugu- 
ma šaltinių mini Leoną Sapiegą. 
* Ilgio matai: aršinas - 0,711 m, 
verškas - 4,4 cm. 

I. Trutnevas. Šv. Nikolajaus palaikų perkėlimo cerkvė 
prieš rekonstrukciją. 1863. Litografija 


Šiame sobore yra du labai seni ir įdomūs kryžiai. Vienas iš 
jų- 11 colių ilgio, medinis, dviejų kryžmų, iš visų pusių padeng- 
tas auksuotu sidabru ir iš priekio nusagstytas brangakmeniais. 
O antroje pusėje yra toks užrašas: „B nomo 7003 (t. y. 1495) 
unObiKma B. Munocmiwo Bomeewo u Ilpeuucmwa ee0 Mamepu, 
CUJNI010 UeCMHa?O 6 MUGOMBOpAULA2ZO KpeCMAa, nNOoBeNoHieMo 
pa6a 6omia Kuasa Anekcandpa Bacunesuua Okonbhuuaeo 
CMoneHcKa20, CKOBAH6 Oblo Ceū KDECMG U UCHNONHEHO MOUMU 
C6AMbIX6 U nOoNnOMeKHo 860 ųepK6u C6. BenukomyuenuKa Ieopeia 
y IlaavkoBunaxo, OnA C60e20 OyMeBHa?O CnaceHiA U HA NAMAMo 
podumenamo e20“. (7003 (t. y. 1495) metais indikto didžiosios 
Dievo malonės ir jo Skaisčiosios Motinos, doros ir gyvybinės 

kryžiaus jėgos. Dievo tarno kunigaikščio Smolensko Okolničiaus 
Aleksandro Vasiljevičiaus įsakymu buvo sukaltas šis kryžius, įdėtos 
šventųjų relikvijos ir pastatytas šv. kankinio Georgijaus Lazkovičių 
cerkvėje savo dvasios išganymui ir jo tėvų atminimui.) Užrašas vir- 
šuje paaiškina, kokios yra relikvijos. Antras kryžius juodmedžio, 
trijų kryžmų, iš šonų dengtas auksuotu sidabru, puoštas raižiniais, 
vaizduojančiais Išganytoją ir kai kuriuos šventuosius. Vienoje pusė- 
je sidabre išraižytas toks tekstas: „Ce uecmubiū Kpecmo comBopu 
u oko6a Ioapoko Boe8000 6oxkiew0 MunocTi0 Uocnodapo 3eMAU 
Mondaeckoū. Cie cbe6p0 e>Ke nABHeHAa HbeKUXO Da360ŪHUKO OML 
Kunpiancka2o Monacmvipa. Ilaku Mb Oad0x0M6 ee Mamo, 680 
moexo o6umeno. bBbimu IocnodcmBy MoeMy namMamo. Bo nomo 
7102 (t. y. 1594) mya Mapma 6v 28 Oeno“. (Šį dorą kryžių sukūrė ir 
apkaustė iš Dievo malonės Moldavijos žemės valdovas vaivada Jo- 
rokas. O šis sidabras paimtas iš kažkokių Kiprianų vienuolyno plė- 
šikų. Vėl grąžiname jį ten, į vienuolyną. Mano valdymo atminimui. 
7102 vasarą (t. y. 1594), kovo mėn. 28 d.). Šioje šventykloje ilsėjosi 
Smolensko vaivados, lauko etmono Aleksandro Korvino Gosevs- 
kio palaikai. Seniau Šv. Kazimiero bažnyčioje, dešinėje pusėje, 
buvo pastatytas (1662) gražus marmuro paminklas, išlikęs grafo 
Eustachijaus Tiškevičiaus piešinyje. Šv. Kazimiero bažnyčią puošė 
gražios freskos, vaizduojančios scenas iš šv. Kazimiero gyvenimo. 
Nuo 1625 m. čia gyvavo Švč. M. Marijos Dangun ėmimo brolija. 
Į šios bažnyčios profesų namus rinkosi Didžiosios Kunigaikštystės 
piliečiai svarstyti visuomeninių ir privačių bylų“. 


* Žymus mūsų mokslininkas p. Mi- 
kalojus Malinovskis maloniai teikėsi man duoti iš tuometinio rank- 
raščio tokią epigramą Vilniaus šv. Kazimiero bažnyčios varpui: 
Anno 1696 ex munificentia JĮW IM, Vilniaus vaivados pono Sapiegos 
nuliedintam: 

Turiu ausis, nors neturiu galvos nei kojų, 
Bet kai po Vilnių vaikštau - aš neabejoju! 
Kalbuosi su žmonėm, nors neturiu liežuvio. 
Visa kunigaikštystė manė - aš jau žuvęs. 
Nes Dievui skirtas aš ir liepsnose spirgėjau. 
Sakykit, kančią tokią kas patirt norėjo? 
Tačiau ir po mirties aš gyvas, gyva siela, 
Nes plaka dar širdis mana, bičiuli mielas! 

Šv. Trejybės cerkvė 


Eidami nuo soboro gatve įkalnėn, dešinėje pusėje matome 
gražios architektūros vartus, o už jų - kiemą, kuriame yra Šv. 
Trejybės vienuolynas ir cerkvė, XIV a. pirmojoje pusėje įsteigti 
Tverės kunigaikštytės, antrosios didžiojo kunigaikščio Algirdo 
žmonos Julijonos*. 

1514 m. Lietuvos didysis etmonas, kunigaikštis Konstantinas 
Ostrogiškis, įžymus to meto karvedys, kurį amžininkai vadino 
rusų Scipionu ir lietuvių Hanibalu, vietoje sutręšusių vienuoly- 
no ir cerkvelės pastatė mūrinius statinius. Apie 1670 m. jie buvo 
atnaujinti Levui Krauzei Ževuskiui vadovaujant. 1748 m. gaisras 
beveik visiškai sunaikino cerkvę ir vienuolyną, bet netrukus jie 
vėl buvo atstatyti. 

Kai Vytautas vakarinėje Rusioje sudarė atskirą metropoliją, 
Konstantinopolio patriarchams patvirtinus, kai kuriems Šv. Tre- 
jybės vienuolyno archimandritams buvo suteikti metropolitų ti- 
tulai. 1510 m. kovo 12 d. karalienei Elenai, Aleksandro žmonai 
(Jono III dukteriai), buvo suteikta privilegija skirti šio vienuoly- 
no archimandritus tiesiai, be metropolito tvirtinimo. 


* Anot padavimo ir net kai kurių 
istorikų pasakojimų, ji pastatydinta toje vietoje, kur dėl tikėjimo 
žuvo trys lietuviai, Algirdo dvariškiai Kuklėjus, Michlėjus ir Nežilas 
(du pirmieji - 1342, o trečiasis - 1347 metais). Tačiau rusų metraš- 
tininkas (Karamzinas. T. 5. Skyrius I. Priedas 50. P. 20, 1842 metų 
leidimas, Danilevičius. P. 169, 1827 metų leidimas) sako: „1347 200y 
yGienb 6Gbicmb omb Onbeepda Kpyzneųv (Nežilas), napeuenuoiū 60 
Ce. Kpeujeniu Escmadbiū, 34 sbepy xpucmianckyo u nNOonomeK?o 
6bicmo y Ce. Hukonbi 60 Bunbno, co cpO0HUKU Ce0uMuU, 60 2p062, 
Cb BENUKUMU My4eHUKUŲ Anmeniemo u Ioannomo, (Kuklėjus, Mich- 
lėjus), u>xe nocmpadawa 3a sbepy“. (1347 metais Algirdo buvo nu- 
žudytas Kruglecas (Nežilas), šv. krikšto metu pavadintas Jevstafiju- 
mi už krikščioniškąjį tikėjimą ir palaidotas Vilniaus Šv. Nikolajaus 
[bažnyčioje] karste su savo giminėmis kankiniais Antanu ir Jonu 
(Kuklėjus, Michlėjus), taip pat nukentėjusiais už tikėjimą.) Iš to ga- 
lima daryti išvadas, kad tie šventi kankiniai iš pradžių buvo palai- 
doti senojoje šv. Nikolajaus cerkvėje (įsteigtoje tos pačios didžiosios 
kunigaikštienės Julijonos), tikriausiai, gaisrui ją sunaikinus, buvo 
perkelti į Šv. Trejybės cerkvę, o dabar yra Šv. Dvasios cerkvėje. 

1580 m. (birželio 5) Vilniuje lankęsis Konstantinopolio patri- 
archas Jeremijus patvirtino Šv. Trejybės cerkvės brolijos įstatus, 
įsteigė atskirą spaustuvę ir mokyklą*. 

Žygimanto III įsakymu Šv. Trejybės cerkvės vienuolynas buvo 
perduotas kunigams bazilijonams, kuriems priklausė iki unitų 
susijungimo su stačiatikiais. 

Užėmęs Smolenską, Žygimantas III dovanojo Šv. Trejybės 
cerkvei auksu ir sidabru siuvinėtą apdangalą, išdabintą brang- 
akmeniais ir perlais, be to, liturginius apdarus iš Smolensko 
katedros. Šis apdangalas, sukurtas Maskvoje 1545 m., 1822 m. 
pateko į Sibilės šventyklą Pulavų mieste. Apdarų neliko nė pėd- 
sako. Tačiau Šv. Trejybės cerkvėje saugomas istorinis, retas se- 
novės paminklas - Dievo Motinos (Odigitrijos) paveikslas. Ne 
tik Lietuvoje, bet ir visoje Rusioje manoma, kad jis tapytas šv. 
Luko Evangelisto. Kojelavičius liudija, kad jo laikais apie šį pa- 
veikslą buvo paplitusi kaip tik tokia nuomonė. Jį labai vertino 
graikų imperatoriai, vėliau paveikslas atiteko Raudonosios Ru- 
sios karaliams, o iš jų perėjo į Maskvos didžiųjų kunigaikščių 
rankas. Šiuo paveikslu Ivanas III Vasiljevičius 1494 m. laimino 
savo dukterį Eleną, kai ji rengėsi vykti į Vilnių tekėti už Lie- 
tuvos didžiojo kunigaikščio Aleksandro (vėliau Lenkijos ka- 
raliaus); nuo to laiko paveikslas nuolat buvo Vilniaus pilyje, o 
1513 m., Elenai mirus, pateko į jos antkapį metropolijos Skais- 
čiausios Dievo Motinos sobore, maždaug XVII a. iš čia buvo 
perkeltas į Šv. Trejybės cerkvę. 1569 m. už šį paveikslą Ivanas IV 
Vasiljevičius siūlė karaliui Žygimantui Augustui 50 žymių lietu- 
vių belaisvių, bet mainai neįvyko. Iš garsaus senovės specialisto 
Sreznevskio aprašymo matyti, kad, be išorinių rėmų, paveikslo 
ilgis - šeši su puse aršino, plotis - keturi ketvirčiai aršino, ta- 
pytas ant medinės plokštės, kurią sudaro keturios lentos, iš jų 
dvi beržo ir dvi vidurinės, spėjama, kipariso. Čia taip pat yra 
šeši žymiojo Smuglevičiaus tapyti paveikslai: Išganytojas, šven- 
tieji Petras ir Povilas, šv. Anupras, šv. Vasilijus, šv. Nikolajus, 


* Šis dokumentas įtrauktas į 
1596 m. liepos 6 d. tribunolo aktus, dar anksčiau, 1593 m., patvir- 
tintus karaliaus. Pirmas brolijos išleistas veikalas buvo „Bunenckiū 
Anocmono'". 

keliantis iš mirusiųjų tris kūdikius, ir šv. Makrenas. Dar verta 
apžiūrėti Lietuvos Didžiosios Kunigaikštystės raštininko Jonu- 
šo Tiškevičiaus Skumino žmonos Barboros Naruševičiūtės ant- 
kapį, kurį sudaro trys marmuro plokštės su herbais ir užrašu. 
O pats Jonušas palaidotas 1642 m. prie šios cerkvės pastatytos 
koplyčios rūsyje, bet jo antkapio nėra. 


„". 


Sv. Dvasios vienuolynas 


Paėję vos kelis žingsnius nuo Šv. Trejybės vienuolyno, išvysta- 
me nuostabius, geležimi apkaustytus, su auksuotu Žemės rutuliu 
ir kryžiumi vartus. Juos 1845 m. pastatė buvęs Vilniaus karinis 
gubernatorius T. J. Mirkovičius. Vartai veda į erdvų kiemą, ku- 
riame yra Šv. Dvasios vienuolynas ir jo cerkvė. Juos įkūrė didžio- 
jo kunigaikščio Aleksandro žmona Elena XV a. pabaigoje. Kai 
kurie šios cerkvės įsteigėja mano buvus Algirdo žmoną Mariją, 
bet neginčijamų įrodymų nėra. Seniausiomis Vilniaus stačiatikių 
cerkvėmis istorikai laiko Skaisčiausios Dievo Motinos soborą 
(metropolinį), Piatnicos (Piacionka), Šv. Nikolajaus ir Šv. Trejy- 
bės. Kai Šv. Trejybės vienuolynas buvo perduotas unitams, tada 
tie, kurie liko ištikimi stačiatikiai, kartu su penkiomis pasau- 
lietiškomis brolijomis perėjo į Šv. Dvasios vienuolyną. Brolijos 
buvo šios: piliečių, ponų, pirklių, odminių, kailiadirbių ir Rasų 
(nuo Rasų, miesto dalies, esančios už Aušros vartų, pavadinimo). 
Ten pat buvo perkeltos ir jų ligoninė, mokykla bei spaustuvė. 
1605 m. už brolijų lėšas vietoje medinės buvo pastatyta mūrinė 
cerkvė; tuomet buvo atnaujintas ir Šv. Dvasios vienuolynas, tie- 
siogiai Konstantinopolio patriarchų valdomas, ką liudija karališ- 
kos privilegijos - Vladislovo IV 1633 m. kovo 16 dienos privile- 
gija, patvirtinanti senąsias privilegijas: 1) Stepono Batoro 1585 m. 
gegužės 18 dienos - dėl to, kad išpažįstantys stačiatikių tikėjimą 
be patriarcho leidimo negali keisti kalendorių. 2) Žygimanto III 
1589 m. liepos 15 dienos - dėl laisvės plėsti jurisdiką. 3) To paties 
karaliaus 1589 m. liepos 21 dienos - tvirtinanti patriarcho Jere- 
mijaus valdomas brolijas. 4) To paties karaliaus 1592 m. spalio 9 
dienos - tvirtinanti brolijas, mokyklas, ligoninę ir t. t. 1797 m. šv. 

Dvasios vienuolynas buvo priskirtas prie naujai įsteigtos Mins- 
ko diecezijos, 0 1833 m. (gegužės 19) pakeltas iki pirmos klasės 
lygio. 

Šv. Dvasios cerkvės grindyse priešais ikonostasą matyti laiptai, 
vedantys į požemio koplyčią, pastatytą 1851 metais; ten puikioje 
auksuotoje bronzos grotoje ilsisi šventųjų kankinių Antonijaus, 
Jono ir Eustachijaus relikvijos, veikiau jų palaikai. 

Cerkvės išorė labai graži, su dideliu kupolu ir dviem bokštais 
fasade. Viduje prabangiai įrengtas mūro ikonostasas. Dėl drą- 
sios ir puikios struktūros jis tapo tikra mūsų miesto puošmena. 
Jį sudaro trys taisyklingų formų ikonostasai, turintys kiekvienas 
savo paskirtį, o kartu sudarantys raiškią.visumą. Iki 1839 m. šis 
ikonostasas buvo labai sudūlėjęs, paveikslai buvo menkaverčiai. 
Tuometinis šio vienuolyno archimandritas Platonas (šiandien 
Rygos arkivyskupas, apie kurį Lietuvoje liko kuo puikiausi pri- 
dedamas skoningai ir prabangiai restauravo ne tik ikonostasą su 
gražiais paveikslais, bet ir visą cerkvę bei vienuolyną, kurie įgavo 
visai kitą išvaizdą. Cerkvės viduryje, dešinėje už kolonų, įrengta 
šilta cerkvė su mažu koplyčios altoriumi. Prie šios cerkvės ats- 
kirai pastatyta gana daili varpinė. Joje yra šeši varpai, iš kurių 
didžiausias sveria 376 pūdus (15 040 svarų). 

Šv. Dvasios vienuolyne saugomos dvi Evangelijos, iš- 
spausdintos Vilniuje, to paties vienuolyno spaustuvėje, 1644 m. 
Jos šiandien yra didelė bibliografinė retenybė. Be jų, ten dar esa- 
ma daug svarbių istorinių dokumentų, įvairių Lenkijos karalių, 
Lietuvos didžiųjų kunigaikščių, taip pat ir Petro Didžiojo bei 
Anos Ivanovnos privilegijų. 


Sv. Teresės bažnyčia 


Už Šv. Dvasios vienuolyno stovi katalikų Šv. Teresės bažnyčia. 
Prie jos kitados buvo basųjų karmelitų vienuolynas. 1626 m. šv. 
Teresės garbei bažnyčią įkūrė Lietuvos Didžiosios Kunigaikštys- 
tės pakancleris Steponas Kristupas Pacas, taip pat Vilniaus miesto 
burmistrai Steponas ir Ignotas Dubavičiai. Bažnyčia stačiakampė, 

Nežinomas dailininkas. Šv. Teresės bažnyčia. 1840. Piešinys 


su vienu mūriniu bokštu, 51 lietuviškos uolekties ilgio ir 21 uo- 
lekties pločio. Ją iškilmingai pašventino Vilniaus vyskupas Jurgis 
Tiškevičius 1652 m. Stogą remia 8, chorą 4 akmeninės arkados. 
Bažnyčios fasadas skoningas, puikių proporcijų, apačioje per visą 
bažnyčios plotį - 2'/, aršino pagrindas, ant kurio stovi šeši pilias- 
trai; antro tarpsnio bazės ir kapiteliai po keturiais piliastrais yra 
iš švediško akmens ir marmuro. Dvi kolonos abipus bažnyčios 
durų iš poliruoto granito, jų pagrindai taip pat granitiniai; bazės 
ir kapiteliai iš balto marmuro, platūs bažnyčios durų ir visų langų 
apvadai, prieangis, dvi piramidės, jų pagrindai ir po jais esantys 
antrame tarpsnyje rutuliai, dvi žvakidės, Pacų herbas su karūna 
ir du dideli fasadą juosiantys frizai — iš dalies iš balto marmuro, 
visa kita iš švediško akmens ir marmuro. Aušros vartų gatvės pu- 
sėje Pociejų lėšomis 1783 m. pastatyta Viešpaties Jėzaus mūrinė 
koplyčia su skliautuotu kupolu, iš išorės papuošta lipdytiniais 
pagražinimais ir herbu virš Rogačiovo seniūno Mykolo Pocie- 
jaus kapo, viršuje vainikuotu mitra su auksuotu rutuliu. Viduje 
koplyčia išdabinta lipdiniais, vaizduojančiais Viešpaties Jėzaus 
kančios istoriją. Virš altoriaus — gipsinė šv. Elenos su kryžiumi 
ir dviem angelais statula. Didysis mūrinis bažnyčios altorius turi 
baltas kolonas šonuose ir keturias gipso statulas: šventųjų Elijaus, 
Eliziejaus, Simono Stokcijaus ir Angelo kankinio. Tarp šešių ko- 

lonų yra nežinomo autoriaus šv. Teresės su kraujuojančia širdi- 
mi paveikslas, kurio ilgis 12 uolekčių, plotis 5 uolektys. Šoniniai 
altoriai iš dešinės - šv. Juozapo, šv. Mykolo arkangelo ir šv. Jono 
Nepomuko, iš kairės - Švč. M. Škaplierinės, šv. Jono nuo Kry- 
žiaus, šv. Petro Apaštalo, Dieviškos Apvaizdos, Viešpaties Jėzaus, 
esantis medinėje auksuotoje ornamentuotoje nišoje. Mūriniame 
bokšte Aušros vartų gatvės pusėje įrengta varpinė. Nedidelio jos 
kupolo viršuje ant metalinio virbo sukinėjasi geležinė vėtrungė, 
vaizduojanti šv. Arkangelą su trimitu rankoje. Klebono kunigo 
Zaleskio pastangomis Šv. Teresės bažnyčia 1857 m. buvo atnau- 
jinta ir išdabinta. 

Čia taip pat yra įdomių nežinomo autoriaus paveikslų, kuriuo- 
se matome fundatorių Vilniaus vyskupą Steponą Pacą, Vilniaus 
burmistrą Ignotą Dubavičių, Rogačiovo seniūną Mykolą Pociejų, 
Prancūzijos karaliaus Liudviko XV ir Marijos Leščinskos dukte- 
rį, šv. Augusto basąją karmelitę Mariją Teresę. 


Aušros vartai 


Šalia Šv. Teresės bažnyčios, viršum vartų, yra koplyčia su 
stebuklinguoju Dievo Motinos paveikslu. Iš pačių tolimiausių 
apylinkių traukia čia nelaimingi ir kenčiantys pas Švenčiausiąją 
Mergelę, kuriems ji vienodai dosniai dovanoja savo malones ir 
geradarybes. Ši koplyčia pastatyta virš miesto vartų, vadinamų 
Aušros vartais, iš čia ir Šv. Mergelės paveikslas gavo Šven- 
čiausios Aušros vartų Dievo Motinos vardą. Ant ąžuolinės lentos 
nutapytas paveikslas vaizduoja Dievo Motiną su labai gailestin- 
ga ir mielaširdinga veido išraiška, su krikščionišku nuolankumu 
rankas ant krūtinės sukryžiavusią, tarsi trokštančią visus ken- 
čiančius, visus nelaimingus paguosti ir priglobti. 1707 m. basas 
karmelitas kunigas Hiliaras buvo aprašęs šio paveikslo istoriją, 
bet šis aprašymas vėliau pražuvo per sumaištį mieste, gaisrus ir 
riaušes. 1823 m. Vilniaus diecezijos spaustuvė išleido knygelę 
„Relacyi“ („Reliacijos...“), surinktą šv. Grigaliaus baso karmelito 
kunigo Hiliarijono, definitoriaus, bet joje aprašomi tik Švenčiau- 
sios Mergelės stebuklai bei surinkti tam skirti himnai ir maldos. 

XV a. pradžioje Vilnius buvo apjuostas įtvirtinta mūro siena 
su penkeriais vartais, pro kuriuos galima buvo patekti į miestą, 
tarp kurių buvo ir šie, beje, tuomet vadinami Medininkų, 
vartai, nes ten link vedė kelias į senų senovės Lietuvos didžiųjų 
kunigaikščių pilį, kitados buvusią Medininkų miestelyje, o šian- 
dien į styrančias griuvėsių liekanas ant vienos iš pakelės kalvų. 
Kai 1626 m. buvo pastatyta Šv. Teresės bažnyčia, Dievo Motinos 
paveikslas buvo laikomas miesto mūro nišoje viršum vartų ir už- 
daromas medinėmis durelėmis, prieiti prie jo galima buvo tik la- 
bai siaurais ir tamsiais laipteliais, 1671 m. viršum vartų pastatyta 
medinė koplytėlė, kur perkeltas paveikslas, bet 1715 m. gegužės 
26 d. per gaisrą ta koplytėlė sudegė, o paveikslas kelerius metus 
buvo Šv. Teresės bažnyčioje, kol pagaliau buvo pastatyta dabartinė 
koplyčia. 1829 m. ji buvo atnaujinta ir gerokai išpuošta. Dabar 
koplyčia atrodo šitaip: iš išorės matome tris didelius įstiklintus 
langus - vidurinis platesnis, dvivėris, o abipus jo du siauresni, 
viengubi. Vasarą ir giedromis dienomis langai plačiai atveriami, 
kad minia iš gatvės matytų šv. Mišias laikantį kunigą. Siena švie- 
siai žalia. Viršum vidurinio ir šoninių langų blizga iš didelių auk- 
suotų žalvario raidžių išdėliotas užrašas: „Gailestingoji motina, 
Meldžiame Tavo globos!“ Languose iki pusės įtaisytos metalinės 
grotelės su auksuotais papuošalais ir valstybės herbais. Viduje — 
labai turtingai išdabintas paveikslas. Jį puošia galybė auksinių ir 
sidabrinių aukų, kryžių, ordinų, medalių. Aukomis taip pat nu- 
kabinėtos keturios kolonos abipus paveikslo. Prie altoriaus įreng- 
ti nedideli vargonai. Kairėje gatvės pusėje yra erdvi dviaukštė ga- 
lerija, aukštai visa įstiklinta, čia klausosi šv. Mišių ligotieji. Kitoje, 
nuo įvažiavimo į miestą, pusėje išliko šių vartų sena gynybinė 
išvaizda: matyti šaudymo angos, kuriose kitados tikriausiai sto- 
vėjo patrankos. Bažnyčią ir Aušros vartų koplyčią atnaujino ir 
išdabino Aušros vartų basųjų karmelitų vienuolyno paskutinis 
prioras kunigas Pšickis. 1812 m. prancūzų kareiviai pavertė baž- 
nyčią sandėliu ir savo laikina buveine. Šie nedori Dievo namų gy- 
ventojai paliko apdaužytus altorius, prakiurdytus ir apdraskytus 
paveikslus. Kunigas Pšickis kreipėsi į žymiausius dailininkus (be 
kitų, ir į pas mus žinomą Kanutą Rusecką), ir visi paveikslai buvo 
atnaujinti, tapo dar gražesni, negu buvo anksčiau, vėl iškilo alto- 

riai. Bažnyčia pašviesėjo ir įgavo savitumo, žodžiu, kunigas Pšic- 
kis restauruojant pasirodė ne tik uolus, bet ir turintis retą estetinį 
skonį. Tai jo buvo sumanymas įstiklinti galeriją priešais koplyčią, 
suteikti koplyčios sienoms puošnumo. 

Nuostabus, jaudinantis vaizdas atsiveria per pamaldas prie- 
šais Dievo Motinos paveikslą. Kasdien, ypač trečiadieniais ir šeš- 
tadieniais, nuo pat ryto iki pietų laikomos pakaitomis skaitytinės 
ir giedotinės šv. Mišios. Nuo pietų iki pat nakties visuomet gali- 
ma rasti čia abiejų lyčių, įvairaus luomo nuolankiai klūpančių, 
rankas pamaldžiai sudėjusių, akis į paveikslą pakėlusių, tyliai 
besimeldžiančių žmonių. Per Dievo Motinos šventes, t. y. lap- 
kričio mėnesį švenčiant Švenčiausios Mergelės atlaidus, gatves, 
bažnyčią ir galeriją užplūsta didžiulės minios žmonių. Tuomet 
vakare vyskupas, apsivilkęs nuostabiausiais bažnytiniais apda- 
rais, su kunigų svita gerai apšviestuose Aušros vartuose priešais 
stebuklingą Dievo Motinos paveikslą gieda litaniją, skamba ati- 
tinkami, dažniausiai Stanislovo Moniuškos, kūriniai, ir pagaliau 
ganytojas su infula ant galvos ir pastoralu rankoje atsisuka į mi- 
nią ir, atsistojęs prie koplyčios lango ir grotelių, ją laimina. 

Vokiečių gatvė. Pinigų kalykla. 

Namai: Poznanskių, Rojus, Pragaras, Gaidynė. 

Liuteronų bažnyčia. 

Namai: Miulerio, Šulco, Šv. Dvasios bažnyčia. 

Bajorų institutas. Įgulos cerkvė. 
Bažnyčios: Pranciškonų, Šv. Mikalojaus, 
Visų Šventųjų, Šv. Juozapo. Žydų sinagoga. Žydų ligoninė. 
Užburtasis rūsys. 


Vokiečių gatvė 


Vokiečių gatvė viena iš seniausių; ji prasideda nuo Rotušės ir bai- 
giasi trijų gatvių — Vilniaus, Trakų ir Dominikonų - sankryžoje. Dar 
Gedimino laikais čia įsikūrė vokiečių pirkliai, kuriuos jis pasikvietė iš 
įvairių Hanzos miestų, taip pat retesnių profesijų amatininkai. Tuo- 
met švari ir tvarkinga Vokiečių gatvė buvo miesto puošmena. 


Pinigų kalykla 


Tačiau vienu metu ji nebuvo vadinama Vokiečių, nes, 
anot mokslininko profesoriaus Adomavičiaus, dabartiniame 

sentikio Kinkulkino name buvo pinigų kalykla. 1545 m. šį namą 
nusipirko Lietuvos valstybės iždininkas Hornostajus už 500 kapų 
lietuviškų grašių. Justo Liudviko Decijaus vadovaujama pinigų 
kalykla tuomet prilygo geriausioms to meto pinigų kalykloms. 


Poznanskių namas 


Netoli Rotušės stovi didelis mūrinis, dabar Poznanskių, namas, 
anksčiau priklausęs iš senos giminės kilusiam turtingam lietuviui 
Grigaliui Astikui, kuris 1580 m. birželio 18 d. buvo nukirsdintas 
karaliaus Stepono Batoro įsakymu už slaptus santykius su caru 
Ivanu IV Rūsčiuoju ir pinigų padirbimą. Paskui namas tapo Va- 
žinskių šeimos nuosavybe, iš jų įsigijo Poznanskiai. Namo fronto- 
ne ligi šiol matyti lietuviškas Vytis, o po juo nišoje - gipsinė statula, 
vaizduojanti žmogų su ilga tunika, užrištomis akimis, viena ranka 
laikantį apnuogintą kardą, kita - teisingumo simbolį - svarsty- 
kles. Šios statulos istorija aiškinama labai įvairiai. Vieni sako, kad 
ji buvo pastatyta kaip tik po to, kai Astikui buvo įvykdyta mirties 
bausmė, idant visus įspėtų, kad nešališkas, tarsi aklas, teisingumas 
laukia visų, nuo pačių turtingiausių iki vargetų. Kiti tvirtino; kad 
Važinskiai! taip vaizdavo savo giminės simbolį. Tačiau arčiausiai 
tiesos gal yra toji versija, pasak kurios vienas iš Važinskių liepė pa- 
statyti šią statulą su Vyčiu viršuje tada, kai dėl savo būsto remonto 
čia vienu metu gyveno kažkuris Lietuvos vyriausiasis tribunolas. 


Rojus, pragaras, gaidynė 


Šios gatvės pradžioje trys namai kitados turėjo keistus pava- 
dinimus: Rojus, Pragaras ir Gaidynė. Rojus pri- 
klausė tokiam Čižui, o Pragaras ir Gaidynė - našlei 
Jachimavičienei. Ten, kur buvo Rojus, dabar stovi Rosochackių 


' Pavardė Važinskis ir lenkų kal- 
bos žodis wazyč (sverti svarstyklėmis) turi vieną šaknį. 

namai, Pragaro vietoje - žydės Pesės Prenskos* mūrinukas; 
greta buvo ir Gaidynė. Pirmasis tokį pavadinimą gavo dėl to, 
kad jame gyveno malonūs, taikūs, tylūs ir pamaldūs žmonės, an- 
trasis - dėl amžinai jame aidėjusio triukšmo, riksmo, barnių ir 
visokio ištvirkavimo. Kodėl trečiasis buvo vadinamas Gaidy - 
ne arba Gaidžių namais, aiškiai nenustatyta. Gal juo- 
se buvo laikomi gaidžiai, kurie, kaip Anglijoje, buvo auginami 
gaidžių kautynėms, o gal ten įsikūrė kokia miesčionių draugija, 
tokia kaip, sakykim, Krokuvos gaidelis... Kad ir kaip ten būtų, per 
1748 metų baisų Vilniaus gaisrą visi trys namai supleškėjo iki pat 
pamatų, o liko vien keisti jų pavadinimai. 


Liuteronų bažnyčia 


Eidami šia gatve tolyn, kairėje pusėje matome evangelikų liute- 
ronų bažnyčią. Vaitiekus Kojelavičius („Miscellanea“), o vėliau ir 
Rostovskis teigia, kad 1555 m. į Vilnių atvažiavo iš Vokietijos toks 
Viklefas (Vinkleris?) ir Šv. Onos bažnyčioje pradėjo aiškinti Mar- 
tyno Liuterio mokymą, o kai Vilniaus vyskupas, Alšėnų kunigaikš- 
tis Povilas Algimantaitis (mirė 1555 m. rugsėjo 4 d.) uždraudė tatai 
daryti, prieglobstį jam suteikė Vokiečių gatvėje gyvenęs vilnietis 
Morštinas, ir ten ėmė burtis naujo mokymo išpažinėjai. Viklefas 
buvo ištremtas. Morštinas netrukus mirė, bet jo namai taip ir liko 
liuteronų prieglobsčiu. Šie įrengė čia pirma medinę, o vėliau ir mū- 
rinę bažnyčią. 1624 m. gaisras sunaikino varpinę, po kurio laiko, 


* Šiame, dabar Prenskai priklau- 
sančiame, anksčiau Klimaševskių, name kitados nutiko baisus įvy- 
kis. Stovėjusi prie atdaro lango motina ir sūpavusi kūdikį mėtydama 
jį aukštyn. Umai jis išsprūdęs ir nukritęs ant grindinio. Nevilties iš- 
tikta motina tuoj pat puolusi ir iššokusi iš paskos. Ir ji, ir vaikas buvę 
pakelti negyvi, suskaldytomis į grindinį galvomis. Langas buvęs už- 
mūrytas, o ant tinko nupiešta freska, vaizduojanti moterį su vaike- 
liu, tikriausiai tam, kad įspėtų aukles. Šį piešinį Vilniaus gyventojai 
matė gana ilgai, ir iš lūpų į lūpas ėjo liūdnas pasakojimas. Namas 
kadaise buvo didžiųjų medžioklių rezidencija, todėl jo kampe styro 
įmūryti elnio ragai. 

1655 m., tas pats likimas ištiko ir bažnyčią. Vėliau buvo atnaujinta 
1662 ir 1687 m. 1737 m. gaisras vėlei apgadino maldos namus, ku- 
riuos atstatyti pradėta po kelerių metų ir baigta 1744 m. Vilniaus 
burmistro Jokūbo Gibelio pastangomis 1624 m. įrengtas altorius 
nuo gaisrų nenukentėjo ir tebėra ligi šiol. 

Prie galinių bažnyčios durų, kieme, yra erdvus ir gražus rūsys 
su mūriniais ventiliacijos kanalais viršuje. Ko gero, jame kadaise 
laikinai buvo laikomi mirusieji. 1855 m. birželio 24 d. (šv. Jono 
dieną) įvyko iškilmingas šios bažnyčios 300 metų jubiliejaus mi- 
nėjimas. Tam buvo sudarytas tikro valstybės patarėjo Aleksandro 
de Roberčio vadovaujamas komitetas, kuris organizavo rinkliavą 
ir bažnyčios atnaujinimą, surengė iškilmes. Bažnyčios vidus buvo 
gražiai atnaujintas, altoriaus 4 Evangelistų ir Nukryžiuotojo Kris- 
taus statulos paauksuotos, o visos sienos skoningai išdabintos gėlė- 
mis (daržininko Vėberio pastangomis). Šią iškilmingą dieną abiejų 
Vilniaus evangelikų išpažinimų, Augsburgo ir Helvetų, tikintieji ir 
dvasininkai suėjo draugėn ir pakiliai meldėsi stebimi valdžios at- 
stovų ir pamaldžiųjų bei smalsuolių minios. Vilniaus superinten- 
dentas kunigas Steponas Lipinskis pasakė gražią kalbą lenkiškai, 
pastorius Evertas ir kiti kalbėjo vokiškai, o įžymusis kompozitorius 
Stanislovas Moniuška, atsilygindamas liuteronams už jų rūpini- 
mąsi katalikų bažnytine muzika, sukūrė ta proga gražios muzikos, 
kurią, Vilniaus observatorijos direktoriui Zableriui pritariant var- 
gonais, atliko muzikos mėgėjai ir mėgėjos. Šioms iškilmėms buvo 
nukaldinti sidabro, bronzos ir alavo atminimo medaliai, kurių vie- 
noje pusėje buvo pavaizduotas Viešpats Kristus su įrašu aplinkui: 
„Ich bin das Licht der Welt“, t. y. „Aš esu pasaulio šviesa“, o kitoje 
pusėje, viršuje - Apvaizdos akis, siunčianti spindulius į Bibliją, 
kryžių ir taurę su įrašu: „Gottes Wort bleibt ewig. Jubelfest des drei- 
hundert Jahrigen Bestehens der Ewangelische Lutherischen Kirche 
zu Wilna, den 24 Juni 1855', t. y. „Dievo žodis amžinai gyvas. Vil- 
niaus evangelikų liuteronų bažnyčios 300 metų gyvavimo jubilie- 
jus, 1855 metų birželio 24'*. 


* Prof. A. E Adamovičius parašė 
brošiūrėlę „Košciot Augsburgski w Wilnie - Kronika zebrana na 
obch6d trzechwiekowego istnienia košciola w roku 1855 w dzien 
sw. Jana Chrzciciela“ (Wilno, druk Zawadzkiego, 70 p.). 

Mūrinis namelis, už kurio pastatyta ši bažnyčia, atrodo labai 
senoviškai; žemi, skliautuoti vartai kitados galėjo būti tvirta, sun- 
kiai įveikiama tvirtovė. Yra keli maži kiemeliai - iškalbingi toli- 
mos praeities liudytojai. Ypač vienas kairėje, priešais bažnyčią, 
susisiekiąs su pirmuoju siauru, tamsiu, skliautuotu, vingiuotu 
koridorėliu. Jį supa taip pat siauras, dviaukštis mūrinis namelis 
su senoviniais langais. Šiandien ten gyvena neturtingos našlės ir 
našlaičiai. 

Į gatvę, vedančią nuo Rotušės iki šios bažnyčios, iš abiejų pu- 
sių sueina su ja susisiekiantys skersgatviai. Vienas kairėje pusė- 
je nuo Visų Šventųjų bažnyčios, šalia Voelko vaistinės, - Že - 
maičių, toliau - Šv. Mikalojaus skersgatvis; dešinėje - du žydų 
skersgatviai: Kromų ir Mokyklos. 


Miulerių namas 


Už liuteronų bažnyčios praėję pro kelis įvairaus dydžio ir for- 
mos namus (pro kai kuriuos galima patekti į kitas gatveles), pa- 
matysime didelį namą su erdviais butais, kurį supa didelis kiemas 
su mažu sodeliu ir vidinėmis galerijomis palei aukštus. Tai irgi 
senas, nors truputį vėlesnis statinys. Iš pradžių jis buvo Lietuvos 
iždininko Flemingo, paskui Bžostovskių, o dabar Miulerių, vie- 
nas iš kurių buvo žymus leksikografas, nuosavybė. Metų metais 
čia vyksta įvairiausi vieši pasilinksminimai, puotos, maskaradai, 
koncertai. 

Greta šio stovi taip pat erdvus, kitados Fitinhofams priklau- 
sęs, namas, kuriame kadaise buvo garsi sidabrinė salė, o prieš- 
priešiais - keturaukštis Vilniaus universiteto architektūros pro- 
fesoriaus Mykolo Šulco namas, kurį jis pats perstatė iš nebaigtos 
mūryti Pijorų bažnyčios plytų (įsteigėjas Dogelis). Namas ypa- 
tingas tuo, nes visame mieste turi daugiausia aukštų. Abu minimi 
namai yra kampiniai. 

Sv. Dvasios bažnyčia 


Į dešinę nuo Šulco namų yra Dominikonų gatvė, seniau va- 
dinta Šv. Dvasios gatve nuo ten esančios didelės Šv. Dvasios baž- 
nyčios ir buvusio Dominikonų vienuolyno. Gaila, kad nuostabų 
šios bažnyčios fasadą nuo miestą juosiančių kalvų dabar vos 
įmanoma įžiūrėti - taip jis iš visų pusių apsuptas ir suspaustas 
aplinkinių namų. Dabar iš gatvės patenkame į šoninį korido- 
rių, o priekyje, toje vietoje, kur kitados buvo gatvė, išeinanti į 
Vilniaus gatvę, šiandien yra nedidelis kiemas. Bažnyčia įsteigta 
daugmaž 1441 m., Kazimiero Jogailaičio laikais. Tikriausiai iš 
pradžių ji buvo medinė*. 1501 m. (pirmadienį po šv. Stanislovo 
atlaidų) karalius Aleksandras pakvietė iš Lenkijos į Vilnių vie- 
nuolius dominikonus ir, kunigui Mikalojui Korčakui savo noru 
atsisakius būti klebonu, Vilniaus vyskupui Albertui Taborui lei- 
dus bei popiežiui Aleksandrui VI patvirtinus, atidavė jiems šią 
bažnyčią ir įsakė pastatyti prie jos vienuolyną. 1655 m. (rugpjū- 
čio 8 d.) užimant Vilnių, bažnyčia ir dominikonų vienuolynas 
buvo sugriauti ligi pačių pamatų. Ir nors po šešerių metų, kai 
viskas aprimo, dominikonai atstatė vienuolyną, atnaujino savo 
bažnyčią, šie statiniai buvo maži ir tamsūs. 1679 m. ordinui nu- 
sipelnęs Šv. Dvasios vienuolyno prioras kunigas Mykolas Vaini- 
lavičius užsimojo pastatyti didingesnę bažnyčią, bet stokojo tam 
lėšų, todėl paprašė pagalbos provincijos kapitulos. Kiekvienas 
vienuolynas gavo įpareigojimą kasmet skirti statybai tam tikrą 
kiekį lėšų ir medžiagų. Taigi per devynerius metus toje pačio- 
je vietoje nuo pamatų iškilo kitokios formos ir gerokai didesnė 
bažnyčia, kurią 1688 m. pašventino ir konsekravo Vilniaus vys- 
kupas Konstantinas Bžostovskis. Marmuro imitacijos apdaila, 
kupolų tapyba ir vargonai buvo įrengti vėliau dominikonų sąs- 
kaita. 1844 m. vienuolynas buvo uždarytas, ir parapijos bažnyčia 
atiteko dvasininkams pasauliečiams. Iki to meto dominikonai 


* Anot vienuolių padavimų, Šv. 
Dvasios bažnyčia buvusi funduota dar paties Vladislovo Jogailos, 
kai tik jis priėmęs Romos katalikų tikėjimą, ir iš pradžių buvusi pa- 
sauliečio kunigo tvarkoma. 

čia turėjo teologijos studiją, kurios absolventams buvo suteikia- 
mi atitinkami akademiniai laipsniai; jie išlaikė daugelį seminari- 
jų, garsėjo savo pamokslais, provincijose užsiėmė misionieriška 
veikla. Bažnyčia su keturiais fasadais iš išorės atrodo kryžiaus 
formos, bet viduje ji yra 85 uolekčių ilgio ir 36 uolekčių pločio. 
Dviejuose bokštuose įrengti varpai. 

Didžiajame altoriuje yra puikus ornamentuotas kryžius su 
Nukryžiuotojo Kristaus figūra. Šoninių altorių yra 15. 

Erdviuose ir dideliuose bažnyčios rūsiuose ligi šių dienų pilna 
mirusiųjų palaikų. Prieš daugelį metų lankiausi šiuose rūsiuose 
ir mačiau kūnų ir net drabužių, beveik nepaliestų puvinio, matyt, 
todėl, kad čia labai sausa. Ypač viena vienuolė atrodė tarsi užmi- 
gusi, sveikut sveikutėlė krūtinės ir kojų oda, taip pat apdarai, ava- 
lynė ir Kozelsko kunigaikščio Oginskio diržas, o iš po aksominės, 
sabalais aptaisytos kepurės keistai žvelgė plika kaukolė*. Vien ka- 
pojų, kurių paprastai prikemšamos įkapių pagalvės, požemiuo- 
se buvo tiek daug, kad kai kur teko braidyti beveik iki kulkšnių. 
Dauguma kūnų be karstų netvarkingai visur išmėtyti. Dėmesį 
traukia keli šimtai lavonų, prie vienos sienos glaudžiai sustatytų 
vienas šalia kito, o į šią rikiuotę remiasi antra tokia pati lavonų 
eilė. Niekas negalėjo paaiškinti, ką tatai turėtų reikšti. Neįmano- 
ma įžiūrėti ir jų apdarų, galima tik spėti, kad visi jie buvo vieno- 
di. 1849 m. pasklido nepagrįsti gandai, kad neva prie pat įėjimo 
sargybą ėję kareiviai girdėję ar matę, kaip šiame rūsyje vaidenasi 
(nes buvusio vienuolyno patalpose laikinai buvo įrengtas kalė- 
jimas). Todėl įėjimas į šiuos įdomius rūsius buvo aklinai užmū- 
rytas. 

Vienuolika pastarųjų metų ši šventykla yra parapijos bažny- 
čia. Daugelis nepagrįstai mano, kad čia buvo palaidotas karalius 
Aleksandras; šis spėjimas, ko gero, kilęs iš to, kad čia kabo di- 
džiulis šio karaliaus portretas visu ūgiu, su karūna ir monarcho 
šermuonėlių kailiniais, o po juo toks įrašas: „Alexander Jagiello 


* Prie karsto buvo skarda su herbu 
ir įrašu: „Nemaraus atminimo nusipelniusio Kozelsko kunigaikščio, 
Darsūniškio seniūno JD Juozapo Oginskio mirtingų palaikų amži- 
no poilsio vieta. Mirė Viešpaties 1776 metų sausio 21 dieną sulaukęs 
65 metų amžiaus. 


4 


3 PASIVAIKŠČIOJIMAS 


Magnus D. L. frater Casimiri, Fundator Fratrum Praedicatorum 
Vilnae ad ecclesiam S. Spiritus Anno 1501“. (Aleksandras Jogaila, 
Llietuvos] Dl[idysis] K[unigaikštis], Kazimiero brolis, Vilniaus 
Dominikonų vienuolyno prie Šv. Dvasios bažnyčios fundato- 
rius 1501 metais.) Priešpriešiais kabo antras tokio paties dydžio 
portretas, vaizduojąs šio karaliaus nuodėmklausį kunigą Korča- 
ką, bet pasauliečio kunigo apdarais. Vien šiedu portretai, kaip 
nuostabūs bažnyčios senovės paminklai, išliko po baisiųjų 1746 
ir 1749 m. Vilniuje siautėjusių gaisrų, kurie tuomet taip smar- 
kiai apgadino vienuolyną bei Šv. Dvasios bažnyčią, ypač viduje, 
kad dominikonams kurį laiką teko gyventi svetimuose vienuoly- 
nuose. Viršum pagrindinio įėjimo į bažnyčią buvo toks herbas: 
mažas skydas apvalaus skydo viduryje. Aukštai dešinėje - anks- 
čiau viengalvis, dabar dvigalvis*, apipešiotas nekarūnuotas erelis, 
kairėje — lietuviškas Vytis, kuris yra žemai, dešinėje, o erelis — 
kairėje pusėje. Viduriniame skydelyje Vazų pėdelį horizontaliai 
per vidurį kerta vyskupo pastoralas. Kieno šis herbas ir kaip čia 
pateko, tikrų žinių nėra. Narbutas spėja, jog tatai gali būti Kro- 
kuvos kardinolo ir vyskupo (1632-1634), Žygimanto III ir austrų 
arkikunigaikštytės Konstancijos sūnaus Jono Alberto herbas. Šią 
spėlionę sukėlė dvigalvis erelis, bet tikrai žinoma, kad kitados jis 
buvo viengalvis, toks, koks yra aukštai, prie skliauto, šv. Ignoto 
skersgatvio pusėje. 


Bajorų institutas 


Priešais Šv. Dvasios bažnyčią matome pastatą su užrašu „Ba- 
jorų institutas“. Šis namas XVI a. priklausė Lietuvos maršalkai 
Hiliarui Palubinskiui, paskui jį paveldėjo kunigaikštis Antanas Ka- 
zimieras Sapiega, 0 šis savo ruožtu 1729 m. birželio 23 d. Lietuvos 
tribunolo patvirtintu raštu dovanojo pijorų ordinui. Čia, panašiai 
kaip Varšuvos Collegium Nobilium (kilmingųjų institutas), pijorai 


* Perdirbtas šambeliono Abroma- 
vičiaus, kuriam priklausė šiandienis gubernatoriaus namas. 

auklėjo jiems patikėtą jaunimą. Nors čia pat buvo Šv. Dvasios 
bažnyčia, tolėliau, Šnipiškėse, jie turėjo savo (buvusią jėzuitų) Šv. 
Rapolo bažnyčią. Čia besimokantis jaunimas klausėsi šv. Mišių 
atskiroje, savo namo viduje įrengtoje, koplyčioje. Kai pijorų ne- 
beliko, namas 1834 m. spalio 31 d. buvo paverstas Bajorų pensi- 
onu ir antros gimnazijos skyriumi, o vėliau, 1838 m. spalio 7 d., 
jis tapo Bajorų institutu. 


Įgulos cerkvė 


Šalia Šv. Dvasios bažnyčios stovi nedidelė stačiatikių cerkvė. 
Šioje vietoje prieš 1536 m. buvo pastatyta Šv. Trejybės bažnyčia, o 
apie 1570 m. prie jos buvo atidaryta ligoninė. Vilniaus vaivadijos 
ligoninių komisija ją panaikino 1799 m., o jos fondus perdavė Šv. 
Jokūbo ligoninei. Netrukus buvo uždaryta ir bažnyčia. 1821 m. 
visas patalpas perėmė karo ligoninė, ir tais pačiais metais bažny- 
tėlė buvo paversta tuometinio centrinio pašto cerkve. Galop ji 
tapo karinės valdybos kareivių žygio cerkve. 1838 m. buvo nu- 
spręsta, kad ji visiems laikams bus Vilniuje tarnaujančių stačia- 
tikių tikėjimo kareivių maldos namais. 1846 m. ji buvo pradėta 
atnaujinti, darbai baigti 1848 m., pašventinta 1851 m. 

Dabar grįžkime į Trakų gatvę ir apžiūrėkime seniausią Vilniu- 
je Pranciškonų bažnyčią. 


Švč. Mergelės Marijos ėmimo į dangų 


(pranciškonų) bažnyčia 


Pranciškonai pirmieji atvyko į Lietuvą mokyti pagonis kata- 
likų tikybos. Istorikai liudija, kad jų Vilniuje būta jau 1323 m., 
bet Gedimino laikais jie dar neturėjo bažnyčios ir vienuolyno. 
Algirdui valdant, jo bajoras ir ištikimas numylėtinis Goštautas, 
vedęs Krokuvoje lenkę Aną Bučacką ir perėjęs į katalikų tikėji- 
mą, pasikvietė iš Lenkijos į Vilnių keturiolika pranciškonų ordi- 
no vienuolių ir apgyvendino juos savo namuose, ten, kur dabar 

V. Dmachauskas. Kėdainių gatvė ir Pranciškonų vienuolynas. 
1870. Medžio raižinys 


stovi imperatoriaus rūmai. Vieni istorikai tikina, kad tatai atsiti- 
ko 1332, kiti - 1365 m. Kai Algirdas su Goštautu išvyko iš Vil- 
niaus į karo žygį, visi šie vienuoliai mirė kankinių mirtimi. Savų 
žynių sukurstyta minia septynis iš jų prikalė prie kryžių ir įmetė 
į Vilnelę, tuomet vadinamą Vilnia, nuo kalno, esančio greta Pilies 
kalno (apie tai anksčiau šioje knygoje buvo rašyta), o kitus septy- 
nis baisiai nukankino turgavietėje. Kai Goštautas grįžo į miestą 
ir Algirdo įsakymu nubaudė žudynių kurstytojus, vėl atsigabeno 
pranciškonų ir įkurdino juos kitame, labiau įtvirtintame ir antro 
užpuolimo atveju saugesniame savo name. Jis stovėjo ten, kur da- 
bar Smiltynės priemiestyje yra Pranciškonų bažnyčia. Šio ordino 
istorikas kunigas pranciškonas Gžybovskis teigia, kad ir šie 36 
vienuoliai žuvo, kai Vilnių užpuolė totoriai, kuriuos skerdynėms 
sukurstė lietuviai. Žuvusiųjų kūnai palaidoti netoli jų buveinės, 
kur iš pradžių buvo pastatytas mūrinis stulpas su Nukryžiuotojo 
Išganytojo figūra ir užrašu apačioje, o 1708 m. toje pačioje vietoje 

buvo sumūryta lig šiol išlikusi koplyčia. Joje yra vienas altorius, 
prie kurio dažnai laikomos šv. Mišios, kartais ir prie mirusiojo 
karsto, kuris paprastai čia laikomas iki šermenų. Kankinių mir- 
ties metinių proga iškilminga procesija iš bažnyčios eina į šią ko- 
plyčią, esančią kairėje pusėje nuo įėjimo iš gatvės, mūro siena 
atskirtos nuo tuopomis apsodintos alėjos, vedančios prie bažny- 
čios ir vienuolyno. Minėtą įėjimą iš gatvės dabar uždaro grotuoti 
ketaus vartai. 

Švenčiausiosios Mergelės Marijos Ėmimo į dangų bažnyčią 
statyti pradėjo pats Goštautas, o baigė trečiąsyk į Vilnių iš Lenki- 
jos atgabenti pranciškonai. Ji pašventinta 1421 m. Po 112 metų, 
t. y. 1533 m., gaisras visiškai nuniokojo bažnyčią, bet neilgai 
trukus ji buvo atstatyta, tačiau ir vėl labai nukentėjo per baisius 
gaisrus, kurie nusiaubė Vilnių 1737 ir 1748 m. Dabartinė, vėliau 
gerokai atnaujinta, bažnyčia pašventinta 1764 m. birželio 12 d. 
Jos ilgis - 65, plotis - 22 uolektys. Joje yra šv. Ivono ir šv. Laury- 
no koplyčios. Pirmoje yra didelis, gražus mūsų talentingo tapy- 
tojo Jono Moračinskio paveikslas, vaizduojąs šventąjį tuo metu, 
kai jis, išeidamas iš bažnyčios, prieangyje dalija išmaldą įvairaus 
amžiaus ir lyties elgetoms, antroje - šv. Lauryno su sidabriniais 
apdarais ir karūna su varpomis bei spinduliais paveikslas. 

Marmuro imitacijos altorius įrengtas su 6 kolonomis. Virš 
jo yra lipdytinis portretas šv. Antano Paduviečio sidabriniais su 
auksuotomis gėlytėmis apdarais, mediniais auksuotais spindu- 
liais. Būta 12 šoninių altorių. Ypač verta prisiminti vieną 1682 m. 
dieną šioje bažnyčioje. Priešpietę suplūdo tokios minios luošių, 
vargšų elgetų, abiejų lyčių vargetų ir našlaičių, kad bažnyčioje ne- 
galėjo visi tilpti. Bažnyčia buvo išklota juodais audeklais, apdan- 
galais, ir kunigai gedulingais arnotais laikė šv. Mišias, o šie var- 
getos klausėsi jų klūpodami, raudodami, iškėlę rankas į dangų. 
Tai viso miesto elgetos ir nelaimingieji buvo sutartinai užpirkę 
pamaldas už savo globėjo ir geradario, Lietuvos didžiojo etmo- 
no, Vilniaus vaivados Mykolo Paco (Šv. Petro bažnyčios fundato- 
riaus) sielos ramybę. 

Pranciškonų vienuolynas turi 2186 tomų knygų rinkinį. Jame 
saugoma daug senovinių valdiškų raštų, privilegijų, laimingai 
išvengusių šitiek sykių Vilniuje siautusių gaisrų. Verta apžiūrėti 

didelius keturkampius raudonų plytų gotiškus vartus dėl jų seno- 
vinės statybos. Dabar aklinai uždaryti, kitados jie vedė į vieną iš 
siaurų šoninių akligatvių, kurie supo vienuolyną. Greičiausiai šie 
vartai, labai panašūs į bokštą, kadaise buvo vieni iš miesto vartų, 
vėliau perdirbtų į pranciškonų varpinę. Joje yra 5 varpai, iš kurių 
didžiausias sveria 5960 svarų. 


Žydų gatvės (Juodasis miestas) 


Šalia vienuolyno, kaip ir prie anksčiau minėtos Vokiečių 
gatvės, taip pat aplink pajuodusius ir aprūkusius nuo laiko vie- 
nuolyno mūrus vingiuoja keli apykreiviai, siauri, daugiausia 
izraelitų gyvenami skersgatviai įvairiais pavadinimais: Žydų, 
Žemaičių, Rūdninkų, Mėsinių, Mokyklos, Ve- 
Žėjų, Stiklių: ir pan. Visa ši miesto dalis, gyvenama karai- 
mų ir žydų, nuo senų laikų vadinama Juoduoju miestu. Abipus 
gatvių ir skersgatvių stovi daugybė senų mūrinių namų su įvai- 
raus dydžio kiemais, į kuriuos vien pažiūrėti baisu, su bemaž 
vertikaliai pastatytom kopėčiom, stačiais, siaurais, dažnai net be 
turėklų laipteliais, su tokiais pačiais siūbuojančiais, supuvusiais 
prieangiais, su perėjimais iš vienos gatvelės į kitą, slaptais rūsiais, 
požeminiais koridorėliais. O visuose šiuose sutrūnijusiuose na- 
muose kimšte prisikimšę daugybė neturtingų, skarmaluotų šei- 
mų, kurios dažnai, norėdamos susirasti vietą ir pigesnį kampelį, 
net ir viename kambaryje gyvena keliais aukštais neapsakomame 
tvaike. Kai kurie šie namai buvo tokie seni, kad patys susmuko 
ir virto griuvėsiais, laimei, prispaudė nedaug savo nelaimingų 
gyventojų. 


* Stiklių skersgatvis ir aikštelė, 
arba turgelis, šiandien Utėlėtasis, senais laikais buvo vadinami Pa- 
latskių nuo čekų stiklių ir lydytojų Palatskių, kurie čia turėjo savo 
dirbinių sandėlius. 

J. Oziemblauskas. Šv. Mikalojaus bažnyčia. 1840. Litografija 


Šv. Mikalojaus bažnyčia 


Viename iš tokių skersgatvių šalimais Pranciškonų bažnyčios 
stovi lig šiol nesudarkyta žema gotikinė raudonų plytų Šv. Mika- 
lojaus bažnytėlė, davusi pavadinimą ir skersgatviui. Šie maldos 
namai yra vienas iš seniausių (XV a.) Vilniaus paminklų. Pir- 
miausia šioje vietoje svetimšaliai pirkliai ir amatininkai, atvykę iš 
įvairių Hanzos miestų į Vilnių, pastatė nedidelę medinę koplyčią. 
1440 m. Trakų vietininkas ir vaivada Jaunius jos vietoje pastatė 

šią bažnytėlę, mažą kunigo namelį ir aptvėrė mūru. Taip ir sto- 
vi ji ligi šių dienų nėmaž nenukentėjusi 414 metų, tarsi nebylus 
Vilnių ištikusių audrų ir permainų liudytojas. Viduje yra trys al- 
toriai. Didžiajame - Vilniaus miesto patrono šv. Mikalojaus, si- 
dabriniais drabužiais, paveikslas. Šoniniai - Sopulingosios Švč. 
M. Mergelės ir Viešpaties Jėzaus - altoriai. Ir storos šaltos sienos, 
ir pilioriai be jokių papuošalų. Bažnyčios ilgis - 42, plotis - 17 
uolekčių. Virš zakristijos yra kambarys su trimis langais ir kros- 
nimi. Šalia jo iškilęs bokštelis su trimis nedideliais varpais. 


Visų Šventųjų 


(Senos regulos karmelitų) bažnyčia 


Rūdninkų gatvėje stovi mūrinė Visų Šventųjų bažnyčia. Ją kartu 
su šalimais esančiu vienuolynu 1620 m. įsteigė karališkasis sekre- 
torius Vaitiekus Chliudzinskis. Pašventinta 1631 m. Nuo tada pri- 
klauso senos regulos karmelitams. Ši bažnyčia stačiakampė, dviejų 
tarpsnių, jos ilgis - 72, plotis - 30 uolekčių, su dviem koplyčiomis: 
dešinėje pusėje - Sopulingosios Dievo Motinos, kairėje — Šv. Eli- 
jaus. Įrengta 18 altorių. Abipus Visų Šventųjų altoriaus stovi ketu- 
rios gipso statulos, vaizduojančios keturis Evangelistus; prie kitų 
yra 18 gipsinių ir 2 medinės figūros. Penkių aukštų bokštas atstoja 
varpinę. Parapijos kapinės yra prie Šv. Stepono bažnyčios. 


Šv. Juozapo (basųjų karmeličių) bažnyčia 


Netoli šios bažnyčios, paėjus siauru senoviniu skersgatviu 
Aušros vartų link, stovi kita, Šv. Juozapo, bažnyčia su basųjų kar- 
meličių vienuolynu, kuriuos 1638 m. įsteigė Lietuvos pakancleris 
Steponas Pacas, 0 1692 m. konsekravo vyskupas Bžostovskis. Vie- 
nuolynas, įspraustas tarp mūrų, atrodo niūriai. Griežtos regulos 
vienuolės niekur nesirodo, tarp savo mūrų turi nedidelį sklypą, o 
laisvomis nuo pamaldų valandėlėmis daro dirbtines gėles ir lieja 
iš vaško vaisius. 

J. Kamarauskas. Senoji Vilniaus sinagoga. 1899. Akvarelė 


Sinagoga 


Grįždami šia gatve jau matytomis vietomis, užsukime į izra- 
elitų sinagogą Žydų gatvėje. Tai erdvus ir gana grakštus pastatas. 
Šioje vietoje kitados buvo karaimų sinagoga, bet vėliau nežinia 
kaip ji tapo žydų nuosavybe. Jos viduje esantis užrašas „szeleg“ 
reiškia 1572 metus; kai kas įrodinėja, kad tai jos įkūrimo data, 
tačiau, anot padavimų, sinagoga pastatyta gerokai anksčiau. 


Žydų ligoninė 


Vilniaus žydai turi savo ligoninę Pylimo gatvėje. Nuo seno 
jie būrėsi į įvairias draugijas, kurios šelpė neturtingus. Ligoninių 
brolija viename iš Žydų gatvės namų turėjo tris ar keturis kamba- 
rius. Praėjusio amžiaus pabaigoje ji įsigijo namą, kuriame šian- 
dien įsikūrusi ligoninė. Imperatorius Aleksandras I 1805 m. pa- 
aukojo brolijai 3 tūkstančius sidabro rublių, kad šis namas būtų 

pritaikytas ligoninei, o 1806 m. skyrė jai išlaikyti po 2500 rublių 
asignacijomis metams. Nuo 1817 m. ligoninė kasmet iš pintinių 
rinkliavos gauna po 11 074 sidabro rublius ir 92 kapeikas. 


Užburtasis rūsys 


Žydų gatvėje, izraelito Leibos Leizerio name, yra užburtasis 
rūsys, arba požeminis urvas, apie kurį patys Žydai pasakoja to- 
kią istoriją. Kai praėjusiame amžiuje ūmai miręs žydas nepalikęs 
jokio potvarkio, namas buvęs parduotas iš varžytinių. Bet vos 
spėjęs įsikurti naujas savininkas, jį ėmusios taip negailestingai 
persekioti įvairios baisenybės, kad, įsibaiminęs ir nematydamas 
kitokios išeities, pasikvietęs vargšas į pagalbą tuo metu garsėjusį 
mokslingumu Vilniaus rabiną Elijų. Šis, iššaukęs tam tikrą valan- 
dą sau priklausančias, taip pat piktas dvasias, paliepęs perpus pa- 
dalyti kambarį ir pradėjęs bylą. Pertvara perskirtos šalys iš eilės 
dėsčiusios savo pretenzijas į šiuos namus. Sėdįs prie Talmudo ir 
rimtai klausąsis rabinas vienu žodžiu stil! bematant nutildyda- 
vęs bylininkų barnius ir rėksmus, o atidžiai išklausęs abiejų šalių 
pretenzijas, kai ir dvasios įrodžiusios savo teises į mirusiojo pa- 
likimą, teisėjas didžiai susimąstęs prie Talmudo ir ilgai rymojęs 
akis užmerkęs, susikaupęs. Pagaliau pravėręs akis bei lūpas ir ta- 
ręs, kad abi pusės teisios. Tuomet kilę nauji rėksmai ir šauksmai, 
nes dvasios ėmusios džiūgauti, o žydas - garsiai priekaištauti, 
tačiau rabinas, dar sykį juos nutildęs, ryžtingai paskelbęs spren- 
dimą - įsakęs namo dalį, t. y. vieną rūsį, atiduoti dvasioms, kaipo 
nesantuokiniams mirusio savininko vaikams, bet kartu griežtai 
uždraudęs joms įeiti į kitą namo dalį. Tad rūsys buvęs užmūrytas, 
ir nuo tada įsigalėjusi tyla. 


; 





Rūmų gatvė. Alumnatas. Imperatoriaus rūmai. 


Šv. Kryžiaus bažnyčia. Beprotnamis. Šv. Ignoto bažnyčia. 
Šv. Magdalietės bažnyčia. Skapo gatvė. 
Bernardinų skersgatvis. Zavadskio namai. 
Karališkasis malūnas. Botanikos sodas. Šv. Onos bažnyčia. 
Bernardinų bažnyčia. Šv. Mykolo bažnyčia. 

Sena evangelikų bažnyčia. Metropolijos soboras. 
Spaso vartai. Užupio tiltas. Vyskupų malūnas. 
Užupio kryžius. Šv. Baltramiejaus bažnyčia. 


Dabar eikime į Rūmų, buvusią Vyskupų, gatvę. Ji prasideda 
ten, kur susisiekia Dominikonų ir Šv. Jono gatvės, priešais Žydų 
skersgatvį, kuris veda į Utėlėtąjį turgų ir Švarco skersgatvį (pa- 
vadinimą gavo nuo čia gyvenusio Švarco, jo namus vėliau įsigijo 
Prijalgauskai; XVI a. Švarcas įdiegė tuo metu garsų plytų gamy- 
bos būdą). 


Jėzuitų vaistinė 


Dešinėje pusėje kampinis namas su vadinamąja akademine 
vaistine kitados priklausė Universitetui. Kiek toliau šioje gatvė- 
je, kur dabar įsikūrusi Imperatoriškoji gydytojų draugija, buvo 
jėzuitų vaistinė, kurioje jėzuitai pardavinėjo saldžią degtinę ir ta- 

boką ir iš to turėjo tiek pajamų, kad už jų sukauptas lėšas iškilo 
nuostabūs Vingio rūmai. Kairėje pusėje yra kunigaikščio Irenė- 
jaus Oginskio namai. 


Alumnatas 


Tuoj užjų yra senovinis pastatas, ligi šių dienų vadinamas alum- 
natu. Čia buvo Vilniaus vyskupo Jurgio Radvilos 1582 m. įsteigta 
diecezijos seminarija. Vadinamojo popiežių alumnato išorinėje 
sienoje buvo įdomi popiežių galerija, kuri vėliau buvo užbaltinta. 


Imperatoriaus (buvę Vyskupų) rūmai 


Toliau prasideda Imperatoriaus rūmų mūrai su vartais nuo 
gatvės ir nuostabiu fasadu į aikštės pusę. Šioje vietoje, kur da- 
bar stūkso Imperatoriaus rūmai, XIV a. stovėjo medinis namas, 
kuriame gyveno Goštauto pakviesti vienuoliai pranciškonai 
(tai jau esame minėję). Namus supo erdvus parkas, plytėjęs net 
iki tos vietos, kur dabar yra Šv. Kryžiaus (Bonifratrų) bažny- 
tėlė. Vėliau, kai pranciškonai persikėlė į dabartinį vienuolyną, 
šie namai tapo jų nuosavybe; čia yra gyvenęs pirmasis Vilniaus 
vyskupas Vasila. XVI a. Vilniaus vyskupai, ligi tol gyvenę šalia 
Katedros esančiuose nepatogiuose, ankštuose Jogailos jiems do- 
vanotuose namuose, kuriuose, anot padavimo, kadaise gyvenęs 
Krivių Krivaitis*, įsigijo iš pranciškonų šiuos gerokai išplėstus ir 


* Mes dar prisimename, kad se- 
nieji Vyskupų rūmai stovėjo netoli Katedros varpinės. Šie namai 
nuo Vasilos laikų visada priklausė Vilniaus ganytojams net iki vys- 
kupo Zenkevičiaus (kitur Zenkovičius), kuris 1749 m. lapkričio 18 
d. privilegija, pirmiausia suremontavęs namus iš savo lėšų ir prela- 
to Žebrovskio aukų, skyrė juos emeritams, arba diecezijos invalidų 
kolegijai, t. y. neturtingų kunigų, senų arba paliegusių, prieglaudai. 
1805 m. Jonas Nepomukas Kosakovskis įkėlė ten konsistorijos teis- 
mą. Šis senovinis namas, stovėjęs puspenkto šimtmečio, sugriautas 
po 1830 m. tvarkant Katedros aikštę. 

Nežinomas dailininkas. Generalgubernatūros ir Universiteto rūmai. 
1837. Litografija 


mieste žinomus Goštautų namus. Persikėlę jie gyveno čia nuolat 
ir vienas po kito plėtė ir gražino juos. Todėl ir imta namus vadinti 
Vyskupų rūmais. 1748 m. gaisras smarkiai apgadino jų flygelius 
ir parką. Praėjusio amžiaus pabaigoje šie rūmai tapo laikina im- 
peratoriaus ir kunigaikščių kilmės didikų buveine bei nuolatiniu 
Vilniaus karinių gubernatorių būstu*. Čia gyveno Smolensko 
kunigaikštis Kutuzovas būdamas Vilniaus kariniu gubernatoriumi 
ir vėliau kaip valstybės armijos feldmaršalas tam tikrą laiką vie- 
šėdamas šiame mieste; čia su savo galinga armija persikėlęs per 
Nemuną ir atvykęs į Vilnių, buvo apsistojęs Napoleonas I**, čia 


* Paskutinis iš vyskupų šiame 
name gyveno vyskupas kunigaikštis Masalskis. Vyskupas Jonas Ko- 
sakovskis gyveno kapitulos name, Stroinovskis - dabartiniame Za- 
vadskio, vyskupas Klangevičius - kapitulos namuose, šiandien vadi- 
namuose Vyskupų namais Pilies gatvėje, kur ir šiandienis ganytojas 
Vaclovas Žilinskis leidžia žiemos laiką. 

** P Romualdas Lazarovičius ma- 
loniai teikėsi suteikti mums žinių iš nusipelniusio krašto istorijos 
tyrėjo a. a. Antano Marcinovskio užrašų apie Vilniaus namus, ku- 
riuos 1812 m. buvo užėmusi laikina valdžia ir prancūzų generolai. 
Pateikiame čia šiuos duomenis: 

Joachimas Miuratas, Neapolio karalius - buv. grafo Paco name, 
kuriame šiandien yra korpuso vado butas. 

Eugenijus Beauharnais, Italijos vicekaralius (vėliau Leuchten- 
bergo kunigaikštis) - Nagurskių name, šiandien kunigaikščio Ire- 
nėjaus Oginskio, Vyskupų gatvėje. 

Kunigaikštis Neufchateln (maršalas Berthier) - name, kurį šian- 
dien užima gubernijos valdžia, Šv. Jono gatvėje. 

Kunigaikštis Friulie, Duroc - Universiteto patalpose, profeso- 
riaus Rustemo bute, kitapus aikštės prieš generalgubernatoriaus 
rūmus. 

Maršalas Ney - rūmuose, su imperatoriumi Napoleonu. 

Kunigaikštis Reggio (maršalas Oudinot) - kanauninko Bogus- 
lavskio, šiandien infulato Fijalkovskio, name. 

Kunigaikštis Gdanskis (maršalas Lefėbvre) - vyskupo Kosakovs- 
kio, šiandien knygininko Zavadskio, name. Čia taip pat gyveno jo 
sūnus, brigados generolas, miręs Vilniuje kariuomenei traukiant 
atgal ir palaidotas Bernardinų kapinėse. 

Kunigaikštis Bassano (Maret, užsienio reikalų ministras) gyve- 
no Vankovičių name, šiandien priklausančiame JD Lietuvos metro- 
politui Juozapui, Didžiojoje gatvėje, o vėliau - Sulistrovskių name 
Skapo gatvėje. 

Generolas Hogendorp, Lietuvos generalgubernatorius - pir- 
miausia Miulerių name, vėliau gubernatorių name, kuriame šian- 
dien įsikūrusi gubernijos valdžia. 

Generolas Duronel, Vilniaus miesto gubernatorius - Umia-. 
stovskių name Dominikonų gatvėje. 

Brigados generolas Jomini, po Duronelio paskirtas Vilniaus gu- 
bernatoriumi - Vankovičių name. 

Generolas Bertrand - Michelio name priešais Rotušę, o vėliau - 
kanauninko Stanevičiaus kapitulos name. 

Baronas Binion, imperatoriaus komisaras prie vyriausiosios 
Lietuvos valdžios - buvusiame Bžostovskio, vėliau Marcinkevičiaus 
Žabos, o šiandien grafo Stepono Pliaterio, name. 

Kunigaikštis Juozapas Poniatovskis - Vyskupų name Pilies gat- 
vėje, kur vėliau gyveno vyskupas Klangevičius ir šiandienis arkivys- 
kupas V. Žilinskis. 

Generolas grafas Vincentas Krasinskis, Napoleono gvardijos 
lenkų ulonų pulko vadas - name, kuris vadinamas Kardinalija, šian- 
dien pašto pastatas, kuriame, armijai bėgant, taip pat nakvojo kuni- 
gaikštis Dominykas Radvila. 

Pasiuntiniai - Prūsų Kruzemarp ir Jungtinių Valstijų Monroe - 
Miulerio name Vokiečių gatvėje. 

Laikina prancūzų vyriausybė buvo įsikūrusi Kosakovskio, šian- 
dien Zavadskių, name Bernardinų skg. 

jau minėtasis feldmaršalas Kutuzovas tų pačių metų gruodžio 
mėnesį sveikino imperatorių Aleksandrą I išvijus prancūzų 
kariuomenę už Nemuno. Pavelas I savo viešpatavimo laikais 
gyveno 1796 m., Aleksandras I - 1812, 1815, 1819 ir 1822 m., 
imperatorius Nikolajus - 1837 ir 1850 (nuo gegužės 22 iki 20 d.), 
dabartinis monarchas - 1849 (liepos 13) ir 1850 m., prūsų kara- 
lius, dabartinio pirmtakas, čia apsistojo keliaudamas iš Berlyno 
į Peterburgą su tuomet dar mažamečiu dabartiniu karaliumi. 
Šie rūmai atnaujinti, perdaryti ir papuošti taip, kaip jie atrodo 
dabar. 1832 m. gerokai sumažinus parką, liko daugiau vietos 
didelei aikštei, kurioje 1853 m. įrengtas fontanas. Rūmuose yra 
Rytų apeigų Šv. Aleksandro Neviškio koplyčia. 

Priešpriešiais vartus, vedančius į erdvią rūmų aikštę iš gatvės 
pusės, stūkso buvusio Universiteto, observatorijos ir Senienų mu- 
ziejaus pastatai, kuriuos jau minėjome antrame pasivaikščiojime. 


Šv. Kryžiaus (Bonifratrų) bažnyčia. 


Beprotnamis 


Kairiajame rūmų aikštės pakraštyje stovi Šv. Kryžiaus baž- 
nytėlė, o prie jos įstaiga, kurioje buvo uždaromi ir gydomi vy- 
rai, susirgę psichinėmis ligomis. Šioje vietoje XIV a. Lietuvos 
kunigaikščio Algirdo laikais buvo palaidoti septyni nukankinti 
pranciškonai, mat ši vieta buvo Goštautų namų, kuriuose šie vie- 
nuoliai gyveno, teritorijoje. 1543 m. Vilniaus vyskupas, Alšėnų 
kunigaikštis Povilas Algimantaitis ant jų kapo pastatė bažnytė- 
lę. 1635 m. vyskupas Abraomas Vaina įkurdino prie jos Šv. Jono 
brolijos vienuolius, paprastai vadinamus bonifratrais, ir dar įstei- 
gė psichinių ligų ligoninę, kurią ligi 1843 m. tvarkė bonifratrai. 
Paskui ji kaip globos įstaiga atiteko globėjų tarybai. Šiandien li- 
goninę kuruoja žymus mūsų archeologas, Archeologijos komisi- 
jos pirmininkas ir Vilniaus senienų muziejaus kuratorius grafas 
Eustachijus Tiškevičius. 

Bažnytėlė nedidelė, apytamsė, jos viduje yra šulinys tyro šal- 
tinio vandens, kuris, anot žmonių, turi stebuklingą akių gydy- 


85 


4  PASIVAIKŠČIOJIMAS 


mo galią. Viršum pagrindinių durų sienoje yra Dievo Motinos 
atvaizdas, kurį žmonės labai garbina ir kaip prieš Aušros vartų 
paveikslą praeidami nusivožia kepures. Kitados bažnyčioje buvęs 
akmuo su įrašu: „Šią koplyčią pastatė Vilniaus vyskupas, Alšėnų 
kunigaikštis Povilas 1543 m.“ Šiandien tas akmuo išimtas ir įmū- 
rytas į išorinę bažnyčios sieną. 

Dar neseniai šalia bažnytėlės buvo siauras, kreivas, purvinas 
Bonifratrų skersgatvis, kurio vienoje pusėje buvo Imperatoriaus 
rūmų parko mūras, o kitoje stovėjo varganos, į žemes susme- 
gusios medinės lūšnelės; juo galima buvo išeiti į Šv. Ignoto 
skersgatvį ir Totorių gatvę. Šiandien šių namukų jau nėra, 
o jų vietoje plyti nedidelė aikštė. Joje susikerta dvi naujos, baž- 
nytėlę ir ligoninę apglėbiančios, gatvės, kurios Vilniuje ir jo 
apylinkėse karo su vengrais metais (1848 m.) stovėjusių impe- 
ratoriškos gvardijos pulkų garbei pavadintos Semionovskaja ir 
Preobraženskaja. 


Šv. Ignoto kareivinės 


Aikštėje, už rūmų parko, iškilę vyskupo Eustachijaus Valavi- 
čiaus 1622 m. įsteigtų Šv. Ignoto bažnyčios ir šalia jos buvusios 
Jėzuitų kolegijos mūrai, dabar paversti kareivinėmis. Bažnyčia 
konsekruota 1647 m. Joje buvo gražių žymiojo Dankerso freskų. 
Iki šiol viršutiniame kupole išliko 18 didelių tikriausiai jėzuitų 
generolų portretų. Nors jie užbaltinti, specialistų nuomone, gali 
būti nesunkiai atidengti. Toje pačioje bažnyčioje prie kolumba- 
riumo buvo šlovingo Kijevo ir Černigovo vyskupo, karališkojo 
sekretoriaus Tomo Ujeiskio, kuris mirė 1689 m. rugpjūčio 1 d. 
sulaukęs 76 metų amžiaus, paminklas*. Kareivinės įrengtos Vil- 
niaus magistrato ir kahalo lėšomis 1798 m. 


* Garbingas ir didžiai nusipelnęs 
kapitulos aktų vertėjas, Vilniaus katedros prelatas kunigas Mamer- 
tas HNerburtas iš Fulštino maloniai teikėsi mums duoti tokį vys- 
kupo Ujeiskio antkapio užrašą, 1798 m. rastą prie kolumbariumo 
buvusioje jėzuitų Šv. Ignoto bažnyčioje: „Geriausiam Didžiausiam 

Paėjus Rūmų aikšte Katedros link, gana plati gatvė su medi- 
niais šaligatviais išveda mus į bulvarą, kuris nutiestas Antakalnio 
priemiesčio link. 


Kačerga 


Šio bulvaro posūkyje seniau beveik amžinai būdavo purvynas, 
nes dabar jau po grindiniu atsidūręs Kačergos upelis tada šen bei 
ten prasiverždavo į paviršių ir susisiekdavo su purvinais nute- 
kamaisiais grioviais. Todėl ši vieta, ypač rudenį, būdavo klampi, 
neišbrendama. 


Šlapieji vartai 
Šv. Magdalietės bažnyčia 


Kitados čia būta mūrinių vartų, kurie dėl amžinai drėgnos 
vietos buvę vadinami Šlapiaisiais; už jų dešinėje, tarp namukų, 


Dievui. Tėvas Tomas Ujeiskis, Jėzaus draugijos profesorius, ilsisi 
šiame karste. Tas kitados JD ir garbingiausias Kijevo ir Černigovo 
vyskupas tarnavo trims šviesiausiems Lenkijos karaliams - Jonui 
Kazimierui, Mykolui ir Jonui III. Turintis daugybę eilinių dorybių, 
stebėtiną įžvalgumą senatorius, mielaširdingiausiojo pasiilgęs, tarp 
visų galimų malonių ir nuolatinės pagarbos gyvendamas ir trokšda- 
mas sau menkų, bet amžinų dalykų, labai stengęsis ir daugel metų 
tarpininkavęs Apaštalų soste, itin retu pavyzdžiu atsisakęs vyskupo 
pareigų, įstojo į Jėzaus draugiją ir antrais probacijos metais atliko 
keturias votas, o netrukus po to kuo stropiausiai ir maloniausiai 
penkerius metus ėjo Vilniaus profesų namų vyresniojo pareigas. Bet 
jausdamas, kad artėja jo atsisveikinimo su kūnu valanda, idant galė- 
tų laisviau atsidėti apmąstymams apie amžinybę, labai atkakliai sie- 
kė, kad ir iš tų pareigų būtų atleistas. O atleistas iš pareigų probaci- 
jos namuose, visiškai atsidėjo Dievui ir tam, kad parengtų savo sielą 
suvesti sąskaitas. Pagaliau dar metus išgyvenęs, Dangui pribrendęs, 
paliko šį pasaulį 1689 Viešpaties metų rugpjūčio 1 dieną 76 metų 
amžiaus, o vienuolyne išbuvęs 12 metų.“ 

kyšojusi mūrinė bažnytėlė, arba veikiau Šv. Magdalietės koply- 
čia, buvusi Katedros filija. Ši bažnytėlė buvo uždaryta ir kartu su 
kitais pastatais išgriauta iš naujo planuojant miesto aikštę, o šv. 
Magdalietės paveikslas perkeltas į Katedrą. 


Skapo gatvė 


Iš Rūmų aikštės dešinėn eina siaura Skapo gatvelė, šitaip 
pavadinta dėl to, kad karališkasis sekretorius, Lydos ir Belcų 
nuomininkas Stanislovas Skapas pirmojoje XVI a. pusėje nusipir- 
ko čia buvusius Višogrodskio namus, pranciškonų ir kapitulos 
sklypus, pasistatė puikius namus. Taip gatvė gavo jo vardą. 

Perėję Skapo gatvę, dalį Pilies gatvės ir pasukę dešinėn, už Vil- 
niaus ganytojų namų, kur yra nuo seno garsus Zavadskio knygy- 
nas, patenkame į antrą siaurą Bernardinų skersgatvį, o paėję juo 
keliasdešimt žingsnių, pamatome kampe senovinį namą, anks- 
čiau Olizarų, šiandien Zavadskių, kurį verta paminėti todėl, kad 
dalis mūro, supančio šių namų sodą, kadaise buvo miesto siena. 
Čia Bernardinų skersgatvis išsišakoja į dvi atšakas, iš kurių viena 
veda prie vadinamojo karališkojo malūno ir dešinėn į generalgu- 
bernatoriaus parką, o antroji - į tris šventyklas: Šv. Onos, Bėrnar- 
dinų ir Šv. Mykolo. 


Karališkasis malūnas 
Karališkasis malūnas taip pat yra miesto senovės paminklas, 
nes jį Žygimanto I privilegija 1515 m. pastatė Vilniaus pilininkas 
Ulrichas Hozijus. 
Botanikos sodas 
Dabartinis generalgubernatorių parkas Universiteto gyvavi- 


mo metais priklausė šiai mokslo įstaigai ir čia garsus gamtinin- 
kas Stanislovas Jundzilas įsteigė Botanikos sodą. Nuostabus tatai 

Barboros Radvilaitės gatvė su Karališkuoju malūnu, nugriautu 1870 m. 
Žyče ilustrowane (Wilno), 1907 09 13, Nr. 14, p. 108 


kampelis! Iš visų pusių jį skalauja Vilnia, kitapus jos stūkso pui- 
kūs Trijų kryžių, Pilies ir kiek tolėliau Bekešo kalnai. Per Vilnią 
permestas gražus tiltelis veda į kalnus. Kas lankė juos, ypač saulei 
tekant, ir grožėjosi nuo jų pasakiškais vaizdais, tas gali suprasti, 
kokie jie brangūs ir žavūs kiekvieno vilniečio širdžiai. Vasaros va- 
karais sode groja muzika, minios žmonių plūsta takais. Pavargę 
randa poilsį po milžiniškomis, Jundzilo rankomis pasodintomis 
tuopomis, po kuriomis ir jis senatvėje, uždarius Universitetą, 
mėgdavo parymoti. Buvusio botanikos sodo šiltnamis taip pat 
priskirtinas prie krašto paminklų; jo statybai Vilniaus guberna- 
torius Jonas Frizelis šio amžiaus pradžioje davė 40 000 plačių, se- 
novinių išardytos (1797 m.) Žemutinės pilies plytų, iš kurių buvo 
pastatyti gilūs šiltnamio pamatai ir pusė sienų aukščio“. 

Tačiau dar sykį grįžkime į Bernardinų skersgatvį, kuriuo pa- 
ėję kelis žingsnius už Zavadskių namų atsidursime Bernardinų 
aikštelėje, 


* Iš išardytos Žemutinės pilies 
plytų taip pat buvo pastatytas sentikio Abrahamo namas Pilies kal- 
no papėdėje, dabar virtusioje žemutinės tvirtovės apkasais, ir skirtas 
inžinierių butams. 

Glovackis. Šv. Onos bažnyčia iš šiaurės. 1820. 
Litografija. Pagal A. Pliaterį 


Šv. Onos bažnyčia 


Kiekvienas, patekęs čia pirmą kartą, nejučiomis susižavi. Ir 
nenuostabu, kad imperatorius Napoleonas, išvydęs Šv. Onos 
bažnyčią, apie kurią kaip tik ir kalbame, tarė atmintinus žodžius: 
„Šią bažnyčią aš ant delno nusineščiau į Paryžių!“ | 

Priešais pamatome nuostabų, tarytum ažūrinį, gotikos tinklą. 
Grakštūs bokšteliai, siauručiai langai, langeliai, angos, karnizai, 
karnizėliai, laužyti frizai, lenktos arabeskos sudaro drąsią, neįti- 
kėtinai lengvą ir harmoningą visumą. Beprasmiška būtų ieškoti 
atramų, sujungimų, aiškintis, kaip visa tai laikosi ar į ką remia- 
si. Matomos vien raudonos plytos ir kalkės, kurios šimtmečiais 
tiesiog neįsivaizduojamai ištvermingai-laiko šį architektūros ste- 
buklą, genialios minties įsikūnijimą. 

Smulkiai Šv. Onos bažnyčios neaprašinėsime. Ją reikia regėti 
ir žavėtis, kaip grožėjosi tie, kurie lankėsi Akvisgrane, Strasbū- 
re, Vienoje ir kituose miestuose, kur senesnės ir žymesnės goti- 
kinės šventyklos negu mūsiškė bažnytėlė verčia dievinti meną ir 
jo kūrėjus. Pasakysime tik tiek, kad jos frontone yra trys bokš- 
tai, vidurinis aukštesnis už šoninius. Tarp šių trijų bokštelių 
yra dar du mažesni, bet visi jie vienodos formos. Juose vyrauja 

pleišto formos, kurias sudaro įgaubtos linijos. Storas atbrailas 
keičia vis plonesnės. Langai baigiasi pusapvale tiesia linija arba 
smailia arka. Viršum durų iki pusės fasado aukščio siekiantis 
puslankis, dalijamas trijų vertikalių karnizų, gaubia keturis 
langus. Viršum puslankio kyla į vidurinį karnizą besiremiantys 
įgaubti lankai, pereinantys į išlenktą arką. Vis siaurėjanti smaila 
pagrindinio bokšto viršūnė tarytum ištirpsta danguje. Bokšte- 
lių viršūnes dengia iš kreivų linijų suformuotos piramidės, o 
keturiuose šonuose tarytum lengvai pakibę mažesni bokšteliai. 
Žema pusapvalė arkada sudaro įėjimą į bažnyčią. Dvejos ma- 
žesnės durys užmūrytos, nes, mūrui smengant, jos giliai nu- 
grimzdo į žemę. Todėl teko kelti ir bažnyčios grindis. Bažnyčios 
ilgis - apie 100, plotis - apie 40 lietuviškų uolekčių kartu su 
mūro storiu. 

Visas žavesys pradingsta, vos tik įeini į šventyklos vidų. Kaž- 
kuris gaisras sunaikino viduje buvusias vertybes ir paminklus. 
Juk čia amžino poilsio atgulė trečia šlovingojo Vytauto žmona, 
Alšėnų kunigaikštienė Julijona, mirusi 1448 m. Dombrovičuo- 
se, netoli Lvovo, sulaukusi 70 metų. Šiandien bažnyčios vidus iš- 
baltintas, joje yra trys altoriai, choras, sakykla, o daugiau nieko 
įstabaus. 

Šio žavingo, beveik vienintelio mūsų šalies gotikos paminklo 
įkūrimo data gana ilgai buvo nežinoma. Bet iš vėlesnių nusipel- 
niusio kraštui Narbuto tyrimų šis tas paaiškėjo. 

1394 m. Vilnių kurį laiką buvo apgulę kryžiuočiai. Kaip buvo 
įprasta, dingstį davė noras atversti pagonis į krikščionybę. Tuo- 
met dvasininkai, norėdami pademonstruoti, kad Vilnius yra 
katalikų miestas, surengė iškilmingą procesiją iš Katedros į Šv. 
Onos bažnyčią. 

1397 m. didysis kryžiuočių ordino špitolininkas atvyko kaip 
pasiuntinys pas didįjį kunigaikštį Vytautą ir parašė savo kelionės 
dienoraštį, kurį išvertė Žegota Onacevičius. Jame aprašyta ir šv. 
Onos bažnyčia, kuri savo trapiais bokšteliais dominavo viršum 
aplinkinių medžių. 

1398 m. Vilniaus vyskupas Andrius Vasila testamentu šį tą 
užrašė ir Šv. Onos bažnyčiai aiškiai nurodydamas, kad ji yra 
mieste. 

Be to, iš šaltinių, esančių Sapiegų Derečino dvare, Narbutas nu- 
statė, kad Šv. Onos bažnyčią pastatė Marienburgo konvento mūro 
meistras Jonas Puhrbachas, kurį pasikvietė Vytauto žmona, didžioji 
kunigaikštienė Ona. Jis, vokiečio Retkės padedamas, statybą pra- 
dėjo 1392 m. ir baigė per ketverius metus* Panašaus stiliaus turėjo 
būti Marienburgo pagrindinio konvento fasadas iš kiemo pusės. 

Nuo 1581 m. prie Šv. Onos bažnyčios gyvuoja šv. Onos ar- 
kibrolija, turinti nuosavus namus, esančius prie kairiojo Pilies 
gatvės kampo einant šv. Mykolo gatve. Jų sienoje įmūrytas juodo 
marmuro šv. Onos paveikslėlis su tokiu įrašu: „Šv. Onos namai, 
privilegijuoti, vėl rekuperuoti 1642 metais“. Kaip skelbia šv. Onos 
bažnyčios dešinėje pusėje sienoje įmūryta didelė akmens plokš- 
tė, tatai buvusi dovana Jokūbo Naporkovskio ir jo žmonos Onos 
Benesaitės, mirusių 1625 m. nuo maro. Šioje bažnyčioje per tam 
tikras šventes vienas iš bernardinų kunigų, kuriems priklauso ši 
bažnyčia, vokiečių kalba sako pamokslą vokiečiams katalikams. 
Mat čia yra vokiečių katalikų šv. Martyno kongregacija, įsteigta 
galbūt XV a. pradžioje, atnaujinta 1604 m., patvirtinta vysku- 
po Abraomo Vainos 1636 m. rugsėjo 23 d. Jos įstatai patvirtinti 
1640 m. balandžio 29 d. Ji turi Apaštališkojo sosto privilegijų, t. y. 
Grigaliaus XIII 1650 m. vasario 25 d., Inocento X 1651, Pijaus 
VI 1785, be to, Vladislovo IV 1646 m. gruodžio 30 d. privilegiją 
ligoninei, taip pat Jono Kazimiero, Augusto II ir Augusto III. Ši 
kongregacija vėliau egzistavo prie jėzuitų Šv. Ignoto bažnyčios, o 
šio amžiaus pradžioje vėlei perkelta į šv. Onos bažnyčią. 


Šv. Pranciškaus ir Bernardino bažnyčia 


Už Šv. Onos bažnyčios yra taip pat gotikinė bernardinų Šv. 
Pranciškaus Serafiečio ir Bernardino Sieniečio bažnyčia. 


* Šioje knygoje nėra galimybės 
tvirčiau argumentuoti fakto, kad šį nuostabų Vilniaus papuošalą 
fundavo Lietuvos didžioji kunigaikštienė Ona, bet smalsus skaityto- 
jas apie tatai ras daugiau žinių T. Narbuto veikale „Pomniejsze pisma 
historyczne'“. P. Sobeščanskis mini šią detalę kūrinyje apie senovės 
Lenkijos meno paminklus (T. 1. P. 118). 

Kazimiero Jogailaičio 1469 m. įsteigta bažnyčia iš pradžių 
buvo medinė, bet netrukus buvo sumūryta. Dėl prastų staty- 
binių medžiagų 1500 m. ji gerokai suiro. 1525 m. buvo atnau- 
jinta, 1677 m. iš naujo rekonstruota. Graži gotikinė bažnyčia 
išliko iki 1794 m., kai per karą buvo sudeginta ir sugriauta. Tie- 
sa, neilgai trukus ji buvo atnaujinta, bet prarado senus gotiki- 
nius bruožus, nes tuomet pastatytas dabartinis frontonas, arba 
priekinis skliautas, ir du šoniniai bokštai rėžia akį ir nesideri- 
na su visos šventyklos stiliumi. Dėl laimingo atsitiktinumo per 
gaisrus išliko gotiškas aštuonkampis bokštas, aukščiu lygus su 
galiniu bažnyčios skliautu, stovis galiniame (nuo kiemo) deši- 
niajame bažnyčios kampe. Bokštas baigiasi palapinės pavidalo 
stogu, kurį sudaro aštuoni viršūnėmis suremti trikampiai. Toks 
pat bokštas buvo ir kitame bažnyčios šone, bet jis per 1794 m. 
gaisrą nuvirto. 

Bažnyčios vidus išliko sveikas ir tvarkingai prižiūrimas ne- 
prarado savo gotiškų bruožų. Jis yra pailgo keturkampio formos, 
94 uolekčių ilgio ir 42 uolekčių pločio. Skliautą remia 8 pilio- 
riai. Iš 13 altorių mūriniai buvo Švč. Trejybės, už kurio paruošta 
vieta Viešpaties kapui, ir Švč. M. Sokolskos su sidabro karūna. 
Kiti 11 altorių mediniai, klijuoti fanera, su kolonomis, figūromis 
ir paveikslais puikiais ornamentuotais rėmais. Mensos taip pat 
medinės. Viršum didžiojo altoriaus mensos yra puikios drožy- 
bos Nukryžiuotasis Išganytojas su sidabriniu erškėčių vainiku ir 
auksuotais spinduliais. Kiti altoriai: Nekalto Prasidėjimo, Apreiš- 
kimo, šv. Antano Paduviečio, šv. Petro iš Alkantaros, šv. Didako, 
šv. Koletės, šv. Barboros, šv. Bonaventūro, šv. Bernardino ir šv. 
Pranciškaus. Be to, buvo dvi koplyčios: Šv. Mykolo ir Trijų kara- 
lių, kurioje yra trys altoriai. 

Prie retų miesto paminklų priskirtinos geležinės durys iš za- 
kristijos į lobyną. Šių durų aukštis - 3?/, uolekties, plotis - 2 uo- 
lektys ir 2 coliai, jas sudarė 70 įstrižų kvadratų, kuriuose matome 
geležyje raižytus pakaitomis Lietuvos Vytį, Lenkijos Jogailaičių 
erelį, klūpantį angelą ir taip pat klūpantį nežinomą asmenį, grei- 
čiausiai moterį. Čia yra ir lotyniškų įrašų, vienas - šalia klūpančio 
asmens, kitą laiko angelo ranka. Jų perskaityti nesugebėjo net ir 
kunigas Herbutas bei profesorius Homolickis. Pastarasis mano, 
jog klūpanti asmenybė galėjo būti pati karalienė, šv. Kazimiero 

motina. Įrašas, laikomas angelo, galėtų reikšti auką*. Lobyne 
taip pat yra retų paminklų: 1. Gotikinė monstrancija, sudary- 
ta iš 13 nuostabiai meistriško darbo bokštelių, kurią paaukojo 
karalius Kazimieras Jogailaitis, šv. Kazimiero tėvas. 2. Gryno 
aukso kryžiaus pavidalo relikvijorius su Nukryžiuotojo Išganytojo 
figūra, dovanotas Vilniaus vyskupo Jurgio Tiškevičiaus. 3. Kitas 
taip pat gryno aukso kryžiaus pavidalo gražus emaliuotas, to pa- 
ties Jurgio Tiškevičiaus dovanotas relikvijorius. 4. Šv. Kazimiero 
motinos dovanoti liturginiai drabužiai. 

Bažnyčioje yra keli paminklai, kuriuos verta paminėti. Ne- 
toli įėjimo, kairiame šone, sienos navoje, stovi mažas marmuro 
karstelis, po juo įrašas lotynų kalba skelbia, kad čia ilsisi 1592 m. 
žydų nužudytas Simonas Kirelis. Taip pat yra Naugarduko kašte- 
liono Jono Rudaminos, gimusio 1581 ir mirusio 1646 m., antka- 
pis. Kairėje bažnyčios pusėje - puošnus marmurinis antkapis ant 
Lietuvos didžiojo maršalkos, kunigaikščio Stanislovo Radvilos, 
mirusio 1599 m., palaikų. Toliau - svetimšalio, anglo, Žygimanto 
III rūmų gydytojo Jokūbo Arnuto epitafija. 1634 m. pastatytas 
dailus juodo marmuro Žygimanto I numylėtinio, garsiojo tų lai- 
kų kario, pasižymėjusio nepaprasta jėga, Petro Veselovskio, pa- 
laidoto 1556 m., paminklas. Šis Veselovskis nudėjo ietimi stum- 
brą, puolus; Žygimantą Augustą. Matome Lietuvos Didžiosios 
Kunigaikštystės didiko, Logoisko grafo Vladislovo Tiškevičiaus, 
mirusio 1684 m., antkapį. Daugelį kitų antkapių sunaikino laikas 
ir gaisrai. Yra žinių, kad čia buvo palaidoti 1555 m. miręs Prūsų 


* Kai kurie prikiša, kad Vyčio kar- 
do laikymo būdas nebūdingas Kazimiero Jogailaičio laikams, ir tai 
sukelia abejonių, ar šis paminklas yra iš bažnyčios pirmos funda- 
cijos laikų. Bet juk ir šio karaliaus antspauduose nerandame tikro, 
vienintelio kardo laikymo būdo. Vienuose jis yra vos virš galvos, 
bemaž ją liečia stačiu kampu, kituose kiek atitolęs ir šiek tiek įky- 
pas*). Pagaliau ligi Žygimanto Augusto laikų kardo laikymui, rodos, 
nebuvo taikomi griežti reikalavimai ir laikantis pagrindinių atributų 
jis kito menininkų nuožiūra. 

*) Žr.: Dzialinskio Lietuvos teisių rinkinio VII ir XII lentelę 
(Poznanė, 1841), Colletion de Sceaux ef de Cachets du moyen 
age Polonais, Lithuaniens etc. par E A. Vossberg (Berlin, 1854) 
X lentelę. 

kunigaikštis Frydrichas, kaštelionas Martynas Zborovskis, miręs 
1559 m., prie Chotino nukautas Jurgis Rudamina ir daug kitų. 

Didelis Bernardinų parkas gražiai išsidėstęs ant Vilnios kran- 
to, iš čia matyti puikus vaizdas mūsų minėtų Vilniaus kalvų. Toje 
jo dalyje, kuri yra už vaško dirbtuvės, į šiaurę nuo bažnyčios, prie- 
šais Botanikos sodą, dešinėje pusėje, yra į bažnyčią ar šventyklą 
panašus labai senas pastatas, sumūrytas iš plačių plytų ir lauko 
akmenų. Anot padavimo, čia yra buvusi pagonių šventykla, kuri, 
įvedus krikščionybę, buvusi paversta koplyčia. Aplinkui Bernar- 
dinų ir Šv. Onos bažnyčias plytėjusios didelės kapinės, tad visai 
galėję būti, kad tatai ir buvusi kapinių koplyčia. Verta paminėti, 
kad žmonės Bernardinų parką ligi šių dienų vadina giria. Mat 
kaip tik čia buvo pagonių dievų giraitė, vėliau paversta pilies par- 
ku. Visas sklypas, kuriame šiandien stovi trys bažnyčios - Ber- 
nardinų, Šv. Onos ir Šv. Mykolo, dar XV a. pradžioje priklausė 
Žemutinės pilies, arba Krivių miesto, teritorijai. 

Už vartų, pro kuriuos patenkame į bažnyčios šventorių arba 
į buvusias kapines, dešinėje, stovi nedidelė mūrinė koplyčia, ku- 
rios gilumoje, viršuje, nišoje, yra sėdinčio Išganytojo su erškėčių 
karūna ant galvos figūra. Dievotieji kiekvieną penktadienį klūpo- 
mis kopia marmuro laiptais, kuriuose įtaisytos šventųjų relikvi- 
jos, klausytis šv. Mišių prie viršuje įrengto altoriaus. 1617 m. ją 
fundavo Juozapas Mitkevičius. Kai 1812 m. karo audros gerokai 
apgadino koplyčią, bernardinų lėšomis ji buvo atnaujinta 1820 m. 
Kitados ten, kur šiandien yra varpinė, buvo ir antra koplytėlė su 
Išganytojo figūra. 1610 m. ją pastatė Lietuvos tarėjas Robertas 
Boreika. Čia buvo ir jo šeimos kapai. 1642 metų gaisras sunai- 
kino šią koplyčią. Daugmaž 1690 m. ją atnaujino Užupio prie- 
miesčio miestelėnas Mikalojus Pošilinskis. 1802 m. Bernardinų 
bažnyčios varpinė Upytės vėliavininko Benedikto Karpio ir kitų 
asmenų lėšomis pastatyta nuošaliau, už Šv. Onos bažnyčios. Ji 
buvo trijų tarpsnių, iš kurių viršutiniame pakabinti trys varpai. Ją 
kūręs architektas įrodė, kad neturi nė menkiausio supratimo apie 
gotikos grožį. Rodos, statė ją tokią nedailią, sunkią ir beformę tik 
tam, kad pabrėžtų Šv. Onos bažnyčios bokštų grakštumą. 

Panelių bernardinių vienuolynas 


Siauras koridorius iš atskiro Bernardinų bažnyčios choro 
veda viršum Vilnios į trečios regulos šv. Pranciškaus Serafiečio 
panelių bernardinių Švč. M. M. Nekalto Prasidėjimo vienuoly- 
ną - seniausią Vilniaus moterų vienuolyną. Anot vienuolyno 
šaltinių, 1495 m. jį įkūrė Barbora Radvilaitė (Lietuvos Didžio- 
sios Kunigaikštystės pakanclerio Petro Radvilos sesuo) ir Darata 
Olechnavičiūtė, šv. Pranciškaus regulos vienuolės, užrašiusios 
jam savo namukus. Šį palikimą 1508 m. padidino Vilniaus vai- 
vadaitė Ona Olechnovičiūtė, tos pačios regulos vienuolė, kuri, 
vykdydama savo senelės Montvydienės valią, palikusi dar du 
namukus. Nuo įsteigimo iki 1794 m. vienuolynas buvo medinis, 
priklausomai nuo vienuolių kiekio turėjęs daugiau ar mažiau 
namų. 1794 m. per karą vienuolynas sudegė, tada vienuolės iš 
savo kraičių pastatė dabartinį mūrinį vienuolyną. Baisus 1845 
metų potvynis sugriovė vienuolyno sieną nuo upės pusės ir dalį 
mūrinio koridoriaus, vedančio į bažnyčią. Neilgai trukus buvo 
sumūryta nauja siena, o medinis koridorius įrengtas truputį to- 
liau, nes senasis buvo prie pat tilto. 


Šv. Mykolo bažnyčia 


(antrasis panelių bernardinių vienuolynas) 


Dabar vėl grįžkime į nedidelę aikštelę, kurioje, kaip jau sa- 
kėme, stovi trys bažnyčios. Trečioji - Švento Mykolo bažnyčia. 
Prie jos yra tos pačios regulos kaip ir Užupio vienuolynas. Įdomi 
šios bažnyčios ir vienuolyno įkūrimo istorija. Šlovingas ir žymus 
Lietuvos Didžiosios Kunigaikštystės kancleris, Lietuvos didysis 
etmonas, Vilniaus vaivada, Levas Sapiega!, pažangus, pilietinių 
dorybių kupinas asmuo, narsus karys ir teisingas teisėjas, turėjo 
šioje aikštelėje savo rūmus. Stebėdamas pro langą, kaip vienuolės 


' Kituose šaltiniuose - Leonas Sa- 
piega. 

iš Užupio per darganas ir šaltį vaikšto į bažnyčią, jis nusprendė 
palengvinti jų dalią ir pastatyti joms padorų prieglobstį ir atskirą 
šventyklą. 1594 m. sausio 24 d. jis įkūrė fondą; iki 1596 m. ba- 
landžio 29 d. iškilo bažnyčia, o greta jos - vienuolynas, į kuriuos 
buvo iškilmingai perkeltos vienuolės. Procesijos priešakyje žengė 
Levas Sapiega, nešinas Švč. M. Marijos paveikslu, kurį padėjo į 
altorių. Šis paveikslas garsėjo stebuklais. Dvasinė vadovybė pri- 
pažino jį stebuklingu, o 1670 m. paveikslas buvo karūnuotas ir 
ligi šių dienų tebėra bažnyčioje. Jo kopija pakabinta vartuose. 

Netoli bažnyčios, kitoje gatvės pusėje, stovėjo reformatų mal- 
dykla. 1639 m., kai kilo žinomas nelemtas katalikų ir protestantų 
konfliktas, kurį sukurstė Pekarskis, kelios strėlės kliudė Šv. Myko- 
lo bažnyčią, viena praskriejo pro vaikštinėjančią ir pro kitą, chore 
sėdėjusią, vienuoles, dar viena strėlė įsmigo į išdrožinėtą medyje 
Mykolo Arkangelo paveikslą bažnyčios fasade. 1655 m. bažnyčią ir 
bemaž visą jos turtą sunaikino gaisras ir karas, o 1661 m. Povilas 
Sapiega ją iš naujo restauravo. Paskutinį sykį bažnyčia atnaujinta 
1825 m. 

Iš senų jos paminklų išliko dvi auksuotos varinės žvakidės, 
kurias Levas Sapiega, būdamas Žygimanto III pasiuntiniu Mas- 
kvoje, atsivežė ir dovanojo vienuolėms. Aukštai tebėra atminti- 
nas, 1639 m. peršautas medinis šv. Mykolo paveikslas. 

Gražiausia šios bažnyčios puošmena yra marmurinis žymiojo 
Levo Sapiegos ir dviejų jo žmonų - Daratos Firlėjūtės iš Dom- 
brovicų ir Halškos Radvilaitės! - paminklas prie dešinės sienos, 
netoli didžiojo altoriaus. Paminklo viduryje pavaizduotas pats 
Sapiega iš geltono marmuro, gulįs visu ūgiu, o apačioje abipus - 
abiejų jo Žmonų atvaizdai; per karo suirutę viena marmuro plokš- 
tė (Firlėjūtės) buvo numesta ir įskilo; šiandien ji saugoma Vil- 
niaus nacionaliniame muziejuje. Šis meniškas paminklas vertas 
visų dėmesio. Ilgas įrašas baigiasi mintimi, Levui Sapiegai labai 
derančiais žodžiais: „Trumpai gyveno, net ir priešai jį apraudojo“. 
Levo Sapiegos, jo žmonų ir visų sūnų palaikai guli rūsyje po alto- 
riumi, o kadangi karstai buvo brangūs, 1655 m. per karą dingo. 


! Kituose šaltiniuose - Elžbieta 
Radvilaitė. 

Po karo vienuolės apvilko Levo Sapiegos palaikus vienuolių abitu 
(seniau rūbai buvo keičiami kas trejus metus) ir paguldė į karstą 
su atitinkamu įrašu žalvario plokštėje. Kitus kūnus sudėjo į vieną 
didelį karstą, taip pat su įrašu skardoje. 


Kalvinų bažnyčia 


Jau sakėme, kad uolus kalvinas Mikalojus Radvila Juodasis 
savo namuose įsteigė bažnyčią, arba greičiau koplyčią, kur vėliau 
buvo klinika, ir ten naujatikiai meldėsi 16 metų. Anot Narbu- 
to, tik apie 1561 m.* jie persikėlė į naują pastatytą evangelikų 


* Mikalojus Radvila Juodasis pri- 
ėmė evangelikų reformatų tikėjimą apie 1553 m. Pirmą bažnyčią 
įrengė savo rūmuose (vėliau Kardinalija), priešais Šv. Jono bažnyčią. 
Po trejų ar ketverių metų, t. y. 1557 m., ji buvo perkelta į to paties 
Radvilos Juodojo rūmus Lukiškių priemiestyje (Lukiškės prasidėjo 
už Vilniaus vartų toje vietoje, kur šiandien stovi Inčiko ir Sniadec- 
kių namai: tad galima manyti, kad bažnyčia buvo tuose mūruose, 
kur šiandien yra įsikūrusi Labdara, vienuose iš seniausių Radvilų 
rūmų). Iš ten 1562 m. bažnyčia perkelta (anot Kojelavičiaus) į buvu 
sį Goštautų namą netoli Žuvų turgaus, t. y. į mūrinį statinį, kuriame 
buvo klinika. Čia bažnyčia veikė 16 metų, o apie 1578 m. Mikalojus 
Kristupas Radvila, vadinamas Našlaitėliu, grįžęs į katalikybę, uždarė 
tėvo rūmuose Kalvinų bažnyčią, o pamaldos buvo perkeltos į nau- 
jąją, esančią priešais Šv. Mykolo bažnyčią. Ten veikė iki 1610 m., o 
iš tos vietos iškelta už miesto, už Trakų vartų. Ten buvo iki 1682 m. 
(balandžio 2), t. y. kol ją sugriovė minia. Paskui Uosto gatvėje buvo 
pastatyta medinė bažnytėlė, gyvavusi 144 metus. Tik 1830 m. buvo 
pradėta statydinti dabartinę, mūrinę bažnyčią, kuri buvo pašventin- 
ta 1835 m. 

Kad iš Lukiškių rūmų bažnyčia buvo perkelta tiesiai į namą, ku- 
riame veikė klinika, nėra nė mažiausių abejonių. Tą įrodo Kojelavi- 
čius („Miscellanea“), taip pat Mikalojaus Radvilos Juodojo testa- 
mentas, rašytas 1565 m. gegužės 27 d. Lukiškėse, kuriame pasakyta: 
„O kapą savo kūnui noriu turėti toje pačioje bažnyčioje, kur ir mano 
žmona palaidota, mano namuose, esančiuose turguje kitapus ga- 
tvės, priešais ponų Astikų namą, etc.“ Be to, Mikalojus Kristupas 
Radvila, 1597 m. sausio 27 d. dokumentu užrašydamas tą patį na- 
mą savo sūnui Jonui Jurgiui, priduria: „Kuriame ilsisi ir mūsų tėvų 

bažnyčią, kuri buvo toje vietoje, kur šiandien gimnazijos pensio- 
nas, Šv. Mykolo skersgatvio ir aikštės, esančios priešais Šv. My- 
kolo bažnyčią, kampe; ši aikštė driekėsi iki buvusių Puzinienės, 
dabar Kviatkovskio, namų. Po nelaimingo 1639 metų katalikų ir 
evangelikų susidūrimo 1640 m. gegužės 26 d. seimo sprendimu 
bažnyčia, ligoninė ir evangelikų mokyklos buvo uždarytos ir iš- 
keltos už miesto sienos. Iš Kalvinų bažnyčios likučių buvo pa- 
statyti Mikuličių namai, kuriuos vėliau nusipirko Universitetas. 
Šiuose namuose buvo įrengtos chemijos salės ir laboratorijos. 
Čia mokytas, iškalbingas Andrius Sniadeckis dėstė chemijos kur- 
są. Po jo šį postą užėmė savo mokytojo vertas mokinys Ignotas 
Fonbergas. 


Metropolijos soboras ir Spaso cerkvė 


Dabar pasukime Užupio link; pereikime aikštelę priešais Pu- 
zinienės namus, pasukime dešinėn ir tuoj pat kairėn į skersgatvį. 
Jį perėję, patenkame į nedidelę aikštę, kurios kairėje išvysime di- 
delį pastatą - dabartines kareivines. Šie namai yra vieni iš seniau- 
sių; čia dar Algirdo laikais buvo Skaisčiausiosios Dievo Motinos 
katedros cerkvė, kurioje, kaip teigia rusų metraštininkai, atgulė 
pats Algirdas, vėliau karaliaus Aleksandro žmona, Maskvos di- 


palaikai . Nelemtame straipsnyje apie Lenkijos senovę (Poz., 1812. 
T. 1, 2. P. 706) su antrašte „Vilnius“, kuriame pilna klaidų, pasakyta, 
kad Radvila Juodasis 1562 (?) m. perkėlė pamaldas į savo erdvius 
rūmus, kurie plytėjo nuo Žuvų turgaus net iki Šv. Jono bažnyčios?! 
Autorius, ko gero, dvejus rūmus - Kardinaliją ir seną Goštautų, arba 
buv. kliniką, - nežinodamas apie geroką atstumą tarp jų, taip pat 
kad vieni stovi dešinėje gatvės pusėje, o kiti kairėje, pamanė esant 
vienus. Pridurkime dar mūsų gerbiamo senovės istorijos tyrėjo prof. 
A. Z. Adamovičiaus spėjimą, kad Kalvinų bažnyčia kurį laiką galėjo 
būti vadinamajame vaivadų, dabar gubernijos valdžios, name, kurio 
kiemo gale nuo Švarco skersgatvio esama tarytum senos koplyčios 
pėdsakų. Šiame name irgi neva gyvenęs Radvila Juodasis. Su šiuo 
teiginiu šiandien negalime sutikti, nes nežinome tikslių šaltinių, 
kuriais remtasi. Gal gerb. prof. teiksis kokiame rašte smulkiau pa- 
aiškinti šią detalę. 

džiojo kunigaikščio Ivano III duktė, didžioji kunigaikštienė Ele- 
na*; čia taip pat buvo palaidoti 1564 m. kautynėse prie Vilniaus 
su etmonu Mikalojumi Radvila žuvusio Petro Šuiskio palaikai. 
Cargrado patriarchas Jeremijus 1588 m. čia celebravo pamaldas 
ir pašventino Rusijos arkivyskupu bei metropolitu Mykolą Rago- 
zą. Vytautui padalijus metropoliją į Rytų ir Vakarų cerkves, šioji 
tapo metropolijos cerkve, ir prie jos gyveno metropolitai (ten, 
kur pastaruoju metu buvo veterinarijos klinika). Beveik šios cer- 
kvės teritorijoje buvo ir kita nedidelė - Spaso - cerkvelė, kuri 
davė Spaso vardą miesto vartams prie Vilnios ir gatvei. Dar 
1557 m. Skaisčiausiosios Dievo Motinos cerkvę ir metropolijos 
namų pastatus gerokai apgadino gaisras. 1667 m. karas ją visai 
sunaikino. Iš jos ir dar anksčiau ištuštėjusios Spaso cerkvelės 
griuvėsių iškilo naujas Skaisčiausiosios Dievo Motinos cerkvės 
pastatas, kuriame unitai meldėsi net iki šio amžiaus pradžios. Šią 
apgriuvusią cerkvę 1805 m. ketinta skirti pagrindinei katalikų 
seminarijai, bet įsitikinus, kad ši vieta jaunimui ne itin sveika, 
ir prireikus patalpų Universiteto anatomijos teatrui toliau nuo 
miesto centro, prie upės, 1808 m. tiems tikslams ji ir buvo ati- 
duota. Metropolijos mūrams pertvarkyti buvo skirta 50 000 sida- 
bro rublių, įrengti gražūs anatomijos ir veterinarijos amfiteatrai 
su daugybe auditorijų per du aukštus, krosnimis preparatams de- 
ginti, gyvulių ligonine, kalve ir jojimo mokykla, prozektorių bu- 
tais. 1815 m. viskas buvo sutvarkyta ir spalio 13 d. pradėjo veikti 
visų labui. Profesorius Lobenveinas, šia proga atidarydamas 


* Leidinyje „Wizerunki i Roztrzą- 
sanią Naukowe“ (T. 1. P. 22, 37 ir 41) sakoma, kad čia neva palaidota 
antroji Algirdo žmona, Tverės kunigaikštytė Julijona. Tai įrodo 1815 m. 
rasta skarda su įrašu. Tačiau pats tai matęs žymusis Vilniaus seno- 
vės tyrėjas, Vilniaus ir Žitomiro katedros prelatas kun. Mamertas 
Herburtas, taip pat kiti du mačiusieji mus tikino, kad ši iš tikrųjų 
rasta skarda bylojo apie palaidojimą karaliaus Aleksandro žmonos 
Elenos, o ne Julijonos. Be to, iš kitų šaltinių žinoma, kad Jogailos 
motina Julijona gyveno kažkokiame vienuolyne tarp Mogiliavo ir 
Rogačiovo, kur ir mirė 1398 m., o palaidota Kijevo Pečorų Lauroje 
(žr. Stepennaja Kniha. T. 1. P. 512). Julijona, būdama Inokinija, pri- 
ėmė Marijos vardą. Gal todėl istorikai anksčiau klydo manydami ją 
buvus pirmąja Algirdo žmona. 

viešą Universiteto posėdį, perskaitė pranešimą, kuriame su neį- 
prastu tiems laikams tikslumu papasakojo pastato istoriją. Įren- 
giant veterinarijos kliniką, vadovavo pasaulinio garso moksli- 
ninkas Henrikas Bojanus. Anatomijos teatras plėtojosi ir pelnė 
šlovę pirmiausia mūsų tėvynainio Adomo Belkevičiaus darbais 
ir mokslu. 1842 m., kai Akademija buvo uždaryta, turtingi ana- 
tomijos, veterinarijos, gamtos mokslų kabinetų rinkiniai pagal 
profesoriaus Adamovičiaus gana tiksliai sudarytus katalogus iš 
šio pastato buvo pervežti į Kijevo universitetą. Kai šiame name 
buvo įrengtos kareivinės, jis vėl ėmė irti*. Pritaikant cerkvę 
anatomijos teatrui, jos rūsiuose buvo rasta sidabro plokštė su 
slaviškais rašmenimis, kurie įrodo, jog čia palaidota karaliaus 
Aleksandro žmona, didžioji kunigaikštienė Elena. Kur dingo 
šis vertingas paminklas, nežinia. 


Vyskupų malūnas 


Perėjus Užupio tiltą, šalia kurio yra miesto Dūmai priklau- 
sąs malūnas (seniau vadintas Vyskupų malūnu, nes priklausė 
Vilniaus vyskupams), ir palei Jasevičiaus namus kylant į kalną, 
Užupio, Polocko, Paupio ir Bernardinų gatvių sankryžoje stovi 
akmeninis stulpas, kurio nišoje yra Išganytojo figūra. 


Užupio stulpas 


Šioje vietoje kitados buvo unitų Šv. Petro ir Povilo bažnyčia. 
Jos šventorius driekėsi toli, net iki Sluckio namų ir Šv. Baltramie- 
jaus bažnytėlės. O šiandien čia stovi Gzovskio, Majevskio ir Ve- 
riovkinos namai. 1671 m. ši bažnyčia jau buvo apleista. 


* 1777-1808 m. teatras ir anatomi- 
jos kabinetas buvo priešais Šv. Jono bažnyčią, miesto vidury, Pilies 
gatvėje, šalia pirmykščio Botanikos sodo ir senos chemijos salės, 
vadinamoje Collegium medicum. Nuo 1803 iki 1815 - mažesniuose 
metropolijos rūmuose, kurie vėliau tapo vieno medicinos profeso- 
riaus butu ir veterinarijos kalve. 

V. Slendzinskis. Užupio turgavietė. 1889. Drobė, aliejus 


Šv. Baltramiejaus bažnyčia 


Kylant į kalną Polocko kelio ir Bernardinų kapinių link, de- 
šinėje, ant stataus Vilnios kranto stūkso mažytė mūrinė Šv. Bal- 
tramiejaus bažnytėlė, pastatyta 1644 m. 1649 m. gegužės 20 d. ji 
buvo žaibo sudeginta; nauja atstatyta medinė kiek aukštėliau, ant 
vadinamojo Rojaus kalno. Po vieno iš gaisrų 1824 m. sumūryta 
bažnyčia tebestovi dabar. Seniau ji priklausė baltiesiems augusti- 
jonams, arba reguliariesiems Atgailos kanauninkams, o šiandien 
tai Bernardinų bažnyčios filija. 





Užupio gatvė. Savičiaus gatvė. Savičiaus ligoninė. 
Riomerių namai. Augustijonų bažnyčia. 
Dvasinės akademijos pastatas. Valickio namai. Bokšto gatvė. 
Subačiaus gatvė. Kūdikėlio Jėzaus prieglauda. 


Misionierių bažnyčia. Vizitiečių vienuolynas. 
Jėzaus Širdies bažnyčia. Korvelio parkas. Rojus. 


Šv. Elžbietos bažnyčia ir Savičiaus ligoninė 


Dabar grįžkime ant tilto prie Vyskupų malūno ir pakilkime aukš- 
tyn Užupio gatve. Kairėje jos pusėje, ant kampo, stovi Gailestingųjų 
seserų ligoninė, dar vadinama Savičiaus ligonine, kurios vartai atsi- 
veria į Savičiaus gatvę (pavadinimas kilęs nuo tokio Savos, kuris ka- 
daise turėjo čionai didelius namus). Prie jos yra nedidelė Šv. Elžbietos 
bažnytėlė, greičiau koplyčia. 1744 m. jas įsteigė Smolensko vyskupas 
Boguslavas Korvinas Gosevskis, paaukojęs šiam tikslui 1500 rublių 
ir savo mūrinį namą. Pirmasis šios įstaigos ir bažnyčios vadovas 
buvo kunigas Tykvinskis, o netrukus iš Varšuvos pakviesta gailes- 
tingųjų seserų, kurios ir ligi šiolei pasiaukojamai ir labai uoliai visą 
savo gyvenimą padeda kenčiantiems ir nelaimingiems. Apsilankęs 
ligoninėje, imperatorius Aleksandras I taip susižavėjo pavyzdinga 
tvarka ir akivaizdžia ligoninės nauda, Kad padovanojo jai turtingą 
Tarpupio seniūniją. Be to, tikras metropolito brolis Sestšencevičius 

paaukojo ligoninei nedidelį namuką ir du dvarelius - Nemenčinėlį 
ir Kėną. Garbingam senoliui ir jo žmonai už šią dovaną padėkojo 
pats imperatorius Aleksandras. Šiandien Savičiaus ligoninėje gydo- 
mi neturtingi, uždegimais ir lėtinėmis ligomis sergantys, ligoniai. 


Riomerių namai 


Toliau einant Savičiaus gatve, ten, kur nuo jos dešinėn atsiša- 
koja kita to paties pavadinimo, prie Rotušės išeinanti, gatvė, stovi 
Riomerių namai, o greta jų - mažas mūrinukas. Anot padavimų, 
jame gimė neseniai garsėjęs vyriausias kazokų vadas generolas 
Platovas, kurio šeimos tikroji pavardė buvo Pliata. 


Buvusios Dvasinės akademijos pastatas 


Ten, kur susikerta trys gatvės, iš kurių dvi, kaip jau sakėme, 
vadinamos Savičiaus, o trečioji, aukštyn kylanti, - Bokšto, stovi 
didelis buvusios Dvasinės akademijos pastatas, iš kurio 1842 m. ji 
buvo perkelta į Peterburgą. 


Buvusi Augustijonų bažnyčia 


Kiek tolėliau nuo šio statinio, prie Savičiaus gatvės (vedančios 
prie Rotušės), iškilusi Švč. M. Ramintojos bažnytėlė, seniau pri- 
klausiusi augustijonams, o kartu skirta ir kasdienėms buvusios 
Akademijos dvasininkų pamaldoms, nes iškilmingomis dienomis 
šv. Mišių studentai klausydavosi Šv. Jono bažnyčioje*. 1670 m. šio- 
je vietoje pastatyta medinė Viešpaties Persimainymo bažnytėlė iš 


* Tuomet dažniausiai celebruoda- 
vo Akademijos rektorius kun. infulatas Aloyzas Osinskis, kupinas 
dorybių šviesus žmogus, taip pat didžiai nusipelnęs mokslininkas. 
Jo iškilmingai laikomos pamaldos su intula ir pastoralu lėmė tai, 
jog žmonės, kad nepainiotų jo su tikruoju vyskupu, vadindavo šv. 
Jono vyskupu. 

pradžių priklausė karmelitams, o nuo 1679 m. - augustijonams 
eremitams, kurie už aukas ir savo lėšas pastatė šiandienę mūro 
bažnyčią. Vilniaus sufraganas Tomas Zenkevičius 1768 m. birželio 
26 d. ją konsekravo Švč. M. M. Ramintojos vardu. Kai prieš porą 
metų augustijonai buvo paleisti, ją pradėjo tvarkyti karmelitai, o 
1854 m. bažnyčia išvis buvo uždaryta. Paskutinės pamaldos įvy- 
ko spalio 7 dieną. Bažnyčios ilgis - 55, plotis - 31 uolektis. Būta 9 
altorių. Didžiajame, mūriniame altoriuje, papuoštame 6 pilioriais, 
4 cherubinais ir keliais vazonais, buvo Švč. M. M. Ramintojos pa- 
veikslas. Kiti altoriai - Hiponos vyskupo šv. Augustino, jo motinos 
šv. Monikos, šv. Teklės, šv. Mikalojaus iš Tolentino, šv. Tado, šv. 
Jono Nepomuko, Skausmingojo Išganytojo - atskiroje, prie bažny- 
čios prieangio sumūrytoje koplyčioje, kurios fundatoriai - Podbi- 
pentų šeima (šiai koplyčiai priklausė lobynas ir jos viršuje buvusi 
gana turtinga biblioteka). Pagaliau paskutinis altorius buvo šiltoje 
zakristijoje, įrengtas seneliams ir ligoniams. Didelėje šio altoriaus 
nišoje pakabintas Švč. M. M. Aplankymo paveikslas. Bažnyčioje 
buvo 4 pacifikalai, iš kurių vienas - su šv. Teklės, antras - su šv. 
Augustino ir šv. Monikos relikvijomis, kiti du - su šv. Kryžiaus me- 
džio gabaliukais. Už piliorių, kairėje nuo įėjimo pusėje, kabojo Lie- 
tuvos didžiojo kunigaikščio Vytauto visu ūgiu portretas, atgaben- 
tas iš Lietuvos Brastos. Prie bažnyčios buvo dvi brolijos: Švč. M. M. 
Ramintojos ir Šv. Teklės. Kai ši bažnyčia buvo uždaryta, Švč. M. M. 
Ramintojos paveikslas, kaip ir įvairūs reikmenys bei kai kurie pa- 
veikslai, buvo perkelti į Šv. Jono bažnyčią, kur su savo pamaldomis 
perėjo ir abi minėtos brolijos. Vargonai buvo įrengti Šv. Stanislovo 
katedros chore*, o Vytauto portretas padabino Katedrą toje vieto- 
je, kur pastatytas paminklas, t. y. kitapus vikarų altoriaus. 


Bokšto gatvė 


Eikime toliau Bokšto gatve. Čia, priešais buvusios Dvasinės 
akademijos mūrus, stovi didelis Valickio namas, kuriame jo sa- 


* Seni, nedideli Katedros vargonai 
buvo perkelti į naują Nemenčinėje pastatytą bažnyčią. 

L. Dobžinskis. Bokšto skersgatvis. 1933. Ofortas 


vininkas turėjo keistenybių kabinetą. Jo didžioji dalis atiteko bu- 
vusiam Vilniaus universitetui. Toliau yra Haušteino namas, už 
kurio kairėn, žemyn, prie Vilnios ir Safianikų, leidžiasi stati ga- 
tvelė. Jos pakraščiais, prie Vilnios pastatytos didelės pirties link, 
įrengti akmeniniai laiptai. Dešinėje pusėje yra buvusio Univer- 
siteto profesoriaus Vaškevičiaus namas. Čia, kaip ir ten, kur bu- 
vusios Akademijos mūrų pusėje vienas šalia kito stovi namukai, 
XVI a. buvo šventųjų Kozmos ir Damijono cerkvės kapinės. Dar 
ligi šiol, kasant daržus, kartais galima užkliudyti kaulą ar kauko- 
lę. Bet štai įkopėm į statų kalną, kurio viršūnėje yra buvęs tikras 
bokštas arba sargybos įtvirtinimai, Čia, šalia jų, greičiausiai me- 
dinių, buvo seniausia, prieš Gedimino laikus atsiradusi, Vilniaus 
gyvenvietė. Remdamasis Rotundo kronika, Narbutas tikina, kad 
po šiuo kalnu esama skliautuotų požemių su akmenimis grįsto- 
mis salėmis ir nišomis; juose turėjusi būti ir paslaptinga pagonių 
šventykla, vadinamoji Atlamba. Ligi šiol tarp žmonių sklinda apie 
šį tunelį, arba požemį, įvairių gandų*. Seni Vilniaus gyventojai 


* Vieną iš jų papasakokime su- 
trumpinę: šioje vietoje stovėję puikūs rūmai, o juose gyvenęs ne- 
apsakomas turtuolis su vienturte dukra, nepaprastai gražia, bet 

sako, jog iki 1812 m. jiems yra tekę matyti dalį šių urvų, nes už- 
griuvę skliautai neleido patekti į vidų. Parodo net angą (nuo 
gatvės pusės už Kūdikėlio Jėzaus prieglaudos), kuri neseniai 
buvo aklinai užmūryta. Sklinda dar vienas išgalvotas padavi- 
mas, kad šiais, net iki Trakų einančiais, požemių takais kadaise 
traukė iš Vilniaus didelės procesijos. Senais laikais buvo plačiai 
paplitusi nuomonė, kad šiame urve gyvenęs basiliskas!, kuris 
smalsuolius žudydavęs savo žvilgsniu, kol vienas akiplėšiškai 
drąsus žmogus prisiartinęs prie jo iš priekio su dideliu veidro- 


kaprizinga, pasipūtusia ir niekinančia visus, kurie siekę jos rankos. 
Turtuolis miręs. Rūmai ir turtai prasmegę į požemius. Netrukus ir 
duktė iškeliavusi paskui tėvą, o už savo puikybę buvusi pasmerkta 
saugoti užburtų turtų tol, kol kas nors malda išvaduosiąs ją nuo at- 
gailos. Taip nelaimingoji kentusi daugelį metų, kol kartą naktį vie- 
nas Vilniaus gyventojas susapnavęs: jei jis nusileisiąs į požemį ir ten 
pasimelsiąs už nusidėjėlę, ji būsianti atleista nuo bausmės, o turtai 
atiteksią jam. Tačiau su sąlyga - šis išvaduotojas turįs pasiimti su 
savimi viską, ko galį prireikti maldai, ir pradėtas maldas turįs būti- 
nai baigti, nes kitaip visas susitarimas neteksiąs galios. Tad jis, kupi- 
nas vilčių, nuėjęs į požemį, pasiėmęs su savimi dvi vaško žvakes su 
žvakidėmis, maldaknygę ir kitką, ko jam rodęsi reikėsią, ir iš tikro 
išvydęs didžiules geležines skrynias su sklidinais aukso maišais, o ša- 
lia - juos saugančią užkeiktą merginą, tarsi iškaltą iš balto marmuro. 
Jis uždegęs žvakes, pradėjęs ilgas atgailos psalmes. Staiga mergina 
sudrebėjusi, ir džiaugsmu nušvitęs jos akmeninis veidas. Jau buvo 
įpusėjęs psalmes, kai netikėtai nežinia iš kur pakilęs vėjas, žvakės 
degdamos ėmusios vis greičiau tirpti, o liepsnelės negalėjusios išsi- 
laikyti ant pernelyg ilgų dagčių; tad būtinai reikėję jas sutrumpinti, 
o jis pamiršęs pasiimti žnyples; baimė prarasti lobius atėmusi jam 
nuovoką, nesumojęs, kad galima tatai padaryti ir pirštais. Žvakės 
tolydžio vis greičiau tirpusios, o jis stovėjęs be amo nepajėgdamas 
skaityti. Staiga Žvakės užgesusios, o vargšo ausis pasiekusi gaili 
dejonė ir po jos žodžiai: „Pražuvau amžiams!“ Netrukus požemių 
skliautais nuaidėjęs baisingo kažin kokio pašaipaus juoko aidas, 
žemė atsivėrusi, ir maišas po maišo su dusliu trenksmu ėmę kristi į 
gelmes. Kai visa tai nutilę, jis vėl uždegęs žvakes, bei jau nepamatęs 
nei merginos, nei maišų aukso. Tik dvelkusi pragariška smarvė, pri- 
vertusi nusivylusį sprukti. Šis padavimas tikriausiai paimtas iš kitur 
ir pritaikytas Bokšto požemiams. 

' Basiliskas - fantastinė 
padavimų būtybė, panaši į gaidį su gyvatės uodega ir varlės akimis, 
žudančio žvilgsnio baidyklė. 

džiu. Basiliskas išvydęs savo atvaizdą ir savojo žvilgsnio nu- 
kautas kritęs žemėn negyvas. Tatai mini ir Jonas Skovronskis, 
aprašydamas 1610 metų gaisrą. 

Bokšto gatvė įsilieja į ilgą Subačiaus gatvę, kurios pavadinimas 
kilęs iš žodžių z uboča, kas reiškia nuošalę. Šioje gatvėje, priešais 
vadinamąjį Bokšto kalną, kairėje pusėje, Aleksandrui Jogailaičiui 
viešpataujant (1505 m.), be kitų, buvo pastatyti ir Bokšto vartai, 
dar vadinami Subačiaus. Virš jų buvo budelio ir jo parankinių 
(hyclių) butas. Pastarieji privalėjo gaudyti miesto šunis ir pro var- 
tus gabenti juos į budelio namus. Tad kai kas mano, kad gatvės ir 
vartų pavadinimas gali būti kilęs iš žodžio sobaka, t. y. šuo. 


Kūdikėlio Jėzaus prieglauda 


Dešinėn Subačiaus gatvė driekiasi net iki jos susikirtimo su 
Aušros vartų gatve, bet mes pasukime kairėn. Kairėje pusėje 
pirmame pastate yra abiejų lyčių pamestinukų Kūdikėlio Jėzaus 
prieglauda. Šalia jos - Gailestingųjų seserų būstas ir nedidelė ko- 
plyčia. Erdvus, gėlynais papuoštas ir gražiai prižiūrimas kiemas 
vilioja pasivaikščioti; pro vartus, esančius priešais pagrindinius, 
patenkame ant kalvos, nuo kurios matyti nuostabus vaizdas. Že- 
mai po kojomis vinguriuoja Vilnia, per ją permestas lengvas til- 
telis, vedantis prie Safianikų, abipus jos spiečiasi daugybė namų 
namukų, aplinkui visa, ypač vasarą, juda kruta. Tatai pati aukš- 
čiausia vieta mieste, o aukštas Šv. Jono bažnyčios bokštas vos sie- 
kia kalvos viršūnės aukštį. 

1791 m. prieglaudą įsteigė Vilniaus vyskupas kunigaikštis 
Ignotas Masalskis, savo auka daug prisidėjo kunigaikštienė Ja- 
dvyga Oginskienė. Imperatorius Aleksandras I 1803 m. padova- 
nojo šiai įstaigai Žaslių dvarą; be to, pagal senus įstatymus kiek- 
vienas Šv. Stanislovo ordino kavalierius turėjo kasmet mokėti 
labdaros reikalams po 4 dukatus; dalis šių pajamų patekdavo ir į 
Vilniaus vaikų prieglaudos kasą. Dabar, be pamestinukų, čia pri- 
imami ir mirusių kareivių luomo tėvų našlaičiai ir likę be globos 
kalinių vaikai. 

Buvusi Misionierių bažnyčia 


Toliau eidami Subačiaus gatve, ant Išganytojo kalvos (mons 
salvatoris), toje pačioje kairėje pusėje, matome iškilusius du ste- 
bėtinai lengvus, grakščios formos, gražius buvusios Misionierių 
bažnyčios bokštus; jos mūrai ligi šiol išliko sveiki. 

Šią Šv. Vincento Pauliečio kunigų bendrijos bažnyčią 1695 m. 
įkūrė Infliantų vaivada Teofilis Pliateris, o Vilniaus vyskupas 
sufraganas Jurgis Ancuta ją konsekravo 1730 m. birželio 18 d. 
Viešpaties Dangun Žengimo vardu. Statinį pastaruoju metu 
papuošė ir atnaujino vienas iš vizitatorių - kunigas Pohlis. 1844 m. 
bažnyčia buvo uždaryta. Paskutinis jos vizitatorius buvo šviesus 
ir uolus kunigas Bogdanovičius. Nuo 1800 m. šios bažnyčios pa- 
rapijos didžioji dalis atiteko Šv. Jono ir kitoms bažnyčioms. Ben- 
druomenės kapinės, vadinamos Rasų, taip pat buvo prijungtos 
prie Šv. Jono bažnyčios parapijos. 

Šios bažnyčios fasadas, iškilęs tarp dviejų bokštų, orientuotas 
į pietus. Jame yra 8 uolekčių aukščio ir 6 uolekčių pločio langas. 
Kairiajame bokšte buvo įrengtas didelis laikrodis, kurio ciferblatai 
rodė laiką į visas keturias puses, kitame bokšte buvo varpai. Abiejų 
bokštų viduje yra galerijos su geležinėm grotom. Priekinis bažny- 
čios fasadas į gatvę turi nemažą kyšulį, į kurį patekti galima iš įvai- 
rių pusių pro trejas duris, virš visų durų yra po langą, o visą kyšulį 
vainikuoja nedidelis kupolas. Ant jo pritvirtinta medinė išdroži- 
nėta Išganytojo statula. Bažnyčios ilgis - 48 uolektys, plotis - 
40) uolekčių. Chorą prilaiko keturios kolonos. Viešpaties Dangun 
Žengimo didžiojo altoriaus, kurį puošia šešios medinės lipdiniais 
pagražintos kolonos, tabernakulį sudaro šešios mažos kolonos, 
tarp jų yra krucifiksas ir dvi figūros, vaizduojančios senkatalikius 
kunigus; šonuose - keturi altoriai: šv. Apaštalo Pauliaus, šv. Vaitie- 
kaus, Jono Krikštytojo ir šv. Stanislovo vyskupo. Visi jie, kaip ir į 
dangų žengiančio Išganytojo statula virš altoriaus, taip pat ir šoni- 
nės šv. Henriko ir šv. Kazimiero statulos, išdrožti iš medžio. Antras 
altorius už grotų - Viešpaties Jėzaus, ten pat ir trečias - Švč. M. 
Marijos, abu mediniai. Bažnyčioje būta keturių koplyčių: Dieviš- 
kos Apvaizdos, šv. Pauliaus Atsiskyrėlio, šv. Vincento Pauliečio ir 
šv. Apaštalų Tado ir Simono Judo. Kiekvienoje iš jų buvo medinis 


122 


„aig 


2 PASIVAIKŠČIOJIMAS 


== 


i, = 2 1 „ ui) 
audi, a 
R 3 "1-2 


E 
"| 22 7 
4 k 





Nežinomas dailininkas. Misionierių vienuolyno ansamblis. 1833. 
Piešinys 


altorius, išskyrus šv. Vincento koplyčią, kurioje įrengtas mūrinis su 
dviem kolonomis. Viršum visų bažnyčios altorių buvo krucifiksai 
ir kanonais vadinamos plokštės. Bažnyčios rūsyje palaidoti funda- 
toriaus ir daugelio kitų Pliaterių šeimos narių palaikai. Vertingų 
paminklų nėra. Dar pridurkime, kad sklypą, kuriame stovi apra- 
šytoji bažnyčia, didelį parką su tvenkiniais (iš kur atsiveria gražus 
miesto vaizdas) ir pagaliau vienuolių vincentinų, arba misionierių, 
gyvenamuosius pastatus kartu su senais kunigaikščių Sanguškų 
rūmais - viską 1687 m. dovanojo Lietuvos Didžiosios Kunigaikš- 
tystės pakanclerienė kunigaikštienė Kotryna Radvilienė. 

Paėję kelis žingsnius žemyn, už bažnyčios ir gyvenamojo 
namo, dešinėje pusėje, matome prie Vizitiečių vienuolyno mūro 
prikaltą piešinį ant medžio, kuriame pavaizduota širdis, ir įrašą: 
„novo erectum 1737 mėnesio 7 bra“ (atnaujinta 1737 m. rugsė- 
jo mėn.) su medinėm grotom apačioje. Kai kurie, neįsigilinę į 
šį užrašą, įrodinėja, kad tas piešinys, kaip ir buvusios Šv. Jono 
bažnyčios freskos ir ligi šiol esąs paveikslas ant medžio kairėje 
šoninėje Šv. Petro bažnyčios sienoje, atsirado paskutinės maro 
epidemijos atminimui. Bet tatai įvyko 1710 m., o pats įrašas pa- 
veiksle rodo, kad sukurtas jis mūro atnaujinimo proga. 

Vizitiečių vienuolynas. Jėzaus širdies bažnyčia 


Betgi pasukime nuo aprašytosios bažnyčios į kairę ir užkopę 
plačia gatve ant kalno išvysime nedidelę bažnyčią su vienuolynu, 
iš visų pusių plačiai apjuostus mūro siena. Tai moterų vizitiečių 
(nuo Švč. M. M. Aplankymo) vienuolynas, o šalia jo - kryžiaus 
formos Jėzaus širdies bažnyčia be bokštų, su kupolu, be priean- 
gio, 38'/. uolekties ilgio. Ją statyti pradėjo karalius Augustas II 
1717 m., o baigta buvo 1729 m. vienuolių lėšomis ir didele vys- 
kupo K. Bžostovskio, kurio širdis čia ilsisi, parama. 

Bažnyčią konsekravo vyskupas sufraganas Tomas Zenkevičius 
1756 m. rugpjūčio 29 d. O vienuolyną 1694 m. įsteigė Dezelštie- 
nė, kuri šiam tikslui paaukojo 50 000 tinfų!. Šią sumą stojančių 
į vienuolyną kraičiai padidino iki 38 056 sidabro rublių; be to, 
vizitietės turėjo Minsko gubernijos Borisovo apskrityje Vileikos 
dvarą, kuriame buvo 70 dūmų, taip pat Vilniaus apskrityje, Riešė- 
je, - 19 dūmų, taigi vėliau buvo surinktas solidus kapitalas. Nuo 
1798 iki 1837 m. vienuolės kasmet iš monarcho Pavelo I malonės 
gaudavo po 3000 rublių“. Nuo 1719 m. iki bažnyčios statybos 
baigties pamaldos vykdavo vyskupo Bžostovskio pastangomis 
įrengtoje koplyčioje. Nuo 1694 iki 1843 m. vizitietės turėjo pa- 
vyzdinį moterišką pensionatą, kuriame kasmet buvo auklėjama 
iki 40 ir daugiau mergaičių; kelios iš jų buvo išlaikomos iš Du- 
nino Slepsčio fondo, o 12 - Pavelo I lėšomis. Vizitiečių ordino 
regula buvo labai griežta. Kartą peržengusi vienuolyno slenkstį, 
vienuolė jau niekados negali pasirodyti už jo ribų. Bažnyčioje yra 
septyni žymiojo Simono Čechavičiaus tapyti paveikslai: didelis 
Švč. M. M. Aplankymo paveikslas, šv. Joanos Pranciškos (pirmos 
Vizitiečių ordino motinos), šv. Pranciškaus Saleziečio, šio ordino 
įstatų kūrėjo, puikiai nutapytas Nukryžiuotasis Kristus, Kūdikė- 
lį Jėzų ant rankų laikantis šv. Juozapas, šv. Pranciškus Ksaveras, 
regėjimo metu pastebėjęs danguje daugybę kryžių, ir šv. Jonas 


! Tinfa - sidabrinis pinigas, kurio 
vertė - apytikriai keliolika grašių. 

* Ši suma vėliau buvo perduota 
Balstogėje įrengtam valstybiniam pensionui. 

Evangelistas, pagautas ekstazės, su plunksna rankoje, laikomas 
vienu iš vertingiausių šio garsaus menininko kūrinių. Vilniaus 
universiteto architektūros profesoriaus Šulco vadovaujamas, gra- 
žius bažnyčios vartus su įrašu Patet cordi Jesu (atvertos Jėzaus 
širdžiai) pastatė tuomet jaunas inžinierius, o šiandien visiems ži- 
nomas ir mylimas Lietuvos istorikas Teodoras Narbutas. 


Korvelio parkas 


Toliau, už šio vienuolyno, perėjus trumpą skersgatvį, prasi- 
deda tvora, juosianti nedidelius rūmus ir didelį parką, kitados 
priklausiusį Pliateriams, vėliau Korveliui, o šiandien - grafienei 
Čapskai. Čia yra keli gyvenamieji namai, o iš visur — ir iš parko, 
ir iš rūmų matyti labai gražūs vaizdai. 


Rojus 


Atskira parko dalis už Vizitiečių vienuolyno ir parko ribų va- 
dinama R oj um i*. Šią gražią vietovę su jaukiu mažu parkeliu 
ir nuostabiausiu miesto vaizdu buvęs jėzuitas kunigas Hrebnickis 
1785 m. užrašė Kūdikėlio Jėzaus namams; 1799 m. prisidėjo dar 
gabalas žemės, nupirktos Žečickio seniūno Sultano. Ant mūro 
tvoros buvo biblinio turinio piešinių, iš to galėjo atsirasti Rojaus 
pavadinimas; taip pat ir gatvė, vedanti nuo Aušros vartų ligi Vi- 
zitiečių, iki šiol vadinama Rojaus gatve. Prieš keliasdešimt metų 
čia buvo tuomet garsi ir Vilniaus gyventojų labai lankoma Švarco 
smuklė. 


* Mūsų „Pasivaikščiojimuose“ jau 
trečią sykį kalbama apie Rojų; pirmasis Vokiečių gatvėje, antrasis 
Rojus, arba Užupyje esantis Rojaus kalnas, ant kurio stovi Šv. Bal- 
tramiejaus bažnyčia, taip vadinta dar XVII a., nors šiandien tai jau 
baigiama pamiršti, pagaliau trečiasis - už Vizitiečių parko, kuriame 
Žiliberas planavo užveisti botanikos sodą. 


12) 





Šv. Jurgio bažnyčia. Žaliasis tiltas. 

Bokštelis su Išganytojo figūra. Šv. Rapolo bažnyčia. 
Piromontas. Buvusi Šv. Teresės bažnyčia. 
Buvusios žydų kapinės. Tuskulėnai. Lukiškės. 

Šv. Jokūbo ir Pilypo bažnyčia. Kalėjimo tvirtovė. Mečetė. 


Kitados šalia Katedros buvusių bulvarų gale pasukę į kai- 
rę patenkame į plačią, tiesią, ką tik nutiestą gatvę, esančią ne- 
toli Šv. Jurgio bažnyčios ir todėl vadinamą šv. Jurgio prospektu. 
Anksčiau čia buvo daktaro Čarnockio parkai. Laikui bėgant, kai 
prospektas pagal planą bus apstatytas namais, jis tikrų tikriausiai 
taps viena iš puikiausių miesto gatvių. O nuostabaus Katedros 
frontono statulos papildys gražų vaizdą; jau ir dabar, nutiesus šią 
gatvę, jis atrodo daug įspūdingesnis. 


Šv. Jurgio bažnyčia 


Dešinėje šio prospekto pusėje yra Šv. Jurgio bažnyčia, kurią 
po 1506 m. pastatė Vilniaus vaivada kunigaikštis Mikalojus Rad- 
vila kartu su senos regulos karmelitų vienuolynu pergalės prieš 
totorius prie Klecko atminimui. Karmelitai laikė bažnyčią iki 
1798 m., kol ji buvo perduota Diecezijos seminarijai. Bažnyčia 
stačiakampė, be bokštų, išorės architektūra neįspūdinga. Bažny- 

čios ilgis - 68 uolektys, plačiausia vieta - 18 uolekčių. Šen bei ten 
viduje išdėlioti juodi Radvilų ereliai su medžioklės trimitais ant 
krūtinių primena įkūrėjo kunigaikščio herbą, statulos šventųjų 
karmelitų abitais žadina mintis apie buvusius šio būsto gyvento- 
jus. Bažnyčia šviesi, gana erdvi, bet dėl tik ankstyvųjų pamaldų 
žmonių nelabai lankoma. Skliautai aukšti, pailgos elipsės formos, 
jų freskos vaizduoja pagrindinius šv. Jurgio riteriško gyvenimo ir 
kančių vaizdus. Šventojo luomui priminti sakykla padaryta seno 
riterių kovos vežimo formos; seniau prie jo dar buvę du šuoliais 
lekiantys žirgai, tempiantys vežimaitį, o jame sėdėjęs vadžias 
abiem rankomis laikąs angelėlis. Dabar šie laiko gerokai apga- 
dinti žirgai nuimti. Ant keturių laiptų pakylėto didžiojo šv. Jur- 
gio altoriaus mensa mūrinė, o aukščiau, tarp kolonėlių, - dviejų 
skyrių tabernakulis. Šoninių altorių yra 5: šv. Juozapo, šv. Tado 
Apaštalo, šv. Elijaus Pranašo, kuriame yra Švč. M. Marijos sida- 
bro apdarais paveikslas ir karstelis su relikvijomis, šv. Teresės ir 
karmelitų kryžiaus patriarcho šv. Jono (nuo Kryžiaus). Neseniai 
buvusio seminarijos lektoriaus kunigo Kitkevičiaus ir seminarijos 
profesoriaus kunigo Liucijaus Godliausko pastangomis prisidėjo 
naujas šv. Filomenos altorius. Kairėje bažnyčios pusėje pristaty- 
ta Šv. Barboros koplyčia šiandien paversta sandėliu. Turtingoje 
bibliotekoje yra ne tik dvasinio ir istorinio turinio, bet ir įvairių 
mokslo šakų kūrinių. (Be to, joje yra puikus, gausiai iliustruotas 
visiems žinomas Biufono „Gamtos istorijos“ leidinys.) 

Šalia vienuolyno mažuose kiemeliuose dar visai neseniai ga- 
lima buvo regėti bajorų dvarelius su pavėsinėmis ir klėtelėmis, 
kurie dabar sunykę ar perstatyti tolydžio retėja; kai kuriuos gau- 
bia sodai ar bent medžiai. Visi statiniai buvo su aukštais, smai- 
liais stogais ir blizgančiais rutuliais ant jų, priebučiai buvo dailiai 
drožinėti. Tai sodybos į senatvę čia apsigyvenusių bajorų, kaip 
tuomet sakydavo, išėjusių į devocijas. Apie tai mums ir mūsų ai- 
niams gyvą atminimą paliko „Lietuvos vaizdų ir padavimų“ au- 
torius (Ignacas Chodzka. - Vert. past.) savo nuostabiame dviejų 
tomų romane „Antakalnio dvareliai . 

Tuoj už Šv. Jurgio bažnyčios išnyra rimtos, ramiai sruvenan- 
čios Neries mėlynė. Perėję kelis skersgatvius, atsiduriame prie 
Žaliojo tilto. 

J. Peška. Žaliasis tiltas. 1808. Akvarelė 


Žaliasis tiltas 


1529 m. Vilniaus vaivada Albertas Goštautas gavo karaliaus 
Žygimanto I privilegiją statyti naują tiltą, o darbai vėliau atskira 
karališka privilegija buvo pavesti tuometiniam miesto pilininkui 
Ulrichui Hozijui, kuris 1536 m. baigė mūryti didelį tiltą su malks- 
na dengtomis pastogėmis, krautuvėlėmis abiejose pusėse. Jis buvo 
vadinamas Didžiuoju arba Vilniaus tiltu. 1621 m. buvo atnaujintas 
Vilniaus miesto gyventojų sąskaita, o 1655 m., per tiltą traukiant 
rusų kariuomenei, jis sudegė. Jo vietoje 1674 m. pagal pulkinin- 
ko Fredianio projektą karališkasis dailidė Fickas surentė naują. 
1766 m. tiltas dar sykį buvo atnaujintas ir tikriausiai tuo metu 
nudažytas žaliai, nes nuo tol iki šių dienų vadinamas Žaliuoju 
tiltu. 1812 m., prieš pat Napoleonui įžengiant į Vilnių, tiltas buvo 
padegtas. Vos tik jis su savo milžiniška kariuomene įėjo į mies- 
tą (birželio 28 d.) ir tatai sužinojo, tučtuojau, beveik nepailsėjęs, 
nuvažiavo prie Neries. Ten, priešais degantį tiltą, liepė atnešti iš 
gretimo namo paprastą taburetę ir atsisėdo ant jos. Tuo metu ka- 
reiviai jo įsakymu iš čia pat besimėtančių rąstų ir plaustų pradėjo 
sparčiai tiesti iš dešinės nuo miesto pusės plaukiojamąjį tiltą. Vil- 
niaus miesto gyventojams tai buvo naujas ir negirdėtai įdomus 

reginys. Savo pergalėmis išgarsėjęs didvyris sėdėjo ramiai, ret- 
sykiais mesdamas žvilgsnį į šen bei ten spragsinčią, turėklais bei 
tilto kolonomis šokinėjančią liepsną. Jis vilkėjo žalią kavalerijos 
šaulio mundurą su tokiais pačiais atvartais, ant krūtinės spindėjo 
Didžiojo kryžiaus legiono žvaigždė, ant akių buvo užsimaukš- 
linęs jam pritinkančią skrybėlę, žodžiu, buvo toks, koks dažnai 
buvo vaizduojamas portretuose. Glaudžiu ratu jį supo Prancūzi- 
jos maršalai tamsiai mėlynais, gerokai auksuotu sidabro peltakiu 
padabintais paradiniais mundurais, su pliumažais ant skrybėlių. 
Už jų - įvairiaspalviai ginkluoti pėsti ir raiti kareiviai, o už šio 
dvigubo karinio kordono spraudėsi abiejų lyčių, įvairaus amžiaus 
ir luomo miesto gyventojų minia, smalsiai spoksanti į sėdintį 
imperatorių, kuris šnekučiavosi su netoli jo stovėjusiu Vilniaus 
pijoru kunigu Glogovskiu, tarpais atsigręždamas į kurį nors iš jį 
apspitusių maršalų ir duodamas įsakymus. Toliau upės pakran- 
tėje grūdosi sėdintys ir gulintys, rūkantys pypkes, girdantys ar- 
klius kareiviai, kurie tarsi nesidomėjo tuo, kad visai čia pat yra 
jų aukščiausiasis valdovas. Taip Napoleonas išsėdėjo ant Neries 
kranto porą valandų, kol buvo nutiestas naujas tiltas; o kai tik 
darbas buvo baigtas, jis ūmai atsistojo, rankas už nugaros susi- 
dėjo ir nuėjo peržengdamas ant kelio gulėjusius rąstus. Ant jų 
sėdėję arba pusiau gulėję kareiviai nė nekrusteldavo, tik: pakel- 
davo ranką prie šalmo ir šitaip sveikindavo monarchą. Priėjęs 
tiltą, jis pirmas žengė ant jo, perėjo visą, apžiūrėjo, pagyrė darbą, 
įsakė apdovanoti darbininkus, paskui apsisukęs sėdo ant atvesto 
žirgo ir aidint garsiems minios šūksniams išjojo iš miesto. O kitą 
dieną, šventiškai iliuminuojant namus, be kitų papuošimų, ant 
kanauninko kunigo Boguslavskio namų Pilies gatvėje pasirodė 
didelis, ryškiai apšviestas paveikslas, tiksliai vaizduojantis prie 
Neries priešais degantį tiltą sėdintį Napoleoną, apsuptą maršalų, 
kareivių ir smalsios minios. Buvo šalia imperatoriaus net ir tas 
pijoras, su kuriuo jis kalbėjosi. 1813 metais tiltas buvo atstatytas, 
1827 ir 1828 m. jis buvo atnaujintas, o 1848 m. visiškai restau- 
ruotas. 

Bokštelis su Išganytojo figūra 


Už tilto, kairėje, stūkso didelė mūrinė bažnyčia, o priešais ją, ant 
kalvos, - mūrinis bokštelis su stogeliu, po kuriuo matyti skausmin- 
ga kryžių nešančio Išganytojo figūra. Čia kitados stovėjo šv. Jono 
Nepomuko statula, bet ilgainiui ji gerokai pairo, tada tuometinis 
bažnyčios rektorius kunigas Ptakas 1719 m. sumanė pastatyti nau- 
ją, bet šio darbo ėmęsis skulptorius sukūrė Išganytojo skulptūrą. 
Kunigas ilgai atsisakinėjo ją pripažinti, bet galų gale nusileido 
ir 1720 m. gegužės 9 d. pašventino šią statulą ir bokštelį, į kurį ją 
iškilmingai įmūrijo; o ne per seniausiai jį atnaujino stebuklingai 
pasveikęs luošys, neturtingas Červinskos namo (Trakų gatvės kam- 
pas) sargas Motiejus Pakulavičius. Nuo tada įvairiu paros ir metų 
laiku čionai galima pamatyti minias senių, moterų ir vaikų, turtin- 
gų ir vargšų, klūpomis besimeldžiančių ir su malda lūpose einančių 
keliais aplinkui bokštelį. Perdėm savimi pasitikintis, išdidumo kir- 
mino graužiamas žmogus, kurį pirma pasitaikiusi neganda nušluos 
nuo žemės paviršiaus, atlaidžiai šyptelės, bet paprastas, nuolankios 
širdies žmogus įžvelgs čia dievotų širdžių atgailą, ir jo dėkinga siela 
kartu su besimeldžiančiais atsigręš į visų gėrybių kūrėją. 

Vėliau buvo ketinama akmenimis sutvirtinti kalvos papėdę, 
bet vos tik pamėginta kiek giliau įsmeigti kastuvą, nuo jo pabiro 
žmonių kaulai ir daugiau patyrinėjus paaiškėjo, kad visa ši kalva 
supilta iš žmonių palaikų. Kada atsirado šis pilkapis, tikrų Žinių 
nėra. Greičiausiai tatai įvyko arba per maro epidemiją, arba kurį 
nors priešų antpuolį, kai paprastai žūdavo tūkstančiai žmonių, o 
palaidoti kiekvieną atskirai nebūdavo sąlygų, todėl būdavo už- 
kasami visi kartu. Žmonių palaikai buvo sudėti į kelis didžiulius 
karstus, pirmiausia perkelti į Šv. Rapolo bažnyčią, kur įvyko iš- 
kilmingos gedulo pamaldos, o paskui pervežti į kapines už Piro- 
monto ir ten vėl palaidoti. 


Šv. Rapolo bažnyčia 


Priešais minėtą bokštelį stovi bažnyčia su kadaise prie jos bu- 
vusiu dideliu mūriniu vienuolynu, kurio dalis dabar atiduota ligo- 

“ 


- 


Nežinomas dailininkas. Koplytėlė Šnipiškėse. 1850. Litografija 


ninei, o kitoje dalyje įrengtos kareivinės. Šią Šv. Rapolo bažnyčią 
1703 m. jėzuitams pastatydino žemietijos raštininkas Mykolas 
Koščicas. Kai jėzuitai buvo panaikinti, bažnyčia perduota pijorams. 
Paskui daugelį metų ji buvo uždaryta, vėliau vėl atidaryta. Dabar čia 
yra parapijos bažnyčia, be Šnipiškių priemiesčio, apimanti dar kelis 
netoliese esančius kaimus. Be kitų, bažnyčioje yra Čechavičiaus ta- 
pytas paveikslas, kuriame pavaizduotas-arkangelas Rapolas, nusiže- 
minusio Tobijaus ir visos jo šeimos akivaizdoje kylantis į debesis. 


Piromontas 
Einant nuo miesto, už Žaliojo tilto, dešinėje, tarp iškilios kal- 


vos plačiašakių medžių dar neseniai styrojo griuvėsiai buvusių 
Piromonto rūmų, kurių papėdėje ramiai plaukė Neris. Prieš 1765 m. 

juos pastatė Vitebsko vaivada, vėliau rusų kariuomenės generolas 
Piras, dėl to rūmai buvo vadinami Piromontu*. Jie apdainuoti 
Adomo Naruševičiaus eilėraščiuose. Anot poeto istoriko, ši vieta 
tuomet buvusi tikras rojus žemėje, kurio šeimininko meilumas ir 
vaišingumas žavėjo daugelį dažnų svečių. 


Buvusi Sv. Teresės bažnyčia 


Toliau už Piromonto, taip pat ant Neries kranto, stovėjo mū- 
rinė Šv. Teresės bažnytėlė, kurią įkūrė Simonas Karolis Oginskis. 
Ji priklausė Aušros vartų karmelitams. Vėliau uždarytą bažnyčią 
1837 m. išsiliejusi upė paplovė ir pusę jos išgriovė**, o netrukus 
griuvėsiais virto ir tai, kas buvo likę. 


Žydų kapinės 


Už bažnyčios plytėjo seniausios žydų kapinės; šių senkapių 
brolijos knyga, vadinama „Chewra Kedusza“, surašyta 1486 re- 
mez (Žodis remez reiškia šiuos metus.) Iš padavimų žinoma, 
kad čia palaidotas šlovingas žydų rabinas Jokūbas Levis, turėjęs 
aukštą Didžiojo rabino rangą ir nuo 1427 m. vadinamas Lietuvos 
rabinų viršininku. 


* Simonas Starovolskis Lenkijos 
Karalystės aprašyme (1652 m.), kalbėdamas apie Vilnių (p. 102), Pi- 
romonto neminėjo. O vertėjas pijoras Golembiovskis (1765 m.) savo 
prierašuose teigė: „O Šnipiškes ant kito tos pačios Neries kranto puo- 
šia puikūs jėzuitų Šv. Rapolo bažnyčia ir vienuolynas, taip pat dailios 
simetrijos Piromontu vadinami rūmai JDD Pirų“. Tad paaiškėja, kad 
Piromontas egzistavo jau 1765 m. Plg.: Neseckis. T. 7. P 310. 


** Tų pačių metų liepos mėne- 
sį atitrūkęs nuo dar riogsojusių griuvėsių lubų rąstas užmušė senį 
Pavlovskį, kuris anksčiau daugelį metų prekiavo kampiniame Pilies 
gatvės name, dabar priklausančiame prelatui Važinskiui. 

A. Žemaitis. Tuskulėnių vila. 1848. Litografija 


Tuskulėnai 


Tose pačiose apylinkėse, už buvusios Šv. Teresės bažnytėlės, 
toliau einant Neries pakrante, yra nuostabus kaimo dvarelis, 
vadinamas Tuskulėnais, kurį pastatė buvęs Vilniaus karinis gu- 
bernatorius Rimskis-Korsakovas, o maršalka Rudolfas Pisanka 
jį gerokai išdabino. Dabar jie priklauso iš grafų A kilusiai 
poniai Dobroslavai Kramer. 


Lukiškės- 


Žaliuoju tiltu grįžę atgal į miestą ir pasukę dešinėn, patenka- 
me į kitą Neries pakrantės priemiestį, vadinamą Lukiškėmis nuo 
Vytauto numylėtinio Lukošiaus, Petro sūnaus, kuriam jis skyrė 
šias žemes, vardo. Kiti šį pavadinimą kildina iš dviejų lietuviškų 
žodžių laukas kitas, neva tai esąs kitas, prie upės prieinąs, laukas, 
tačiau ši išvada nepagrįsta, nes vietovė anksčiau buvo vadinama 
Tartarija, kuo galima įsitikinti pasklaidžius senus miesto planus. 

Be to, Lukiškės anaiptol ne susisiekė su upe, o prasidėjo nuo kita- 
dos ten buvusių Vilniaus vartų, kur dabar stovi šlovingojo dakta- 
ro Andriaus marčios, šviesaus atminimo Antaninos Sniadeckie- 
nės paveldėtojų namas. 

Šių dienų Lukiškėse kadaise buvo labai daug namų, ką rodo 
daugybė likusių jų pamatų, bet dažni ir baisūs gaisrai paversda- 
vo priemiestį pelenais. Šiandien jis vėl palengva atstatomas. Čia 
gyveno daugiausia totoriai, kuriuos 1397 m. Vytautas karo žygyje 
paėmė į nelaisvę ir skyrė jiems žemės. Tarp Vilniaus gyventojų 
jie garsėjo nepriekaištingu dorumu - jokiuose, ypač krimina- 
liniuose, teismuose niekada nėra buvę totorių bylų. Šiandien 
Neries pakrantėse totorių namų nedaug teliko*. Beveik pačiame 
Lukiškių viduryje, toje vietoje, kur pagonybės laikais ošė šventa 
giria, iš kur buvo gabenamos malkos Vilniaus Perkūno šventyk- 
los niekad negęstančiai ugniai kūrenti, dabar iškilo mūro siena, 
juosianti didelę mūrinę bažnyčią su vienuolynu. 


Šv. Pilypo ir Jokūbo bažnyčia bei ligoninė 


Ši šventykla vadinama abiejų Šv. Apaštalų Pilypo ir Jokūbo 
bažnyčia. Nuo katalikų tikėjimo įvedimo laikų čia tikriausiai 
plytėjo kapinės, kuriose buvo laidojami neturtingi Vilniaus gy- 
ventojai. Smolensko kaštelionas, vėliau Mstislavlio vaivada, Jur- 
gis Liutauras Chreptavičius buvo pasistatydinęs Lukiškėse di- 
džiulius rūmus. Nuolat matydamas pro langus skurdžias kapines, 
paaukojo 4 tūkst. auksinų įpareigojęs Vilniaus dominikonų priorą 
kunigą Kaminskį pastatyti jose medinę bažnytėlę. 1642 m. gegu- 


* Kalbėdami apie Lukiškes, pri- 
siminkime žaismingą Vaclovo Potockio (Lenkijos karūnos bajorų 
herbai, Soltanų herbas. Krokuva, 1695. P. 604) eilėraštuką: 

Kai Vytautas didis savo Lietuvą valdė, 

Ordos smarkuolės ne sykį jis priešus numaldė. 
Kol Rusią ir Lietuvą sujungęs į vieną, 

Jis jų nežudįęs, tiktai vieną dieną 

Prie Vilniaus atvežęs pagonių ainius, 
Saltoniškių, Lukiškių įkurdinęs kaimuos. 

žės 1 d. iškilusi bažnytėlė buvo pašventinta šv. Apaštalų Pilypo ir 
abiejų Jokūbų vardu, o netrukus pastatytas ir mažas vienuolynas 
keturiems vienuoliams. Pirmasis jo prioras buvo kunigas Mika- 
lojus Dombrovskis. Vilniaus vyskupas Abraomas Vaina suteikė 
parapijai privilegiją, o dominikonai buvo įpareigoti neturtėlius 
laidoti nemokamai. Vienuolynui išlaikyti Chreptavičius testa- 
mentu užrašė 16 tūkst. auksinų iš savo Astravo valdų Naugardu- 
ko vaivadijoje. 1655 m. karo suirutėje bažnyčia ir vienuolynas 
sudegė. 1684 m. iškilo nauja medinė bažnytėlė su vienuolynu, 
ir tais pačiais metais čia iškilmingai perkeltas stebuklais garsėjęs 
ant lentos tapytas Švč. M. Marijos paveikslas, kurį po ketverių 
metų, spalio 18 d., vyskupas Bžostovskis kartu su vyskupais Ko- 
tovičiumi ir Žuchorskiu bei visa kapitula, baigęs laikyti iškilmin- 
gas pamaldas, paskelbė stebuklingu“. Dėl to kiekvieną trečiadienį 
ir šeštadienį, o ypač iškilmingomis Dievo Motinos dienomis, 
čia pradėjo lankytis tiek uolių katalikų, kad ankštoje bažnytėlė- 
je nebegalėjo tilpti visi maldininkai. Tad 1690, kai prioru buvo 
kunigas Gnoinskis, Smolensko vyskupas Eustachijus Kotovičius 
padėjo pirmą kertinį akmenį, o 1727 m. prioras kunigas Reginal- 
das Hrincevičius baigė statyti lig šiol išlikusią mūrinę bažnyčią. 
Vienuolyno statyba pradėta 1713, o baigta 1739 m. Daugiausia 
lėšų bažnyčios ir vienuolyno darbams skyrė dominikonai, taip 
pat daug prisidėjo Vilniaus vaivada kunigaikštis Kazimieras Sa- 
piega, Užpalių seniūnas Aleksandras Naruševičius ir kiti. Pas- 
taraisiais metais bažnyčia restauruota ir atnaujinta dabartinio 
klebono kunigo Jono Menuė pastangomis; mat pašalinus domi- 
nikonus bažnyčia atiteko pasauliečiams dvasininkams, ir ji ligi 
šiol yra parapinė. 


* Motiejus Korvinas Gosevskis, 
įsigijęs šį paveikslą karo žygiuose, pakabino jį savo Demblių dvaro, 
esančio už 2 mylių nuo Seinų, namų koplyčioje. Po jo mirties dvaras 
tapo nuosavybe sūnaus Vincento, kurio laikais kapelionu buvo do- 
minikonas Fabijonas Bežanovskis; jis per didelį gaisrą, kilusį Demb- 
liuose, apnešė paveikslą aplinkui ugnį, ir gaisras ūmai nurimo. Tada 
paveikslas pradėjo garsėti stebuklais. Uždarius koplyčią, jis buvo 
perkeltas į dominikonų bažnyčią Seinuose, o iš ten - į Vilniaus Lu- 
kiškių bažnyčią. 


6 PASIVAIKŠČIOJIMAS 


Gražų bažnyčios fasadą puošia du 85 uolekčių aukščio bokš- 
tai; pastato fasado plotis jo pamatų lygyje - 51 uolektis, vidinis 
navos ilgis - 62, o jos plotis — 2'/, uolekties. Viršum bažnyčios 
vartų yra Lukiškių Švč. M. Marijos paveikslas (tapytas ant. mūro 
al fresco), o jos stebuklingasis paveikslas kabo didžiajame alto- 
riuje“. 

Šalia bažnyčios ir šiandien yra kapinės, kurias iki 1846 m. lie- 
pos 13 d. iš trijų pusių supo mūro tvora; priekyje buvo puikūs 
vartai, kurių fasadą puošė Chreptavičių ir Sapiegų herbai. Šiauri- 
niame mūro pakraštyje stovėjo trijų tarpsnių šv. Barboros bokš- 
tas. Jame buvo šv. Barboros ir Viešpaties Jėzaus ant kryžiaus figū- 
ros. Virš kupolo puikavosi geležinis kryžius su vėliavėle, kurioje 
buvo pažymėti 1768 m., pavaizduoti kaukolė, dalgis ir kastuvas. 
Seniau priešais šv. Barboros figūrą buvusi į bokštą įmūryta tau- 
pyklė, greta jos - rankena varpo, kuriuo būdavę pranešama apie 
ligonių merdėjimą ligoninėje arba mieste. Šventoriuje palaidota 
daug įvairaus rango visokiausių prancūzų kariuomenės rūšių ka- 
rių, likusių čia po atmintino 1812 metų Napoleono I karo žygio. 

Prie bažnyčios yra vienuolynas, kurio gailestingosios seserys 
tvarko Vilniaus ligoninių komisijos (sudaryta 1797 m.) čia 1799 
metais įsteigtą Šv. Jokūbo ligoninę, pavadintą Šv. apaštalų Pilypo 


* Antrame bokšto tarpsnyje iš 
pietų pakabintas didelis varpas su užrašu: „Gloria in exceltss Deo. 
Me fecit Andreas Dorling Regiomont. Anno 1738 sanctus Filippus, 
sanctus Jacobus“ (Garbė Dievui Aukštybėse. Mane nuliejo Andrius 
Derlingas iš Karaliaučiaus 1738 metais. Šv. Pilypas, Šv. Jokūbas.) - 
1'/, uolekties ilgio, 1?/, uolekties pločio, sveria 62 pūdus 20 svarų. 
Trečiame tarpsnyje kabo du vienas virš kito varpai, vidutinis aukš- 
čiau, o mažesnis žemiau. Ant vidutinio toks pat užrašas, kaip ir ant 
didžiojo, ilgis — 1 uolektis, plotis - 1'/, uolekties, 1739 m., sveria 
25 pūdus. Užrašas ant mažesniojo: „Lit Nomen Domini benedictum, 
Andreas, Dorling me fecit Regiomont anno 1741 - sanctus Filipus, 
sanctus Jacobus“ (Palaimintas Viešpaties vardas. Mane nuliejo An- 
drius Derlingas iš Karaliaučiaus 1741 metais. Šv. Pilypas, Šv. Jokū- 
bas.) Ilgis - 1, plotis - */, uolekties. Sveria 7 pūdus 20 svarų. (Iš už- 
rašų kanauninko kunigo Jono Menuė, buvusio Šv. Jokūbo ir Pilypo 
bažnyčios klebono, kuriam turime būti dėkingi už labai tiksliai ir 
sąžiningai parengtus duomenis apie šią bažnyčią.) 

ir Jokūbo bažnyčios generaline ligonine. Ji įkurta iš dviejų ligo- 
ninių fondų (iš jų vienas, šv. Roko, buvo nedidelis, o kitas, šv. 
Trejybės, bemaž apskritai niekuo negalėjęs paremti), tvarkoma 
ligoninių komisijos iki 1809 m. Tais metais ją valdyti ėmė gailes- 
tingosios seserys*, kurios dar dabar šeimininkauja šioje ligoni- 
nėje. O neseniai iškilo naujas ligoninės pastatas, gražus iš lauko ir 
visokių patogumų turintis viduje, su parku kieme. Seniau einan- 
čių ir važiuojančių per Žaliąjį tiltą mokestis buvo skiriamas šiai 
ligoninei išlaikyti. Čia gydomi abiejų lyčių sifiliu sergantys ligo- 
niai, pamišusios moterys, taip pat gimdyvės ir sergantys įvairio- 
mis užkrečiamosiomis ligomis. Pavyzdingai prižiūrima ligoninė, 
vadovaujama šviesaus atminimo medicinos daktaro Julijono 
Mošinskio, išgarsėjusio daugeliu rimtų raštų, ir dviejų jo pagal- 
bininkų - uolaus ir šviesaus daktaro Julijono Titijaus ir neseniai 
į Vilnių atvykusio Pranciškaus Vikšemskio. Daktaras Mošinskis 
čia dėsto neturtingoms moterims akušerijos kursą. 


Kalėjimo tvirtovė 


Einant Neries link, už bažnyčios ir ligoninės išnyra didžiulis 
keturkampis pastatas su keturiais bokštais šonuose. Tatai kalėji- 
mas, visų paprastai vadinamas kalėjimo tvirtove. Joje yra koply- 
čia, pirtis ir t. t., viduje - erdvus kalinių pasivaikščiojimo kie- 
mas. 


Mečetė 


Toliau, artėjant prie Neries kranto, kiek atokiau nuo totorių 
namukų prigrūstos gatvės, dešinėje, mažame kiemelyje, arba tiks- 
liau žole apžėlusiose buvusiose totorių kapinaitėse su stūksančiais 
akmenimis, kuriuose iškalti totoriški įrašai, stovi mažytė, varga- 
na medinė mečetė su tokia pačia ją supančia drožinėta galerija 


* Šv. Jokūbo vienuolyno gailestin- 
gosios seserys turi du svarbius šv. Vincento Pauliečio autografus. 

viršuje ir smailiu minaretėliu, ant kurio žvilga musulmonų em- 
blema - pusmėnulis. Dembliu išklotas vidus, kur meldžiasi vyrai, 
ir dengta galerija viršuje moterims, pagaliau mažas alkierėlis, į 
kurį meldžiantis nepastebimai įžengia Mahometas, - tai ir visa 
šventykla. Netoli yra mulos (šventiko) namukas. Jo čionykštė ap- 
ranga nuo kitų skiriasi tik tuo, kad jis užsideda aksominę ryškiai 
raudoną šašbaudą. Penktadieniais, jei būna giedra, ypač gaiviais 
gegužės rytais, vaikštinėjantys upės krantais gali girdėti skambų 
pratisą kvietimą, o netrukus mielą, graudų, romų giedojimą. Tai 
muedzinas šaukia maldai ir namazui saujelę islamo išpažinėjų, 
kuriuos, nepaisydamas tų laikų ir tuometinių prietarų, privile- 
gijomis apdovanojo didysis Vytautas. Jo atminimą ligi šių dienų 
šventai saugo ir totoriai, ir su jais čia atsikėlę karaimai. Vytauto 
vardą jie taria su nuoširdžia meile. 


| ss | 

Vilniaus gatvė. Labdaros draugijos namai. 
Buvusios liuteronų kapinės. Gubernatoriaus namas. 
Buvęs teatras. Šv. Kotrynos bažnyčia. Protestantų bažnyčia. 


Grįždami iš Lukiškių, pateksime į Vilniaus gatvę. Susi- 
pažinkime su ja nuo pradžios, t. y. nuo Žaliojo tilto iki pat pa- 
baigos, arba iki Dominikonų gatvės. Gatvė šiandien nepagrįstai 
vadinama Vilniaus, nes visos Vilniaus gatvės turi tam vienodų 
teisių. O šioji kitados buvo Vilijos gatvė, nes veda prie Vilijos 
upės (Jau minėjome I pasivaikščiojime, A. H. Kirkoras Nerį va- 
dina Vilija. - Vert. past). Taip pat ir vartai kitados buvo vadi- 
nami Vilijos vartais (porta Viliensis). Tatai viena iš linksmiausių 
miesto gatvių, kurių oras pats tyriausias. Eidami ja nuo Žaliojo 
tilto, pirmiausia išvystame didžiulį namą su siaurais viršutiniais 
langais ir plačiomis, panašiomis į vartus, durimis iš visų keturių 
pusių. Tai valdiniai karinių pratybų namai, paprastai vadinami 
iš vokiečių kalbos eksercerhauzu. Nemažai kareivių čia gali pui- 
kiai lavinti savo vikrumą. Prieš kelerius metus šioje skoningai 
išpuoštoje ir apšviestoje, kaip ir dera koncertui, salėje vos tilpo 
tūkstančiai smalsių klausytojų. Neprilygstamasis mūsų meistras 
Apolinaras Kontskis savo stebuklingojo smuiko muzika žavėjo ir 
svaigino įvairių luomų ir padėties publiką, kurią vienijo genialus 
jo talentas, galiausiai jausmai ir pripažinimas. Minėtasis koncer- 
tas, o tokio Vilniuje niekados anksčiau nėra buvę, pagrįstai vadi- 
namas didžiuoju. Jis įvyko 1852 m. gegužės 25 d. Priešais šį namą 

yra graži medžių apsupta aikštelė, tolumoje matyti aprašytoji Šv. 
Jurgio bažnyčia. Kairėje aikštelės pusėje tarp kitų stovi nedidelis 
namelis su Dievu Motinos statula viršum vartų ir įrašu apačioje: 
„sub tuo praesidio“ (meldžiame tavo globos), seniau priklausęs 
vyskupui Pilchovskiui, kuris jį paskyrė 12 neturtingų jaunuolių 
išlaikyti: šešiems, kilusiems iš miestiečių, o šešiems — iš bajorų 
luomo*. Šiandien tas fondas perduotas Bajorų institutui. 

Bet grįžkime į Vilniaus gatvę. Abipus jos matyti įvairiausių 
namų ir namukų, už kurių yra mažų sodelių, kurie kitoms mies- 
to gatvėms nebūdingi. Jos link nuo miesto ir arčiau Pohuliankos 
esančios Uosto gatvės leidžiasi keli mažesni skersgatviai. 


Labdaros draugija 


Toliau, kairėje pusėje, erdvaus kiemo gilumoje, matyti medžių 
apgaubti iškilus ir erdvus namas su atokiau esančiais kitais pas- 
tatais. Statinių tvora su mūro pagrindu skiria jį nuo gatvės, prie 
kurios stovi kitas, tiems patiems pastatams priklausąs namas. Tai 
Labdaros draugijos pastatas. Kitados ši vietovė buvo 
jau už miesto, už vadinamųjų Vilijos (Vilniaus) vartų, ir sudarė 
Lukiškių priemiesčio dalį. Čia stovėjo žymaus kunigaikščio Mi- 
kalojaus Radvilos Juodojo rūmai. Tai jis, uolus kalvinizmo išpa- 
žinėjas, pirmasis Vilniuje šioje vietoje įsteigė protestantų bažny- 
čią; netgi istorikai teigia, kad minėtoji bažnyčia buvo Lukiškėse. 
Šis pastatas keletą amžių priklausė kunigaikščių Radvilų giminei, 


* Vilniaus vyskupas sufraganas 
kun. Dovydas Pilchovskis gimė 1735 m. savo tėvų gimtajame Rut- 
kiškių dvare, tuomet vadinamajame Užgirio krašte. Pirma jis buvo 
jėzuitu, o juos panaikinus, - Vilniaus universiteto literatūros profe- 
soriumi, vėliau - dekanu. Garsėjo retu mokslingumu ir rūpestinga 
vargšų globa. Jis paliko įvairių spausdintų veikalų, tarp jų ir Senekos 
filosofinių traktatų vertimų, parašytų Zigmanto laikų senąja turtin- 
ga lenkų kalba. Be to, jis daug dėmesio kreipė į apgailėtiną Lietuvos 
valstiečių dalią ir tam tikslui išleido atskirą veikalą. Jo pastangomis 
praturtėjo Universiteto biblioteka, ja vis labiau galėjo naudotis vi- 
suomenė. Mirė 1803 m. dėl savo dorybių ir krikščioniško švelnaus 
būdo visų apgailėtas. 


140 


1 PASIVAIKŠČIOJIMAS 


o 1807 m. dalis jo buvo padovanota Labdaros draugijai, kurią 
įsteigė Vilniaus vyskupas Jonas Nepomukas Korvinas Kosakovs- 
kis. Imperatorius Aleksandras 1808 m. patvirtino šios draugijos 
įstatus ir asmeniškai dovanojo jai 5850 sidabro rublių“. Vėliau šią 
įstaigą plėsti ir stiprinti nuolat padėjo žymiausi Lietuvos piliečiai. 
Be kitų, ypač daug pagelbėjo Jonas Chodzka (Jonas iš Svisločės), 
Vilniaus universiteto profesorius Juozapas Frankas ir jo žmona, 
kilusi iš Gerhardžių šeimos, kuri, gražiai dainuodama ir tvar- 
kydama mėgėjų koncertus, gerokai papildydavo labdaros namų 
kasą. Šia įstaigą pavyzdingai tvarko ilgametis ir uolus, nepails- 
tantis kunigas Koženevskis. Geidžiantys daugiau susipažinti su 
šios kilnios draugijos darbais ir rezultatais gali visiškai patenkinti 
savo smalsumą pasiskaitę mokslininko M. Malinovskio leidžia- 
mą periodinį leidinį „Dzieje dobroczynnosšci . Kitados buvo čia 
ir fantų krautuvėlė, į kurią iš visur buvo atnešama ir dovanojama 
įvairių smulkmenų, kurios vėliau kartu su namo gyventojų dir- 
biniais buvo parduodamos, o tai taip pat padėdavo kasmet remti 
vargetas. Vėliau, pasikeitus aplinkybėms, kai mirė patys uoliausi 
mecenatai, atvėso ir pradinis įkarštis, bet įstaiga nesužlugo. Da- 
bar šiuose namuose išlaikoma per 200 žmonių. Senatvės nega- 
lios prislėgti atsiduoda vien maldai, kiti abiejų lyčių neturtėliai 
daro įvairius dirbinius, kuriuos pardavus būna naudos visiems 
namams. Religijos mokslus dėstančio kapeliono ir gailestingų- 
jų seserų motiniškai globojami berniukai ir mergaitės mokosi 
skaityti, rašyti ir daugelio kitų vertingų dalykų, kai kurie net 
ir amatų. Kelerius metus čia veikė Lankasterio metodu dirbusi 
mokyklėlė. Kiekvieną penktadienį, ypač rudenį ir žiemą, per 


* Po metų, t. y. 1809 m., Vilniuje 
buvo įsteigta neilgai gyvavusi Moterų draugija, vadinama Motinys- 
tės institutu. Generolienės Beningsen vadovaujama draugija tarp 
daugelio labdaros institucijų buvo labai reikšminga. Jos tikslas buvo 
pagelbėti neturtingoms nėščioms moterims, kurioms draugija ne- 
mokamai parūpindavo: 1) akušerės arba akušerio pagalbą, 2) nėštu- 
mo laikotarpiu kuro, 3) 22 svarus geros jautienos, 4) tiek pat kvietinės 
duonos kepaliukų, 5) kraitelį naujagimiui, 6) gydytojo pagalbą, jei 
jos prireikdavo. Šiomis geradarybėmis naudojosi neturtingų amati- 
ninkų, padienių, likusių be tarnybos tarnų žmonos, našlės, likusios 
be vyrų, vyrų paliktos žmonos. 

draugijos vakarinį posėdį dalijama savaitinė išmalda iš miesto 
ateinantiems elgetoms. Kasmet vienai neturtingai, bet dorai ište- 
kančiai merginai skiriama keliasdešimt rublių kraičio. Šią labdarą 
savo testamentu įsteigė draugijos narys, Vilniaus apskrities pilie- 
tis Tomas Vileika. Beje, visuomet stengiamasi, kad šis kraitis ati- 
tektų tikrai vertam žmogui. Idant nebūtų piktnaudžiavimų arba 
apgaulės dalijant išmaldą arba priimant neturtėlius, iš nuolatinių 
miesto gyventojų išrenkami globėjai, kurie jiems skirtose miesto 
dalyse privalo lankyti prašančių pagalbos neturtėlių būstus ir su- 
žinoti tikrą jų padėtį; tik pateikę globos pažymą, varguoliai gau- 
na paramą arba priimami visam laikui ir išlaikomi. Kiekvienų 
metų pavasarį kelios damos, vyriškių lydimos, apeina visą miestą 
rinkdamos aukas neturtingiems. Pajamas didinti padeda mėgėjų 
koncertai ir spektakliai. Per spaudą draugija kasmet pateikia vie- 
šą savo veiklos ataskaitą, kad visi galėtų žinoti, kur dedamas kie- 
kvienas neturtėlių grašis. Tačiau miesto gyventojus supa daugybė 
elgetų, turtingųjų šermenyse jų susirenka didžiulė galybė, būriai 
tirštai apgula bažnyčias. Todėl kartais labdaros namų adresu pa- 
sigirsta nemalonių, ne visuomet teisingų priekaištų, neva ši įstai- 
ga nenorinti dorai atlikti savų pareigų. Kas be ko, gal ir esti pažei- 
dimų, gal ne visi nariai, ypač apskričių globėjai, vienodai uoliai 
ir teisingai atlieka savo prievolę, bet apskritai įstaiga daro viską, 
ką tik gali. Bet Vilniuje gražiai suklestėjusi gailestingumo dorybė 
nenoromis pastūmėja į pagundą piktnaudžiauti. Yra daug elge- 
tų dykaduonių, kurie gali, bet nenori dirbti. Be to, visais keliais 
keleliais į miestą nuolat plaukia daugybė nuskurdusių kaimo gy- 
ventojų. Norint susidoroti su pirmaisiais, būtinai reikia pataisos 
namų, o antrieji greitai pasitrauktų, jei visi be išimties piliečiai 
globotų savo nuskurdusius ar luošus valdinius, o kiekviename 
dvare ir apskrities mieste būtų prieglaudos. Dar reikia pridurti, 
kad Vilniuje nuo neatmenamų laikų buvo gausu elgetų. Karalius 
Vladislovas IV 1626 m. patvirtino Vilniaus magistrato parengtus 
įstatus; remdamiesi jais, Vilniaus elgetos iš savo tarpo išsirinkda- 
vo keturis viršesnius, o jiems priskyrė keturis pagalbininkus, va- 
dinamuosius botagininkus, nes kiekvienas iš jų nešiojosi botagą, 
kuriuo privalėjo vyti iš miesto sveikus, galinčius dirbti dykūnus, 
elgetaujančius ir taip ieškančius lengvos duonos. 

Įstaigos kambariai erdvūs, šviesūs, sausi, prižiūrimi pa- 
vyzdingai ir švariai. Posėdžių salę puošia steigėjo bei kitų 
žymiausių draugijos narių portretai*. Namo gale yra pirtis ir 
vonios, kurias sumaniai įrengė visiems gerai žinomas Vilniaus 
albumo leidėjas J. K. Vilčinskis. Pirmo kiemo kairėje pusėje 
yra koplyčia, pastatyta kunigo prelato Puslovskio ir jo brolio, 
tikrojo valstybės patarėjo Vaitiekaus Puslovskio lėšomis. Jos 
sienose įtvirtintos dvi plokštės: viena su įstaigos geradario ir 
globėjo imperatoriaus Aleksandro I vardu ir kita - su mirusių 
žymiųjų draugijos narių, dorybėmis, pilietiniais nuopelnais ir 
mokslais garsėjusių asmenybių vardais. Vos pusė šimtmečio 
praėjo nuo įstaigos įkūrimo, o plokštė jau beveik visa prira- 
šyta! 


Senos evangelikų kapinės 


Kaip jau sakėme, įstaiga buvo tik dalyje senųjų Radvilų 
rūmų. Jie driekėsi toliau, iki dabartinių Kostrų namų, o tiks- 
liau atskiro flygelio kiemo gilumoje, kur dar matyti senovinės 
statybos pėdsakų. Pro langus atsiveria nuostabus, spalvingas 
miesto ir jo apylinkių vaizdas. Už Kostros namų, ten; kur 
šiandien plyti daržas šalia Kulakovskio namo, nuo 1556 m. 
buvo evangelikų kapinės, pirmučiausia įkurtos kunigaikščio 


* Kai kurie iš šių portretų verti 
dėmesio, bet paminėkime visus: 1) Imperatoriaus Aleksandro. 2) Im- 
peratoriaus Nikolajaus. 3) Draugijos steigėjo, Vilniaus vyskupo Jono 
Nepomuko Kosakovskio. 4) Kunigaikščio Dominyko Radvilos, kuris 
dovanojo sklypą ir savo apleistus rūmus. 5) Kunigaikščio Myko- 
lo Oginskio. 6) Vilniaus vyskupo Andriaus Klangevičiaus. 7) Buv. 
Universiteto profesoriaus Tomo Žickio. 8) Koplyčios fundatoriaus 
Vaitiekaus Puslovskio. 9) Prof. Juozapo Franko. 10) Jo žmonos. 
11) Volodzkos, kuris savo namuką su sklypu ir sodu Totorių gat- 
vėje užrašė labdarai. 12) Med. dr. Barankevičiaus. 13) Lietuvos iž- 
dininko Antano Tyzenhauzo. 14) Generalgubernatoriaus Rimskio 
Korsakovo. 15) Lenkijos kariuomenės generolo Vavžeckio. 16) Gra- 
fo Adomo Giunterio. 17) Jono Gvalberto Rudaminos. 18) Med. dr. 
Universiteto profesoriaus Reikovskio. 

Veisas. Kalvinų koplytėlė Radvilų rūmų kieme, sunaikinta 1864 m. 
Popierius, tušas, sepija 


Mikalojaus Radvilos Juodojo parke. Šalia jų iki 1805 m. sto- 
vėjo ligoninė ir medinė bažnytėlė, o kapinės tais metais buvo 
iškeltos į Pohulianką. 


Civilių gubernatorių namai 
Toliau, kur Vilniaus gatvė pasuka Abromavičiaus skersgatvio 
link, stovi anksčiau Abromavičiui, o prieš tai dar Oskerkai pri- 


klausę civilių gubernatorių namai. Čia žymusis Vaitiekus Bogus- 
lavskis 1785 m. įsteigė pirmąjį Vilniaus teatrą. 

Senasis teatras 


Jo vaidinimai prasidėjo originaliu Zablockio eiliuotu veikalu 
„Vėjavaikis mergišius“, 1803 m. italų šokėjai Monaretis ir Deibel 
čia Žavėjo žiūrovus nuostabiais baletais; vėliau jie persikėlė į gre- 
timą namą. Čia, buvusiuose Radvilų rūmų griuvėsiuose, Moravs- 
kis pastatė erdvų teatrą, o vėliau jį išplėtė ir papuošė nusipelnęs 
dramos artistas, šiandien populiaraus muziko ir kompozitoriaus 
Viktoro Kažinskio tėvas Motiejus Kažinskis. Daug sykių žiūrovus 
savo vaidyba čia žavėjo garsūs lenkų artistai Boguslavskis, pirmą 
kartą Vilniuje į sceną išėjęs Verovskis, Leduchovska ir Truskals- 
ka. Lenkų teatras Vilniuje be pertrūkio gyvavo nuo 1792 m. Po 
Boguslavskio teatrui vadovavo Moravskiai, Motiejus Kažinskis, 
Rogovskis su Statkovskiu, Šmidkofas; paskui teatras tapo visuo- 
meninis, jam vadovavo trijų - Rogovskio, Surevičiaus ir Nova- 
kovskio — taryba. 1844 m. artistai suskilo į du kolektyvus: vienas, 
Surevičiaus vadovaujamas, liko, o kitas, Novakovskio ir Rezgo- 
lio, pradėjo vaidinti Rotušėje rusų kalba. Šio amžiaus pradžioje 
Motiejaus Kažinskio vadovaujami Vilniaus artistai pelnė didžiu- 
lę Peterburgo ir Maskvos žiūrovų, gerai įvertinusių jų talentus, 
simpatiją. Be jau minėtų, žymūs Vilniaus scenos artistai buvo 
Juozapas Rogovskis, Fišeris, Skibinskis, Izabelė Gurska, Ašperge- 
riai, Davidsonas ir keli kiti. Pastarasis, pripažintas mūsų scenoje, 
patraukė į platųjį pasaulį ir šiandien tapo Vokietijos garsenybe 
ir numylėtiniu. Vilniaus scenoje žiūrovai klausėsi garsiausių to 
meto Europos operų: „Fra Diavolo“, „Zampa“, „Norma, „Fenel- 
la“, „Don Žuanas“, „Sevilijos kirpėjas“, „Paštininkas“ ir kt. Vik- 
toro Kažinskio puikiai pastatytų veikalų. Paskutinis spektaklis 
šiame, vadinamajame Didžiajame, teatre buvo 1845 m. gruodžio 
9 d. suvaidinta 5 aktų drama „Naktis ir rytas . Dabar, kai 1845 m. 
teatras buvo iškeltas į Rotušę, senojo patalpos paverstos gyvena- 
muoju namu, šalia kurio yra nedidelis parkas ir erdvus kiemas. 
Jame paprastai statomos klajojančio arklių cirko arba Žvėryno 
pastogės“. 


* Šis namas šiandien priklauso 
p. Adomui Višnevskiui ir jo žmonai, kilusiai iš Kažinskių. 

Šv. Kotrynos bažnyčia. Benediktinių vienuolynas 


Priešais du minėtus namus mūro siena juosia benediktinių 
vienuolyną ir bažnyčią; iš Nesvyžiaus į Vilnių 1622 m. vienuoles 
parsikvietė vyskupas Eustachijus Valavičius. Pirmoji vienuolyno 
vyresnioji buvo Marijona Kučkovska, vadovavusi 24 metus. Šv. 
Kotrynos bažnyčią kartu su vienuolynu 1622 m. įkūrė Mikalojus 
ir Kotryna Horodiskiai, o vėliau, kai pastatai sudegė, 1703 m., 
vienuolės, tuo metu turėjusios gana nemažai lėšų, atstatė juos to- 
kius, kokie yra dabar. 1812 m. benediktinės persikėlė į Šv. Myko- 
lo bažnyčios bernardinių vienuolyną, kur gyveno kelis mėnesius, 
nes prancūzai vienuolyną pavertė karo ligonine, o bažnyčią - 
vaistų sandėliu. 

Bažnyčia stačiakampio formos: siena, prie kurios yra didysis 
altorius, pusapvalė, šventyklos ilgis - 60, plotis - 22'/, uolekties. 
Du nuostabiai lengvi jos frontono bokštai šauna aukštyn. Par- 
latoriumas šviesus, linksmas, pro vieną tolimesnį jo langą vie- 
nuolyno kieme matyti didžiulis simbolinis šv. Benedikto kryžius 
su įrašais. Dešinėje bažnyčios sienoje yra įėjimas į gražios sko- 
ningos rotondos pavidalo Dievo Apvaizdos koplyčią. Prie įėji- 
mo, šalia sakyklos, yra 1769 m. įrengta Chelmeco grafo Jurgio 
Valavičiaus ir jo žmonos Elžbietos, kilusios iš Važinskių giminės, 
memorialinė lenta. Šv. Kotrynos bažnyčią puošia 13 garsiojo Si- 
mono Čechavičiaus paveikslų. Didžiajame altoriuje yra didelis, 
nors truputį apgadintas, bet specialistų labai vertinamas paveiks- 
las, vaizduojąs šv. Kotrynos susižiedavimą su kūdikėliu Jėzumi 
ant. Švč. M. Marijos rankų. Viršum šio, taip pat didžiajame alto- 
riuje, - paveikslas „Švč. Trejybė“, o šoniniuose altoriuose: „Švč. 
M. Nekalto Prasidėjimo“, „Šv. Placido kankinio“ ir „Šv. Mauro 
išpažinėjo“, „Šv. Gertrūdos“, kuriai sapne apsireiškė Kristus, „Šv. 
Matildos ir šv. Pranciškaus“, virš jo mažesnis ovalus „Šv. Pranciš- 
kaus“, „Šv. Benedikto abato“ ir „Šv. Scholastikus“, benediktinių 
vienuolyno vyresniosios, paveikslai. Būta čia dar dviejų dailių to 
paties Čechavičiaus kūrinių, bet nežinoma, kur jie dabar yra. 

Prie bažnyčios 1708 m. įkurta Dievo Apvaizdos brolija. 

Yra trys varpai, iš kurių didžiausias atsirado 1684 m. Pran- 
ciškos Galeckos rūpesčiu, antrasis su šv. Benedikto kryžiumi, 

vadinamas Korovaku, - 1772 m., mažiausias - 1739 m. Vienuo- 
lės, sykį žengusios už grotų, jau negali pasirodyti pasaulyje. Vie- 
nuolyno vyresnioji per bažnytines iškilmes būna su kryžiumi ir 
pastoralu dešinėje rankoje. Nuo 1805 ligi 1843 m. vienuolės be- 
nediktinės išlaikė mergaičių pensioną, kuriame, be pasiturinčių 
panelių, buvo auklėjama ir keliolika neturtingų našlaičių. Egza- 
minuodavo jas viešai anksčiau Vilniaus universiteto nariai, o vė- 
liau - mokyklų vadovai. Apskritai ši įstaiga buvo pavyzdinė. 

Dabar sukime į neseniai minėtą Abromavičiaus skersgatvį, 
kurio pavadinimas kilęs nuo buv. Abromavičiaus, dabar guber- 
natoriaus namo, ir išeikime į plačią Pylimo gatvę. Dešinėje jos 
pusėje verta apžiūrėti sodininko Vėberio namus, šalia kurių yra 
nors ir neseniai įveistas, bet gražiuose krūmuose ir gėlėse sken- 
dintis sodas. 


Kalvinų bendruomenė 


Su juo susisiekia erdvus, mūro siena apsuptas kvadratinis 
sklypas su namu, kiemu, daržais, flygeliais gilumoje ir daugy- 
be ūkinių pastatų. Tatai kalvinų bendruomenė, kurioje gyvena 
pastoriai su šeimomis, reformuotos konsistorijos ir kanceliarijos 
pirmininkas bei kai kurie nariai, be to, to paties tikėjimo neturtė- 
liai. Nuo kiemo tvora atskirtose kapinėse dar matyti keli antkapių 
akmenys ir paminklai. Šios kapinės supo dar visai neseniai sto- 
vėjusią medinę bažnyčią, apleistą, neaukštą, bet gana erdvią, kuri 
šiandien jau bemaž visai baigia sugriūti. Ji pastatyta 1682 m. Kai 
1640 m. gegužės 26 d. buvo nuspręsta iškelti kalvinų bažnyčią už 
miesto ribų, šioje vietoje (arba netoliese, bet tikrai šiame sklype) 
iškilo nedidelė šventykla iš plytų ir rąstų. 1682 m. balandžio 3 d. 
fanatikų sukurstyta minia sugriovė ją iki pat pamatų. Karalius 
Jonas III leido kalvinams atstatyti savo bažnyčią, ir jie tai padarė 
tais pačiais metais. 

Kitapus gatvės, priešais šiuos mūrus, stovi mūrinė bažnyčia 
su grakščia kolonada, kurios frontone yra trys statulos: vidurinė 
vaizduoja tikėjimą su kryžiumi, o dvi šoninės - prieš ją klū- 
pančius angelus. Visas tris sukūrė buvęs Vilniaus universiteto 

skulptūros profesorius Kazimieras! Jelskis. Jam taip pat priklau- 
so gražus frontono horeljefas „Kristus kalba miniai“ ir žemiau 
įrašas lenkų kalbu: „Šlovinkime Viešpatį“, o kitas įrašas viršum 
durų: „Ramybės jums!“ Viduje bažnyčia šviesi, erdvi; suolai, 
lentelės, kuriose užrašomos giedotinos psalmės, ir sakykla. Ga- 
lerijoje įrengti geri, nedideli vargonai. Medines lubas puošia Žy- 
dros spalvos medinės plokštės, auksaspalviais laurais apjuostos 
ir skersai apipintos senovinių Romos šventyklų papėdžių ir Kro- 
kuvos Žygimantų rūmų skliautų pavyzdžiu. Šį darbą kruopščiai 
atliko Vilniaus stalius Vasilevskis. Pirmasis šią šventyklą statyti 
pasiūlė buvęs Lenkijos kariuomenės majoras Povilas Strijenskis, 
o jos architektas ir visų darbų vadovas buvo nusipelnęs buvusio 
Vilniaus universiteto architektūros profesorius Karolis Podča- 
šinskis. 1830 m. balandžio 21 d., dalyvaujant miesto įžymybėms, 
buvo padėtas kertinis akmuo, o po juo - dvi švino plokštės su 
atitinkamais įrašais ir dėžutės su pergamentu, kuriame buvo 
trumpas šių maldos namų įkūrimo aprašas, dalyvavusių iškilmė- 
se asmenų sąrašu, taip pat įvairiais atminimo medaliais ir tuomet 
apyvartoje buvusių monetų pavyzdžiais. Po 5 metų, 1835 m. lie- 
pos 25 d., Vilniuje susirinkus evangelikų reformatų sinodui, iš 
visų kraštų suvažiavus senjorams ir pastoriams, pirmiausia įvy- 
ko paskutinės pamaldos senoje bažnytėlėje, o paskui maldinin- 
kų procesija paliko pusantro šimtmečio tarnavusią, sutrūnijusią 
senelę, kad persikeltų po puikiais jos įpėdinės skliautais. Prie 
slenksčio senjoras pasakė kalbą, o kai jis šūktelėjo žodžius: „Atsi- 
verkite, vartai! , plačiai atsilapojo naujos bažnyčios durys, pirmą 
sykį prabilo dešinėje, tarp kolonados ir sienos, esantys varpai, ir 
visi įėjo į naują šventyklą. Čia vėl prasidėjo apeigų numatytos 
pamaldos, ir pašventintas tada šis naujas pastatas tapo Vilniaus 
protestantų maldos namais“. 


' Kituose šaltiniuose: Karolis. 

* Sovietmečiu evangelikų refor- 
matų maldos namuose (iki 1953 m.) veikė įkurdintas kino teatras 
„Kronika“; jame rodyti tik dokumentiniai filmai. 

Senoji miesto siena. Vartai. 


Šv. Nikodemo bažnyčia ir kapinės. 
Holubovičiaus skersgatvis. Rasos. Ribiškės. 
Andriaus pilkapis. 


Aplankėme svarbesnes ir labiausiai atmintinas miesto vie- 
tas, šiek tiek pasižvalgėme ir priemiesčiuose, bet kiek dar liko 
nepaminėta, kiek praleista, sutrumpinta įvykių, vertų pakartoti, 
prisiminti! Juk mūsų senasis Vilnius toks žymus istoriniais įvy- 
kiais, taip tiksliai atspindi visos Lietuvos praeitį, kad tiems, kurie 
nori su jąja artimiau susipažinti, gal vertėtų atidžiau paskaityti 
mūsų garbingo ir nusipelniusio Kraševskio keturtomį veikalą. O 
mes ketinome tik paviršutiniškai apžvelgti Vilniaus senovės pa- 
minklus; padarėme tatai, bet prieš išeidami iš miesto į gražias 
Vilniaus apylinkes, dar apžiūrėkime tai, kas yra pagrindiniame 
senųjų mūrų apjuostame kvartale. 


Miesto siena 
Algirdo ir Jogailos laikais buvo ketveri pagrindiniai mies- 
to vartai: Kernavės, Trakų, Krėvos ir Polocko. 1497 m. jau ma- 


tome penkerius kitus vartus: Vilijos — toje vietoje, Kur šiandien 
stovi Sniadeckių namas, Trakų — netoli Pranciškonų bažnyčios, 

Nežinomas tapytojas. Gynybinė miesto siena prie Anatomikumo. 1840. 
Drobė, aliejus 


Rūdninkų - už dabartinės Visų Šventųjų bažnyčios, toje vietoje, 
kur Pylimo gatvė susikerta su Rūdninkų ir Šv. Stepono gatvėmis, 
Krėvos, arba Medininkų, vėliau lenkų kalba vadintus Ostra Bra- 
ma, t. y. Aštriaisiais vartais (toje vietoje, kur ir dabar, arba truputį 
arčiau), nes visa šioje pusėje esanti miesto dalis buvo vadinama 
Aštriagaliu (Ašmengaliu. - Vert. past.), ir Katedros aikštės pakraš- 
tyje, beveik Pilies gatvės kampe, buvę Pilies vartai. Miesto vartus 
jungė griovys ir medinė tvora, kuri ėjo nuo šiandienės Kūdikėlio 
Jėzaus prieglaudos, Vokiečių gatve, pro Šv. Mikalojaus bažnyčią, 
toliau palei Kačergos upelį ir jungėsi su Krivių miesto siena. Kita 
miesto dalis iš pradžių buvo neaptverta, nes kalnai ir upės toje 
pusėje buvo jos gamtinė siena. 1505 m. spalio 6 d. buvo sumū- 
ryta puiki gynybinė miesto siena, kuri apjuosė visą miestą!, nes, 
be senos, einančios nuo Kūdikėlio Jėzaus ligoninės, buvo pastatyta 
mūro siena Bokšto, Savičiaus gatvėmis, toliau Vilnios šlaitu ji suko 
dešinėn apjuosdama Skaisčiausiosios Dievo Motinos soborą, Šv. 
Onos ir Bernardinų bažnyčias, nuo ten dar sykį suko dešinėn ir 
pro šiandienius Zavadskio namus ėjo net iki Pilies vartų. Sienos 


' LTE, „Vilniaus miesto istorija“ 
(V., 1968), J. Jurginio „Tėvynės pažinimas“ (Kaunas, 1989), Kai 
kurie kiti leidiniai nurodo, kad Vilniaus gynybinė siena pastatyta 
1522 m. 

aukštis buvo 23 uolektys, ilgis - 450 rykščių?, arba 1013 sieksnių, iš 
jų 35 rykštės — miesto vartai. Be minėtų penkerių vartų, buvo dar 
mažesnių: Šlapieji - ten, kur bulvaras šalia Katedros susisiekia su 
Semionovskajos gatve, Totorių — ten, kur šiandien stovi Novickių 
namas Totorių gatvėje, Vokiečių - arti Šv. Mikalojaus bažnytėlės, 
Bokšto, arba Subačiaus, - netoli Kūdikėlio Jėzaus ligoninės, prie 
posūkio iš Subačiaus į Bokšto gatvę, ir Spaso - prie Vilnios, už 
namo, kuriame pastaruoju metu veikė veterinarijos klinika. Be to, 
dar buvo bokštų su nedideliais įėjimais arba varteliais: Raudonie- 
ji, Žemutiniai, Vengrų, Baltieji, Velnių (nes juose stovėjusi didelių 
akmenų, kurie turėjo nulėkti net per 40 rykščių, svaidomoji pra- 
garo mašina) ir Perlaužtieji. Anot Narbuto, dar vieni varteliai buvę 
ten, kur šiandien stovi Puzinienės namas, netoli Šv. Mykolo bažny- 
čios, kurie taip pat buvo vadinami Bokšto, o pasak M. Homolickio, 
šioje vietoje turėjusi stovėti Šv. Katerinos cerkvelė. Tokia buvo dau- 
gelį sykių sugriauta ir vėl atstatyta miesto gynybinė siena. 1655, 
1705, 1793 metų karai, dar dažniau Vilniuje siautę gaisrai visiškai 
sunaikino miesto mūrą. Tik spėjama, kad jis iš dalies dar išliko 
Bokšto gatvėje, prie Aušros vartų, kairėje pusėje, einant iš miesto, 
ir šalia Zavadskio namo. Vartus taip pat suniokojo laikas ir įvykiai. 
Bet šio šimtmečio pradžioje dar stovėjo Vilnios, Rūdninkų, Trakų, 
o ilgiausiai - Pilies vartai, nugriauti tik 1837 m. Šiandien išlikę tik 
Aušros vartai su stebuklinguoju Vilniaus globėjos Švenčiausiosios 
Dievo Motinos paveikslu. 


Šv. Nikodemo ir Juozapo bažnyčia bei kapinės 


Dabar išeikime iš miesto, o pradėkime nuo Ašmengalio ir 
Rasų. Už Aušros vartų (Ostra brama), perėjus gana didelę, kairėje 
nuo pagrindinio trakto esančią aikštę, už misionierių namo, yra 
siauras Šv. Nikodemo skersgatvis. XVII a. viduryje čia buvo įkurta 


žRykštė (arba kartis) — 
Lenkijos ir Lietuvos senovinis žemės ilgio matas, plačiai vartotas 
Lietuvos Didžiojoje Kunigaikštystėje. Lietuvišką rykštę (kartį) su- 
darė 7,5 lietuviškos uolekties. 

Šv. Nikodemo ir Juozapo bažnyčia (dabar tai mažas mūrinukas 
už misionierių namo)); šalia jos plyti erdvios kapinės, esančios to- 
liausiai nuo miesto centro. Kapinės ir bažnyčia egzistavo iki praė- 
jusio šimtmečio pabaigos. Prie jų buvo ligonius globojusi Šv. Lo- 
zoriaus brolija. Nuo aikštės siauru skersgatviu paėjėkime į kairę 
palei gražų namuką su kiemu ir sodu, kitados Gurskių, šiandien 
barono Rionė, palikdami kairėje Holubovičių skersgatvius, kurie 
šitaip vadinami dėl alaus daryklų savininko Holubovičiaus, kuris 
kitados pulke pūtė „triūbą , o dabar 50 metų vilioja pas save įvairių 
luomų ir lyčių tradiciškai šį gėrimą mėgstančią Vilniaus publiką. 
Savo garsiu „triūbininko' alumi jis praturtino kalbą dar viena vaiz- 
dinga metafora, įamžino savo pavardę ir karinį laipsnį“. 


Rasos 


Už šio skersgatvio ir dar kito, einančio dešinėn, palei Gurskių 
parko tvorą smėlėtas kelias veda į priemiestį. Čia dešinėje gražiu 
amfiteatru kyla kalvos, o kairėje plyti mūro siena apsuptos Rasų 
kapinės, vadinamos taip, kaip ir visa šio priemiesčio dalis, kuri ki- 
tados buvo Šv. Jurgio bažnyčios parapija ir turėjo atskirą jurisdiką. 
Čia jau prasideda puikios Vilniaus apylinkės. Praeivio žvilgsnį žavi 
žali miškeliai, žemumėlės tarp kylančių viena aukščiau už kitą kal- 
vų, šen bei ten sutūpę namukai, kuklios kaimiečių trobos. 

Jau pats Ras ų pavadinimas byloja apie šios vietovės senovę 
ir jos pradinę paskirtį. Rasų diena (birželio 23-ioji) buvo skirta 
deivei Ladai, ir visos pagoniškos Šiaurės tautos šventė ją kuo iš- 
kilmingiausiai (Rusijoje ji buvo vadinama Kupalos, lenkų - So- 
botkų, prūsų - Kekerio vardu). Tuomet čia, kalvų apsuptame, 
didingų ąžuolų ir beržų svyruoklių apgaubtame slėnyje, Vilniaus 
gyventojai rengdavo šias iškilmes. Birželio 23-iosios vakarą čia 
susirinkdavo lietuvių ir lietuvaičių minios, sukraudavo malkų 
rietuves, užkurdavo laužus ir šokdami aplinkui ar šokinėdami 


* Eiti pas „triūbininką“, vadinasi, 
eiti alaus, 0 „triūbyti“ - sočiai pagerti. Mirė kaip tik 1850 m., kai 
vyko alaus daryklos reforma - buvo įvesta išpirka. Liko tik pavadi- 
nimas skersgatvio, kuriame pastatyti keli namai. 

M. Dobužinskis. Vilnius. Rasų gatvė. 1910. Akvarelė, guašas 


per juos vaišindavosi, linksmindavosi, aukodavo deivei baltus 
gaidžius, o merginos giedodavo deivės garbei giesmes dažnai 
kartodamos priedainį: „Lada, Lada, Lada, didi mūsų deive“. 
Toliau už Rasų kapinių mūrų, dešinėje, vėl matome kylančius 
kalnus, kurių papėdėse glaudžiasi kaimo namukai su darželiais. 
Antvieno iš tų kalnų šiandien dar matyti, nors jau gerokai užžėlusi, 
apkasų vieta, kurioje kitados (1794 m.) stovėjo grėsmingas redutas. 
Ten griaudėjo mirtį nešantys pabūklai, o viena kulka, pataikiusi į 
Kūdikėlio Jėzaus ligoninės sieną, įstrigo ir buvo čia įmūryta. 


Karių kapinės 


Kairėje pusėje už mūrų yra prieš porą metų įrengtos, 0 šian- 
dien jau tirštai kapeliais išmargintos, grioviu apjuostos karių ka- 
pinaitės, kuriose laidojami karo ligoninėse mirę kariai, o toliau, 
kitapus keliuko, miškeliu apaugusioje kalvoje - savižudžiai. Kai 
kuriuos jų kapelius žymi paminklai, ypač vienas (Ostrovskos) 
su dėmesį patraukiančiu įrašu. Šiose apylinkėse prieš dvidešim- 
tį metų gydytojas po vienu krūmu, veidmainiškai prisiekinė- 
damas savo jaunai žmonai meilę, papjovė ją skustuvu, nes jau 

buvo klastingai vedęs kitą*. Toliau paėję puikiu miško keliuku, 
išeiname į gražaus miškelio ir kalvų apsuptą platų slėnį. Jis taip 
pat vadinamas Rasomis; mat nuo 1796 m., kai sename slėnyje, 
kur vykdavo Lados iškilmės, buvo įkurtos kapinės, šventės ren- 
giamos čionai, ir kasmet šv. Jono dieną šį puikų slėnį užtvindo įvai- 
raus amžiaus, luomo ir lyčių vilniečiai; gėrimų ir įvairių skanėstų 
pardavėjų palapinės, lyno akrobatai arba pasirodymai su arkliais, 
muzika, daugybe ištaigingų karietų, paskiros grupės, apspitusios 
virdulius, visuotinė linksmybė, judėjimas ir erzelynė tą dieną su- 
kuria originalų, tarsi iškilaus kaimo grožio kupiną vaizdą. Susiren- 
ka minios vilniečių, groja karinis orkestras, vienas šalia kitų susta- 
tytas užkandžių ir gėrimų palapines užplūsta paprasta, įsilinksmi- 
nusi, dainuojanti ir vaikštinėjanti iki vėlyvos nakties minia, kuriai 
ir į galvą neateina, kad ji pokyliauja pagonių deivės garbei. 


Ribiškės 


Bet grįžkime į platų kelią prie kapinių mūro kampo. Jis veda 
tiesiai į mišką, kur pro ūksmingus medžius šen bei ten matyti to- 
lumoje įvairūs kalvų šlaituose arba jų viršuje prisiglaudę namukai. 
Pagaliau žalia griova baigiasi tiltu, kuris kerta drėgną ir klampią 
pievą ir išeina į plačią, medžių apsuptą veją. Dešinėje jos pusėje 
mediniai laiptai veda į kalvą, kur stovi dviaukštis medinis namas. 
Tai garsiosios Ribiškės — jau daugelį metų miesto gyventojus la- 
biausiai viliojanti vieta. Čia po atviru dangumi arba salėje per visą 
namo ilgį vyksta vasaros pokyliai, prašmatnūs ponų piknikai, pra- 
bangūs pietūs, studentų gegužinės; čia Dievo Kūno švenčių išva- 
karėse ateina miesto cechai su vėliavomis mokytis gana sudėtingo 
mojavimo jomis meno, kad per iškilmes šitaip garbindami Dievą 
galėtų prieš kiekvieną altorių kuo šauniau pasirodyti**. 


* Šios nelaimingosios amžino po- 
ilsio vietą minėsime aprašydami Bernardinų kapines. 

** Dievo Kūno dieną paprastai 
įrengiami keturi altoriai šiose vietose: 1) šalia Katedros, nuo aikštės 
pusės, kur yra šoninis įėjimas, 2) prie Šv. Jono bažnyčios, 3) prie 
Poznanskių namo (seniau prie Rotušės), 4) prie Pomarnackių namo 
Rūmų aikštėje. 

Tuoj už namo kiek aukščiau kyla tankiu mišku apaugęs kalnas, 
kurį perpus dalija alėja, mėgėjai pasivaikščioti ateina čia pakvė- 
puoti gegužės oru. Nuo šios alėjos vingiuotas status kelelis veda 
žemyn į nuostabaus, čiurlenančio ir vingiuojančio upeliūkščio 
kertamą slėnį; nuo jo į dešinę tolumoje matyti Potockių, kuriems 
dabar priklauso Ribiškės, dvaro pastatai; aplinkui, kur tik akys 
užmato - įvairių atspalvių žali miškai, kalvos, krūmai prie upelio, 
kurį užtvėrę akmenys verčia čiurlenti kaskadomis ir skintis sau 
tolesnį kelią. Gamta, čia dosniai pažėrusi savo turtų, įtikinamai 
įrodė, kad gražios apylinkės gali išsiversti ir be žmogaus rankos. 


Andriaus pilkapis 


Dabar grįžkime prie Aušros vartų ir ženkime plačia gatve už- 
kardos link. Praeiname pro čia pat kairėje esantį misionierių namą, 
kur dar yra minėtosios buvusios Šv. Juozapo ir Nikodemo bažnytė- 
lės pėdsakų; toliau, dešinėje, palikę puikų Kosobudskių namą, pa- 
statytą šiame šimtmetyje iš išardytų šlovingosios karalienės Barbo- 
ros (Radvilaitės) rūmų prie Vilnios plytų, artėjame prie užkardos, 
ties kuria, dešinėje, šalia parko, kalno papėdėje, stovi palaikis, bet 
kitados garsėjęs pavadinimu „Kaimiška kava ir kiekvieną šešta- 
dienį rengiamais pokyliais bei karnavalais, namukas. Už užkardos, 
dešinėje, matyti stačiatikių kapinės, o kiek toliau, viešojo kelio pu- 
sėje, kur jis išsišakoja į du kelius, vienas iš kurių veda Ašmenos 
miesto link, o kitas - į Lydą ir Gardiną, prie vadinamojo Mins- 
ko vieškelio, ties posūkiu kairėn, pasirodo nedidelis pilkapis, arba 
vadinamasis Andriaus pilkapis. Jį savo rankomis supylė buvusios 
Vilniaus medicinos chirurgijos akademijos studentai mylimo įžy- 
maus profesoriaus, plačiai mokslo pasaulyje pagarsėjusio dakta- 
ro Andriaus Sniadeckio garbei ir atminimui; jo palaikus 1837 m. 
gegužės 3 d. jie atnešė iš Šv. Jono bažnyčios net iki šios vietos ir 
įkėlė į vežimą, o jau nuo čia, vykdydami mirusiojo valią, nuvežė 
į jo Baltupių dvarą (Ašmenos apskrityje). Akademijos jaunuoliai 
pasikeisdami nešė ant pečių karstą; toje vietoje, kur jį į vežimą įkė- 
lė, supylė pilkapį, o vėliau dar pastatė kryžių su atitinkamu užrašu. 
Dar ne kažin kiek metų praėjo, o kryžius jau nuvirto, ir niekas jo 

neatstatė. Daktaras ir profesorius Andrius Sniadeckis buvo tikras 
brolis anksčiau mirusio garsaus astronomo Jono, kurio palaikai 
ilsisi Jašiūnų šile (šis dvaras žinomas iš Andriaus žento Mykolo 
Balinskio mokslo darbų), už keturių mylių nuo Vilniaus. Apmau- 
du, kad tokie kraštui nusipelnę mokslo vyrai nepalaidoti vieno- 
je vietoje. Tikslingiausia būtų buvę palaidoti Andriaus palaikus 
Jašiūnuose, šalia Jono, nes šį dvarą, esantį šalia didelio Gardino 
vieškelio, gali dažniau aplankyti dėkingi mokiniai ir jo nuopel- 
nus vertinantys kraštiečiai*. Andrius Sniadeckis ilgus metus bu- 
vo Vilniaus universiteto chemijos profesoriumi ir, galima sakyti, 
pirmasis savo krašte praskynė šiam mokslui kelią, sukūrė visų 
pripažintą lenkų chemijos terminologiją; genialus jo veikalas 
„Organinių kūnų teorija“ išverstas į prancūzų ir vokiečių kalbas. 
Uždarius Universitetą, jis dirbo Vilniaus medicinos chirurgijos 
akademijoje, vadovavo klinikai. Visą laiką, kol gyveno mieste, jis 
buvo laikomas aktyviausiu, populiariausiu ir labiausiai gerbiamu 
gydytoju. Nors labai užsiėmęs, jis mėgo ir pramoginę literatūrą, 
prie kurios jį traukė iš prigimties šviesus protas, ir kai 1817 m. įsi- 
kūrė daktaro Jokūbo Šimkevičiaus vadovaujama Šubravcų (Ne- 
naudėlių) draugija, Andrius, tapęs jos nariu, rašė leidiniui „Wia- 
domosšci Brukowe“ sąmojo kupinus straipsnius. 


Šubravcai 


Iš jų reikšmingiausias - „Filosofinė dykinėjimo kelionė“. Var- 
šuvoje išleisti 5 tomai jo smulkių kūrinių. Labai naudinga buvo 


* Gana ilgai buvo saugomas nelie- 
čiamas kambarėlis, Jono miegamasis, įrengtas jo paties pastatytuose 
dailiuose nedideliuose rūmuose, kai, palikęs Universiteto rektoriaus 
postą ir Astronomijos observatoriją, persikėlė į Jašiūnus. Šiandien 
šis kambarėlis paverstas koplyčia. Netrukus dar bus pastatyta koply- 
čia antjo kapo. Baltupiai, taip vadinami nuo dviejų lietuviškų žodžių 
baltas ir upė, ir Andriaus dvaras yra nuošalyje. Palaikai palaidoti ka- 
pinėse Horodnikų kaimo, kurį mokslininkas Zorjanas Chodakovs- 
kis (Adomas Čarnockis) laiko viena iš senovės slavų gyvenamųjų 
vietovių. Ant kapo pastatytas gražus marmuro paminklas. 

miesto ir apylinkių ydų kritika. Tai, kas buvo juokinga ar ydinga, 
iš dalies išnykdavo arba tai, kas kitados pernelyg įžūliai krito į 
akis, dabar stengėsi slėptis; sakykim, tuomet buvo pradėta vilkėti 
apsiaustus su daugybe vis mažėjančių apykaklių, o šioji mada, 
be originalaus juokingumo, daugeliui neturtingų kėlė beprasmių 
papildomų išlaidų pavojų. Tad vienas iš Šubravcų „Wiadomošci 
Brukowe“ paskelbė, kad toks apsiaustas vadinamas fanfaronome- 
tru, o mažiausioji jo apykaklėlė yra nulis. Ir nuo tada nė vienas, 
baimindamasis būti viešai išjuoktas, nedrįso apsivilkti tokio ap- 
siausto; taip nevykusi mada nuėjo į nebūtį. O vienas magnatas, 
puikuodamasis savo kilme, visur, kur tik galėjo, demonstravo 
savo herbus ir tiek stengėsi, kad herbas ėmė puikuotis net ant 
jo liokajų skrybėlių, drabužių, livrėjų sagų. Tuomet „Grindinys“ 
(taip sutrumpintai buvo vadinamas šis leidinys) viename iš savo 
numerių išspausdino pastabą, kad pamiršta pritvirtinti herbą 
prie liokajų apavo padų ir jiems keliant kojas šis trūkumas rėžia 
akį. Herbų perteklius bemat dingo. Panašių pavyzdžių galima 
pateikti aibę. Kadangi buvo nurodomos paskirų asmenų ydos, 
atsirado priešų. Pasirodė keli nepalankūs jam leidinėliai. Viena- 
me iš jų, išleistame nedideliais lapeliais (profesoriaus Čerskio), 
buvo išspausdintas medžio raižinys, vaizdavęs krentantį nuo 
kastuvo bajorą; labai mažu tiražu išėjo tik keli jo numeriai, taigi 
jau dabar jų beveik neįmanoma rasti. Bajoras, ant Kijevo bur- 
tininkių kastuvo nematomai įskrendąs pro kaminą į gyvento- 
jų namus, tuomet buvo laikomas dykinėtojų ir blogų žmonių 
baubu. Nes jis ką negero vis užtikdavo, bemat išplepėdavo ir 
išjuokdavo. Tai buvo sąmojinga daktaro Jokūbo Šimkevičiaus 
išmone. Tad šį bajorą nuo kastuvo numetė mokytas, bet šį sykį 
neteisus priešininkas. į 

Antras leidinėlis „Gebacz“, („Burnius“, advokato Lagevnic- 
kio) tam tikra prasme rimtai konkuravo su šubravcais, nes buvo 
profesionalus, sąmojingas. Priešininkai greitai įvertino leidėją 
ir priėmė jį į savo gretas, taip leidinėlis nustojo gyvavęs. Buvo 
dar ir trečiasis, vynininko Kopšo, su šūkiu: Amat me Szymon, 
Simeonem ego (Šaipos iš manęs Simonas, aš iš jojo šimtąsyk), bet 
asmeniškumais ir pagieža permirkęs leidinys pirmu numeriu ir 
baigėsi. 

Šubravrai turėjo savo kodeksą. Draugijos nariai paprastai 
pasirinkdavo senų lietuvių dievų vardus, pavyzdžiui: 1. Per- 
kūnas - Šimkevičius, Šubravcų įstatymų leidėjas ir įkūrėjas. 
2. Gulbis - Šidlauskas, pirmasis priimamų narių sveikintojas 
ir tribūnas. 3. Aušlavis - Mykolas Balinskis ir pan. Miesto šu- 
bravcai vadino save urbanais, o kaime gyvenantys ir tik susira- 
šinėjantys su draugija - rustikanais. Iš pradžių leidinėlis „Wiado- 
mošci Brukowe“ buvo leidžiamas ant prasto, pilko, ketvirto mino- 
ri formato popieriaus, bet kai vėliau baigė gyvuoti keli numeriai 
baltu, švariu popieriumi besipuikavusio leidinėlio „Gebacz“, jis 
savo rinktiniu testamentu, be kitų savo legacijų, prisakė pavel- 
dėtojui išrūpinti švaresnį ir tinkamesnį apdarą. Nuo tol leidinys 
buvo spausdinamas ant gražaus, švaraus popieriaus, o „Grindi- 
nys“ tik tuo atsiteisė „Burniui“ už karčią teisybę, jog velioniui 
skirtame nekrologe sąmojingai aprašė jo palaikų skrodimą ir pa- 
sakė, kad jo galvoje nerasta nė trupinėlio smegenų, bet iš ten išsi- 
veržė vien ūžesys, trenksmas, bilsmas, triukšmas su keistai dvo- 
kiančiais dūmais. Šitaip įveikę priešus arba mikliai padarę juos 
savo vienminčiais, šubravcai prasiskynė sau kelią ir toliau leidosi 
skrajoti nepaisydami, kad su sąmojum, kaip ir su ugnimi, reikia 
elgtis atsargiai, kaip poetas kažkada teisingai pasakė: 


Kai mintis nerimsta, plunksna žodžiais srūva: 
Būna - ne tik ydos, bet ir žmonės žūva! 


Jie pradėjo pernelyg atvirai, bemaž pirštais badyti įvairius as- 
menis, kartais užsimodavo prieš didžiausius autoritetus, jei tik 
sugebėdavo įžvelgti kokių nors jų dėmių, nepaisė nieko ir galop 
neatsargiai kliudė valdžią bei garsenybes, o tai ir lėmė greitą lei- 
dinėlio mirtį. Valdžia uždraudė leisti sąmojingai linksmas tarsi 
Horacijaus, kokios jos buvo iš pradžių, „Grindinio žinias“. Kiek 
vėliau (nuo 1830 m. gegužės 17 d.) Peterburge pradėjo lenkų kal- 
ba eiti į anglo Edisono ir kitus tokio lipo leidinius panašus „Bala- 
mut Petersburgski („Peterburgo vėjavaikis“). Kaip ir „Grindinio 
žinios, kiekvieną šeštadienį pasirodydavo pusės lanko dydžio, 
švariai, taisyklingai Karolio Krajo spausdinamas 4 majori for- 
mato leidinėlis. Leidėjas nenurodytas (atrodo, kad pagrindinis 

asmuo buvo A. P.), o kiti talkino kaip bendradarbiai. Tarp jų 
buvo ir mūsų mylimas, gerbiamas, neprilygstamas, brangus I. J. 
Kraševskis, tuomet žinomas Pasternako pavarde, pradėjęs ben- 
dradarbiauti sąmojingu romanu „Kotletai“. „Balamut“ apskritai 
buvo neblogas leidinėlis (tačiau tik kaip „Grindinio žinių“ aidas), 
spausdinęs daug straipsnių iš Lietuvos; tačiau ir jis neilgai gy- 
vavo. 





Pohulianka. Vingriai. Baufalo kalnas. Šv. Jackaus stulpas. 
Choleros aukų kapinės. Repninos koplyčia. 
Jėzuitų kapinės. Vingis. Paneriai. 


Vingriai 


Pylimo gatve, taip vadinama todėl, kad kitados ji buvusi už 
miesto pylimo (lenkų k. Wal. — Vert. past.), eikime į vieną iš la- 
biausiai lankomų priemiesčių — Pohulianką!'. Bet pirmiausia pa- 
sukime truputį kairiau, prie vadinamųjų Vingrių, arba Vengrų, 
šaltinių, iš kurių keturiais po žeme paslėptais vamzdžiais teka šv. 
Jono, kaip miesto gyventojai jį vadina, vanduo, nes viena iš minėtų 
siurblinių yra Šv. Jono bažnyčios varpinės papėdėje. Šiuos šaltinius 
žmonės dar vadina Vingieru, Vingra, Vinkra, pagaliau Vengrų šalti- 
niais. Paskutinis pavadinimas, ko gero, pats tinkamiausias; jis, anot 
T. Narbuto, kilęs nuo kitados, Algirdo laikais, čionai, atskirame 
priemiestyje, apsigyvenusių vengrų. Šie šaltiniai buvo žinomi jau 
pirmaisiais Vilniaus gyvavimo amžiais. Vėliau jie tapo dominiko- 
nų nuosavybe. 1536 m. vanduo vamzdžiais buvo nukreiptas į įvai- 
rias miesto dalis. Šiandien šių šaltinių rezervuarai, kaip jau sakyta, 


'" Pohulianka (iš slavų k.) - išger- 
tuvės, lėbavimas, puota. Dabartinės Basanavičiaus gatvės rajone. 

yra šalia Šv. Jono bažnyčios ir žydų kieme, greta jų pagrindinės 
sinagogos. Dar turime pridurti, kad ligi šių dienų vengrais arba 
vingriais čia vadinami prie Medinio turgaus stovintys nuomojami 
vežikai. Tatai neturtingi Šnipiškių mūrininkai, žiemą neturintys 
darbo, ir vargingi žydeliai, kurių vienintelis turtas pusbadžiu lai- 
komas kuinpalaikis. Vasarą vežimėliais, o žiemą rogėmis jie vežio- 
ja Žmones pačia mažiausia kaina, kad tik išmaitintų save ir arklį. 
Paprastai miestiečių vadinami Vengrų ratine. 


Hylzenų rūmai 


Arčiau miesto, bet netoli šaltinių, stovėjo didžiuliai Hylzenų, 
turtingos, šiandien jau bemaž visai išnykusios pasiturinčios Uždau- 
guvio šeimos rūmai; vienas iš šios šeimos narių, Infliantų! vaivada, 
mūsų raštijoje žinomas kaip Infliantų istorikas*. Šiandien jau neli- 
ko šių rūmų nė pėdsako, nors dar neseniai riogsojo jų griuvėsiai. 


Pohulianka 


O dabar - į Pohulianką. Šis priemiestis atviras ir linksmas, tik 
kelias labai smėlėtas, o už miesto jis kyla vis aukščiau. Kairėje gat- 
vės pusėje yra pylimas su patogia pėsčiųjų alėja. Dešinėje pusėje 
stovi buvęs dominikonų namas su sodu, kuriame dabar gyvena 
antkapių skulptorius Kozlovskis, Toliau plyti dideli kitados turtin- 
go ir garsaus sodininko Bolmano sodai, o pasukę kiek dešiniau į 


! Infliantai (lenk. Inflanty): 1. Li- 
vonijos sinonimas, vartojamas daugiausia lenkų istoriografijoje. 
2. LDK 1561-1569 ir LLv 1569-17 a. I pusėje valdoma provinci- 
ja, Uždauguvio kunigaikštystė. 

* Vienas Hylzenų šeimos atstovas, 
Juozapas, Mstislavlio vaivada, 1783 m. rugsėjo 30 d. surašytu ir šiandien 
galiojančiu testamentu išsakė tokią savo valią: „Reguliariai ir amžiams 
skirti pusę visų pajamų iš mano valdų (testatoriui tuo metu priklausė 
8000 vyrų) mokslui, menui plėtoti ir neturtingų bajorų jaunimui lavin- 
ti, nepriteklių kenčiančius žmones išlaikyti, ligonines steigti arba gerin- 
ti tas, kurios jau įrengtos, taip pat remti skurstančius kaimiečius“. 

gana plačią gatvę, patenkame į liuteronų kapines. Iš miesto į jas 
galima ateiti ir kitu, gyventojų mažiau mėgstamu keliu. 


Baufalo kalnas 


Kaip tik ten, pasukus truputį dešiniau, galima patekti ant 
vadinamojo Baufalo! kalno. Čia nuo senų laikų stovėjo tokiam 
Baufalui priklausęs namukas. Jame buvo tam tikra užeiga, visa- 
da kupina triukšmo, linksmybių, dažnai virstančių ištvirkavimu. 
Pagaliau ir savižudžiai šią vietą kažkodėl dažniausiai pasirinkda- 
vo nusikaltimui įvykdyti. Šis, pirma apleistas, 1812 m. sudegęs, 
namas iš griuvėsių daugiau nepakilo. 

Nuo šio kalno matyti nuostabus miesto ir jo apylinkių vaiz- 
das, kitoks negu iš kitų vietų, nes kitur Vilnius atrodo prigrūstas 
daugybės pastatų, o nuo čia plyti didingai, tarsi lygumoje, ir aiš- 
kiai lyg ant delno regėti kiekvienos bažnyčios kiekvienas bokštas, 
Katedros kolonos, Rotušė ir kiti svarbesni pastatai; o visą vaizdą 
juosia aplinkiniai kalnai: Pilies kalnas su lietuvių pagonybės laikų 
griuvėsiais, toliau - Trijų kryžių, Bekešo, tarsi demonstruojantys 
žiūrovui naujus laiko tarpsnius ir Lietuvos vaizdus. Jų papėdėje 
smagiai sruvenanti Vilnia įsilieja į Nerį, kurios melsvas platesnis 
kaspinas didingai juosia miesto dalį. Kaip tik iš šios vietos pa- 
imtas Vincento Dmachausko vaizdelis, kurį pridedame prie šios 
knygos; taip pat iš čia žymus Europos dailininkas Leksas įamžino 
vaizdą, kurį įkomponavo į savo šlovingąją kosmoramą. Kartais 
šis kalnas dar vadinamas Velnio, o žmonės įrodinėja, kad kadaise 
čia savo pasilinksminimus rengdavusios piktosios dvasios*. 


! Šiandien kalnas vadinamas Tau- 
ro kalnu arba Taurakalniu. Manoma, kad jo kilmė susijusi su Lietu- 
vos girių karaliumi - tauru. 

* Gatvės, vedančios iš miesto į 
Bufalo kalną, kampe yra namas, kuris šiandien priklauso Gardino 
maršalui Romanui iLachnickiui. Anksčiau jis buvo Vilniaus kate- 
dros prelato, kunigo Ksavero Bohušo nuosavybė, t. y. butas; šis gar- 
bingas vyras savo dideles valdas užrašė skurstantiems, o savo raštais 
didžiai nusipelnė lietuvių kalbai. 


16? 


4. PASIVAIKŠČIOJIMAS 


Vėl Pohulianka 


Toliau eidami didesniąja, medžiais apsodinta Pohuliankos 
gatve užkardos link, matome kelis dailius medinius ir mūrinius 
namus su sodais. Gražiausias iš jų Trefurto, vėliau Sumino, na- 
mas. Čia kadaise stovėjo Pohulianka vadinamas namas su sodu, 
kuriame buvo smuklė. Už šio namo ir jo sodo dešinėn eina plati 
gatvė, kuri susisiekia su mažesniąja Pohuliankos gatve, vedančia 
tiesiai į liuteronų kapines. 


Šv. Jackaus statula 


Prie pirmo jos kampo stovi aptvertas mūrinis trijų aukštų 
stulpas — ant kvadratinio postamento pakylėta šv. Jackaus, ap- 
sivilkusio dominikonų abitu, statula; dešiniąja ranka jis laiko 
kryžių, kairiąja - Dievo Motinos su Kūdikėliu Jėzumi statulėlę. 
Šis stulpas pastatytas atminimui 1762 metų dviejų mėnesių misi- 
jos, vykusios Vilniaus dominikonų Šv. Dvasios bažnyčioje Lietu- 
vos Didžiosios Kunigaikštystės pagrindinio tribunolo agitacijos 
metu. Labai nepatikimi yra dominikonų padavimai, pasak kurių, 
toje pačioje vietoje jau kadaise, 1403 m., buvęs pastatytas stulpas 
su šv. Jackaus statula (tai rodąs ir užrašas ant stulpo) jo apašta- 
lavimui Lietuvos kraštuose XIII a. viduryje atminti. 1808 m. ap- 
gadintą skulptūrą pataisė ir atnaujino kanauninkas Boguslavskis, 
bet iš keršto dominikonams, kurie patys nieko nenuveikė, kad 
paminklas neirtų, liepė nudažyti šv. Jackaus abitą ir apsiaustą 
karmelitų spalvomis. Tai jis įrašė skardoje tokį ketureilį: 

Tau Dangaus šviesybė, o mes, žemės žmonės, 

Trokštam išmaldauti dangiškos malonės. 

Paprašyki Dievo visko, ko mums reikia: 

Doros, proto, duonos - kad būtume sveiki. 

Jau sakėme, kad, dominikonų manymu, šis stulpas buvo pa- 
statytas pagonių perėjimo į šventą tikėjimą atminimui*. Mat yra 


* Žr. „Šv. Jackaus paminklo ir sta- 


tulos iškilmingo pašventinimo 
atminimas“ (Varš., 1844). 

žinoma, kad mokytas kunigas iš Krokuvos Jackus, kilęs iš garsios 
lenkų Odrovonžų giminės, tuo metu, kai šv. Dominykas steigė 
savo ordiną, lankėsi Romoje ir, gerai suvokęs tikro tikėjimo įve- 
dimo, misijų ir pamokslų svarbą, ėmė maldauti šventąjį atsiųsti 
į Lenkiją bent kelis savo kunigus. Tačiau, kai šventasis paaiškino 
negalįs patenkinti jo prašymo, nes turįs kunigų menką saujelę, 
uolumo ir įkarščio pagautas Jackus kartu su savo tikru broliu 
Česlovu ir keliais kitais lenkais nusimetė pasaulietiškus drabužius 
ir apsigobė dominikonų abitais, gautais iš šv. Dominyko rankų. 
Paskui, grįžęs į Lenkiją, ne tik kuo aktyviausiai ir uoliausiai rengė 
misijas savajame krašte, bei taip pat skleidė Dievo žodį Suomijo- 
je, Cargrade, prie Kinijos sienų, Rusijos gilumoje ir tarp kazokų. 
Paprasti žmonės dar prisimena jo apsilankymą; dar ir ligi šiol jie 
visus dominikonus vadina Jackais. Tatai vyko XIII a. viduryje. 
Buvo jis ir Lietuvoje, tuomet dar pagoniškoje, ir apie 1240 m. 
nusiuntė ten savo vienuolių. Mirė 1257 m. už savo dorybes ir 
nuopelnus pripažintas šventuoju. 

Toliau, šlaite, kur kalva leidžiasi Neries link, stūkso kitas mū- 
rinis stulpas, nuo kurio nuplėšti visi papuošimai. Kai kas mano, 
kad jis pastatytas dominikono kunigo Lauryno Ovločinskio gar- 
sios 1751 metų misijos atminimui. O daugiau žinantys tikina, jog, 
anot senų jėzuitų aktų, jis pastatydintas tų žemių, kur šiandien 
dar riogso Vingio rūmų griuvėsiai, perdavimo jėzuitams proga. 
Mat neva šioje vietoje išsipildęs šv. Ignoto Lojolos apreiškimas 
pasiuntiniui, ėjusiam iš šv. Jono kolegijos į jėzuitų dvarą, kur gy- 
venęs rektorius, esą ši žemė turinti priklausyti jėzuitams, ką jos 
savininkas ir įvykdęs. Tatai buvo XVIII a. pradžioje. 

Tuoj pat už užkardos, kairėje, stovi medinis namas su ūks- 
mingu sodu; čia kitados buvo Malinovskio restoranas. O sode 
erdvus mūrinis namas, vadinamas Harmonija, kur dabar veikia 
padori smuklė. 


Choleros aukų kapinės 


Einant toliau, kairėje vieškelio pusėje, tarp gilių, vadinamųjų 
slenkančių smėlynų matyti daugybė kryželių ir kryžių. Tai nuo 

choleros mirusiųjų kapinės. Ne visi šie kapeliai pažymėti Išgany- 
tojo kančios simboliu, nors smėlyje džiūstantys kaulai priklausė 
baisiai kentėjusiems šioje žemėje. Galima sakyti, kad čia visur 
dvelkia miesto gyventojams skaudžiausiais prisiminimais. 

Už Malinovskio namo, kur kelias suka į šilą, užeiname kitą 
erdvų Andersono namą su ūkiniais pastatais. Toliau prasideda 
gana tankus, pasivaikščiojimams labai tinkąs pušynas. 


Repninos koplyčia 


Iš jo bemat išeiname į kelią, vedantį Vingio link, bet pirmiausia 
dešinėje išvystame žemu mūru apsuptą mūrinę, vadinamąją Rep- 
ninos, koplyčią. Čia, tarp ūksmingų medžių, gražioje, nuošalioje 
vietoje, 1796 m. pirmasis Vilniaus karinis gubernatorius genero- 
las feldmaršalas kunigaikštis Nikolajus Repninas* palaidojo savo 
žmonos palaikus ir liepė pastatydinti minėtą koplyčią. Netoli jos, 
ant gražaus Neries kranto, 1857 m. Vilniaus karinio gubernatoriaus 
Vladimiro Nazimovo pastangomis buvo įrengtas vasaros kurhau- 
zas. Čia buvo pastatytas gražus medinis vakaro pasilinksminimų 
namas, taip pat ūkiniai pastatai, įveistas gana didelis parkas; kiek- 
vieną sekmadienį ir ketvirtadienį čia rengiami šokių vakarai, fejer- 
verkai, akrobatų pasirodymai ir pan. sutraukdavo Vilniaus gyven- 
tojų minias. Prie kurhauzo taip pat veikė bufetas. 


Jėzuitų kapinės 


Toje pačioje vietoje 1710 m. buvo laidojami mirę nuo siau- 
tėjusio tuomet maro šimtai žmonių, kurių daugumą priglaudė 
vienas didžiulis, gilus kapas. Tąsyk viename atskirame kape buvo 
palaidota šešiolika jėzuitų, kurie užsikrėtė dvasiškai patarnauda- 
mi mirštantiems ir dievotai baigė savo gyvenimą. Tuometiniai 
istorikai vieningai liudija, kad jėzuitai stropiai rūpinosi ligoniais; 


* Nuo 1794 m. spalio 30 iki 1798 m. 
lapkričio 26 d. 

vien tik jie tais nelaimių ir nerimo metais tikrai krikščioniškai at- 
kakliai darė žmoniškumo ir gailestingumo stebuklus, kartais pa- 
tys tapdami savo uolumo aukomis. Ilgą laiką ant minėto šešioli- 
kos jėzuitų kapo buvo kryžius su užrašu, galbūt toje vietoje, kur 
šiandien stovi koplyčia. Visą šį plotą seni miestiečiai vadina jė- 
zuitų kapinėmis, gal ir dėl to, kad ši žemė priklausė jėzuitams. 
Paskui šios kapinės buvo atiduotos stačiatikiams. Kasmet atnau- 
jinama Repninų koplyčia tebestovi ir dabar. Anksčiau joje buvęs 
gražus Pranciškaus Smuglevičiaus tapytas Viešpaties Kristaus 
prisikėlimo iš mirusiųjų paveikslas, bet 1812 m. prancūzai išrėžė 
jį iš rėmų ir išsigabeno. 


Vingis 


Netoli nuo čia, dešiniajame upės krante, arti mūsų minėto 
stulpo, buvo jėzuitų užmiesčio namas, vadinamas Vingiu dėl to, 
kad stovėjo Neries vingyje. Čia buvo kaip tik tas jėzuitų dvaras, 
į kurį keliavo kolegijos pasiuntinys ir jam miegant apsireiškė šv. 
Ignotas. Šią vietovę kartu su gyvenamuoju namu jėzuitams dova- 
nojo Lietuvos didysis maršalka, kunigaikštis Stanislovas Radvila. 
Per vasaros karščius Akademijos rektorius kartu su profesoriais 
atsikeldavo čionai pakvėpuoti kaimo oru. 

Toliau paėjus kelias varsnas mišku, ant Neries kranto ma- 
tyti taip pat Vingiu vadinamo didelio pastato griuvėsiai. Prie 
jų veda du keliai. Vienas, mūsų jau minėtas, suka mišku palei 
Repninos koplyčią, o kitas* eina pro evangelikų kapines ir Su- 
mino parko pavėsinę, tuojau už užkardos į dešinę. Šis pėsčiųjų 
kelias atveria tūkstančius stebuklingų vaizdų. Pirmučiausia eini 
laukais, paskui Neries link besileidžiančio tarpeklio kairiuoju 
krantu. Nusileidus nuo kalno, kurio papėdėje Neris daro vingį, 
ant kranto stovi minėtasis jėzuitų dvaras, o kitapus Neries ža- 


* Šį gražų kelelį, kaip ir kitas Vil- 
niaus apylinkes, kuo gražiausiai aprašė a. a. d-ras J. Mošinskis savo 
garsiajame veikale „Kelionė į Prūsus, Saksoniją ir Čekus“ (1844. T. 2, 
P. 261). 





PASIVAIKŠČIOJIMAS 


M. Januševičius. Užkarda Paneriuose. 1840. Akvarelė 


liuoja žemaūgės Žvėryno pušys, tarp jų kur ne kur kūpso dailūs 
vasarnamiai, dešinėje, prieš upės srovę, matyti Lukiškių ir Šni- 
piškių priemiesčiai su bažnyčių bokštais. Toliau žengiant Neries 
pakrante, vaizdas įvairėja. Praėję malūną ir tiltą, esančius kita- 
me krante, jau kitapus Žvėryno, iš kur bėga status kelias į Ka- 
roliniškes, artėjame prie Vingio rūmų, o čia (už Neries) stūkso 
statūs pušimis apžėlę kalnai, nuo jų nuožulnių šlaitų byra smė- 
lis. Kairysis krantas, kuriuo einame, iš pradžių lėkštas, virsta 
krūmų prižėlusiomis kalvomis. Minėtus rūmus, kaip žinoma, 
praėjusio šimtmečio pradžioje jėzuitai pastatė iš pajamų, kurias 
gavo pardavinėdami taboką ir degtinę jėzuitų vaistinėje, kita- 
dos buvusioje ten, kur šiandien įsikūrusi Imperatoriškoji medi- 
cinos draugija. Pastato viduje buvo koplyčia, o visą namą kartu 


167 


0 PASIVAIKŠČIOJIMAS 


su dideliu, gražiu parku supo mūras, ant kurio sienų ir nišose 
buvo puikių nežinomo autoriaus freskų. Kai jėzuitų jau nebuvo, 
šis pastatas tapo Vilniaus vyskupo, kunigaikščio Ignoto Masals- 
kio nuosavybe; po jo perėjo žinion miesto vyresnybės, iš kurios 
už 12 tūkstančių sidabro rublių jį nusipirko tuometinis Vilniaus 
karinis gubernatorius generolas grafas Beningsenas ir iš tylaus 
vienuolių prieglobsčio pavertė gražiais, skoningais, šiuolaikiškais 
rūmais. Juose mėgo pabūti imperatorius Aleksandras I, kai prieš 
pat prancūzų antpuolį, 1812 m., svečiavosi Vilniuje. Rengiant jo 
garbei puotą, paaiškėjo, kad rūmuose netilps visi svečiai, todėl, 
Vilniaus universiteto architektūros profesoriui Šulcui vadovau- 
jant, parke ant lengvų kolonų iškilo daili pavėsinė. Po linksmybių 
ir šokių prabangios iliuminacijos apšviesti joje turėjo vakarie- 
niauti monarchas kartu su damomis ir aukščiausiais valstybės 
valdininkais; viskas jau buvo padaryta ir kruopščiai parengta, 
bet, likus porai valandų iki puotos pradžios, architektui netiks- 
liai apskaičiavus ar dėl skubos nepastebėjus darbo broko, ūmai 
su baisiu trenksmu nuvirto visas pavėsinės stogas, ir jo nuo- 
laužos užklojo žemę. Pasibaisėjęs architektas Šulcas tučtuojau 
dingo. Ilgai ir atkakliai jo ieškota, kol pagaliau buvo pastebėta 
Neryje plūduriuojanti jo skrybėlė. Laikai tuomet buvo nera- 
mūs, dvi galingos valstybės grūmėsi tarpusavyje dėl tautų pa- 
lankumo ir šališkumo. Šulcas, ko gero, išsigando, kad šis įvykis 
gali būti palaikytas slapta surengtu išdavikišku pasikėsinimu. 
Apie tai informuotas didžiadvasis imperatorius paliepė jį rasti, 
o jo žmoną paguosti ir nuraminti, bet toliau ieškant jo kūnas 
buvo aptiktas Neryje trys mylios nuo miesto*. Tuo metu buvo 
surinkti buvusios pavėsinės stogo griuvėsiai, nuvalytas grindi- 
nys, ir puota vyko toliau. Jai baigiantis, buvo gauta depeša, jog 
prancūzai persikėlė per Nemuną ir yra jau Kaune, už keturioli- 
kos mylių nuo Vilniaus. 


* Mykolas Šulcas gimė apie 1768 m. 
Kurše. 1708 m. baigęs studijas Universitete, gavo filosofijos daktaro 
laipsnį. 1797 m. tapo architektūros profesoriaus adjunktu, po metų, 
1798 m. gruodžio 13 d., mirus Gucevičiui, Lietuvos edukacinė komi- 
sija pavedė jam viešai dėstyti šį kursą, o 1799 m. jis buvo paskirtas 
architektūros profesoriumi. 1812 m. nuskendo. 

J. Oziemblauskas. Smuklė Aukštuosiuose Paneriuose. 1840. Litografija 


Prancūzams užpuolus, Vingio rūmuose įsikūrė karo ligoninė, 
ir netrukus visa tai virto visai kitokiu, kraupiu vaizdu. Atsitikti- 
nai užsidegusi ligoninė supleškėjo iki pamatų kartu su ligoniais. 
Galima įsivaizduoti sugriuvusių, aprūkusių gražiųjų rūmų vaiz- 
dą, pusiau sudegusį parketą. Ant jo mėtėsi galvos, rankos, kojos 
dar ne visai sudegusių aukų, kurios, iš niekur nesulaukusios pa- 
galbos, pačios dėl silpnumo nepajėgė išvengti kankinių mirties. 

Vėliau Vingį iš generolo Beningseno nupirko imperatorius 
Aleksandras I, ir dabar jis priklauso imperatoriaus Vilniaus rū- 
mams. Dažnai moksleiviai rengia tenai savo gegužines, dažnai po 
atviru dangumi baltuoja kariuomenės palapinės. 


Žemutinė karčema 


Grįžkime nuo Vingio ir paeikime kiek toliau į kairę paš- 
to vieškeliu. Pirmiausia matyti gana erdvi smuklė, vadinamoji 
Žemutinė karčema. Kadaise čia kurį laiką buvo miesto 
gyventojų mėgstama, ypač žiemą, kai prasidėdavo važinėjimo 
rogutėmis sezonas, smuklė. 

P. Smuglevičius. Koplytstulpis Paneriuose. 1786. Sepija 


Paneriai 


Toliau kelias veda į vyskupų Panerių dvarą, kuriame yra gau- 
su žuvingų tvenkinių, o praėjus užtvanką, atsiveria ištisa virtinė 
gana aukštų, žemais krūmais apžėlusių kalnų. Jie gan ilgai garsėjo 
kaip puiki valkatų ir plėšikų slėptuvė. Šie kalnai, kaip ir vyskupų 
dvaras, vadinami Paneriais; vardą jiems davė Vilijos upė, kurią 
senovės lietuviai vadino Nerimi, iš čia - Panerys, reiškiantis vietą 
palei Nerį, taip pat kaip, pavyzdžiui, Trakų apskrityje teka upė 
Lukna, o jos pakrantėse esantys dvarai vadinami Palukniu. 

Vis statesnis kelias kopia į kalną. Vargas buvo kadaise tam ke- 
liautojui, kuriam tekdavo čia važiuoti ar eiti, ypač naktį; dažnai 
ne vieną tose vietose apiplėšdavo arba net nužudydavo. Mat čia 
slapstėsi plėšikų gaujos. Apie 1809 m. garsiausias jų vadeiva buvo 
Pekarskis, tarnavęs įvairiems didikams kamerdineriu, gerai mo- 
kėjęs prancūzų ir vokiečių kalbas, išsilavinęs, apsukrus ir drąsus. 
Kalbama, jis turėjęs kelis šimtus žmonių, apie jį pasakodavę tūks- 
tančius anekdotų, panašių į visiems žinomas istorijas apie Rinal- 
dinį. Prieš jį stojusioms karinėms pajėgoms teko kautis kaip ti- 
krame mūšyje. Galop sučiuptas vadeiva buvo žiauriai nubaustas. 
Jo, mirusio, kaukolė atiteko buvusio Vilniaus universiteto ana- 

tomijos kabineto frenologijos skyriui, anatomijos profesoriaus 
Lobenveino sukurtam pagal Galio sistemą. Nuo kalno viršūnės 
matyti puiki panorama su šen bei ten iškilusiais bažnyčių bokš- 
tais ir miesto namais, aplinkui stūksančiais kalnais, didingai ap- 
augusiais daugybe žalių medžių, ir tarp auksaspalvių smėlynų 
nutįsusiu mėlynu Neries kaspinu. 

Kairėje kelio pusėje, ant kalno, stovi mažytė mūrinė jėzui- 
tų pastatyta koplytėlė su kapinėmis, kuri, vėliau apleista, buvo 
atnaujinta kunigaikštienės, Gabrieliaus Oginskio žmonos, lėšo- 
mis, o šiandien padidinta ir išgražinta dabartinio vyriausiojo 
ganytojo Žilinskio. Čia, prie altoriaus su Viešpaties Jėzaus ant 
kryžiaus atvaizdu, dažnai laikomos šventos Mišios. Atvykėliai 
įrašo savo aukas tyčia tam padėtoje knygoje. Dabar šv. Mišių 
laikyti paprastai atvažiuoja kunigas iš Karmelitų vienuolyno. 
Anot padavimo, beje, nepatvirtinto jokių istorinių šaltinių, 
atkartoto žinomame romane „Pajauta“ (Bernatovičiaus), čia, 
pagoniškoje Lietuvoje, turėjusi būti pastatyta pirmoji katalikų 
šventykla. Šiuo metu po Panerių kalnu kasamas Peterburgo- 
Varšuvos geležinkelio tunelis. 


UI 





Antakalnis. Barboros rūmų griuvėsiai. Sluškų rūmai. 
Mildos šventykla. Šv. Petro bažnyčia. 


Lietuvos dievų panteonas. Sapiegų rūmai. 
Viešpaties Jėzaus bažnyčia. Viršupis. 
Lietuvos didžiųjų kunigaikščių vasaros rūmų griuvėsiai. 
Gedimino kapas. Popinė. Lyglaukis. 


Antakalnis 


Į dešinę nuo Katedros bažnyčios, ant Vilnios kranto, plyti vaiz- 
dingas Antakalnio priemiestis; jo pavadinimas sudarytas iš lietuvių 
kalbos žodžių: ant to kalno. Priemiestis išsidėstęs 6 varstus palei 
kelią į buvusius Lietuvos kunigaikščių vasaros rūmus, vadinamus 
Viršupiu, esančius priešais Trinapolį ant Neries kranto. Šiandien iš 
Antakalnio eina pašto vieškelis į Nemenčinę ir Švenčionis. 


Karalienės Barboros rūmai 
Šio priemiesčio pradžioje, kairiajame Neries krante, neseniai 
nutiestas gražus bulvaras, kuris sujungė Antakalnį su Žaliuoju 


tiltu. Eidami juo pastebėsime nedidelį mūrinį bokštelį, stulbi- 
nantį savo senove. Tai likučiai nuostabių kunigaikščių Radvilų 

J. Oziemblauskas. Antakalnis. 1835. Litografija 


rūmų, kuriuose gyveno savo grožiu ir dorybėmis garsi Žygiman- 
to Augusto žmona Barbora, Lietuvos Didžiosios Kunigaikštystės 
etmono, Vilniaus kašteliono dukra, kai ji buvo Trakų vaivados 
Goštauto našlė. Šiuose rūmuose Žygimantas Augustas, mirus 
pirmai žmonai Kotrynai, meilinosi dailiai našlei. Erdvus šių 
rūmų parkas (kurio likučius su tvenkiniais ir šiandien matome 
prie Šibakovskio namų, netoli Šv. Jurgio bažnyčios) buvo sujung- 
tas galerija su karalių parku. Rūmų langai žvelgė į Neries, ligi šiol 
vadinamą Gulbių, salą, nes Žygimantas Augustas, norėdamas 
sukurti Barborai malonų gamtovaizdį, buvo liepęs įkurdinti čia 
gulbes. Rūmų griuvėsiai dar riogsojo šio šimtmečio pradžioje; 
turime būti dėkingi M. Balinskiui, nes jo prisiminimuose apie 
Barborą yra tiksli jų kopija. Kaip jau sakėme, iš rūmų likučių 
1828 m. iškilo Kosobudskių namas už Aušros vartų. 


Garlaivis 
Verta prisiminti, kad čia, prie Žaliojo tilto, 1856 m. gegu- 


žės 14 d. pirmą valandą popiet Vilnius pirmąsyk išvydo garlaivį 
„Wilno“, pastatytą pastangomis grafo Reinoldo Tyzenhauzo, kuris 

13 dieną atplaukė iš Kauno, nakvojo Lukiškėse, o minėtą dieną 
pirmą kartą nuplaukė garlaiviu iki Verkių. 


Sluškų rūmai 


Bet grįžkime į Antakalnį. Už garnizono sargybinės, kairėje pu- 
sėje, ant paties Neries kranto, stovi gražus namas, kuriame šian- 
dien yra Vilniaus įgulos kareivinės. Rūmus iki 1690 m. pastatydino 
Čašnikų ir Bychovo grafas, Polocko vaivada Dominykas Sluška, 
liepęs išraižyti ant marmuro pompastišką užrašą: „Gaivalų nuga- 
lėtojas, sutramdęs Neries srovę ir nustūmęs gretimus kalnus, pats, 
be jų pagalbos, tarsi naujas kalnas į orą iškilo!'* Jono Kazimiero 
viešpatavimo metais išgriovus Žemutinę pilį, čia gyveno Vilniun 
svečiuotis atvykę Lenkijos karaliai. 1705 m., nuo liepos 15 iki rug- 
pjūčio 1 dienos, čia buvo apsistojęs ir Petras Didysis. Ligi šių dienų 
viršum pagrindinių durų matyti trofėjai, kuriais buvo vainikuotas, 
o viršuje - marmuro plokštė su minėtu tekstu. 


* Pateikiame šį tekstą ištisai: 
Montes depuli, 
Aguas Viliae edomui, 
Aera absg: suggestu collium superavi, 
Victrix elementorum, 
Facta sum Domus guietis, 
Socia Antecollensis Heroum Augustatis, 
Hic 
Sub luna amica guieti, Dea pacis, togam, 
Sub armis Ostajae Bellona sagum 
Ad tranguillitatem componito. 


(Pašalinome kalnus, 
Įveikėme Neries vandenis. 
Be kalvų pakopų iškilome aukštyn kaip gamtos nugalėtojai, 
Tapome draugingais didvyrių Augustų poilsio rūmais. 
Mėnesienai glamonėjant poilsį, tu, taikos deive, padėk 
Skraistę, o tu, Belona, dėl kario ramybės milinę pakišk 
To Ostajos ginklais.) 

Šią plokštę Raudondvaryje turėjo ponas Aleksandras Parčevs- 

kis, kuris padovanojo ją Vilniaus senienų muziejui. 

J. Hopenas. Sluškų rūmų rekonstrukcijos projektas. 1930. Piešinys 


Pasak padavimo, vos tik plokštė sutviskusi ant rūmų fasado, 
vieną rytą prie vartų atsiradę juodi, nelaimę pranašaują žodžiai: 
Haec excelsa domus, plurimis exstructa rapinis 
Corruet, aut alter raptor habebit eam. 
(Labai stipriai plėšikaujant pastatyti šitie aukšti 
rūmai sugrius arba kitas plėšikas užims juos.) 

Nors jie kelissyk buvo uždažyti, bet kaskart atsirasdavo iš 
naujo; Sluškai mirus, pranašystė iš dalies išsipildė: rūmus užėmė 
skolintojai. Dar vėliau šis puikus namas buvo paverstas Zaikovs- 
kių alaus darykla, o dabar, kaip jau sakyta, jis atiteko įgulai. 


- 


Šv. Petro bažnyčia 


Eidami įkalnėn, užtinkame gražią bažnyčią su nuostabiu itališ- 
ku kupolu. Pagonių laikais čia turėjo stovėti meilės deivės Mildos 
šventykla, o. ant jos griuvėsių gal dar Jogailos laikais iškilo Romos 
katalikų bažnytėlė. Šiandienę Šv. Petro ir Povilo bažnyčią 1668 m. 
įkūrė didysis Lietuvos etmonas Mykolas Pacas, o 1701 m. rugsėjo 
4 d. konsekravo vyskupas Bžostovskis. Šios šventyklos vidaus 

J. Oziemblauskas. Aikštė priešais šv. Petro ir Pauliaus bažnyčią. 1840. 
Litografija 


apdaila - ne tiktai Vilniaus, bet ir viso mūsų krašto įžymybė, nes joje 
yra per 2000 figūrų ir gipsinių figūrų grupių, kurios puošia šventy- 
klą nuo skliautų ligi grindų. Visą gipsatūrą sukūrė Pjetras Pertis iš 
Milano ir Džovanis Galis iš Romos, o paveikslus ir freskas - garsus 
tų laikų dailininkas Martynas da Altomontė, taip pat atvykęs iš Ro- 
mos. Visa bažnyčia pastatyta pagal architekto Jano Caoro! projektą. 
Verta pamatyti du čia esančius Smuglevičiaus paveikslus, kuriuose 
pavaizduoti šv. Petras su šv. Povilu. Prie įėjimo stovi du dideli katilai, 
atimti iš turkų mūšyje prie Chotino Žygimanto III laikais. Bažnyčios 
ilgis - 60'/, uolekties, plotis - 30 uolekčių. Yra 9 altoriai. Vertingas 
kūrinys yra Švč. Marijos Maloningosios su strėlėmis abiejose ranko- 
se paveikslas, kurį vyskupas Jurgis Tiškevičius atsivežė iš Romos, o 
Bžostovskis iškilmingai įnešė į bažnyčią; 1653 m., per maro epide- 
miją, gegužės 15 dienos pamaldas, kuriomis maldauta Visagalio iš- 
gelbėti nuo maro, jis buvo iškilmingai atgabentas į bažnyčią. Įdomūs 
ir vertingi taip pat graži reljefinė skulptūra, esanti virš šio altoriaus; 
Nukryžiuotojo Išganytojo paveikslas šoniniame altoriuje, dovanotas 


' Anot Visuotinės lietuvių encik- 
lopedijos (t. XVIII, p. 108-109) - J. Zaoro. 

fundatoriaus, kuris imdavo jį su savimi į karo žygius; Magdalenos de 
Pacis paveikslas, kurį tas pats Mykolas Pacas laikė savo oratoriume ir 
prie kurio melsdavosi; 5 žaizdų brolijos vėliava - popiežiaus Urbono 
VIII dovana; 2 arnotai, gauti dar iš fundatoriaus; ąžuolinė skrynia, 
2 uolekčių ir 3 colių ilgio, 1'/, uolekties pločio ir to paties aukščio, 
storais skardos lakštais iš visų šonų apkaustyta, su trimis spynomis 
viduje, 8 rankenomis ir fundatoriaus herbu; ši skrynia garsiame 
Chotino žygyje buvo kariuomenės kasa; Paco paaukoti turkiški mė- 
lyno fono išmarginti kilimai su žmonių, paukščių ir gėlių atvaizdais. 
Prie Šv. Petro ir Povilo bažnyčios yra dvi brolijos, įsteigtos anksčiau, 
negu buvo pastatyta šiandienė bažnyčia: 1. Švč. M. Marijos Malo- 
ningosios, patvirtinta 1609 m., ir 2. Penkių Kristaus žaizdų brolija, 
egzistuojanti nuo 1642 m., išlaikoma Vilniaus žvejų. 

Šfymusis bažnyčios fundatorius, uolus katalikas, dorybių ku- 
pinas didikas ir stebėtinai kuklus bei atkaklus žmogus paliepė 
palaidoti jį priešais bažnyčią ir padėti praeiviams po kojų antkapį 
su tokiu, dėmesio vertu įrašu: 

Hic jacet peccator! (Čia guli nusidėjėlis!) 

Pacas mirė 1682 m. balandžio 4 d. Jo valia buvo šventai įvyk- 
dyta. Pastaruoju metu, kai perkūnas suskaldė šį antkapį, kanau- 
ninkai lateraniečiai, turėję prie šios bažnyčios gražų vienuolyną, 
1808 m. sukūrė jo naują antkapį bažnyčios frontone“*. “ 

Išorinės sienos kairėje pusėje yra aliejinis ant medžio tapy- 
tas kuklus paveikslas, vaizduojantis 1710 metų marą Vilniuje“*. 
Šiai bažnyčiai priklauso netoliese esančios kapinės, kuriose tarp 


* Su tokiu lotynišku įrašu: „Ką lai- 
kas sunaikino ir sutrempė, tą dėkingumas atgaivino ir prikėlė. Pa- 
minklas ant mirusiojo Vilniaus vaivados, Lietuvos didžiojo etmono 
Mykolo Paco kapo anksčiau jo valia buvo po šios bažnyčios slenks- 
čiu, kuris su laiku sudilo, bet jo geradarybės liks prisiminimuose; 
praėjus 135 metams po jo mirties, šį naują paminklą narsiam kariui, 
savo steigėjui, kurio atminimas tebūnie palaimintas per amžius, pa- 
statė lateraniečių kanauninkai 1808 m. rugpjūčio 1 d.“ 

** O dešinėje bažnyčios pusėje ge- 
ležinėje plokštėje yra toks įrašas: 

„D: O: M. (Didžiajam, Gerajam Dievui) 
Pagerbti atminimui Leonardo ir Marijonos iš Snarskių Svi- 
devičių, geriausių tėvų, didžiai liūdinčių sūnų Justino, Rusijos 

kitų palaidoti: teologijos daktaras, Vilniaus universiteto morali- 
nės teologijos ir iškalbos profesorius, pamokslininkas, Vilniaus 
katedros kanauninkas kunigas Jonas Kantas Chodanis; trinito- 
rių provinciolas, teologijos daktaras kunigas Viktoras Ignotas 
Centelevičius; nusipelnęs spaustuvininkas Juozapas Zavadskis, 
valstybės patarėjas, sąžinės teismo pirmininkas ir kelių veikalų 
autorius Justinas Besekerskis*. 

Kasmet birželio 29-ąją, šv. Petro ir Povilo dieną, bemaž visas 
Vilnius susirenka į šalia bažnyčios esantį miškelį ir kalvas. Atlai- 
dai tuomet vyksta iki vėlyvos nakties. 

Priešpriešiais Šv. Petro bažnyčią, kairėje pusėje, stovi gražus 
mūrinis namukas su nuostabiu vaizdu į Nerį ir kitapus esančias 
apylinkes, gražiu sodeliu. Tatai arkivyskupo, metropolito Vaclo- 
vo Žilinskio namas, kuriame jis gyvena vasaros mėnesiais. 

Toliau einant gatve įkalnėn, kairėje pusėje matyti tvora ap- 
tvertas sodas, kurio gilumoje po tuopomis stovi namas. Tai ka- 
daise buvusi vyskupo Pilchovskio, kurį jau minėjome, vasaros 
rezidencija, o vėliau - garsi smuklė skambiu Tivolės pavadinimu; 
iš čia gražus vaizdas į Nerį ir Tuskulėnus. 


Sapieginės parkas 


Paėjus dar kelis žingsnius, dešinėje prasideda didžiausias ir, 
ko gero, seniausias Vilniuje Sapieginės parkas. Pro puikius var- 


kariuomenės kapitono, Povilo, kol. reg., ir dukters Pranciškos vardu, 
skirtas šis liūdnas paminklas“. 
O apačioje eilės: 
Mielos vėlės, kurios prie Dievo sosto, 
Jau nemirtingą pradėjote kelią, 
Nepamirškit tų, kuriems širdį gelia, 
Kurie jus atmena, ašaras šluosto. 

* Senais laikais palaikai buvo laido- 
jami prie pirmosios medinės bažnyčios, kur jų atminimui šalia kelio, 
mūriniame bokštelyje, buvo pastatytas kryžius; vėliau kapinės buvo 
perkeltos šiek tiek toliau, prie šv. Veronikos paminklo, ir jos užėmė dalį 
dabartinio vienuolyno sodo. Paskui kapinės perkeltos ant kalvų, prie- 
šais parakinę, ir jos buvo vadinamos našlaičių kapinaitėmis. Tad dabar- 
tinės yra ketvirtos iš eilės, bet kada jos įkurtos, nepavyko išsiaiškinti. 

tus patenkame į didelėje lygumoje, iš kurios nematyti apylinkių, 
esantį įvairių medžių, krūmų ir gėlių kupiną parką, kurį puošia 
du orą gaivinantys fontanai. Už kitų panašių vartų, esančių prie- 
šais šiuos, matyti pastatas karo ligoninės, įrengtos buvusiuose 
kunigaikščių Sapiegų rūmuose. 


Lietuvos dievų panteonas 


Anot padavimo, šie rūmai buvę pastatydinti iš pagonių šven- 
tyklos, arba visų Lietuvos dievų panteono, griuvėsių. Čionai 
buvusios visos lietuvių garbintos statulos. Ketvirtadieniais čia 
vykdavusios iškilmingos pamaldos; užplūsdavusios minios žmo- 
nių, ir kiekvienas žynys uždegdavęs vaško žvakę priešais statulą, 
kuriai jis tarnavęs, o žmonės atnašaudavę aukas. Šį panteoną mini 
Strijkovskis, o Helmoltas aprašo apeigas ir šventyklos vidų; jis 
taip pat teigia, kad statulos stovėjusios ant medinių postamentų 
aplinkui Perkūną. Buvusio Vilniaus universiteto profesoriai Gu- 
cevičius ir Šulcas turėjo senovinį lotynų rankraštį, kuriame buvo 
detalus šios šventovės aprašymas. Jų amžininkas architektas Ro- 
sis iš jo nupiešė panteono vaizdą. Kur pražuvo šis rankraštis, ne- 
aišku, o piešinys yra turtingoje grafo Chreptavičiaus bibliotekoje 
Ščorsuose. 


Sapiegų rūmai 


Šiuos rūmus pagonių šventyklos vietoje ar iš jos griuvėsių 
1691 m. pastatė Vilniaus vaivada ir Lietuvos Didžiosios Kuni- 
gaikštystės etmonas Kazimieras Sapiega. Jų menes puošė italo 
Delbeno! freskos; kai kurios buvo inkrustuotos apie 6 colių dy- 
džio kvadratiniais balsvais molio ir kietais kaip fajansas baltai 


! Kituose šaltiniuose nurodoma, 
kad jų autorius yra italas Pjetras Pertis (Peretis) (Žr. Adomonis T., 
Čerbulėnas K. Lietuvos TSR dailės ir architektūros istorija. V., 1987. 
T. I. P 230). 

emaliuotais kokliais, kuriuose buvo įvairių tamsiai mėlynų vaiz- 
dų, pilių, bažnyčių, herbų ir t. t. Kai šie rūmai virto griuvėsiais, 
tas plokšteles plėšė visi, kas tik netingėjo. 1693 m.! tas pats kuni- 
gaikštis Kazimieras Sapiega iš keršto Vilniaus vyskupui Bžostovs- 
kiui, kuris Katedroje viešai atskyrė jį nuo bažnyčios, čia lėbavo su 
savo šalininkais aidint muzikai ir griaudžiant patrankoms. 1809 m. 
šiuos rūmus, Vaitiekaus Puslovskio nuosavybę, įsigijo karo ligoni- 
nė; ligoninės kontora ir ligoninė kartu su rūmuose įrengta cerkvele 
buvo atidaryta 1829 m. vasario 15 d. 1844 m. pradėta restauruoti 
ši ligoninė, pastatytas naujas puikus pastatas, kuris buvo baigtas ir 
ligoninė vėl atidaryta 1848 m. rugsėjo 11 d. O buvę Sapiegų rūmai, 
perstatyti iš lauko ir viduje, visai prarado savo seną gotišką išvaiz- 
dą. Tik virš įėjimo dar išliko plokštė su tokiu įrašu: 

Antecollis Magnorum ab antiguo Heroum guies e ruderibus in 
molem assurgens Fessum armis Tranguilla pace tuetur Anno D-ni 
1691. (Antakalnis nuo seno didvyrių poilsis. Iš griuvėsių paki- 
lę didžiuliai rūmai kare pavargusį ramioje taikoje saugos. 1691 
Viešpaties metai.) 


Viešpaties Jėzaus bažnyčia 


Netoli ligoninės yra Viešpaties Jėzaus bažnyčia su trinito- 
rių vienuolynu, įsteigta Romos valstybės kunigaikščio, Lietu- 
vos Didžiosios Kunigaikštystės etmono grafo Jono Kazimiero 
Sapiegos 1693 m., konsekruota 1716 m. Anot vienuolyno šal- 
tinių, galutinai baigta 1756 m. trinitorių pastangomis ir vys- 
kupo Tomo Zenkevičiaus antrąsyk konsekruota šv. Trejybės 
ir Švenčiausiojo Atpirkėjo vardu. Pagrindiniame altoriuje yra 
medinė Išganytojo visu ūgiu figūra, meistriškai sukurta Ro- 
moje, popiežiaus Inocento XII pašventinta ir atvežta į Vilnių 
1700 m. birželio 8 d. Ji garsėja visoje Lietuvoje stebuklais. Iš 
visų kraštų čia traukia tikintieji, ieškodami prie Išganytojo kojų 
paguodos ir pagalbos. Kasmet kiekvieną gegužės penktadienį 
šioje bažnyčioje vyksta iškilmingos pamaldos, ir tūkstančiai 


' LTB (T. 10. P. 29) nurodyti 1694 m. 

Vilniaus gyventojų, skubančių čionai nuo pat ankstaus ryto, už- 
pildo gražiosios Neries pakrantes savo įvairiaspalviais apdarais 
sukurdami nepakartojamą vaizdą. 

Stebėtinai graži, puiki, lengvumu žavinti šios bažnyčios ar- 
chitektūra primena Romos Šv. Karolio bažnyčią. Ji yra centriš- 
ko aštuonkampio formos, su kupolu ir dviem bokštais, esančiais 
bažnyčios fasade iš kraštų; bažnyčios vidus ir išorės fasadas iš- 
puošti gipsatūra. Bažnyčios vidaus meninis lygis atspindi iškilias 
menininko mintis ir drąsų, ryžtingą jų įkūnijimą. Bažnyčios ilgis 
ir plotis - 27 uolektys. Įrengti septyni mūriniai altoriai, kiekvie- 
nas jų su keturiais pilioriais. Trijuose garsaus Pranciškaus Smug- 
levičiaus paveiksluose vaizduojama Trinitorių ordino garbina- 
ma Šventoji Trejybė, teatinų vienuolyno valgykloje stebuklingai 
duoną dalijantis šv. Kajetonas ir šv. Jono Nepomuko numetimas 
nuo tilto į Moldavos upę!. Specialistai visus juos laiko vertingais. 
Bažnyčios viduje yra Lietuvos Didžiosios Kunigaikštystės mar- 
šalkos, fundatoriaus sūnaus kunigaikščio Aleksandro Sapiegos 
antkapis. Virš marmuro plokštės, kurioje išraižytas įrašas, yra 
drobėje tapytas jo portretas. Šį antkapį įrengė jo sūnus, Vilniaus 
vyskupas sufraganas Juozapas Sapiega. Dėmesį dar patraukia 
šoniniame altoriuje esanti graži drožinėta Nukryžiuoto Išgany- 
tojo figūra. Didžiausias, 1701 m. nuliedintas, varpas sveria 600 
svarų. Antrasis, pagamintas 1746 metais, sveria 185 ir trečiasis, 
1805 m. gamybos, - 125 svarus. 1838 m. trinitoriai savo lėšomis 
atnaujino visą bažnyčios vidų ir išorę. Iki 1849 m. Viešpaties Jė- 
zaus bažnyčiai priklausė už ligoninės miške esančios kapinės, 
kuriose bendrai buvo laidojami ligoninėje mirę visų tikėjimų 
kareiviai ir kiti asmenys. Tik dabar, tarpininkaujant Antakal- 
nio trinitorių vienuolyno vyresniajam Inocentui Kšyškovskiui, 
Vilniaus vyskupas kreipėsi į vietinės valdžios organus, ir Vil- 
niaus miesto dūma skyrė katalikų kapinėms sklypą (vieną de- 
šimtinę ir 2,128 kvadratinio sieksnio*); jos buvo iškilmingai 


'! VLE, T. VIII. P. 698 ir kiti šalti- 
niai teigia, kad Jonas Nepomukas buvo numestas į Vltavos upę. 

*Dešimtinė - carinės Rusi- 
jos žemės ploto matavimo vienetas, lygus 1,092 ha; sie ksnis — 
ilgio matas, lygus 2,13 m. 

pašventintos 1852 m. birželio 22 d., beje, kunigas Kšyškovskis 
pasakė gražų pamokslą. 

Netoli nuo čia, miške, kur buvo laidojami 1830 m. mirę nuo 
choleros, matyti didelis baltas kryžius, kurį pastatė tas pats 
kunigas Kšyškovskis vietoje seno, laiko sunaikinto paminklo, 
apsodinto gražiomis tuopomis, kurias iškirto šventvagio ran- 
ka. Ant šio kryžiaus yra toks užrašas: „Čia guli kūnas Vilniuje 
žinomo ir šventuoju atgailautoju visų vadinamo, tarp žmonių 
vaikščiojusio atsiskyrėlio Abraomo Vakaro“*. Jis buvo Rusijos 
kariuomenės poručikas ir kovėsi 1812 m. išvejant iš krašto prie- 
šą, buvo sužeistas, bet vėliau, kai Sankt Peterburge pasiaukojo 
beveik vien maldoms bažnyčiose ir pamaldiems atgailos žy- 
giams, šviesios atminties imperatorius Aleksandras I 1819 m. 
paleido jį iš tarnybos ir atsiuntė į Vilnių, paliepęs melstis už jį 
ir visą kraštą, A. Vakaras, apsigobęs atsiskyrėlio apdaru, užsiau- 
ginęs plaukus, nuolat lankėsi bažnyčiose ir karštai meldėsi. Tik 
tris dienas per metus - Viešpaties prisikėlimo iš mirusiųjų, Šv. 
Dvasios atsiuntimo ir šv. Kalėdų pirmomis dienomis - jis už- 
kalbintas prabildavo į žmogų, tačiau vis vien kalbėdavo tik apie 
Dievą ir su išganymu susijusius dalykus. O kiaurus metus laikė- 
si duotų tylėjimo įžadų, nesulaužė jų, kad ir kaip kentėjo. Vil- 
niuje, kur nuolat gyveno, jis buvo įstabaus pamaldumo ir šven- 
to gyvenimo pavyzdys. 1831 m. rugpjūčio 7 d., atlikęs išpažintį 
ir priėmęs komuniją šv. Kajetono dieną Antakalnio Viešpaties 
Jėzaus bažnyčioje, jis, būdamas užsikrėtęs tuo metu siautusia 
cholera, ūmai susirgo ir kitą dieną, trinitorių vienuolyne gavęs 
paskutinį patepimą, atidavė Dievui savo sielą sulaukęs apie 60 
metų. 1842 m. Vilniuje apie jį išėjo iš dalies į apysaką panašus 
veikalėlis „Akimirka“**. 


* Kilminga Lenkijos karalystės 

šeima. 

** Šio kūrinio autorius John of 
Dycalp klaidingai aprašė atsiskyrėlio mirtį; jis neva vis tylėjęs, neat- 
sakęs į kazokų klausimus, todėl buvo jų sumuštas ir atsisveikino su 
gyvenimu prie Šv. Petro bažnyčios Antakalnyje. 

Pateikiame dar vieną įdomų įrašą antkapio plokštėje, esančioje 

Viešpaties Jėzaus bažnyčios prieangyje: 

Nuėjus ilgą Antakalnio priemiesčio, kupino gražių namukų, 
parkų, gatvę, artėjant prie Pospieškos (krautuvėlė, lankoma ypač 
žiemą, priklauso p. Aleksandravičiui), netoli Makovskių kalnų 
(taip vadinamų nuo minėtojo p. Aleksandravičiaus dvaro valstie- 
čių pavardės), prie pat namuko, kuriame šiandien gyvena stalius, 
siauras kelelis veda į kairę, senųjų Lietuvos didžiųjų kunigaikščių 
vasaros rūmų griuvėsių arba tiksliau - jų pamatų link. Čia jau be- 
veik nebuvo likę nei griuvėsių, nei pamatų pėdsakų. Bet, kadangi 
žinojau vietą, vis dėlto pradėjau archeologinius tyrimus (1853 m. 
liepos mėn.), kurių metu dideliame plote radome pamatus, įro- 
dančius, kad rūmai kartu su jiems priklausančiais statiniais sto- 
vėjo gana dideliame sklype, be to, aptikome požeminius urvus, 
padalytus į nedideles kvadratines celes, gal kalėjimui, gal slaptam 
išėjimui skirtas!'. Kasinėjant rasta daug koklių, tarp jų ir su ku- 
nigaikščio karūna, įdomiausias iš jų — su gana ryškiu atvaizdu 


O, lemtie nelaiminga! 

Gyvenimas pradingo! 

Ir kas nuo mirties žiaurios mus išgelbės - 

Santuokos priesaika, sąjunga meilės? 

Ne, jokie lobiai pagelbėt negali - 

Šitai patvirtins šis šaltas kapelis. 

Konstancijos čia amžino poilsio vieta. 

Iš Paškovskių kilus - lyg vasara gėlėta 

Atgulė puošni. Mirtis žiauri ištiko, 

Vyrui gyvenimo džiaugsmo neliko. 

Juozapą Pšezdzeckį - vyras jis tvirtas, 

Grabovo seniūnas - skausmas pakirto. 

Gėla apniko, pasaulio nemato, 

Jis verkdamas žmonai antkapį stato. 

Šiame pasauly vaikų ji neturėjo, 

Tačiau kai mirė, - gausiai užderėjo 

Ašarų bičiulių, ir dar ilgai verks 

Vyras nelaimingas mylimos moters. 

(1825 m. vasario 28) 

' „Vilniaus miesto istorija“ (V. 

1968. P. 62) teigia, kad A. Kirkoras slaptomis angomis arba kalėjimo 
požemiais laikė čia buvusias kūdras ir jas jungiančius griovius. 

Žygimanto Senojo su karūna ir skeptru, taip pat kelios retos Vla- 
dislovo Jogailos, Aleksandro ir Žygimanto I laikų monetos. 

Zeileris, gyvenęs XVII amžiuje*, šią vietovę taip aprašė: „Puikūs 
mediniai karaliaus Žygimanto I rūmai yra prie miško pilies pusėje, 
netoli Viršupio upelio, pastatyti pramogoms ir poilsiui. Prie jų yra 
Žvėrynas, kuriame, nors ir daug išlaidų, laikoma įvairių žvėrių“. 

Ligi šiol išlikęs šios vietovės pavadinimas Veršupis lietuviškai 
reiškia žvėryną'. Kurioje epochoje pastatyta ši didžiųjų kuni- 
gaikščių rezidencija, tiksliai nustatyti neįmanoma. Tačiau iki Žy- 
gimanto Augusto laikų ji, ko gero, buvo labai kukli. Tik jaunasis 
didysis kunigaikštis, dar tėvui gyvam esant, beveik nuolat gyven- 
damas Vilniuje, geroką plotą Vilniaus vyskupijos Verkių valdų 
miškų ir žemių prijungė prie Žvėryno?, o vyskupui Valerijonui ir 
jo įpėdiniams mainais atidavė Oškincų kaimą“, kuris ir šiandien 
priklauso Verkiams. 

Didžiajame Brauno žemėlapyje (1550) Viršupio žvėrynas nu- 
rodytas pernelyg arti miesto, tačiau šis planas ne geometrinis, bet 
ranka braižytas, ir jį teisingiau būtų vadinti piešiniu. 

Pastaruoju metu Viršupis priklausė valdoms, skirtoms Lietuvos 
Didžiosios Kunigaikštystės arsenalui ir artilerijai išlaikyti. Todėl, 
kaip ir kitos šios rūšies valdos, buvo vadinamas Puškarnia“. Vėliau 
jis tapo privačia valda ir dabar priklauso p. Aleksandravičiui. 


* Neue Beschreibung des Koeni- 
greichs Polen und Lithauen Ulm. 1663.! 

! Kitas šaltinis: Zeiller M. Neue Beschreibung des Koenigrei- 
chs Polen und Grosshwerzogthums Lithauen - Ulm (Zeileris M. 
Naujas Lenkijos Karalystės ir Lietuvos Didžiosios Kunigaikštys- 
tės Unijos aprašymas) 1647. 

' Autorius, ko gero, suklydo. Ma- 
tyt, labiau pagrįstos versijos yra tos, kurios šį pavadinimą kildina 
nuo Veršio upės arba netoliese sruvenančio kairiojo Neries intako 
Viršupio (žr. Vilniaus miesto istorija. V., 1968. P. 62). 

* Autorius, matyt, turėjo omenyje 

Viršupio rezidenciją. 

*Oškincai - kaimas kitoje 

Neries pusėje, priešais Viršupį. 

*Puškarnia (lenkųk.) - 

šaunamųjų ginklų gamykla. 

Grįždami iš Antakalnio pro Šv. Petro bažnyčią, kairėje mato- 
me tarp kalnų einantį kelią į kitą Vilniaus priemiestį - Užupį. Kas 
akimirką besikeičiantys vaizdai neduoda akims pailsėti. Vaizdin- 
gos kalvos, pilių griuvėsiai, bažnyčių bokštai, vingiuotos Neries ir 
Vilnios upės, toliau kalnai, miškai, lygumos keičiasi lyg panora- 
moje ir pakeri žiūrovą stulbinamu žavesiu, įvairove, netikėtumu. 
Artėdami prie Užupio, pamatome virš aplinkinių kalnų ir viso 
Vilniaus dominuojantį aukštą pilkapį. Iš čia vienu žvilgsniu aprė- 
piamas visas miestas ir jo apylinkės. 


Gedimino kapas 


Vilniaus gyventojai nuo neatmenamų laikų šį pilkapį vadina 
Lietuvos sostinės įkūrėjo Gedimino kapu. 

Didysis kunigaikštis Gediminas žuvo mūšyje su kryžiuočiais 
prie Veliuonos 1339 m. Ar iš tikro jo palaikai buvo atgabenti į Vil- 
nių ir čia palaidoti, istorija nutyli, tačiau kelių amžių senumo pada- 
vimai byloja patikimiau už istoriją, ir iš kartos į kartą eina kalbos, 
jog čionai ilsisi narsusis Lietuvos kunigaikštis. Pagaliau Strijkovskis, 
nors klaidingai nurodo Gedimino mirties metus, rašo, kad jis kar- 
tu su trimis nelaisvėn paimtais riteriais buvo sudegintas Viliaus 
Šventaragio slėnyje ir jo sūnūs iš anksto paruošė jam kapą“. 


Popinė 


Nuo šio atmintino kalno kelias toliau bėga į Užupį, o pasukęs 
kairėn, - ir į vieną Užupio priemiesčio dalį, vadinamą Popine, 


* Strijkovskis Gedimino mirties 
metus nurodo 1329, Dlugošas - 1327 ir 1329, Vygandas - 1338, „So- 
fijski Vremiennik“ - 1341, Narbutas ir Kraševskis - 1339. Narbutas 
teigia, kad viename iš vienuolynų buvo XV a. rankraštis su antrašte 
„De veteribus Tumulis vulgo kurhani nuncupatis“ (Apie senovinius 
kauburius, liaudies vadinamus milžinkapiais), kuriame surašytas 
padavimas apie šį Gedimino kapą. D. Naborovičius 1629 m. rugsėjo 
18 d. atsišaukime į k. Jonušą Radvilą mini Gedimino kalną. 

mat čia nuo senų laikų yra unitų kunigų namukų ir daržų. Ne- 
paprasta ši vietovė: tarsi atskiras miestelis, tarsi kaimo sodybos 
miesto pašonėje, o kartu visai nepanaši nei į Vilnių, nei į jo prie- 
miesčius - tiek čia tylos ir laisvės. Vartai ir durys atlapi, vaikai 
žaidžia gatvės smėlyje. Dailūs, jaukūs, daugiausia mediniai, dar- 
žų apsupti namukai. O paėjus toliau, stūkso nuostabūs kalnai, 
kurių papėdėse glaudžiasi vasarą gryno oro ištroškusių miesto 
gyventojų pilni namukai. Už kalnų yra naujos, tik šį šimtmetį 
įsteigtos, bet jau tirštai kapeliais nusėtos žydų kapinės. Dešinėn 
per nuostabias apylinkes kelias eina į Lyglaukį, nedidelį kaimelį, 
o prie jo, kryžkelėje, stovi kryžius ir čia pat kaimo kapinaitės; toje 
vietoje keliukas iš Popinės išeina į didelį Polocko vieškelį. 





Šnipiškės. Užburtieji akmenys. Šeškinė. Žvėrynas. 
Karoliniškės. Pilaitė. Trinapolis. Verkiai. Kalvarijos. 


Šnipiškės 


Dabar eikime į šiaurę - štai mums pažįstamas Žaliasis tiltas, 
už jo į dvi atšakas, tiksliau į dvi pagrindines gatves, išsiskyręs Šni- 
piškių priemiestis: kairėn — Vilkmergės ir tiesiai nuo tilto - Kal- 
varijų. 
Šnipiškių pavadinimas kildinamas nuo turtingo Vilniaus gy- 
ventojo Snipo arba Šnipo, kuriam Vytautas už nuopelnus dovano- 
jo šias žemes. Manoma, kad Šnipiškėse, Vilkmergės gatvėje, gimė 
Jekaterina I, Petro Didžiojo žmona, kilusi iš Skovronskių šeimos“. 


* Kuo paremtas šis teiginys, iš 
tikro nežinoma. Anot rusų istorikų, Jekaterina I, krikštijama gavu- 
si Mortos vardą, gimė 1689 m. Jakobštate, Kurše. Ją auklėjo pasto- 
rius Gliukas Marienburge, Petro Didžiojo kariuomenei užėmus šį 
miestą, Šeremetjevas paėmė ją į nelaisvę, vėliau Jekaterina atiteko 
Menšikovui, pas kurį su ja susipažino Petras Didysis ir 1707 m. 
vedė. Golikovas „Petro Didžiojo istorijoje“ (T. 2. P 261; T. 3. P. 297 
ir notoje), Ustralovas „Rusios istorijoje“ (T. 2. P 19) net nemini jos 
mergautinės pavardės Skovronska; Starčevskio enciklopediniame 
žodyne (T. 4. P. 236) pasakyta, kad ji gimė Jakobštate, iš Skovrons- 
kių šeimos. 

Dešinėje Vilkmergės gatvės pusėje, laukuose už namų, guli 
daugybė didžiulių akmenų. Apie juos žmonės šneka, neva kadai- 
se čia sutuoktinių pora kartu su savo piršliais iškrėtusi kažkokią 
šventvagystę ir ūmai pavirtusi akmenimis. Šie akmenys išsidėstę 
ratu, o vidury vienas greta kito esantys du rieduliai - tai bedieviai 
jaunieji. 

Toliau kelias Vilkmergės traktu veda į vadinamąjį Šeškinės 
kalną, nuo kurio matyti puikus miesto ir Kalvarijų vaizdas, čia 
baigiasi kairysis Šnipiškių pakraštys. Visas šis priemiestis šian- 
dien gyvenamas plytdirbių ir puodžių; čia yra daug fabrikų, ga- 
minančių plytas iš čia pat esančio puikaus molio, kuris kartais 
dailesniems dirbiniams gabenamas net į tolimus kraštus. 


Žvėrynas 
Karoliniškės 
Pilaitė 


Bet pasukime šoniniu keliuku už Šv. Rapolo bažnyčios ir 
pirmos užkardos. Upės pakrante jis veda į kunigaikščių Radvi- 
lų, o šiandien kunigaikščiui Vitgenšteinui priklausantį, Žvėry- 
ną. Graži tatai vietovė; aukšta statinių tvora aptvertas didžiulis 
šilas, nors jame seniai nėra jokių žvėrių. Šile, ant upės kranto - 
gražus vasarnamis, šiuomet vyriausiojo mūsų krašto valdyto- 
jo vasaros rezidencija. Toliau, prie malūno, perėjus tiltelį, teks 
ropštis į statų kalną, kurio viršūnėje stovi mūrinis namukas, o 
dar toliau - karčema šalia kelio. Vos prieš porą metų čia ošė 
dabar jau praretėjęs, dėl to gerokai netekęs žavesio, miškas, bet 
eikime giliau į mišką, į kairę nuo mūrinio namelio, dar me- 
džiais apžėlusio kalno šlaito link, ir mūsų žvilgsnis aprėps pasa- 
kiškai žavią ir plačią apylinkę. Iš gražių vaizdų, kurie atsiveria 
nuo Vilnių supančių kalnų - Šeškinės, Baufalo, Pilies, Bekešo 
ir kitų, patys didingiausi, kaip mums atrodo, yra du, kaip tik 
nuo šio, apie kurį dabar kalbame, ir nuo Pacų kalno, apie kurį 
papasakosime vėliau. Čia, apačioje, pro tankius miško medžius 

mėlynuoja Neries vandenys, kitapus jos miškas, regis, susilieja 
su horizontu, dešinėje, tarp miško ir nuogų kalnų, stūkso niū- 
rūs Vingio griuvėsiai, kairėje bažnyčių bokštai ir miesto namai 
susijungia į nuostabią įvairialypę visumą, o žengus dar kelis 
žingsnius kairėn, pro medžių tankmę matyti Šeškinės kalnas, 
Justiniškių dvarelis, o tiesiai tolumoje tarsi permatomi švyti 
balti Kalvarijų bokštai ir Verkių rūmai. Beje, ten toksai stebė- 
jimo taškas yra vienui vienas, ir reikia mokėti jį rasti. Bet koks 
žavus, nejučiomis verčiąs susimąstyti ir pisiminti tas bokštų ir 
griuvėsių vaizdas. Ši vietovė vadinama Karoliniškėmis. O iš čia 
eina kelias į Pilaitę, esančią ant aukštokos kalvos. Kaip spėja 
mūsų nusipelnęs Mykolas Balinskis, tatai buvusi ta Visvaldės 
pilis*, kurią taip dažnai minėję kryžiuočiai. Kadaise buvusi tur- 
tinga, šiandien jau išnykusi Viršilų šeima turėjo čionai mūrinę 
pilį, vadinamą Viršilų Suderve. Laikui bėgant ši vietovė atiteko 
Hlebavičių šeimai, vėliau tapo jėzuitų nuosavybe, o juos panai- 
kinus, buvo prijungta prie Edukacinės komisijos valdų. XVI a. 
čia klestėjo stiprus ūkis ir penki technikos objektai, tarp kurių 
buvo didelis malūnas, lentpjūvė ir kalvė. Vėlesniais laikais čia 
gyveno sąmoju ir keistenybėmis garsėjusi grafienė Olimpija 
Mostovska, kilusi iš Radvilų giminės, kelių apysakų autorė, iš 
kurių žymesnė - „Pilaitės vaiduokliai“. Į universiteto gyvavimo 
pabaigą čia buvo planuota atidaryti agronomijos institutą. Tam 
jau buvo žengti keli žingsniai, paskirtas mokslinis direktorius, 
bet susiklosčiusios aplinkybės nutraukė užmojus. Šiandien Pi- 
laitė atiduota amžinam činšui žymiam mūsų agronomui P, Fri- 
činskiui, kuris čia pastatė didelį drobės balinimo fabriką. Šio 
dvaro laukuose ligi šiolei išliko kryžiuočių, kuriuos lietuviai 
sumušė prie Sudervėlės upelio, kapinės. 


* Visse - reiškė stumbrą. 

Kelias į Verkius ir Kalvarijas 


Verkiai 


Dabar vėl grįžkime į Šnipiškes ir patraukime tiesiai nuo 
Žaliojo tilto Verkių keliu. Pasibaigus ilgai priemiesčio gatvei, 
prasideda iš pradžių sunkus, smėlingas, bet lygus kelias per ly- 
gumą. Kairėje jo pusėje, plačioje, tolumoje kalvų supamoje ly- 
gumoje, daugel sykių griaudėjo patrankos, aidėjo būgnai ir tri- 
mitai, dundėjo žemė po daugybės arklių kanopomis, šen bei ten 
skardėjo karinė muzika, kurią nutraukdavo daugiatūkstantinės 
kareivių, sveikinančių savo vadus, minios šūksmai. Mat čia 
vykdavo artilerijos, kavalerijos, pėstininkų pratybos, dažnai 
baltuodavo pulkų vasaros stovyklų palapinės. 1707 m. čia taip 
pat. stovėjo Petro Didžiojo kariuomenė, o 1812 m. Napoleono 
I akivaizdoje rikiavosi senos šlovingos prancūzų gvardijos gre- 
tos, čia ir pastaraisiais metais dažnai vykdavo karinės pratybos 
ir paradai. Dešinėje matyti dalis miesto, bažnyčių bokštai, bet 
gražiausias - tai su savo parkais plytintis Antakalnis, tarytum 
savo dydžiu su Šnipiškėmis rungtyniaujantis priemiestis. O visą 
šį vaizdą nuo Verkių kelio skiria didingai plaukianti Neris. Įvei- 
kus lygumą ir palikus kairėje kelią, pro Baltupių dvarą vedantį 
į Kalvarijas, išnyra kitas siauresnis ir vingiuotas kelias, iš abiejų 
pusių gaubiamas į kalvas kopiančių ūksmingų miškelių, tarp 
kurių švyti sienos sniego baltumo koplyčių - Kalvarijų staci- 
jų. Kelias nusileidžia prie Neries, ir kairėje pusėje išnyra mūrai, 
savo nišose priglaudę Dievo Motiną ir Viešpaties šventuosius. 


Trinapolis 


Toliau, už mažos, bet gražios žalios, medžių dengiamos grio- 
vos, kur pavasarį čiulba daugybė lakštingalų, stovi cerkvė, o prie 
jos yra Lietuvos stačiatikių metropolito būstas, išpuoštas gražiais, 
vertingais paveikslais. Šioje vietoje anksčiau stovėjo katalikų baž- 
nyčia su trinitorių vienuolynu, vadinami Trinapoliu. Užjo 
vietovė vis aukštėja, ir pagaliau išvystame aukštą kalną, tarsi ap- 

J. Oziemblauskas. Verkių apylinkės. 1836. Litografija 


suptą medžių vainikais, pro kuriuos išnyra itališki, skoningi rū- 
mai. Tai garsūs Verkiai, kurių pavadinimą žmonės aiškina štai 
tokiu padavimu. 

Vyriausiasis lietuvių pagonių žynys Krivių Krivaitis negalėjęs 
antrąsyk vesti. Tačiau vienas vaikštinėdamas Vilniaus apylinkių 
miškais sutikęs dailią lietuvaitę ir ją nepaprastai pamilęs. Tuo pa- 
čiu atsilyginusi jam ir mergina, nes jis buvęs patrauklus ir nese- 
nas. Tuomet jiedu slapta susižiedavę, ir jiems gimęs sūnus. Bet 
kas daryti su vaiku? Kaip jį auklėti? Kaip ir toliau nuslėpti drau- 
džiamas sužieduotuves, už kurias pagal įstatymus laukianti pati 
griežčiausia bausmė? Rūpesčių padaugėję dar ir todėl, kad tuo 
metu Trakus valdęs kunigaikštis su didele didikų svita atvykęs 
čionai medžioti. Tėviška meilė pašnibždėjusi Krivių Krivaičiui 
geriausią išeitį. Jis paguldęs kūdikį į vygę, padabinęs gėlėmis ir 
įvairiausiais blizgučiais, pakabinęs vygę tarp tankių aukšto me- 
džio šakų aukšto kalno viršūnėje, kaip tik ten, kur šiandien sto- 
vi Verkių rūmai ir kur tada buvusi taurų ir stumbrų gulykla. Jis 
žinojęs, kad kunigaikštis tikrų tikriausiai užsuksiąs čia su savo 
medžiokliais. Netrukus nuaidėję medžioklės ragai, ir šaunus ku- 
nigaikštis, viena ranka laikydamas strėlių saują, kita suspaudęs 
didelę ietį, medžioklių būrio priešakyje išsiveržęs pirmyn. Stai- 
giai skleidęs šakas, bei užuot išgirdęs maurojimą taurų ar stum- 
brų, kuriuos šįsyk Krivių Krivaitis nubaidęs į tolimą tankmę, jis 
išgirdęs kūdikio verkavimą. Susidomėjęs kunigaikštis priėjęs ar- 
čiau ir su nuostaba išvydęs tarp šakų kažką blizgant. Jo paliepti 
medžiokliai greitai įsiropštę į medį, nuėmę vygę ir pastatę ją prie 

kunigaikščio kojų. Šis, pamatęs kūdikį ir kartu su savo dvariš- 
kiais palaikęs tai stebuklingu ženklu, pasikvietęs Krivių Krivaitį, 
kad šis paaiškintų jam šio keisto nutikimo reikšmę ir paskelbtų 
dievų valią. Tuomet Krivių Krivaitis, ilgai ir iškilmingai tylėjęs, 
slapta su dievais pabendravęs, sušukęs: „Kunigaikšti, tu dievų 
numylėtinis, tu padarysi Lietuvą laimingą. Šį vaiką tau siunčia 
dievai mano įpėdiniu, kai man teks atsisveikinti su šiuo pasauliu. 
Tad auklėk jį rūpestingai, ir taps jis tavo ir Lietuvos tarpininku 
prieš dievus". 

Nudžiugęs kunigaikštis ir paliepęs pačiam Krivių Krivaičiui 
auklėti vaiką, o jo verksmui ir visam šiam nutikimui atminti šią 
vietovę pavadinęs Verkiais - nuo lietuvių kalbos žodžio verkti. 
Šis stebuklingai rastas berniukas vėliau tapo vyriausiuoju žyniu, 
mūsų istorijoje žinomu Krivių Krivaičiu Lizdeika*. 

Kas toliau dėjosi šioje vietovėje, kada buvo išnaikinti stum- 
brai ir taurai (pirmųjų dar išliko Belovežo girioje, o antrieji jau 
visai išnyko), kada ši vietovė tapo gyvenama, tikrų žinių nėra. 
Kai Lietuvos žmonės priėmė krikštą, kai šilai ir medžiai neteko 
savo šventumo, kirvis išdrįso retinti šias tamsias, akimi neaprė- 
piamas girias, atsirado žmonių sodybų, juo labiau kad netoliese 
vis drąsiau plėtojosi Gedimino miestas. Vladislovas Jogaila 1387 m. 
paskyrė Verkius Vilniaus vyskupams. Verkiai mena su kryžiuo- 
čiais susibičiuliavusio Vytauto kautynes su Skirgaila 1390 m. Mū- 
šis vyko tarp Verkių ir Šeškinės kalno nuo ryto ligi pietų; prieši- 
ninkai (Vytautas ir Skirgaila) skatino kautis; beveik visas plotas 
buvo nuklotas abiejų šalių karių lavonais, kol pagaliau Skirgaila 
buvo priverstas trauktis ir slėptis mieste. 1759 m. taip pat prie 
Verkių kunigaikštis Dolgorukis ir Chovanskis laimėjo mūšį ir 
paėmė nelaisvėn Lietuvos lauko etmoną Gonsevskį. Verkių vys- 
kupų rūmuose 1569 m. liepos 5 d. mirė vyskupas Vaitiekus Ra- 


* Tai mini Strijkovskis (T. 1. P. 371, 
1816 m. leid.). Kojelavičius įrodinėja, kad Lizdeika buvęs Lietuvos di- 
džiojo kunigaikščio sūnus, išgelbėtas nuo skerdynių tik Krivių Krivai- 
čio pastangomis, kai kunigaikščio šeimą išžudyti liepęs Daumantas, 
Narimanto brolis. Dar priduria, kad Lizdeikos žmona buvusi didžiojo 
kunigaikščio Vytenio sesuo, ir jis, davęs pradžią Radvilų, Narbutų ir 
kitoms šeimoms, miręs 1350 m. sulaukęs 70 metų amžiaus. 

M. Januševičius. Centriniai Verkių rūmai. 1836. Akvarelė 


dvila, o 1659 m. - Vilniaus vyskupas Abraomas Vaina. 1633 ir 
1639 m. Verkiuose lankėsi Vladislovas IV, kurį iškilmingai priė- 
mė vyskupas Vaina. Verkius ir karaliaus viešnagę aprašė garsusis 
poetas Sarbievijus, kuris, beje, pridūrė, kad, matyt, tenai buvusi 
karaliaus ligos pirmoji priežastis. - 
XVII a. pilį čia pastatydino Vilniaus vyskupas Konstantinas 
Bžostovskis. 1780 m. Verkiai tapo privačia nuosavybe Vilniaus 
vyskupo kunigaikščio Ignoto Masalskio, kuris mainais perleido 
kapitulai kitą savo valdą - Raudondvarį. Vyskupas kunigaikštis 
Masalskis ketino parengti majoratą kunigaikščiui Karoliui Juoza- 
pui de Linjė (Ligne), kuris buvo vedęs vieną iš jo giminaičių, ir 
tam tikslui 1782 m. pastatydino lig šiol iš dalies išlikusius pastatus, 
projektuotus Lauryno Gucevičiaus. Taip-pat buvo pradėta siur- 
bliais pumpuoti ant kalno vandenį, įrengtas didelis, gražus parkas. 
Rūmuose buvo koplyčia, didelės ir puikios salės, namų teatras ir 
pan. Ligi šiol ant kalno matyti pėdsakai tvenkinio priešais kadaise 
buvusius rūmus, kurių šiandien nė padujų neliko. Prieš keliolika 
metų jie, nors ir apleisti, dar stovėjo, o ant jų gražaus frontono sko- 
ningas bareljefas vaizdavo dviem jaučiais žemę ariantį Cincinatą. 
1792 m. mirė kunigaikštis de Linjė palikęs vienturtę dukrą, 
kurią vedė grafas Potockis. Vyskupas Masalskis, neparengęs 

planuoto majorato, staiga mirė Varšuvoje 1794 m., o jo pavel- 
dėtojas Potockis, gyvenęs Ukrainoje ir dažnai keliavęs po užsie- 
nius, niekad nė nemanęs gyventi nepažįstamoje Lietuvoje, kartu 
su kitais turtais perleido svetimiems ir Verkius. Kitas jų savinin- 
kas, neseniai Vilniuje miręs buvęs Vilniaus apskrities maršalka 
ir Maltos kryžiaus komandoras Stanislovas Jasenskis, nepajėgė 
kaip dera prižiūrėti gražiųjų rūmų, bet labai stengėsi, kad jie bent 
nevirstų griuvėsiais. Seniai negyvenami pagrindiniai rūmai buvo 
apdengti vario stogu, visiškai apsaugotas koplyčios su puikiu šv. 
Pranciškaus paveikslu kupolas. Viename iš dviejų rūmų flygelių, 
kairiajame, apsigyveno pats Jasenskis; kambarius papuošė žy- 
miausių dailininkų paveikslais ir likusiais vertingesniais vysku- 
po daiktais. Iš Jasenskio paveikslų, kurių didžioji dauguma buvo 
paleisti iš varžytinių, išskirtini prieš tai minėtas šv. Pranciškaus 
portretas ir antras, kuriame pavaizduotas Išganytojas, stovintis 
priešais Pilotą. Abu šie dideli paveikslai dabar priklauso Jasens- 
kio broliui. 

Antrą, dešinį pagrindinį, rūmų flygelį nesavanaudis savininkas 
pavertė savo pažįstamų vasaros, o jei kas geidė - ir žiemos, būstu. 
Tenai nuo 1821 m. dvejus metus glaudėsi garsusis P. Kozlovskos 
mergaičių pensionas. Vėliau ir kai kurie Universiteto profesoriai 
su šeimomis leido čia vasaros mėnesius. Pagaliau neseniai nuos- 
tabiųjų Verkių savininku tapo kunigaikštis Liudvikas Vitgenštei- 
nas, ir jie bematant pakito. Gaila tik, kad jam pagal planą teko iš- 
griauti centrinius rūmus, kurių vietoje dabar ošia puikus parkas, 
plytintis ligi pat iškilaus kalno viršūnės krašto, kur pastatydinta 
erdvi stiklinė pavėsinė. Prie rūmų, kairėje, pastatytas labai gra- 
žus ir vertingas Žiemos sodas. Kitas rūmų galas papuoštas gražiu 
bokšteliu; skoningai, meniškai apipavidalintas interjeras. Ten yra 
keli puikūs paveikslai, o vienoje, specialiai tam tikslui pastatyto- 
je, salėje sudėti kunigaikščių Radvilų šarvai ir ginklai, atvežti iš 
Nesvyžiaus pilies. Taip pat verta prisiminti kiek atokiau esančia- 
me mūriniame name kunigaikščio Vitgenšteino įsteigtą sodžiaus 
mokyklą, kurią anksčiau ypač globojo pati kunigaikštienė, kilusi 
iš kunigaikščių Bariatinskių. 

Norint daugiau sužinoti apie pasakišką Verkių vietovę, maža 
vien pasidairyti aplinkui, reikia dar pasivaikščioti po aplinkinius 

miškus, kur praeivio akį keri ne vienas skardis, ne viena žalia 
griova, virš bedugnės pakibęs vaizdingas medis, šniokščiantys 
upokšniai. 

Dabar į šį kalną veda trys keliai. Vienas ateina iš dešinės, nuo 
miesto pusės, kur stovi Slomiankos! smuklė (šalia Molėtų kelio), 
lankoma ne tik keliautojų, bet ir miesto gyventojų, į Kalvarijas 
atvykusių dievotų piligrimų. Antras, paradinis, įvažiavimas yra iš 
priešingos pusės, puikus kelias suka pro malūną. Pagaliau trečia- 
sis įėjimas yra siauras, vingiuotas, tarp medžių besiraitąs kelelis, 
kuris išnyra prie kairiosios šoninės rūmų pusės. Be šių, yra dar 
keli praminti takeliai tarp medžių, gaubiančių kalną, ir lygus, tie- 
sus, nevinguriuojantis kelias nuo Kalvarijų vieškelio, kuris eina 
Paberžės, Giedraičių miestelio link ir į toliau esančias apylinkes. 
Šiuo keliu atvykstantis į Verkius pirmučiausia išvysta didelį mūri- 
nį palivarką su laikrodžiu bokšte, gražios rotondos formos namą 
ir kitus pastatus, o kitapus palivarko gali apžiūrėti neseniai iški- 
lusį popieriaus fabriką*. Verkių kalno papėdėje, kitapus Molėtų 
kelio, prie Neries, plyti dideli sodai, kuriuos skiria karpių pilni 
tvenkiniai. Toliau matyti mūrinis malūnas, didesnis už anksčiau 
minėtą, esantį šalia kelio. 


'Slomianka (lenkų k.) - 

1) šiaudinis kilimėlis; 2) kraitė. 

* Pirmiausia buvo komersanto 
Auero, vėliau Heimano, o šiandien Pilchau nuosavybė. 

Maždaug taip atrodo gražiausi Verkių kampeliai, žinomi be- 
maž visoje Europoje pirmiausia iš puikių J. K. Vilčinskio litogra- 
fijų albumo. Dar pridurkime, kad 1840 m., valant rūmų kiemą, 
buvo išardytas senovinis pilkapis, kuriame rastas skeletas, o šalia 
jo - kirvis ir kitų senienų. Už rūmų yra dar vienas gana aukš- 
tas pilkapis. Apskritai Verkiai ir jų apylinkės, ypač į miesto pusę, 
saugo daugybę nelytėtų archeologijos lobių. 


Kalvarijos 


Dabar nusileiskime nuo kalno viršūnės ir pereikime į priešais 
esantį, Trinapolio link einantį, kelią. Jis mus ves per javais apsėtus 
laukus, toliau išnirs didingas, tamsus miškas. Kiek paėję juo, de- 
šinėje išvysime kelias kuklias kaimo sodybas, o kairėje - mūrinės 
koplyčias, tarp kurių stūkso daili bažnyčia, pastatyta taip aukštai, 
kad Verkių rūmų stogai, ko gero, vos siektų šios šventyklos pa- 
grindą. Prie jos veda laiptai 5 tarpsnių, kurių kiekviename yra po 
12 laiptelių, padarytų iš lauko akmenų. Tatai Kalvarijos. Bažnyčią 
ir prie jos esantį dominikonų vienuolyną 1564 m. įkūrė Vilniaus 
vyskupas Jurgis Belazaras, o baigė Vilniaus vyskupas kunigaikš- 
tis Aleksandras Sapiega. Iš pradžių jie buvo mediniai, o 1755 m. 
dominikonai savo lėšomis, remiami Oršos iždininkų Mykolo ir 
Kristinos Piotrovskių, sumūrijo dabartinę bažnyčią ir vienuo- 
lyną, kuriuos Vilniaus sufraganas Tomas Zenkevičius 1772 m. 
konsekravo Šv. Kryžiaus Atradimo vardu. Bažnyčios ilgis - 48, 
plotis - 24 ir aukštis - 50 uolekčių. 1812 m. paversti karine ligo- 
nine ir kareivinėmis bažnyčia ir vienuolynas buvo apiplėšti. Be 
to, gaisras sunaikino daug reikmenų ir visą biblioteką. 

Kalvarijos šiandien priklauso pasauliečiams dvasininkams. 
Vienas iš paskutinių dominikonų priorų (Magnuševskis) dau- 
giau kaip prieš dvidešimtį metų savo pastangomis deramai 
sutvarkė Kalvarijas, padarė jas tokias, kokios jos yra dabar. Jis 
mėgo rimuoti ir vadinamuosius lotyniškus lusus verborum (žo- 
džių žaismas), todėl vienuolyne, bažnyčioje, net ir prie išorinių 
jų sienų pritvirtino tam tikrų įvairių užrašų, kurių ir ligi šiol kur 
ne kur išliko. Pavyzdžiui, prie įėjimo į šventyklą yra įrašas: „Per 

crucem ad lucem“ (Per kryžių į šviesą), viršum kryžiaus su Išga- 
nytojo figūra prie didžiojo altoriaus: „Non istum Christum sed 
Christum, crede per istum"“ (Ne šį Kristų, bet Kristų tikėk per šį) 
ir pan., taip pat prie visų koplytėlių pritvirtino eiliuotų prierašų. 
Jie su šių koplytėlių iliustracijomis buvo išleisti atskira knygele, 
kuri tikintiesiems buvo kaip vadovas. Sunku, netgi neįmanoma, 
tiksliai aprašyti nepakartojamą grožį šios vietovės, kurioje maž- 
daug per mylią išsidėsčiusios koplytėlės. Visos jos skliautinės su 
mažomis arkadomis, kiekvienoje yra sienoje arba drobėje tapy- 
tas atitinkamas paveikslas. Pastaruoju metu paveikslus atnaujino 
Valinavičius. Kai kuriuose yra Žmogaus ūgio Išganytojo statulų, 
pavyzdžiui, Kristaus koplyčioje - suklupusio po kryžiumi, pri- 
rišto prie stulpo Kristaus ir t. t. Yra dviaukščių koplytėlių: į vieną 
nusileidžiama kaip į rūsį, į kitą patenkama mūro sienoje pada- 
rytais laipteliais. O visa tatai stovi tarp žalių girelių ar tamsaus, 
didingai snaudžiančio šilo, ant kalvų, slėniuose, pačiose vaizdin- 
giausiose vietose. Per gyvą, skaidrų Cedrono upelį, skiriantį dvi 
atšlaites, permestas tiltelis, kurio viduryje yra koplytėlė. Kelias 
veda į labai stačią smėlio kalvą, kur žmonės pirmiausia eina vie- 
no kalno nuolaiduma, paskui kopia į kito viršūnę. Sakoma, kad 
upelio vanduo gydo akių ligas. Kasmet, švenčiant Šv. Dvasios at- 
siuntimo iškilmes, keliasdešimt tūkstančių abiejų lyčių užmiesčio 
žmonių, kartais iš įvairių kraštų, susirenka į Kalvarijų atlaidus. 
Paprastai tikintieji pakeliui pirmučiausia pagarbina Švenčiausią- 
ją Dievo Motiną, kartais gulinčių kryžiumi arba klūpančių minia 
užtvindo visą Aušros vartų gatvę, paskui, nukeliavę į Kalvarijas, 
su giesmėmis ir litanijomis apeina Viešpaties kančių kelius. Šias 
religines keliones veda arba vietovę pažįstantys pasauliečiai, arba 
už menką atlygį skaityti mokantys elgetos. Nepaprastą reginį tuo- 
met galima išvysti. Spalvų margumynas, ryškūs moterų apdarai; 
seniai, jaunimas ir vaikai eina palengva giedodami arba garsiai 
poteriaudami. Dažnai vienas būrys sutinka kitą, prasilenkia, daž- 
nai dviaukštėje koplyčioje staciją atitinkančią maldą skaitančio 
vadovo balsas aukštai susipina su balsu kito, skaitančio apačioje, 
tarsi po žemėmis. Tuo pačiu metu, kai viena grupė leidžiasi že- 
myn, kita antrais laiptais kopia aukštyn. Kelionė į šventas vietas 
baigiasi prie bažnyčios, aplink kurią yra dar kelios stacijos. 

Pailsusieji gali čia pat pasistiprinti ir atsikvėpti: laiptų, vedan- 
čių į bažnyčią, apačioje, atokiau nuo koplytėlių, baltuoja tyčia su 
valgiais ir gėrimais iš miesto atvykusių pirklių palapinės. Pirmą 
Sekminių dieną į pamaldas susirenka beveik vieni valstiečiai, an- 
trą, ypač popiet, visą kelią nuo Žaliojo tilto, jei giedra, gaubia 
dulkių debesys. Be kelkraščiais traukiančių pėsčiųjų, be perstojo 
rieda daugybė ekipažų. Tuomet po pamaldų Kalvarijų miškeliai 
tampa prašmatniu, šventiškų svečių prigužėjusiu parku. Tą dieną 
paprastai bažnyčioje celebruoja vyskupas ir naudodamasis pro- 
ga, kad kartais susirenka žmonių net iš tolimiausių apylinkių, po 
šv. Mišių teikia jiems sutvirtinimo sakramentą. O trečią dieną, 
be valstiečių, renkasi miestiečiai ir amatininkai, daugiausia vo- 
kiečių tautybės katalikai. Tuomet iš sakyklų girdėti pamokslai 
vokiečių ir lietuvių kalbomis, o kitomis dienomis šis judrus ir 
margas gyvenimas silpnėja, triukšmas slūgsta, minios skirstosi, 
amatininkai grįžta į savo dirbtuves, išardomos pirklių palapinės, 
ir vėlei Kalvarijų šiluose ištisus metus viešpatauja iškilminga tyla, 
kurią tik retsykiais sudrumsčia Viešpaties kelius aplankyti atvy- 
kusi šeima arba vienišas, susimąstęs svajotojas, užklydęs su kny- 
ga rankoje parymoti valandėlę šioje rojaus ramybėje, toliau nuo 
miesto triukšmo ir apkartusios gyvenimo prozos. 

Paplauja. Saksų kempa. Belmontas. Leoniškės. 
Popieriaus fabrikas. Pūčkoriai. Markučiai. Berlinas. 
Konstantinopolis. Pacų kalnai. Betliejus. 

Kiškų rūmų griuvėsiai. Karlsbadas. Jeruzalė. Naujaneriai. 
Jogichesų malūnas. Paupio gatvė. Perkasas. 


Paplauja 


Aplankėme visas reikšmingesnes Vilniaus apylinkes. Liko 
tik Paplauja, t. y. miesto pietryčių pakraštys. Seniau Paplau- 
ja tikriausiai buvo vadinama Pavilne, t. y. miesto dalimi ant 
Vilnios, arba Vilnelės, kranto. Tatai, ko gero, pati gražiausia 
miesto apylinkė! Kelionę pradėkime už Užupio tilto esančioje 
Polocko gatvėje, nuo kryžiaus. Eikime pro Bernardinų kapi- 
nes, už jų nusileiskime nuo nedidelės, bet smėlingos kalvos, 
pereikime užkardą - ir jau esame užmiestyje; nors namukų 
čia, tarsi nuolat besikeičiančio vaizdo spalvingumui ir įvairo- 
vei papildyti, gana daug pritupdyta, ir galima pamanyti, kad 
esame priemiestyje. Antai priešais - platus, vienas iš seniausių 
vadinamasis Polocko vieškelis, mat jis jungia senąjį Polocką su 
Vilniumi ir eina pro Michališkes, Svyrius, Gluboką į Polocką, 
o iš ten į Maskvą ir Kijevą. Polocko vieškeliu atvyko į Vilnių 
didžioji kunigaikštienė Elena, kurios pasitikti per 3 varstus 


PASIVAIKŠČIOJIMAS 








J. Peška. Paplavos. 1808. Akvarelė 


išvažiavo didysis kunigaikštis Aleksandras; šiuo keliu traukė 
Batoras į atmintiną karo žygį prieš Polocką. 


Belmontas 
Leoniškės 
Pūčkoriai 


Bet nuo užkardos pasukime dešinėn, kur vienas kelelis veda 
tiesiai prie mūrinio namelio ant paties Vilnios kranto, o kitas 
bėga kairėn prie vienišos, po medžiais, virš gilios griovos prisi- 
glaudusios, Saksų kempos, iš kur matomas gražus vaizdas į pla- 
čias lankas ir gražiąją Vilnią. Pereiname per griovą permestą tiltą 
ir užkopiame į gana statų kalną. Iš čia atsiveria didingos ir gražios 
apylinkės. Kairėje - aukšti, mišku apaugę kalnai, dešinėje - platūs 
laukai, per kuriuos tarsi žaltys vingiuoja Vilnia, susisiekdama su 
kanalu, ateinančiu iš Užupio, kur lyg tyčia vaizdui pagyvinti stovi 
mūrinis dabar pirkliui Jogichesui priklausąs malūnas su krintan- 

T. Bičkauskas. Paplavos. 1825. Litografija 


čio vandens kaskada. Toliau už malūno, paupyje, netvarkingai 
kūpso sodeliuose skendinčios sodybos, dar toliau - vėl miškas, 
0 anapus matome bažnyčių bokštus, gražius mūsų kalnus, pilies 
griuvėsius, daugybę namų, chaotiškai susiliejančių ir sudarančių 
nepakartojamą Vilniaus mozaiką. Eikime ilga gatve pro varganus 
žydų namelius ir atsidursime prie pat dešinėje kelio pusėje te- 
kančios Vilnios, tokios šioje vietoje padykusios, kad bemaž kas- 
met tenka taisyti jos paplautą kelią. Antai ant kalvos pro medžius 
žvelgia medinis, pinučiais aptvertas namukas (valstybės patarėjo 
A. Muchino), apjuostas galerijoms, tarsi pakibęs ore. Toliau, kai- 
rėje, kalnų papėdėje, susigrūdę Kadinacio namukai, dešinėje - 
laukas, už jo - šilas, dar toliau - Vilnia, per ją permestas lieptas, o 
už jo - Karlsbadu vadinama smuklė. Bet eikime gatve. Artėjame 
prie didelio medinio tuopomis apsodinto namo, išsikišusio tie- 
siai į kelią; tai to paties Kadinacio smuklė, vadinama garsiu Bel- 
monto vardu. Čia kelias suka truputį dešiniau, aplenkia smuklę; 
einame toliau. Kairėje matome mišku apžėlusią kalvą, o pro me- 
džius žvelgia akmeniniai suolai ir stalai, dešinėn platus smėlingas 
kelias skuba į mišką, kurio pakraštyje Vilnia daro vingį. Toliau 
vis žengdami tiesiu Keliu, praeiname pro seniau p. Slovačinskio, 
dabar p. Heimano, vasarnamį su lentomis apkaltu prieangiu, 


20 


B PASIVAIKŠČIOJIMAS 


stovintį priešais ošiantį šilą. Nusileidžiame žemyn - čia vėl nau- 
jas vaizdas: kairėje - miškais apaugę kalnai, dešinėje - plačios 
žalios lankos, toji pati Vilnia, o už jos nedideli, nedailūs, bet poe- 
tiškai atrodantys Markučių namai. Toliau traukdami keliu, kalnų 
papėdėje, kairėje, pamatome miestui priklausančias Leoniškes, o 
žengdami vis gražesnėmis apylinkėmis, pasipuošusiomis miške- 
liais, pievomis, kalnais, per susigrūdusius akmenis su trenksmu 
besiveržiančia Vilnia išeiname į plentą palei prancūzo de Vimo 
malūną ir atsiduriame Pūčkoriuose, kurie seniau buvo Lietuvos 
artilerijos valdose, o šiandien yra pono Juozapo Sidaravičiaus 
nuosavybė. Didžiulis tai kalnas, nuo kurio gražiai atrodo miestas 
ir gretimos apylinkės, o po juo vamzdžiais tekantys šaltinių van- 
denys padeda nors ir neramiai, triukšmingai, bet skurdžiai Vil- 
niai be atvangos sukti didžiulį malūną, vieną iš didžiausių Lietu- 
voje. Kad būtų galima geriau prie jo prieiti, buvo nutiestas šis, 
ką tik mūsų minėtas kelias. Nuo malūno į dešinę - ilgas tiltas per 
tvenkinio atšaką, o už jo - dailus gyvenamasis namukas, apsup- 
tas didelio parko, kurį puošia Vilnia ir gražių apylinkių vaizdas. 
Pūčkoriuose baigsime mūsų išvyką į užmiestį ir aplenkę Kučku- 
riškes ir Puslovskio popieriaus fabriką, kur kelias išeina į Polocko 
vieškelį, grįšime į Belmontą. Praėję palei Heimano namą, pasuki- 
me kairiau; takiuku per šilą išnirsime į kelią, vedantį iš Belmonto 
į Markučius. 


Prie Vilnios 


Nusileidę nuo kalno, atsiduriame prie tilto per Vilnią, bet, 
prieš eidami juo, pirmiau pasukime upės pakrante dešinėn vin- 
giuojančiu siauru keliuku. Tik tas, kuris smerktinai abejingai žiūri 
į visa, kas sava, arba apskritai neturi grožio jausmo, nemato šioje 
pakrantėje stebuklingo, Lietuvai būdingo žavesio. Traukiame per 
miškelį siauru keliuku, dešiniąja vinguriuojančios, su triukšmu 
per didžiulius akmenis šokinėjančios Vilnios pakrante; šen bei 
ten išdaigininkė gamta kone pargriovė medžius ant vandens, 
tad galima ant jų įsitaisyti ir pasvajoti viršum upės. Kitapus jos - 
nuostabūs miškais apaugę kalnai. Kiekviena akimirka pažeria vis 

naujų turtų, kiekvienas žingsnis - vis naujų vaizdų. Stabtelkime 
ties plačiu vingiu; su ūžesiu besiverčianti upė posūkyje praplatė- 
ja, tarytum suformuoja mažą ežerėlį; kitapus ošia medžiai, o čia, 
pakrantėje, prie pat Vilnios, - daugybė didžiulių akmenų, iš ku- 
rių didžiausias 1852 m. gavo Apolinaro akmens vardą - mat čia 
mąstė ir svajojo garsus menininkas kraštietis. Žengę kelis žings- 
nius, atsiduriame priešais vingiuojantį į kalną posūkį; kalnas jau 
nuogas, be medžių, stūkso laukinis, status, žvyro ir smėlio skar- 
džiais mėgdžiodamas uolą, didingas ir rūstus. Šalia kelio čiurle- 
na skaidraus vandens šaltinis, kuris, sakoma, galįs pagydyti akių 
ligas. Toje vietoje Vilnia suka dešinėn, o kairėje yra griova, kurios 
dugne sunkiasi upokšnis ir vinguriuoja net iki Ribiškių. Atrodo, 
kad nieko ypatingo čia nėra, bet kiekvienas čion užklydęs stabteli 
pakerėtas. Traukdami Vilnios pakrante arba platesniu keliu de- 
šinėn per miškelį, išeisime prie to liepto per Vilnią, priešais kurį 
ant stataus kalno stovi namukas, vadinamas Karlsbadu, o dešinė- 
je keliukas šia upės pakrante veda per pievą į Belmontą. 


Markučiai. Berlinas. Konstantinopolis 


Dar sykį grįžkime prie Markučių tilto. Už jo dešinėn. kelias 
veda aukštyn, prie Kiškų rūmų griuvėsių, o mes eikime tiesiai į 
Markučius. Tai nedidelis daktaro Godlevskio dvarelis, kurį suda- 
ro keli vasarą išnuomojami namukai, kelios valstiečių trobos ir 
nemažas žemės sklypas. Iš šio sodžiaus drožkime keliu, o praėję 
pro palaikę karčemėlę, vadinamą Berlinu, pasieksime didesnę ir 
solidesnę, vadinamą Konstantinopoliu. Neįmanoma apibūdin- 
ti šio kelio, nes tektų nuolat rašyti šauktukus ir pagyras. Gamta 
pasistengė parodyti žmogui tiek savo žavesio ir grožybių ir taip 
viską sudėliojo, kad akys nė valandėlės negali pailsėti. Iš čia per 
laukus, už Vilnios, kuri, ištrūkusi iš akim neaprėpiamų smėlin- 
gų skardžių, vėlei kaip žaltys raitosi per žalias pievas, pasisuka ir 
skuba pirmyn, tolumoje matyti mums jau pažįstamas, į Pūčko- 
rius vedantis kelias, už jo — kalnai ir miškai, daug netvarkingai 
pasklidusių sodybų palei lauką, pakalnėje, prie upės, ant kalvos 
papildo kraštovaizdį. 

Guriai 


Nepriėjus Konstantinopolio, dešinysis kelias suka į Gurius. 
Čia vis tokios pačios, nors kaskart vis naujos pasakiškos apylin- 
kės: ąžuolynas, upokšniai, kalvos. Stačia atšlaite įsiropštę į pačią 
viršūnę, nyrame į žavingą, garsų beržyną, kuris tarsi aukščiausio- 
je vietoje pasodintas gėlynas, matomas kiekvienąkart įvažiuojant 
į Vilnių, net ir iš tolimesnių apylinkių. Kaip tik čia kadaise rinkosi 
Universiteto jaunimas ir šiame miškelyje leido vasaros vakarus. 
Dar už keliolikos žingsnių, ant paties kalno skardžio, sustokime 
ir apsižvalgykime. Koks reginys! Visas miestas su bažnyčių bokš- 
tais, namų stogais, parkais, Neries ir Vilnios išvagotas, išraity- 
tas, kyla iš milžiniškos daubos, iš visų pusių kalvų apsuptas, o 
už jų matyti dar aukštesnės apylinkės: Karoliniškės beveik prieš- 
priešiais esančio kalno viršūnėje, Verkiai, Kalvarijų bažnyčia, 
o dešinėje tai žemyn neriančios, tai vėlei savo galvas keliančios 
kalvos ir miškai supa Pūčkorius, Kučkuriškes, kerta seną Ašme- 
nos traktą ir traukia toliau pietų linkui. Gurių dvarelis kadaise 
buvo Pacų nuosavybė, todėl ir vadinama ši vietovė Pacų Guriais. 
Šiandien jie priklauso iždui. Tai buvo mėgstama imperatoriaus 
Aleksandro I pasivažinėjimų vieta, kai jis viešėjo Vilniuje. Jam 
patiko grožėtis šiuo pasakišku vaizdu. Grįždamas jis retsykiais 
stabteldavo atsikvėpti Markučių užeigoje, kurią tada tvarkingai 
laikė italas V. Bandinelis. 

Dėl įvairumo dabar pereikime per nedidelį, Guriams priklau- 
santį kaimelį ir iš čia į miestą grįžkime kitu keliu. Leidžiamės iš 
pradžių į nedidelę, paskui vis gilesnę griovą. Dar už kelių varsnų 
patenkame į žalią, abipus siauro kelelio augančių medžių šakų 
apipintą galeriją. Po šiuo gamtos suformuotu stogeliu einame 
apie porą varstų. Pagaliau miškas baigiasi, o iš griovos išlendame 
į keturšakę kryžkelę - vienas, tiesiai priešais mus esantis kelias 
veda į Naujanerius, kairysis - į Betliejų, kadaise labai lankomą, 
o šiandien visų apleistą užeigą, ir toliau per pievą į Ribiškes, o 
dešinysis — į Markučius ir Belmontą. Tačiau prieš grįždami į 
miestą per Naujanerius, pasukime valandėlei dešinėn, Markučių 
pusėn. Einame ne keliu, o siauru takeliu viršum skardžio. Apa- 
čioje srovena upeliukas, tankūs medžiai užstoja vaizdą kitoje pu- 

sėje, bet štai netikėtai atsiduriame ant pliko kalno viršum Vilnios 
skardžio. Tai ta vieta, kurią neseniai jau minėjome rašydami apie 
pasivaikščiojimą palei Vilnią nuo Markučių tilto iki Karlsbado. 
Tai Žavi, nuošali, kažkokia paslaptinga vieta. Mums po kojomis 
skuba Vilnia, aukšti kito smėlėto kranto gluosniai savo viršūnė- 
mis nesiekia net vidurio kalno, ant kurio mes stovime, o toliau — 
žalios pievos, aukšti, miškais apgaubti Belmonto kalnai, malūnai, 
trobelės ir dvareliai, išsidėstę vaizdingose kalvose prie griovos, 
laukuose, dar toliau - miestas su savais kalnais, pilies griuvėsiais, 
bažnyčių bokštais. Kas gali būti žavingesnio! Ypač vasaros vaka- 
rą, kai iš toli sklinda ir sklaidosi bažnyčių varpų aidas, kai sidabru 
pažyra mėnulio pilnatis, kai sužiba trobelių, namukų ir ten toli 
viso miesto švieselės, o viską apgaubia tyla ir tik taikiai marma 
upeliūkštis tamsioje dauboje arba garsiau šniokščia per akmenis 
skubanti Vilnia, ar tik paslaptingai suošia miškas, kai vėjas su- 
judina medžių šakas, - tuomet nejučiomis smarkiau širdis ima 
plakti krūtinėje, o akys kyla į dangų, į visų šių stebuklų Kūrėją! 

Vos už kelių žingsnių kelio link, atokiame nuošalyje, nuo 
senų laikų stūksojo keli pušimis apžėlę pilkapiai, o viename iš jų, 
kur susmego žemė, matyti seno mūro likučiai. Nė viena istorija, 
nė vienas aprašymas nemini šių griuvėsių, tik žmonių atminty- 
je liko Kiškų rūmų griuvėsių vardas. Kada jie ištuštėjo, riiekas 
negali pasakyti. Tik seni Vilniaus gyventojai pasakoja, kad šio 
šimtmečio pradžioje dar matėsi gana didelių, iš žemės styrančių 
mūrų fragmentų ir dar po 1812 m. iš užsienio atvykęs Chodkevi- 
čių patikėtinis čia kažin ko ieškojo, rado senovinį kardą ir įvairių 
namų apyvokos daiktų. Tai ir visos žinios apie šią vietovę. Garsi 
Lietuvoje Kiškų giminė išnyko 1653 m., kai mirė bevaikis Po- 
locko vaivada Jonušas. Jie turėjo keletą rūmų Vilniuje, iš kurių 
didžiausi stovėjo šalia Puzinienės namo Vokiečių gatvėje, ir dar 
vieną, buvusį Radvilų, Lukiškėse. Tačiau kada iškilo ši vasaros 
rezidencija pačioje gražiausioje Vilniaus apylinkėje, jokių žinių 
užtikti nepavyko. 

Kiškų rūmų griuvėsiai 


1853 m. rugpjūčio pradžioje kartu su grafu Eustachijumi Tiš- 
kevičiumi pradėjome kasinėti šiuos griuvėsius. Padirbėję kelias 
pastato planas, užtikome kai kurių menių plytomis klotas grindis, 
gilų ir erdvų rūsį, krosnių, ypač virtuvės, grindis, daug sudaužytų 
krosnių koklių su herbais ir raidėmis, keliolika Jono Kazimiero 
laikmečio monetų, keletą įvairių geležinių daiktų nuolaužų ir 
galiausiai beveik sveiką nedidelę puodynę vieno sieksnio gylyje. 
Rūmų langai žvelgė į vaizdingą, medžių prižėlusią, gana gilią, Vil- 
nios link besileidžiančią griovą. Kitoje jos pusėje matėsi Vilnius. 
Didžiausias kasinėjimų atradimas buvo koklių liekanos, nes iš jų 
galėjome daryti prielaidas apie šio namo statybą ir jo savininkus. 
Vargais negalais iš dalių sudurstę visus koklius, tarp vingrių lapų, 
paprastai puošusių herbus, išvydome du skydus, viename iš ku- 
rių buvo Koscešų herbas su grifu ant šalmo, kitame - Druckas 
su kunigaikščio karūna. Aplink koklius aiškiai matėsi išdėliotos 
raidės: K. CH. Z. D. H. W. W. B. K. S. Iš pradžių rodėsi, kad teks 
nusivilti, nes nesimatė nė mažiausių pėdsakų, galinčių patvirtin- 
ti žmonių padavimus apie šių rūmų priklausymą Kiškų šeimai. 
Koscešų herbas priklausė Chodkevičiams, Druckų buvo bendras 
su kelių kitų, bet ne su Kiškų šeima. Tik gerai pasukus galvą, 
pavyko iššifruoti raidžių prasmę: Kristupas Chodkevičius, Zo- 
fija Drucka-Horska, Vilniaus vaivados, Belicos, Krėvos seniūnai. 
Tuomet jau be vargo galima buvo įspėti ir rūmų paslaptį. Mat 
buvo žinoma, kad Kristupas Chodkevičius, Jeronimo sūnus, gar- 
saus Jono Karolio pusbrolis, poemos apie šv. Stanislovą Kostką ir 
kelių kitų lotyniškų kūrinių autorius, ėjęs įvairias pareigas, mirė 
1650 m. būdamas Vilniaus vaivada, Belicos ir Krėvos seniūnu. 
Jo pirma žmona buvo Elžbieta Kiškaitė, duktė Stanislovo Kiškos, 
Vilniaus kašteliono, vėliau Mstislavlio vaivados, garsaus arijono, 
kurį prieš mirtį atvertė į katalikų tikėjimą jo sūnus, taip pat Sta- 
nislovas, Žemaičių vyskupas; antra jo žmona buvo kunigaikštytė 
Zofija Drucka-Horska, turėjusi Druckų herbą. Didžiuliai Kiškų 
turtai atiteko dviem jų dukroms: minėtai Elžbietai Chodkevičie- 
nei ir Onai Radvilienei, nes sūnūs, kurių, be vyskupo Stanislo- 


206 


B PASIVAIKŠČIOJIMAS 


vo, buvo dar trys: Mikalojus, Kristupas ir Jonušas, mirė nepalikę 
sūnų. Taigi Kiškų rūmai, kaip ir kiti turtai, Chodkevičių šeimai 
atiteko kartu su Elžbieta Kiškaite. O pirmas raides ir antros žmo- 
nos herbą Chodkevičius įkomponavo tikriausiai tada, kai atnau- 
jino rūmus. 

Vietovė, kurioje aptikome šiuos griuvėsius, priklauso Mar- 
kučiams. Vėlesni tyrimai ir kasinėjimai leidžia daryti prielaidą, 
kad kaip tik ši vieta, t. y. šie rūmai, buvo vadinami Markučiais, 
kuriems sugriuvus ar sudegus rezidencija buvo nukelta kiek to- 
lėliau. 

Markučiai kadaise buvo Lietuvos didžiųjų kunigaikščių prie- 
miesčio palivarku. Garbus Vilniaus senovės tyrėjas p. Mykolas 
Homolickis užtiko kapitulos archyve aiškių įrodymų, kad ka- 
ralius Vladislovas Jogaila dalį Markučių žemių buvo skyręs Šv. 
Martyno bažnyčios klebonui išlaikyti; ši bažnyčia, kaip žinoma, 
buvo pastatyta Aukštutinėje Vilniaus pilyje vos priėmus katali- 
kybę“. 

Lietuvos didysis kunigaikštis Aleksandras dovanojo Marku- 
čius savo žmonai Elenai, kuri čia gyvendavo vasarą. 

Kai didžioji kunigaikštienė Elena liko našlė, ji padovanojo 
ar užrašė Markučius savo dvariškiui Unkovskiui, kurio lietuviai 
kažkodėl labai nemėgo. Kaip galima spręsti iš dokumento, kurį 
turėjo buvęs Markučių savininkas Eismuntas, po Unkovskio 
Markučius gavo Ona Kiškienė, Žemaičių seniūno Jono Radvilos 
duktė, našlė Vilniaus vaivados, Braclavo seniūno Stanislovo Kiš- 
kos, Petro sūnaus. Tatai patvirtina ir karaliaus Žygimanto Augus- 
to laiškas, rašytas 1558 m. rugsėjo 1 d. tai pačiai Kiškienei, kurio 
kopija yra Vilniaus muziejaus bibliotekoje. Šiame svarbiame do- 
kumente sakoma: „Tych časuv prisylali i do nas burmistry, radcy 
i vsi mieščane miasta našego Vilenskaho, iž što z kotoroje rečki z 
Druje po niedaleku dorohi Župranskoje tekučoje voda rurami do 


* „Praeposito altaris S-t Martini 
in arce superiori Vilnensi.“ (Aukštutinės Vilniaus pilies šv. Martyno 
altoriaus klebonui.) Antras, vėlesnis, dokumentas liudija, kad Mar- 
kučių iš tikro tik viena pusė ribojosi su šiomis žemėmis, priklau- 
sančiomis Šv. Martyno klebonijai: „cum terra, guae pertinet ad 
altare S. Martini (su žeme, priklausančia šv. Martyno altoriui). 

miasta našoho Vilenskaho jest privedena, što užo i my vyrokom 
našym hospodarskim piervo sieho našli i postanovili, što odtol z 
onoje rečki z Drui voda rurami do miasta našoho Vilenskaho byt 
miela. Tepier Tvoja Milost niedbajučy nišoho, o vyrok naš hospo- 
darski v tom pritivnost čyniečy, tom od tol z toje rečki Druje vody 
rurami do toho miesta našoho viesti im zabraniaješ * ir t. t. 

Drujos upelis yra mažas upokšnis, kurio pradžia - šaltinis 
priešais Jeruzalę, o pabaiga - ties mūriniu, seniau Tiškevičių, da- 
bar Jogichesų malūnu. 

Tikriausiai kaip tik ši Kiškienė pastatė šiuos nedidelius rūmus, 
apie kuriuos kalbame, jei tada jų, gal didžiosios kunigaikštienės 
pastatytų, dar nebuvo. 

Kaip jie atiteko Chodkevičių šeimai, anksčiau jau sakyta. Dar 
yra žinoma, kad, žymiajam Jonui Karoliui Chodkevičiui pasista- 
tydinus rūmus Vilniuje (Didžiojoje gatvėje; vėliau jie atiteko Pus- 
lovskiams), Markučių valstiečiai privalėjo siųsti į Vilniaus rūmus 
po keletą žmonių, kurie iš eilės sargavo ir atlikdavo juodesnius 
ruošos darbus. Chodkevičių šeima valdė Markučius beveik du 
šimtmečius, nes tik 1808 ar 1809 m. grafas Aleksandras Chod- 
kevičius, žymus chemikas ir Lenkijos kariuomenės pulkininkas, 
tuomet buvęs Karlsbade ir staiga pristigęs pinigų, pardavė juos 
ten pat buvusiam Juozapui Eismuntui* už penkis ar šešis tūkstan- 
čius sidabro rublių, o iš jo 1838 m. įsigijo daktaras Godlevskis. 

Pernelyg daug prirašėm apie Markučius, bent daugiau negu 
mūsų rašiniui dera, bet tatai pirmasis šios vaizdingos vietovės, 
esančios prie Vilniaus, aprašymas ir paskutinis mūsų pasivaikš- 
čiojimas po senojo Šventaragio miesto apylinkes. 


'! „Tuo metu rašė ir mums bur- 
mistrai, patarėjai ir visi mūsų Vilniaus miesto miesčionys, kad iš 
Drujos upelio netoli Župranų kelio vanduo vamzdžiais teka į mūsų 
Vilniaus miestą, ką ir mes mūsų valdovo sprendimu nustatėm ir nu- 
tarėm, kad nuo tol iš to Drujos upelio vanduo vamzdžiais turi tekėti 
į mūsų Vilniaus miestą. Dabar, Tavo Mylista, nepaisai mūsų valdovo 
sprendimo ir tuomi darai priešingai, kad nuo tol vandenį iš Drujos 
upelio tiekti mūsų miestui jiems draudi.“ 

* Tas Eismuntas buvo Vilniaus iŽ- 
dininkas ir tas pačias pareigas ėjo laikinos prancūzų valdžios laikais, 
1812 m. 

Naujaneriai 


Perkasas 


Grįžkime į tą pačią vietą, iš kurios išėjome į keturių atšakų 
kryžkelę. Sukime dešinėn griova, toliau peršokime arba nuo 
akmens ant akmens perbriskime per kelią sruvenantį ir niekados 
nenusenkantį upokšnį, tada kopkime aukštyn. Čia, kairėje, liks 
miškas, o dešinėje - pievos, malūnai, namukai, kalnai, miškai, 
kuriuos regėjome nuo Kiškų skardžio. Einame palei gražų, Nau- 
janeriu vadinamą, namuką; čia kadaise buvo nebloga užeiga, o 
dabar - vasarnamiai. Už kelių žingsnių yra kitas namukas - taip 
pat buvusi užeiga, vadinamoji Jeruzalė. Iš čia į Vilnių veda du, 
abu prastoki keliai. Vienas - važiuotiems per niekados neišdžiūs- 
tantį purvyną, antras - pėstiems pro skurdžias, nešvarias žydų 
lūšneles. Bet įveikę šią tikrą skaistyklos perkėlą, išeiname į platų 
smėlingą kelią. Iš čia jau aiškiai matyti miestas, o dešinėje - tarsi 
ant delno iki Vilnios prieinančios Bernardinų kapinės. Iš čia kai- 
rėn kelelis veda per gražų miškelį į Rasų slėnį, kurį jau minėjome, 
antras eina tiesiai, į buvusią Misionierių bažnyčią ir Subačiaus 
gatvę, pagaliau trečias, trumpiausias, - pro didžiulį mūrinį Jo- 
gicheso malūną į Užupį, Paupio gatvę. Eikime jąja, o prie tilto, 
taip pat vadinamo Paupio, pasukime dešinėn, pereikime tiltelį, 
kuris permestas per kanalą, iškastą šioje vietoje nuo Vilnios iki 
pat Jogicheso malūno Paplaujoje. Patenkame į originalią gatvikę 
ir su ja susisiekiančią pievą - maži mediniai nameliai su sodeliais 
stūkso kairėje pusėje, o dešinėje - šis kanalas; už namų ir pievelės 
teka Vilnia. Todėl ši gatvelė yra tarsi tikra salelė. Ties Bernardinų 
kapinėmis ji baigiasi ten, kur kanalas susijungia su Vilnia. Mini- 
ma gatvelė vadinama Perkasu. Bemaž visuose jos namukuose 
gyvena audėjai, todėl praeivio ausis nuolat pasiekia audžiamųjų 
staklių trinksėjimas. 

Toliau Paupio gatve prieiname kryžių šalia Jasevičiaus namo, 
nuo kurio pradėjome kelionę Polocko gatve. Taip apėję Vilniaus 
apylinkėmis stačiakampį, įveikėme gerų porą mylių. 

Dar reikia pridurti, kad visas šias nuostabias apylinkes ker- 
ta geležinkelis, kuris eina palei Rasų kapines, per dalį buvusio 

Gorskių, dabar grafienės Čapskos, parko, toliau šauna per Rasų 
slėnį, beveik per patį Betliejų ir toliau Konstantinopolio link, ku- 
ris vis dėlto liko kairėje pusėje. 

Per Vilnių ir jo apylinkes einančią geležinkelio liniją pažymė- 
jome plane. 





PASIVAIKŠČIOJIMAS 


Rasų kapinės 


(Prisiminimai apie kun. Juozapą Bagdonavičių, 

Tomą Husaževskį, Euzebiušą Slovackį, Ferdinandą 
Špicnagelį, kun. Platoną Sosnovskį, kun. Ignotą Borovskį, 
Feliksą Rimkevičių, Augustą Bekiu, Herberskį, 
Lauryną Gucevičių, Rudaminą, Justiną Narbutą, Justiną 
Čiudovską, Apolinariją Pliaterienę, Adomą Giunterį, Joną 
Chruscickį, kun. Justiną Jakubovskį, Antaną Marcinovskį, 
Lyką, Mejerienę, Kamenskį, vyskupą Kosakovskį, kunigaikštį 
Gab. Oginskį, Antaniną Fišer ir t. t.) 


Bent jau paviršutiniškai išvaikščioję miestą visomis kryptimis, 
nueikime į daugybės jo gyventojų amžino atilsio vietas pagerb- 
ti mirusių mūsų pirmtakų atminimo; pradėkime nuo Rasų ka- 
pinių, plytinčių plačiame slėnyje, su daug kalvelių, kurių didžią 
dalį įspūdingai puošia gražūs įvairių rūšių medžiai. Tatai bus tik- 
rai sielai naudingas pasivaikščiojimas - juk kapinės yra didžioji 
gyvenimo knyga, glausta istorija tūkstančių žmonių, pasiekusių 
vieną ir tą patį tikslą tokiais skirtingais būdais. Kapinės yra pa- 
saulio menkystės ir tuštybės filosofijos traktatas, kuris moko mus 
mąstyti ir jausti, o sklaidydami jo pažįstamus lapus, susitaikę su 
mintimi apie mirtį, kitaip suvoksime gyvenimą, kitaip gyvensi- 
me. Tad palikime anapus vartų atgrasius jausmus, kurie, įeinant 
į šias mirties šventoves, mums paprastai kyla. Pamąstykime apie 
tai, kad tik iš praeities gimsta ateitis, kad čia guli mūsų tėvai ir 
pagaliau įkandin tų, kurie pramynė taką į amžinybę, ir mums 
teks iškeliauti, idant užleistume vietą ateinančioms kartoms. 
Nesibaiminkite: neviltis bei sielvartas virs tyra, tarsi Visagalio 

Rasų kapinės XIX a. pab. 
S. Filiberto nuotr. Lietuvos nacionalinis muziejus 


malonės spindulys, mintimi, kuri mus sušildys; nemanykite, kad 
čia vien mirtis viešpatauja, kad ji sava šalta ranka viską prislėgė 
ir subjaurojo, anaiptol, amžinas jos varžovas ir nugalėtojas gyve- 
nimas ir čionai vešliai klesti; ir šiose kapinėse, kur tiek aistrų ir 
vilčių sužlugo, kur amžiams užgeso tiek jaunatviško įkarščio, ju- 
dėjimas ir gyvenimas tebevyksta; ir šiame žaliame atvašyne, tarp 
rūpestingai puoselėjamų gėlių ir už viską gražiausių žmonių, ra- 
site daug peno savo vaizduotei. 

Kas be ko, retsykiais atsitinka, kad niekšiška godumo ar skur- 
do ranka nakties prieglobstyje šventvagiškai pasigviešia miru- 
siųjų gero; bet juk ir čia, kaip ir visur, galima rasti nepalyginti 
daugiau kilnių ir pamokomų poelgių, kurie kas kartą maloniai 
įtikina, kad dauguma mūsų yra dori ir geri, kad senajame Šventa- 
ragio mieste visad gyvuoja meilė, dora ir dievobaimingumas. 

Matote tenai ant kalvelės didelį, gyvomis gėlėmis apsodin- 
tą akmenį, kryžių galvūgalyje ir apsivijusias gebenes? Čia ilsisi 
kunigas, ir nors jis jau senokai mirė, ištikimi bičiuliai jį nuolat 
prisimena - jie pastatė šį paminklą, papuošė gėlėmis, ir kasdien 
čionai ką nors galima sutikti; net ir žiemą, kai sninga ar siaučia 

pūga, dažnai čia išvysi besimeldžiantį ir susimąsčiusį apie prabė- 
gusias dienas, apie išminties ir paguodos žodžius, kurie kažkada 
liejosi iš dvasininko lūpų. Čia jauna motina verkia prie savo kūdi- 
kio kapo, čia sužadėtinė prižiūri gėles prie mirusio mylimojo pa- 
minklo, o tenai nepaguodžiamas mylimasis su sielvartinga atida 
puošia kapą, kuris priglaudė visą jo laimę. Ten vėl - be kryžiaus 
ir akmens našlaičio kapas, kurio antkapis - smėlyje įspausti maži 
vaikiškų kelių pėdsakai, o dar toliau - baisiai smarkaus kirčio per- 
skeltas paprastas kapo akmuo, kaip ir tos nelaimingosios, po juo 
atgulusios, gyvenimas, niekas be maldos pro akmenį nepraeina. 
O štai čia dar matyti toli nuo saviškių paskutinį prieglobstį radu- 
sio svetimšalio amžino būsto priežiūros ir atminimo žymių. Bet 
tarp vaikštinėjančių nuo vieno paminklo prie kito, susikaupusių 
bei besimeldžiančių retsykiais pasigirsta ir lengvabūdiškas šūks- 
nis, nederamas sąmojis, ironija ir nepagarba, juk blogis ir gėris, 
aistra ir nusižeminimas, ašara ir juokas visada eina kartu, nes ir 
čia verda gyvenimas, kuris, pamiršęs rytojų, ignoruoja mirtį. 
Yra senas paprotys, gyvavęs beveik ligi šio šimtmečio pra- 
džios, mirusiųjų palaikus laidoti kriptose po bažnyčiomis, jų 
prieangiuose ir žemėje greta maldos namų. Taip buvo daroma 
ir Vilniuje, kur vien tik prie Šv. Juozapo ir Nikodemo bažnyčios, 
už Aušros vartų, buvo didelės kapinės. Kai valdžia jas uždarė, o 
nuolat augančio miesto pastatai prisiartino iki pat Šv. Juozapo 
ir Nikodemo bažnyčios, Vilniaus burmistras Bazilijus Miuleris 
skyrė kapinėms nedidelį plotą Rasų slėnyje. Tatai įvyko 1769 m.! 
Bet kapinės taip greitai prisipildė, kad būtinumo jas praplėsti ver- 
čiami tuomet jas tvarkę misionieriai 1801 m. pirko naują plotą, 
aptvėrė medine tvora ir pastatė mūrinę „špitolę. 1812 m. pran- 
cūzai sudegino tvorą, tad misionieriai jos vietoje pradėjo mūryti 
kitą ir iki 1820 m. pabaigos apjuosė kapines tokia mūro siena, 
kokią matome dabar. Tačiau čia ilgai nebuvo Dievo namų. Tik 
paskutinis šio ordino vizitatorius kunigas Juozapas Bagdonavi- 
čius 1841 m. pradėjo statydinti kapinėse raudonų plytų gotikinę 


" Kai kurie šaltiniai nurodo kitas 
kapinių įsteigimo datas: V. Girininkienės ir A. Paulausko knygelėje 
„Rasos“ (V., 1988) nurodyti 1801 m., LTE - 1796 m. 

koplyčią. Dėl lėšų stokos ji liko nebaigta. Koplyčia pastatyta tik 
1850 m. Ją iškilmingai pašventino prelatas kunigas Fijalkovskis, 
kuris ten laikė pirmas šv. Mišias, ir nuo tada joje vyksta gedulin- 
gos pamaldos už mirusiųjų sielas. Prie koplyčios statybos baigia- 
mųjų darbų daug prisidėjo buvęs Vilniaus universiteto profeso- 
rius, ilgametis pasaulietiškų knygų cenzorius Jonas Vaškevičius. 
Tai jis pakabino altoriuje gražų Viešpaties Kristaus nuėmimo nuo 
kryžiaus paveikslą, chore įrengė mažus vargonus, šalia koplyčios 
pastatydino medinę varpinę. Po koplyčia yra erdvios katakom- 
bos, kuriose palaidota daugelio, tarp jų ir prieš tai minėto kunigo 
vizitatoriaus Juozapo Bagdonavičiaus, palaikai. 

Be šių po koplyčia esančių katakombų, kiek atokiau stovi du 
mūriniai kelių aukštų kolumbariumai su flygeliais. Pirmame, 
keturių aukštų, yra 22 nišos, prie jo - triaukštis flygelis, orien- 
tuotas į kairę. Kitas, priešais pirmąjį stovintis, kolumbariumas 
irgi su laužtiniu flygeliu. Šis statinys trijų aukštų. Visi jie jau 
beveik pilni karstų. Nišos, į kurias kišami karstai, užmūrijamos, 
išorėje paprastai pritvirtinamos rožinio marmuro arba geležies 
lakuotos plokštės, kuriose aukso spalvos raidėmis įrašomos mi- 
rusiųjų pavardės, nuopelnai ir kiti duomenys. Kartais galime 
užtikti graudžią arba išganingą, sklandžiai surimuotą mintį, 
kartkartėmis su atlaidžia šypsena perskaitome pseudopoezijos 
perlą (nesgi kur tik jų nėra), o lėkštas sumanymas sudrumsčia 
rimtą praeivio susimąstymą. Kapinėse yra meistriškų marmu- 
ro, akmens ir grafo Chreptavičiaus fabrike Višneve liedintų ke- 
taus paminklų, o pastaraisiais metais daugiausia statomi gražūs 
skoningi granito paminklai, iškalti vietinių skulptorių, iš jų Žy- 
miausias - Horbacevičius, apie kurį toliau dar pasakosime, ir 
šiuo metu - jo įpėdinis p. Kozlovskis, kuris nenusileidžia jam 
savo gabumais ir sąžiningumu. Vasarą dauguma šių paminklų 
skendi nuostabiose gėlėse, kurias rūpestingai prižiūri likę gyvi, 
savo artimųjų mirtį apraudoję šeimos nariai. Kartais visai vasa- 
rai nusamdoma kokia neturtinga moteris iš „špitolės arba vie- 
nas iš kapinių sargų, kurie už tam tikrą mėnesio atlygį prižiūri, 
laisto gėles ir krūmus; tatai yra trigubai vertinga, nes širdingai 
saugomas mirusiųjų atminimas, puošiamos kapinės ir šelpia- 
mi neturtėliai, gaunantys nesunkaus, naudingo darbo. Kapinių 

gilumoje, už kolumbariumų, dešinėje, yra gana aukšta kalvelė, 
kurią žmonės paprastai vadina Angelų kalneliu; tenai laidojami 
kūdikiai ir maži vaikai. 

Taip atrodo Rasų kapinės. O dabar stabtelkime pačiame jų 
viduryje ir apgaubti aplinkui tvyrančios iškilmingos, bet keistai 
iškalbingos tylos, nors čia, po mūsų kojomis, ir šalia mūsų pa- 
slaptingai be paliovos aktyviai yra kūnai, pasižiūrėkime į save, 
susimąstykime apie mūsų laukiantį tokį patį likimą ir su tylia 
malda lūpose, krikščionišku amžino atilsio linkėjimu širdyje pa- 
gerbkime mūsų artimuosius, užmigusius tuo palaimingu miegu, 
kuris nesibaigia taip, kaip paprastas mūsų miegas! Nesgi vargas 
tam, kuris nemoka ar nenori pagerbti anksčiau mirusių brolių at- 
minimo, kuris abejingai ar lengvabūdiškai eina šia žeme, nuolat 
sugeriančia šitiek tėvų, našlaičių, bičiulių ir giminių ašarų, kurio- 
je slypi tiek įspėjimų ir išminties! 

Apžiūrėkime atidžiau bent svarbiausius kapinių paminklus. 


Husaževskis 


Štai antrame kolumbariumų skyriuje, antrame aukšte, 9 nišo- 
je, ilsisi Tomo Husaževskio palaikai (g. 1732 m. gruodžio'14 d., 
m. 1807 m. gruodžio 1 d.). Jis buvo Misionierių ordino kunigas, 
o tapęs Vilniaus universiteto profesoriumi, dėstė svarbius visuo- 
tinės istorijos mokslus. Paliko kelis mokslo veikalus. Vertė Znos- 
kos! 1802 metais išleistą Kondiljako* logiką. Jis sukaupė gražią, 
istorinių veikalų turtingą biblioteką, jam, gerbiamam istorijos 
profesoriui, mokslininkas Joachimas Lelevelis dedikavo savo „Is- 
toriją . Metus prieš mirtį (1806) jis atliko antras kunigystės pri- 
micijas. 


Slovackis 
Netoli kolumbariumų, kiek nuošaliau, netvarkingai išmėtyta 


aibė akmenų, taip pat ir plokštė su įrašu. Po jais, tarp kėnių ir 
įvairių krūmų, palaidoti žinomo lenkų literato, buvusio Vilniaus 

universiteto profesoriaus Euzebiušo Slovackio* (to paties žymaus 
poeto Julijušo tėvo) palaikai. 

Priešais Ribiškių kelią iškilesnėje vietoje matyti turtingesnių 
žmonių ištaigingi paminklai, arba liedinti ketaus, arba graniti- 
niai, kuriuos supa tvorelės su kryžiais, ant jų žėri auksuotos Išga- 
nytojo figūros. Čia ilsisi daug Misionierių ordinui nusipelniusių 
kunigų, daug kuklių, tylių, mažai kam žinomų, bet tikrai Dievui 
ir žmonėms daug gero padariusių gailestingųjų seserų. Atokiau, 
už kolumbariumų, kairėje pusėje, už koplyčios, beveik ant pat 
kalvos šlaito, matyti baltai žydri statiniai, o iš už jų užtvarėlio 
aukštyn šauna didelis, taip pat baltas kryžius, kurio papėdėje 
guli gana didelė granito plokštė su įrašu, aplinkui, tarp krūmų 
ir rožių, sustatyti suoliukai. Tai panelės Pranciškos V., neturtin- 
gos šeimos našlaitės, kapas; ji niekuo ypatingai nepasižymėjo, 
tik savo dorybe ir pasiaukojimu kenčiantiems, dideliu taurumu 
pelnė visų pagarbą ir meilę. Tai patvirtino jos laidotuvės, kuriose 
dalyvavo nesuskaičiuojama minia žmonių. 


* Euzebiušas Slovackis gimė 1772 

m. gruodžio 15 d. Podhorcų kaime Rytų Galicijoje. Dar jaunystėje 
pradėjo rašyti, išvertė kelias prancūzų tragedijas ir Voltero poemą 
„Henriada“. Susipažinęs su T. Čackiu, buvo paskirtas Kremeneco 
licėjaus literatūros profesoriumi, iš ten konkurso būdu gavo vakuo- 
jamą po kun. Golanskio (kuris tuomet perėjo į teologijos skyrių) 
Vilniaus universiteto tos pačios literatūros katedrą. Daug dirbo. Vil- 
niuje, Zavadskio spaustuvėje, išleisti 4 dideli tomai jo svarbesnių kū- 
rinių; jis parengė medžiagą Lenkijos rašytojų kritikos istorijai. 1812 
m. gavo „Vilniaus kurjerio“ redakciją ir vadovavo jai pusantrų metų. 
Nuo darbo pablogėjo iš prigimties silpna sveikata. Jausdamas, kad 
jau silpsta, beveik stingstančia ranka parašė: 

Gyvenimo kely jėgas išbarstė, siela, 

Paliksiu viską tuoj, kas miela ir nemiela. 

Be baimės, ne be liūdesio regiu jau mirtį, 

Kuri ūmai nežinomybę leis patirti, 

Ramybės kraštą tą, kur amžinybė tvyro, 

Ir gaubiantį ją paslapčių šešėlį tyrą. 

Mirė 1814 m. spalio 29 d. nesulaukęs nė 42 metų. Liko našlaitis 
jo penkiametis sūnus, kuris, audringo gyvenimo dalios blaškomas, 
ilgai gyveno prie Nilo ir kituose pasaulio kraštuose. Šiandien jis gar- 
sėja kaip Žymus bei doras rašytojas ir savo gimtųjų kraštų tyrėjas. 

Špicnagelis 
Sosnovskis 


Toliau aplinkui matyti daugiau ar mažiau nusipelniusių žmo- 
nių kapai. Tai, pavyzdžiui, buvusio garsaus Vilniaus universiteto 
profesoriaus Ferdinando Špicnagelio amžino poilsio vieta (mi- 
rė 1829 m.)'. Nedidelis akmuo su kukliu įrašu stūkso ant anksti 
mirusio, vos 27 metų amžiaus, mokslininko, kunigo Platono Sos- 
novskio (mirė 1827 m.) kapo. Kareličių klebonas, šv. teologijos 
daktaras kunigas Sosnovskis (unitas) buvo Vilniaus universiteto 
moralinės ir pastoralinės teologijos profesoriumi. Jis gimė nau- 
jųjų 1800 metų išvakarėse Polesėje, Belsko apskrities Kleščelių 
miestelyje. Dar mokydamasis mokykloje, turėjo gabumų eiliuo- 
tai kalbai, ir daug jo poezijos buvo išspausdinta leidinyje „Tygo- 
dnik Wilenski“. 1822 m. jam suteiktas teologijos daktaro laipsnis, 
o jau kitais metais jis perėmė iš kunigo Chodanio minėtą kate- 
drą. Parašė svarbų traktatą „Pastabos apie straipsnį dėl suvieny- 
tos rusų ir Romos bažnyčios hierarchijos“, kuris išspausdintas 
1823 ir 1824 m. Vilniuje leistoje „Dzieje Dobroczynnosci“. Jis su- 
kūrė 3 reikšmingus konkursinius traktatus, kruopščiai sukaupė 
medžiagą lenkų ir lotynų asketizmo knygų bibliografijai, parašė 
krikščioniškų pareigų artimam paaiškinimą, be to, pasižymėjo 
puikia iškalba, o jo pamokslams buvo būdingas nuoseklumas, 
raiškumas ir paprastumas, įtaigi, koncentruota mintis, įtikinama 
argumentacija ir kilnūs tikslai. Universitetas labai iškilmingai lai- 
dojo savo jaunąjį narį. | 


Žickis 
Toliau yra antkapinis paminklas ilgamečio to paties Univer- 


siteto profesoriaus, valstybės patarėjo Tomo Žickio, gimusio 


! V. Girininkienės ir A. Paulausko 
knygelėje „Rasos“ (V., 1988) nurodyta, jog E Špicnagelis mirė 1826 m. 
gegužės 12 d. 


21 


B PASIVAIKŠČIOJIMAS 


1763 m. spalio 7 d. Vilniaus apskrityje, savo šeimos Kupriškių 
palivarke. 1787 m. jam suteiktas filosofijos daktaro laipsnis, jis 
tapo vidurinės mokyklos matematikos ir logikos mokytoju, 
o 1791 m. - Vilniaus universiteto aukštosios elementariosios 
matematikos adjunktu, 1807 metais - ekstraordinariniu profe- 
soriumi, o 1809 m. - profesoriumi. Taip pat buvo ir Vilniaus 
observatorijos kalkuliatoriumi. 1813 m. tapo Paryžiaus mokslo 
draugijos nariu, be to, Paryžiaus galvanikų fizikų draugijos nariu. 
1816 m. jis atsisakė profesoriaus pareigų, bet kitais tapo mokyk- 
lų vizitatoriumi, 1820 m. buvo išrinktas Matematikos fakulteto 
dekanu, o 1823 m. ėjo rektoriaus pareigas. Mirė 1839 m. spalio 
18 d. Paliko didelio matematikos veikalo rankraštį, išspausdino 
keletą matematikos mokslo tyrimo darbų, mokslinių ataskaitų, 
taip pat nusipelniusio Norvaišos* biografiją ir t. t. Buvo žinomas 


* Nežinoma, kur palaidotas anks- 
čiau garsėjęs Norvaiša, tad čia pasakysime apie jį keletą žodžių. 
Pranciškus Norvaiša iš Milkantų, nusipelnęs Vilniaus universiteto 
profesorius, aukštosios matematikos, filosofijos ir teologijos dakta- 
ras, karališkasis matematikas, vienas iš dvylikos Italijos mokslinės 
draugijos užsienio narių, pirmiausia buvo jėzuitu, vėliau Vilniaus 
katedros kanauninku. Gimė Vilkmergės apskrityje (LTE. - T. 8. - 
P. 230 nurodyta, kad gimė Ignalinos rajone, Milkantuose. - Vert. 
past.) 1742 m. sausio 15 d. Jaunystėje kartu su keliais savo moki- 
niais leido „Acta mathematica“ („Matematikos veiksmus“). Jo va- 
dovaujami pasitelkti matematikai geografinėms ilgumai ir platumai 
nustatyti nužymėjo daug mūsų krašto vietovių, net iki Infliantų ir 
Revelio. Nuo 1766 m. jis kelerius metus vadovavo Nemuno vagos 
valymo darbams nuo Gardino iki Rumšiškių, kur buvo pavojingiau- 
sios laivybai vietos. Vandenyje buvo pragręžta ir susprogdinta arba 
išmesta į krantą apie 3 milijonai akmenų, kurie trukdė laivybai. Iš 
šių akmenų prie Kauno buvo ketinama pastatyti paminklą su gražiu 
Naruševičiaus eilėraščiu, parašytu šiam milžiniškam darbui atminti. 
Panaikinus Jėzuitų ordiną, 1773 m., buvo nutraukti darbai ir neleis- 
ta statyti šio paminklo. Kaip vienas iš uoliausių žymaus valstybės 
iždininko Antano Tyzenhauzo sekėjų ir bičiulių, Norvaiša ne sykį 
padėjo įgyvendinti jo didingus planus. Tam tikslui jis 5 m. pralei- 
do Anglijoje, nupirko prietaisų Tyzenhauzo projektuojamai Gardi- 
no observatorijai, kur taip pat turėjo būti įkurta mokslų bei meno 
akademija. Intrigos ir pavydas pavertė niekais šiuos gražius ketini- 
mus, o Tyzenhauzui žlugus, pamirštas ir apšmeižtas jo vertas pa- 

ne tik kaip garsus mokslininkas, bet ir kaip dosnios ir taurios šir- 
dies žmogus. Jis užrašė Vilniaus labdaros draugijai 14 110 sidabro 
rublių. 


Borovskis 
Rimkevičius 


Toje pačioje pusėje matyti du naujesni kapai to paties bu- 
vusio Universiteto, vėliau Dvasinės ir Medicinos akademijų 
profesorių: 1) Kun. Ignoto Borovskio, Vilniaus katedros prelato 
(mirė 1852 m. gegužės 27 d.), garsaus pamokslininko, šviesaus 
atminimo mokslininko Leono brolio, kurio palaikai prieš ke- 
letą metų atgulė Bernardinų kapinėse. Ir šįkart du garsius bro- 
lius po mirties kažkodėl išskyrė. Jis paliko per 500 pamokslų 
ir laidotuvių prakalbų; kai kurie iš jų Vilniui, o ypač Vilniaus 
universitetui, labai reikšmingi*. 2) Felikso Rimkevičiaus, me- 
dicinos mokslų daktaro, Universiteto profesoriaus, valstybės 
patarėjo ir kavalieriaus (mirė 1851 m. gruodžio 17 d. sulaukęs 
52 metų). Nuo 1826 metų Vilniaus universitete jis dėstė fiziolo- 
giją, vėliau, iki 1832 m., terapiją, o paskui - terapiją, fiziologiją 
ir medicinos enciklopediją Medicinos chirurgijos akademijoje, 
nuo 1838 m. pradėjo vadovauti klinikai. Kai Akademija buvo 
uždaryta, jis 1843 m. tapo Savičiaus ligoninės vyriausiuoju gy- 
dytoju ir nepaliko šio posto iki pat mirties. Be to, buvo vaikų 
prieglaudos direktoriumi, Bajorų instituto gydytoju ir visą savo 
gyvenimą vienu iš labiausiai nusipelniusių gydytojų praktikų. 
Feliksas Rimkevičius išleido šiuos mokslo darbus: „Trumpas 


galbininkas Norvaiša, tik pasiuntinio Bukato padedamas, sugebėjo 
grįžti į gimtinę. Jo atvežti prietaisai atiteko Vilniaus observatorijai. 
Norvaiša mirė sulaukęs 78 metų, 1819 m. birželio 26 d., būdamas 
aukštosios matematikos profesoriumi toje pačioje katedroje, kuriai 
pradėjo vadovauti 1783 m. 

* Daugiau smulkmenų apie a. a. 
Borovskį - žr. Ksavero Kotvičiaus straipsnį leidinyje „Teka Wilens- 
ka“. Nr. 3. P. 377. 

gydymo mokslo kursas Broussais“, „Apie naudojimąsi stetosko- 
pu“, „Apie dėlių mokslą“, „Žinios apie cholerą“, patologijos ir 
terapijos kurso 4 tomus. Be to, jis išspausdino daug straipsnių 
periodiniuose leidiniuose. 


Bekiu 


Beveik pačiame kapinių gale, prie pat mūro, nuošalioje tuopų 
priedangoje, matyti buvusio Vilniaus universiteto profesoriaus ir 
cenzoriaus, valstybės patarėjo ir kavalieriaus, filosofijos ir medi- 
cinos daktaro Augusto Bekiu* kapas. 


* Šio profesoriaus šeima, kilusi iš 
Prancūzijos, Liudvikui XIV valdant persikėlė į prūsų Pomeraniją, 
iš kur atvykęs į Lietuvą Augusto tėvas Liudvikas Bekiu kontroliavo 
Lietuvos kunigaikštystę ir 1775 m. buvo nobilituotas (cum prole nata 
et nascitura, t. y. su gimusiais ir gimsiančiais palikuonimis). Vyres- 
nysis Augusto brolis žymaus Lietuvos iždininko Antano Tyzenhau- 
zo pavedimu dalyvavo steigiant prekybos kontorą ir firmą Becu et 
comp, važinėjo į užsienį kviestis amatininkų į Horodnicą (Gardine), 
ir tuomet Paryžiaus policija už geriausio Paryžiaus karietų meistro 
įkalbėjimą uždarė jį Bastilijoje, iš kur tik ponios Jeoffrin atkaklumu 
ir pastangomis jam pavyko šiaip taip išsilaisvinti. Augustas gimė 
Gardine, mokėsi tenykštėse mokyklose, vėliau Karaliaučiuje, o baigė 
mokslus Vilniaus akademijoje, kur 1789 m. gavęs filosofijos, o 1793 m. 
medicinos daktarų laipsnius, buvo priimtas į Universitetą. Du kar- 
tus buvo išvykęs į užsienį lavintis, lankėsi Vokietijoje, Prancūzijoje, 
Anglijoje, Škotijoje. Jis pirmasis Lietuvoje pradėjo skiepyti nuo rau- 
pų gavęs vakcinos iš imperatorienės Marijos Fiodorovnos. Jis dėstė 
patologiją, higieną ir medicinos policiją (mokslas apie valstybinę sa- 
nitarinę priežiūrą. - Vert. past.). Parašė keletą mokslo darbų, kurie 
buvo išspausdinti žurnaluose, pavyzdžiui, „Apie ligonines“, „Pensi- 
onų panelių higiena“ ir daug kitų. 1824 m. rugpjūčio 26 d. 2 valandą 
popiet jį nutrenkė perkūnas, per stogą ir lubas pataikęs į kambarį, 
kuriame jis tuo metu miegojo. Buvo bandyta įvairiais būdais gelbė- 
ti: užkasta į žemę, trinta, mėginta nuleisti kraują, bet viskas veltui, 
kirtis buvo mirtinas. Taip netikėtai jis baigė savo gyvenimą vos 55 
metų sulaukęs. Žymusis profesorius chirurgas Porcijanka pagerbė jo 
atminimą Universiteto posėdyje gražia kalba. 

Herberskis, Gucevičius 


Čia ilsisi palaikai mūsų mokslininko, žymaus profesoriaus 
Herberskio ir architekto Lauryno Gucevičiaus*, kuris taip pa- 
puošė Vilnių ir visą Lietuvą. 


* Verta bent trumpai prisimin- 
ti Gucevičiaus darbus ir nuopelnus. Jis buvo Simono Gucevičiaus 
Stuokos sūnus, gimęs 1755 m. rugpjūčio 5 d. Vilkmergės apskrityje, 
Kupiškio parapijos Migonių kaime. Kai jau paaugęs dvejus metus 
tarnavo Palėvenės bažnyčioje, įsigeidė mokytis ir buvo išsiųstas į 
Panevėžyje buvusią Pijorų mokyklą. Ten jis išbuvo penkerius metus 
ir jau rengėsi tapti pijorų vienuoliu, tačiau per gaisrą viską praradęs 
tėvas pasikvietė jį pagelbėti ūkyje. Netrukus jis vėl išmeldė leidimą 
vykti į Vilnių mokytis toliau, kur, panaikinus jėzuitus, 1773 m. ati- 
daryta pagrindinė Lietuvos mokykla. Kadangi neturėjo pragyveni- 
mo šaltinių, tapo misionierių vienuoliu. Susipažinęs su kunigu Ma- 
salskiu, tuometiniu Edukacinės komisijos pirmininku, jo paveiktas, 
perėjo į diecezijos seminariją, kur jau dėstė matematiką. Jo mokyto- 
jais pas misionierius buvo Husaževskis, Kalinskis, pagrindinėje mo- 
kykloje - Norvaišas, Kundzičius ir t. t. Taikomosios matematikos ir 
architektūros jį mokė tuomet vienintelis Vilniaus architektas Knak- 
fusas, kuris pradėjo statyti Verkių rūmus ir pastatė Vilniaus mieste 
kelis vertingesnius namus. Tolydžio vis labiau vyskupo Masalskio 
mėgstamas Gucevičius atvirai jam prisipažino nenorįs būti kunigu, 
bet trokštąs tapti architektu. Vyskupas sutiko, priėmė jį į savo dvarą 
ir, kadangi ketino perstatyti Vilniaus katedrą, 1778 m. pasiėmė jį 
į užsienį, kad galėtų pamatyti įvairių pastatų. Hamburge kartu su 
dvariškiu Hornovskiu kažkodėl liko beveik be lėšų. Čia susipažino 
su žydų magijos burtininku. Slaptai atvestas į jo butą, kur keli pra- 
žilę rabinai sklaidė knygas, susisaistė su paslaptingojo mokslo šali- 
ninkais sutikęs nuleisti sau kraujo ir sumaišęs jį su magistro krauju; 
nors vėliau įsitikino jų apgaule, tačiau visą savo gyvenimą išsaugo- 
jo polinkį į paslaptis ir mistiką. Kelis mėnesius išbuvęs Hamburge 
beveik be skatiko, išvyko į Kopenhagą ir Stokholmą. Kaip tik tuo 
pačiu laivu plaukė iš Varšuvos grįžtąs Danijos pasiuntinys; atsitiko 
taip, kad Gucevičius ištaisė svarbią laivo kapitono astronominių 
stebėjimų klaidą, ir apie tai pasklido žinia po visą laivą; su juo su- 
sipažino pasiuntinys, kuriam Gucevičius labai patiko, ir pasikvietė 
būti sūnaus mokytoju. Kopenhagoje supažindino jį su visais žymiais 
to meto mokslininkais; pagaliau prisiminė jį Masalskis ir per Hor- 
novskį atsikvietė į Paryžių. Ten Gucevičius mokėsi pas garsiausius 
architektus Lapattą, Ledoux, Sonffleką ir Rondelettą klausėsi paskaitų 

Rudamina 


Narbutas 


Toliau tarp daugelio kitų matyti paminklas Jono Gvalberto 
Rudaminos, tikrojo valstybės patarėjo, vizitatoriaus ir Edukacinės 
komisijos nario, mirusio 1849 m., parašiusio Vilniaus vyskupo ir 
Universiteto rektoriaus J. Stroinovskio biografiją. Jis sukaupė daug 
medžiagos apie Edukacinės komisijos veiklą. Taip pat - pulkinin- 
ko Justino Narbuto, gimusio 1776 m., mirusio 1845 m.; kautynėse 
ties Salomis jis vadovavo šaulių pulkui. Žinomas kaip literatas. 


Čiudovska 


Tarp gražių, iškilių paminklų vienas - didžiulis, iš namo prie 
Šv. Jurgio bažnyčios kiemo atgabentas akmuo - žymi amžino po- 


Karališkojoje meno akademijoje ir J. E. Blondelio mokykloje. Iš Par- 
yžiaus išvyko į Romą ir praleidęs užsienyje ketverius metus grįžo 
į Lietuvą, kur baigė Verkių rūmus ir perstatė Vilniaus katedrą, už 
kurios projektą Stanislovo Augusto buvo apdovanotas medaliu. 

1785 m. pakanclerio Jurgio Chreptavičiaus pavedimu perstatė 
Vilniaus rotušę, kurią tačiau baigė ne visai pagal planą. 1789 m. sei- 
mas jam suteikė bajoro titulą, o Masalskis iš vyskupijos valdų pa- 
skyrė jam iki gyvos galvos dalį Šešuolių seniūnijos žemių, Bernatkų 
palivarką (kurį jis vadino Laura), esantį Braclavo apskrityje, ir mū- 
rinį namą penkiasdešimčiai metų Vilniuje, Šv. Jono gatvėje, Žydų 
skersgatvio kampe. 

Kai Vilniuje buvo įsteigia Lietuvos inžinierių korpuso moky- 
kla, Gucevičius buvo jos architektūros, topografijos ir topografinių 
žemėlapių profesoriumi, 1793 m. pabaigoje tapo Vilniaus akademijos 
civilinės architektūros profesoriumi, o 1794 m. įstojo į Vilniaus civili- 
nę gvardiją, ir tuomet buvo sukurtas jo portretas su kariniu mundu- 
ru. Sužeistas prie Varanovo grįžo į Vilnių, kur netrukus sužinojo apie 
vyskupo Masalskio mirtį. Nuo tada nusiminęs gyveno vos ketverius 
metus ir 1798 m. mirė nuo vandenės. Teisybę sako jo įpėdinis ir bio- 
grafas mokslininkas K. Podčašinskis, kad derėjo ne Rasų kapinėse, 
bet Vilniaus katedroje pastatyti jam paminklą su tokiu įrašu: Si monu- 
mentum gueris circumspice (Jeigu ieškai paminklo, apsidairyk). 

ilsio vietą Čerikovo maršalkienės Justinos Čiudovskos, kilusios iš 
Holynskių, kuri mirė 48 metų amžiaus 1841 m. balandžio 18 d.; 
ji pelnė pagarbą ir atminimą šalyje ir užsienyje savo pilietinėmis 
dorybėmis. 


Pliaterienė 


Giunteris 


Prie mūro matyti liedinto ketaus antkapis Subačiaus seniū- 
nienės, grafienės Apolinarijos Pliaterienės*, mirusios 1847 m. 
Truputį atokiau yra dar nesenas šalia žmonos palaikų 1854 m. 
palaidoto grafo Adomo Giunterio kapas. Kaip aiškiai matyti iš 
daugelio pasakojimų, jo valstiečiai neteko kaip tikro tėvo ir bi- 
čiulio. Būdamas labai pamaldus, savo Dobraulėnų dvare jis pa- 
statydino puikią gotikinę koplyčią, kurią papuošė daugybe su- 
rinktų senovės paminklų. 


Chruscickis 


Toliau, prie mūro sienos, tarp krūmokšnių, atgulė palaikai 
septyniasdešimt ketverių metų senolio (mirė 1839 m. lapkri- 
čio mėn.) Jono Chroscickio iš Chroscicų; šis dailininkas talki- 
no Smuglevičiui, dirbusiam Vilniaus universiteto laisvųjų menų 
skyriuje“. | 


* Ji buvo kąžkada garsaus Polocko 
vaivados Žabos duktė; mielaširdinga, pamaldi, teisinga, ji nuveikė 
daug gražių ir kilnių darbų. 

* J. Chruscickis gimė Varšuvoje, 
nuo jaunų dienų Smuglevičiaus globojamas, kartu su juo lankėsi 
Berlyne, Vienoje, Pareinės provincijose ir t. t. Vilniuje pagelbėjo 
Smuglevičiui, kai šis dirbo Vilniaus katedroje, beje, jis buvo geras 
portretistas. Daug jo darbų išbarstyta po visą kraštą. Viešpaties Jė- 
zaus bažnyčioje Antakalnyje yra Chruscickio Šv. Trejybės su dviem 
klūpančiais trinitoriais paveikslas. Jis taip pat sumažino Smuglevi- 
čiaus paveikslą, kuriame pavaizduotas šv. Jonas Nepomukas priešais 

Angelų kalnelis 


Dar užsukime į Angelų kalnelį. Kiek čionai gėlių ir krūmokš- 
nių, o kaip tirštai nusėta žemė mažais, tėvų apraudotais įvairaus 
amžiaus vaikų kapeliais! Kiek daug čia vilčių sužlugo, kiek gražių 
likimų ir būsimų visuomenės narių skausmu pavirto! Jie yra tarsi 
vos išsprogę pumpurai, kuriuos nukirto nepermaldaujamos mir- 
ties dalgis, neleidęs jiems subręsti. Iš daugybės paminklų galima 
išskirti paprastą, jautriai į širdį prabylantį įrašą: „Čia ilsisi visa 
mūsų paguoda, mūsų mylimas Boliukas! 


Jakubovskis 


Dabar eikime nuo koplyčios kairėn, kur aukščiau kyla kalvų 
keteros, iš kur puikus vaizdas į visą Paplaują. Ir čionai duob- 
kasio kastuvas daug kam jau pagelbėjo. Pažvelkim, štai stačios 
skardingos kalvos posūkyje guli plati poliruota akmens plokš- 
tė su tokiu įrašu: „Čia ilsisi Vilniaus katedros kanauninko Šv. 
Dvasios bažnyčios klebono, Vilniaus bajorų instituto mokytojo 
kunigo Justino Jakubovskio, mirusio 1852 m. liepos 30 d., 40 
metų, palaikai“. O apačioje - „Jis mylėjo Dievą labiau už viską, 
o artimą - kaip patį save“. Šie paskutiniai žodžiai kuo tiksliau- 
siai apibūdina Vilniuje savo dorybėmis garsėjusį dvasininką ir 
taurų žmogų Jakubovskį, atkaklios sielos, tikrai evangeliškai 
mylėjusį artimą; jis, be to, buvo iškalbus kaip reta, nes, kur tik 
prabildavo, visur ir visados klausytojai skirstydavosi susijau- 
dinę, su išganinga vertingo mokslo sėkla širdyje. O laisvomis 
valandėlėmis, kai vaikštinėdavo Pohuliankos apylinkėmis ir už- 
sukdavo pas skulptorių Kozlovskį, žiūrėdamas į didelę akmens 
plokštę, ne sykį sakė: „Štai akmuo! Jei valiočiau, nusipirkčiau jį 
sau paminklui!“ O užsukęs į Rasų kapines, kopdavo į šią skar- 
dingą kalvą ir čia taip pat kartodavo: „Ak! Kokia pasakiška 
vieta, mielai po mirties ne kur kitur, o čia atgulčiau!“ Keista, 


karalių Vaclovą; ši kopija yra Benediktinių bažnyčios Dievo Apvaiz- 
dos koplyčioje. 

nors ir liūdna, bet išsipildė jo troškimai, nes ir to akmens niekas 
anksčiau nenupirko, ir vietos niekas neužėmė. Ir jo bičiuliai su 
skaudama širdim įvykdė garbaus kunigo valią. Nors buvo vasa- 
ra, kai miestas ištuštėja, į amžino poilsio vietą lydėjusi didžiulė 
minia kuo išraiškingiausiai bylojo apie miesto gyventojų pagar- 
bą ir meilę. Antkapio plokštė aptverta dailia liedintos geležies 
tvorele. 


Marcinovskis 


Neseniai šiose kapinėse atgulė ir palaikai Antano Marcinovs- 
kio (mirė 1855 m. sausio 5 d.), kuris buvo visais požiūriais ver- 
tas, darbštus visuomenės narys. Daugelį metų jis leido laikraštį 
„Kurier Litewski, kultūros žurnalą „Dziennik Wilenski“; turėjo 
nuosavą spaustuvę, kurioje pasaulį išvydo garsi Teodoro Narbuto 
„Lietuvių tautos istorija“, 12 tomų įvairių raštų p. Jono iš Svisločės 
(Jono Chodzkos) ir daug kilų vertingų veikalų; pats parašė kelis 
kūrinėlius iš agronomijos ir technologijos. Gaila, bet jis nepaliko 
(bent mūsų žiniomis) savo gyvenimo atsiminimų. Nesgi Marci- 
novskis - tai ir buvusio Universiteto, ir Vilniaus miesto gyva kro- 
nika. Mokslininkas Mikalojus Malinovskis kruopščiai surinko ir 
įvertino šviesaus atminimo Marcinovskio darbus ir nuopelnus, o. 
tuometiniai laikraščiai tai paskelbė. 


Lyka, Novickis, Voiničius, Kamenskis, Mejerienė 


Ant iškilios kalvos (į kairę nuo koplyčios), toje pačioje eilėje, 
kur ir Marcinovskio kapas, ant kurio neseniai pastatytas pamin- 
klas, yra keturi kapai, priglaudę palaikus Vilniaus teatro orkestro 
nusipelniusių artistų: smuikininko Jokūbo Lykos, gabaus kontra- 
bosininko Kazimiero Novickio*, fleitininko Otono Voiničiaus ir 


* K. Novickis buvo nusipelniusio 
Katedros orkestro senjoro Ignoto Novickio sūnus. Po jo senjorais 
buvo Neimanovskis, Palčevskis, Borovskis, o šiandien - Peška. 

Adomo Kamenskio*. Novickio kojūgalyje yra kapas Onos Meje- 
rienės, kilusios iš Pacevičių, mirusios 1855 m., kadaise Varšuvoje 
ir Vilniuje garsėjusios dainininkės. Ji gimė Vitebsko gubernijoje, 
Drisos apskrityje, grafų Lopacinskių Sarijos dvare. Iš pradžių 
mokėsi Kraslavlio Gailestingųjų seserų vienuolyne. Kažkokia p. 
Elsner kartu su savo dukterimis mokė ir ją dainuoti; suaugusi 
ji visus žavėjo stebėtinai mielu ir stipriu balsu. Žinios apie ta- 
tai pasiekė ir Vilnių. Vilniaus scenos antrepreneris Motiejus 
Statkovskis atsivežė ją ir pavedė aktorės Gregoravičienės globai; 
aktorius Kaminskis mokė ją muzikos, o tuomet gabumais muzi- 
kai ir labdara garsėjusi žymaus daktaro ir profesoriaus žmona p. 
Frankienė pratino dainuoti. Vilniaus scenoje pirmąsyk dainavo 
„Užburtoje fleitoje“ ir sulaukė didelės sėkmės. Pasakojama, kad, 
atvykusi į Varšuvą, ji nuėjusi pas garsųjį Kurpinskį ir paprašiu- 
si pasiklausyti jos dainavimo. Jis nenoromis sutikęs, bet, kai tik 
suskambęs jos skardus balsas, jis pakiliai šūktelėjęs: „Lietuva net 
nenutuokia, kokį lobį prarado! Po 1831 m. Mejerienė grįžo į 
Vilnių, bet scenoje daugiau nepasirodė; tik retsykiais girdėdavo- 
me ją kai kuriose operose, kartais koncertuose, ir nors trukdė 
rūpesčiai, ligos ir metų našta, iki gyvenimo pabaigos ji dar žavėjo 
visus savo balsu. 

Rasų kapinėse palaidotas garsus mūsų dailininkas Pranciš- 
kus Smuglevičius, miręs 1807 m. rugsėjo 18 d. eidamas 62 metus. 
Kur jo kapas, nežinoma. Čia dar palaidotas iš Airijos kilęs Jonas 
O Konoras, kuris 1800-1802 m. buvo medicinos klinikos specialio- 
sios ir nominalinės terapijos viešuoju paprastuoju profesoriumi. 

Šiose kapinėse neseniai palaidotas nusipelnęs kraštui ir Vil- 
niuje dievinamas daktaras Julijonas Mošinskis, rūmų patarėjas, 
Šv. Jokūbo ligoninės vyriausiasis gydytojas, Imperatoriškosios 
medicinos draugijos Vilniuje pirmininkas, Vilniaus archeologi- 
jos komisijos, Senienų muziejaus, Varšuvos medicinos draugijos 
narys ir Vilniaus labdaros draugijos 3 skyriaus direktorius. Dak- 
taras Mošinskis gimė 1809 m. kovo 1 d. Augustavo gubernijoje, 


* Mirė 1856 m. sausio 3 d. sulau- 
kęs 89 metų. Visą gyvenimą su meile ir pasiaukojimu dirbo muzikos 
labui. Net iki paskutinių valandėlių mokė vaikus muzikos, kai ku- 
riuos iš jų išlaikė savo lėšomis ir mirė ant jų rankų. 

Cisove. Baigęs mokslus Vilniaus imperatoriškojoje medicinos 
chirurgijos akademijoje, kelerius metus tobulinosi užsienyje, o 
grįžęs į kraštą, visą savo gyvenimą skyrė mokslui ir kraštiečiams. 
Skatinamas artimo meilės, ištikimas savo pašaukimui, jis visuo- 
met buvo pasirengęs padėti tautiečiams ir tuo pavergė jų širdis. 
Prie Šv. Jokūbo ligoninės jis įsteigė akušerių mokyklą, pats dėstė 
šio mokslo kursą ir rengė patyrusias akušerės, kurių itin reikėjo, 
ypač kaime. 1844 m. išleido knygą „Kelionė į Prūsiją, Saksoniją 
ir Čekiją“, 1850 m. „Patarimai motinoms“, 1855 m. - „Akušeri- 
jos meno pagrindai“, be to, išspausdino daug straipsnių periodi- 
nėje spaudoje, paliko daug rankraščių. Mirė 1857 m. rugpjūčio 
22 d., didžiuma Vilniaus gyventojų palydėjo jo palaikus į Rasų 
kapines. 1857 m. spalio 11 d. Senienų muziejuje per Vilniaus ar- 
cheologinės komisijos posėdį buvo pakabintas Mošinskio, vieno 
iš uoliausių šios įstaigos narių nuo įsteigimo dienos, portretas, o 
narys A. H. Kirkoras perskaitė pranešimą apie jo gyvenimą (iš- 
spausdintas leidinio „Teka Wilenska“ antrame numeryje). Čia 
taip pat palaidotas vienas labiausiai nusipelnęs Vilniaus gydy- 
tojas praktikas, medicinos, akušerijos ir chirurgijos daktaras, 
tikrasis valstybės patarėjas ir kavalierius Pranciškus Vrublevskis. 
Jis gimė 1789 m. Balstogės apskrityje, Pucilkų apylinkėse. Kai ėjo 
dvyliktus metus, neturtingų jo tėvų kaimynas, ketindamas išrū- 
pinti jam išlaikymą iš Korsako fondo, atvežė jį į Vilnių, tačiau pats 
kažkodėl naktį išvyko iš miesto, ir nelaimingasis Pranciškus liko 
vienui vienas be pragyvenimo šaltinių, niekam nežinomas, ne- 
pažįstamas. Jauno berniuko neviltis atkreipė į jį namo gyventojų 
dėmesį, ir tuojau atsirado vienas kilnus dailininkas, kuris ėmėsi 
jį globoti ir išrūpino išlaikymą. Taip aprūpintas baigė gimnazi- 
ją ir kaip vienas iš iždo išlaikomų mokinių įstojo į Universiteto 
medicinos skyrių. 1812 m. jis, 4 klasės pirmūnas, buvo pašauktas 
gydytojo pareigoms į veikiančią prancūzų armiją, o kariuomenei 
traukiantis, vėl grįžo į Vilnių, baigė studijas, gavo daktaro laips- 
nį, o garsusis Frankas pasikvietė jį į medicinos kliniką adjunkto 
pareigoms, kurias ėjo iki Frankui išvykstant, paskui buvo nemo- 
kamu Gailestingųjų seserų ligoninės, pagrindinės seminarijos ir 
Bajorų instituto gydytoju; būdamas žymiausiu gydytoju praktikų 
visą gyvenimą dirbo, pelnė tautiečių pagarbą ir dėkingumą. Dar- 

bu ir kukliu gyvenimu susikrovė gana didelių turtų. Mirė 1857 m. 
balandžio 28 d. 

Pabaigai dar sykį pažvelkime į kolumbariumus ir, kadangi nega- 
lime išvardyti visų čia esančių užrašų, paminėkime jų bent kelis. 


Bykovskis 
Kosakovskis 


Pirmame skyriuje, viršuje, šeštoje nišoje, ilsisi Vilniaus bajorų 
instituto mokinio Justino Bykovskio palaikai (mirė 1853 m. ba- 
landžio mėn.); jis mirė pačiame savo amžiaus žydėjime, kupinas 
gyvenimo ir vilčių, gyvas būdamas jautria širdimi ir nepaprastu 
gerumu pelnė visų jį pažinojusių palankumą, o po mirties - pri- 
siminimus. Antrame aukšte, trečiuoju numeriu pažymėtoje nišo- 
je, guli Kuršo sufragano, Vilniaus kanauninko, vyskupo Adomo 
Kosakovskio palaikai (mirė 1828 m. 69 metų amžiaus). Trečiame 
aukšte, penktoje nišoje, guli kunigaikščio Gabrieliaus Oginskio 
(gimė 1784, mirė 1842 m. gruodžio 15 d.) palaikai. 


Oginskis 


Šio turtingo ir kilmingo pono gyvenimo istorija - tai stulbi- 
nantis pavyzdys, kokių likimo staigmenų gali iškrėsti gyvenimas 
net ir ramiausių polinkių žmogui. Pikta lemtis jį svaidė lyg ru- 
dens vėtra lapą po įvairias šalis. Buvusio piliečio, kario, svetimų 
kraštų klajūno, žymiausio iš žymiausiųjų Europos miestų amati- 
ninkų kūnas, pailsęs nuo prieštaringumų, galop atgulė čia, prie 
savo tėvynainių kaulų. Marmuro plokštėje, kuri dengia jo palai- 
kus, skaitome šį teisingumo balso padiktuotą tekstą: 

Sūnus, vyras, pilietis ir doras krikščionis, 
Laimėje neišpuikęs, nepalaužtas audrų, 
Protėvių garbingų vertas palikuonis, 
Gyvenęs dėl dorybės ir pareigų bendrų. 

Fišer 


Apačioje, dešimtoje nišoje, ilsisi Vilniaus dramos teatro akto- 
rė Antanina Fišer, gimusi 1824 m. balandžio 26 d., mirusi 1840 
m. kovo 8 d.; ji buvo labai gabi, mūsų scenoje teikė daug vilčių. 

Ir toliau, šiame ir kitame skyriuose, bemaž visi aukštai pil- 
ni karstų, o jei kas panorėtų surinkti apie Rasų kapines daugiau 
duomenų, tas atliktų didelį, iš tikro naudingą darbą*. 

Dabar aplankykime kitas mūsų kapines, eikime į jas su grau- 
daus liūdesio jausmu širdy linkėdami mūsų pirmtakams amži- 
no atilsio, kuris galimas tik po mirties ir kokio, nors ir labiausiai 
stengtumės, doriausiai gyventume, šioje žemėje pasiekti nepajėg- 
tume, nes gyvenimas ir kova yra tokie sinonimai, kurie gal tik 
retsykiais, tik trumpą valandėlę reiškia ne vieną ir tą patį. 


* Papildydami šį Rasų vaizdą, pri- 
durkime, kad į jas veda du keliai: vienas pro plačius vartus, paprastai 
visada uždarus, o atveriamus tik atnešus ar atvežus mirusiuosius, 
ir dureles iš koridoriaus namelio, kuriame gyvena graboriai. Pro 
jų menkų kambarėlių langelius matyti ypatingas vaizdas: kryžiai, 
kolumbariumai, paminklai, kapai ir susigrūdę kapų rūsiai, žodžiu, 
tirštai gyvenamas, bet tylus mirusiųjų miestelis. 

Stačiatikių kapinės (Zaicovas, Kislovas, Kvetnickis, 
Kusovnikovas, Horbacevičius). 
Šv. Stepono bažnyčia ir kapinės (Mikalojus Regneris. 
Juzefas Bychovecas. Juozapas Rogovskis. 
Kun. Petras Točilovskis. Kun. Dovydas Pilchovskis). 
Namas, kuriame gyveno vyskupas Zbignevas Olesnickis. 
Vilkpėdė. 


Kislovas 


Už Aušros vartų užkardos, dešinėje, yra stačiatikių kapinės, 
įsteigtos 1815 m. Palaimintosios Eufrosinijos cerkvelę 1838 m. 
jose pastatydino Vilniaus pirklys Tichonas Frolovičius Zaicevas, 
ant kurio kapo yra mūrinė koplytėlė. Cerkvelės vidų, skliau- 
to rotondą puošia vieno iš karinių junkerių pieštas „Paskutinis 
teismas“. Kapinėse daug medžių ir krūmų, patogūs takai. Iš čia 
plačiai matyti gražus miesto vaizdas. Iš daugelio dvasininkų, ci- 
vilių ir kariškių, kurių palaikai čia ilsisi, paminėkime bent ke- 
lis, ypač vertus dėmesio. Netoli vartų graži marmuro plokštė 
dengia palaikus vieno iš tų, kuriuos garbina visas miestas ir 
mūsų kraštas, - Vilniaus bajorų instituto direktoriaus Vasilijaus 
Kislovo (rūmų patarėjo ir kavalieriaus), gimusio St. Peterburge 
1800 m. balandžio 14 d., mirusio Vilniuje 1840 m. spalio 20 d. 
Jo dėka institutas pradėjo gyvuoti 1834 m. Šviesus protas, puikus 
išsimokslinimas, žinios, įgytos darbu ir ilgai gyvenant užsienyje, 
tauri širdis ir įstabi bendravimo kultūra pelnė jam visų prielan- 
kumą. Taigi amžinybėn jis įžengė visų apgailėtas, o našlaičiais 
likę mokiniai su neapsakomu sielvartu lydėjo jo, savo bičiulio, 
tėvo ir globėjo, palaikus. Šiose liūdnose apeigose dalyvavo di- 
džioji miesto gyventojų dalis. 

Stačiatikių kapinės Rasų priemiestyje. 
Apie 1866. V. Zaharčiko nuotr. VIM 


Kvetnickis 


Kusovnikovas 


Toliau matyti puikus paminklas ant kapo kilnaus ir už žmo- 
niškumą bei pakantumą gerbiamo Vilniaus miesto komendan- 
to, generolo leitenanto Teodoro Kvetnickio, mirusio 
1845 m. rugpjūčio 25 d. O antai palaikai kito Vilniaus miesto ko- 
mendanto, generolo leitenanto Aleksejaus Kusovni- 
kovo, mirusio 1853 m. rugsėjo 23 d. 61-ais gyvenimo metais. 
Jo teisingumas, artimo meilė ir malonus būdas pelnė jam visų 
pagarbą, o mirtis - tikrą sielvartą. 


Tupalskis ir kiti 


Taip pat negalima aplenkti ir kapo Juozapo Horbacevičiaus, 
gabaus skulptoriaus, kurio vardas iškaltas ant daugumos pamin- 
klų, esančių visose Vilniaus kapinėse; jis mirė pačiame amžiaus 

žydėjime eidamas 35 metus, 1848 m. balandžio 3 d. Gražus pa- 
minklas pastatytas ant protopresbiterio Antonijaus Tu- 
palskio kapo. Daugelį metų jis buvo Lietuvos unitų, o vėliau 
stačiatikių konsistorijos pirmininkas. Taip pat minėtini pamin- 
klai Vilniaus Šv. Nikolajaus soboro klebono kunigo Popovo, ar- 
chimandrito Chrulkevičiaus ir daugelio kitų. 


Šv. Stepono bažnyčia 


Grįždami atgal į miestą, už namo, kuris ligi šiol vadinamas 
„Kaimo kava“, pasukime kairėn į skersgatvį. Paėjus kelias varsnas, 
varganas dešinėn sukąs kelelis išves mus į Strumilos* skersgatvį, 
kuriuo žengę kelis žingsnius išeisime į Šv. Stepono gatvę, tuojau 
už to paties pavadinimo užkardos, priešpriešiais Šv. Ščepano (ar- 
ba Stepono) bažnyčią. 1600 m. ją už surinktas lėšas pastatydino 
jėzuitas Vysockis. Ji yra kryžiaus plano, 14 sieksnių ir 2 uolekčių 
ilgio, nuo 3 iki 4 sieksnių ir 2 uolekčių pločio. Priklauso Visų 
Šventųjų bažnyčios parapijai. 1737 m. Vilniaus vyskupo Mykolo 
Zenkevičiaus leidimu kunigas Steponas Turčinovičius įsteigė Švč. 
M. Marijos vienuolyną, dar vadinamą marijavičių vienuolynu, 
kuriam pastatė iš dalies mūrinį, iš dalies medinį namą. Popiežius 
Benediktas XIV 1752 m. pagerbė šį vienuolyną savo breve!. Jame 
buvo siekiama, kaip ir ligi šiol, mokyti izraelites Romos katalikų 
tikėjimo dogmų. Šis vienuolynas gyvavo neilgai, nes marijavitės 
išsikėlė į Baltarusiją, o namas ištuštėjo. Bet netrukus viena vie- 
nuolė, Angela Potiomkinova, su trimis seserimis 1770 m. nuvyko 
į Romą ir ten gavo Šventojo Tėvo patvirtinimą dėl Vilniaus vie- 
nuolyno, tada Vilniaus vyskupas kunigaikštis Ignotas Masalskis 
jį vėl atnaujino. Marijavitės grįžo iš Baltarusijos, o jų vyresnioji 


* Šis pavadinimas atsirado nuo 
Juozapo Strumilos namo ir sodo prie skersgatvio iš Arklių turgaus, 
už Aušros vartų. Tai nedidelis, bet retų augalų ir medžių turtingas 
sodas. 

*Brevė (lot. brevis - trumpas) - 
trumpas popiežiaus raštas antraeiliais bažnyčios gyvenimo klausi- 
mais. 

Jankovska visas savo lėšas paaukojo mediniam vienuolynui atsta- 
tyti. Bet ir šis per 1794 m. suirutę buvo sunaikintas, o iš likusio 
Jankovskos kraičio, vienuolių ir kitų asmenų įnašų buvo pastaty- 
tas dabartinis vienuolynas, kuris buvo baigtas 1798 m. Neofitės 
čia ne tik randa laikiną prieglobstį mokslo metais, bet ir po šv. 
Krikšto jas globoja rūpestingos vienuolės, padeda išeiti į gyveni- 
mą. Be religijos, vienuolės mokosi dar ir įvairių moteriškų darbų. 
Be izraeličių katechumenių, čia dar auklėjami neturtingi katalikų 
tikėjimo našlaičiai. 


Kunigas Točilovskis 


Bažnyčioje yra vyskupo kunigo Aleksandro Petro Točilovs- 
kio, mirusio 1808 m., antkapis, o lauke mūras juosia gana erdvias 
senos regulos karmelitų kapines. Prie vartų stovi kelios ankštos 
trobelės, kuriose daugelį metų gyveno Vilniaus gyventojams at- 
mintinas kun. Novickis, kitados garsaus, o dabar jau beveik bi- 
bliografine retenybe tapusio, kūrinėlio „Įkvėptasis bramanas“ 
autorius (miręs prieš keliolika metų Voložine). 


Kun. Pilchovskis 
Renjė 


Šių kapinių atskiroje koplyčioje ilsisi Vilniaus vyskupo suf- 
ragano, nusipelniusio Vilniaus universiteto dekano Dovydo Pil- 
chovskio, kurį jau kelissyk minėjome, palaikai. Jis gimė 1735, 
mirė 1803 m. O prie kapines supančio mūro pritvirtinta marmu- 
ro plokštė su įrašu byloja, kad čia palaidotas Vilniaus akademijos 
profesorius, medicinos daktaras Mikalojus Renjė (gimė 1746 m. 
spalio 26 d., mirė 1800 m. liepos 18 d.), kuris daugiausia prisidė- 
jo plėtodamas mūsų krašte chirurgiją. 

Daugirdas 


Nesimato šiose kapinėse paminklo čia palaidoto Angelo Dau- 
girdo - nusipelniusio šv. teologijos daktaro, Vilniaus katedros 
kanauninko, Vilniaus dvasinės akademijos logikos ir moralinės 
filosofijos profesoriaus, diecezijos egzaminatoriaus, Varšuvos 
karališkosios mokslo bičiulių draugijos nario, kunigo. Jis gimė 
Mstislavlio apskrityje, Jurkovščiznos dvare, 1776 m., įstojo į Liu- 
bešovo pijorų vienuolyną, 1801-1809 m. buvo Vilniaus bajorų 
jaunimo konvikto prefektu, o 1816-1832 m. - Vilniaus universi- 
teto kapelionu. Profesoriumi tapo 1818 m., mirė 1835 m. balan- 
džio 26 d. Lenkų kalba išleido šiuos kūrinius: 1) „Traktatas apie 
logiką, metafiziką ir filosofiją“, Vilnius, 1821 m., 2) „Natūraliųjų 
mąstymo dėsnių aiškinimas, arba teorinė ir praktinė logika“, Po- 
lockas, 1828 m., 425 p., 3) recenzija „Apie filosofiją“ - leidinyje 
„Dziennik Wilenski“ ir kelis kitus mokslo darbus bei pamokslus. 
Taip pat paliko 19 rankraščių, daugiausia apie moralę ir filosofiją. 


Bychovecas 


Čia taip pat palaidotas filosofas, karys, žymus daugelio įdo- 
mių veikalų autorius Juzefas Vladislavas Bychovecas. Jis gimė 1778 
m. Chmelnicoje, Slonimo apskrityje. Baigęs 1794 m. Vilniaus uni- 
versitetą, buvo generolo Chlevinskio adjutantu. 1796 m. išvyko į 
Vokietiją ir klausėsi filosofijos kurso, dėstomo paties Kanto, ku- 
rio tris svarbius veikalus išvertė į lenkų kalbą: „Visuotinė gamtos 
istorija ir dangaus teorija“, „Į amžiną taiką“, taip pat „Filosofijos 
ginčas su teologija, teise ir medicina“. 1806-1809 m. Bychove- 
cas tarnavo prancūzų gvardijos ulonų pulke, 1811 m. Varšuvoje 
vertė 5 tomų Napoleono kodekso civilinę procedūrą ir motyvus. 
Būdamas Neapolio karaliaus Miurato adjutantu kapitonu, daly- 
vavo 1812 metų kare. Vėliau kurį laiką gyveno Varšuvoje, iš kur 
persikėlė į Vilnių. Ąia gyveno iki pat mirties. Be minėtų, išleido 
dar šiuos veikalus: „Dabartinės Europos vaizdas“, Varšuva, 
1814. - I. I; „Žodis apie filosofiją pagrindinės mokyklos atidary- 
mo proga“, Varšuva, 1816; „Žvilgsnis į Rusiją istorijos, politikos, 

moralės, mokslo ir estetikos požiūriu“, Varšuva, 1817; „Laiškas 
buvusiam Mechlino arkivyskupui Pradtui dėl rankraščio iš Šv. 
Elenos salos“, 1818 m.; „Žmonių gyvenimo vaizdų galerija, arba 
charakteriai, 4 t.; Vašingtono Irvingo vertimas iš vokiečių kalbos, 
Vilnius, 1818 m.; „Žinios ir taisyklės nepatyrusiam jaunimui, išei- 
nančiam į gyvenimą, ištraukos iš Kanapės veikalų, Vilnius, 1818; 
p. Lafonteno „Moterų gerumas ir sąmojis meilėje, Vilnius, 1820; 
„Patarimai gerai motinai ', originalus, Vilnius, 1820; „Mintys apie 
p. Herderio žmonių giminės istorijos filosofiją“, Vilnius, 1838. 
Paskutinis jo kūrinys buvo „Menas išvengti ligų“. Liko dviejų jo 
mokslo darbų - apie B. E Trentovskio filosofiją, apie J. Pšeclavskio 
veikalą „Mirtis ir atgimimas“ rankraščiai, daug kitų pradėtų darbų, 
kurie dabar yra leidinio „Teka Wilenska“ redakcijoje. 

Paskutiniais gyvenimo metais jis nuolat galynėjosi su nepri- 
tekliais, nes nemokėjo ar nenorėjo pasukti sau naudinga linkme 
likimo rato. Jis visą laiką vijosi trumpalaikius įspūdžius lengvai 
numodamas ranka į pasitaikiusią progą. Nors jo daliai teko tūks- 
tančiai prieštaringų dalykų, stiprus ir sveikas sulaukė senatvės. 
Staiga mirė Vilniuje 1845 m. vasarą. 


Rogovskis 


Čia ilsisi ir Vilniaus scenos nestoriaus Juozapo Rogovskio pa- 
laikai. Kūnu ir siela jis ištikimai tarnavo pasirinktai profesijai nuo 
1793 m. beveik iki pat mirties (1846 m. gegužės 24 d.), ištisus 
penkiasdešimt trejus metus. Būdamas lenkų teatro įkūrėjo Bo- 
guslavskio, Leduchovskos, Verovskio (kurį pirmąsyk palydėjo į 
sceną) kolega, jis pergyveno 65 aktorius ir 23 aktores*, iki pat 


* Rogovskis visados, kai tik su- 
žinodavo apie kurio nors iš savo senų draugų arba draugių mirtį, 
tučtuojau sukalbėdavo už juos „Viešpaties angelą“ ir įrašydavo juos 
į vadinamąjį Mirusių aktorių sąrašą. Mes jį turime ir skelbiame var- 
dus jame esančių Vilniaus scenos dramos aktorių, nuolatos arba 
laikinai joje vaidinusių, kuriuos Juozapas Rogovskis pergyveno: 
„Dominykas Moravskis, Motiejus Kažinskis, Andrius Mežinskis, 
Gasparas Kaminskis, Jonas Kaminskis, Vaitiekus Boguslavskis, 

paskutinės gyvenimo akimirkos brangino tikrą meną ir nepa- 
prastai gerai prisimindavo visus Vilniaus scenos įvykius. Tiks- 
lus jo gyvenimo aprašymas kartu galėtų būti ir smulki šio teatro 
kronika. Jaunas būdamas, jis tik vieną sykį praėjusio šimtmečio 
pabaigoje buvo išvykęs iš Vilniaus, kai tarnavo kariuomenėje, o 
grįžęs buvo ištikimas Vilniaus gyventojas. Jis niekados nevykda- 
vo net į Vilniaus dramos draugijos keliones po šalį. Savo kole- 
gų ir žiūrovų mylimas ir gerbiamas sulaukė gražios gyvenimo 
akimirkos, kuri nedaugeliui pasitaiko. 1843 m. sausio 9 (21) d. 
nepailstantis, visuomet temperamentingas, daug įvairių vaidme- 
nų tuomet su įkarščiu vaidinęs senukas buvo net pamiršęs, kad 
sukako jo darbo teatre penkiasdešimtmetis, kai staiga jį apsupo 
didžiulis būrys ir pasveikino laimingai penkis dešimtmečius 
praleidus scenoje. Tai buvo jaudinanti, o kartu iškilminga susi- 
mąstymo akimirka: „Iš tiesų! 1793 m. pirmąsyk išėjau į Vilniaus 


Juozapas Hencelis, Adomas Malinovskis, Juozapas Olševskis, Vin- 
centas Liaskovskis, Juozapas Klauzas, Šimanskis, Zavadskis, Simo- 
nas Vlodekas, Simonas Michnevskis, Pranciškus Novickis, Tomas 
Gregorovičius, Tomas Bernackis, Tomas Ryla, Kristupas Turovskis, 
Jonas Šulcas, Pranciškus Osvecinskis, Jokūbas Lansis, Jonas Kur- 
činskis, Jonas Duršliakas, Baranovskis, Jackus Tarnovskis, Feliksas 
Kšesinskis, Vincentas Ostrovskis, Juozapas Senkevičius, Jokūbas 
Gvintovskis, Jonas Rutkovskis, Antanas Fišeris, Antanas Osolinskis, 
Lukašas Zaleskis, Lukašas Kviatkovskis, Lukašas Kosovskis, Lukašas 
Žolkevičius, Juozapas Marksas, Vincentas Bronskis, Gasparas Skar- 
žinskis, Jonas Milevskis, Ignotas Kučinskis, Slatkovskis, Šimanskis, 
Kvasnevskis, Vaclovas Rivolis, Antanas Žukovskis, Simonas Ne- 
dzelskis, Vladekas jaunesnysis, Dionizas Kažinskis, Jonas Šimkaila, 
Jonas Bžezinskis, Juozapas Losickis, Juozapas Renčinskis, Karolis 
Ginetas, Povilas Popovskis, Gizbertas Jablonovskis, Verovskis, Sos- 
novskis, Olševskis. Aktorės: Teklė Šimanska, Teklė Rogovska (žmo- 
na), Marija Kažinska, Marijona Moravska, Hencelienė, Mackevičie- 
nė, Ona Malinovska, Karolina Verovska, Ona Bernacka, Marijona 
Buchovecka, Juzefa Skibinska, Ona Šeibakovska, Salomėja Dešner, 
Pranciška Kučinska, Ona Mežinska, Juzefa Jasenska, Juzefa Šimkai- 
la, Juzefa Jastšembska, Antanina Fišer, Kotryna Ašpergler, Rutkovs- 
ka, Izabelė Gurska, Mošinska, Juzefa Šimkaila. Čia dar pridėkime 
Vilniaus scenos artistus, mirusius nuo 1816 m.: Jonas Asnikovskis, 
Jaroševičius, Leškevičius, Dominykas Novohonskis, Fedeckis, Juze- 
fa Leščinska, Darata Lenska, Znamirovska, Ložinska“. 

teatro sceną!“ - pagaliau susijaudinęs, su ašaromis akyse sušuko 
senolis. Didžiulis žiūrovų, artistų ir literatų būrys surengė klu- 
bo restorane puikų pokylį jubiliatui, kuris po tostų į jo sveikatą, 
pasakytų muzikai aidint, dar tą pačią dieną tvirtai žengė į sceną 
ir vaidino komedijoje „Amerikietiška dvikova“ bei vodevilyje 
„Naujieji metai , kuriame puikiai atliko pono Ignoto vaidmenį. 
Aišku, teatras buvo pilnutėlis, ir žiūrovai karštai sveikino jubilia- 
tą. Jubiliejaus dieną prisiminė, iškilmes surengė ir tam atminti- 
nam pokyliui vadovavo krašto istorijos tyrėjas grafas Eustachijus 
Tiškevičius. Rogovskis paliko nemažai turto, bet paveldėtojai net 
nesusiprato pastatyti jam paminklo. Tai daryti nuo seno, rodos, 
ketina jo bičiuliai. 

Tose pačiose kapinėse tarp daugelio kitų atgulė: karaliaus Sta- 
nislovo Augusto šambelionas Jonas Chodzka (mūsų žymių rašyto- 
jų Jono iš Svisločės ir Ignaco Chodzkos giminaitis, nusipelniusio 
rašytojo Dominyko Chodzkos tėvas) kartu su savo žmona Karo- 
lina, taurios širdies ir proto, labai išsilavinusia moterimi. Ji tobu- 
lai išmanė muziką, mokėjo kelias kalbas, liko keli jos literatūrinių 
bandymų rankraščiai, iš kurių galima spręsti apie didelį talentą. 
Šalia jų ilsisi keli pačioje jaunystėje mirę sūneliai ir dukrytės. 

Priešais Šv. Stepono bažnyčią matyti senovinis mūrinis na- 
mukas, anot vietinių padavimų, pastatydintas XIV a. Jame Vla- 
dislovo Jogailos valdymo pabaigoje gyveno žymus Krokuvos 
vyskupas Zbignevas Olesnickis, kuris karaliaus pavedimu dalijo 
išmaldą čia iš miesto susirenkančiai daugybei elgetų. 


Naujamiestis 
Vilkpėdė 


Už marijavičių vienuolyno mūro iš pradžių siauras keliukas, 
vėliau platesnė gatvė dešinėn veda į neseniai įkurtą Vilniaus prie- 
miestį, vadinamą Naujamiesčiu, kurį sudaro keliasdešimt 
vėjų pagairėje išmėtytų namukų. Už šio priemiesčio įvažiuojame 
į krūmų prižėlusią griovą, kurios beveik pačiame viduryje guli 
stebėtinai didelis akmuo (aukštis — 2'/,, plotis - 3*/., ilgis — 5'/, 

aršino), o prie pat kelio, kairėje pusėje, dunkso ir antras, gerokai 
žemesnis, 2'/, aršino pločio, 3*/ aršino ilgio akmuo, ant kurio yra 
žvėries pėdos atspaudas, kurį žmonės vadina Vilko pėda. 
Tai davė pavadinimą keliui ir šiai griovai. Kokia yra šio atspaudo 
kilmė ir kas pirmas pavadino jį Vilkpėde, tikrų žinių nėra. Žmo- 
nės pasakoja įvairių padavimų, bet jais nelabai verta tikėti. Nuo 
šių akmenų per gražias apylinkes kelias veda į Žemutinę karče- 
mą, į Trakų vieškelį, kurį jau anksčiau minėjome. Netoliese yra 
geležinkelis, einantis Panerių kalno tunelio link. 


| „Lik | 

Evangelikų kapinės 


Vaikščiojant Pohulianka, kairėje pusėje yra Evangelikų kapi- 
nės. Nors jos padalytos į dvi dalis, čia kartu laidojami liuteronai 
ir reformatai. Prie įėjimo yra mūriniai vartai, ant kurių kadaise 
buvo toks užrašas vokiečių kalba: „Čionai miręs ateina amžino 
poilsio - smėlis užkloja jo kūną“ ir t. t. Kapinės aptvertos aukšta 
mūro tvora, o abipus vartų - nedideli namukai, kuriuose gyvena 
duobkasiai, iš rinkliavų išlaikomi elgetos ir luošiai. Kapinėse sto- 
vi daili mūrinė bažnytėlė; joje įrengtas vienas altorius, vargonai, 
sakykla ir suolai. Be to, ant mirusiųjų kapų yra kelios koplytėlės ir 
daug gražių, meniškos architektūros ir skulptūros paminklų. Ne 
per seniausiai gabus Vilniaus sodininkas Vėberis išpuošė kapines 
gražiais gėlynais ir krūmokšniais, įvairiomis kryptimis nutiesė 
vaizdingus vingiuotus takus. Apskritai šios puikios kapinės atro- 
do žavingai ir jaukiai, turtingos vešlios augmenijos. 

Dabartinė kapinių žemė 1806 m. nupirkta iš Vilniaus miesto 
tarybos nario Gotfrido Hahno. Laidoti čia pradėta 1809 metais; 
bažnytėlė pagal Šildhauzeno projektą, su Venerio nulietais var- 
pais pastatydinta 1819 m. O 1830 m. čia pradėta laidoti ir refor- 
matų tikėjimo mirusiuosius. 

Bažnyčios grindyse yra kelios antkapių plokštės, perkeltos iš 
buvusių kapinių ankstesnėje Totorių, dabar Preobraženskajos 
gatvėje (kur šiuo metu Kulakovskio namas ir sodas). Prisiminkime 
kelis: Andriaus Rigio su senoviniu ornamentu; Cineres Lettovorum 

Šreterių koplyčia, 1935 


nuo 1556 iki 1600 m., iš Letų giminės; Conrectoris Wedeke 1753; 
med. daktarienės Orlovskos 1737; Andriaus Moellero, Lietuvos 
Didžiosios Kunigaikštystės konsistorijos asesoriaus ir bažnyčios 
pirmininko, mirusio 1780 m. Dešinėje išorinėje bažnyčios sieno- 
je įmūryta marmurinė plokštė su įrašu apie Tobiašo Bicevičiaus 
palaidojimą. Jį pateikiame ištisai kaip praėjusio amžiaus akrosti- 
cho pavyzdį: 


Tu, kuris šį kapą greit aplenkti ruošiesi, 

O, sustok, praeivi! Pamąstyk, ar spėsi 

Bent susivokti - Dievo valios nepakeisi 

Ir, kaip visi, į juodąją nebūtį eisi. 

Ak! - tas, kuris čia guli, per greit iškeliavo. 
Širdį seseriai skauda, gedi dėdės savo 
Baisiai liūdni vaikaičiai. Tik paminklas baltas 
Iškilo čion gražiausias, kur jo kapas šaltas. 
Cit! - tau jau parūpo jo pavardė ir vardas? 
Eiles tuomet ištirki, ypač pirmas raidės - 
Viską pasakys jos, o jei pasidomėsi, 

Ir arčiau papulkininkį pažint galėsi. 
Čia, šiame kalnely, dabar jis liko vienas. 
Mirė 1785 metų rugsėjo 20 dieną. 


Tuščias noras sublizgėti podraug su prastu skoniu dar ir šian- 
dien diktuoja panašias epitafijas, kuriomis siekiama po mirties 
šlovinti velionį, kurti netikrus žmonų, vyrų, tėvų, sūnų paveiks- 
lus, iš kurių galima pamanyti, kad kapinėse ilsisi vien tyriausia 
dorybė; o gyvenime visaip būna - kas to nežino?! 

Vilniaus universiteto profesorius Simonas Feliksas Žukovskis 
buvo nusirašęs visus senųjų liuteronų kapinių Totorių gatvėje 
antkapių įrašus. Tas įdomus dokumentas, buvęs turtingoje grafo 
Eustachijaus Tiškevičiaus bibliotekoje, dabar perduotas Vilniaus 
senienų muziejui. 

Tačiau iš daugelio nusipelniusių prisiminkime bent kelis vardus 
žmonių, kurie šiandien atgulė amžino atilsio Evangelikų kapinėse. 


Niškovskis 


Jonas Frydrichas Niškovskis, medicinos ir chirurgijos dakta- 
ras, Vilniaus universiteto teorinės ir praktinės chirurgijos viešasis 
tikrasis profesorius, Paryžiaus medicinos akademijos ir daugelio 
mokslinių draugijų narys. Jis gimė Vilniuje 1774 m. kovo 18 d., 
adjunktu tapo 1806 m., ekstraordinariniu profesoriumi - 1808 m. 
o tikruoju viešuoju profesoriumi - 1812 m. Mirė staigia mirtimi 
1816 m. rugsėjo 3 d. Tai buvo puikus, gabus chirurgas ir geras 
akušeris, pas jį iš visų artimesnių provincijų traukė ligoniai, ieš- 
kojo jo rankos pagalbos visi, kam reikėjo rimtesnių operacijų. II- 
sisi gražioje koplyčioje, skirtoje ir kitiems jo šeimos nariams. 


Petras Hornas 
Petras Hornas, tikrasis valstybės patarėjas, daugelį 


metų buvęs Vilniaus civiliniu gubernatoriumi, gimęs 1771, miręs 
1847 m. rugsėjo 2 d. 

Gresetas 


Aleksandras Gresetas, generolas poručikas, Lie- 
tuvos korpuso štabo viršininkas, gimęs 1765 m., miręs 1822 m.; 
jo palaikai guli po puikiu ketaus paminklu su aukso spalvos įra- 
šais, gražiai imituotais trofėjais. 


Haušteinas, Gutas 


Benjaminas Haušteinas, ilgus metus vieninte- 
lis dėstęs Vilniuje anglų kalbą, buvusio Vilniaus universiteto 
adjunktas. Vaistininkas Jurgis Gutas, garsėjęs dorybėmis 
ir labdaringais darbais, ligi šiol nežinomo piktadario Žiauriai nu- 
žudytas savo bute 1836 m. 


Fusas, Saundersas 


Jurgis Albertas Fusas, Vilniaus astronomijos ob- 
servatorijos direktorius, Peterburgo imperatoriškosios akademi- 
jos narys. Vilhelmas Saundersas, tikrasis valstybės 
patarėjas, buvęs Vilniaus gimnazijos direktorius. 


Vagneris 


Kuklus, paprastas, bet labai gražus gausios Vagnerių šeimos 
paskutinis prieglobstis. Prie mūro sienos pritvirtinta marmuro 
plokštė, kurioje išvardyti mirę šios šeimos nariai, o šalia - papras- 
ti, velėna apdėti kauburėliai. Tatai tėvo, kilnaus, nusipelniusio ir 
visų gerbiamo Karolio Vagnerio ir kelių jo giminaičių kapai. 

Grafas Laurynas Putkameris, Lydos apskrities 
bajorų maršalka, kurio antkapyje išraižytos žymaus poeto A. E. 
Odineco eilės: 

Praeivi, sustok! Didis čia ilsisi vyras, 
Kurio mintys toli savo laiką pranoko. 

Jo širdies šiluma ir tikėjimas tyras, 
Ir aukų, ir išbandymų ilgas punktyras 
Dorai, Dievui ir žmogui tarnauti mus moko. 





Bernardinų kapinės 


(Prisiminimai apie Stanislovą Jundzilą, Mykolą Polinskį, 
Juozapą Strumilą, Igną Jakovickį, Julijoną Mokrackį, 
Joną Skydelį, Joną Foką, Stanislovą Miulerį, 
Motiejų Kažinskį, Dionizą Kažinskį, Steponą Stubelevičių, 
Antaną Tyzenhauzą, Leoną Borovskį, 
Konstantiną Porcijanką, Zakariją Nemčevskį, Joną de Nevė, 
Eduardą ir Stanislovą Rosolovskius, Mykolą Valickį, 
Igną Šidlauską, kunigaikštienę Radvilienę.) 


Senosios Bernardinų kapinės plytėjo šalia Šv. Onos ir šventų- 
jų Pranciškaus ir Bernardino bažnyčių. Apie dabartinių kapinių, 
esančių dešinėje Polocko gatvės pusėje, Užupyje, netoli užkardos, 
įsteigimą byloja kapinių gilumoje esąs mūrinis paminklas su ke- 
turiomis kolonomis, stogeliu ir Nukryžiuotojo Išganytojo figūra 
viduje. Paminklo išorėje yra toks įrašas: „1810 m. spalio 14 d. 
čia pastatytas paminklas įsteigiant šias Vilniaus bernardinams 
priklausančias kapines - šioje vietoje buvo laikomos pirmos šv. 
Mišios, kurias celebravo kun. Liachnickis, oficiolas, pamokslą 
sakė bernardinų kun. Rajunecas. Šį paminklą pastatė ir papuo- 
šė tarėjas Dominykas Šamotulskis 1849 m. liepos mėnesio 29 d., 
pašventino tų pačių metų rugpjūčio 9 d. pamaldų metu kunigai 
bernardinai. Kalbėjo kun. Giedraitis“. 

Boleslovas Ruseckas. Kanuto Rusecko kapas 
Vilniaus Bernardinų kapinėse 


Pirmas šiose kapinėse 1810 m. spalio 30 d. palaidotas kilmingas 
Antanas Skimbrovičius. Koplyčia pastatydinta 1838 m. Šios kapinės 
yra gražioje vietoje. Įėjus pro vartus, kairėje, šalia kapines įjuosian- 
čio mūro, stovi trys dviaukščiai kolumbariumai, o už koplyčios — 
dar trys toje pačioje gretoje ligi pat kapinių galo. Vieta, kurioje yra 
mūras ir kolumbariumai, gerokai aukštesnė. Iš čia matyti visos ka- 
pinės, kurias puošia daugybė gražių paminklų, gaubiamų medžių, 
stovinčių gana dideliame plote, beveik iki pat Vilnios, iš kur atsive- 
ria nuostabus Paplaujos pievų, šilų, malūnų ir namukų vaizdas. 

Daug žymių žmonių atgulė čia amžino poilsio. Paminėkime 
bent kelis, labiausiai vertus mūsų atminimo ir pagarbos. Gražus 
granito paminklas ant pakylos netoli kolumbariumų ir koplyčios 
dengia šlovingojo gamtininko Stanislovo Jundzilo palaikus. 


Jundzilas 


Iškalbingas šio paminklo įrašas: „Krašto gamtos istorijos 
skleidėjas — Vilniaus botanikos sodo įkūrėjas“, o kitoje pusėje: 

Concrescat ut pluvia doctrina sua. Fluat ut ros eloguium meum“. 
(Testiprėja kaip lietus jo mokslas, tekrinta kaip rasa jo iškalba.) 
Stanislovas Jundzilas, Benedikto ir Rožės iš Daugėlų sūnus, 
gimė Lydos apskrityje, tėvo dvare Jasionyse 1761 m. gegužės 6 d. 
Pradinį trejų metų mokslo kursą baigė Lydos pijorų vienuoly- 
ne; čia šešiolikmetis jaunuolis pasiryžo atsidėti Dievui ir 1777 m. 
įstojo į Liubešovo pijorų noviciatą, kur mokydamasis per dvejus 
metus padarė didelę pažangą, bet dėl to neteko regėjimo dešinio- 
sios akies, kurią visam gyvenimui aptraukė giedravalkis. 1779 m. 
baigęs mokslus, mokytojavo pijorų mokykloje, iš pradžių Rasei- 
niuose, o vėliau Vilniaus konvikte. Vilniaus akademija suteikė 
jam galimybę lavintis toliau. Gamtos istorijos profesorius Žilibe- 
ras, chemijos profesorius Sartorijus pirmieji supažindino jį su di- 
džiaisiais gamtos mokslais. 1783 m. jis baigė filosofijos, o vėliau 
ir teologijos studijas, gruodžio mėnesį buvo įšventintas į kunigus. 
lankant akademinius kursus dar neatėmė viso jo laiko, nes kaip tik 
tuo metu išleido Beccario veikalą „Apie dirbtinę ir natūralią elek- 
trą (dvi knygos, iš italų į lenkų kalbą kun. B. S. Jundzilo išverstos, 
Vilniuje, pijorų spaustuvėje, 1786 m., 509 p.). Be to, išvertė tuo- 
metiniam chirurgijos profesoriui Renjė daug ištraukų iš prancūzų 
medicinos veikalų. 1785 m. perkeltas mokytojauti į Ščiučiną, Jun- 
dzilas įveisė ten mažą botanikos sodelį. Tatai buvo pirmas žingsnis 
į didelį ateities kelią. Kitais metais pakviestas grįžo į Vilnių dės- 
tyti pijorų jaunimui logikos ir matematikos, išklausė profesoriaus 
Jurgio Forsterio zoologijos ir botanikos kursą. 1790 m. pats pirmą 
kartą ėmėsi dėstyti šiuos dalykus pijorų mokykloje. Vėliau išleido 
veikalą „Lietuvos Didžiosios Kunigaikštystės provincijos augalų 
aprašymas ir t. t., Vilnius, pijorų spaustuvė, 1791 m., 570 p.* 
Karalius Stanislovas Augustas už šį veikalą pagerbė Jundžzilą laiš- 
ku ir aukso medaliu - merentibus. 1792 m. gegužės 16 d. jis tapo 
Vilniaus akademijos gamtos istorijos viceprofesoriumi, bet ga- 
vęs lėšų, reikalingų kelionei į užsienį, išvyko į Vieną, kur klausėsi 
Jaguin'io botanikos, Jordano mineralogijos paskaitų. Paskui ap- 


*1811 m. išleistas pakartotinai su 
antrašte „Lietuvos augalų aprašymas pagal Linėjaus sistemą“. 

lankė Saksoniją, Čekiją ir kitus kraštus, kuo smulkiausiai susipa- 
žino su botanikos sodais, kasybos ir metalurgijos bei kitokiomis 
įmonėmis. Kruopščiai ištyręs beveik visos Vokietijos florą, grįžo 
į Vieną, kur, garsaus profesoriaus Knoblocho prašomas, įveisė 
botanikos sodą prie Vienos veterinarijos mokyklos. Užsienyje 
Jundzilas tapo populiarus, tačiau atsisakė visų vertingų pasiūly- 
mų ir 1797 m. grįžęs į Vilnių pradėjo dėstyti Akademijoje. 1798 
m. gavo šios Akademijos filosofijos daktaro laipsnį, o 1799 m. 
Pilies ir Trijų kryžių kalnų papėdėje įveisė botanikos sodą. Iš pra- 
džių jame buvo tik 492 šiltnamių ir atviro grunto augalų rūšys, o 
1824 m. vien tik jo pastangomis - net 6565. Tais pačiais metais jis 
išleido antrą veikalą apie botaniką („Taikomoji botanika“, 496 p.). 
1801 m. įrengė mineralogijos kabinetą ir tapo Varšuvos mokslo 
bičiulių draugijos tikruoju profesoriumi ir nariu. 1807 m. Jundzi- 
las išleido 3 tomus „Zoologijos“ - vertingą veikalą, kuriuo rėmėsi 
visos Lietuvos ir Varšuvos kunigaikštystės mokyklos. 1810 m. jis 
buvo išrinktas ir patvirtintas Vilniaus katedros kanauninku, bet 
dėl mokslo ir darbų savanoriškai atsisakė šių pareigų. 1812 m. 
viešėjęs Vilniuje imperatorius Aleksandras I pagerbė Jundzilą 
savo malone, o žymus mokslų globėjas kancleris grafas Rumian- 
cevas buvo jam ypač draugiškas. Jis dovanojo Jundzilui puikų 
bronzinį Linėjaus! biustą, kuris daugelį metų puošė Botanikos 
sodą. Neįmanoma suskaičiuoti visų nepailstančio Jundzilo milži- 
niškų darbų, kuriuos jis atliko savo krašto labui. Tačiau nuolatinė 
įtampa palaužė jo jėgas, ypač pablogėjo jo vienintelės akies regė- 
jimas. Todėl 1824 m. jis nutraukė savo viešą tarnybą Universitete, 
užrašė pijorams 15 000 sidabro rublių su sąlyga, kad jie auklėtų du 
jo giminaičius, arba bendravardžius, o baigusiems 6 metų mokslus 
išmokėtų vienkartes 300 rublių pašalpas. Šis fondas vėliau atiteko 
Vilniaus bajorų institutui. Bet tuo nesibaigė jo nuopelnai ir kilnūs 
poelgiai. Net iki 1838 m. jis nesiliovė rūpintis savo įsteigto Botani- 
kos sodo likimu; įvairiuose periodiniuose leidiniuose išspausdino 


'Karlas fon Linėjus 
(1707-1778) - švedų gamtininkas. Vienas iš Švedijos mokslų akade- 
mijos įkūrimo iniciatorių ir pirmasis jos prezidentas. Sukūrė pasau- 
lio augalų ir gyvūnų sistemą, kuria apibendrino XVIII a. pirmosios 
pusės botanikų ir zoologų darbus. 

daugybę straipsnių, palaikė glaudžius ryšius su daugeliu Europos 
mokslų draugijų, vien laikraštyje „Dziennik Wilenski“ išėjo per 
trisdešimt įvairių svarbių jo ataskaitų, o „Kurier Wilenski“ 1846 
m. rugpjūčio 13 d. paskelbė paskutinį jo darbą „Apie vabzdžius, 
nukritusius ant Vilniaus Žaliojo tilto, taip pat žodis apie mona- 
žolę“. 1826, 1833 ir 1835 metais jis važinėjo į Karlsbadą, lankėsi 
Vokietijos sostinėje, visur buvo sveikinamas ir maloniai priima- 
mas kaip vienas žymiausių Europos mokslininkų. Taip išgyvenęs 
visą Vilniaus universiteto gyvavimo laikotarpį, amžiaus ir darbo 
nuvargintas, atsitiktinai nukritęs, kelias dienas blogiau jautėsi, o 
1837 m. balandžio 27 d. baigė savo šlovingą 86-ių metų gyveni- 
mą. Žymusis pamokslininkas kun. Stanislovas Krasinskis iškil- 
minga kalba pagerbė šio nusipelniusio žmogaus atminimą, o be- 
veik visi Vilniaus gyventojai palydėjo jį į Bernardinų kapines. Be 
paskelbtų darbų, Jundzilas paliko reikšmingų rankraščių iš Vil- 
niaus universiteto istorijos, užrašų apie keliones po Europą, kri- 
tinių Trentovskio ir kitų autorių kūrinių analizių ir humoristinį 
leidinį „Bibliophobia', arba knygų baimė, kurioje, neva Lauryno 
Kostšycos vardu pasakodamas apie Bobinės respubliką, išjuokė 
tuometinius gudročius. 


Polinskis 


Ant tos pačios kalvelės gražus paminklas žymi kito Vilniaus 
universiteto profesoriaus, garsaus matematiko (valstybės patarė- 
jo ir kavalieriaus) Mykolo Pelkos Polinskio amži- 
no poilsio vietą. Jis gimė 1785 m. gegužės 4 d. buvusioje Naugar- 
duko vaivadijoje. Mokėsi Žyrovicų gimnazijoje, o vėliau Vilniaus 
universitete, kur jam buvo suteiktas filosofijos daktaro laipsnis. 
Kelerius metus keliavo po Vokietiją, Prancūziją, Šveicariją ir Ita- 
liją, susipažino su tų šalių visuomeninio auklėjimo įstaigomis. 
Grįžęs daug metų buvo Vilniaus universiteto aukštosios taiko- 
mosios matematikos profesoriumi, su pertraukomis — fizikos ir 
matematikos skyriaus dekanu, pedagoginio instituto prefektu, 
net iki Universiteto uždarymo. Paskui, išėjęs į pensiją ir gyven- 
damas Vilniuje, uoliai dirbo krašto bibliografijos srityje, surinko 

daug nežinomų brošiūrų, gerokai papildė Bentkovskio literatū- 
ros istorijos 4, 5 ir 6 skyrius. Iš jo spausdintų darbų yra žinomi: 1. 
„Apie geodeziją“, Vilnius, 1816. 2. „Trigonometrijos pagrindai", 
Vilnius, 1816, antras leidimas 1821 m., papildytas logaritmų lentelė- 
mis, trečias leidimas 1828 m., papildytas pavyzdžiais iš trigonome- 
trijos, taip pat daug straipsnių, daugiausia be pavadinimų, paskelbtų 
leidiniuose „Dziennik Wilenski“, „Tygodnik Wilenski, „Dzieje do- 
broczynnosci“ ir „Wizerunki i Roztrząsania Naukowe“!. Mirė Vil- 
niuje 1848 m. rugpjūčio 19 d., palaidotas to mėnesio 22 dieną*. 

Dabar pasukime dešinėn nuo paminklo, skirto kapinių įstei- 
gimui, ir pasidairykime kolumbariumų ir bažnytėlės pusėje, taip 
pat apžiūrėkime kampą iki tvoros. 


Strumila 


Štai Juozapo Strumilos (garbės patarėjo ir kavalie- 
riaus) kapas. Jis gimė 1774 m., mirė 1847 m. liepos 18 d. Iškalbin- 
gas ir nuoširdus įrašas jo paminkle: „Jo darbų visuomenės labui 
ir sodininkystės mūsų krašte plėtojimo nuopelnų atminimas ilgai 
neišblės“. Ir iš tikro jis pirmasis mūsų krašte pakėlė ir sutaurino 
sodininkystės meną derindamas naudą ir malonumą. Jo knyga 
„Šiaurės sodai“ (Vilnius, 1823) sulaukė net keturių leidimų, ne 
mažiau svarūs taip pat „Sodų, arba naminė, bitininkystė“ (1837), 
„Traktatas apie jurginus“ ir daug smulkesnių leidinių apie sodi- 
ninkystę. Ištisus 25 metus (nuo 1801 m.) jis buvo Vilniaus guber- 
nijos bajorų sekretoriumi, vėliau įveisė nuosavą sodą, ligi šiol 
garsėjantį Vilniuje augalų, gėlių ir krūmų turtingumu. Strumila 
kasmet leido savo iš tolimų kraštų išrašytų ir parduodamų sėklų 
katalogą. Daugelį metų jis buvo uolus imperatoriškų kaimo ūki- 
ninkų ir sodininkų mėgėjų draugijų tikrasis narys. 


! I. Šidlausko ir L. Rogalskio 1834- 
1843 m. Vilniuje lenkų kalba leistas periodinis mokslo leidinys. 

* Antkapiniame akmenyje klai- 
dingai nurodyta mirties data - rugsėjo 10. Patartume ištaisyti šią 
grubią klaidą. 

Jakovickis 


Netoli nuo čia yra kapas Igno Jakovickio. Nuo 1825 m. jis dės- 
tė Vilniaus universitete, o vėliau Medicinos chirurgijos akademi- 
joje mineralogiją. 1835 m. gavo pirmos klasės veterinarijos gydy- 
tojo, o 1839 m. - pirmos klasės medicinos gydytojo laipsnį; be to, 
nuo 1828 m. jis buvo Maskvos gamtos tyrinėtojų draugijos nariu. 
Mirė 1847 m. gruodžio 28 d. turėdamas 53 metus. Išleido: „Orik- 
tognoziją, 1827 m., „Mineralų registrą“, 1828 m., „Obserwacje 
geognostyczne w guberniach zachodnich i potudniowych Panstwa 
Rossyjskiego“ („Geognostinius stebėjimus Rusijos valstybės va- 
karinėse ir pietinėse gubernijose“, Vilnius, 1831 m.). 


Mokrackis 


Paprastas medinis kryžius stovi ant genialaus Julijono Mo- 
krackio kapo. Jis gimė 1823 m., mirė 1852 m. sausio 12 d. Visuo- 
menė neteko žymaus galvanoplastikos ir mechanikos specialisto. 
Stebėtini gabumai visiems mechaniniams darbams, išradimai 
galvanoplastikos srityje, nepaprastas, instinktyvus įžvalgumas ne 
tik kuriant sudėtingiausių mašinų konstrukcijas, bet ir atsklei- 
džiant naujas paslaptis, kurias tuojau pat pritaikydavo, o kartais 
ir patobulindavo - visos šios jo savybės buvo didžiai vertingos 
gamtos mokslams ir praktinei pramonei. Visą gyvenimą Mo- 
krackis turėjo įveikti įvairiausių sunkumų, kartais beveik skurdo. 
Tad nieko nuostabaus, kad, miręs vos trisdešimties metų, nepali- 
ko jokių žymesnių pėdsakų, kurie primintų pasauliui jo vardą ir 
duotų didelę naudą. Liko tik jo lenkų karalių ir Lietuvos didžiųjų 
kunigaikščių medalių rinkiniai - po kelis egzempliorius medalių, 
meistriškai pagamintų galvanoplastikos būdu. 


Skydelis 
Toliau skaitome tokį įrašą antkapio plokštėje: 


Joanni Skidett Can. Kat. Viln. In acad. Viln. Eccles. Prof. P. O. 
St. Th. Doctori et Egui MDCCCXXX VII-VIII. (Jonui Skydeliui, 

Vilniaus katedros kanauninkui, bažnyčios mokslo (ekleziastikos) 
dėstytojui, ordinariniam profesoriui, šv. teologijos daktarui ir ri- 
teriui 1837-8.) 


Fokas 


Netoliese yra kapas Jono Foko, gabaus Vilniaus gimnazijos is- 
torijos mokytojo (kolegijos patarėjo ir kavalieriaus) bei pasaulie- 
tinių knygų cenzoriaus. Jis gimė 1806 m. spalio 24, mirė 1849 
m. vasario 12 d. Parašė kelis rimtus straipsnius, paskelbtus įvai- 
riuose periodiniuose leidiniuose. Ypač verta dėmesio ištrauka 
iš Naperskio diplomatų indekso, kurioje rašoma išimtinai apie 
Lietuvos istoriją, išspausdinta leidinio „Wizerunki i Roztrząsania 
Naukowe“ 3 tome (Vilnius, 1834). 


Miuleris 


Arčiau kolumbariumų, tarp rūpestingai prižiūrimų krū- 
mokšnių ir gėlių, pastebime gražų, dailų marmuro paminklą 
su auksuotu kryžiumi. Tai Stanislovo Miulerio, atminimo verto 
darbuotojo ir lingvisto, amžino poilsio vieta. Jis gimė 1787 m. 
liepos 17, mirė 1847 m. birželio 15 d. Jaunystėje tarnavo armijoje, 
buvo artilerijos kapitonu ir ordinų kavalieriumi. Dalyvavo 1807 
m. prancūzų, vėliau turkų kampanijose. Sužeistas Šumlės apka- 
suose paliko kariuomenę, grįžo į Vilnių ir atsidėjo mokslams. 
Ligi šiol visiems gerai žinomi jo žodynai: dviejų tomų prancū- 
zų-lenkų ir trijų tomų lenkų-rusų, išleisti Vilniuje. Daug Miu- 
lerio darbų išspausdino „Tygodnik Wilenski, „Wizerunki i Roz- 
trząsania Naukowe,, kiti periodiniai leidiniai. Liko milžiniško jo 
darbo rankraštis, vadinamas „Pan-Lexikon“ (šitaip jį pavadino 
Ignas Šidlauskas), arba keturių didžiulių tomų im folio (didelio 
formato) „Visuotinis prancūzų-lenkų kalbų žodynas“. Kadangi 
jam išleisti reikia daug lėšų, ligi šiol neišvydo pasaulio; tik dabar 
Vilniaus knygininkas ir leidėjas Mauricijus Orgelbrandas, rodos, 
ketina jį leisti savo lėšomis. Dar liko kelių tomų prisiminimai apie 

keliones į Vokietiją ir Italiją. Dar Miuleris sukūrė daug smulkių 
eilėraštukų savo bičiuliams ir artimiesiems; irgi niekur neskelbti. 
Stebėtinai tauria širdimi ir šviesiu protu jis pelnė visų pagarbą, o 
daugelis nelaimingųjų, kuriems pagelbėjo patarimais ir lėšomis, 
ligi šių dienų lieja ašaras prie jo kapo, skendinčio gėlėse nuo pat 
pirmų pavasario ligi paskutinių rudens dienų. 


Borovskis 


Dabar eikime į kairę nuo minėto paminklo, pastatyto kapi- 
nių įsteigimo proga. Čia vienas greta kito yra du kapai žymių ir 
nusipelniusių veikėjų: Leono Borovskio ir Konstantino Porcijan- 
kos. Leonas Borovskis, valstybės patarėjas, nusipelnęs Vilniaus 
universiteto retorikos ir poezijos profesorius, šv. Stanislovo an- 
tro laipsnio ir šv. Vladimiro ketvirto laipsnio ordinų kavalierius, 
gimė 1784 m. birželio 27 d. Pinsko apskrityje. Pradinį išsilavini- 
mą gavo Pastovių skyriaus mokykloje. 1801 m. atvažiavo į Vilnių, 
kur jo globėju tapo žymusis Počobutas, kuris, norėdamas palen- 
gvinti jam galimybę išklausyti akademinį kursą, įdarbino aukšto- 
sios mokyklos kanceliarijoje. 1803 m. Borovskis gavo filosofijos 
kandidato laipsnį, o po dvejų metų tapo Universiteto kontoros 
buhalteriu. 1807 m. jis buvo paskirtas į Svisločės gimnaziją reto- 
rikos, poezijos ir graikų bei lotynų kalbų mokytoju; 1811 m. tų 
pačių dalykų mokytoju buvo perkeltas dirbti į Vilniaus gimnaziją. 
1814 m. rugsėjo 1 d. pradėjo dėstyti retoriką ir poeziją Vilniaus 
universitete, 1816 m. gavo filosofijos magistro laipsnį, o 1818 m. 
rugsėjo 14 d. buvo išrinktas adjunktu. Po trejų metų (1821), lai- 
mėjęs konkursą, tapo viešuoju ekstraordinariniu profesoriumi, o 
1823 m. birželio 26 d. - viešuoju tikruoju profesoriumi ir juo bu- 
vo iki pat Universiteto uždarymo. Paskui, 1833 m., tapo Vilniaus 
Romos katalikų akademijos teorinės ir praktinės homiletikos! 
profesoriumi ir jos vadovybės nariu. Pasitraukė iš darbo 1842 m., 
mirė 1846 m. balandžio 4 d. Kun. Liucijus Godlevskis pagerbė jo 
atminimą gražia, velionio nuopelnų verta kalba. 


'Homiletika - religijos 
pamokslų teorija. 

Būdamas gerai išstudijavęs senovės literatūrą, susipažinęs su 
pagrindinės Europos literatūros padėtimi ir kryptimis, be to, 
pats turėdamas neginčijamą talentą, Borovskis, kaip profesorius, 
jaunimo vadovas ir patarėjas, pagaliau geras rašytojas, puikiai 
įgyvendino savo pašaukimą. Perskaitęs pirmuosius Gražinos 
dainiaus! literatūrinius bandymus, jis pirmas iš mūsų sušuko: 
„Genijus, genijus gimė mūsų krašte!“ Jis laimino ir pirmuosius 
šiandien jau žymių Odineco, Chodzkų, Balinskio, Malinovskio, 
šviesaus atminimo J. Korsako, J. Holovinskio žingsnius. Pami- 
nėkime svarbiausius Borovskio darbus: 1) „Dedikacija Vilniaus 
burmistrui“, išspausdinta kun. Bako kūrinėlyje 1807 m. 2) „Pas- 
tabos apie poeziją ir iškalbą dėl jų panašumo ir skirtumų su kai 
kurių stilių rūšių pratimais“, 1820. Čia dar pridėta Bairono „Tašo 
skundo“, Miltono „Allegro ir Penseroso“, ištraukų iš Lukrecijaus 
poemos „Apie daiktų prigimtį“ ir daug kitų puikių vertimų; 
taip pat „Žinios apie Euzebiušo Slovackio gyvenimą ir kūrybą“. 
3) „Retorika apskrities mokykloms“, 1824. 4) „Valterio Paterso- 
no poemos „Legendof Jona“ nagrinėjimas“, 1824. 5) Pedagogikos 
mokslo darbai: „Apie jaunimo protinių sugebėjimų pažinimą ir 
apie svetimų pavyzdžių iš senovės įtaką formuojant skonį“, 1826. 
6) „Moterys filosofės“" — Moljero eiliuotos komedijos vertimas, 
1826. Be to, daug straipsnių leidiniuose „Wiadomošci brukowe“ 
(„Minervos teismas, „Parštelių bibliotekos revizija“ ir daug kitų), 
„Tygodnik Wilenski“ („Lygiavimasis į Plutarchą“, Šurlovskio ir 
Bako biografijos ir kt.), „Wizerunki Naukowe“ („Filipas Kalima- 
chas Buonaccorsi ), „Znicz“ (Bairono vertimas „Mazepa - stepių 
žirgas ) ir daugelyje kitų periodinių leidinių. Liko šie rankraš- 
čiai: visas „Don Kichoto' vertimas iš originalo, „Retorikos meno 
teorijos ir literatūros bruožai , „Kritinės pastabos apie žymesnius 
rašytojus, smulkesnių eilėmis ir proza parašytų straipsnių. 


Porcijanka 


Konstantinas Porcijanka, medicinos ir chirurgijos dakta- 
ras, pirma Universiteto, paskui Vilniaus medicinos chirurgijos 


' Kalbama apie Adomą Mickevičių. 

akademijos chirurgijos klinikos profesorius (valstybės patarėjas 
ir ordinų kavalierius). Jis gimė 1793, mirė 1841 m. rugpjūčio 11 
d. Buvo žymiausias gydytojas praktikas, išugdytas aukštojo me- 
dicinos mokslo ir sąžiningo gydymo meno. Jis dirbo Vilniaus 
universitete tuo laiku, kai medicinos mokslas iškilo į didžiausias 
aukštumas. Porcijanka buvo auklėtinis tokių šviesulių, kaip gar- 
susis Juozapas Frankas, Lobenveinas, Bojanus, Niškovskis ir dau- 
gelis kilų. Pats tapęs profesoriumi, sugebėjo derinti didelius ga- 
bumus, mokslą, nepaprastą sprendimų taiklumą ir greitą, skvar- 
bią akį su širdimi, kupina švelniausių, jautriausių jausmų. Todėl 
ligi šiol visi jo mokiniai, tūkstančiai miesto ir krašto gyventojų, 
kuriuos jis išplėšė iš mirties nagų, su didele meile ir pagarba mini 
jo vardą. Prie ligonio lovos jis būdavo pasirengęs kautis su mir- 
timi kaip riteris, o jei jau pažadėdavo išgydyti, mirties šešėlis be- 
mat nuslinkdavo į šalį, o džiaugsmas ir pasitikėjimo savo jėgomis 
viltis nuramindavo susikrimtusius artimuosius. Galima daugybę 
tomų prirašyti pasakojimų tų žmonių, kuriuos Porcijanka išgydė 
arba kurie buvo liudytojais jo stebuklingų išgydymų, prikėlimų 
iš mirties patalo beviltiškų ligonių. Jis įeidavo į ligonio namus 
išdidžiai, bet su dora, tauria širdimi, ir nepataikaudamas, nepo- 
zuodamas, nebūdamas pasipūtęs sužadindavo ligonio moralinę 
energiją ir jėgas, paguosdavo visus aplinkinius. Poetiškos sielos, 
visada iškilus ir didis savo darbais, niekino laikiną šlovę ir žemi- 
nantį naudos troškimą. Porcijanka mielai patardavo neturtėliams 
ir labiau skubėdavo padėti jiems, o ne turtuoliams, todėl jo do- 
rybės ir nuopelnai ne tik Gedimino mieste, bet ir visame mūsų 
krašte labai ilgai eis iš lūpų į lūpas tarsi šventas padavimas. 

Porcijanka sukūrė daug mokslo darbų, aprašė daug atvejų, su 
kuriais jam teko susidurti medicinos praktikoje, spausdino juos 
periodiniuose leidiniuose. Liko dar daug jo rankraščių, iš kurių 
ypač verta atkreipti dėmesį į jo dėstytą „Mokslo kursą, „Trak- 
tatą apie gyvsidabrio nevartojimą“ ir daug kitų. Didžiulė minia 
suplūdo į Popinę (kur jis gyveno) jam susirgus, o vėliau mirus, 
ir bemaž visi Vilniaus gyventojai lydėjo jį pirma į Bernardinų 
bažnyčią, kur kun. Jonas Menuė pasakė gedulingą prakalbą, o 
paskui - į kapines. 

Nemčevskis 


Netoli nuo čia yra dar vieno mūsų kraštui nusipelniusio žmo- 
gaus kapas. Čia ilsisi Zakarijas Nemčevskis, kolegijos patarė- 
jas, filosofijos ir laisvųjų mokslų daktaras, Vilniaus universiteto 
aukštosios matematikos profesorius, gimęs 1768 m. Mokėsi Kra- 
žių mokykloje, studijavo Vilniaus akademijoje, kur 1794 m. jam 
buvo suteiktas daktaro laipsnis. Paskui kurį laiką mokytojavo 
Gardino mokykloje, o 1809 m., praleidęs keletą metų užsienyje, 
po Norvaišos tapo Vilniaus universiteto aukštosios matematikos 
mokslų profesoriumi. Be to, buvo fizikos ir matematikos moks- 
lų skyriaus dekanu. Mirė 1820 m. gruodžio 10 d. išgyvenęs 52 
metus. Neturtingiems jaunuoliams auklėti Nemčevskis skyrė ke- 
liasdešimt tūkstančių auksinų. 


De Nevė 


Rosolovskis 


Toliau - kapas Jono de Nevė! (gimė 1785, mirė 1839 m.), ilga- 
mečio Vilniaus universiteto prancūzų kalbos lektoriaus ir pasau- 
lietinių knygų cenzoriaus. 

O antai šviežias kapas žmogaus, kuris dar visai neseniai 
taip aktyviai talkino rengiant šiuos mūsų „Pasivaikščiojimus“, 
kartu su kuriuo dairėmės ir po šias kapines, kuris toje vietoje, 
kur dabar ilsisi, su ašaromis akyse, sujaudintu balsu pasakojo 
apie skaudžius savo gyvenimo momentus, rodė mylimo sūnaus 
ir ilgametės gyvenimo draugės kapus. Keistas tas gyvenimas! 
Žmogus negali priprasti prie likimo smūgių, taip dažnai neti- 
kėto skausmo ir kartėlio, apnuodijančių mūsų gyvenimą! Sun- 
kiai sirgdamas, išsekęs, ligų ir kančių nukamuotas, jis vis dar 
domėjosi, kaip ketinu aprašyti pasivaikščiojimą po šias kapi- 
nes, vardijo vertus paminėti vardus, kurie mums iš galvų buvo 


! Kitur nurodomas Žanas de Ne- 
vas (žr. Vilniaus universiteto istorija, 1803-1940. P 92, 128). 

išgaravę, pasakojo nežinomas detales. O vos po poros mėne- 
sių jau ir jo vardą turime įrašyti į šį sąrašą ir apie jį, ilgametį 
mūsų bičiulį, tariame kelis žodžius. Čia ilsisi daktaras ir poetas 
Stanislovas Rosolovskis. Dar taip neseniai spauda pranešė apie 
jo mirtį, taip neseniai talentingasis Sirokomlė, gyvų įspūdžių 
pagautas, parašė jam jausmingą ir tikrovišką nekrologą. Ką dar 
galima būtų pridurti? Gal apžvelkime jo kančių ir ašarų, darbo 
ir pasiaukojimo kupiną gyvenimo kelią. 

Medicinos daktaras, Vilniaus imperatoriškosios medicinos 
draugijos narys Stanislovas Rosolovskis gimė 1797 m. vasario 
5 d. Gardino gubernijoje, Ružanų miestelyje. 1811 m. baigęs 
mokslus Vilniuje, pradėjo studijas Vilniaus universitete, ir 1819 
m. jam buvo suteiktas medicinos daktaro laipsnis. Koks jis buvo 
studentas, kokių vilčių teikė, iškalbingai byloja garsaus Juozapo 
Franko įrašas knygoje, kurią jis dovanojo Rosolovskiui medici- 
nos studijų baigimo proga, ir ne mažiau geri atsiliepimai, išsakyti 
paties mokslininko jo prisiminimuose. 

Jis nuo vaikystės mėgo poeziją. Jau 1815 m. laikraštyje „Dzien- 
nik Wilenski“ išspausdinta nemaža jo išverstos „Eneidos“ ištrau- 
ka. Ar galėjo su nuolat kunkuliuojančiu krūtinėje vulkanu, įau- 
drinta vaizduote mokslo, naujų žinių ištroškęs poetas tuo pačiu 
metu vien materialiniais sumetimais būti pedantiškas gydytojas, 
punktualus praktikas? Pasaulis, nesugebėjęs įžvelgti didžios ir 
pakilios poezijos ryšio su dažniausiai sunkiu gydytojų darbu, lai- 
kė jį poetu. O jis, nepaisydamas taip dažnai klystančio pasaulio 
nuomonės, dažnai dienas ir naktis leido prie ligos patalo bičiulių, 
kurie jį suprato, kurie juo pasikliovė, nes kaip galima buvo ne- 
pasitikėti jo įžvalgumu, įkarščiu, kaip galima buvo neatsižvelgti 
į jo išmintingus patarimus, kurie bylojo apie išmanymą ir gerą 
nuojautą diagnozuojant ligas? Tokių įrodymų, tokių pagiriamųjų 
prisiminimų apstu ne tik Vilniuje, bet ir visame mūsų krašte. 
Kiek daug piliečių, kiek daug šeimų, dėkingų jam už artimųjų 
išgelbėjimą, su pagarba jį mena. Gražių prisiminimų liko apie 
Rosolovskio pasiaukojimą, riziką ir nesavanaudiškumą baisiais 
1830 ir 1848-aisiais choleros epidemijų metais. Per pirmąją gu- 
bernijos maršalkos Tomo Mineikos valdose ir kitose apylinkėse, 
o per antrąją Vilniuje, Minske, Pinsko apskrityje jis lankė kaimų 

ir miestelių trobas, leido naktis ligoninėse ir visada pagelbėjo 
skurdžiams, neturtėliams. 

Garbingą vardą pelnė ir poetas bei rašytojas Rosolovskis. La- 
bai daug jo kūrinių išbarstyta po įvairius leidinius: „Dziennik 
Wilenski“, „Tygodnik Wilenski, „Dzieje dobroczynnosci, „Birutė“ 
ir daugelį kitų. Visą savo gyvenimą mažiausiai rūpinęsis savimi ir 
dar mažiau savo šlove, jis vis rengėsi išleisti savo poezijos rinkinį; 
1834 m. „Wizerunki“ jau skelbė, kad netrukus išeis jo dvitomis, 
bet diena iš dienos atidėliojęs, jis mirė palikęs tomus rankraš- 
čių, kurių dauguma dar niekur nebuvo skelbti. Kas nežino jo 
nuostabių Bairono vertimų! Jo originaliuose kūriniuose, net ir 
draugams rašytuose laiškuose, kiekviename eilėraštyje jaučiamas 
gyvenimo pulsas, talento jėga, ir visa tai gali būti geros kalbos 
ir stiliaus grynumo pavyzdys. Įkvėpimo, įkarščio valandėlėmis 
iki pat sunkios paskutinės negalios jis pavergdavo klausytoją, 
pakerėdavo iš krūtinės besiveržiančiu vulkanu. Vaizdai, gausy- 
bė įvykių iš gyvenimo ir skaitytų knygų, kuriuos jis puikiai pri- 
siminė, valandų valandas nepaliaujamai liedavosi iš jo lūpų su 
galinga, veržlia iškalbos jėga. Nepratusiems Rosolovskis iš pirmo 
žvilgsnio atrodydavo nesuprantamas, bet po kokio pusvalandžio 
jo kalba jau pavergdavo jų širdis, įsukdavo į originalių, genia- 
lių minčių verpetą ir visam gyvenimui padarydavo neišdildomą 
įspūdį. Nenuostabu, kad po tokio pokalbio įaudrintas klausytojas 
kartais visą naktį nesudėdavo bluosto. 

Rosolovskis mirė 1855 m. rugpjūčio 31 d. Žymusis kompozi- 
torius Stanislovas Moniuška pagerbė jo atminimą vadovaudamas 
muzikos mėgėjams, kurie laidotuvėse atliko vokalines mišias. 
Mirusiojo bičiulis kun. Jonas Menuė jaudinančioje kalboje įver- 
tino jo nuopelnus. Draugų ir gerbėjų būrys palydėjo Rosolovskį į 
kapines, kur jis atgulė greta žmonos ir sūnaus, taip pat medicinos 
daktaro (mirė 1846 m. balandžio 14 d. išgyvenęs vos 25 metus), o 
bičiuliai pastatys paminklą ant naujo kapo. 

Stubelevičius 


Tyzenhauzas 


Dabar eikime prie kolumbariumų ir apžiūrėkime juos. Netoli 
vartų baltoje marmuro plokštėje yra toks įrašas: „Steponas Stube- 
levičius, Vilniaus universiteto fizikos profesorius, mirė 1814 m. ba- 
landžio 17 d. 55 metų amžiaus“. Toliau taip pat baltoje marmuro 
plokštėje skaitome: „Antanas Tyzenhauzas, Vilniaus apskr. chorun- 
žas, Baltojo erelio ir šv. Stanislovo ordinų kavalierius. Gimė 1756 m., 
mirė 1816 m. vasario 19 d. Ypač nusipelnęs veikėjas, teisus ir pavyz- 
dingas pilietis, mokėjęs atsispirti likimo smūgiams, niekad nelinkęs 
į blogį. Šis kuklus paminklas tevainikuoja tavo dorybes. M. B.“ 


Motiejus Kažinskis 


Dionizas Kažinskis 


Už bažnytėlės, ketvirto kolumbariumo apačioje, ilsisi vienas 
garsiausių dramos aktorių Motiejus Kažinskis, miręs 1823 m. 
kovo 17 d. Jis labai nusipelnė lenkų scenai ne tik kaip aktorius, 
bet ir kaip teatro organizatorius, daugelį metų sėkmingai jam va- 
dovavęs. Jo vardas garsėjo ne tik Lietuvoje, bet ir Lenkijoje. Be 
to, savo talentu jis sužavėjo Peterburgo ir Maskvos gyventojus, 
kai su savo trupe buvo tenai nuvykęs su spektakliais ir kur ypač 
didelį pasisekimą turėjęs daugelį sykių suvaidintas visiems gerai 
žinomas Boguslavskio veikalas „Krokuviečiai ir kalniečiai, pel- 
nęs jam daug naudos ir šlovės. Po sunkaus, audringo, poetinių 
nutikimų kupino gyvenimo jis iškeliavo į amžinybę palikęs du 
talentingus sūnus: Dionizą ir Viktorą. Pastarasis yra šiandien 
gerai žinomas kompozitorius. O Dionizo liko tik kapas (antroje 
kolumbariumų eilėje). Jis mirė 1838 m. sausio 25 d. Dionizas Ka- 
žinskis pirmąsyk pasirodė Vilniaus scenoje 1812 m. gruodžio 17 d., 
kai vaidino spektaklyje „Juodasis žmogus", o 1813 m. balandžio 
mėnesį kaip neabejotinai gabus buvo priimtas į trupę su nuolati- 

niu atlyginimu. Nuo tol visą savo gyvenimą uoliai dirbo Vilniaus 
scenoje, saugojo nuo užmaršties tėvo šlovę; 1837 m. gruodžio 31 d. 
jis suvaidino duobkasio vaidmenį spektaklyje „Kalėdų išvakarių 
naktis . Tatai buvo paskutinis jo pasirodymas. 

Už kelių žingsnių nuo čia stovi gražus paminklas Onos Ka- 
žinskos, kilusios iš Kočikų giminės, mirusios 1850 m. birželio 17 d. Ji 
buvo Motiejaus trečioji žmona, Viktoro motina. Kolumbariume, 
žemai, palaidota daktaro Novickio žmona, kurią 1820 m. jis pa- 
pjovė Paplaujoje. Vertas dėmesio įrašas ant jos kapo: 

Už beribę meilę, ištikimą širdį 
Žiauraus vyro rankos atnešė man mirtį. 

Šiose kapinėse dar palaidotas anuomet garsus karališkasis sta- 
lininkas, Baltojo erelio ir šv. Stanislovo ordinų kavalierius grafas 
Mykolas Valickis. Jis gimė 1746 m. Minsko gubernijoje. Minske 
baigė mokslus (kai kas įrodinėja, kad mokėsi Mogiliave Bučins- 
kio fondo išlaikomas) ir gavo Minsko teismų viceregento pareigas. 
Paskui išvyko į Galiciją, iš kur kunigaikštis Sapiega pasikvietė jį 
į užsienį; Vienoje jų keliai išsiskyrė. Kunigaikštis Sapiega grįžo į 
Lenkiją, o Valickis netrukus atsitiktinai susipažino su Esterhazos 
kunigaikščiu, padarė jam gerą įspūdį, todėl šis pasiėmė jį į Paryžių, 
įvedė į garsiausius salonus, o kunigaikštienei Polinjak tarpininkau- 
jant, buvo pristatytas Liudvikui XVI ir Marijai Antuanetei. M. Va- 
lickis sugebėjo pelnyti jų palankumą, praleido užsienyje devyne- 
rius metus. Grįžo pirma į Lenkiją, paskui į Peterburgą kaip grafas* 
ir tikras magnatas. Po poros metų jis persikėlė į Gardino guberni- 
ją, kur įsigijo didelių Jeziorų ir kitų valdų. Bet ilgiausiai M. Valickis 
gyveno ir paskutiniais metais visam laikui apsistojo Vilniuje, savo 
name Bokšto gatvėje. Čia jis sukaupė daug vertybių, ypač brangių, 
iš Paryžiaus atvežtų, akmenų, gražią ir turtingą žymių dailininkų 
paveikslų galeriją. Visoje Europoje garsėjo jo auksinių emaliuotų 
tabakinių kolekcija, galybė brangių šalių, prabangiausių nėrinių, 
pagaliau vertingiausi akmenys. Jam taip pat priklausė visame pa- 
saulyje žinomas safyras, keičiąs savo spalvą saulei leidžiantis, apie 
kurį ponia de Genlis parašė gražią apysakaitę. 1806 m. jis įsteigė 


* Grafo titulą M. Valickis nusipir- 
ko Italijoje, bet vėliau Stanislovas Augustas jį patvirtino. 

fondą 8 neturtingiems giminaičiams ir bendravardžiams, skyrė 
jiems išlaikyti kasmet po 12 tūkstančių auksinų. Ši suma išmoka- 
ma ligi šių dienų iš Joziorų dvaro, šiandien priklausančio jo sūnė- 
nui Leopoldui Valickui, pajamų. Be to, šiems mokiniams išlaikyti 
M. Valickis užraše testamentu savo namus Bokšto gatvėje. Šis fon- 
das 1834 m. atiteko Vilniaus bajorų institutui. Vilniaus universite- 
tui 1805 m. jis padovanojo turtingą vertingų kriauklių ir mineralų 
kabinetą, pavadintą Valickio rinkiniu, kurį moksliškai apdorojo ir 
aprašė garsusis S. Jundzilas. Vėliau jis dar paaukojo daug kitų ori- 
ginalių daiktų, kurių vertė - du milijonai lenkiškų auksinų. Valic- 
kis garsėjo nepaprastu svetingumu, atvira širdimi jis sveikindavo 
kiekvieną ir dažnai dosniai pagelbėdavo neturtėliams. Jo namai vi- 
sad teikė prieglobstį, o kišenė visuomet rėmė įvairių luomų gabius 
mokslo ar meno žmones. Jo dorybių ir geradarysčių atminimas 
Vilniuje gyvas ligi šiol. Mirė sulaukęs 82 metų 1828 m. Prabangios 
laidotuvės įvyko Bernardinų kapinėse, kur jo giminaitis Alfonsas 
Valickis, tuomet Universiteto studentas, šiandien Charkovo uni- 
versiteto profesorius (garsus Fausto, Edipo ir kt. vertėjas), pasakė 
kalbą. Ant Valickio kapo buvo pastatytas akmeninis paminklas su 
bronziniu kryžiumi, bet šiandien šioje vietoje tėra tik paprastas 
medinis kryžius ir tvorelė. Įrašo neliko nė pėdsako. 


Šidlauskas 


Ligi šiol be paminklo ilsisi Igno Šidlausko palaikai. Jis gimė 
1793 m. Borisovo apskrityje, Hainos miestelyje, kur jo tėvas buvo 
unitų klebonu; Vilniuje baigė gimnaziją; po to buvo paskirtas 
Svisločės gimnazijos iškalbos ir poezijos mokytoju, iš ten perkel- 
tas į Vilnių tam pačiam darbui, kurį dirbo iki 1826 m. Be to, iki 
1828 m. buvo cenzoriumi ir nuo tol gyveno Vilniuje ligi pat mir- 
ties, kuri ištiko jį 1846 m. vasario 28 d. Pirmasis Šidlausko kūri- 
nys buvo odė „Laimė ir taika“, kurią parašė per 1812 metų karą ir 
išspausdino laikraštyje „Dziennik Wilenski. Nuolat bendradar- 
biavo „Dziennik Wilenski, „Dzieje dobroczynnosci , „Tygodnik 
Wilenski“. Pastarąjį leidinį 1819 m. jis redagavo, buvo aktyviu 
Šubravcų draugijos nariu. Išleido veikalą „Iškalbos ir poezijos 

taisyklės, o vėliau - „Oratorinio meno pavyzdžius“ (1827). Be 
to, 1829 m. išėjo jo „Lotynų literatūros ir moralės pamokos“, arba 
senovės lotynų autorių prozos ir poezijos gražiausių ištraukų rin- 
kinys pagal Noelį ir Laplasą. Išvertė kelias Bairono poemas, taip 
pat kai kurių prancūzų poetų kūrinių ištraukų. Iš jų verti dėme- 
sio Parazina, Kolmaras ir Orla. Daugiausia Šidlauskas nuveikė 
lenkų literatūroje —- nuo 1834 m. kartu su Leonu Rogalskiu jis 
redagavo tris pirmus, o iki 1843 m. nuo ketvirto net iki šešiasde- 
šimto numerio vienas tvarkė leidinį „Wizerunki i Roztrząsania 
Naukowe“, kuriame paprastai buvo spausdinami rimto turinio 
ir taisyklingo stiliaus straipsniai. Daugelio laikomas dideliu lite- 
ratūros specialistu Šidlauskas į savo amžiaus pabaigą lyg ir per- 
gyveno pats save, nebesidomėjo literatūra, nesuvokė ir netikėjo 
jos tuometine dvasia, nenorėjo pripažinti naujų raštijos korifėjų. 
Todėl paskutiniai jo metai buvo tikrai apgailėtini. Katakomboje 
po kapinių koplyčia palaidota kunigaikštienė Radvilienė, kilusi 
iš Moravskių, antroji kunigaikščio Dominyko Radvilos žmona; 
jos tėvas generolas Moravskis buvo kunigaikščio Karolio sesers 
sūnus. Ant katakombos nėra jokio užrašo. 


Lobenveinas 


Prisiminkime šiose kapinėse palaidotą Vilniaus universiteto 
anatomijos ir fiziologijos profesorių Lobenveiną. Jonas Andrius 
Lobenveinas gimė Vienoje 1758 m. sausio 31 d. Mokėsi Vienoje, 
kur 1778 m. gavo magistro laipsnį, o 1785 m. Jenoje - medicinos 
daktaro laipsnį. Kitais metais, kai iš Vilniaus išvažiavo Bizis, rek- 
torius Počobutas pakvietė jį anatomijos profesoriaus pareigoms. 
Nuo 1799 m. jis buvo triskart rinktas fakulteto dekanu, o 1815 m., 
būdamas pavaduotoju, ėjo rektoriaus pareigas. Būdamas pirmu 
medicinos skyriaus dekanu, įvedė pavyzdingą tvarką ir tikslumą, 
o bendraudamas su jaunimu buvo kiek galėjo pakantus ir delika- 
tus. 1810-1811 mokslo metais Lobenveino skaitomas žmogaus 
anatomijos paskaitas kuo uoliausiai lankė mokslinis veterinari- 
jos profesorius Bojanus ir adjunktas Mikalojus Mianovskis. Ki- 
tiems klausytojams tatai buvo rimtas ir pamokomas pavyzdys. Jis 

išspausdino 23 mokslo darbus, kalbų ir t. t. Šis žymus, dorybių 
kupinas, savo darbą mėgęs veikėjas, nenusileidęs profesoriaus ta- 
lentu garbingiausiems Medicinos fakulteto nariams, dėstęs ana- 
tomiją 33 metus, mirė 1820 m. sausio 11 d. Kaip Lobenveinas 
buvo vertinamas Universitete, liudija įrašas ant jo katafalko Šv. 
Jono bažnyčioje, paimtas iš Horacijaus (Odė XX. ad Virgilium v. 
7.8. 9): „Maltis bonis flebilis, cui pudor et justitiae soror incorrup- 
ta fides nudague veritas, guando allum inveniet parem? Have pia 
anima“*. (Daugelio gerųjų apverktinas jo kuklumas, teisingumo 


* Apie Lobenveino gyvenimą 
žr. veikalą „Trumpa anatomijos pradžios ir plėtojimo Lenkijoje ir 
Lietuvoje apžvalga“, Vilniaus imperatoriškosios gydytojų draugijos 
50-mečio 1855 m. gruodžio 12 d. atminimui surašyta A. E Ada- 
movičiaus, tos pačios draugijos pirmininko, med. d-ro, Drezdeno, 
Varšuvos, Marburgo, Maskvos, Krokuvos ir t. t. mokslinių draugi- 
jų nario. Vilnius, 1855. P. 25. Šiame sąžiningame ir pavyzdingame 
garbaus profesoriaus darbe, dėl savo specialumo pas mus menkai 
žinomame, yra daug itin įdomių ir svarbių smulkmenų iš buvusio 
Universiteto ir viso krašto istorijos. Jame, be to, įdėtos nors trum- 
pos, bet turiningos Vilniaus universiteto profesorių biografinės 
apžvalgos: Mikalojaus Renjė (g. 1716, m. 1800*!), Jokūbo Briotės 
(g. Thorej Burgundijoje 1816 m." liepos 19 d., pradininkas ana- 
tomijos mokslo Vilniuje ir įkūrėjas chirurgų mokyklos, kuri davė 
pradžią įsteigtos Vyriausiosios Lietuvos Kunigaikštystės mokyklos 
gydymo mokslų skyriui; 1811 m. išprotėjo, mirė 1819 m.), Stepono 
Lauryno Bizės (pasirašinėjusio de Bisiis Frexonariensis, g. 1720 m. 
Jis pirmasis 1770 m. viešai kelių gydytojų ir mokslininkų akivaiz- 
doje skrodė lavoną, pirmasis Vilniuje parašė veikalą iš kultūros ir 
keletą kitų. 1787 m. grįžo į Italiją), Mikalojaus Mianovskio (g. Lucke 
apie 1780 m., 1840 m. tapo Vilniaus medicinos chirurgijos akade- 
mijos rektoriumi ir pirmininku komiteto, kuris pertvarkė šią Aka- 
demiją į Kijevo gydytojų fakultetą. Parašė „Akušerijos meno mokslą 
moterims pagal Frorierą“ (1818 ir 1825 m.), išvertė iš vok. kalbos 
„Metzgero Teismo medicinos pagrindus“ (1823 m.), referatus: apie 
užkrečiamąsias ligas ir apsisaugojimo nuo jų būdus, juosmens aor- 
tos aneurizmos istoriją (iš lot. k.), išplėstos aortos angos stebėjimą, 
gimdos plyšimus per gimdymą ir t. t. Mirė savo dvare mažuosiuose 
Šalčininkuose, už 5 mylių nuo Vilniaus), Jono Emanuelio Žilibero 
(g. 1741 m. birželio 21 d. Lugdune, garsus žymaus Horodnicos prie 
Gardino iždininko Tyzenhauzo bendradarbis, kuris įrengė medi- 
cinos ir gamtos mokslų šventovę, paskui - Vilniaus vyriausiosios 
mokyklos profesorius, 1783 m. grįžo į Lugduną ir ten mirė būdamas 

sesuo - nepažeista ištikimybė, status tiesumas, ar kada nors atsi- 
ras jam lygus? Lik sveika, pamaldžioji siela.) 

Patys jaučiame, kad ne visai įvykdėme mūsų uždavinį, kapi- 
nių aprašymuose praleidę daug paminėti vertų vardų. Mūsų ke- 
tinimai iš pradžių buvo kur kas didesni, nes, gerbdami ir vertin- 
dami mūsų mokslo srities pirmtakus, troškome apie kiekvieną 
bent šį tą pasakyti, todėl gerokai užsitęsė šio veikalėlio leidimas, 
mat puoselėjome viltį sukaupti daugiau duomenų, laukėme, kad 
mirusiųjų giminės ir bičiuliai, į kuriuos kreipėmės daug sykių, 
teiksis supažindinti mus su reikalingomis smulkmenomis. Bet 
dauguma mūsų lūkesčių neišsipildė. Nors ir su trūkumais, šis 
darbas atiduodamas į skaitytojo rankas, mums lieka bent toji pa- 
guoda, kad šia nors ir paviršutiniška kapinių apžvalga išgelbė- 
sime nuo užmaršties kraštui brangius vardus, kol laimingesnis 
už mus tyrinėtojas, ateityje pasinaudojęs ir šiuo darbeliu, laikui 
bėgant išsamiau aprašys šias kapines. 

O jei kas gali, 
Tas visų labui tegu pagali. 


Lugduno valdytoju (Mairea Lyon) 1814 m. rugsėjo 2 d.), Liudviko 
Heinricho Bojanaus (g. 1776 m. Buksvileryje Elzase. Nuo 1804 m. 
buvo Vilniaus universiteto veterinarijos profesoriumi (katedrą gavo 
1806 m.), o nuo 1815 net iki 1824 m. - lyginamosios anatomijos 
profesoriumi. Mirė Darmštate 1827 m. Išleido 45 veterinarijos ir 
kitų mokslo darbų, iš jų 31 parengė Vilniuje), Adomo Belkevičiaus 
(gimė Vilniuje 1798 m., mirė 1840 m.) 20 metų eidamas prozek- 
toriaus ir anatomijos profesoriaus pareigas, Vilniaus anatomijos 
kolekciją išpuoselėjo iki Europos lygio. 1821 m. (nuo 1777 m ) šia- 
me rinkinyje buvo vos 682 preparatai, o Belkevičiaus pastangomis 
padidėjo taip, kad jo mirties metais, t. y. 1840 m., jau buvo 2528, 
o gydytojų Sevruko, Kulakovskio ir Leonovo pastangomis dar pa- 
gausėjo beveik iki 3000. Taigi 1842 m., uždarant Akademiją, anot 
prof. Adamovičiaus sudaryto sąrašo, buvo išsiųsta 1772 fiziologiniai 
ir 1239 patologiniai preparatai), Liudviko Sevruko (g. Žemaičiuose 
1806 m., buvo Belkevičiaus adjunktu, o vėliau Maskvos universiteto 
profesoriumi, ten 1853 m. mirė nuo choleros). 

* Žr. XIV pasivaikščiojimą. Šv. Stepono kapinėse esančiame 
antkapyje įrašyta, kad gimė 1746 m., o minėtame prof. Adamovi- 
čiaus veikalėlyje - 1723 m. 

" Ko gero, tai korektūros klaida. Gimė 1746 m. 

Senienų muziejus 





Muziejaus pradžia 


Žymusis archeologas grafas Eustachijus Tiškevičius, nuo 1837 
m. atsidėjęs vien krašto senovės tyrinėjimui, be paliovos rinko 
senovės paminklus; rasdavo jų pilkapiuose, kurių pats įvairiose 
Lietuvos vietovėse nemažai kasinėjo, užtikdavo namuose, kartais 
palėpėse, apleistuose ir pamirštuose užkaboriuose, išplėšdavo iš 
neišmanėlio rankų, į kurias jie atsitiktinai pateko, rasdavo žydų 
karčemose, kaimo trobose. Žodžiu, iš visur, iš visos Lietuvos, kur 
tik galima buvo rasti ką nors vertą dėmesio. Prabėgo daug metų, 
įdėta nemaža lėšų ir darbo, kol archeologija susidomėjo daug 
mūsų kraštiečių, kol įvertino ir suprato kilnius siekius atgaivinti 
Lietuvos archeologiją. Vis dėlto pastaraisiais metais, kai pasklido 
garsas apie grafo Tiškevičiaus mokslo darbus, radosi šviesių ben- 
draminčių, kurie po truputį pradėjo nešti į šį bendrą lobyną se- 
nienas, o platūs giminės ryšiai ir santykiai su dvarininkais padėjo 
kaupti vis daugiau šių turtų. Tad iš Livonijos, Žemaitijos, Užgirių 
krašto ir daugelio kitų vietovių žmonės ėmė siųsti grafui atsitik- 
tinai žemėje rastus daiktus. Taigi 1855 m. grafas Tiškevičius jau 
turėjo turtingą, per 18 nepaliaujamo darbo metų sukauptą, daug 
išlaidų ir atkaklumo kainavusį rinkinį, kurį sudarė iškasenos, 
monetos ir medaliai, daugybė piešinių, žemėlapių, skardos rai- 

A. Žemaitis. Senienų muziejaus ekspozicija P. Smuglevičiaus salėje. 
1857. Litografija 


žinių, portretų, biustų, memorialinių daiktų, autografų, rankraš- 
čių, ir biblioteką, kurioje buvo daugiau kaip 3000 knygų, daug 
inkunabulų ir kitų bibliografinių retenybių, beveik išimtinai iš 
archeologijos, geografijos, statistikos ir bibliografijos. Šie grafo 
rinkiniai pirma buvo saugomi jo namuose Antakalnyje, netoli 
Šv. Petro ir Povilo bažnyčios, o juos pardavus, - išnuomotuose 
butuose (Žemaičio, grafo Tiškevičiaus namuose Trakų gatvė- 
je, pagaliau Pomarnackio, iš kur perkelti į Muziejų). Jie visuo- 
met buvo prieinami kiekvienam, kas pageidavo juos pamatyti 
arba norėjo pasinaudoti mokslo reikalams; kilnus jų savinin- 
kas karštai troško sudominti kitus savo pomėgiais ir pasidalyti 
žiniomis, sukauptomis ilgamečiu darbu. Tačiau įsitikinęs, kad 
privačiose rankose esantys ir ateityje neapdrausti nuo nelaimių 
tokie rinkiniai negali kraštiečiams būti labai vertingi, taip pat 
trokšdamas visam laikui įkurti mūsų senajame mieste mokslo 
įstaigą, jis nusprendė su vargu sukauptus lobius skirti visuome- 
nės labui ir dėl to kreipėsi į vietinę valdžią prašydamas leidi- 
mo atidaryti Vilniuje Senienų muziejų ir mokslo įstaigą, kad 

bendromis jėgomis, labiausiai su mokslu susijusių žmonių pade- 
damas, krašto gyventojų remiamas, skleistų archeologijos moks- 
lą ir būtų ramus dėl savo rinkinių būties, galėtų juos gausinti. 
Kilnius grafo planus įgyvendinti padėjo buvęs mūsų gubernijų 
vyriausiasis viršininkas ir mokslo apskrities kuratorius, artileri- 
jos generolas adjutantas Ilja Bibikovas, kuris 1853 m. savo ruožtu 
pavedė švietimo ministrui išrūpinti imperatoriaus leidimą. 


Įstatai 


Tik maloningas mums viešpataująs monarchas Aleksandras 
II, vos įžengęs į sostą, teikėsi palankiai atsižvelgti į kilnius vie- 
tinės valdžios pasiūlymus ir 1855 m. balandžio 29 d. patvirtinti 
Vilniaus senienų muziejaus įstatus ir kartu jo Laikinąją archeolo- 
gijos komisiją, įtvirtinti šių mokslo įstaigų egzistavimą ir paskyrė 
pirmąjį jų steigėją grafą E. Tiškevičių Muziejaus kuratoriumi bei 
Komisijos pirmininku. 


Muziejaus kūrimas 


Paprastai visa, kas gražu, vertinga ir atmintina, sulaukia dorų 
piliečių atgarsio ir supratimo, taip ir šį sykį, vos tik žinia apie 
didžiojo monarcho malonę žaibo greičiu apskriejo visą kraštą, 
buvo tūkstančių palaiminta ir atvėrė širdis mūsų garbingų pi- 
liečių, mokslininkų ir literatų, kurie karštai panoro pagelbėti 
tauriam mūsų praeities paminklų šventovės steigėjui. Muziejų 
buvo leista kurti buvusio Universiteto viešų posėdžių salėje, va- 
dinamojoje auloje. Bet reikėjo dar daug darbo ir pastangų, kol 
ji buvo parengta priimti sukauptus lobius. Tačiau per aštuonis 
mėnesius nuo įstatų patvirtinimo nenuilstantis grafas sugebėjo 
viską atlikti. Šioje puošnioje salėje buvo atnaujinti Smuglevičiaus 
paveikslai, perdarytas pagrindinis įėjimas iš aikštės pusės, o prie- 
sienis padabintas pieštais herbais keturių gubernijų, kurios su- 
darė Vilniaus mokslinę apygardą. Į prieškambario sienas buvo 
įmūryta seno marmuro ir skulptūrų, Lietuvoje vykusių kautynių 

kulkų, šarvų, kardų ir šarvinių marškinių, senovinių portretų, 
herbų ir antkapių. Gražios salės viduje buvo pastatyta įvairiems 
eksponatams ir senienoms laikyti tinkamų spintų ir vitrinų, stalų 
inkunabulams, piešiniams ir kt. saugoti. Čia buvo išdėstytos vi- 
sos įsteigto muziejaus kolekcijos. 

1856 m. sausio 1 d. viskas buvo baigta, ir muziejus atvėrė duris. 

Tų pačių metų sausio 11 d. įvyko atmintinas Archeologijos 
komisijos posėdis, o muziejus buvo iškilmingai atidarytas balan- 
džio 17-ąją, Šviesiausiojo valdovo gimimo dieną. 


Organizacija 


Iš pradžių į komisiją jos pirmininkas išrinko 15 tikrųjų 
narių ir 9 narius bendradarbius iš tų autorių, kurių istorijos, 
archeologijos, numizmatikos ir statistikos mokslo darbai pel- 
nė visuotinį pripažinimą (Narbutas, Kraševskis, Malinovskis, 
I. Chodzka, Jaroševičius, Homolickis, kun. Herburtas, P. Kukol- 
nikas, Kirkoras, Kulakovskis, Gusevas ir kiti). Pirmininko pa- 
vaduotoju buvo paskirtas žymus Lenkijos senovės specialistas 
Mykolas Balinskis, moksliniu sekretoriumi - gabus archeografas 
Mauricijus Krupavičius. Be to, buvo 18 narių geradarių, kurių 
kilnus entuziazmas ir vienkartės aukos visuomenės labui suda- 
rė galimybę apsirūpinti viskuo, ko reikėjo muziejui. Paminė- 
kime vardus šių kilnių piliečių, kurių taurus ir pagarbos vertas 
poelgis turi visados išlikti tautiečių atmintyje: grafas Reinoldas 
Tyzenhauzas, grafai Konstantinas, Jonas, Benediktas, Mykolas, 
Juozapas ir Jonas Tiškevičiai, grafas Marijonas Čapskis, Alek- 
sandras Skirmantas, Konstantinas Nezabitovskis, Aleksandras 
ir Otonas Horvatai, grafas Vladimiras Pliateris, Severinas Re- 
meris, Eustachijus Rdultovskis, grafas Alfredas Slizienis, Ksa- 
veras Vainilavičius ir Vladislovas Brochockis. Be to, 8 garbės 
nariai, kurie pareiškė esą pasirengę kasmet paaukoti po 30 si- 
dabro rublių. 51 narys buvo aukštesnės valdžios patvirtintas ir 
1856 m. sausio 1 d. gavo atitinkamus diplomus. Vėliau nauji na- 
riai buvo renkami balsuojant komisijos posėdžiuose. Šiandien 
(1858 m. lapkričio 11 d.) jų yra 153. Iš garbingų asmenų draugiją 

papildė tapę jos nariais: J. Š. Lietuvos ir Vilniaus metropolitas 
Juozapas, J. Š. Rusijos Romos katalikų bažnyčių metropolitas 
kun. Vaclovas Žilinskis, J. Š. Vilniaus vyskupas kun. S. Z. Kra- 
sinskis, generalgubernatorius generolas adjutantas Vladimiras 
Nazimovas, valstybės tarybos narys, valstybės sekretorius, tik- 
rasis slaptasis patarėjas, viešosios bibliotekos direktorius baro- 
nas Modestas Korfas, mokslo apygardos kuratorius generolas 
leitenantas baronas Vrangelis, Jo Imperatoriškosios Didenybės 
rūmų ministras generolas adjutantas grafas Vladimiras Adler- 
bergas, iždo ministras, slaptasis patarėjas Aleksandras Kniaže- 
vičius, generolas adjutantas kunigaikštis Dolgorukis, generolas 
adjutantas grafas Aleksandras Adlerbergas ir daug kitų. O iš nu- 
sipelniusių literatūrai: A. E. Odinecas, L. Kondratovičius (V. Siro- 
komlė), Adomas Jocheris, Dominykas Chodzka, Aleksandras 
Tyšinskis, A. E. Adamovičius, Aleksandras Zdanovičius, o už 
Lietuvos ribų, Varšuvoje: V. A. Maciejovskis, K. V. Voicickis, 
J. Bartoševičius, L. Rogalskis, Karolis Bejeris; Krokuvoje: Am- 
braziejus Grabovskis, dr. J. Majeris, Vincentas Polis, Juozapas ir 
Karolis Kremeriai, A. Z. Helcelis, J. Lepkovskis, K. Rogavskis; 
Lvove Augustas Beliovskis; Poznanėje: grafas Titas Dzialinskis, 
J. Pšiborovskis, A. Bialeckis; Peterburge: akademikas Kunikas, 
grafas Uvarovas, Saveljevas, Polenovas; Maskvoje kunigaikštis 
Obolenskis; Odesoje A. Skalkovskis; Kijeve Ivaniševas; Kaza- 
nėje Kovalevskis; čekų Prahoje: Šafarzikas, Hanka, Zapas; Mo- 
guncijoje: dr. J. Vilmanas, J. Ch. S. K. Liaskė, L. Lindeušmidtas. 
Draugija nuo įsikūrimo metų neteko šių savo narių, kurie mirė: 
Vilniuje dr. J. Mošinskio, Peterburge akademiko Korkunovo, 
čekų Prahoje Liudviko Ritersbergo, Logoiske, Minsko gub., 
grafo Pijaus Tiškevičiaus, Vilniuje Emilio de Roberčio. 

Komisija posėdžiauja kiekvieno mėnesio 11 dieną. Muziejus vi- 
suomenei atidarytas sekmadieniais nuo 12 iki 4 valandos popiet. 

Darbams apie archeologiją leisti sudarytas atskiras komitetas, 
į kurį įeina Mikalojus Malinovskis ir A. H. Kirkoras. O archeo- 
grafijos darbus redaguoja Mauricijus Krupavičius. 

Muziejaus skyrių katalogus sudarė: archeologijos - A. H. Kir- 
koras, portretų ir biustų - L. Kondratovičius, ornitologijos kabi- 
neto - baronas Liudvikas Kionė. 1858 m. rugsėjo 6 d. Muziejų 

pagerbė apsilankęs Šviesiausiasis valdovas. Jo Imperatoriškoji 
Didenybė teikėsi atkreipti dėmesį į kai kuriuos senovės pamin- 
klus, pvz., sidabrinę, auksu puoštą žasto apyrankę, A. H. Kirko- 
ro rastą Ašmenos apskrityje, Gorodilovo pilkapyje, Faustulo su 
vilke statulėlę, Bekešo kaukolę ir kepurę, senovinę alebardą, jo 
rastą prie Vytauto tilto Vileikos apskrityje, garsų ir retą akmeni- 
nių ginklų rinkinį, išdėliotą atskiroje vitrinoje, kurią Jo Dideny- 
bė Imperatorius teikėsi keturis sykius apeiti aplinkui, ašmeninius 
ir šaunamuosius ginklus, senovinę taurę ir patiną', senovinių 
drabužių rinkinį, taip pat kunigaikščio Juozapo Poniatovskio 
chalatą, Stanislovo Augusto rašomąjį stalą, Batoro stalą, Batoro, 
etmono Branickio, kunigaikščio Karolio Radvilos, grafo Valickio 
ir daugelio kitų portretus. Pirmininkui grafui E. Tiškevičiui teko 
garbė papasakoti apie šiuos eksponatus. 

Antroje salėje Jo Imperatoriškoji Didenybė teikėsi susidomėti 
paukščių lizdų rinkiniu, o bibliotekoje - pirmuoju Lietuvos Statu- 
to leidimu ir kai kuriomis kitomis bibliografinėmis retenybėmis. 
O viršuje esančioje salėje susidomėjo banginio žandikauliu ir 
mamuto kaulais. Šioje salėje Šviesiausiasis valdovas teikėsi įrašy- 
ti į specialią knygą savo vardą ir datą - 1858 m. rugsėjo 6 d. Tada 
pirmininkas turėjo garbės įteikti Jo Imperatoriškajai Didenybei 
albumą, kurį komisija išleido maloningojo monarcho viešnagei 
atminti. Leidinį sudarė A. E. Odineco, J. Chodzkos, A. H. Kirkoro 
ir M. Malinovskio, kuriems Jo Imperatoriškoji Didenybė teikėsi 
išreikšti asmenišką padėką, darbai. Be to, p. generalgubernatoriui 
Nazimovui teko laimė įteikti Jo Imperatoriškajai Didenybei vi- 
sus ligi tol draugijos išleistus veikalus ir A. H. Kirkoro sudarytą 
muziejaus katalogą, taip pat eilėraščius, parašytus lietuvių kalba 
žinomo valstiečio iš Marijampolės apskrities (Akelevičiaus“) ir 
baltarusių kalba - Vincento Korotinskio. 

Be to, čia viso narių susirinkimo prašymu, kurį Šviesiausiajam 
valdovui perdavė apskrities kuratorius generolas baronas Vran- 
gelis, Jo Imperatoriškoji Didenybė maloningai teikėsi sutikti, kad 


'Patina - negilus dubenėlis. 

2 Mikalojus Akelai- 
tis, Akelevičius (1829-1887) - lietuvių visuomenės veikė- 
jas, rašytojas. 

nuo šiol muziejus ir draugija* būtų Jo Imperatoriškosios Dideny- 
bės didžiojo kunigaikščio, sosto įpėdinio Nikalojaus Aleksandro- 
vičiaus globojami. 

O dabar užsukime į šią Lietuvos istorijos šventovę ir apžiū- 
rėkime bent svarbiausius senovės paminklus. Bet iki to tarkime 
bent kelis žodžius apie pačią aulą, taip neatskiriamai susijusią su 
buvusio Universiteto likimu. Tai buvo jo viešų posėdžių salė nuo 
tada, kai senos mokslo įstaigos sąlygos pagerėjo dėl imperato- 
riaus Aleksandro I tikrai valdovo verto dosnumo, pakėlusio jį 
į puikiausių ir turtingiausių tokio tipo Europos mokslo įstaigų 
lygį. Mat anksčiau, kol dar ji buvo vadinama Jėzuitų akademija, 
Stepono Batoro ir kitų po jo buvusių Lenkijos karalių privilegi- 
jų patvirtinta, ir vėliau, jėzuitus panaikinus, gavusi Lietuvos vy- 
riausiosios mokyklos vardą, turėjo kitą, arčiau Šv. Jono bažnyčios 
esančią salę, kurioje šiandien veikia keturių vakarinių gubernijų 
senovinių aktų knygų centrinis archyvas**, o auloje buvo jėzuitų 
valgykla. 


* Nauju įsaku Archeologijos ko- 
misija turėjo būti pertvarkyta į Vilniaus mokslo draugiją. 

** Ši kitados buvusi viešų aktų 
salė, esanti į kairę nuo vartų iš šv. Jono gatvės, prie bokšto, kadaise 
buvusiose šv. Jono kapinėse, turėjo du įėjimus su priestatais. Vidu- 
ryje ant dviejų pakopų buvo meniška auksuota katedra, o viršum 
jos - baldakimas su Jėzaus vardu viršuje. Abipus jos kabojo 20 žy- 
mių asmenybių portretai: karalių Žygimanto Augusto, Stepono Ba- 
toro, Augusto II, Augusto III, popiežiaus Grigaliaus VIII, kuris pa- 
tvirtino Akademiją, vyskupo Valerijono Protasevičiaus, kardinolo 
Jurgio Radvilos, kun. Skargos, Kojelavičiaus, Sarbievijaus, Krygerio, 
Lietuvos kanclerio Levo Sapiegos ir kitų. Po portretais nuo katedros 
durų link pasieniais stovėjo po tris eiles medinių meniškų stalių pa- 
vidalo suolų. Čia vykdavo seimeliai, vėliau buvo įrengta Universite- 
to biblioteka. 

Šiandien ši salė yra 10 sieksnių ilgio, 5 sieksnių pločio, dviaukš- 
tė, su galerija, kurią remia 22 korinto stiliaus kolonos, apačioje yra 3 
paprasti langai į Šv. Jono gatvės pusę, o viršuje - 2 pusapvaliai dideli 
langai (kiekviename yra po 22 stiklus). Vilniaus centrinis archyvas 
įsteigtas 1852 m. balandžio 2 d. Aukščiausiojo įsakymu, ir jame turi 
būti surinktos visos senovinės praėjusių šimtmečių aktų knygos iki 
1799 m. ir buvusių magistratų, kurie valdė remdamiesi Magdeburgo 
teise, knygos. Iš visų keturių gubernijų (Vilniaus, Gardino, Minsko 

Vieši posėdžiai į aulą, kur šiandien yra muziejus, buvo perkel- 
ti tikriausiai 1803 m. Smuglevičius papuošė ją didingu aliejiniu 
paveikslu, kuriame pavaizduota Minerva ant Olimpo, vainikuo- 
janti lauro vainikais mokslininkus, įeinančius arba jau įėjusius 
į šlovės šventyklą. Šis paveikslas su ornamentuotais, auksuotais 
rėmais pakabintas salės skliauto viduryje“. Abipus šio paveiks- 
lo yra to paties dailininko piešiniai, vaizduojantys: šlovės genijų, 
skelbiantį nusipelniusius mokslui; darbą ir uolumą, ruošiančius 
mokslininkams vainikus; išminties skydą, apsaugantį pasišventu- 
sius mokslui. Be to, viršum įėjimo nedidelis alegorinis paveikslas 


ir Kauno) iš viso turi būti surinkta 16 696 aktų knygos; o iki 1857 m. 
liepos 2 d. jų perduota 12 557. 

Šiame archyve yra Lietuvos didžiųjų kunigaikščių ir Lenkijos 
karalių suteiktos 53 originalios privilegijos Vilniaus miestui ir 16 — 
Trakams. Čia bus ne pro šalį išvardyti svarbiausias Vilniaus miesto 
privilegijas: 1) Karaliaus Vladislovo Jogailos, 1337 m. Merkinėje 
rašyta, suteikianti šiam miestui Magdeburgo teises; pergamente, 
su mažesniu kabančiu antspaudu, be karaliaus parašo. 2) Didžiojo 
kunigaikščio Žygimanto Kęstutaičio, patvirtinanti Vilniui suteiktas 
Magdeburgo teises, 1432 m., be antspaudo. 3) Didžiojo kunigaikščio 
Kazimiero Jogailaičio, 1443 m., suteikianti laivybos Neries upe teisę 
(su antspaudu ant kustodo). 4 ir 5) Didžiojo kunigaikščio Aleksan- 
dro, 1492 m., patvirtinanti anksčiau suteiktas teises ir laisves, ir 1505 
m. - dėl viso miesto apjuosimo gynybine siena (su kabančiu ants- 
paudu). 6) Karaliaus Žygimanto I, 1506 m., garantuojanti Vilniui 
visas pirmtakų suteiktas malones. 7) Karaliaus Žygimanto Augusto, 
1547 m., patvirtinanti visas ankstesnes malones. 8) Karaliaus Žygi- 
manto Augusto, 1552 m., draudžianti gydytojo praktiką be chirurgų 
cecho leidimo. 9) Karaliaus Žygimanto Augusto, 1568 m., garantuo- 
janti Vilniaus magistratui bajorų prerogatyvas. 10) Karaliaus Stepo- 
no Batoro, 1576 m. 11) Žygimanto III, 1603 m., ribojanti vaivadų ir 
seniūnų teisminę valdžią miestelėnų atžvilgiu. Trakų miesto privile- 
gijos: 1) Žygimanto I, 1506 m., dėl turgų organizavimo. 2) Stepono 
Batoro, 1579 m., suteikianti miestelėnams teisę laikyti prekes ant 
Neries kranto Kaune. 3) Jono Kazimiero 1667 m. diplomas apie tai- 
kos su caru Aleksejumi Michailovičiumi pasirašymą. Belsko miesto 
privilegija - Aleksandro, 1501 m., suteikianti Magdeburgo teisę, ir 
daug kitų. 

* Už šį paveikslą Universitetas su- 
mokėjo tris šimtus raudonų auksinų, o už Universiteto skulptūros 
profesoriaus Jelskio auksuotus rėmus - šimtą sidabro rublių. 

vaizduoja du angeliukus, o tarp jų - mirusiojo kaukolę. Šioje sa- 
lėje pusarkadės formos atbrailose, nusileidžiančiose prie sienų, 
pavaizduoti žolės spalvos biustai įvairių žymių senovės Graikijos 
ir Romos mąstytojų, t. y. abipus durų - Heraklito ir Aristotelio; 
kairėje pusėje - Euripido, Diogeno, Homero, Archimedo, Plato- 
no; dešinėje pusėje - Heziodo, Anakreonto, Pindaro, Plutarcho, 
Sokrato. To paties Smuglevičiaus drobėje tapytos jų galvos su 
kaklais, sutvirtintos vinutėmis, o patys biustai nupiešti ant sienos 
al fresco. 

Salės ilgis - 33'/, aršino, plotis - 14'/, aršino. Priešpriešiais - di- 
deli langai, 6 į aikštę ir 5 į kiemą. Į šią salę patenkama pro di- 
džiules dvivėres duris, seniau ornamentais ir bronza padabintas, 
iš erdvaus priesienio, iš kur taip pat yra laiptai, vedantys į antrą 
aukštą, į tokio pat dydžio salę, kur kitados drožinėtose, auksuoto- 
se spintose buvo turtinga jėzuitų biblioteka, o šiandien - muziejaus 
biblioteka ir zoologijos kabinetas. Tuomet šioje salėje (apačio- 
je) paprastai kasmet vykdavo Vilniaus universiteto mokslo metų 
pradžios ir pabaigos iškilmės. Puikus tatai buvo reginys! Šv. Jono 
bažnyčioje išklausius iškilmingas pamaldas ir sugiedojus Veni 
Creator, visas Universitetas, lydimas studentijos ir svečių, trauk- 
davo į aulą. Priešakyje du bedeliai nešė diplomus, Universiteto 
patvirtinamuosius dokumentus ir didelį sidabriškai auksinį 
skeptrą ant nuostabių karmazininės spalvos pagalvėlių*. Rekto- 
rius ryškiai raudona aksomine toga, tokiu pačiu mucetu ir ap- 
valia kepuraite žengė paskui juos, priešakyje akademinio senato, 
kurį sudarė visi Universiteto profesoriai, taip pat su togomis, ne- 
daug besiskiriančiomis nuo rektoriaus, einantys gretomis. Kai tik 
jie užimdavo vietas, bedeliai padėdavo garbės ženklus, t. y. skep- 
trą ir diplomus, rektoriui ant stalo, prie kurio šis sakydavo kalbą 
susirinkusiems. Paskui vienas iš profesorių skaitydavo mokslinį 


* Šis sidabrinis, tekintas, iškilia rai- 
žyba puoštas skeptras buvo 32 colių ilgio, didesnio obuolio skers- 
mens - 4 colių, svėrė 22 svarus. Įrašas skeptro rankenos apvade 
„Anno 1632“ byloja, kad jis dovanotas Akademijai Žygimanto III 
arba Vladislovo IV, nes šie metai esantys vieno mirties ir kito įžen- 
gimo į sostą data. O jį vadinti Batoro skeptru nepagrįsta. Vilniaus 
akademijos archyvuose apie šią dovaną nėra jokių pėdsakų. 

pranešimą. Uždarius posėdį, šie ženklai būdavo išnešami tokia 
pačia tvarka. 

Baigiant mokslo metus, šioje salėje paprastai popiet vykdavo 
panašios iškilmės. Po to, kai profesorius perskaitydavo praneši- 
mą, Universiteto sekretorius skelbdavo vardus studentų, kuriems 
skirtos premijos ir vadinamasis accesit, o rektorius iškilmingai 
įteikdavo juos iš eilės prieinantiems laimingiesiems. Iškilmės 
baigdavosi Šv. Jono bažnyčioje kunigų giedamu padėkos himnu 
Te Deum. Šiose puikiose iškilmėse dažnai aidėdavo iškalbingi 
balsai Franko, Sniadeckių, Slovackio, Mianovskio, Borovskio, 
Goluchovskio ir kitų, dirbusių Universiteto katedrose. Šioje salė- 
je vykdavo ir Universiteto studentų magistracijos bei daktarizaci- 
jos. Magistro arba daktaro laipsnio siekiąs studentas sėsdavo prie 
atskiro staliuko skaityti savo pranešimo, o jam pirmiausia fakul- 
teto dekanas ir profesoriai, o vėliau kiti, turintys daktaro laipsnį, 
užduodavo klausimų. Todėl dažnai kildavo audringų, patrauk- 
lių mokslinių ginčų. Paskui egzaminuojamasis prieidavo prie 
rektoriaus arba, jei jo nebūdavo, prie dekano ir atsiklaupęs ties 
Evangelijos knyga prisiekdavo niekados nevartoti savo mokslo 
piktam. Tik tuomet jam ant piršto būdavo užmaunamas žiedas, 
o jis pats apgaubiamas toga. Galop visi profesoriai ir jau turintys 
daktaro laipsnį apsupdavo savo naująjį kolegą, sveikindavo jį ap- 
kabindami ir bučiuodami*. Toje pačioje auloje, dalyvaujant Uni- 
versiteto vadovybei ir jaunimui, būdavo įteikiami studentams 
ir kiti apdovanojimai, pavyzdžiui, medaliai už gyvybės išgelbė- 
jimą. Ta proga rektorius pasakydavo atitinkamą kalbą. 1828 m. 
čia įvyko atmintinos Universiteto gyvavimo 280 metų jubiliejaus 


* 1803 m. medicinos mokslo dak- 
tarų laipsnio suteikimo apeigas šio mokslo magistrams įvedė Lo- 
benveinas Oksfordo universiteto pavyzdžiu. Jėzuitų tradicija viešai 
įteikti daktarams togą, biretą, žiedą ir knygą buvo panaikinta tik 
1824 m. Vadinamoji gydytojų Hipokrato priesaika duodama nuo 
1816 m. vietoje senų apeigų, kuriomis buvo išpažįstamas Romos ka- 
talikų tikėjimas; tačiau vadinamoji Jus jurandum Hippocratis (Hi- 
pokrato priesaika) buvo siejama su laidavimu ir medicinos skyriaus 
dekano rankos paspaudimu bei visų profesorių, dalyvaujančių vie- 
šame posėdyje, peties pabučiavimu (žr. Adamovičiaus „Anatomijos 
apžvalgą ., P. 26 ). 

iškilmės. Imperatorius Nikolajus I buvo šioje auloje 1837 m., kai 
lankėsi Medicinos chirurgijos akademijoje. 

Be to, čia, dažniausiai dalyvaujant pačiam rektoriui ir Uni- 
versiteto profesoriams, kasmet vykdavo vieši gimnazistų mokslo 
lygio demonstravimo aktai, kurių metu būdavo uoliai tikrinami 
mokiniai, iškalbingai skatinami mokytis, o tai darė jaunimui di- 
džiulę įtaką. Tam tikrą laiką, 1827 ir 1828 m., dėl didelių šalčių 
auloje buvo įrengta koplyčia Universiteto ir mokyklų jaunimui, 
nes tuomet Šv. Jono bažnyčioje dar nebuvo nė vienos šiltos ko- 
plyčios. 


Muziejaus rinkiniai. Archeologijos šaka 


Dabar įeikime į šią, Vilniaus gyventojams atmintiną salę, kuri 
pastaruosius 16 metų, uždarius Akademiją, buvo gerokai apleista 
tesnę paskirtį. Iš eilės susipažinkime su visų muziejuje sukauptu 
senovės paminklų šakomis, atkreipkime dėmesį bent į reikšmin- 
giausius dalykus. 

Pradėkime nuo įdomiausios ir jau šiandien savo rinkinių tur- 
tingumu gerokai kitų miestų muziejus pranokstančios archeo- 
logijos šakos. Anot A. H. Kirkoro sudaryto katalogo, ji turi 10 


skyrių. 


I skyrius. Mitologija 


Svarbiausias jo eksponatas - Kernavėje rasta lietuvių dievo 
Perkūno statulėlė, kurią muziejui dovanojo J. I. Kraševskis. Ši 
statulėlė, lieta iš bronzos, kurią sudaro įvairių metalų mišinys, 


* Ši salė, uždarius Medicinos aka- 
demiją, priklausė Vilniaus gimnazijai ir pastaraisiais metais buvo 
paversta bendrabučiuose gyvenančių mokinių valgykla. Joje vykda- 
vo Vilniaus gubernijos bajorų seimeliai, be to, žymus smuikininkas 
Apolinaras Kontskis čia kelissyk rengė savo puikius, labai lankomus 
koncertus. 

iš dalies žemos prabos sidabras, apsitraukusi apnašomis, 4,7 lie- 
tuviško colio aukščio, vaizduoja nuogą senyvą žmogų, drobule 
liemenį apsijuosusį. Žmogus sėdi, ilgi jo plaukai krinta ant pe- 
čių, akys didelės, aukštyn sušukuoti ūsai, trumpai kirpta barzda. 
Dešinioji ranka truputį ištiesta horizontaliai, saujoje laiko žaibų 
pluoštą, o kairioji, sulenkta per alkūnę, laiko kažkokį indą, pa- 
našų į lėkštą taurę. Nuo viršugalvio per visą figūrėlę žioji gana 
didelė, apvali kiaurymė, gal įverti metaliniam virbui, kuriuo, ma- 
tyt, buvusi prie ko nors pritvirtinta, o virš galvos galėjusi būti 
baldakimo formos vėliavėlė. 

Mažytė lietuvių karo dievo Kovo statulėlė. Pinsko apylinkėse 
ją rado Mečislovas Slizenis ir padovanojo Liudvikui Kondrato- 
vičiui, o šis atidavė muziejui. Statulėlės aukštis - 2,15 lietuviško 
colio, vaizduoja riterį su šalmu ant galvos, su durklu prie diržo ir 
kažkokiu į dūdelę panašiu daiktu. Akys iššokusios, burna praver- 
ta, aukštyn iškeltų rankų delnai su skylutėm, tikriausiai tam, kad 
galima būtų įverti siūlą ir pasikabinti statulėlę ant kaklo. Galbūt ji 
priklausė pačiam Krivių Krivaičiui arba dievo Kovo žyniui. 

Bronzinė statulėlė su sidabro priemaišomis rasta Vileikos aps- 
krityje, p. Sidalijos Svidos Bogdanovo dvare, ardant seno podėlio 
pamatus, ir jos dovanota muziejui. Tatai tikrai lietuviškas kūri- 
nys. Jo aukštis - 2 lietuviški coliai ir 7 linijos. Apatinė statulė- 
lės dalis nudaužta, galvą, kaip ir Kovo, dengia šalmas. Žmogus 
vilki palaidinį sulig krūtine, rankovės trumpos, klostytos. Iš po 
palaidinio strėnas iki pusės dengia tunika, kojos basos. Iš veido 
bruožų ir smarkiai atsikišusios krūtinės galima manyti tai esant 
moterį, o mūsų mokyto istoriko Teodoro Narbuto nuomone, tai 
yra kuklumo ir tyrumo deivės Praurimės atvaizdas. Kairiojoje, 
truputį nudaužtoje, aukštyn iškeltoje, rankoje ji, ko gero, laikė 
liepsnojantį deglą. 

Nežinomos statulos akmeninė koja rasta Vilniuje, 
Lukiškėse, kasant duobę Šv. apaštalų Pilypo ir Jokūbo bažnyčios 
kapinėse. Jos ilgis - 16,5 lietuviško colio. Be abejo, ši koja pri- 
klausė kuriam nors Lietuvos dievui, juo labiau kad pagonybės 
laikais šioje vietoje buvo šventas dievų šilas. 

Sirų deivė Astartė. Raudono molio, degta 5,25 
lietuviško colio aukščio statulėlė vaizduoja ant kėdės ar kažko 

panašaus sėdinčią moterį. Ją prie Naugarduko rado Adolfas Ko- 
bylinskis ir padovanojo muziejui. 

Grafo Pliaterio Švėkšnoje rastos ir J. I. Kraševskio dovanotos 
muziejuidvi egiptiečių dievybės. 

Be to, čia yra dar kelios originalios dievybės, taip pat dievo 
Sviatovito gipsinis liejinys, rastas Podolėje, Zbručo upėje, kurio 
originalas saugomas Krokuvos mokslo draugijos muziejuje, ir 
daug kitų Vilniaus skulptoriaus Ostrovskio puikių liejinių. Aps- 
kritai šiame skyriuje yra 40 eksponatų. 


II skyrius. Iš žemės iškastos senienos 


Iš žemės iškasti daiktai. Tai įdomiausia šaka, lengvai nuke- 
lianti mus į praeitį. Su dideliu vargu iš žemės gelmių išgautos 
senienos yra mums juo brangesnės, nes turime tiek nedaug 
su meile ir išmanymu surinktų daiktų. Deja, mažai kam pa- 
žįstami iškilūs jausmai, kurie užtvindo tyrinėtoją, kai jis kas- 
tuvėliu atkapsto seniausiųjų laikų kapą, kai rūdžių sugraužta 
geležis, sudūlėję įrankiai, papuošalai prabyla protėvių balsu iš 
anapus ir atskleidžia seniai išnykusių ikikrikščioniškų kartų 
gyvenimą ir papročius. Kai giliai po žeme, kartais per 2 uolek- 
tis nuo jos paviršiaus, atkasi stebinančio ūgio vyro skeletą, o 
šalia jo - dviašmenį kardą, ietis, kirvius, kai ant sudūlėjusios 
moters skeleto rankos išvysti apyrankę, kuri prieš porą šimtų 
metų buvo, ko gero, neįkainojama, o ant pirštkaulių - žiedus, 
ant kaklo karolius ir varpelius - nekaltumo ženklą, argi gali 
tuomet likti abejingas, argi šie nebylūs senovės liudytojai ne- 
pažadins vaizduotės ir neatskleis tų išnykusių kartų gyvenimo 
paslapčių! Tačiau šiandien archeologijos tyrimus visuomenė 
pradėjo labiau suprasti, ir jų mastai ima plėstis. Ne sykį patys 
buvome liudytojais, kaip tie, kurie su šypsenėle, tam tikra pa- 
šaipėle artėdavo prie kasinėjamo pilkapio, vėliau įsitikindavo, 
kad tatai mažų mažiausiai ne žaidimas, jau vien kapų sistema 
tiek daug pasako tyrinėtojo sielai, tada patys suvokdavo šio 
darbo svarbą ir tapdavo karštais archeologinių kasinėjimų ša- 
lininkais. 

Apžvelkime šį skyrių. Antai lietuviškos ašarinės, arba 
ašaruvės. Jų yra čia 5. Tatai vertingas mūsų protėvių jautru- 
mo įrodymas. Jie, liedami ašaras savo šeimos narių laidotuvėse, 
rinko jas į specialų indelį, kuris turėjo paslaptingą, šiandien ne- 
žinomą tobulą kiaurymių sistemą. Taip buvo surenkamos ašaros 
ir vėliau dedamos į kapus. Viena muziejuje esanti žalsvo stiklo 
ašarinė dar lig šiol iki pusės pripildyta skaidraus skysčio. Kita, 
taip pat stiklinė, ašarinė visiškai sandari, bet joje nebėra nė lašo. 
Kaip šis skystis išnyko, neįmanoma suprasti. Garsusis istorikas 
Teodoras Narbutas turi savo rinkinyje (Lydos apskrityje, Šavrų 
dvare) net penkias ašarines. Vienoje jų, stiklinėje, prieš daugelį 
metų dar buvo skysčio, bet jo vis mažėjo ir šiandien nė lašo ne- 
liko. Grafas Eustachijus Tiškevičius savo laiškuose apie Švediją 
(T. 1. P. 61) pateikia šiuo atžvilgiu įdomų pokalbį su garsiuoju 
Berzelijumi, kuris, grafo paklaustas apie ašarų garavimo iš stikli- 
nio indo priežastį, atsakė: „Yra manoma, kad stiklas nieko nepra- 
leidžia, ir aš tuo tikiu, bet nėra patirties ir neįmanoma patikrinti, 
ar tatai, kas per penkiasdešimt metų neįvyko, negali pasikeisti 
per porą šimtmečių“. 

Muziejuje esanti ašarinė su skysčiu rasta Ihumenės apskrity- 
je, Tokarnios dvaro laukuose; antra, taip pat stiklinė, bet tuščia, 
aptikta ariant netoli Lahoisko, Borisovo apskrityje. Abiejų skers- 
muo - 2 coliai. Trečioji ašarinė irgi yra stiklinė, ji įskilusi. Ketvir- 
toji molinė, mažo buteliuko formos, pagaliau penktoji dūdelės 
formos, bronzinė. Būna ir gintarinių ašarinių. Iškelti jas iš pilka- 
pių labai sunku. Jos dažniausiai buvo dedamos ne kapo viduryje, 
kur paprastai galima rasti kitų daiktų, bet kanalų, spinduliais iš- 
sišakojančių nuo kapo vidurio, galuose. 

Žinoma, kad ašarinių dėjimo į kapą paprotys gyvavo ir buvo 
paplitęs romėnų laikais. Ašarinių randama ne tik Lietuvoje ir 
Lietuvos Rusioje, bet ir visose slavų šalyse. Tačiau mokslininkų 
nuomonės apie jas labai skiriasi ir dar neįrodyta, kad šiuose inde- 
liuose iš tikro esama ašarų. Gal viską geriau paaiškintų cheminė 
skysčio analizė, bet kas gali ryžtis tokiam žingsniui - sunaikinti 
vertingą senovės paminklą. 

Prie įdomiausių senienų priskirtinos metalinės ir molinės ur- 
nos su sudegintų žmonių palaikais. Grafas Juozapas Tiškevičius 

vieną tokią rado Lentvario dvare (tarp Vilniaus ir Trakų, per 10 
varstų nuo Trakų) 1856 m. kasinėdamas pilkapį po atskiru, kok- 
liais išklotu skliautu. Ši urna padaryta iš lydinio, su geležiniais 
lankais. Dvi molines urnas su žmogaus kaulų likučiais J. E. Abla- 
movičius rado Justianove, prie Augustavo, arba senajame Užgirio 
krašte, netoli Druskininkų, senose lietuvių kapinėse, kur buvo 
kelios eilės tokių iš molio arba plytgaliais apmūrytų urnų. 

Mirusiųjų deginimo paprotys buvo paplitęs Lietuvoje. Slavų 
gyvenamose, bet Lietuvai priklausančiose žemėse jis buvo ma- 
žiau populiarus, nors ir pačioje Lietuvoje jo ne visada buvo lai- 
komasi. Galima daryti prielaidą, kad buvo deginami tik turtin- 
gesni ir žymesni asmenys ir jų palaikai buvo laidojami urnose, o 
kiti žmonės buvo laidojami nesudeginti. Pačioje Lietuvos širdyje, 
Trakų pilkapiuose, rasdavau daug griaučių, o Ašmenoje, atvirkš- 
čiai, pasitaikydavo ir urnų. 

Muziejuje yra keliolika įvairiuose pilkapiuose rastų molinių 
puodynių. Tokių indų su valgiais, dažniausiai statomų prie mi- 
rusiojo kojų (kad turėtų kuo pasistiprinti), esama visuose slavų 
kraštų pilkapiuose. Kai kurie jų su piešiniais. Kartais ant puo- 
dynių, ypač randamų Lietuvos Rusioje, dugno galima pamatyti 
nesuprantamų hieroglifų; tatai yra nepaprastai svarbu, nes įrodo 
visų slavų kraštų bendrumą ir nepaprastą senumą. 

Toliau atkreipkime dėmesį į grafo Eustachijaus Tiškevičiaus 
prie Borisovo esančiame pilkapyje užtiktas šalia sudegintų palai- 
kų beržines anglis ir kelis mažus pajuodusius gintaro trupinėlius, 
kurie, bandant sudeginti, virto milteliais; medinio kibirėlio, ku- 
rio skersmuo - 4'/, colio, apkaustų 58 gabalėlius su tokia pačia 
rankenėle, rastus pilkapyje netoli Borisovo; nuo ilgo gulėjimo ša- 
lia geležies aprūdijusią drobę, odą su žalvario papuošalais; grafo 
Konstantino Tiškevičiaus Kernavės pilkapyje aptiktą padą, ant 
kurio matyti aplink einanti siūlė, diržo siūlus, žalvariu padabintą 
demblį, dirželio, kuriuo buvo puošiama galva, gabalėlius. Be to, 
palaikai, žmonių kaulų liekanos ir daug kitų smulkių, bet tokių 
įdomių ir vertingų mūsų protėvių prisiminimų... 

Dabar eikime prie moteriškų papuošalų. Turime 59 įvairius 
žiedus, daugiausia nuimtus nuo pilkapiuose rastų skeletų pirš- 
tų. Yra žiedų sidabro arba įvairių mišinių, žalvario, su Gordijaus 

mazgais, įvijinių, susidedančių iš 6 ir 8 apskritimų; tarp jų yra 
ir vyriškų, o vienas labai dailus, akmeninis žiedas, gal naudotas 
lankui įtempti, rastas kautynių vietoje netoli Dolginovo, Vileikos 
apskrityje, tikrų tikriausiai Rytų gamybos*. (Dar yra 17 įvairių 
Mahometo išpažinėjų žiedų.) 

Senovės lietuves ir ruses mėgus puoštis rodo karoliai, kurių 
gana daug randama pilkapiuose, esančiuose įvairiose vietovėse. 
Muziejuje jų yra net 687. Paminėkime karolius pagal rūšį ir spal- 
vą: 129 smulkūs hematito, 3 šlifuoti, 54 stikliniai auksuoti, 1 žal- 
vario, 80 safyro stiklo, 27 stiklo geltoni, iš neaiškios medžiagos, 
37 mėlyni, 311 smulkių sidabro, 12 gintaro, 31 akmens. Šie ka- 
roliai turėjo būti labai brangūs, nes buvo gabenami net iš Veneci- 
jos - ilgą laiką jie buvo tik ten gaminami; tai dar kartą iškalbingai 
paliudija lietuvių prekybinius ryšius su šia jūros karaliene. 

Dar moteriškiems papuošalams priklauso apyrankės, kurių 
muziejuje yra 61. Jos irgi rastos pilkapiuose ant skeletų rankų; 
apyrankės daugiausia žalvarinės, bet yra sidabrinių ir kombi- 
nuotų, t. y. iš metalų mišinių. Kai kurių galai žalčio galvutės 
formos, yra meniškai padarytų, ne vietinės gamybos. Sidabro 


* Labai panašus į šį žiedą yra pran- 
cūzų 1850 metų 361 iliustracijoje persų gamybos išraižytas nykščio 
jašmos (en Jade) žiedas - iš Debruge Dumėnil kabineto. 

Jade (Lapis Divinus), apellė par les Italiens Igiada, pierre prė- 
cieuse fort dure, dont les Turcs et les Polonais embėllissent la poignėe 
de leurs sabres. Des vertus fort ėguivogues guon lui attribue, en par- 
ticulier celle de gaėrir de la pierre, lui ont fait aussi donner le nom 
de pierre nėphrėtigue, et Tont fait choisir plusicurs fois pour graver 
des amuletes et des Talismans. Le Jade se peut raporter au genre des 
Jaspes. On en trouve dans toutes les diffėrences des nuances de vert, 
et guelgues unes mėme ne sont gue dun blanc sale; mais sa couleur 
la plus ordinaire est le vert dolive. (Nefritas (Lapis Divinus), Italijoje 
vadinamas Igiada, - labai kietas brangakmenis, kuriuo turkai ir len- 
kai puošdavo savo kardų rankenas. Dėl savybių, dažnai abejotinų, 
kurios priskiriamos šiam akmeniui, ypač gydomųjų, dažnai vadina- 
mas inkstų (nefritiniu) akmeniu, todėl buvo vartojamas graviruo- 
jant amuletus ir talismanus. Nefritą galima priskirti jaspių grupei. Jų 
randama nuo pačių įvairiausių žalių atspalvių iki balzganos spalvos. 
Tačiau dažniausiai jis būna žalsvai tabakinis.) - (Mariette, Traitė des 
pierres gravėes, Tome I, page 181-). 

ir žalvario plaukų segtukai; vienas su trimis pusantros uolek- 
ties ilgio grandinėlėmis. Segtukas buvo įsmeigiamas į plaukus, 
o grandinėlės apvyniojamos aplink kaklą ir kabojo ant pečių. Si- 
dabro auskarai su nepaprastai storomis ąselėmis, net sunku įsi- 
vaizduoti, kaip juos galima buvo įverti į ausis, keliolika grandinė- 
lių, vieliniai žiedai, metalinės plonos vielos pinelės su įmantriais 
kvadratėliais, su vingiuota sagtimi. Visa tai puošė moterų galvas 
ir kaklus. Vielos skrituliai skirti plaukams prilaikyti, nes jie visuo- 
met randami ant kaukolių, nuo ausies ligi ausies. Yra grandinių 
iš liepos plaušų, apvyniotų žalvario viela. Moteriški antkakliai, 
rankų ir kojų papuošalai, padaryti iš 7, kai kurie net iš 14 žiede- 
lių, į diademas panašūs papuošalai su žvaigždutėmis ir varpeliais, 
daugybė kitų. Ant griaučių kaklo būna mažų metalinių varpelių. 
Tatai pūsti rutuliukai su viduje esančiu mažyčiu grumsteliu, ku- 
ris judėdamas skamba. Žinoma, kad tokius skambalėlius nešiojo 
tiktai merginos. 

Iš vyriškų papuošalų paminėkime diržus, kurie ypač verti 
dėmesio dėl meniškumo. Kai kurie rasti ariant Barysavo (abipus 
Biarezinos upės. - Red. past.) apskrityje, Krasnyj Boro kaime, yra 
platūs, sidabriniai, papuošti emaliu, su sagtimis galuose. O kiti 
padaryti iš metalinėmis spyruoklytėmis apvyniotų lininių virve- 
lių. Vienam diržui imamos 6 penkių dalių virveles, 5 dviejų dalių ir 
viena 3 dalių. Yra diržų, puoštų skrituliukais ir pakabučiais. Iš viso 
muziejuje saugoma 17 diržų ir daug jų fragmentų bei sagčių. 

Tame pačiame iš žemės iškastų daiktų skyriuje yra aukojimo 
pjautuvų, pentinų, balnakilpių, žąslų, žirklių, visiškai panašių į 
tas, kuriomis ligi šiandien kerpamos avys, įvairių arklių pakinktų 
dalių ir tinklo plūdurų formos molinių rutuliukų, kurių reikėjo 
verpstei įstatyti. Apskritai šiame skyriuje yra 1474 iš senkapių, 
kautynių laukų ir kitų vietų surinkti eksponatai. 


III skyrius. 


Daiktai, rasti Skandinavijos senkapiuose 


Trečiame skyriuje saugomi Skandinavijos senkapiuose rasti 
daiktai ir grafo E. Tiškevičiaus atvežtieji, kad galima būtų palyginti 

su vietiniais — tai sidabrinis suktas diržas nuo skeleto galvos, žie- 
dai, keli moteriški papuošalai, karoliai ir t. t. - iš viso 29 daiktai. 


IV skyrius. Krikščionybės epochos daiktai 


IV skyriuje sukaupti senkapiuose ir kitose vietose rasti, bet jau 
krikščionybės epochai priklausantys daiktai. Čia matome senovinį 
geležinį kryžių, rastą sugriuvus garsiai Koložos cerkvei (Gardine); 
senovės slavų kryžių, kurį grafas Mykolas Tiškevičius pirko Pary- 
žiuje, su sidabro grandine; kelis kitus senovės slavų kryžius, suda- 
rančius relikvijorius, medalionus, o vieną su raidėmis „C, CSS., M. 
D. L. M. D. P M. B. L.“; Čenstakavos Dievo Motinos atvaizdą ant 
skardos, senovinį sidabrinį kunigaikščio Romano Sanguškos relik- 
vijorių, kateną iš atgailautojo kapo ir t. t. - iš viso 34 daiklus. 


V skyrius. Akmeniniai ginklai 


V skyrius, kurį sudaro akmeniniai ginklai, yra vienas iš tur- 
tingiausių. Čia sudėti bemaž visi ginklai, kuriuos naudojo lietu- 
viai, kaip ir Skandinavijos gyventojai. 

Galima neabejoti, kad akmeniniai įrankiai pas mus buvo pa- 
plitę seniai, kai dar nežinojome metalų. Akmens rūšis, iš kurios 
buvo gaminami šie ginklai, ir jų forma labai panašūs į skandina- 
vų; tačiau yra žinoma, kad mūsų akmenis senų senovėje vanduo 
atvilko iš Skandinavijos. Net ir Prūsuose, daugelyje Vokietijos 
vietų esantys akmenys yra tos pačios kilmės. Tad nesunku daryti 
prielaidą, kad akmeniniai ginklai, nors ir panašūs į skandinavų, 
pagaminti pas mus, juo labiau kad šią nuomonę patvirtina ran- 
dami (esama jų ir čia, muziejuje) akmeniniai įrankiai, kuriais ga- 
lėjo būti tašomi šie ginklai. 

Mūsų laukuose ir mūšių vietose išariama vis rečiau pasitaikančių 
ginklų arba iš ragainio (šviesesni), diorito, arba grinšteino (tamses- 
ni), arba titnago. Rečiausiai aptinkama grynai granitinių ginklų. 

Taigi išvardykime Lietuvoje ir Rusioje rastų ir muziejuje esan- 
čių akmeninių ginklų rūšis: 

1. Rutuliai. Du iš Minsko pi- 
lies: vieno apskritimas - 4'/, uolekties, antro - 2?/, uolekties. Du 
rutuliai, iš Senųjų Trakų pilies: vieno apskritimas - 3, kito — 2?/, 
uolekties. Du iš Vilniaus pilies: vieno apskritimas — 3, kito - 2'/, 
uolekties. Šiuos rutulius tam tikrais įtaisais nuo pilių viršaus pi- 
lėnai svaidydavo puolantiems ant galvų. Mykolas Balinskis savo 
vertingoje „Senovės Lenkijoje“ (T. 3. P 344) pateikia įdomų faktą, 
kad, Merkinėje (Trakų apskrityje) nuslinkus kalnui, buvo rasti keli 
apie 80 svarų akmeniniai rutuliai ir du ypač dideli geležies gabalai, 
vienas kurių yra su dviem ąžuolo sijomis, sujungtomis skrynios 
pavyzdžiu. Kaip tik šias dalis turi ir minėtasis įtaisas. Šis vienintelis 
eksponatas rūdyne buvo perlydytas į žemės ūkio padargus. 

2. Maži rutuliukai, panašiai kaip 
marmuras šlifuoto akmens granatos. Vienas jų yra iš Liachovičių 
pilies (Naugarduko apygardos), antras rastas Bogdanovo apylinkė- 
se (ponia Svida), Vileikos apygardoje. Du tokius pat mažesnius ir 
10 nešlifuotų iš Platelių perdavė kunigaikštis Irenėjus Oginskis. 

3. Du akmenys su grioveliais, 
plokšti, lanko formos, viena jų pusė lygi, pritaikyta plaktukams 
ar kirviams šlifuoti. 

4. Kirviai su kiauryme rankenai 
priešais ašmenis. 

5. Kūjai su tokia pačia kiauryme 
rankenai įtverti. 

6. Lazdos-skeptrai, apvalios, su 
kiauryme viduryje. Ir pavadinimas, ir paskirtis neva buvo nau- 
dojamos kaip valdžios ženklai, yra tik spėjami. 

7. Pleištai, suploti, platesniame 
šone pasmailinti, žmonių vadinami perkūno strėlėmis. 
Įtverti į medį buvo naudojami kaip rankiniai sviediniai. 

8. Kaltų forma panaši į pleištus, 
tik jie siauresni, ilgesni ir aštresni; tikriausiai buvo naudojami 
staliaus darbams. 

9, Laidyklės - tai nedideli kalte- 
liai, iš abiejų šonų beveik vienodo pločio, su nedidele skyle įver- 
ti virvelei arba odiniam dirželiui, kuriuos įtempus akmuo buvo 
sviedžiamas į priešą. 

10. Kirviai be kiaurymių, įtve- 
riami į medį. 

11. Dar yra tokios rūšies ginklas, 
kuris mūsų archeologų vadinamas kirviu-kūju, su kiauryme be- 
veik pačiame viduryje, su aštriu siaurėjančiu galu. Jis didesnis už 
paprastą. Manoma, kad juo buvo užmušama auka dievams. 

Dar minėtini keli pilkapiuose kartu su geležiniais ginklais ras- 
ti galąstuvai ir budės, neabejotinai naudoti jiems aštrinti. 

Apskritai muziejuje, be aukščiau aprašytų rutulių, yra 736 
akmeniniai ginklai. Vienas Barysavo laukuose rastas kūjis yra 
retas egzempliorius; jis yra plokščias, gana platus, su kiauryme 
viduryje, iškaltas iš gryniausio granito. Tatai galėjo būti būtent 
lazda-skeptras arba koks nors kitas vado ženklas. Dar yra keli 
įdomūs nedideli plaktukai, kurių abiejuose šonuose matyti vos 
pradėtos daryti kiaurymės. 

Be to, minėtinas įdomus, pasmailintas gyvulio kaulas, naudo- 
tas kaip ginklas, rastas sename kape Vilkmergės apskrityje, prie 
Utenos kaimo (Strutinskių). 


VI-IX skyriai. 


Metaliniai ginklai, šarvai, amunicija 


Mūsų protėvių metaliniai ginklai buvo: dviašmeniai 
kardai, dalgiakirviai, durklai, kirviai, ietys, 
strėlės, laidyklės. Jie yra neabejotinai vėliau atsiradę 
negu akmeniniai. Apžiūrėkime svarbiausius muziejuje esančius 
šio skyriaus paminklus. Senovinis kardas, rastas Nau- 
garduke ant Mindaugo kalno, laidyklės (žalvarinę rado p. 
Jurgis Kelčevskis pilkapyje prie Ūlos upės, Mikuliškių kaime; iš 
trijų geležinių viena rasta Trakų, antra Naugarduko apskrityse, o 
trečia prie Molodečno), 44 kirvukai, 27 ietys, 25 strėlės, senovi- 
nis durklas iš Trakų pilies, dalgiakirvis iš mūšio su švedais lauko. 
Muziejuje yra įvairių vėlesnių amžių lenkų giminių kardų, vienas 
garsaus Vilčeko, kardų su užrašu „Wiwat huzar“ ir kitais, senų 
dagtinių šautuvų, pistoletų, patrankų sviedinių, senovinių užtai- 
sų, parakinių, nepaprastai įdomus karo trimitas, rastas Livonijos 

piliavietėje, Mykolo Reuto valdose; Oršoje rasti šarviniai marš- 
kiniai, pasiūti iš daugiau kaip 20 tūkstančių geležinių skritu- 
liukų, kurių abiejose pusėse yra skirtingi slaviški įrašai; keletas 
kitų šarvinių marškinių, seni daugybės lietuvių giminių šarvai; 
lietuvių šarvuoto būrio kario šarvai; Teodoro Čartoriskio ka- 
riuomenės pulko kasketės, Dysnos apskrityje rasta dygi kepurė 
ir karpio žvynų pavidalo šarvų dalis (Anzelmo Bužinskio do- 
vana); Murato gvardijos pionieriaus kirvis; mameliuko balna- 
kilpės; pistoletai, trimitas, kirasa ir kiti 1812 metų Berezinos 
mūšio atminimai; senoviniai balnai, arklių pakinktai, strėlinės 
su strėlėmis, tuščios strėlinės, gūnios ir t. t. Paminėkime dar 
du geležinius senovės lietuvių skydus, vienas kurių rastas Ker- 
navėje, kitas - Utenoje. Jie yra smailios skrybėlės formos. Šie 
skydai buvo prikalami prie didesnio medinio skydo arba ant 
storos stumbro arba buivolo odos. Iš viso šiuose skyriuose eks- 
ponuojama 410 daiktų. 


X skyrius. Įvairūs archeologijos paminklai 


Negausus, bet itin įdomus kitas skyrius, kurį sudaro 212 įvai- 
rių archeologijos paminklų. Apie juos išsamiau papasakos kata- 
logai. Čia yra marmurinių antkapių plokščių su herbais ir įrašais; 
marmuriniai pistoletai iš etmono Gosevskio kapo buvusioje Šv. 
Kazimiero bažnyčioje, bareljefų, karstų skardos lakštų, anksčiau 
Vilniaus universitete buvęs moters biustas, kataloguose įrašy- 
tas kaip vienas iš Jogailaičių kapų paminklų; stačiakampė kapo 
plokštė su įrašu sena slavų kalba apie Eustachijaus Tiškevičiaus 
palaidojimą 1558 m.; garsaus Levo Sapiegos ir jo žmonų marmu- 
rinio paminklo iš Vilniaus Šv. Mykolo bažnyčios dalis, kurioje 
visu ūgiu pavaizduota jo pirmoji žmona Darata, kilusi iš Firlėjų 
giminės, Liublino kašteliono duktė, Trakų vaivados kunigaikščio 
Zborovskio našlė; Sluškų rūmų marmuro plokštė su lotynišku 
įrašu; karaliaus Stanislovo Augusto rašomasis stalas; Vilniaus 
jėzuitų akademijos bibliotekos dirbtiniu marmuru dengtas di- 
delis stalas; Kasparo Bekešo kaukolė ir kepurė; įvairių Lietuvos 
pilių akmenys ir plytos; Trakų pilies sija (4 su puse uolekties il- 

gio); Pacų kilimai; taurė su patina, rasta Varšuvoje kasant teatro 
priešais Krasickių rūmus, vėliau vadinamo Žečpospolitos, pa- 
matus (buvo atgabenti į kabinetą karaliaus Stanislovo Augusto, 
kuriam mirus atiteko Povilui Bžostovskiui, Lietuvos Didžiosios 
Kunigaikštystės referendoriui, o iš jo paveldėtojų pateko pas 
grafą Eustachijų Tiškevičių); Petro Skargos skrynia, kuri buvo 
saugoma Vilniaus universiteto ižde, - šio Universiteto kasininko 
Radzevičiaus dovana; gintarinis Žygimanto III atvaizdas; įvairių 
epochų istorinės vertės žiedai; senovinės taurės su herbais ir įra- 
šais; buvusios Supraslio spaustuvės senovės slavų spaudmenys; 
kun. Kliuko spaudmenys ir šriftai; dramblio kaulo, gintaro ir 
saksoniško porceliano tabakinės; XVI amžiaus kortos; šimtas ir 
keliasdešimt įvairių draugijų, civilių ir karinių įstaigų, vienuoly- 
nų autentiškų antspaudų; apie 200 akmenyje raižytų bajorų her- 
bų; trys vėliavos: 1. Radvilos, karinė, skaisčiai raudonos spalvos, 
viduryje Švč. Nekalto Prasidėjimo Mergelės atvaizdas, aplink jį 
įrašas: „Monstrate esse Matrem“ (Parodykite esant Motiną), dvie- 
juose kampuose - Radvilų ereliai, kituose dviejuose - iš raidžių 
XKR supinta monograma, reiškianti - Kunigaikštis Karolis Ra- 
dvila. 2. Žygimanto III dovanota Trakų vaivadijos vėliava; joje 
prie blyškiai žalio audinio prisiūtas avietinės spalvos skydas su 
vyčiu, aplink jį - užrašas: „Sigismundus III Dei gratia Rex Pol. 
M. D. L.“ (Žygimantas III. Iš Dievo malonės Lenkijos, Lietuvos), 
Dlidžiosios] Kunigaikštystės] karalius) ir dešinėje žodis: „Troc- 
ka. 3. Geltona, dešiniame kampe kryžius, kairiame - Nalenčo 
herbas su įrašu: „In hoc signo vinces“ (Su šiuo ženklu nugalėsi), 
o ant vėliavėlės užmautas geležinis rutulys, iš kurio kyšo dvigal- 
vis erelis, tikriausiai pritaisytas vėliau; ji gauta iš Trakų apskrities 
Rūdninkų bažnyčios, vienos iš septynių Jogailos įsteigtų, 6 my- 
lios nuo Minsko buvusiai Hainos bažnyčiai Kazimiero Jogailaičio 
dovanotos mitros dalis; kunigaikščio Juozapo Poniatovskio cha- 
latas; Nemcevičiaus kepuraitė; Kosciuškos optinis vamzdis (nuo 
Macejovicų); regalijos, didžiojo kryžiaus kaspinai ir įvairių ma- 
sonų ložių prijuostėlės; be to, Slucko juostos, žiponai, kontušai, 
Lietuvos kariuomenės mundurai, kasketės ir t. t. 

A. H. Kirkoro muziejui dovanotos senienos 


Aukščiau minėtuose muziejaus skyriuose taip pat yra A. H. Kir- 
koro įvairiuose pilkapiuose, mūšių laukuose ir kitose Lietuvos ir 
Lietuvos Rusios vietovėse rastų archeologinių iškasenų, iš viso 
526 daiktai. Paminėkime pačius įdomiausius. Lietuvos deivės 
Mildos statulėlė, rasta Vilniaus Pilies kalno požemiuose. Sta- 
tulėlė vaizduoja nuogą, juosta susijuosusią moterį. Dešinioji ran- 
ka truputį atitraukta nuo liemens, ligi alkūnės nuleista žemyn, 
sulenkta horizontaliai. Delnas nuskilęs — joje turėjo būti gėlių 
puokštė, mat šitaip aprašyta Kauno Milda, kuri prieš daugelį me- 
tų buvo rasta ir sunaikinta. Kairioji ranka įremta į šoną. Faus - 
tulas, romėnų piemuo, o šalia jo - vilkė, garsi Romulo ir Remo 
maitintoja. Faustulas sėdi nuogas, plaukai garbanoti, tokia pati 
trumpa barzda, alkūne remiasi į vilkę, kairiąja ranka laiko šaką. 
Viena koja užmesta ant kitos. Vilkė pusiau gulinti. Šios skulptū- 
ros pagrindas su vilke ir dešiniąja Faustulo ranka rasti mūsų mi- 
nėtame Vilniaus požemyje; pati Faustulo figūra užtikta Minske, 
ji priklausė grafui Eustachijui Tiškevičiui. Sujungus abi šias dalis 
suformuota visa statulėlė. Negalima nutylėti, kad garsusis tyrėjas 
Teodoras Narbutas, išvydęs pagrindą su dešiniąja ranka, nors dar 
nebuvo žinoma apie Faustulo figūros egzistavimą, įspėjo šios su- 
dužusios skulptūrinės grupės turinį. O netrukus, grafui E. Tiškevi- 
čiui atvažiavus, spėjimas visiškai pasitvirtino. Negalima teigti, kad 
Minske rasta Faustulo figūrėlė yra kaip tik ta, kuri kadaise nuskilo 
nuo Vilniuje aptiktos vilkės ir pagrindo, nes iš pirmo žvilgsnio ne- 
sunku įsitikinti, kad bet kuri kita statulėlė galėjo tik taip nulūžti, 
mat Faustulas turi tik du atramos taškus, jungiančius jį su visa gru- 
pe. Ir Mildos, ir Faustulo figūrėlės išliedintos iš metalų mišinio. 

Tame pačiame Pilies kalno požemyje rasti šie daiktai iš kaulo: 
driežas meškiukas (Žemaitijos herbas), sėdinčio 
senio su geležine karūna (vadinama Dovydo ka- 
rūna) figūra, anot Narbuto, panaši į Herulų karalių Odoakrą, 
diapazonas - į klarnetą panašus lietuvių muzikos instru- 
mentas, vartotas net ir Kazimiero Jogailaičio laikais. 

Žasto apyrankė rasta viršum urnos pilkapyje, esan- 
čiame Ašmenos apskrityje, Horodzilovo dvare (kunigaikščio 

Tado Puzino). Tatai apskritimu sulenktas apie 5/10 lietuviško 
colio storio žalvario virbas, apačioje nupjautas, visas aptrauktas 
plona, lygia ir dailia sidabro skarda, su trimis sidabro papuo- 
šimais, kurių įdubos pripildytos aukso, su išgaubtais taškeliais; 
įdubų dydis - apie 4/10 lietuviško colio. 

Šis papuošalas turėtų priklausyti prie archeologams žinomų 
žasto apyrankių, kurias valdantys kunigaikščiai dalydavo savo 
bajorams kaip jų kilmingumo ženklą. 

Svarstyklėlės, kurias sudaro du metaliniai dubenėliai (prie 
vieno išlikęs lininio siūlo galas), kaulinis dėklas ir 12 kitų detalių, 
priklausančių svarstyklių pagrindui, į grandinėlę panaši detalė, 
tikriausiai reikalinga tam, kad galima būtų pakabinti. Jos rastos 
Minsko gubernijoje, Logoisko apylinkėse (grafo Konstantino 
Tiškevičiaus)* esančiame piliakalnyje. 

Keturlinkas sulankstytas senovinis kardas, į vieną geležies 
gabalą ugnyje susilydęs kartu su dviem ietimis, 2 balnakilpėmis, 
keliais skrituliais ir kitais nežinomais daiktais. Rasta greta urnos 
tame pačiame Horodzilovo pilkapio kape, kuriame buvo sidabri- 
nis auksuotas papuošalas. 

Be to, yra apyrankių, žiedų, mažų metalinių varpelių, didesnių 
varpelių, metalinių žiedų plaukams segti, sukabintų raktų, įvairių 
moteriškų papuošalų, akmeninių rutulių ir kūjų, senovinė alebar- 
da, rasta šalia Vytauto tilto per Uzlės upę, Vileikos apskrityje, seno- 
vinių kalavijų, kirvių, iečių, strėlių, kardų, durklų, peilių, skustuvų, 
sidabro ir kitokių metalų diržų, pentinų, balnakilpių, vadžių, auko- 
jamųjų pjautuvų, įvairių metalinių ratukų, urnų su pelenais, koklių 
su įvairiais atvaizdais, herbais ir raidėmis nuolaužų, rastų Lietuvos 
kunigaikščių Viršupio rūmų ir Kiškų rūmų Paplaujoje griuvėsiuo- 
se ir prie atkastų pamatų. Įdomūs ir šio rinkinio šarvai, ant vienų iš 
jų išgraviruoti Nukryžiuotojo Išganytojo, Švč. Dievo Motinos ir šv. 
Juozapo atvaizdai ir Eilenbergų herbas; etmono lazda, medinė šv. 
Mykolo figūra, rasta Viršupio rūmų griuvėsiuose, ir t. t. 

Muziejaus archeologinį rinkinį sudaro iš viso 2920 eksponatų. 


* Tokias pat svarstykles d ras 
Krusė rado Lifliandijoje, Povilas Saveljevas - 8 egzempliorius Vla- 
dimiro gubernijoje. 

Portretų, raižinių, iliustracijų, skardos lakštų, 


ksilografijų rinkinys 


Muziejaus sales dar puošia 128 portretai, daugiausia aliejiniai 
ir raižyti. 

Paminėkime bent kai kuriuos: Vytauto (kadaise Augus- 
tijonų bažnyčioje, anksčiau Brastoje, o vėliau Vilniuje buvusio 
paveikslo Jono Zenkevičiaus kopija), Žygimanto Augusto žmo- 
nos Barboros Radvilaitės (pagal Nesvyžiuje esantį 
portretą), V. Smakausko tapytas natūralaus dydžio Stepono 
Batoro, šiuolaikinis Henriko Valezijaus,Stanis- 
lovo Leščinskio, Augusto III, Stanislovo 
Augusto, vyskupo Jurgio Tiškevičiaus, vyskupo 
Jono Nepomuko Kosakovskio, žymaus Lietuvos 
valstybės iždininko Antano Tyzenhauzo, jėzuito Mikalojaus Len- 
čickio, antrojo unitų metropolito Hipatijaus Pociejaus, paskutinio 
unitų metropolito Juzefato Bulhako, 1760 m. Minske sušaudyto 
Mykolo Volodkovičiaus, etmono Liudviko Tiškevičiaus, Karolio 
Radvilos (Panie kochanku), Lietuvos kanclerio Jokimo Liutauro 
Chreptavičiaus, Stanislovo Augusto laikų pasiuntinio Londone 
Pranciškaus Bukato, Vincento Korvino Gosevskio, Andriaus ir 
Jono Sniadeckių, Rustemo, Vankovičiaus, stalininko Mykolo Va- 
lickio ir daugelio kitų. 

Be to, yra rinkinys raižinių, piešinių, graviruotų varinių skardos 
lakštų, medžio raižinių, atliktų savojo krašto menininkų arba susi- 
jusių su krašto istorija žmonių, kurį sudaro 3101 eksponatas. Iš jų 
Chodovickio, Plonskio, Sierakausko ir kitų raižiniai yra tikros rete- 
nybės. Taip pat ypač nusipelno dėmesio Stepono Dolabelos raižinių 
rinkinys, darytas ant šešių didelių puslakščių, sudarančių vieną juos- 
tą, kurioje pavaizduotas iškilmingas Lenkijos pasiuntinio įvažiavi- 
mas į Romą su pranešimu apie Vladislovo IV įžengimą į sostą. 


Numizmatikos šaka 


Muziejaus numizmatikos skyrių sudaro 3247 eksponatai, iš 
jų daugiausia Lenkijos ir Lietuvos monetos ir medaliai. Čia yra 

18 senovinių brakteatų!, 6 sidabro liejiniai, vadinami rubliais, iš- 
kasti Veliuonoje, toliau chronologine tvarka nuo Jogailos laikų 
sudėtos monetos. Be to, saugomas gana didelis Lenkijos istorinių 
medalių ir šventų medalionų rinkinys. 


Biblioteka, dokumentai, privilegijos, autografai 


Prie grafo E. Tiškevičiaus iš pradžių dovanotų 3000 tomų 
per pusantrų metų prisidėjo dar daug tūkstančių knygų, todėl 
šiandien muziejaus bibliotekoje yra 11 428 tomai. Daug jų gau- 
ta iš buvusių, šiandien jau neegzistuojančių, Minsko ir Gardino 
gubernijų vienuolynų. Puikios dovanos privačių asmenų, kny- 
gininkų, literatų ir mokslininkų, Imperatoriškosios viešosios 
bibliotekos (1000 tomų), Peterburgo mokslo draugijų ir t. t. Yra 
keletas įdomių inkunabulų, retų leidinių, ir dar daugiau vilčių, 
kad palengva mūsų biblioteka įsigis daug bibliografinių įžymy- 
bių; tatai mums pranašauja uolių mūsų gentainių norai, svar- 
bus mūsų muziejaus tikslas, kilnūs steigėjo ir jo pagalbininkų 
siekiai. 

Paminėkime čia bent kai kuriuos muziejaus inkunabulus ir 
retus leidinius: 

1) S. Thomae de Aguino super libris Boecii de consolatione 
philosophie, commentum cum expositione etc. Nuremberg 1476 
in fol. (Šv. Tomo Akviniečio Boecijaus knyga apie filosofijos pa- 
guodą, kritika su paaiškinimais. Niurnbergas, 1476 m. did. for- 
mato.) 

2) Thomae de Aguino summae theologicae, Basileae 1485. (Šv. 
Tomo Akviniečio „Teologijos pagrindai . 2 tomai. Bazelis, 1485.) 

3) Decretalium Nicolai Syculi panormitani, Nuremberg 1485. 
(Nikolajaus Sikulo Panormiečio sprendimai. Niurnbergas, 
1485.) 


'Brakteatas - labai plona 
metalo moneta, kurioje atvaizdas kaldinamas tik vienoje pusėje. 
Buvo gaminamas Lenkijoje ir kitose Vidurio Europos šalyse XII- 
XIV a. 

4) Lectura insignis abbati Syculi panormitani super tertio 
decretalium cum casibus Bernardi et cum summariis et additioni- 
bus editis per preclarum I. G. doctorem Aeneam de Falconibus de 
Pauliano ab Sine etc. (2 tomai) Nuremberg - 1486 (antras tomas, 
Lugdunas, 1512). (Žymiojo abato Sikulo Panormiečio paskaitos 
apie tretįjį dekretalijų tomą su Bernardo aiškinimais, santrauko- 
mis ir priedais, išleistais garsiojo tarptautinės teisės daktaro Ae- 
nėjaus de Falkonibus de Pauliano ab Sine ir kt. (2 tomai). Niurn- 
bergas, 1486, antrasis tomas, Leidenas, 1512.) 

5) Compilatio commentarii magistri Lamberti de Monte Do- 
mini etc. Venetiis 1498 in 4-to. (Magistras Lambertas de Montė 
Domini ir kt. Komentarų ištraukos. Venecija, 1498, 4-to forma- 
to.) 

6) Summa hostiensis cum additionibus k. p. d. Nicolai Suppe- 
rantii I. u. doctoris eguitis Hierosolymitani ac Patrici Veneti in 
hac impressione nuper additis, Venetiis 1505. (Svarbiausios žinios 
apie Auką su priedais k. p. d. abiejų teisių daktaro Nikolajaus Spe- 
rancijaus, Jeruzalės riterio, Venecijos patricijaus, neseniai įdėtos į 
šią laidą. Venecija, 1505. ) 

7) Fratris Petri Bertohry Pictaviensis morale reductorium su- 
per totam bibliam guatour et triginte libris consummatum etc. 
1515 Coloniae, ex edibus guintelianis. (Brolio Petro Bertoros Pik- 
taviečio moralinis visos Biblijos atitaisymas, surašytas 34 knygo- 
se. Kelnas, Kvintelijaus spaustuvė, 1515.) 

8) Revelationes sanctae Birgitte 1521 - Nuremberg (Šv. Bri- 
gitos apreiškimai. Niurnbergas, 1521; Antonijaus Kobergerio 
spaustuvėje in fol. tekstas su iliustracijomis.) 

9) Modus medendi morbus simplicioribus medicamentis (Ligų 
gydymo paprastesniais vaistais būdas; tekstas su augalų pieši- 
niais, be metų, in 4-0.) 

Tikromis įžymybėmis laikytinos: 1432 metų maldaknygė, 
lotyniškai ir prancūziškai pergamente parašyta, su viduramžių 
stiliaus iliustracijomis; kita panaši, lotyniška, be piešinių, su pa- 
puošimais, pergamente in 32; trys XV a. kancionalai! (in 2-0) 
pergamente. 


'Kancionalas - religinių 
giesmių rinkinys. 

Retesni lenkų bibliografijos veikalai. 

Spiczynski Hieronim o ziotach tutecznych y zamorskich y 0 
moczy ich, a ktemu xiegi lekarskie wedle regiestru nižej napisa- 
nego - wszem wielmi užyteczne (Jeronimas Spičinskis. Apie vie- 
tinius ir užjūrio augalus ir jų veikimą, taip pat medicinos knygas 
pagal žemiau surašytą rejestrą - didžiai vertinga). Krokuvoje 
1542, did. formato, dedikuota St. Albertavičiui Goštautui. 

Psalterium Davidis Wrėbla 1543 (Dovydo psalmynas. Vru- 
blis, 1543). 

Paprockiego Bartosza: Herby Rycerstwa Polskiego (Paprockis 
Bartošas. Lenkų riterių herbai). 

Kronika wszystkiego šwiata na szešč wiekow rozdzielona (Pa- 
saulio kronika, suskirstyta į šešis amžius), 1550. 

Nicolai de Naglowic Rey opus, sprawa cztowieka chrzešci- 
janskiego - Krakow 1560 (Nikolajaus Rėjo iš Naglovicų veikalas 
„Krikščionio byla“. Krokuva, 1560), 

Biblia Leopolity (Leopolitos Biblija) - 1561. 

Zwierzyniec stanow szlacheckich, ktėorzy natenczas žywi byli 
w Krakowie 1562 (Anuomet gyvenusių Žvėryno bajorų sąvadas. 
Krokuva, 1562). 

Rozmowa, albo dyalog okoto exekucyi Polskiėj Korony. 1563 
(Pokalbis, arba dialogas, apie Lenkijos Karūnos egzekuciją. 1563). 

Cromeri Martini, de origine et rebus gestis Polonorum libri 
XXX (Martyno Krėmerio „Apie lenkų kilmę ir žygdarbius“, 30 
knygų) - 1568. 

Zwierciadlo cztowieka chrzešcijanskiego — Poznan 1577 
(Krikščionio veidrodis. Poznanė, 1577). 

Gomėlki Mikotaja, Melodye na psalterz Polski, Krakow 1580. 

Bellarmini (Roberti) Theologi de libro guam Luterani vocant 
concordiae. Ingolstadii et Cracoviae, in oficina Lazari A. 1586 (Te- 
ologo (Roberto) Belarmino „Apie knygą, kurią liuteronai vadina 
sutapimais“. Ingolštatas ir Krokuva, Lazario spaustuvė, 1586), iš 
Stepono Batoro bibliotekos. 

Gospodarstwo Polskie - Krakow, 1588 (Lenkijos ūkis. Kroku- 
va, 1588). 

Buccellae Nicolai Patavini Archiatrii regii Confutatio respon- 
si Simonis Simonii Lucensis ad epistolam Georgii Chiakor Leer 

Ungari de morte Stephani Poloniae Regis - Cracoviae 1588 (Ni- 
kolajaus Bucelios Paduviečio, karaliaus [gydytojo], „Suniekini- 
mas Simono Simonijaus Luciečio atsakymo į vengro Georgijaus 
Chiakor Leer laišką apie Lenkijos karaliaus Stepono mirtį . Kro- 
kuva, 1588). 

Vilniuje 1588 m. Mamoničių spaustuvėje slaviškai spausdin- 
tas Lietuvos Statutas. 

Januszowskiego Statut koronny po polsku i po lacinie. 1599 
(Janušovskio. Karūnos statutas lenkų ir lotynų kalbomis, 1599). 

Psalterz Dawidow, przekladania Jana Kochanowskiego. 
Krakow, 1606 (Dovydo psalmynas, išverstas Jono Kochanovskio. 
Krokuva, 1606). 

Poezye Kochanowskiego. Krakow, 1629 (Kochanovskio poezi- 
ja. Krokuva, 1629). 

Historia Polonica J. Dlugossi. (J. Dlugošo „Lenkijos istorija“). 
1615. 

Rozmowa o Elekcyi, o wolnosci, o prawie i obyczajach polskich 
podczas Elekcyi Zygmunta III. Krakow, 1616 (Pokalbis apie elek- 
ciją, laisvę, lenkų papročius Žygimanto III elekcijų metu. Kroku- 
va, 1616). 

Biblia, wyd. Chrzysztofa Radziwila. 1632. (Kristupo Radvilos 
Biblija, 1632.) 

Biblia tak zwana „Do djabta“ we 3 tomach (Biblija, vadinama 
„Po velnių , 3 tomai). 

Statutae inclyti ac heroici ordinis Immaculatae Conceptionis 
(Žymaus ir didvyriško Nekalto Prasidėjimo ordino nuostatai) - 
Vladislovo IV pergamente spausdinta be titulinio lapo in 4-to. 

Germininis Floridae Stirpis N. D. Christiani Ambrosii de E Koch- 
lewski etc. Laus Posthuma in exeguiis sollennibus Nurciae, die 
Mai 1647 a Michaele Matisevviccio caetus Evan. Vilnensis Pasto- 
re - drukowano w Lubczu nad Niemnem, 1648. 

(Klestinčios giminės atžalos, mūsų pono Kristijono de E Koch- 
levskio ir t. t. paskutinis pagerbimas iškilmingose egzekvijose 
Nūre, aprašytas Vilniaus evangelikų kunigo Mykolo Matisevi- 
čiaus, išspausdintas Liubče prie Nemuno 1648 m. 

Cellarius Andreas Regni Poloniae M. D. Lituaniae Descriptio, 
Amsterdami. 1659. 

Andrius Celiarijus. Lenkijos Karalystėsir Lietuvos D[idžiosios|] 
Kl|unigaikštystės] aprašymas. Amsterdamas. 1659). 

Syrenniusza Simona, ksiegi o ziotlach rozmaitych (Sirenijaus 
Simono knygos apie įvairius augalus). 

Iš retesnių dokumentų ir rankraščių minėtini: 

1473 m. Livonijos atskyrimo nuo Lenkijos originalus aktas 
su Kazimiero Jogailaičio parašu (lenkų pusės komisaru tuomet 
buvo Radvila Astikaitis). 

1494 m. karaliaus Aleksandro privilegija, suteikianti Gardino 
bernardinams laisvą žemės sklypą, kuriame kitados buvo Lietu- 
vos didžiųjų kunigaikščių pilis. 

1495 m. karaliaus Aleksandro suteiktos Magdeburgo teisės 
Lietuvos Brastai. 

1540 m. Žygimanto Senojo privilegija, patvirtinanti Kauno 
miestui Magdeburgo teises. 

1574 m. gegužės 3 d. Henriko Velezijaus Krokuvoje rusiškai 
rašyta Laurynui Vainai privilegija Ciupurnų ir Chodorovičių kai- 
mams, esantiems Gardino apskrityje Induros valsčiuje. 

1579 m. Stepono Batoro - Gardine, lapkričio 3, suteikianti 
Pinsko seniūnui ir žemietijos iždininkui Laurynui Vainai už 
nuopelnus Polocko karo žygyje namą Vokiečių ir Trakų gatvių 
sankryžoje (šiandien Jadzevičiaus namas). 

Nevardijame kitų dokumentų ir įvairių rankraščių. Smalsus 
skaitytojas ras juos archeografijos aktuose, kuriuos Archeologi- 
jos komisija nusprendė skelbti. Paminėkime tiktai retenybę, ne 
mūsiškę, o kinų. Tatai yra 9 aršinų ir 7 verškų ilgio kūrinys, 
pavadintas „Tjun fo kuen chun“, t. y. „Džiugaus pavasario kva- 
pnios gėlės, kinų poeto Tjan Sino aprašomoji poema, žymaus 
rusų orientalisto tėvo Jakinto Pekine perrašyta iš originalo su 
pastabomis naująja kinų kalba. 

Itin turtingas Vilniaus muziejaus kelių tūkstančių autografų 
rinkinys nuo Aleksandro Jogailaičio laikų iki šių dienų. 

Autografai ir privilegijos pergamente su antspaudais saugomi 
atskirose apatinės salės vitrinose. Čia išsidėstęs ir visas memo- 
rialinis skyrius, kurio mažesni eksponatai laikomi vitrinose, o 
didesni ant sienų. 


293 


MX PASIVAIKŠČIOJIMAS 


Dabar eikime į viršutinę salę, kurioje įsikūrusi biblioteka, 
muziejus ir ornitologijos kabinetas. Ji atidaryta 1857 m. vasario 
11 d. 

Neišmanydami ornitologijos mokslo, paprašėme komisijos 
nario p. Kajetono Tamulevičiaus trumpai aprašyti šį kabinetą. 
Pateikiame šį p. Tamulevičiaus straipsnį. 

Ornitologijos kabinetas 


Muziejaus antro aukšto salėje yra biblioteka ir ornitologijos 
kabinetas; pastarasis - grafo Reinoldo Tyzenhauzo dovana. Gra- 
fo Reinoldo tėvas Konstantinas Tyzenhauzas, autorius vienin- 
telės mūsų kalba „Visuotinės ornitologijos“, kuria naudojasi ir 
užsienio mokslininkai (dar nebaigtoje Cheno knygoje „Encyclo- 
pėdic dhistoire naturelle“ (Gamtos mokslo enciklopedija) daug 
sykių minimas Tyzenhauzo vardas), surinko 1093 paukščių eg- 
zempliorius (dublikatų yra nedaug), ir visa tai dabar priklauso 
visuomenei. Negalime atsidžiaugti matydami vaikus - gimnazi- 
jos ir instituto mokinius, o kartais ir Universiteto jaunimą, atva- 
žiavusį atostogų ir su knygomis vaikštinėjantį po kabinetą aplin- 
kui spintas arba aiškinantį neišmanantiems ilgų paukščio kojų 
arba riesto snapo paskirtį. Apžvelkime paviršutiniškai šiuos oro 
erdvių gyventojus, sukauptus čia iš įvairiausių pasaulio kraštų. 

Pradėkime nuo paukščių, kurių jaunikliai anksti palieka lizdą, 
nes išsirita iš kiaušinių jau apsiplunksnavę ir tuojau gali paskui 
motiną lakstyti, plaukioti, kartais ir skraidyti. Šiam skyriui pri- 
klauso einiai, vištos, vištasnapiai, ilgakojai, arba pelkiniai, plėvia- 
pirščiai. Be to, plėšrūnai, visaėdžiai, vabzdžiačdžiai, grūdlesiai, 
gerviniai, suaugtapirščiai, žalvarniniai, kregždės ir karveliai; pas- 
tarųjų jaunikliai iš kiaušinių išsirita bejėgiai, vos galintys paimti 
tėvų atneštą maistą, ilgai užsibūna lizde!. 


' Paukščių klasifikacijos srityje ligi 
šiol nėra vieningos sistemos, todėl šiame skyriuje pateikti kai kurių 
paukščių pavadinimai, jų skirstymas pagal tam tikrus požymius ir 
savybes ne visur sutampa su šiuolaikinės ornitologijos sistema (žr. 
MKu3no m usomnvx. — M., 1986. T. 6, Ilmuyoi:. C. 26; Ivanauskas T. 
Pasaulio paukščiai. V., 1981. P. 13 ir kt.). 

Vilniaus universiteto Gamtos fakultetas. Zoologijos muziejus 


Einiai (Cursores) - tai paukščiai su vidutiniu arba trum- 
pu snapu; du arba trys jų kojų pirštai atsukti į priekį, stiprūs, šie 
paukščiai prisitaikę bėgioti. Be šios rūšies einių, visi kiti einiai 
skraido prastai, užtat bėgioja jie labai greitai, gyvena poligamijos 
principu, minta žole, augalų sėklomis ir vabzdžiais. Iš nedauge- 
lio kabinete esančių einių dėmesį patraukia didysis einis 
(Otis tarda), daugiau kaip 3 pėdų ilgio, kartais sveriantis net iki 
35 svarų; tuoktuvių metu ant patino posnapio išauga panašios 
į barzdą styrančios plunksnos. Po liežuviu esančiame odiniame 
maišelyje patinas nešioja vandenį kiaušinius perinčiai patelei. 
Kabinete yra kaip tik tokio dėmesingo patino egzempliorius. 

Puošnusis einis (Otis houbara) kilęs iš Šiaurės Afri- 
kos, su baltų ir juodų plunksnų kuodu ir apykakle; ei nis stre- 
petas, arba mažasis einis (Otis tetrax), stovintis toje pačioje len- 
tynoje šalia didžiojo einio. 

Čia daryravištų iralektorių, arbavištasnapių. 

Ornitologijoje vištiniais (Gallinae) vadinamiems paukščiams 
būdingi šie požymiai: snapas iškilus, trumpesnis negu galva, ants- 

napis ilgesnis ir platesnis negu posnapis, šnervės pridengtos raginė- 
mis plokštelėmis, kojos raumeningos, dažniausiai su 4 pirštais, na- 
gai trumpi, platūs ir buki, sparnai trumpi, apvalūs, skrenda silpnai, 
jaunikliai minta kirminais ir vabzdžiais, suaugę paukščiai minta 
sėklomis, kurias randa kapstydami žemę, medžiuose nutupia retai, 
šokinėti nuo šakos ant šakos apskritai negali, nes ketvirtas pirštas 
yra aukštai, jis silpnai išsivystęs, gyvena poligamijos principu. 

Paminėkime kai kurias vištinių būrio rūšis: 

Medžiojamasis fazanas (Phasianus colchicus), 
auksinis fazanas (Ph. pictus), su geltonai auksiniu ant 
sprando užkritusiu kuodu, geltona su apelsino atspalviu pelerina 
safyro apvadais, žalia nugara, tamsiai raudonais kaklu, pilvu ir 
pauodegio danga, dviejų uolekčių ilgio uodega. Sidabrinis 
fazanas (Ph. nycthemerus), iš viršaus sidabriškai baltas su 
plonais juodais dryželiais, apačia juoda. 

Puošnusis fazanas (Lophophorus refulgens), su 
nuostabiu keliolikos plunksnų, panašios formos į lapelius, kuo- 
du. Jo plunksnos žėri puikiausiais metalo atspalviais; vairuoja- 
mosios (uodegos) plunksnos rusvos, negražios. Šio fazano tėvy- 
nė - Bengalija. 

Raguotasis satyras (Tragopon satyrus), išmargintas 
baltomis apskritomis dėmelėmis, su dviem mažais rageliais pa- 
kaušyje (šiuos papuošalus turi tik patinas). 

Raibasis pentinuotis (Polyplectron chinguis), uo- 
degos forma ir jos dėmelėmis panašus į povą. Patinas ant kiekvie- 
nos kojos turi po du pentinus ir todėl vadinamas pentinuočiu. 

Turime keturis pavyzdžius gargatūno (Tetrao medius), 
kai kurių ornitologų (Wilson) dar nelaikomo atskira rūšimi. Jie 
įtariakurtinį (Tetrao Urogallus)irteterviną (Tetrao te- 
trix) pažeidus gamtos dėsnius; šių santykių vaisius neva ir yra 
gargatūnas. Tiesą sakant, tarp gyvūnų tokių dalykų pasitaiko, ir 
kartais dviejų artimiausių rūšių skirtingų lyčių atstovai susikryž- 
mina, bet paprastai taip atsitinka nelaisvėje. O gamta už savo dės- 
nių pažeidimą nelaimingus išsigimėlius baudžia nevaisingumu. 
Vargu ar galėtų laukiniai gyvūnai nusileisti iki tokių pramogų. 

Juodasis kraksas (Crax alector) kilęs iš Gajanos, su 
gražiomis juodomis, į priekį užriestomis plunksnelėmis ant galvos. 

Didysis argas (Argus giganteus). Šis puikus paukštis 
nuo snapo iki vairuojamųjų plunksnų galo yra 5*/. pėdos ilgio. 
Antros eilės plasnojamosios plunksnos, iki 30 colių ilgio ir 6 
colių pločio, padabintos akių formos dėmelėmis. Vairuojamųjų 
plunksnų (uodegos) yra 12, iš jų dvi vidurinės patino - iki 4 pėdų 
ilgio, o pats paukštis yra vos 1*/, pėdos ilgio. Didysis argas gyve- 
na kalnuotose ir miškingose Kinijos ir Tartarijos vietovėse, Javos 
ir Sumatros salose, 

Penelopė rėksnė (Penelope pipile), iš Gajanos, su 
raudona skiaute po gerkle. Visų penelopių trachėja, arba kvėpuo- 
jamasis vamzdelis, neįprastai susilankstęs: vienas lankstas aukš- 
tyn yra ties krūtinkaulio apačia, kitas prie išsišakojimo - žemyn, 
ir tik po šio antrojo linkio trachėja įeina į plaučius. 

Tam pačiam būriui dar priklauso smiltvištės (Ptero- 
cles), kurapkos (Perdrix), putpelės (Coturnix), kurios 
dėl vietos stokos sustatytos kairėje pusėje. 

Alektoriai,arbavištasnapiai (Alectorides). 

Vištasnapių būrio paukščiai labai panašūs į vištas; kai kurie 
gyvena lygiose ir sausose vietovėse, kiti prie vandens; minta rop- 
liais, smulkiomis žuvelėmis, vabzdžiais ir augalais. Skrisdami jie 
ištiesia kojas atgal. 

Kuoduotoji palamedėja (Palamedea chavaria), 
iš Brazilijos, trijų pėdų ilgio, sparnų linkio vietoje turi du stiprius 
pentinus, kuriais patinai naudojasi kaudamiesi dėl patelių. 

Raguotoji palamedėja (Palamedea cornuta), be 
sparnų pentinų, turi ant galvos tiesų, cilindrišką, judantį, iki 3 
colių ilgio ragą. Raguotoji didesnė už kuoduotąją palamedėją. 
Tokie originalūs jos ginklai atkreipia į save dėmesį net ir tų, ku- 
rie neišmano ornitologijos. Toli gražu negalime paaiškinti, kodėl 
šioje, o ne kitoje vietoje išauga šie gynybos ginklai. 

Palamedėjos lengvai prijaukinamos. Todėl kyla perdėtų pa- 
sakojimų apie jų prisirišimą prie Žmonių. Tačiau tikra tai, kad 
kuoduotoji palamedėja, auginama su naminiais paukščiais, savo 
aštriais nagais, esančiais ant sparnų, gina juos nuo sakalų ir kitų 
plėšrūnų. 

Paprastasis dūdys (Psophia crepitans), jo tėvynė - 
Gajana, 22 colių ilgio, burkuoja kaip karvelis. Jaunikliai lengvai 

prijaukinami, gina bandą nuo užpuolikų, padeda parginti ją iš 
lauko namo. 

Laikas ir vieta ragina mus žvalgytis sparčiau. 

Stibinuočiai,arbapelkiniai paukščiai (Grallae). 

Pelkinių paukščių kojos ilgos, jos auga iš liemens vidurio. 
Pirštai, kaklas ir snapas ilgi, plasnojamosios plunksnos (jų yra 
10) ir vairuojamosios (20-26) stiprios. Todėl paukštis gali gyven- 
ti pelkėtose vietovėse, prie vandens, braidyti ir ieškoti bestuburių 
moliuskų, žuvų, graužikų, kuriais jis minta. Gyvenimo sąlygos 
neleidžia pelkiniams paukščiams nuolatos būti ten, kur upės, 
pelkės ir ežerai žiemos mėnesiais užšąla ir palieka juos be mais- 
to; negali jie visą laiką gyventi ir subtropinio klimato juostoje, 
kur vasarą pelkės ir dauguma upių išdžiūsta. Tad visi pelkiniai 
yra keliaujantys paukščiai. Migruoja paprastai būriais, skrenda 
ištiesę kojas atgal. Dauguma jų yra poligamai. 

Iš storkulnių (Oedicnemus) grupės, kuri yra lyg ir per- 
einamoji tarp einių ir sėjikų, eksponuojamas storkulnis 
paprastasis (Oedicnemus crepitans). Jis rusvai margas, 
kulno sąnarys labai storas; ant kiekvienos kojos turi po tris į prie- 
kį linkstančius pirštus; dažnas prie Vyslos, į Lietuvą užklysta tik 
retkarčiais. | 

Laibumu pasižymi kūjokas juodasparnis-(Hi- 
mantopus melanopterus). Savo ilgomis kojomis jis vaikšto ne- 
tvirtai, tarytum su kojokais, tačiau gali bristi iki pilvo į dumblą 
pasinėręs; jo ilgis iki uodegos galo - 14 colių, aukštis - 19 colių, 
snapas tiesus, plonas, ištįsęs; šis paukštis paplitęs Europoje prie 
Viduržemio jūros pakrančių. | 

Tripirščiai sėjikai (Charadrias) jūrinės šar- 
kos (Haematopus), kuoduotosios „pempės (Vanellus), 
akmenė (Strepsilas interpres), kurią Tyzenhauzas vadina kos- 
mopolite, nes gyvena visur smėlėtose jūros pakrantėse. Stipriu 
snapu lyg svirtele ji atverčia trijų svarų akmenis ir randa po jais 
kirminų, smulkių bestuburių, kuriais minta. 

Toliau - kasmet (pirmomis balandžio dienomis) mus aplan- 
kanti pilkoji gervė (Grus cinerea), stepinė gervė, 
arbapuošnioji (Grus virgo), mažesnė už pilkąją, gyvena Af- 
rikos šiaurėje, Vidurinėje Azijoje ir Europos pietuose. Puošniąja 


299 


MM PASIVAIKŠČIOJIMAS 


ji (Demoiselle de Numidie) vadinama todėl, kad eidama labai 
kraiposi (gal ne visai tinkamas pavadinimas). Karūnuo- 
toji gervė (Grus pavanina), su papurusiu gelsvu, šeriuotu 
kuodu; baltasis gandras (Ciconia alba)ir juodasis 
gandras (Ciconia nigra). 

Ypač atkreiptinas dailiosios lyties lankytojų dėmesys į ma - 
rabu (Ciconia marabu), kilusį iš Indijos rytų, ir gandrą 
argalą (Ciconia argala), kurio tėvynė - Centrinė Afrika. Šie 
gandrai negražūs: plunksnos baltos, galva ir kaklas beveik pliki, 
snapas nedailus, 18 colių ilgio, prie pagrindo jo apskritimas sie- 
kia 10 colių; kaklo viduryje kartais būna iki pėdos ilgio ataugos'; 
moka žaibiškai pagauti mažus paukščius, bet paprastai minta 
dvėseliena. Jų pauodegio danga vešli ir minkšta, patinų balta, pa- 
telių pilka, labai tinka prabangiems moteriškiems apdarams - kaip 
tik tuo jie nusipelno damų pagarbos. 

Iš tos pačios stibinuočių grupės originaliu snapu pasižymi 
plyšiasnapiai gandrai (Anastomus), pavyzdžiui, 
azijinis baltasis plyšiasnapis gandras (Anas- 
tomus typus) iš Rytų Indijos; plyšiasnapių gandrų antsnapis su 
posnapiu susisiekia tik prie snapo pagrindo ir galo, tarp jų yra 
gana platus plyšys. Tyzenhauzas mano, kad jis radosi dėl mecha- 
ninio susidėvėjimo. Palšasisplyšiasnapisgandras 
(Anastomus lamelligerus), 3 pėdų ilgio. Jo kaklo, pilvo ir strėnų 
plunksnos baigiasi lygiais, žvilgančiais žvynais; jo tėvynė - Afrika. 

Negalima nepaminėti flamingų (Phoenicopterus), paukščių 
su nuostabiomis plunksnomis, labai ilgomis kojomis, ilgu, plonu 
kaklu, perpus staigiai užlenktu snapu. Viduržemio, Juodosios ir 
Kaspijos jūrų pakrantėse įsikuria paprastasis flamin- 
gas (Phoen. roseus). Jie gyvena ir peri kolonijomis; patelė iš Že- 
mių ir žolių suformuoja 1!/, pėdos aukščio kauburį, viršuje pada- 
ro apskritą įdubą, deda į ją kiaušinius ir peri. Viena koja apšlubęs 
flamingas moka vaikščioti pasiremdamas snapu. Flamingų mėsa, 
ypač liežuviai, kadaise buvo mėgstamas romėnų patiekalas. 


' Anot T. Ivanausko, jiems po kak- 
lu kabo didelis plikas odinis maišas, kuris gali prisipildyti oro (Iva- 
nauskas T. Pasaulio paukščiai. - V., 1981. P. 38). 

Avocetė (Recurvirostra avocetta), daili, laiba paukštelė, 
17'/, colio ilgio, ilgomis kojomis, plonu, aukštyn užriestu snapu. 
Ji gyvena jūrų pakrantėse. 

Vėžiaėdis (Cancroma cochleria), iš Gajanos. Jo snapas 
panašus į du šaukštus, sudėtus įdubusiomis pusėmis į vidų; il- 
gas juodas kuodas krinta net ant nugaros. Beje, jis labai primena 
garnį. 

Baltoji girnovė (Platalea leucordia) ir rožinė 
girnovė (Platalea ajaja) turi tiesų, į galą plokščią, mentele 
platėjantį snapą. Gyvena būriais, skrenda ilga glausta greta. Bal- 
toji girnovė paplitusi Europoje, Azijoje ir Šiaurės Amerikoje, ro- 
žinė kilusi iš Amerikos. 

Išgarnių (Ardea) šeimos turime šias rūšis: garnys (Ar- 
dea herodias), 3 pėdų ir 10 colių ilgio; purpurinis gar- 
nys (Ar. purpurea); baltasis garnys (Ar. egretta), ant 
kurio nugaros užaugusios plunksnos rodo didžiausią jo vertę; 
garnys Žžydrasnapis (Ar. comata); naktikovis 
(Ar. Nycticorax); didysis baublys (Ar. Stelleris) ir kiti. 

Amerikinis tantalas (Tantalus loculator), su stip- 
riu, kabliu žemyn nulenktu snapu. Paukščio ilgis nuo snapo galo 
ligi uodegos galo - 3'/, pėdos. Visi tantalai minta žuvim ir ro- 
pliais. 

Šventasis ibis (Ibis religiosa), ilgu, kaip ir tantalo, 
riestu snapu, per visą jo ilgį eina du ruožai. Paukštis baltas, tik 
galva, snapas ir kaklas juodi. Senovės egiptiečiai jį garbino todėl, 
kad atskrisdavo Nilui patvinus. Minta smulkiais kirminėliais ir 
augalais; gyvena Afrikoje, tik retsykiais atklysta prie Juodosios 
jūros krantų. Raudonasis ibis (Ibis rubia), iš Brazilijos, 
su nuostabiomis ryškiai raudonomis plunksnomis, 25-27 colių 
ilgio. 

Tenka aplenkti kuolingas (Numenius)) bėgikus 
(Tringa), gaidukus (Machetes),tulikus (Totanus), gri- 
ciukus (Limosa),,perkūno oželius (Scolopax), van - 
denines vištas (Rallus),,sultonvištes (Porphirio), 
pasižyminčias nuostabiomis violetinėmis ir safyro spalvomis. 

Toliau eksponuojamas plėviapirščių (Pinnatipedes) 
paukščių būrys, pereinamasis tarp stibinuočių ir irklakojų, turįs 

nedaug rūšių ir šeimų. Plėviapirščių pirštai turi plaukiojamąsias 
plėveles. Skrisdami jie ištempia kojas atgal. Po plunksnomis yra 
tankūs, vandens nepraleidžiantys pūkai. 

Laukys (Fulica antra), su plika kakta, 17 colių ilgio, Euro- 
poje vietomis labai paplitęs. Prancūzijoje, Nimo vietovėje, šiems 
paukščiams skrendant, medžioti kasdien išeina iki 1500 medžio- 
tojų. 

Surinamo podoa (Podoa surinamensis), iš Pietų 
Amerikos, 14-15 colių ilgio paukštelis plonu, juodais dryžiais 
kaklu, snapas ir kojos geltoni, pirštai skersai dryžuoti juodai. 

Ausytasis kragas (Pudiceps cristatus), su dviem į ra- 
gus panašiais kuodais, patelė plaukdama savo mažus vaikus laiko 
ant nugaros. Raguotasis kragas (Podiceps cornutus), 
mažasis kragas (Podiceps minor) ir kiti. Visų kragų kojos 
auga iš užpakalinės liemens dalies. 

Irklakojai (Palmipedes). Jų, kaip ir kragų, kojos yra už- 
pakalinėje kūno dalyje, plunksnos riebios; vaikšto sunkiai, užtat, 
išskyrus kai kuriuos, puikiai plauko ir nardo. Beveik visi irklako- 
jai poligamai. Minta išimtinai žuvimi, kai kurie - bestuburiais, 
žuvų ikrais, net ir augalais. 

Juodasis žirkliasnapis (Rhynchops nigra) ir 
baltasis žirkliasnapis (Rhynchops albirostris). Pir- 
masis gyvena Amerikoje, antrasis Afrikoje; visus stebina keista 
jų snapo forma. Abi žiaunos suplotos, posnapis daug ilgesnis už 
antsnapį, ir glūdi vienas kitame tarytum peilis kriaunose. Žir- 
kliasnapiai skrenda vos vos viršum vandens, tarsi ardami pos- 
napiu vandenį, sugauna ir praryja negiliai panirusius vandens 
gyvūnus. Jie moka atidaryti kriaukles ir sulesa jose esančius mo- 
liuskus. 

Iš gausios žuvėdrų (Sterna) šeimos eksponuojamos pas 
mus labiau paplitusios plėšrioji žuvėdra (Sterna cas- 
pia), upinė žuvėdra (Sterna hirundo) ir juodoji 
žuvėdra (Sterna nigra). Žuvėdrų snapas kiek ilgesnis už gal- 
vą, tiesus, laibas; kojos auga iš liemens vidurio, sparnai siauri, 
uodega dvišakė. 

Kirų (Larus) snapo galas užlenktas kabliuku, uodega ap- 
vali. Jų pavyzdžiai: didysis poliarinis kiras (Larus 

glaucus), juodgalvis kiras (Larus melano cephalus), 
rudagalvis kiras (Larus ridibundus) ir t. t. 

Plėšikai (Lestris) panašūs į kirus, snapas iki pusės pa- 
dengtas vaškuote; jie yra iš tų nenaudėlių, kurie nemoka nardyti 
ir gaudyti žuvų, todėl puola kirus ir tol juos persekioja ir vargina, 
kol kuris išmeta sugautą ar net prarytą žuvelę; plėšikai ją kaipmat 
sugauna ir praryja. Bukauodegis plėšikas (Lestris 
pomarina) gyvena šiauriniuose Europos, Azijos ir Amerikos 
kraštuose. 

Petrelių (Procellaria) snapas neįprastas, šnervės paslėp- 
tos vamzdelyje; vietoje nykščio pėdos gale išauga tik nagas. Ki- 
taip petreliai dar vadinami šv. Petro paukščiais, nes jie sparnus 
išskleidę bėgioja vandens paviršiumi tarsi žeme. Patelė deda tik 
vieną kiaušinį. Šis kiaušinis, kaip ir petrelių mėsa, smarkiai kvepia 
žuvų taukais. Paukščių kūnai yra tokie taukingi, kad mažuo-- 
sius petrelius (Pioc. pelagica) Feroe salų gyventojai var- 
toja kaip paprastas lempas, reikia tiktai per kūną perverti dagtį. 
Išdvispalvio audrapaukščio (Proc. glacialis) Ku- 
rilų ir Aleutų salų gyventojai turi taukų ir mėsos, kuri paprastai 
vytinama saulėje. 

Paprastasis albatrosas (Diomedea exulans), iki 
4 pėdų ilgio, vienas iš didžiausių audrapaukščių; baltas, plasno- 
jamosios plunksnos juodos, snapas geltonas, kojos mėsingos. Jis 
paplitęs Pietų pusrutulyje (tarp pietų platumos 309 ir 459), labai 
retai kerta pusiaują ir pasirodo Šiaurės pusrutulyje. Puikiai skrai- 
do; net ir smarkiausias vėjas nesulėtina jo skrydžio. Albatrosų 
balsas panašus į asilo bliovimą. Jų mėsa juoda, kieta, prisisunkusi 
riebalų. 

Muziejuje yra kelios žąsų (Anser), gulbių (Cygnus) ir 
ančių (Anas) rūšys; iš pastarųjų karolininės antys 
(Anas sponsa) turi labai gražias plunksnas. Įvairiai išsidėsčiusi 
žalia, raudona, juoda, balta, mėlyna, geltona spalvos labai puo- 
šia antį, kurią Tyzenhauzas pelnytai pavadino nuostabiąja. Tokių 
ančių yra tik Jungtinėse Valstijose. Ošalminė antis (Anas 
rufina) turi ant galvos stačią ilgų, panašių į šilką kaštoninių 
plunksnų kuodą. Urvinė antis (Anas tadorna), su gana 
didele mėsinga atauga prie snapo pagrindo; gyvena Azijoje. 

Dančiasnapių (Mergus) gentis - tai puikieji narai; jie 
gali ilgai plaukioti panirę, plaukia greitai irdamiesi kartu kojomis 
ir sparnais; snapas sulenktas kabliuku, jo kraštai dantyti. Di - 
dysis dančiasnapis (Mergus marganser), mažasis 
dančiasnapis (Mergusalbellus) pas mus pasirodo tik mig- 
ruodami. 

Pelikanai (Pelecanus) dydžiu pranoksta visus irkla - 
kojus paukščius; ant posnapio turi platų odinį maišą. Gyvena 
būriais šiltų kraštų upių, ežerų ir jūrų pakrantėse. Pavasarį peli- 
kanai keliauja šiaurės link, bet jie visuomet lieka šiltuose kraš- 
tuose. Nors pelikanai yra sunkūs, bet skraido lengvai ir vikriai. 
Kabinete yra du garbanotųjų pelikanų (Pelec. cris- 
pus) su puikiomis garbanomis ant galvos ir kaklo egzemplioriai 
ir vienas paprastasis pelikanas (Pelec. onocrotalus). 
Visi jie minta žuvimis, bet nardyti nemoka, todėl, norėdami mal- 
šinti alkį, daro taip: saulei tekant arba leidžiantis, visi paukščiai 
išsirikiuoja keliomis gretomis, puslankiu apjuosia pasirinktą 
užutėkį ir plakdami sparnais vandenį artėja prie kranto; šitaip 
suvaro žuvis į ankštą bei seklią vietą ir pagavę suryja, o dalį pa- 
lieka maišuose po snapu vaikams, jei jų turi. Pasitaikius progai, 
šiais jų žygiais pasinaudoja dančiasnapiai ir kormoranai; jie mo- 
ka nardyti ir pasisotina pirmiau negu veikliausi šio antpuolio da- 
lyviai pelikanai. 

Kormoranai (Carbo) gerokai mažesni už pelikanus, jie 
neturi odinio maišo; tačiau gyvenimo būdu jie yra artimi pelika- 
nams. Labiausiai paplitęs didysis kormoranas (Carbo 
cormoranus), Kinijoje naudojamas žvejybai; ant paukščio kaklo 
užmaunamas žiedas, kad jis negalėtų praryti sugautos žuvies, o 
atneštų ją šeimininkui. 

Baso padūkėlis (Sula bassana) labai paplitęs prie 
Škotijos; didžią dalį laiko jis praleidžia ant vandens, net ir miega 
tarp bangų; per stiprias audras būna arčiau sausumos. Paukščiai 
nesipriešina, jei kas atima jų sugautą žuvį, todėl jie dar vadinami 
kvailiais arba padūkėliais. 

Iširklakojų muziejuje dar yra ore nuolatsklandantidi džio - 
ji fregata (Tachypetes aguila), du juodakakliai 
narai (Colymbus Arcticus), m or monas (Mormon cirrata) 

su dviem geltonais, tarsi šilkiniais kuodais, alka (Alca torda), 
besparnė alka (Spheniseus demersas) ir t. t. Tyzenhauzas 
savo „Ornitologijoje“ besparnę priskyrė nepaslankiųjų (Inertes) 
šeimai. 

Toliau matome paukščius riestais, su vaškine prie pagrindo 
snapais; jų kojos stiprios, kai kurių net iki pat pirštų apaugusios 
plunksnomis; nagai ilgi, riesti ir labai aštrūs. Tarp jų yra didelių, 
gervės dydžio, ir visai mažų, kaip žvirblių; visi jie minta šviežia 
mėsa (kai kurie dvėseliena). Nesunku nuspėti, kad jie yra plėš- 
rūnai, kurie tik ir tyko paukštelių ir žinduolių. Tačiau duokime 
šiems plėšikams žvirblio snapą, jo kojas ir pirštus, ilgesnį virški- 
nimo kanalą, ir jie pasitenkins grūdais; tad ne jie kalti, kad gam- 
ta, turėdama savo tikslų, juos sukūrė tokius, jog gali misti vien 
mėsa. Beje, varlytėmis, driežais mintąs gandras yra ne mažiau 
plėšrus už erelį, sakalą ir vanagą. Tą patį galima pasakyti apie 
kregždes, kieles, kurios lesa mažus vabzdžius; be to, ar mažai au- 
galų sunaikina sėklomis mintantys paukščiai? Paukšteliai mano, 
neįsižeiskite, bet visi jūs esate didesni ar mažesni plėšrūnai. 

Šių plėšikų būrį ornitologai vadina plėšriaisiais 
paukščiais (Rapaces). Prie jau minėtų savybių pridurkime 
vieną teigiamą jų bruožą - jie nemėgsta daugpatystės, gyvena po- 
romis. " 

Grifų (Vultur) galva ir kaklas pliki, sulenktas tik snapo 
galiukas, nagai nelabai lenkti, nes grobio jie su savimi nesine- 
ša, o suryja vietoje. Jie minta dvėseliena; iš jų šnervių srūva kaž- 
koks dvokiantis skystis, ir atrodo jie apsunkę, tarsi būtų apsiriję. 
Iš grifų labiau žinomi palšasis grifas (Vultur fulvus) ir 
tamsusis grifas (Vul. arrianus), kurių tėvynė yra Euro- 
pos, Azijos ir Afrikos vidutinio ir karšto klimato zonos. 

Didingumu išsiskiria Andų kondoras (Cathar- 
tes Gryphus), gyvenantis Pietų Amerikoje, Andų kalnuose; jo 
plunksnos juodai baltos, galva ir kaklas pliki, kaklo apačioje yra 
baltų pūkų apykaklė; gerai skraido; Humbolto apskaičiavimu, 
kondorai pakyla į septynių varstų aukštį virš jūros lygio. Savo 
lizdus jie krauna amžinų sniegynų aukštyje. Tai, kad jie grobia 
vaikus, veršelius ir avis, yra grynos pasakos: kondorų, kaip ir kitų 
dvėseliena mintančių paukščių, pirštai ne tokie stiprūs ir nagai 


305 


(4 PASIVAIKŠČIOJIMAS 


ne tokie lenkti, kad galėtų panešti net ir gerokai mažesnį grobį. 
Kondorų ilgis viršija 3 pėdas, o skrydžiui išskleistų sparnų tarpu- 
galis siekia 11 pėdų. Tai pačiai šeimai priklauso ir šviesusis 
kondoras (Cathartes Percnopterus), kurį garbino senovės 
egiptiečiai. 

Sekretorius (Gypogeranus serpentarius), ilgakojis Pie- 
tų Afrikos gyventojas, minta ropliais ir šliužais. Keliolika ilgų 
plunksnų, esančių pakaušyje, lėmė sekretoriaus pavadinimą (dėl 
panašumo į sekretorių su plunksna už ausies). 

Sakalai (Falco) turi antsnapyje po dantį, o posnapyje ati- 
tinkamą išpjovą. Snapas riestas nuo pat pagrindo, pirštai ilgi ir 
stiprūs, nagai dideli, labai aštrūs, lenkti, ilgiausia antra plasnoja- 
moji plunksna. Tauriojo sakalo (Falco laniarius) kojos 
ir snapas melsvos spalvos; tai jis kitados buvo naudojamas me- 
džioklei. Žydrasis sakalas (Falco coerulescens) - ma- 
žiausias iš sakalų, gyvena Indijos rytuose, jo plunksnos juodos su 
mėlynu atspalviu. Šios šeimos vardijimas truktų pernelyg ilgai. 

Erelių (Aguila) kojos apaugusios plunksnomis net iki pat 
pirštų; ilgiausia ketvirta arba penkta plasnojamoji plunksna; sna- 
po pagrindas tiesus. Be reikalo ereliai laikomi paukščių karalijos 
valdovais - jiems nebūdingas tas taurumas, kuris su jais sieja- 
mas; žinia, jie yra gudrūs, rajūs, minta smulkiais žinduoliais (sta- 
rais, pelėmis), kartais net ir dvėseliena. Kilnusis erelis 
(Aguila fulvus), kurį kai kas vadina berkutu, gali būti laikomas 
šios šeimos pavyzdžiu. Patelė gerokai didesnė už patiną, jos ilgis 
3 pėdos; gyvena Europoje ir Azijoje, krauna lizdus ir Lietuvoje. 
Lietuvoje labiausiai paplitęs jūrinis erelis (Haliaetos al- 
bicilla); jaunikliai beveik juodi, su rusvomis dėmelėmis; suaugę 
paukščiai šviesiai kaštoniniai, uodega balta. Erelio žuvi- 
ninko (Pandion haliaetus) sparnai gerokai ilgesni už uodegą; 
vaškinė ir kojos melsvos; jis yra puikus žvejys; pas mus paplitęs 
prie vandenų. 

Suopių (Buteo) snapas trumpas, tarpas tarp snapo ir akių 
apaugęs šeriuotais plaukais, pvz., tūbuotasis suopis 
(Buteo lagopus). 

Peslių (Milvus) sparnai ilgi, uodega dvišakė, pvz., juo - 
dasis peslys (Milvus niger), paplitęs Europos pietuose. 

Vanagų (Astur) sparnai iki pusės uodegos, kojos plikos; 
iš šios šeimos labiau paplitusios dvi rūšys: paukštvanagis 
(Astur nisus) ir vištvanagis (A. palumbarius). Juos galima 
išmokyti medžioti tetervinus, karvelius, kurapkas ir pan. 

Kai kurie plėšrieji paukščiai savo aukas puola nakties tamsos 
prieglobstyje: jie tyliai skraido, nemėgsta dienos šviesos, didelės 
jų akys priekinėje galvos dalyje. Šiame kabinete turime 26 įvairių 
naktinių paukščių, paprastai vadinamų pelėdomis, ekspo- 
natus. Pavyzdžiui, baltoji pelėda (Surnia nyctea), dviejų 
pėdų ilgio, sniego baltumo, gyvena Senojo ir Naujojo pasaulio 
šiaurinėse srityse; apniukusiomis dienomis ji dažnai išskrenda 
iš savo slėptuvių. Didžiausia pelėda - didysis apuokas 
(Bubo maximus), su ilgomis plunksnų „ausimis“, dviejų pėdų 
ilgio; lizdus kraunasi tarp uolų, ant medžių, nagais pastvėrusi 
lengvai gali nusinešti tetervino dydžio paukštį. Nykštukinė 
pelėda (Strix acadica), 6 colių ilgio, mažiausia pelėda, gyvena 
šiaurinėje ir vidurinėje Europos dalyse. 

Einame prie visaėdžių (Omnivores), kurie minta paukš- 
čių jaunikliais, smulkiais žinduoliais, žuvimis, vabzdžiais, sėklo- 
mis ir net dvėseliena, todėl jie ir pavadinti visaėdžiais; visi jie 
yra monogamai. Jiems priklauso didysis ragasnapis 
(Buceros Rhinoceros), kurio snapas 12 colių ilgio, ant snapo yra 
į viršų riestas 8 colių ilgio ragas; gyvena Indijos rytinėje daly- 
je. Po albatrosų, flamingų, ibisų kalbėti apie vagišius kranklius, 
varnas, kovus, kuosas, šarkas net ir nesinori - kas jų nepažįsta, 
bet ir jie įsispraudė už spintų stiklų šalia plepiųjų papūgų, dailių 
žalvarnių, svirbelių. Bet esti ir šarkų rūšių, kurios plunksnų gro- 
žiu nenusileidžia žalvarniams. Tai ažūrinė šarka (Corvus 
azureus), žy draakė šarka (Corvus pileatus), gyvenančios 
Brazilijoje, ir kitos. 

Mielas mūsų kėkštas (Corvus glandarius), mūsiškių 
paukščių papuošalas, ties sparnų linkiu jo plunksnelės ryškiai 
mėlynos su juodais dryžiais; gyvena Europoje ir Azijoje. Kai kam 
gal gražesni ultramarininis kėkštas (Corvus ultra- 
marinus), žy drasis kėkštas (Cor. cristatus), o aš atiduo- 
du pirmenybę mūsiškiam kėkštui. 

Turime čia ir Afrikos gyventoją, kuris įsitaiso kupranugariams, 
laukiniams buivolams, antilopėms ant nugaros ir iš jų odos išlesa 
nedorai svetimu krauju mintančius vabzdžių vikšrus ir lervas. Jis 
vadinamas antilopiniu varnėnu (Buphaga erythror- 
hyncha). Yra kelios žalvarnių (Coracias), pasižyminčių dai- 
liomis plunksnomis, rūšys; vyraujančios jų spalvos: safyro, žalsva 
ir žalia. Labai naudingas pušų kenkėjus naikinantis žalvar- 
nis (Coracias garrula). Mūsų soduose vasarą skardžiai švilpau- 
janti volungė (Oriolus galbula) žiemai išskrenda į šiaurinę 
Afrikos dalį. Varnėnas (Sturnus varius) pavasarį parskrenda 
anksčiausiai. Dar turime varnėno atmainą -varnėną albi- 
nosą. Dideli rožinių varnėnų (Pastor roseus) pulkai 
Pietų Europoje ir Afrikoje seka įkandin skėrių ir juos masiškai 
naikina; tatai toks pat geradaris kaip ir mūsiškis žalvarnis. 

Kas nėra girdėjęs apie ornitologijoje vadinamus rojaus 
paukščius (Paradisea). Čia galime juos pamatyti: di dy - 
sis rojaus paukštis (Paradisea apoda) iš Naujosios 
Gvinėjos, kaip tik tasai, apie kurį sukurta daugiausia įvairių ne- 
būtų istorijų; raudonasis rojaus paukštis (Parad. 
rubra); karališkasis rojaus paukštis (Par. regia) 
ir puošnusis rojaus paukštis (Par. superba). Ap- 
rašinėti jų grožybes yra tuščias darbas - juk ir grožio Elenos, 
dėl kurios dešimt metų kariavo graikai ir trojėnai, Homeras savo 
nemirtingoje „Iliadoje“ taip ir neparodė. 

Iš viso kabinete yra apie 70 visaėdžių rūšių. 

Vabzdžialesių (Insectivores) snapai trumpi, tiesūs, 
truputį suploti; jie minta vien vabzdžiais, yra monogamai. Visi 
mūsiškiai vabzdžialesiai yra tik praskrendantys. Turime iki 200 
egzempliorių vabzdžiais mintančių paukščių. Prie jų priskirtini 
strazdai (Turdus), kurie minta ne tik vabzdžiais, bet ir uo- 
gomis rudenį; jų mėsa valgoma, skani. 

Lyrauodegis (Menura superba) turi nepaprastai gra- 
žią uodegą. Gamtai nėra skirtumo, kokį organą labiau papuošti, 
taigi paukščiai puikių plunksnelių turi ir ant galvos, kaklo, ir 
tarp vairuojamųjų uodegos plunksnų. Nė motais jai ir žmonių 
pamėgtos kastos: į pasaulį ateidavo ir ateina genijai iš įvairiausių 
žmonijos sluoksnių - iš valdovo šeimos ir varguolio pastogės, 

iš krikščionių ir pagonių, iš teisėtos santuokos ir nuodėmingo 
ryšio. 

Vandeninis strazdas (Cinclus aguaticus) paprastai 
vadinamas vandeniniu varnėnu arba žvirbliu. Jis vaikštinėja vi- 
siškai paniręs po vandeniu, renka įvairių vabzdžių lervas, ku- 
riomis minta. Iš vabzdžiais mintančių paukščių plėšriausios yra 
medšarkės (Lanius). Paprastoji medšarkė (La- 
nius collurio) užmauna ant gudobelės ar dygiosios slyvos dyg- 
lių kitų paukščių jauniklius, varles arba didesnius vabzdžius ir 
juos po truputį lesinėja. Tyzenhauzas mano, kad ji šitaip elgiasi 
norėdama turėti maisto atsargų darganotai dienai. Ji gyvena Eu- 
ropoje, Azijoje ir Pietų Amerikoje. Ampelis (Ampelis cyana) 
visas žalsvos spalvos, tik priekinė kaklo dalis purpurinė su vio- 
letiniu atspalviu. Rausvasis akmengaidis (Rupicola 
aurantia) iš Gajanos pasidabinęs puikiu vėduokle pasišiaušusiu 
kuodu, gražiomis oranžinėmis plunksnomis. Pačioje Gajanoje jis 
yra palyginti retas paukštis. 

Toliau išdėlioti raudongalvis manakinas (Pipra 
leucocapilla) ir kiti, kilę iš Amerikos, musinukės (Musci- 
capa), devynbalsės (Sylvia), vienas iš smulkiausių mūsų 
paukštelių karetaitė (Troglodytes vulgaris), kiauliukės 
(Saxicola), kielės (Motacilla) ir t. t. 

Grūdlesius (Granivorae) gamta apdovanojo trumpais, 
storais, kūgiškais snapais; jie yra monogamai, kai kurie pas mus 
yra tik praskrendantys. Vieversių (Alauda) galinio pirš- 
to nagas labai ilgas, tiesus, jis trukdo nutūpti ant medžių, todėl 
vieversiai priversti gyventi ir net krautis lizdus ant plikos žemės. 
Dirvinis vieversys (Alauda arvensis) mums čire- 
na kiaurą vasarą. Kuoduotasis vieversys (Alauda 
cristata) su kuodu ant viršugalvio, kitaip vadinamas sąšlavuke. 
Zylės (Parus), o ypač žydroji zylė (Parus cyanus), 
uodeguotoji zylė (Parus candatus), remeza (Patus 
pendulinus), mokanti taip meistriškai įsirengti lizdą ant nusvi- 
rusios virš vandens išsišakojusios šakelės, ir kitos. Visos zylės la- 
bai judrios, nuolat keliauja įvairiomis kryptimis tarp nendrių ir 
medžių šakų, jos labai drąsios ir didelės peštukės. Prie grūdlesių 
dar priskirtina gausi start ų (Emberiza) šeima. Nuostabiomis 


309 


Iš PASIVAIKŠČIOJIMAS 


plunksnomis pasidabinę Pietų Amerikoje gyvenantys or ga - 
nistai (Tanagra), pvz.,,trispalvė tanagra (Tanagra 
tricolor), žiloji tanagra (Tanagra praelatus), brazi- 
liškoji tanagra (Tanagra Brasiliensis) ir daug kitų. Puši- 
niskryžiasnapis (Loxia pythiopsitaccus), kurio posnapio 
ir antsnapio galai susikryžiavę, gyvena spygliuočių miškuose ir 
minta jų sėklomis. Yra čia ir puošnijuo dagalvė sniege- 
na (Pyrrhula vulgaris), ir svilikas (Cossothraustes vulga- 
ris), savo snapu lengvai traiškantis vyšnių kauliukus, irkikilis 
(Fringilla coelebs), kuriam gerbėjai išduria akis, kad gražiau gie- 
dotų,irsvilikėlis (Fringilla canaria), kilęs iš Kanarų salų, ir 
dar daug kitų, kuriems tik išskaičiuoti reiktų keleto puslapių. 

Paukščių su dviem pirštų poromis (zygodactylae) būrį sudaro 
tie, kurių du pirštai atsukti į priekį ir du atgal. Jam priklauso: 

Gegutė (Cuculus canorus), pas mus atskrendanti balandžo 
mėnesį; poligamė, lizdo nekrauna, o nusižiūrėjusi kielės ar kito 
vabzdžiais mintančio paukščio lizdą, padeda netoliese ant žemės 
kiaušinį, suima jį snapu ir nuneša į svetimą lizdą; po kelių dienų 
padeda antrą ir nuskraidina į kitą lizdą — niekados nededa kelių 
kiaušinių į vieną lizdą, tarsi bijodama pernelyg apsunkinti vargšą 
paukštelį neprašytais įnamiais. Taip per porą savaičių ji išdalija 
iki 10 kiaušinių. Kitos gegučių rūšys kraunasi sau lizdus. Vari - 
nė gegutė (Cuculus cupreus), smaragdinėmis plunksnomis, 
gyvena Gerosios Vilties kyšulyje. 

Tukanai (Ramphastos), su dideliais, visam kūnui prilygs- 
tančiais snapais, gyvena Pietų Amerikos atogrąžose. Papūgų 
kabinete yra nedaug; iš jų vertos paminėti: Bankso kaka- 
du (Psitaccus Banksii), geltonkuodė kakadu (Psitac- 
cus sulphureus), melsvoji ara (Psitaccus ara-rauna). 

Dviejų pirštų porų būrį baigia geniai (Picus)irgražia- 
galvė (Junx Torguilla). 

Suaugtapirščių (anisodactylae) paukščių būrį sudaro 
tie sparnuočiai, kurių išorinis pirštas iki pirmo slankstelio su- 
augęs su viduriniu. Paminėsime kai kurias jų rūšis. Bukutis 
(Sitta europaea), kabindamasis už mažiausių nelygumų, vikriai 
laipioja vertikaliais paviršiais. Liputis (Certhia familiaris) 
turi lenktą snapą. Kolibriai (Trochilus), kurių kabinete yra 

apie 50 rūšių, žėri smaragdų, rubinų, topazų spalvomis ir yra to- 
kie mažyčiai, kad prancūzai juos pavadino musėmis; jie minta 
gėlių nektaru. Pažvelkime į didįjį kolibrį (Trochilus ma- 
gnificus): oranžinis kuodelis, kakta ir pažiaunė smaragdinės auk- 
sinės, abipus kaklo ilgos baltos plunksnelės, kurių galuose - žalsvai 
auksinė dėmelė. Kaktusinio kolibrio (Trochilus Sap- 
hirinus) pažiaunė safyro spalvos, jis pats žalsvai auksinis; tačiau 
to neįmanoma aprašyti - reikia pamatyti. Rojaus paukš- 
tis (Epimachus regius) aksominis, juodas su smaragdo žalumos 
atspalviu, net ir po kolibrių traukte traukia akį. 

Tulžių (Alcyones) snapai tiesūs, ilgi, keturkampiai. Jiems 
priklauso: bitininkai (Merops)irtulžiai (Alcedo), va- 
landų valandas prie vandenų tykantys užsimiršusios žuvelės. 

Kregždžių (Chelidones) snapai labai trumpi, bet pla - 
čios žiotys. Šiam būriui priklauso kregždės (Hirundo), 
čiurliai (Cypselus), leliai (Caprimulgus) ir kiti. 

Iš 15 karvelių (Columbae) pavyzdžių paminėkime bent 
vieną: karūnuotasis karvelis (Lophyrus coronatus) 
kalakutės dydžio, su dideliu, priplotu, vėduoklišku kuodu ant 
galvos; jo plunksnos melsvos, nugara kaštoninė; gyvena Molukų 
salose ir Naujojoje Gvinėjoje. 

Be to, ornitologijos kabinete yra 252 rūšių paukščių 563. kiau- 
šiniai. 

Mineralogijos kabinetas* 


Trečiame muziejaus aukšte įrengtas mineralogijos kabinetas. 
Rinkinys pirmiausia sudarytas iš buvusio Vilniaus universiteto 
mineralogijos kabineto likučių. Tatai ne visa jo kolekcija, joje yra 
apie 10 000 eksponatų. Uždarius Universitetą, sukomplektuoti 
arba mineralų rinkinių dalys buvo išsiųstos į penkias vietas, o 
visa, kas liko, vos tilpo didelėje trečio aukšto salėje. Iš to galima 
įsivaizduoti viso buvusio kabineto, kurio nematėme, dydį. Toks 
milžiniškas jis išaugo visuomenės pastangomis, kadangi visi 
buvo įsitikinę, kad panašios visuomeninės institucijos yra visų 
šventovė. Plečiasi ir mūsų muziejus. O jei ir toliau šitaip nesi- 
liaus augęs, jam drąsiai galima pranašauti gražią ateitį. Gaunama 
dovanų iš pačių įvairiausių vietovių - turime puikų pavyzdį: vy- 
riausias mūsų krašto viršininkas Nazimovas, atvykdamas į pasi- 
tarimus, visuomet ką nors vertingo muziejui atneša. Neminėsiu 
bemaž kasdienių vietinių gyventojų dovanų; tik priminsiu, kad 
iš Peterburgo, Maskvos, Samaros, Kameneco, Berlyno, Poznanės, 
Prahos, Paryžiaus ir kitų miestų į muziejų plaukte plaukia kny- 
gos, autografai, mineralai, medaliai, monetos etc. Prie muziejaus 
susiformavo gamtos mokslų skyrius. Jis turi paukščių rinkinį, 
kurio mums pavydi net ir sostinės; komplektuojamas minera- 
lų rinkinys; betgi kiek metų egzistuoja muziejus? Tai vos dvejų 
metų kūdikis! Tad ir toliau turtinkime muziejų ir mylėkime jo 
globėją ir įsteigėją. 

Iš antro aukšto puikiais įvijais laiptais pakylame į mineralogi- 
jos kabinetą. Pirmoje iš kairės pusės spintoje yra karvelio kiaušinio 


* Archeologijos komisijos nario 
Kajetono Tamulevičiaus straipsnis. 

dydžio sunkiųjų, arba Sibiro, topazų, tokio pat dydžio dvylika- 
briaunio rombo pavidalo netauriųjų granatų, tauriųjų piropų, 
gana didelė pintinėlė berilų (jų tikrasis brolis, jei yra grynas ir 
gražios žalios spalvos, vadinamas smaragdu ir labai vertinamas). 
Čia yra ir ametistų, paprasto titnago giminaičių ir net su juo su- 
augusių mineralų - patricijai nesigėdija savo brolių plebėjų ir 
dažniausiai jie randami kartu; nors plebėjai nepasižymi nei spal- 
vų žaismu, nei skaidrumu, bet dėl panašios cheminės sudėties ir 
kietumo priskirtini vienai giminei (toji pati medžiaga, tik išorė 
neišvaizdi). Yra ametistų ir tokių, kokius juos gamta sukūrė - 
apvali titnago masės kiaurymė pripildyta smulkių blyškiai vio- 
letinės spalvos ametistų kristalų; yra ir jų šlifuotų plokštelių. 

Antroje spintoje matome puikių kalnų kristalo pavyzdžių, 
gražių natūralių kristalo formų ir šlifuotų luitų padūmavusio 
kalnų kristalo, paprastai vadinamo rauchtopazu, kvarco avantiū- 
rino, įvairių formų paprasto titnago. Kol dar neturėjome fosforo 
ir bertoleto druskos degtukų, išgaudavome liepsną skeldami ge- 
ležim arba plienu titnagą. Dar šiandien dėl nemalonaus cheminių 
degtukų kvapo kai kas nesiskiria su skiltuvėliu. Mažos geležies 
dalelės, kieto akmens nuskeltos, nuo trinties į titnagą užsidega 
ore; kiekvienas kietas akmuo įskelia kibirkštį. Bet kodėl titnagas 
pažeria jų daugiau net už patį kiečiausią deimanto akmenį, dar 
neaišku. Tai priklauso nuo ypatingos visų kvarcų savybės - tin- 
kama kietumo ir tankio kombinacija. Gamtos moksluose dažnai 
būna taip: jei ko nors neįstengiame paaiškinti, tuojau priskiriame 
tatai kažkokiai naujai jėgai arba savybei, ir ramu. Argi ne tą patį 
galima pasakyti apie garsiąją vis vitalis - gyvenimo jėgą? Bet pla- 
čiau apie tai kitą sykį. Dabar eime toliau. 

Toje pačioje spintoje dar laikoma daug gražių chalcedonų, 
hematitų, agatų, o kitoje - gaususis įvairiausių agatų rinkinys, 
tauriųjų ir paprastųjų opalų, yra ir hidrofanas, arba pasaulio akis 
(oculus mundi), - atmaina opalo, kurio paviršius baltas, kartais 
net miltelių pavidalo; panardintas į vandenį prisisunkia jo ir 
atgauna skaidrumą, išimtas iš vandens po kurio laiko vėl tam- 
pa toks, koks buvęs. Toliau išdėliotas nemažas jaspių rinkinys, 
heliotropai, pemza, keli gabalėliai lapis lazuli (lazurito akmuo), 
arba ultramarino, įvairių feldšpatų ir kitų. 

Eikime prie kitos spintos. Čia rasime baltmolio iš įvairių vie- 
tovių, puodžių molio, skalūnų, žėručio, bazalto, Vezuvijaus lavos, 
kurioje gerai išliko varinė italų moneta, daug amonio chloridais 
padengtos lavos pavyzdžių, kelis lavos su atspaudais egzem- 
pliorius, vulkaninės kilmės pelenų ir akmenų, Herkulanumo ir 
Pompėjos tinko nuolaužų bei ten stovėjusio mūrinio namo kūbo 
formos gabalų. Šioje pusėje esančiose galinėse spintose matome 
tokius mineralus: jūros putą, patį minkščiausią mineralą talką, 
asbestą, arba kalnų linus, dar kitaip vadinamą amiantu, - pluošti- 
nį mineralą, kartais susidariusį iš tokių plonų ir švelnių plaušelių, 
kad iš jų, pridėjus labai nedaug medvilnės, galima siūlus verpti; 
yra pirštinaitė, numegzta iš tokių siūlų, jei ją suteptą palaikysime 
ugnyje, pasidarys bemaž sniego baltumo. Dar yra daugybė įvai- 
rių kalkakmenių, šlifuoto ir natūralaus marmuro, tokios pačios 
cheminės sudėties kaip ir paprasti kalkakmeniai; kalkiniam špa- 
tui būdinga ypatinga savybė dvigubai laužti šviesą: jei pro kalkinį 
špatą žiūrėsime į popieriuje adata pradurtą skylutę, kuo aiškiau- 
siai matysime dvi skylutes, jei suksime mineralą ant to paties po- 
pieriaus, viena skylutė suksis aplink kitą. Be to, turime įvairių 
Karlsbado vandens inkrustacijų, arba plutų. Šių eksponatų ne- 
seniai padaugėjo gavus naujų, grafo E. Tiškevičiaus iš Karlsbado 
atvežtų, dovanų: plonu kalkių sluoksneliu pasidengusių kviečių 
varpų, vėžį, gėlių puokščių etc. Šie daiktai klaidingai laikomi 
suakmenėjusiais, iš tikrųjų jie tik padengti pluta, - tai fliusšpatai, 
arba fliusai, iš jų pasitaiko tokių atmainų, kurios, iki tam tikro 
laipsnio sušildytos, skleidžia žalią šviesą, perkaitę liaujasi švietę, 
o aušdamos, esant tam tikrai temperatūrai, vėl pradeda spindu- 
liuoti. Be to, gauta barito, akmens druskos ir kitko. 

Eikime į kitą pusę. Čia, pirmoje spintoje, šalia didžiųjų durų, 
vedančių laiptų link, galime pamatyti beveik skaidrios natūralios 
sieros, rusvos ir juodos akmens anglies, antracito, grafito, arba 
pieštuką, ir įvairiaspalvio gintaro. Antroje ir trečioje spintose: 
gryno aukso, cinoberio, gryno sidabro, argentito, vario grynuolių 
ir įvairių vario rūdų, t. y. iki 300 malachito pavyzdžių, mėlynojo 
akmenėlio, kuprito ir kitokių. Iš vario rudų Europoje per metus 
išlydoma iki 1 830 000 pūdų vario. Toliau guli geležies rūdos: 
piritas, kartais sukeliantis džiugius šūksnius paprastų žmonių, 

kurie jį palaikydavo auksu, nes spindesiu ir spalva jis labai pa- 
našus į tauriausiąjį metalą. Iš pradžių jis buvo naudojamas vietoj 
titnago. Iš to paties pirito, kuris puikiai imituoja auksą, buvo ga- 
minamos sagos ir kiti papuošalai, kol jį pakeitė plieno gaminiai. 
Dar galima pamatyti magnetinį akmenį, arba geležies magnetinę 
rūdą, hematitą iš Elbos salos, o kitoje spintoje - limonitą, gel- 
toną ir raudoną ochrą, pelkių rūdą ir kitokios geležies rūdas*. 
Toje pačioje ir kitose spintose net iki įėjimo į ornitologijos ka- 
binetą išdėliota: švino blizgis, kuriame visuomet būna ir sidabro 
priemaišų, baltasis švinas, vienintelė alavo rūda - alavo akmuo 
kasiteritas, cinkitas, iš kurio ir kitų cinko rūdų lydomas cinkas; 
metinė cinko produkcija Europoje - 1 300 000 pūdų. Iš to galima 
suprasti, kaip plačiai naudojamas šis metalas. Toliau eksponuoja- 
ma stibio blizgis, mangano, nikelio, kobalto, arseno, molibdeno, 
titano rūdos ir t. t. 

Mūsų Žemės plutą sudaro dviejų rūšių uolienos. Vienos yra 
aiškiai magminės, nes susideda iš kristalinių mineralų ir jose 
niekad nebūna jokių organinių liekanų; ko gero, jos susiformavo 
dar tuomet, kai Žemėje nebuvo augalų, jokios gyvybės. Jos vadi- 
namos kristalinėmis arba azoinėmis (t. y. be gyvūnų) uolomis. 
Kitos uolienos susidarė po vandeniu, jose yra augalų ir gyvūnų 
liekanų, ir jos vadinamos nuosėdinėmis. Retsykiais šios uolienos 
susidaro iš vieno mineralo, bet dažniausiai jos yra įvairių įvai- 
riausių mineralų mišinys. Kambario viduryje, pirmoje spintoje 
nuo įėjimo iš antro aukšto pusės, saugoma įvairių uolienų pa- 
vyzdžių: granito, gneisų, dioritų, porfyrų, kai kurių suakmenėji- 
mų, kurių daug dovanojo Gustavas Belkė, kalkakmenių iš įvairių 
vietovių etc. Kitoje spintoje laikinai sukrauti mineralai, kol bus 
nuspręsta, kur juos dėti. Vitrinoje šalia durų yra įvairiausių vul- 
kaninių uolienų. 


* Iš įvairių geležies rūdų Europoje 
per metus gaminama... milijonai pūdų ketaus: pusė jo tenka vienai 
Anglijai. 

Dievo Motinos 140 
Diogeno biustas 272 
Chreptavičių 61 
Gėdos stulpas (Pilotas; kartuvės) 65 
Šv. Elenos 30, 74 
Elijaus 74 
„Eliziejaus 74 
Euripido biustas 272 
Heziodo biustas 272 
Heraklito biustas 272 
Išganytojo 122, 130, 197 
Šv. Ignoto 55 
Šv. Jackaus 160, 163 
Šv. Jono Evangelisto 55 
Šv. Jono Krikštytojo 55 
Šv. Jono Nepomuko 130 
Šv. Kazimiero 30, 31, 33, 34 
Korvino Kosakovskio 39 


Kovo, lietuvių karo dievo statulėlė 275 

Šv. Ksavero 55 

Šv. Loreto Mergelės 58 

Perkūno statula 24 

Perkūno statulėlė 274 

Šv. Petro 30 

Pindaro biustas 272 

Platono biustas 272 

Plutarcho biustas 272 

Praurimės, lietuvių kuklumo ir tyrumo 
deivės statulėlė 275 

Simono Stokcijaus 74 

Sokrato biustas 272 

Šv. Stanislovo 30, 31 

Stroinovskio 56 

Užupio stulpas 114 

Šv. Veronikos 178 

Vytauto 41, 42 

Vladislovo IV 43 


Parkai (sodai) 
Bernardinų 108 
Bolmano sodai 161 
Botanikos (generalgubernatorių) 101, 

102, 108, 114, 125, 245-247 

Čarnotskio 126 
Gorskių (Čapskos) 210 
Gurskių 152 
Jašiūnų (šilas) 156 
Korvelio (Pliaterių, Čapskos) 116, 125 
Kulakovskio 239 
Mikalojaus Radvilo Juodojo 144 
Pilies 108 
Rojaus 125 
Rūmų 96 
Sapieginės 178 
Sumino 166 
Vėberio 147 
Vizitiečių 125 

Pilchovskis Dovydas (Pilchowski Dawid) 
140, 178, 230, 233 


Pilys (sienos, tvirtovės) 
Aukštutinė 7, 24, 26, 207 
Gynybinė siena 26, 150, 151, 271 
Kalėjimo tvirtovė 126, 137 
Kreivoji 7 
Krivių 26 
Liachovičių 282 


Rodyklė 


Marienburgo 105 
Medininkų 36 
Minsko 282 
Senųjų Trakų 282 
Trakų 25, 284 
Vilniaus 282 
Visvaldės 189 
Žemutinė 26, 102, 108, 174 
Pliaterienė Apolonija 211, 223 
Polinskis Mykolas Pelka (Polinski Michal 
Pelki) 244, 248 
Porcijanka Konstantinas (Porcyanko Kons- 
tanty) 220, 244, 252-254 
Putkameris Laurynas 242 
Renjė Mikalojus (Regnier M.) 233, 246, 262 
Rimkevičius Feliksas 211, 219 
Rogovskis Juozapas (Rogowski Jozef) 145, 
230, 235, 237 
Rosolovskis Stanislovas (Rosotowski Sta- 
nislaw) 244, 255-257 
Rudamina Jonas Gvalbertas 60, 143, 222 


Rūmai 

Astiko (vėliau Pacų) 64 

Barboros rūmų griuvėsiai 155, 172, 173 

Chreptavičių 134 

Chodkevičių 208 

Generalgubernatoriaus (vyskupų) 97 

Goštauto 63, 112 

Hylzenų (Uždauguvio šeimos) rūmų 
griuvėsiai 161 

Imperatoriaus (buvę vyskupų) 94, 95, 99 

Karalių 35 

Kardinalija 49, 61, 62, 97, 111, 112 

Kiškų rūmų griuvėsiai 119, 203, 205- 
207, 287 

Krasickių 285 

Lukiškių 111 

Pacų 42 

Pociejų 8 

Piromonto (Pirų) 131, 132 

Radvilos Mikalojaus Juodojo 111, 140 

Radvilų rūmų griuvėsiai 145 

Radvilų 111, 143, 144, 172 

Sanguškų 123 

Sapiegų 172, 179, 180 

Sluškų 172, 174, 175, 284 

Verkių 189, 191, 193, 196, 221, 222 

Vingio 95, 164, 167, 169 

Viršupio 172, 287 
Vyskupų 95, 96 
Žygimanto I 184 
Žygimantų (Krokuvos) 148 
Saundersas Vilhelmas (Saunders Wilhelm) 
242 
Sevrukas Liudvikas 263 
Skydelis Jonas (Skidett Joan) 244, 250 
Slovackis Euzebijus (Slowacki Euzebiusz) 
211, 215, 216, 253, 273 
Smuglevičius Pranciškus (Smuglewicz Fran- 
ciszek) 32, 35, 38, 39, 71, 166, 170, 176, 
181, 223, 226, 266, 271, 272 
Sniadeckis Andrius (Šniadecki Andrzej) 53, 
112, 155, 156, 273, 288 
Sniadeckis Jonas (Šniadecki Jan)158, 273, 
288 
Sosnovskis Platonas 211, 217 


Spaustuvės 
Šv. Dvasios vienuolyno 73 
Gliuksbergo T. (Glūcksberg) 13, 18 
Kirkoro A. H. 17-19 
Kobergerio Antonijaus 290 
Kvintelijaus 290 
Lazario (Krokuvoje) 291 
Mamoničių (Vilniaus) 292 
Marcinovskio Antono 17, 225 
Orgelbrando Mauricijaus (Orgelbran- 

da Mauryca) 10 
Pijorų 246 
Supraslio 285 
Šv. Trejybės (vėliau — Šv. Dvasios) cer- 
kvės 71 

Vilniaus diecezijos 75 
Volfo Mauricijaus Asipovičiaus 19 
Zavadskio Juozapo 13, 216 

Strijkovskis Motiejus (Stryjkowski, Stry- 
kowski) 41, 179, 185, 192 

Stroinovskis Jeronimas (Stroynowski) 49, 
52, 56, 57, 96, 222 

Strumila Juozapas (Strumillo Jozef) 232, 
244, 249, 

Stubelevičius Steponas (Stubielewicz Ste- 
fan) 244, 258 

Šidlauskas Ignotas (Ignas) (Szydlowski Ignac) 
158, 244, 251, 260, 261 

Špicnagelis Ferdinandas (Szpicnagel Ferdy- 
nand) 53, 211, 217 


Rodyklė 


Šventyklos (pagonių) 
Antakalnyje (dvi) 179 
Atlambos 119 
Aukuras 23 
Bernardinų parke 108 
Bokšto 117 
Šv. Jono bažnyčios vietoje 54 
Lietuvos dievų panteonas 172, 179 
Mildos 172, 175 
Pagonių giraitė 24, 108, 134 
Perkūno 26, 47, 134 
Ragučio (girtuoklystės dievo) 62 
Sibilės 71 
Šventa giria (žr. pagonių giraitės) 

134 

Šventas dievų šilas (Lukiškėse) 275 
Šventaragio (Perkūno) 23 
Šventaragio slėnis 185 


Teatrai, cirkai 
Arklių cirkas 145 
Moravskos 66, 145 
Teatras (senasis) 144, 145 
Vilniaus lenkų 13 
Vilniaus 144 
Žečpospolitos 285 


Tiltai 
Didysis (arba Vilniaus) 128 
Markučių 203, 205 
Per Vilnią 202 
Paupio 209 
Vyskupų (arba Užupio) 114 
Vytauto 269, 287 
Žaliasis 126-128,'131, 133, 137, 139, 

172, 173, 187, 190, 198, 248 

Užupio 199 

Tiškevičius Eustachijus (Tyszkiewicz Eus- 
tachy) 12, 13, 16, 18, 22, 28, 42, 43, 69, 
98, 206, 241, 264-266, 277, 278, 280, 
284-286, 289, 314 

Tiškevičius Konstantinas (Tyszkiewicz Kons- 
tanty) 12, 13, 18, 287 

Tyzenhauzas Antanas (Tyzenhaus) 143, 
218, 220, 244, 258, 262, 288 

Točilovskis Aleksandras Petras (Toczylows- 
ki Alexandr Piotr) 230, 233 

"Tupalskis Antonijus (Tupalski) 231, 232 

Turgūs 

Arklių 232 

Medinis 161 

Utėlėtasis 89 

Užupio 115 

Žuvų 64, 111 
Ujeiskis Tomas (Ujejski Tomasz) 99, 100 
Vagneris Karolis (Wagner Karol) 53, 242 
Valickis Mykolas (Walicki Michal Hrabia) 

244, 259, 260, 269, 288 


Vartai (varteliai) 

Aštrieji 150 

Aušros 42, 49, 72, 74, 91, 132, 151, 155, 
173, 213, 230, 232 

Baltieji 151 

Bokšto (Subačiaus) 121, 151 

Kernavės 149 

Krėvos (Medininkų, Ostra Brama) 76, 
149, 150 

Miesto 150, 151 

Perlaužtieji 151 

Pilies 26, 49, 150, 151 

Polocko 149 

Raudonieji 151 

Spaso 94, 113, 151 

Šlapieji 37, 100, 151 

Totorių 151 

Trakų 111, 149, 151 

Velnių 151 

Vengrų 151 

Vilijos (Vilniaus) 139, 140, 149 

Vilniaus (penkeri) 76, 111, 149, 151 

Vokiečių 151 

Žemutiniai 151 


Vienuolynai 
Augustijonų 118 
Aušros vartų (basųjų karmelitų) 76 
Basųjų karmelitų 73 


Rodyklė 


Basųjų karmeličių (Šv. Juozapo bažny- 
čios) 91 
Benediktinių 146 
Dominikonų 83, 85, 196 
Šv. Dvasios 49, 72, 73, 83 
Gailestingųjų seserų 226 
Gardino 289 
Šv. Jokūbo 137 
Karmelitų 171 
Kiprianų 69 
Klarisių koletinių 107 
Kraslavlio gailestingųjų seserų 226 
Lateraniečių (prie Šv. Petro ir Povilo 
bažnyčios) 177 
Lydos pijorų 246 
Liubešovo pijorų 234 
Šv. Mergelės Marijos (marijavičių) 232, 
237 
Šv. Mergelės Marijos Nekalto Prasidė- 
jimo (Pranciško Serafiečio panelių 
bernardinių) 109 
Šv. Mykolo II panelių bernardinių 
(Užupy) 109, 147 
Minsko gubernijos 289 
Misionierių 123 
Pranciškonų 87, 88 
Šv. Rapolo 132 
Senos regulos karmelitų 126 
Šv. Trejybės 49, 70-72 
Trinapolio 172, 187 
Trinitorių 180-182, 190 
Visų šventųjų bažnyčios 91 
Vizitiečių 116, 123-125 
Voiničius Otonas 225 
Vrublevskis Pranciškus 227 
Zaicevas Tichonas Frolovičius 230 
Žickis Tomas (Žycki Tomasz) 143, 217 
Žiliberas Žanas (kitur Jonas) Emanuelis 
(Gilibert) 125, 246, 262 

Turinys 


Libertas Klimka 
Vilnius A. H. Kirkoro laikais ir šiandien 58 5 


Juozas Maceika 
Adomas Honoris Kirkoras. Jo gyvenimas ir darbai 58 10 


PASIVAIKŠČIOJIMAI PO VILNIŲ 586 21 


| PASIVAIKŠČIOJIMAS 
Šventaragio slėnis. Pilies, Trijų kryžių, Bekešo kalnai. 
Šv. Stanislovo katedra, koplyčios, varpinė 99 23-48 


2 PASIVAIKŠČIOJIMAS 
Pilies, Didžioji ir Aušros vartų gatvės. Buvęs universiteto pastatas. 
Observatorija. Senienų muziejus. Šv. Jono bažnyčia. 
Vyskupo Stroinovskio paminklas. Kardinalija. Piacionka. 
Puslovskių namai. Šv. Mikalojaus cerkvė. Klinikos pastatas. 
Rotušė. Šv. Mikalojaus soboras. Šv. Trejybės vienuolynas ir cerkvė. 
Šv. Dvasios vienuolynas ir cerkvė. Šv. Teresės bažnyčia. 


Aušros vartai 98 49-77 


3 PASIVAIKŠČIOJIMAS 
Vokiečių gatvė. Pinigų kalykla. 
Namai: Poznanskių, Rojus, Pragaras, Gaidynė. Liuteronų bažnyčia. 
Namai: Miulerių, Šulco, Šv. Dvasios bažnyčia. 
Bajorų institutas. Įgulos cerkvė. Bažnyčios: Pranciškonų, 
Šv. Mikalojaus, Visų Šventųjų, Šv. Juozapo. Žydų sinagoga. 
Žydų ligoninė. Užburtasis rūsys 58 78-93 


I PASIVAIKŠČIOJIMAS 
Rūmų gatvė. Alumnatas. Imperatoriaus rūmai. 
Šv. Kryžiaus bažnyčia. Beprotnamis. Šv. Ignoto bažnyčia. 
Šv. Magdalietės bažnyčia. Skapo gatvė. Bernardinų skersgatvis. 
Zavadskio namai. Karališkasis malūnas. Botanikos sodas. 
Šv. Onos bažnyčia. Bernardinų bažnyčia. Šv. Mykolo bažnyčia. 
Sena evangelikų bažnyčia. Metropolijos soboras. Spaso vartai. 
Užupio tiltas. Vyskupų malūnas. Užupio kryžius. 
Šv. Baltramiejaus bažnyčia "8: 94-115 

) PASIVAIKŠČIOJIMAS 
Užupio gatvė. Savičiaus gatvė. Savičiaus ligoninė. 
Riomerių namai. Augustijonų bažnyčia. 
Dvasinės akademijos pastatas. Valickio namai. Bokšto gatvė. 
Subačiaus gatvė. Kūdikėlio Jėzaus prieglauda. 
Misionierių bažnyčia. Vizitiečių vienuolynas. 
Jėzaus Širdies bažnyčia. Korvelio porkas. Rojus 28> 116-125 


6 PASIVAIKŠČIOJIMAS 
Šv. Jurgio bažnyčia. Žaliasis tiltas. Bokštelis su Išganytojo figūra. 
Šv. Rapolo bažnyčia. Piromontas. Buvusi Šv. Teresės bažnyčia. 
Buvusios žydų kapinės. Tuskulėnai. Lukiškės. 
Šv. Jokūbo ir Pilypo bažnyčia. Kalėjimo tvirtovė. 
Mečetė 50 126-138 


i PASIVAIKŠČIOJIMAS 
Vilniaus gatvė. Labdaros draugijos namai. Buvusios liuteronų 
kapinės. Gubernatoriaus namas. Buvęs teatras. 
Šv. Kotrynos bažnyčia. Protestantų bažnyčia 58 139-148 


8 PASIVAIKŠČIOJIMAS 
Senoji miesto siena. Vartai. Šv. Nikodemo bažnyčia ir kapinės. 
Holubovičiaus skersgatvis. Rasos. Ribiškės. 


Andriaus pilkapis 58 149-159 


9 PASIVAIKŠČIOJIMAS 
Pohulianka. Vingriai. Baufalo kalnas. Šv. Jackaus stulpas. 
Choleros aukų kapinės. Repninos koplyčia. Jėzuitų kapinės. 
Vingis. Paneriai 28 160-171 


I) PASIVAIKŠČIOJIMAS 
Antakalnis. Barboros rūmų griuvėsiai. Sluškų rūmai. 
Mildos šventykla. Šv. Petro bažnyčia. Lietuvos dievų panteonas. 
Sapiegų rūmai. Viešpaties Jėzaus bažnyčia. Viršupis. 
Lietuvos didžiųjų kunigaikščių vasaros rūmų griuvėsiai. 
Gedimino kapas. Popinė. Lyglaukis 58 172-186 


|| PASIVAIKŠČIOJIMAS 
Šnipiškės. Užburtieji akmenys. Šeškinė. Žvėrynas. Karoliniškės. 
Pilaitė. Trinapolis. Verkiai. Kalvarijos 58--187-198 2 


I2 PASIVAIKŠČIOJIMAS 
Paplauja. Saksų kempa. Belmontas. Leoniškės. Popieriaus fabrikas. 
Pūčkoriai. Markučiai. Berlinas. Konstantinopolis. Pacų kalnai. 
Betliejus. Kiškų rūmų griuvėsiai. Karlsbadas. Jeruzalė. Naujaneriai. 
Jogichesų malūnas. Paupio gatvė. Perkasas 58 199-210 


Iš PASIVAIKŠČIOJIMAS 
Rasų kapinės 58 211 

| PASIVAIKŠČIOJIMAS 
Stačiatikių kapinės 28 230 


I) PASIVAIKŠČIOJIMAS 
Evangelikų kapinės 9“ 239 


I6 PASIVAIKŠČIOJIMAS 
Bernardinų kapinės 58 244 


Ii PASIVAIKŠČIOJIMAS 
Senienų muziejus 58 264 


Iš PASIVAIKŠČIOJIMAS 
Ornitologijos kabinetas 28 295 
Mineralogijos kabinetas 58 312 


Rodyklė 58 316 


Priedas. Vilniaus miesto planas 


Kirkor, Adam Honory 
Ki-151 Pasivaikščiojimai po Vilnių ir jo apylinkes / Adomas Honoris Kir- 
koras; iš lenkų kalbos vertė Kazys Uscila. - 2-oji papild. ir patais. laida. 
Vilnius: Mintis, 2012. - 328 p.: iliustr. + 1 žml. lap. 
Kn. taip pat: Vilnius A. H. Kirkoro laikais ir šiandien / Libertas 
Klimka, p. 5-9. - Rodyklė: p. 316-324. 
ISBN 978-5-417-01035-4 


Žymaus XIX a. spaustuvininko, leidėjo, publicisto, archeologo, 
etnografo bei istoriko Adomo Honorio Kirkoro knyga - pirmasis bene 
nuoširdžiausias ir jausmingiausias vadovas po Vilniaus miestą ir jo is- 
toriją, parašytas lenkų kalba 1856 m. 

Tai kartu ir amžininko liudijimai, ir istoriko studija. Leidinyje daug 
medžiagos apie Vilniaus žmones, čia palikusius savo buvimo ir veiklos 
pėdsakus. A. H. Kirkoro vadovas Vilnių atskleidžia gyvai, tarsi žmogų, 
kuris gimsta, auga, bręsta. Autoriaus mintys apie miesto ir kraštovaiz- 
džio dermę labai aktualūs ir šiandien. 


UDK 947.45+908(474.5) 


Adomas Honoris Kirkoras 
PASIVAIKŠČIOJIMAI PO VILNIŲ 
IR JO APYLINKES 


Antrame puslapyje - J. Peškos paveikslo „Paplavos“ fragmentas 


Redaktorė Laimutė Vasiliauskaitė 
Knygos dailininkas Romas Dubonis 
Maketuotoja Danutė Navickienė 


Leidykla MINTIS, Z. Sierakausko g. 15, LT-03105 Vilnius 
UAB „Spindulio spaustuvė“, Vakarinis aplinkkelis 24, Kaunas LT-48184 











aaa iai aaa ia VA a I sea 
Norite pažinti senojo Šventaragio miesto praeitį? 
alias SU ET I aa Aba Team Aa SU aleja aleja LEA 
pamokomo, kas primins jums šlovingus lietuvių žygius, atvers 
kupiną dorybių ir nuopelnų, ydų ir aistrų jų gyvenimo knygą. 
alias a aaa Aaa UE a T ui Te EI [S 
ir nuosmukių liudytojas. Vilnius laimingesnis ir turtingesnis 
už kitus mūsų miestus, nes juo domėjosi keli žymūs ir garbingi 
istorikai bei tyrėjai, su kuriais mes anaiptol nedrįstame varžytis; 
era gal aaa J Te A AI aa e Ta Ra B iai anos [a 
apie vieną ir tą patį dalyką dažnai nesutampa, geidaujančiam 
pažinti mūsų miesto senovę reikėtų perskaityti daug kūrinių, 
perversti gausybę tomų. Tad mes ketiname bent prabėgomis apžvelgti 
Vilniaus praeitį, palydėti skaitytoją siauromis ir kreivomis 
jo gatvelėmis, aprodyti mūsų bažnyčias, mūsų kapines, kur ilsisi 
šitiek šlovingų veikėjų, kur žlugo šitiek vilčių; 
senus mūsų pastatus, su kuriais susiję tiek prisiminimų... 


A. H. Kirkoras. 18: 


ISBN 978-5-417-01035-4 

Svarbesni pastatai 

1. Generalguberna- 
toriaus 

2. Generalgubernato- 
riaus vasarnamio 

3. Rotušės 

4. Buv. Universiteto 

5. Buv. Puslovskio, 
dab. m. apskrities 
kuratoriaus 


1. Kelias iš Pilaitės 

2. Kelias iš Levandovskio 
palivarko 

3. Vilkmergės pašto traktas 

4. Kelias į Trinapolį ir Verkius 

5, Švenčionių pašto kelias 

6. Antakalnis 

7. Makovskio kalnai 

8. Vilkmergės g. 

9. Šnipiškės 

10. Plytinė 

6. Vado korpuso 

7. Labdaros 

8. Kardinalijos 

9. Bajorų instituto 

Kareivinės 

10. Kazimiero 

11. Šv. Ignoto 

12. Garnizono, buv. 
Sluškų rūmai 


11. Neris 

12. Kalvarijų g. 

13. Kalėjimas 

14. Mečetė 

15. Žaliasis tiltas 

16. Šv. Petro ir Povilo bžn. 
16a. Senato g. 

17. Puslovskio plytinė 
18. Georgijaus prospektas 
19. Šv. Jokūbo g. 

20. Bulvaro g. 

Ligoninės 


15. Antakalnio karių 19. Šv. Trejybės vie- 


14. Savičiaus 

15. Šv. Jokūbo 

16. Pamišėlių 

Pravoslavų cerkvės 

17. Šv. Nikolajaus 
soboras 

18. Šv. Dvasios 


21. Boguslavo g. 

22. Citadelė 

23. Antakalnio g. 

24. Parakinė 

25. Žvėrynas 

26. Lukiškės 

27. Šv. Jokūbo ską. 
28. Repnino koplytėlė 
29. Liuteronų kapinės 
30. Uosto g. 

30a. Vilniaus g. 

vienuolynas 


23. Kapinių 
24. Šv. Aleksandro 


31. Odminių g. 

31a. Labdarių g. 

32. Semionovskajos g. 
33. Žydų kapinės 

34. Plytinė 

35. Kelias į Bistryčią 
36. Kelias į Pūčkorius 
37. Kelias į Vingį 

38. Puhuliankos g. 

39, Baufalo g. 

40. Preobraženskajos g. 

Nevskio rūmų 
25. Metropolito rūmų 


nuolynas 26. Kalėjimo tvirtovės 
20. Šv. Nikolajaus = 27. Ligoninės 
21. Karių Katalikų bažnyčios 
22. Sv. Dvasios cerkvės 58 Šy Pranciškaus 
šilta koplyčia 29. Katedros 


30. Šv. Jono 


41. Katedros 
42. Karališkasis malūnas 
42a. Gubernatorių 

42b. Glinka 
42c. Botanikos 
43. Andersono namai 
44. Malinovskio namai 
45. Skapo g. 


| 46. Bernardinų g. 


47. Pylimo g. 
48. Abromavičiaus g. 


31. Šv. Mikalojaus 


32. Šv. Dvasios 
33. Bernardinų 
34. Šv. Onos 

35. Šv. Petro 

36. Šv. Jurgio 

37. Bonifratrų 
38. Šv. Mykolo 
39. Šv. Stepono 
40. Visų Šventųjų 


49. Šv. Ignoto 
50. Domininkonų 
51. Šv. Jono 

52. Šv. Mykolo I 
53, Šv. Mykolo II 
54. Popinė 

55. Plytinė 

56. Šiaurė 

57. Pohulianka 
58. Trakų g. 

59, Domininkonų g. 

41. Kotrynos 

42. Aušros vartų 

43. Šv. Jokūbo ir 
Pilypo 

44, Šv. Juozapo 

45. Buv. Augustijonų 

46. Šv. Mergelės 

47. Viešpaties Jėzaus 

48. Šv. Rapolo 


60. Švarco g. 

61. Latako g. 

62. Baltasis ską. 
63. Lyglaukis 

64. Trakų pašto kelias 
65. Vingriai 

66. Pranciškonų g. 
67. Žydų g. 

68. Vokiečių g. 
69. Užupio g. 

70. Polocko g. 


|| 1) 7 6 i PT 5 
Uri I 
VB Aa 

o " - Žan e 


Mi dž 


ių 


“ 
72 

di 

) + 


A 


"A 


4 


As 


25 
Na a, 
NATO AA 


49. Viešpaties Jėzaus 
širdies 

50. Šv. Elžbietos 

Koplyčios 

51. Labdaros 

52. Bernardinų 
kapinių 

53. Rasų 

54. Bernardinų 


71. Viršupis 

72. Žemaičių g. 
73. Jatkovos g. 
74. Savičiaus g. 
75. Perkaso g. 
76. Bernardinai 
77. Saksų kempa 
78. Ligoninės g. 
79. Rūdininkų g. 
80. Policininkų g. 
81. Subačiaus g. 

bažnyčios Aikštės 

55, Kūdikėlio Jėzaus 60. Rūmų 
frieglaudos 61. Šv. Jurgio 

56. Liuteronų 62. Aukštutinės pilies 
lažnyčios griuvėsiai 


57. Liuteronų kapinių 

58. Kalvinų bažnyčios 

59, Euv. Misionierių 
bažnyčios 


63. Trijų kryžių kalnas 
64. Bekešo kalnas 

65, Gedimino kapas 
66. Geležinkelio stotis 


81a. Šy. Kazimiero g. 93. Rasų skg. 

82. Bolšto g. 94, Čapskos 

83. Misionierių g. 95, Paplauja 

84. Paplaujos g. 96. Jeruzalė, Naujaneriai 
85. Be|montas 97. Žalioji pieva 

86. Lecniškės 98. Kreivoji pakalnė 

87. Senasis Trakų kelias 99, Rūdininkų priemiestis 
88. Naujamiesčio ską. 100. Bulvaras 

89. Arklių turgus 101. Šv. Stepono g. 

90. Rojaus g. 102. Strumilos 

91-92. Holubovičiaus g. 102a. Vladimiro g. 

103. Strumilos g. 114, Geležinkelis į Peterburgą 
104. Aušros vartų g. 115. Kelias į Burbiškės 
105. Aleksandrijos g. 116. Pravoslavų kapinės 
106. Prekybos g. 117. Gardino ir Minsko 
107. Rasos pašto kelias 

108. Rasų kapinės 118. Plytinė 

109. Betliejus 119. Dilgynė 

110. Markučiai 120. Ašmengalis 

111. Konstantinopolis 121. Ribiškės 

112. Latako užusienis 122. Ribiškės 

113. Geležinkelis į Varšuvą 123. Pacų kalnai 


